
DR. ĆIRO TRUHELKA, ZAGREB 


SREDOVJEČNI SPOMENICI 
BOSANSEE HRVATSKE 


Sredovječni spomenici Bosne predstavljaju i danas još jedno 


od najslabije obrađenih polja naše znanosti. Malen je broj istraži- 
“ vača, još manja su sredstva za istraživanje, pa se radilo samo pri- 


godice i jednostrano. Što se moglo reći o spomenicima ranijeg 
srednjeg vijeka, iznio sam u svojoj »Starokršćanskoj arheologiji«*; 
jedan važan kompleks spomenika — bosanske gradove i gradine — 
kušao sam, per summa capita, prikazati u posebnom članku, a ovdje. 
bih se osvrnuo na grupu spomenika, koji sredovječnoj Bosni daju 
neko osobito lokalno obilježje. ' 

Do dolaska Hrvata Bosna je pozornica barbarskih provala 
Huna i Avara, koji iza sebe ostavljaju samo krvavi trag, razvaline 
i garišta. Zemlju pustoši narodna magma, izbačena iz Azije, da 
uništi staru kulturu, a na opustjelom tlu ne ostavi ni zrna kultur- 
nog sjemena ni kamečka, od koga. bi isklijala i izgradila se neka 
nova kultura. 

Prvi, kojima uspijeva srediti taj kaos, jesu Hrvati. Uz mač 
poniješe sobom iz pradomovine sjekiru, plug i preslicu, svoje umjet- 
ničke uzorke i svoju ratničku organizaciju i s njima osnivaju na 
opustjelom dinarskom području svoja naselja u novoj postojbini te 
udaraju temelje novoj državi. Iz zatečenih kulturnih ostanaka 
prošlih vjekova i iz umjetničkih elemenata, niklih u narodnoj duši, 
oni stvaraju zamjernu, skoro izvornu, svoju, starohrvatsku umjet- 
nost, stvaraju zasebne građevne oblike, koji se doduše veličinom ne 
mogu takmiti sa onim prijašnjih perioda mnogovjeke uljudbe, ali 
na zatečenom akulturnom tlu predstavljaju kulturni napredak i 
polet. 

Toj mladoj umjetnosti, punoj životne snage, koja se pod 
okriljem hrvatskih knezova, kraljeva i banova snažno razvija, 
međutim nije suđena dugovječnost. Tri joj okolnosti iskopaše grob: 
politička promjena nastala nakon izumiranja narodne dinastije 
i vezanja sa onom Arpadovaca, uslijed koje dotadanja posve 
autarktična kultura dolazi u bližu vezu sa srednjeeuropskom; pro- 

vala Tatara, koji u prvoj poli 13. vijeka poharaše sve zatečene 
spomenike hrvatske kulture u zaleđu Jadrana; u planinskoj Hrvat- 
Skoj, Bosni, pridolazi k tomu sve slabija organizacija katoličke 
crkve, koja konačno dovodi do formacije posebne neodvisne 
bosanske narodne crkve. Tu crkvu optužiše, da je krivovjerna, 
heretička, da je proizašla iz dualističkog manihejstva, paulicijan- 
stva i bogumilizma, koji nastoje iransko dualističko naziranje na 
svijet amalgamirati s nekim prakršćanstvom. Uistinu je to bio 
izdanak stare ilirske katoličke crkve, koji je uslijed promijenjenih 
političkih prilika izgubio vezu s pramaticom i stojeći na međi 
zapadne crkve, sumnjičen i progonjen, životario i na mrtvoj se 
straži borio za svoj opstanak i svoju slobodu. U toj borbi ustrajali 
su bosanski kršćani, kako se sami zvahu, protiv svih križarskih 
Vojna, što su ih slali u Bosnu osvajački kraljevi i hercezi, a ojačali 
Su i time, što je na čitavom golemom prostoru tadanje Bosne po- 
stojala samo jedna katolička biskupija, dočim su u isto vrijeme 
na onoj uskoj pruzi tadanje Dalmacije postojale tri nadbiskupije 
s nekoliko sufragana. Ta bosanska biskupija imala je svoju ka- 
tedru na Ban-brdu u Vrhbosni, neko vrijeme u Prači Biskupnjoj, 
i spadala čas pod jurisdikciju splitske, čas pod onu dukljansko- 
barske nadbiskupije, a čas pod dubrovačku, i često se događalo, da 
sam bosanski biskup nije znao, tko mu je od ove trojice starje- 
šina. Veza s rimskom kurijom sve je više u tim prilikama slabila, 
a kada je sijelo bosanskog biskupa preneseno u Đakovo, ona je 
Posve pretrgnuta, i biskup, izvan područja svoje biskupije, postaje 
eksponentom političkih aspiracija ugarsko-hrvatskih kraljeva, više 
u interesu samih kraljeva, nego ujedinjenja razdijeljene Hrvatske. 

U ovakvim prilikama razvijala se autonomna bosanska crkva, 
koju Dubrovčani prozvaše patarenskom, nesmetano i unatoč svim 
križarskim vojnama protiv bosanskih »heretika«, a i ugovor, sklop- 
ljen za bana Kulina 1203. na Bolinom polju, kojim se priori pata- 
renske crkve odriču nekih svojih običaja i priznaju vrhovnost pape, 
osta samo na papiru, bez vidnih posljedica. Tek dolasku F ranjevaca 
u Bosnu ima se pripisati, da se patarenstvo, iako ne uzmiče, više 
ne širi dalje, nego se ograničava na ona područja, na kojima je 
uhvatilo korijena. 

To patarenstvo sa svojom orijentalnom askezom, postom i 
skromnošću, sa Svojim preziranjem svake svjetske i crkvene ras- 
koši, koje brani vjernicima da grade monumentalne crkve, te vrše 
Obrede u planinskoj zabiti i na drugim samotnim mjestima, koje 
odbacuje ne samo slike i kipove, nego i neke kršćanske simbole, 
komu je glavno životno načelo vegetarijanstvo, te ljude dijeli u 

osne i mrsne, a ime krstjanina priznaje samo prosvijetijenim jod 
M icima koji time ulaze već u hierarhiju: takvo patarenstvo 
naravski nije nimalo prijalo razvoju bilo koje “oj kata 
njen najjači poriv, sakralnu umjetnost, ugušilo u E z a 
Zato u patarenskom srednjem vijeku nedostaju cr pe S 
vine, slike i skulpture, nedostaje svaka umjetnička ras o aj im 
spomenici, koji se podižu, jesu spomenici, postavljeni po a A 
razasuti po bezbrojnim grobljima na gorskim i planins im ks 
vima, često usred kraške planinske, škrapama s ia ara pus oja 
gdje nema traga civilizaciji. Tamo ti spomenici daju Za ne 
karakterističnu notu, a doimlju se promatrača pro jemi sa or soda 
golemom masom kamena materijala, sličnom onoj megalits : s 
menika pod kraj neolitskog doba. Te spomenike možemo rivi 
svesti na tri temeljna oblika: ploču, stećak u obliku sarkofaga 
BSE zove obično imenom mramor i stećak, u gera 
skim krajevima čuje se naziv mašet, korumpiran od boca <og 
mešhed (== grob vjerskog mučenika); kojiput ih narod zove gr si 
kaurskim ili madžarskim grebljima, dočim se ogan naki ge a 
cima zovu naprosto kamen ili biljeg, iz čega su izvedeni i glago 
pokamenovati i pobiližiti u značenju postavljanja ovakvih m. 
nika. O veličini ovih spomenika daje nam pojam omega je 
stećak Vlatka Vlatkovića u Lađevini kod Rogatice težak . 2 
i da je onaj kod Pavlovca, na južnom rubu Sarajevskog polja, u 
vjerojatno obilježuje grob velikog vojvode Pavla Radinovića, jo 
PV 44.18. i 1888. popisani su i prebrojeni ti stećci. Taj do 
danas neobjavljeni popis istina nije apsolutno egzaktan, čak nije ni 
revidiran, ali je ipak vrlo poučan, jer daje približnu sliku o aa 
rasprostiranju ove vrsti spomenika u pojedinim kotarima igo : 
Hercegovine. Ukupni im je broj onda iznosio 27.067 komada, mh 
koji svojom veličinom upravo zapanjuje i koji bi bio daleko a mi 
da su se mogli uzeti u računi oni spomenici, koji su propali za turske 
provale, koje su uništili nebrojeni kopači blaga prošlih kasdg + 
koje ne vrijedi ono sacrilege, cave malum, koji su razvučeni kao 
.tvorivo za građevne svrhe, koji su prvih godina iza okupacije TAZ- 
bijeni i smrvljeni, te upotrebljavani za nasipanje cesta i kaon 
i koje, napokon, i naši današnji naraštaji, bez osjećaja pie eta 
prema historijskim spomenicima svoje prošlosti, nemilice haraju 
u. : 
[ iaai nam sliku daje osobito brojni raspored po raznim 
kotarima. Nikako ih nema u kotarima Cazin, Bihać, Sanski Most, 
Krupa, Bos. Novi, Prijedor, dakle na teritoriju jurisdikcije zagre- 

bačke biskupije. Nema ih ni u kotarima Kostajnica, Banja Luka, 
Gradiška, Prnjavor, Derventa, Žepče, Gradačac, Gračanica, Brčko, 
koji su bili na dohvatu svih križarskih vojna, što su ih kraljevi i 
hercezi sa sjeveru vodili u Bosnu, da iskorijene bogumilstvo. 

Ispod 500 je broj stećaka u kotarima Ključ, Petrovac, Tešanj, 
Tuzla, Bijeljina, Maglaj, Zvornik, Srebrenica, Travnik, Visoko, 
Bugojno, Mostar, Ljubuški i Ljubinje, dakle na području duhovne 
pastve, povjerene rukama Franjevaca ili, u južnom dijelu, na 
području jurisdikcije dubrovačke biskupije. 

Preko 2000 spomenika ove vrste imade u kotarima Nevesinje 
(2287) i Bileća (2370) na jugu, zatim u Čajniču (6325), Rogatici (3471), 
Vlasenici (3877) i Sarajevu (5067) u srednjoj Bosni. Prvo od ova 
dva područja je na nekadanjem teritoriju Sandalja Hranića i 
sinovca mu hercega Stjepana, drugo je bilo u vlasti Pavla Radino- 
vića i Radoslava Pavlovića, dakle osoba, poznatih u historiji kao 
gorljivih zaštitnika ne samo patarena u svojoj zemlji, nego i onih, 
koji su u doba progonstva, protjerani iz drugih krajeva, u njih našli 
zaklonište i novu postojbinu. 

U svim drugim kotarima, koje nismo imenice naveli, koleba 
broj stećaka između 500 i 2000. Tako nam ova brojidba daje sliku 
jednog kulturnog isječka iz naše prošlosti, posve kongruentnu 
s onom, što nam je i povijest rasprostiranja bogumilstva prikazuje 
u Bosni. Ona nedvoumno potvrđuje spontano u narodu i x književ- 
nosti niklu determinaciju, da su to doista spomenici nekada brojnih, 
danas bez traga nestalih patarena. 

Ti spomenici nižu se u manjim i većim skupovima, većinom na 
zabitnim grobljima po planinskim visovima i poljima, te mjestimice 
čine velike nekropole, koje se krovovima svojih velikih monolitnih 
sarkofaga iz daljine pričinjaju kao podovi kuća opustjelih gradova. 
Više od sto stećaka ima u grobljima u Popradu (116), Opličiću (173), 
Pobrđu (138) u stolačkom kotaru; u Crncu, k. Trebinje (177), 
Klasniku, k. Višegrad (281), Podprtoj, k. Vlasenica (217); Medovici 
(239), Somini (150) i Trnovici (170) u kot. Nevesinje; Veličanima, 
k. Ljubinje (105), Vrbljanima (137) i Bjelemiću (134) u kot. konjič- 
kom; Starom selu (140) i Sormacima (131) u kot. jajačkom; Brajče- 
vićima (124) i Bijelom polju (318) u gatačkom kotaru; Maculji, kot. 
Fojnica (135), u Ponorima kod Jelašca (139) i Musićima, kot. Bileća 
(106). Na podnožju Tušnice planine u livanjskom kotaru ima veliko 
groblje, u komu ima oko 1000 stećaka, i narod o njem priča, da su 
tu pokopani junaci, koji su poginuli u jednoj velikoj bitci. 

Većina je stećaka skromna oblika, bez ikakvog ornamentalnog 
ukrasa; čak ih je mnogo najprostije izradbe, tek toliko okresanih, 


da im se dao neki stereometrijski oblik. Ima ih međutim dosta ' 

makar i primitivno ornamentiranih, ali upotrebljeni motivi nemaju 

nikakve neposredne veze sa onima predidućih stilova, nego su pre- 

težno čisto narodne invencije, a ako se oslanjaju na stariju predaju, 

skroz su samovoljno obrađeni. Česti motiv su plastične ili plosno 
relijeine sukane uzice, koje zarubljuju bridove ili pojedina polja. 
stećaka; jednostavne uglate ili zavojite vijuge sa manje ili više 

stiliziranim trolistima, koje, kao dosta ukusan okvir, zarubljuju 

gornju plohu ploča ili gornji rub stećaka. Raširen motiv su spiralne 

zavojnice i S-spirale, a pojedine rozete sa 6 ili 8 latica popunjavaju 

ovu skromnu skupinu dekorativnih elemenata. Ornamenti su obično 

uklesani u brazdastim konturama, rjeđe u plosnom relijefu na slabo 

udubljenoj pozadini. U Hercegovini urešeni su uspravni stećci često 

nizom arkada sa uskim visokim interkolumnijima, uslijed česa 

stećak dobiva arhitektonski oblik stupovljem opasane zgrade 

(peripteros). ' 

Ovom čisto ornamentalnom ukrasu pridolazi još i heraldički i 
figuralni. Onaj prvi sastoji se redovito od štita i za njim uspravno 
posađena mača. Štit je pretežno četverast, daščast i ima obično na 
jednom gornjem uglu udubeni usječak (»Tartsche«). To je tipično 
hrvatski oblik štita, koji se u jednoj mletačkoj listini iz god. 1349. 
zove clipeus more Sclavorum. Srcolik oblik vrlo je rijedak, kao na 
jednom stećku u Tihaljini. Mač ima redovito dugu, ravnu, dvosjeklu 
oštricu i balčak sa križolikom priječkom. To je oružje wikingov- 
skog podrijetla, pripada t. zv. Ingelred-tipu i širi se svuda, kuda 
dospijeva utjecaj države Karla Velikoga. Zove se i po glasovitom 
kovaču Ulfbertu. Originalan komad ovakvog mača nađen je pod 
jednim stećkom kod Glamoča. U I4. vijeku razvija se iz toga gotski 
mač sa povećanim, gore krugljastom ili jajolikom glavicom oprem- 
ljenim krstolikim balčakom. To je magna spata, što je izrađuju 
dubrovački oružari — spatarii — i u velikim količinama izvoze u 
Bosnu i balkanske zemlje. Taj oblik ima tendenciju, da mu se 
dvosjekli oštrac sve više produbljuje, a križ na balčaku toliko po- 
većava, da treba obje ruke, da se njime vlada, dakle je dvoručni 
mač (Biederhinder). Veliki mačevi gotskog oblika nađeni su pod 
stećcima u Laktašima kod Banje Luke, na Kupresu, kod Jelaca ne- 
daleko B. Broda i dr. 

U početku turskog doba pridolazi k tomu turska sablja krivo- 
sjekla; ali je i u nje ostao križoliki balčak, kao na stešcima kod 
Žakova. 

Štitovi imadu prema sredovječnom običaju i na stećcima heral- 
dički ukras, te predstavljaju nesumnjivo grbove ili, kako se na 
stećku velikoga kneza bosanskoga Radoje na Zabrđu kod Toplika 
(Kreševo) veli, znamenja bosanskih plemića. Pinkture na njima su 

istina malobrojne: grede, polžene preko štita koso ili vodoravno, 
polumjeseci i kružne plohe, koje predstavljaju jamačno zvijezde, 
latičasti cvjetovi i vijenci. Rijetki su motivi heraldične životinje, 
a među njima zmaj na grbu velikog obeliska u Donjim Bakićima 
kod Olova, krilata glava vepra na spomenutom znamenju velikoga 
kneza Radoje, i propinjući se lav na nišanu poturice Mahmuta 
Brankovića u Brankovićima, : 

Plohe stećaka često ukrasuju i figuralni crteži. »Kovač« Grubač 
prikazao je na stećku u Boljanima kod Stoca junaka, odjevena 
kratkom tunikom (dolamom?), u jednoj ruci s okruglim štitom, a 
drugom se hvata mača o boku. Na stećku »dobrog« Radoje, sina 
vojvode Stipana na Radimnji kod Stoca prikazan je čovjek odjeven 
uskosirukom dolamom, u koje su nabori skutova označeni usprav- 
nim, a vezivo prsluka polženim brazdama. Do njega je Ifik sa na- 
mještenom strijelom, a pod njim grb s mačem i štitom. Bez sumnje, 
u oba slučaja, ovi likovi predstavljaju pokojnika, sahranjena pod 
stećkom. Na jednom stećku kod Nekuka kod Stoca prikazana su 
četiri muška lika i pet ženskih, a među potonjima dvoje djece: to 
je zaostala svojta, koja, kako to odaje karakteristični gest ruku u 
žena, koje se desnicom hvataju glave, kao da čupaju kosu, za po- 
kojnikom tuguje. ' 

Ali i prizori iz dnevnog života omiljeli su _ motiv figuralnih 
kompozicija. Najčešće se prikazuje kolo, hrvatski narodni ples, u 
kom se drže za ruke izmjenice muški i ženski te plešu. Jednako 
često prikazuju se prizori iz lova na jelene, medvjede pa i sokolari. 
Lovci su obično na konju; lovno oružje je koplje, a kod manje 
zvjerke Kik i strijela. Nisu rijetke ni povorke junaka, koji na 
konjima idu u boj, a imade i stećaka, na kojima se prikazuju čitave 
turnirske scene, viteški. mejdani, najplemenitija zabava sredo- 
vječnog plemstva. 

Pada u oči, da u svim tim crtežima nedostaje svaka aluzija na 
koji biblijski ili vjerski motiv, nedostaju svi simboli, pa i sam 
križ je rijedak, a ako ovaj i nalazimo u početku natpisa, on tu ima 
samo konvencionalno značenje tadašnje pismenosti, koja početak 
svakog teksta, svake isprave obilježuje križem kao zompendium 
scripturae. 

Tehnika 1 stil figuralnih kompozicija su vrlo jednostavni i pri- 
prosti. Likovi su prikazani u obrisima, ukopanim dubljom ili plićom 
brazdom, a samo se rijetko od plohe dižu kao plosnorelijefna 
Silhueta. Detalja lica i udova nema, a i u same odjeće su tek rijetko 
i skroz shematski označeni. Primitivnost je tolika, da nas sjeća 
Prvih početnih umjetničkih pokusa u raznih primitivnih naroda 
svijeta, te ima veliku sličnost sa prvim početcima likovne umjetnosti 

u neolitsko doba, jer se ljudski lik prikazuje više kao shema, kao 
ideogram, negoli kao naturalistički odraz ljudskoga lika. O nekoj 
individualizaciji tu naravski nema govora. Hrvatska likovna umjet- 
nost na bosanskom području jednom riječi nalazi se u srednjem 
vijeku na početnom stupnju, na komu se pomalja u svih naroda, 
i u svim vremenima, kada oni stupaju na kulturno poprište. Ta 
umjetnost u svom stadiju rađanja nema veze sa onom, prošlih 
vjekova ni sa suvremenom visoko razvijenom na zapadu pa čak ni 
s onom u marazmu ogrezlog bizantinizma. Ona je bila čisto i prosto 
narodna, a što bi se u povoljnim prilikama od nje eventualno moglo 
razviti, nedokučiva je tajna, jer prestankom patarenstva prestaje i 
ona, a stećke zamjenjuju anikonski turski nišani na grobovima po- 
turčenih patarena. 

Da je ova umjetnost imala tendenciju, da se razvija i usavrši, 
vidi se po tom, da su mnogi klesari ili kovači, kako se na natpisima 
zovu, na svojim radovima zapisali svoja imena, željni da se i ona 


.sa spomenikom sačuvaju potomstvu. Poznat nam je cijeli niz tih 


kovača: Bolašin Bogačić, Dimitrija, Dragoje dijak, Grubač u Janji- 
ćima, drugi Grubač, koji je ostavio svojih radova u Opličićima, 
Donjem Hrasnom, Lastvi i Boljunima; dalje Krilić, Obrad, Petko 
Vujičić, Prerad Vojnović, Radoje, Ratko Brativojević, Semorad, 
Vesevko Kukulamović, Vukadin dijak, Zekan Morača, Zelija i dr. 
To nije više anonimna umjetnost, jer se bilježe imena majstora 
istom ambicijom, kojom signiraju svoje radove prvi umjetnici 
helenske arhajske umjetnosti i atičke keramike, rimskih terra 
sigillata i slikarija rane renesanse. Ovo je signiranje imena majstora 
to značajnije, što su natpisi vrlo rijetki, te na sto spomenika dolazi 
tek jedan natpis, a gdje ih ima, oni se odnose na koju historijsku 
ili u onom kraju društveno istaknutu osobu. Ovdje nije mjesto, 
da se potanje zabavimo tim proizvodima naše narodne epigrafike, 
koji su radi svoje koncepcije, oblika i čisto narodne dikcije jednako 
zanimljivi, kao što su zanimljivi dokumenti duševnog, kulturnog i 
socijalnog života bosanskih krstjana srednjega vijeka, a kojih bi 
pomna analiza osvijetlila poneku još nejasnu stranu političkog, 
kulturnog i duševnog života. 

Sredovječne bosanske stećke prozvaše bogumilskim, iako taj 
naziv nije ničim historijski dokazan te iako bosanska patarenstvo 
sa bugarskim bogumilstvom nema nikakve veze. Međutim gore 
istaknuta kongruencija između rasprostranjenosti stećaka i pro- 
stornog područja bosanske narodne crkve ili patarenstva potvrđuje, 
da su ti spomenici nikli na zajedničkom kulturnom području i da 
je opravdanije nazvati ih patarenskim. To potvrđuje i nekoliko 
natpisa sa grobova nekih viših dostojanstvenika bosanske crkve. 

Tako je neki krstjanin sa bratom Radovanom navukao kamen na 
grob u Džipima; u Boljunima se nalazi stećak starca Bogavca Bolju- 
novića; grobnica gosta Mišljena obretena je na Puhovcu kod Zenice, 
a ona gosta Milutina u Humskom kod Foče. Ako su dakle sfro jnici 
bosanske crkve stavljali na svoje grobove stećke, vjerojatno su to 
činili i velmože i plemstvo pa i ostali narod, ako je imao za to 
sredstva. \ 

Sve dosad poznate stećke nadvisuje svojom umjetnićkom iz- 
radbom i historijskim značenjem onaj u Donjoj Zgošći, koji je 
istraživačima i putnicima davno zapeo za oči, a da im nije uspjelo 
pronaći, čiji je i kada je postavljen. Tek u nedavnom članku* 
uspjelo mi je razložiti, da je on bio nad — nažalost opljačkanim/i 
opustjelim — grobom najvećega bosanskog bana Stjepana Prijezde. 
Ukrašen je na tri strane figuralnim relijefima, a na četvrtoj orna- 
mentalnim, a sve to je tako bogato i po svom stilu zanimljivo, da 
predstavlja kulturni i umjetničko-historijski dokumenat neprocje- 
njive vrijednosti, vrijedan, da se prikaže svijetu u što bogatijem 
i savršenijem izdanju. Budi ovdje dosta istaknuti paralelizam, koji 
u ornamentici pojedinih zaruba postoji između čisto narodnih geo- 
metrijskih drverazbarskih motiva kružnica u pozadini stećka i 
bujne biljne ornamentike, čiji je iskon u orijentalno-klasicistiškim 
uzorcima starokršćanske umjetnosti Dalmatika i koju je prigrlila 
starohrvatska umjetnost te ih uporedo sa svojim čisto narodnim 
elementima dalje izgradila. Taj promiskuitet između oba ova izvo- 
rišta umjetničkih pobuda vlada jednako u starohrvatskoj umjetnosti, 
i daje glavnu notu i zgošćanskom spomeniku, a kako je ovaj po- 
stavljen malo godina poslije provale Tatara, koji su uništili staro- 
hrvatsku umjetnost, on predstavi ja njen zadnji plamsaj, koji imamo 
zahvaliti umjetniku, odgojenom u njenom duhu, koji je tu provalu 
preživio. Isti promiskuitet zapaža se u bljeđoj formi i na ploči, 
koju je postavio ban Kulin na po njemu obnovljenoj crkvi u Muha- 
šinovićima kod Visokog, koji ima i tu vrijednost, da je najstariji 
kameni spomenik u Bosni pisan hrvatskim jezikom. 

Posebnu skupinu sredovječnih kamenih spomenika predstav- 
ljaju kamene stolice, koje su po narodnoj predaji služile kao su- 
dačke stolice sredovječne vlastele. Obično su bez ukrasa; ali neke 
imadu natpise. Amo ide jedna od dviju stolica, uklesanih u stijenu 
kod Ošanića (Stolac), na kojoj piše, da je vojvode Petra Milo- 
radovića. Zanimljiv je onaj filozofski epigram na st6cu iz Bišća kod 
Mostara: »Si kami, vardal (gledaj!) či li je bio, či li je sada, či li 
neće bitil« O njemu priča narod, da je bio stolac hercega Stjepana. 





* V. raspravu: »Kolijevka i groblje prvih Kotromanića« u knjizi Tru- 
helka: »Studije o podrijetlu« — Mat. Hrv. 1941. Str. 50.—57. 

Najljepši sto je svakako onaj u Bukovici, po natpisu Ivana Pavlo- 
vića, koji je jamačno istovjetan sa vojvodom Ivanišem Pavlovićem, 
sinom Pavla Radinovića. On ima na širokom i visokom zaslonu u 
plosnom relijefu isklesano lisnato drvo, koje svojom stiliziranom 
krošnjom zaprema čitavu plohu. S jedne strane zaslona prikazan je 
sam Ivaniš sa vojvodskim škrljakom na glavi, odjeven u tuniku sa 
skutovima do koljena, a obim je rukama obuhvatio križoliki balčak 
velikoga mača. S druge strane prikazan je u relijefu ženski lik, 
odjeven u dugu gustim okomitim naborima nabranu odjeću, ispod 
koje viri rub donje, a na glavi ima kraljevsku krunu, čiji je vijenac 
pokićen sa tri krina. Poznato je, da je Ivaniš bio veliki štovatelj 
bosanske kraljice Marije, a na njenom bijegu vjerni pratilac i za- 
štitnik, pa je stoga vjerojatno, da taj relijef predstavlja baš samu 
kraljicu Maru. Na krovu sličnom vrhu zaslona uklesan je konačno 
u jednoj poli natpis, a u drugoj grb Pavlovića sa kacigom i na njoj 
trakama kantonirani kolom opasani križ. Skulpture na ovom spo- 
meniku, iako su još vrlo daleko od umjetničkog savršeastva, dosta 
su odmakle od ostalih primitivnih pokusa patarenske relijefne 
plastike, jer se u njima već kuša prikazati anatomski detalj: oči, 
nos, usta, kosa i t. d. . 
Arhitektura nalazila se, kako je rečeno, u ovo doba na niskom 
razvojnom stupnju. Patareni zaziru od crkava, a katoličkim se iz 
ove dobe sačuvao jedva spomen, poslije njihova propadanja iza 
pada kraljevstva, i tako sakralne arhitekture nema ili je bar vrlo 
neznatna. Ne razvija se ni privatna arhitektura. Masa naroda živi 
po selima i zaseocima u drvenim kućama i brvnarama feačkim ži- 
votom, koji se nije mnogo razlikovao od onoga, što ga Homer 
opisuje na Itaci, a vlastela u kulama svojih na strmim i zabitnim 
krševima sagrađenih gradova, guši se u dimu i zapari ognjišta, koje 
nema ni dimnjaka. Pridolazi, da u Bosni nema građanskog staleža, 
koji bi živio u organiziranim općinama; nema tu ni trgovačkog 
patricijata ni obrtničkog malograđanstva, koji bi gradili opsežnije 
građevine za svoje i javne potrebe, kako je to bilo u srednjoj i 
zapadnoj Europi, gdje baš građanstvo predstavlja jednog od naj- 
jačih nosilaca kulture i promicatelja građevne i likovne umjetnosti. 
Istina, ima po Bosni dosta gradova, pod kojima su vremenom na- 
stala podgrađa ili suburbia sa civilnim žiteljstvom, kao Visoko, 
Jajce, Bobovac, Samobor u Međurječju, Blagaj i drugi; ima i rud- 
nika, gdje su na platejama (trgovima) nicale botege i kramovi 
saskih i dubrovačkih doseljenika, u kojima se purgari bave trgo- 
vinom sa izokolnom ravturcima, rupnicima i ostalim narodom; ali 
to su samo prolaznici, koji ostaju na mjestu, dok ima zarade, a čim 
ova spane, sele kući ili na drugo mjesto. Ti flotantni elementi nisu 

bili zadojeni nikojim kulturnim ambicijama, te nisu ni u snu mislili. 


na to, da svoju zaradu troše na palače i raskošne kuće. Sve to nije 
prijalo ni običnoj utilitarnoj građevini, a kamoli nekoj monumen- 
talnoj. 

Među rijetkim crkvenim građevinama ove dobe, koje se sa- 
čuvaše do danas, vrijedna je spomena iz stijene istesana grobna 
komora (cubiculum) sa arkosolom u dnu i pred njim sa četverastom 
rakom, koja se nalazi blizu kule Čengića u Rataju kod Foče. To je 
dakle hypogaeum, koji po osnovnom obliku sjeća na starokršćanske 
tradicije, ali nas šiljati gotski luk arkosola upućuje na mlađe doba. 
Tu je po predaji bilo pokopano tijelo-sv. Vasilija Ostroškog, prije 
nego je preneseno u manastir Podostrog u Crnoj Gori. Sličan, ali 
opsegom mnogo veći podzemni spomenik, su takozvane katakombe 
u Jajcu, iz stijene isklesana crkva sa kamenim oltarom, vo pobočnim 
stijenama sa nizom arkosola i baldahina, a pod njom posebna 
kripta. I tu je svodovlje arkosola i baldahina šiljato, nastalo dakle 
pod gotskim dojmom, a s time se slaže, da je, sudeći po nedo- 
vršenom grbu u narteksu ovog mauzoleja, osnivač ili bar njen pro- 
širitelj bio potonji herceg Hrvoja Vukčić, koji je tu i u nedalekom 
Zvečaju živio u prvim godinama 15. vijeka. 

U gotskom stilu bila je izgrađena i gradska Gospina crkva u 
Zvorniku, koju su Turci pregradili u Hodavendikjarovu džamiju 
(carevu džamiju). Još iza okupacije razabirali su se tu po zidovima 
ostatci gotskih lukova i prozora, ali je to uslijed novije rekon- 
strukcije zazidano. 

Utjecaj gotskoga stila širio se je u sjevernoj Bosni u razdoblju 
između 1463. i 1526., kada su jajačka i srebrnička banovina pod 
upravom hrvatskih junaka imale biti bedemom protiv turskog 
nasrtanja. To nam razdoblje obilježuje samo kratku epizodu, a 
Pa. pobude gotike rasplinule su se iza muhačke bitke i pada 
Jajca. 

Kao spomenik profane gotske arhitekture treba još spomenuti 
i kraljevski dvor u Jajcu, od koga se sačuvalo samo malo fragme- 
nata, uzidanih u gradskim bedemima. Među njima se ističu tri 
krasna kapitela, sada u sarajevskom muzeju, a na jednom od njih 
isklesan je gavran s prstenom u kljunu — grb Korvina — što 
bi bio dokaz, da je tu palaču sagradio hrvatsko-ugarski kralj 
Matija Korvin, poznat kao jedan od najvećih mecena umjetnosti 
u 15. vijeku. Ta palača sazidana je dakle poslije Božića 1463., 
cada je kralj Matija Turcima na juriš oteo Jajce i učinio ga 
Prijestolnicom tada organizirane jajačke banovine. Međutim DO- 
novne opsade i nasrtaji Turaka na Jajce nametnuli su potrebu, 

da se gradski bedem što više pojača, da bi mogao odoljeti vatri 

velikih opsadnih topova, i kod tog proširivanja oborena je i pa- 
lača, a njen materijal je ugrađen u zidove i zasut u nasip nanovo ' 
proširenog i pojačanog bedema i tabija. Tu bi se u grohotu moglo 
naći još vrlo mnogo lijepih ulomaka ove građevine. 

Zanimljiv spomenik gotskog stila je i timpanon starih grad- 
skih vrata sa bosanskim kraljevskim grbom, koja su prigodom 
rekonstrukcije Jajca također zazidana, a ćemer im je ovom pri- 
likom upotrebljen za izgradnju male kapelice. 

U gradu Jajcu sačuvao se je i zanimljiv spomenik romanskog 


stila, zvonik nekadanje crkve Sv. Luke, koji je svojim masivnim 


podzidom i vitkim arkadama prozora u gornjim spratovima odraz 
dojmova dalmatinske obale. Sagrađen je vjerojatno u doba Hr- 
voje, a Turci su ga pretvorili u munaru, kao što sui crkvu pre- 
tvorili u Hunkjarovu ili carevu džamiju. Pri tomu je gornja terasa 
zvonika opasana šerefetom od kamenih ploča, a na nju je po- 
stavljena manja cilindrična munara sa šiljatim, alemima pokićenim 
krovom. Tako je nastala hibridna forma, u koje se sastaše dva 
tako oprečna stila, kao što su romanski i orijentalni. Gornja se 
munara, jer je stradala od vatre i bila trošna, morala odstraniti, 
a sam zvonik, da se očuva od daljnjeg obaranja, opasan je že- 
ljeznim obručima. 

Prijelaz iz kršćanskog u islamsko doba prikazuje nam i jedan 
drugi građevni spomenik kao primjer, kako su Turci preudešavali 
crkve u džamije — Fetija u Bihaću. 

Kada bi Osmanlije osvojili na juriš koji grad, prvo bi im bilo, 
da se na pobjedi zahvale svečanom dovom Bogu. Na mjestu, 
gdje se ta dova obavila, sagradila bi se poslije džamija, a ta se 
zvala zato fetijom ili osvajačkom, Bila je redovito namijenjena 
sultanu, te se zato zvala i hunkjarevom ili carevom. Gradila se 
redovito o državnom trošku — ostale su obično privatne zaduž- 
bine — i u njoj bi se svakog petka u podne čitala hudba, t. j. 
molitva za cara. Ako je međutim u gradu bilo crkava, odabrala 
bi se za dovu najljepša i pretvorila u carevu džamiju. Tu praksu 
provodili su već Arapi osvajajući Siriju i Palestinu, a Osmanlije 
su njom nastavili. Tako je glasoviti. hram Bogorodice, što ga je 
arhitekt Teodor po nalogu. cara Justinijana sagradio u Jeruzalemu 
na mjestu; gdje je Abraham htio žrtvovati Isaka a poslije kralj 
David sagradio žrtvenik, pretvoren u džamiju, poznatu pod ime- 
nom El Aksa. To je bilo za halife Omera 634.—644., a Abdul- 
melik (687.—705.) pregradio ju je u jednu od najveličanstvenijih 
građevina Prednjeg Istoka. Tako je sultan Orhan pretvorio gla- 
sovitu baziliku u Izniku (Niceji), gdje je 787. održan drugi ni- 

cejski koncil, u džamiju, a u Carigradu, osim Aje Sofije, ima cijeli“ 


niz crkava, pretvorenih u džamije. Tako je i u Bihaću, kada ga 
je osvojio Ferhadbeg, gradska crkva pretvorena u fetiju-džamiju, 
a budući da ona do danas nije prikazana, ne će biti na odmet 
prikazati je bar ukratko. 

Bila je to crkva, duga 19.5, široka 9.2 M, sa četiri na pobočnim 
zidnim pilastrima izgrađena gotska ćemera, koji služe kao kostur 
ostalom svodovlju. U dnu lađe bio je 9.6 m visoki, 6.2 m široki 
arcus triumphalis, koji dijeli Prostrani presbiterij (12.0X7.2 m) od 
lađe. U dnu je bila apsida, ali nje danas nema, jer je na njenim 
temeljima u tursko doba sagrađena privatna kuća (Dževdetefendije 
Ruždije). Od prvotnih elemenata sačuvano je .u donjim čestima 
pročelje sa gotskim portalom sa prilično rasčlanjenim profilom 
šiljatog luka i fiala, koje nose pojedine mu dijelove; nad njim 
obla prozorska rozeta sa kolom od osam paoka; u pobočnim zi- 
dovima po dva velika i jedan manji gotski Prozor, a uz to i ostatci 
raščlanjenih profila pilastra i rebara ćemerova. Turci su ovu crkvu 
preobrazili u džamiju na sličan način, kao što su postupali sa ba- 
zilikom Aje Sofije u Izniku. U pročelju do vrata sagrađena je 
visoka, vitka munara, interkolumnij triumfalnog luka je zazidan, 
u sredini postavljen je mihrab za imama, a sve drugo ostalo je 
PO starom, dok se nije vremenom rasklimalo te trebalo novih 
popravaka. Tako je sadanja munara u današnjem obliku obnov- 
ljena tek 1863. 


Kada se Fetija-džamija imala 1804. popraviti, nađeno je u 
Prezbiteriju iza džamije 6 izidanih a dijelom iz stanca istesanih 
rika. To su bile grobnice odličnih ljudi bihaćkih, a nadgrobne 
Ploče, koje su ih nekoć pokrivale, urešene natpisima i grbovima, 
upotrebili su Turci kao materijal za ploče podnice džamije, i tako 
Su se ovi spomenici sačuvali. Danas se nalaze u muzeju u Sara- 
jevu, gdje predstavljaju junačko doba tursko-hrvatskog ratova- 
nja na razmirnoj krajini. Ove ploče pripadaju grobovima plemića 
Nikole Farkašića, koji je poginuo u boju protiv Turaka 1519., 
braća Ivana i Gašpara Kobačića (1523.), plemića Ivana Izačića, 
ripačkog kapetana (+ 1565.), plemića i vojnika Bernardina Stivko- 
vića, komu su Turci 1523. odrubili glavu te mu je samo truplo 
pokopano; bihaćkog gradskog sudca Luke pl. Cvitkovića (f 1524.), 
bihaćkih građana Ivana Buckovića i Petra Rebrovića, te konačno 
krojača Luke. 


Konačno valja spomenuti grobnu ploču nekog viteza Jurja 
IZ god. 1566., koja je oštećena, a imađe na njoj heraldički raskošno 
izrađen plemićki grb. 

Tekstovi natpisa na nabrojenim spomenicima glase: 
1. Sepultura stlrennlui militis nobilis Nicolai Farcassich in pugna 
: ide catolica interfecti 1519. ; 
iki Hane icon Kid edificaverunt egregii Johanes et Gaspar Cobacich 
suis heredibus. 1523. : a 
la H jd ug ime node nobili egregiique militis Johanis Isatsich a 
sa|reae] m/ajestatis] capetanei in Repets et heredum eius. Anno do- 


VožA ia tumulatus iacet corpus capite truncati militis nobilis Bernar- 
dini Stivcovich qui pro fide catolica pugnando occisus est curente anno 
1523. In tumulo hoc iacent et alia corpora egregiorum militum gentis 
e allure nobilis Luce ani tevof koa is...] juldex 
ivitati ibi suisque heredibus fierifecit 11. s» 

 praikak i rilaj ske >) pro sepultura sibi ipsi heredibusque 


. Anno natalis... : ' ' 
pe 7. Sepultura circumspecti viri Johanis Buccovich et heredum svorum 


jKk # ini Luce sartoris de Bihichio nec non et herledum 


po KTA sepultus n..... Cc egregius Georgius D...... febrluarii] 1560 


et (=1566.) 


Dr. STJEPAN ZIMMERMANN, ZAGREB 
RELIGIJA I ODGOJ. 


»Religija« nam doziva u pamet ideju Boga. »Odgoj« znači u 
prvom redu ćudorednu (moralnu) izobrazbu čovjeka. Religija 
utječe na odgoj, daje mu izvjesni pravac, neku ideološku orijenta- 
ciju. Upravo to nas uvodi u intimni odnošaj između odgoja i 
religije. 

KAKO FILOZOFIJA TUMAČI ODNOŠAJ IZMEĐU RELIGIJE 
I ODGOJA? 


Kad nastojimo dublje zagledati u taj odnošaj, nalazimo se na 
području filozofijske pedagogije. Ona hoće da zadatak odgoja, po- 


stizanje odgojne svrhe ili funkciju odgoja objasni u vezi sa filo- ' 


zofijskim nazorom o čovjeku. Ovu vezu ne može pedagogija igno- 
rirati, ako želi upoznati smisao odgoja, ili ako želi odgovoriti na 
Pitanje: kakav ima čovjek postati po odgoju? Odgojni rad ide 
naime za izvjesnim ciljem, odgajatelj hoće da u odgajaniku nešto 
* postigne — i to ne samo da mu pribavi neku vještinu ili neko 
znanje radi znanja, nego radi života. Odgojna je namjera (inten- 
cija), da odgajanika povede putem života, da mu taj put pokaže 
i da ga uputi k njegovu cilju, t. j. odgoj ide za tim, da čovjeka 
privede oživotvorbi (uzbiljavanju, ostvarenju) jedne životne za- 
daće. A samo filozofija odgovara na Pitanje: koja je čovjekova 
životna zadaća tako, te bi u njezinu ostvarenju čovjek nalazio ži- 
votni smisao ili vrijednost življenja? Odgovor na to pitanje čini 
ideološku orijentaciju u odgojnom pothvatu. d 

Suvremena pedagogija i sva njezina povijest upućuje na neku 
ideološku ili filozofijsku orijentaciju, a njezinu promjenu nalazimo 
svuda u odgojnoj praksi. Mi sad ovdje ne možemo ulaziti u sve- 
strano prikazivanje ideoloških smjerova, pa je za našu svrhu do- 
voljno tek upozoriti na neke osnovne smjernice u nazorima o čo- 
vjeku, koliko su oni mjerodavni za odgojnu funkciju. Ovi nazori 
čine «filozofijsku antropologiju. 

Najprije spominjemo naturalistički nazor. On u čovjeku vidi 
samo izvor nagonske snage. Sav je život čovjeka odraz ili izraz 
«te nagonske snage. Ona je upravljana inteligencijom, t. j: svojom 
inteligencijom može čovjek nagonski život kultivirati ili usavr- 
šavati prema životnim, a to uvijek znači nagonskim potrebama. 
Čovjek izgrađuje svoju kulturu time, što poboljšava svoj život, ali 
samo u okviru nagenskih ciljeva. Kulturni ili po nagonu smišljeni 

život možemo također nazvati duhovni život, koliko se razlikuje 
od životinjskog (animalnog) mehanizma. Ali je glavno pri tom, 
da taj »duh« znači inteligencijom rukovođenu praksu nagonskog 
Života. Duh tako služi »materiji« — životinji na razvojnom ste- 
penu čovjeka. U tome i jest sav smisao života. Prema tome i od- 
gojna zadaća nije druga nego spremiti čovjeka za potrebe nagon- 
skog održanja. Dakako, tu nema mjesta religiji. 

Suprotan je tome nazoru idealizam. Ovim nazivom zapravo 
obuhvaćanio dva posve različita nazora o čovjeku. Oba se u tome 
slažu — protivno naturalizmu — da je u čovjeku dualizam materije 
i duha tako, da duh vlada materijom, t. j. nagonski je život pod- 


“ ređen nenagonskim ili idealnim vrednotama, u kojima leži smisao 


života. U cilju tih vrednota provodi se i kultura čovjeka. Idealne 
vrednote sačinjavaju čovještvo (humanost) — i stoga je u ideji 
čovještva mjerilo odgojnog nastojanja. Među duhovnim ili ideal- 
nim se vrednotama nalazi i religija, t. j. ona također doprinosi 
oživotvorbi čovještva, ukoliko ideja Božanstva predstavlja najviši 
spoj (sintezu) svih vrednota. To pak znači, da religija ne vodi misao 
izvan čovjeka, ne osniva se na zbiljskoj (realnoj) egzistenciji Boga 
kao izvankozmičkog bića, koje upravlja ljudskim životom. 

Baš tu posljednju misao zastupa onaj idealistički nazor, koji 
u duhu ljudskom vidi odraz Duha Božjega. To će reći: čovjek je 
ne samo životnim opstankom zavisan od Boga kao svoga uzroč- 
nika, nego je božja volja odredila čovjeku svrhu života i ćudo- 
redni zakon za oživotvorbu te svrhe. Bog je čovjeka obvezao na 
ćudoredno usavršavanje. Ćudoredna kultura sastoii dakle u pr0- 
vedbi božjega zakona; a prema tome će odgoj prvenstveno ići za 
tim, da u čovjeku stvara ćudorednu osobnost na osnovu religij- 
ske svijesti. 

Mi ćemo se dalje zadržati kod toga posljednjeg nazora, da ga 
pobliže upoznamo. Stoga ćemo najprije objasniti pojam religije. 


ŠTO ZNAČI »RELIGIJA«? 


. To je neka veza s Bogom; neki odnošaj između čovjeka i 
Boga. : 

Što znači »Bog«? 

To je najviše biće, izvan pojavnoga svijeta. »Najviše« znači: 
posve nezavisno, ukoliko postoji simo o sebi, neprouzročeno. Bog 
je uzrok svijeta i njegov gospodar; on vlada i upravlja svijetom, 
napose ljudskim životom. On je osobno biće, t. j. ima razum i 
volju. On znade, zašto je čovjeka stvorio. Odredio mu je cilj ili 

svrhu života i ujedno put ili način, kojim će svoju svrhu oživo- 
tvoriti. Bog je naš životni svrhodavac i zakonodavac. 

To je definicija Boga, jasno i razgovijetno određeni pojam o 
Bogu (a to još naravno ne znači, da on uistinu postoji). Svi ljudi 
nemaju jasnog pojma o Bogu, nego samo nejasno ili neodređeno 
znadu za neko najviše biće. Tako nejasno .i različito shvaćeno, 
zovemo to najviše biće »božanstvo«. 

Tko priznaje Boga (božanstvo), tko je uvjeren da on postoji, 
kažemo da je feist; a tko ga ne priznaje, tko tvrdi da nema Boga, 
jest bezbožnik ili ateist. »Priznavati« se može teoretski ili prak- 
tički: netko može priznavati Boga samo teoretski, koliko je posve 
uvjeren ili siguran da on postoji, a praktički ga ne priznaje, t. j. 
Živi kao da Boga nema, ne drži se njegova zakona. To je praktički 
ateist — i za takvog čovjeka kažemo da je areligiozan, nema reli- 
gije. Religiozan je prema tome, tko praktički priznaje Boga, t. j. 
u svojim se činima ravna prema teoretskom priznanju Boga (tei- 
zmu). Stoga nije isto: biti teist — biti religiozan; netko može biti 
teist, a da nije religiozan, dočim je svak religiozan ujedno teist. 

Ako gledamo samo na odnošaj između čovjeka i Boga bez 
obzira na to, da li ga neki čovjek priznaje, nazivamo taj odnošaj 
objektivna religija ili religija u objektivnom smislu. Subjektivna 

religija ili religioznost znači praktično priznavanje tog odnošaja. 
Nama će izraz »religija« služiti u ovom drugom značenju. 


PO ČEMU JE ČOVJEK RELIGIOZAN? 


Po tome, što praktički priznaje Boga; što se svojim činima ili 
djelima ravna prema teoretskom priznanju Boga. Da uzmogne 
praktički priznavati Boga, pretpostavlja se teoretsko priznanje, 
sigurna spoznaja o Bogu. Religiozni je čovjek, rekosmo, teist. Kao 
teist mogao bi biti i areligiozan, t. j. teizam je doduše sastavni dio 
religije, bez njega nema religije — ateist ne može biti religiozan —, 
ali k teizmu mora nešto pridoći, po čemu je čovjek upravo reli- 
giozan, a ne areligiozan. Razumno priznanje ne dostaje, iziskuje 
se praktično ili voljno priznanje. 

: Religiozan je naime, tko je pripravan poštivati Najviše Biće, 
priznavati svoju podložnost ili ovisnost, klanjati se njegovu nedo- 
stiživu savršenstvu, priznati svoju ništetnost pred Bogom. Svoje 
poštivanje (kult) može čovjek očitovati izvanjskim načinom. Tko 
Boga poštuje time, što vrši njegovu volju, kažemo da je ćudoredno 
dobar čovjek. Božja se volja očituje u savjesti kao bezuvjetna za- 
Povijed (kategorički imperativ); stoga je čovjek religiozan, ukoliko 

radi po svojoj savjesti i time sluša božju zapovijed, t. j. praktički 
priznaje Boga zakonodavnim gospodarom života. Zato mu se za- 
hvaljuje, prosi ga, kaje se i t. d. 

Dvije su dakle komponente u religiji: razumna i voljna, pri- 


znanje Boga teoretsko i praktično. Gdje jedno ili drugo nedostaje, 


nema religije, čovjek je areligiozan. S 
ZAŠTO SU LJUDI ARELIGIOZNI? 


'To može biti (1.) zato, jer su ateisti ili jer teoretski ne priznaju 
Boga, drže da nema Boga. Takvi su ljudi ateistički areligiozni. 


(2) Neki su teisti, a nisu religiozni: priznaju Boga teoretski, ali 


ne praktički. Takvi su teistički areligiozni. Kod ovih nije u ateizmu 
izvor areligioznosti, nego u nečemu, što volju odvraća od praktič- 
nog priznanja Boga. 

Zaustavimo se kod prvih i pitajmo: Zašto je netko ateist? Na 


temelju čega može netko poricati (negirati) Boga? 


'To može biti na dva načina: s dokazivanjem, kritički, filozof- 
ski — i bez dokazivanja, nekritički, naivno. Jednako može netko 
biti teist u filozofskom smislu, kad svoje uvjerenje znade obrazla- 
gati — i nefilozofski. Kod većine je ljudi tako, da su teisti na te- 
melju nekog razloga, ali ne znaju taj razlog izreći u obliku dokazi- 
vanja (logički, racionalno). Filozofijsku nauku, koja to dokazuje, 
zovemo feodiceja. d 

Ne ćemo se zasad obazirati na nefilozofske ateiste, nego samo 
na filozofske, koji nastoje dokazati da nema Boga. Kako, na te- 
melju čega to dokazuju? To može biti na više načina. 

Netko bi mogao filozofirati o Bogu ovako: mi ne znamo, da 
li ima Boga, — jer ne možemo ništa znati osim ono, što svojim 
osjetilima opažamo (senzitivno percipiramo). Boga ne možemo vi- 


“ djeti, ni ikojim osjetilom zapažati. Zato moramo reći, da ne znamo 


da li postoji. Mi ne tvrdimo »nema ga«, nego »ne znamo, da li 
ga ima«. Mi smo agnostici. Mi zabacujemo teoretsko priznanje 
Boga, nemamo sigurnosti o Bogu — i zato smo areligiozni. 

.. Ovo stajalište zastupa senzualistički agnostik, a netko može 
biti intelektualistički agnostik: priznaje misaonu ili razumsku (in- 
telektualnu) sposobnost znanja, ali kaže, da smo njome ograničeni 
na ono, što osjetilno opažamo ili što nam se pojavljuje unutar > 
opažajnog (iskustvenog, empiričkog) spoznanja. U toj sferi nema 
Boga — i zato ne možemo ništa znati o njemu. To se neznanje 
dakle osniva na pretpostavci, da sve naše znanje ostaje unutar 
empirije, a nema metempiričke (metafizičke, prekoiskustvene) spo- 
* znaje. 

Materijalist tvrdi, da ne Postoji ništa osim materije — i zato 
nema Boga. On upravo tvrdi, da nema Boga, a ne da bi agnostički 
tekao; »Ne znamo da li ima Boga.« Materijalist ne dopušta niti 
ka da A Za postojao; ne samo da nam je nespoznatljiv 

remda je moguće da postoji — kako i že je i 
ni agnostik kaže), nego je i 

Ovo je sad bio teoretski materijali že bi 
bi sa jalist; a netko može biti prak- 
tički materijalist, kad zastupa stajalište, da je slast i užitak jedini 
o Života. To je hedonist. I on je teoretičar, ukoliko svoj nazor 
.. rd va Potpuno ili isključivo je praktički materijalist, tko 

eZ filozofiranja) traži samo tjelesna. dobra, bez obzira na Boga. 


KAKO MOŽEMO NEKOGA ODGAJATI ZA RELIGIJU? 


Da na to pitanje odgovorimo, treba imati pred očima sve nave- 


de FTA E i 
poe biva netko areligiozan. Suprotno se tome do- 
Najprije spomenusmo afeistički areligiozne ljude, koje smo 
podijelili na dvije grupe: filozofske i nefilozofske ateiste Ovi 
drugi ne filozofiraju, ne zastupaju neki filozofski nazor maj" ako 
ga zastupaju, ne čine to samostalno, vlastitim istraživanjem ili 
naučnim traženjem istine. Ovakav ateistički tip može biti različit 
pa će se prema tome razlikovati odgojni utjecaj, koliko će a 
upravljati prema dotičnom izvoru ili uzroku aletema. Netko je 
hk ateist, jer je praktički materijalist: za njega postoji samo 
le onistički egoizam, pa se u tome duševnom stanju rađa odvra- 
ma od Mc Na protivni će ga dakle put navraćati odgojno na- 
f janje, koje ide za tim, da tog čovjeka disponira za nešto »više« 
+. J. za idealne vrednote Života ili za takav životni smisao Koji 
s ne oranišuje na osjetilno ili životinjsko (animalno) iživlja- 
vanje, U tom je pravcu odgojna zadaća postavljena na najširu 
S Pirjna ili uljudbenog Obrazovanja. Zapravo to znači: 
oi životinje stvarati čovjeka, od nagonskog čovjeka oblikovati 
Ba die koja o životu razmišlja i razmatra njegovu vrijednost. 
> iji ju je zadaća, da svakodnevni životni razvoj skreće prema 
aspoloženju za usvajanje životnih zadataka i za potiskivanje ani- 
pne sklonosti. — Drukčiji će biti postupak na pr. kod nefilo- 
ma Meo AMA ika koji je pod utjecajem propagande, fraze, lek- 
P i S nI Općenito se može Treći, da sve, što znači borbu proti 
zi oprnor i, površnosti, nekritičnom pristajanju uz tuđa mišljenja. 
a: oo znači odgajati sklonost za religiju. Napose je taj odgojni 
a) namijenjen mladeži u prijelaznoj dobi, kada nagon pre- 
ava pamet, koja se lako odziva svemu, što zamamljuje osje- 

tilnost. Sva složena i zamršena mladenačka psiha može biti izvo- 
rom ateizmu, pa se zato i odgojni zahvat mora različito udešavati, 
ako hoćemo odstraniti te izvore i tako utirati put ili pripravljati 

teren za religiju. : 

Kako je s filozofskim ateistima? 
Najprije smo spomenuli senzualističkog agnostika. Prema nje- 

govu nazoru nema drugog znanja osim osjetilnoga. Ali: zar mi 

osjetilima znademo za istinu? Osjetilni nas organi izvješćuju samo 

o onome, što se u vanjskom ili tjelesnom svijetu pojavljuje, što 

opažamo tako, da neki fizikalno-kemijski procesi podražuju organe. 

A zar je »istina« osjetilna pojava? Mi svi vrlo dobro znademo za 
istinu, razlikujemo istinu od neistine: dakle, imadđemo ne samo 
senzitivnu, nego još i drugu sposobnost znanja, — nazovimo ga 
misaono ili razumsko znanje. Razum (intellectus, ratio) jest spo- 
sobnost mišljenja ili spoznavanja, kojim smo kadri shvatiti istinu. 
— Kad znademo istinu, sigurni smo, čvrsto pristajemo, ne sum- 
njamo, tvrdimo (tako jest, tako nije). Znademo za razlog, zašto 
smo sigurni: jer nam se tako očituje (evidentno je) — kao da to 
vidimo — ili neposredno (na pr. 2+2=4) ili posredno, kada nešto 
dokazujemo, zaključujemo (izvodimo, opravdavamo, obraziažemo 
posredovanjem neke već spoznate istine). Istina, sigurnost, razlog 
(motiv) sigurnosti ili očevidnost, koja je ujedno putokaz (marka- 
cija, kriterij, garancija, norma) razlikovanja između istine i ne- 
istine — sve su to riječi, koje obilježuju novu sferu znanja: mi- 
saonog, razumskog (intelektualnog, racionalnog). Svega toga nema 
u senzitivnoj sferi. — To je jedno, a drugo: put do istine, doka- 
zivanje, pripada također misaonom, a ne osjetilnom spoznanju. 
Osjetila ništa ne dokazuju; čak mi i suprotno osjetilima doka- 
zujemo istinu, na pr. da se Zemlja kreće oko Sunca. — Treće: mi 
znademo i za takove istine, koje imadu karakter nužnosti (na pr. 
cijelo je veće nego dio; svaka promjena mora imati svoj uzrok). 
Osjetila ne znaju za nužnost; pomoću osjetila znademo samo što 
de facto jest, što u vanjskom svijetu zbiljski pronalazimo: tako 
jest, a ne znamo, da li tako mora biti. — Napokon, mi znamo, šta 
je »pravda«, »sloboda«, »istina«, »dobrota«, »logaritam«, »atom«..., 
t. j. imademo pojmove o tim predmetima, koji našim osjetilima 
nikako nisu pristupni. Neki opet pojmovi izriču takve predmete, 
koji jesu osjetilno pristupni (na pr. čovjek, životinja, trokut...), 
ali su oni sasvim drukčije osjetilima pristupni, nego što ih poj- 
mimo: pojmovni su predmeti općeniti (univerzalni), dočim su osje- 
tilni predmeti pojedinačni (ovaj ili onaj čovjek: Petar, Pavao...) 
sa konkretnim svojstvima. 

To je sad bila ekskurzija u psihologiju; ali vrlo važna zato, 
da znamo koji je subjekt istine: nije senzitivni, nego intelektualni. 
Nije opravdan senzualistički, nego intelektualistički nazor o spo- 
znaji. Psiholog je to konstatirao — naime da'se intelektualna sfera 
znanja sasvim razlikuje od senzitivne -> fenomenološkom anali- 
zom, t. j. svijesnu pojavu (fenomen) znanja analizirao je i prona- 
šao razliku, A zatim psiholog tumači postanak (genezu) mišljenja 
i pronalazi, da u njemu nema fiziološke (organske, materijalne) 
komponente; jer na pr. kad mislimo tako, da reflektiramo, analizi- 
ramo, distingviramo, apstrahiramo, sintetiziramo ... — tu nigdje 
nema živčanog procesa. To je nematerijalni ili duhovni (spiritualni) 
proces. 

Evo sad još više uviđamo, kako je bila važna ova tema: bez 
psihologije naime ne smije nitko reći da naučno zastupa materija- 
lizam. Materijalist kaže: »Ništa nema osim materije i materijalnog 
zbivanja«, pa kad bi nam želio dokazati, da je to istina, morao bi 


sve, Što smo rekli o misaonom znanju, protumačiti organski (fizio- _ 
loški); morao bi čak priznati, da je »dokazivanje, tumačenje, lo- 


gika, istina« — samo živčani proces... 

Sad se pitajmo: kako ćemo ove filozofske ateiste odgajati? 

Poučavanjem, upravo filozofskim ili kritičkim obrazovanjem 
u dotičnim pitanjima, na koja mogu izvjesni odgovori služiti kao 
pretpostavka ili polazište ateizma. Tako smo imali najprije pitanje 
o sposobnosti znanja, na koje pitanje senzualist odgovara time, što 
osjetila priznaje jedinim izvorom spoznanja, a na toj predpostavci 
ne priznaje mogućnost spoznaje o Bogu. Materijalist je drukčije 
učio, pa ga treba na drugi način poučiti. ' 

Filozofiranje je dakle odgojni put k religiji, ukoliko hoćemo 
nekoga odvratiti od filozofskog ateizma. Pa kaošto se na različite 
načine prilazi k tome ateizmu, bit će i različit postupak u cilju 
pristupa k religiji. U prvom redu dolaze u obzir strogo filozofska 
literarna djela, odnosno pouka u filozofiji, zatim sva ona literatura, 
predavanja i sve, što god utječe na oblikovanje izvjesnog nazora 


O svijetu i životu. U tom je slučaju odgojni zadatak stvarati u po- 


jedincu filozofski teizam. 


KAKO SU LJUDI DOŠLI DO NEFILOZOFSKOG TEIZMA? 


Ima različitih odgovora ili nazora o tome, kako su ljudi zapo- 
čeli vjerovati u božanstvo i postepeno u osobnog ili jednog Boga. 
To je uvjerenje ili priznanje, kažu, bivalo postupno, razvojno, 
evolutivno. Neki (i rimski pjesnik Lukrecije) tumače to tako, da 
Je strah rodio vjeru u bogove, i to strah i udivljenje pred pojavama 

prirode (groma, potresa...). Jedne su čovjeku koristonosne, do- 
brohotne, dok su druge štetonosne, zlotvorne — pa im treba žrtvo- 
vati i klanjati se, udobrovoljiti ih i zahvaljivati, jer su slične lju- 
dima. Drugi opet (animisti) drže, da su sanje o pokojnicima rodile 
vjeru u opstanak duše; zatim uvjerenje, da se posvuda nalaze du- 
hovna bića, a jedno je najviše. I tako dalje. Nas ova tumačenja 
pobliže ne zanimaju već zato, što je njihova neosnovanost danas 
u nauci (etnologiji) izvan sumnje utvrđena. Zajedničko je staja- 
lište svih evolucionističkih nazora, da se religija razvila iz čovjeka, 
iz subjekta, t. j. u duševnom se životu zarodila misao božanstva i 
ono nije drugo nego plod primitivnog shvaćanja o svijetu. Objekt 
religije — božanstvo — odraz je čovjeka. Stoga taj nazor o po- 
stanku religije zovemo subjektivistički. 

Da li je subjektivizam opravdan ili nije, zavisi od toga, šta je 
religija kod svih ljudi, u čemu ona sastoji. 

Važno je ovo: priznavanje, vjera u božanstvo, nije samo neko 
čisto znanje (kao 2 +2 = 4): to znanje utječe na život, Božanstvo 


. su ljudi uvijek smatrali zakonodavcem, koji zle čine zabranjuje i 


kažnjava, a dobre zapovijeda i nagrađuje. Ljudi su se kajali, što 
su uvrijedili božanstvo ili sagriješili. U božanstvu je izvor moralne 
svijesti. Još nešto: ljudi su božanstvu prikazivali žrtve, klanjali se 
raznim obredima (ceremonijama), iskazivali vanjsko štovanje 
(kult), zahvaljivali za primljena dobra, prosili za ono što žele i 
da ih ne stigne zlo u svijetu. Tri su dakle elementa: 1. znanje, pri- 
znavanje, vjera u božanstvo; 2. moralni zakon, apsolutna obveza 
(obligacija) volje u razlikovanju između dobrih i zlih čina; 3. vanj- 
ski kult. Ovo troje zajedno čini duševnu (svijesnu) vezu čovjeka 
s Bogom, združenje s Bogom ili religiozni život. 

Izvor je tome životu (po navedenim tumačenjima) u čovjeku, 
u subjektu: u čovjeku se »rodio« Bog; misao o Bogu niknula je u 
duši čovjeka iz nje same. Bog egzistira samo u duši čovjeka, njemu 
imanentno. Tako evo neki priznaju religiju (jer: taj univerzalni 
fakat ne mogu poricati), i tumače njezin postanak na taj način, da 
napokon ne priznaju Boga, koji bi egzistirao izvan čovjeka. 


JESU LI SUBJEKTIVISTIČKA TUMAČENJA O RELIGIJI 
VALJANA? 


Držimo se činjenice i budimo psiholozi. Činjenica je, da reli- 
giozna svijest počiva na ideji božanstva. Religija je združenje s bo- 
žanstvom ili privrženost, odanost, voljna predanost božanstvu: bez 
njega dakle nema religije. A šta je uključeno ili sadržano u ideji 
»božanstva«? Ono je najviše biće, od koga su ovisni svi ljudi i sav 

svijet. Dakle: religija znači svijesnu upravljenost ili usmjerenost 
prema biću, od koga je svijet i čovjek svojim životom ovisan, a 
ovisan može biti samio od nečega drugoga, što nije istovetno sa 
svijetom. Tu je dakle dvoje (duo): čovjek i Bog, s kojim je čovjek 
u zbiljskom (realnom) odnosu ovisnosti (kako je na pr. ovaj stol 
ovisan od stolara, kuća od graditelja, čovjek od svojih roditelja). 
U religiji se nalazi dualizam. 


Kad smo to analitički ustanovili u pojavi religije, sad možemo 
pitati: kako je došlo do toga dualizma? Šta je ljude navelo na to, 
da su osim sebe i osim svijeta stali priznavati još nešto takovo, 
od čega je sve to ovisno u svojoj egzistenciji? 

Odgovor nije težak. Svakako su ljudi morali u vlastitoj egzi- 
stenciji i u egzistenciji svijeta uviđati nedostatnost, uviđati, da ži- 
vot i svijet nije sam od sebe, da ne egzistira nužno ili tako, te ne 
bi mogao i ne egzistirati, pak su došli na pitanje: zašto egzistira, 
koji mu je uzrok? Rođenje i smrt, početak i svršetak života, to 
su dvije činjenice, koje su kadre i bez velikog filozofiranja uvjeriti 
čovjeka, da je život prolazan, nestalan, da dolazi i prolazi, nastaje 
i nestaje; pa ne samo moj i tvoj, nego svačiji život — takva je 
sudbina (zakon) svega života. Je li tako odvijeka, bez početka? 
Kad bi to bilo: zašto mi živimo tek danas, u sadašnjosti, a zašto 
će nešto tek u budućnosti nastati — zar nije već prije moglo biti, 
kad je život odvijeka? : 





Ova i još mnoga druga pitanja nameću se čovjeku, kad stane 
razmišljati o egzistenciji svojoj i svega svijeta. Možda i ne zna od- 
govoriti na to pitanje, pogotovo ne zna filozofski odgovoriti ili do- 
kazivati, ali čim je sposoban razmišljati, biva također sposoban 
naslućivati, uvjeriti se i postati siguran da egzistira jedan izvor 
egzistencije, svijeta. To je dakle misaoni ili razumski put do vjere u 
Boga; on odgovara potrebi razumne naravi, da u promjenjivosti i 
nenužnosti svijeta traži izvor ili uzrok izvan svijeta. 


To nije jedini izvor vjere u Boga. Općenita je činjenica, da 
ljudi imadu moralnu svijest — i ona je također jedan put do pri- 
znavanja Boga. Naime, bezuvjetna obveza (apsolutna obligacija) 
upućuje na to, da se ona osniva na zakonodavnoj volji, od koje su 
ljudi ovisni. — Još jedan »put«: i opet je opća činjenica, da ljudi 
teže za srećom ili blaženstvom, t. j. za potpunim zadovoljstvom 
ili neograničenim posjedovanjem svega dobroga, a ta je težnja u 
ovom kratkotrajnom i nesavršenom životu nedostiživa. To pak je 
kadro potaknuti ljude na uvjerenje, da je sreća tek u posmrtnom 
životu, po zajednici sa najvišim dobrom. 

Tako evo u razmišljanju o početku i svršetku života, o nje- 
govu postanku i cilju, izvire misao na Boga i io Perna temelj 
religioznog života. Postati religiozan, duševno se združiti s ogom, 
biva dakle potreba same razumne naravi, njezinih aspiracija za 
spoznajom istine, o egzistenciji života, o moralnom zakonu i o 
cilju (svrsi) života. Zato i jest religija univerzalna. 


JESU LI SUBJEKTIVISTI RELIGIOZNI? 


Samo je onaj religiozan, tko je siguran da ima Boga. Pošto je 
siguran, zato se svom dušom Bogu predaje, poštiva Boga i MA» 
Njegovu volju (moralno je dobar), t. j. religiozan jei naa an. 

Međutim i agnostik hoće da bude religiozan. On Šoe »ja 
teoretski (logički, racionalno) ne mogu biti siguran da S. oga, 
ja to ne mogu dokazivati, ali ja ipak poštujem Boga, religiozan 
sam, priznajem Boga i bez dokaza s zašto? — jer sam siguran na 
drugi način. Nije dokazivanje jedini način kako pak ki ani i 
mi smo o Bogu sigurno po duševnoj potrebi, po ima - 
svijesnom nagonu, a napose po moralnoj ideologiji. U alogič om 
(metalogičkom) ili u aracionalnom subjektu jest izvor sigurnosti o 
Bogu: u duševnoj sferi volje, težnje, čuvstvovanja. das ' 

To je subjektivistički teizam — nazor, koji Boga priznaje na 
osnovu subjektivnih postulata. U raznim varijantama, taj se nazor 
u novijoj filozofiji javlja od Kanta do modernizma (kome pripada 
dk pa dis o možemo razlikovati negativnu i pozitivnu 
stranu. Negativna znači: nema dokazivanja o Bogu; pozitivna: 
priznajemo Boga po vjerovanju, a to »vjerovanje« ima svoj korijen 
samo u aracionalnoj (iracionalnoj) sferi duše. 

Zašto »nema dokazivanja«? - : 

Puno imade odgovora na to pitanje; navest ćemo samo jedan 
najvažniji. Svi dokazi o Bogu osnivaju se na ovom principu: »svaka 
promjena i sve što egzistira nenužno (kontingentno), mora imati 
svoj «uzrok«. To je princip uzročnosti (kauzaliteta). Ako je to 
istina, i ako je osim toga istina da promjene svijeta nemaju do- 
voljnog uzroka u samom promjenjivom svijetu, onda logički slijedi 
istina, da izvan svijeta egzistira njihov uzrok. <. Qua dokazivanje 
zabacuju agnostici zato, jer kažu da princip uzročnosti nije istinit, 
ili barem da ne vrijedi preko empiričkih (pojavnih) granica, za 

etempiričke uzroke. 
jatima dakle zabacuju racionalnu teodiceju na osnovu po- 
sebne svoje noetike. Filozofija o religiji temelji se na noetičkoj 
nauci o vrijednosti naše spoznaje ili o istini. 

GDJE IZVIRE MORALNA DUŽNOST RELIGIJE 
ILI NA ČEMU SE ONA OSNIVA? 


Ako je istina, da Bog egzistira i da je naš stvoritelj i da nas 


u životu uzdržava i da nam je zakonodavac, koji je odredio životu. 


svrhu, onda je on gospodar života. Ako je istina, da egzistira, 
istina je, da smo prema Njemu u odnosu ovisnosti, podčinjenosti 
— i taj odnošaj (relacija) jest razlog ili temelj dužnosti, da mi 
priznajemo sebe u tome odnošaju, t. j. da priznajemo uzvišeni 
položaj Boga i da Mu u dubokom poklonstvu iskazujemo našu 
potpunu odanost, t. j. da budemo religiozni. 

Tko vrši svoje dužnosti po savjesti ili po moralnom zakonu, 
kažemo, da je moralno dobar ili valjan, a zao (nemoralan) ih ne 
vrši. Tih je dužnosti mnogo, dobrih čina ima svakakovih, a jedna 
je od tih dužnosti i ta, da budemo religiozni. Religioznost (pre- 
danost Bogu, počitanje prema Bogu) jest jedan dio u nizu dobrih 
čina. Tako je religioznost sastavni dio moralnosti. ' 

Ali sad možemo još nešto reći: religija je temelj svega morala. 
To znači, bez Boga nema morala; bez priznavanja Boga (religije) 
nema moralnog zakona, nema apsolutne obligacije, koja je upravo 
karakteristika moralnosti ili razlike ljudskih (voljnih) čina na 
dobre i zle. Ako ne priznamo Boga kao najviše dobro i zadnji cilj 
života, onda ne znamo, koji smisao ili koju vrijednost imade moral. 

. O tim pitanjima raspravlja moralna filozofija ili etika. Njezina 
je zadaća pokazati, kako se moralni red (zakon i svrha života) 
osniva na našem odnošaju prema Bogu i na priznavanju toga odno- 
šaja ili na religiji Tu je dakle opet filozofija došla u dodir 
s religijom. 


KOJA JE ULOGA RELIGIJE U ODGOJU? 


Da na to pitanje odgovorimo, valja uočiti sastav (strukturu) 
moralne svijesti. Ona obuhvata razlikovanje između dobrih i zlih 
čina, koliko je ta različnost određena bezuvjetnim imperativom, 
da dobro moramo činiti, a zlo ne smijemo. Kad se taj imperativ 

javlja u konkretnim činima, zovemo ga savjest ili svijest dužnosti, 
da ovo djelo učinimo odnosno ne učinimo. Moralnu dinamiku 
ljudske volje pokreće dakle svijest bezuvjetne dužnosti — i stoga 
će moralnoj izgradnji ili voljnom izvršivanju moralne dobrote do- 
prinijeti sve ono, što je kadro volju podržavati u priznavanju 
dužnosti. Jer kako na volju utječu pobude (motivi) suprotno 
dužnosti, nije isključeno da svijest dužnosti oslabi ili posve ugasne, 

ako njezino pravo na opstanak ne bi osigurano bilo po nekom 
neoborivom temelju. Koji je taj temelj? 

Ako pretpostavimo opravdanost teističke etike, znamo da je 
taj temelj u Bogu, u zakonodavnoj volji božjoj. Budući naime da je 
Bog odredio čovjeku svrhu života, odredio je i one čine, kojima 
čovjek mora svoju svrhu oživotvoriti.. U tom odnošaju između 
čovjekove i božje volje izvire obvezatna moć savjesti ea zato 
priznavanje božje volje kao religiozni doživljaj daje uporište volji 
u njezinu moralnom pregnuću, t. j. religija zaštićuje čovjeka, da 
ne bi imperativu svoje savjesti stao odricati bezuvjetnu ili apso- 
lutnu moć i time napustio obvezatnu pobudu za dobra djela. Kaošto 
dakle objektivno nema morala bez religije, t. j. nema apsolutne 
obveze bez volje božje, tako je i priznavanje Boga temelj moralno 
valjanom životu. saa 

Ovu istinu posvjedočuje iskustvo svakog religioznog čovjeka. 
Gdje god nalazimo dublju religioznost, tu je i jače nastojanje oko 
moralnog usavršenja. Moralno loši ljudi redovito imadu averziju 
spram religije, koja ih trajno podsjeća na nevaljani život. A kako 
od pojedinačnih života zavisi zajednički ili društveni život obitelji, 
naroda, čovječanstva, očito je problem religije najvažniji u filozo- 
fiji života. Od rješenja toga problema zavisi smisao našeg života 
i prema tome odgojna smjernica u izobrazbi ličnosti. Samo po 
religiji naš kratkotrajni ovozemni život upućuje na vječnost, gdje 
dobiva svoj pravi smisao i neprolaznu vrijednost. 

MAŠTA ČUDOTVORKA 


U pučini se zadnje zrake gase 
Nebeskog cara u Srimizu živu; 
A rub planine žarkim zlatom sja se; 


Klisure gore, i na plavu njivu 
Bacaju odsiev zlata rastopljena 
Sa bizantinskog istoka, gdje sivu 


Koprenu stere večer zamagljena, 
Kroz koju jedva proviruju snene 
Zjenice zviezda s neba probuđena; 


Jer sa smiraja striele užarene . 
Zapalog cara još ih ljuto bodu, 
Da žmire, drhću od njeg postiđene. 


Eto se mlađak, u tihanu hodu, 
Zlaćanim srpom visoko uzvinu 
Do Večernjice na bliedome svodu, 


Ljubavi zviezde. Jače zviezde sinu. 
Ljubični stozi otočića bliede, 
Polako tonu u sutonsku tminu. 


Skorupi zlatne pučine ubliede, 
Sjajni dragulji empireja jače 
Alemno kolo zodijaka sliede. 
Zrak Afrodite nebesnice tače 


Pjesnika srce, i čistom svježinom 
Prirode vedre u eter ga mače. 


Ostade tielo na zemlji težinom, 
Duh bodri prostra krila u nebesa 


Proniknut vedrom čarobnom slatčinom. 


Ne ćuti više teret krvi mesa, 
No pline žudnjom u eterska polja; 
Sa duha zemne strasti sve otresa, 

Goni ga žarka neugasna volja, 
Iz pakla sumnja, mržnja, žuta jala, 
Da ogrije ga nada i vjera bolja. 


Već zaboravlja čar rođena žala, 
Sva čuvstva, nade, borbe i taštine; 
Zemlja mu posta zlatna piknja mala. 


Za Afroditom Uranijom gine, 
Napregom čuvstva titanična zora 
Od pusta žara empirejem pline; 


Roni kroz modra nepreplovna mora, 
I čini mu se s galaksije neke 
Da mu prosieva njena lica zora. 


Jurnu put biele maglice daleke, 
Kamo ga mame ametistne oči, 
I sniežne ruke, ko paperje meke; 


S kojih se neko čarno milje toči, 
Što mu sve biće priteže i vuče, 


Da brže od svietla prema čudu kroči. 


Carski joj plašt se empirejem suče, 


. Ko repatica zviezdama protkana, 


Lica joj svjetlost srce mu prosuče, 


Trepti od milja prije nekušana; 
Kada ga ruke zagrliše biele, 
Pline od žara put beskrajnih strana. 


Oboje lete, ko sunčane striele, 
Kud istine se bielim svietlom hrane; 
Kraj se i beskraj sad više ne diele. 


Zacieliše sve pjesnikove rane; 
Divotom svladan klonu joj na grudi, 
U zaborav sveg prolaznoga pane. 


Od bajna sanka kada se probudi, 
Niti očaja, niti duhom klonu, 
Niti s gubitka poražen poludi; 

No blagoslivlje Mudrost svesionu, 
Što biednom biću zemlje maštu dađe, 
- Da lađe nada nikad mu ne tonu.. 


Sada po tome čarnom snu saznade, 
Da je blaženstvo u vječnu čeznuću 
Nezasitnome, što maštu imade 


Čarobnu, divnu, čudnu, svemoguću, 
Što dublja milja i radosti stvara, 
Pjesniku gradi raskošniju kuću 


Neg može zlato svjetskih zulumčara. 
Nedostižnoga Boga krilom stiže, 
Istinu vječnu vrh srca oltara; 

I zahvalnu mu himnu s njega diže. 


LJETNO PODNE 


Kamenje Gvozda treperi od žata, 

“ Kao da sav se u klačinu stvori; 
Koprenom pokrit strastvenijeh para 
Eto već čitav u plamenu gori. 


Sunce svu zemlju ljubavlju izgara; 
Bezbroj sjemenja utrobom joj zori: 
Sva se proteže od ljubavna jata; 
Sav cvatni nakit s grudi joj obori. 


Sveopći život, u razvoju vječnu, 

Ka višoj svrsi neodolno stremi, 

U zemlji grije majke struju mliečnu. 
Božanstva sveti životni poemi 
Beskrajnim lancem sve ljepših stihova 
Divota novih slažu tajna slova. 


ANTE TRESIĆ PAVIČIĆ 

MILA MIHOLJEVIĆ, ZAGREB 
MATIN DAR 


I 


Dvije su godine župljani donosili poklone za novo zvono u 
crkvi Svete Ane. Crkva je stajala na raskršću nasred sela. Svake 
je nedjelje župnik čitao redom do zadnjeg imena svih onih, koji 
doniješe svoj dar, a svaki je put kod zadnjeg imena uzdignuo 
glas, pa je svakog neprozvanog obuzela plahost, kao da iza onog 
uzdignutoga glasa tjeskobno ječi zov njegova vlastitog imena. , 

Tako svi župljani ostaviše svoj dar kod župnika, i tako svi 
redom čuše dragi oziv svojega imena. - 

A kad su sva imena redom već bila prozvana, župnik kod zad- 
njeg imena spusti glas, kao da ne dozivlje više nikoga i ne čeka 
više ništa; tegoba bijaše preteška za obično baratanje s ljudskim 
osjećajem. : 

Oglasi, da je sve to, što se do sada skupilo, mala cijena za 
novo zvono. 

To je bilo pred ljeto. U to su baš vrijeme mlaznule hitre kiše 
naglim mlazom o zemlju, pa svijet u selu iskoristi tu priliku u 
navali dvojačenja kukuruze. 

No ni u tom prijekom poslu ne smetne s pameti novo zvono 
i svečanost prvoga zvonjenja. Kao da je briga o tome pala na sva- 
koga i sve se čeka i nagađa, tko će je selu skinuti s leđa. 

Nada o tome upre se u snagu seoskih gavana, a gavani se 
hrabro odupriješe s nekom svojom novom skrbi o vlastitom 
ognjištu. 

Tako su prolazili dani, i već se činilo, da su uzaman sve nade 
i svi govori, kad li se baš u to vrijeme dvojačenja kukuruze od 
svih ženskih uzdisaja i svih teških sanja zametne pa onda porodi 
djelo, tako čudnovato, da se samo po sebi razglasi u devet dalekih 
kotara. . 

Sve je to poteklo tako nekako, kao da drukčije nikako i nije 
moglo, sve onako samo od sebe, ne hajući i ne sluteći, da će osta- 
viti za sobom spomen, koji će se pamtiti uz novo zvono, kao da 
je za spomen o sebi utisnulo slova u njegovu mjed. 

Da su nabrajali jednoga po jednoga u selu, pa sve tako redom 
do zadnjega, nitko ne bi nabasao na grbavoga svinjara Matu Pla- 
ninca, iako on svaki dan prolazi selom mimo svih kuća i kupi u 
krdo svu krmad iz dvorišta. . 

Prolazi on selom tako, kako danas, tako sutra, pa tako već 
trideset i pet godina, uvijek jednak, ne stareći od jednoga do dru- 

goga dana, kao što ni trava ne raste pred očima, a svačije se oko 
već priviklo na njega, kao da ga je vrijeme skamenilo u svakida- 
njoj slici dana. 

Ide on za krdom, kao da nevidljivo krmani iza njega. Preba- 
cio kaput preko ramena, pa tako nekako pokrio grbu na leđima. 
Glava se s vratom oteže, kao da želi izmaknuti zgrbljenome tijelu, 
a ne može, pa se njezino naprezanje odrazuje kao bolno cerenje 
na obrazima. Onda je još na licu nešto divljine, što je usiječe čo- 
bansko zanimanje, kao voda s vremenom svoj trag u kamenu. 

Sitan, isheren i već sijed, svakidašnji, poznat kao toranj crkve, 
kao seoski bunar na raskršću, pa takav sav, više seoski nego svoj, 
prolazi mimo svačijih očiju, a da se ničiji pogled ne potrudi do- 
vesti ga svojoj svijesti, da se ona njime pozabavi. 

Mati je to kao već poznato, pa i on ne diže svoj pogled na 
nikoga. Ako i jest to možda teško, odnemario je on već davno taj 
ljudski običaj. ' "s 

I tako, i ne dižući svoj pogled na njega, svatko ga nasluti već 
na pragu jutra, kao što se nasluti crkva uz toranj. 

A onda taj grbavi Mato Planinac, o kom se u selu nikad ne 
povede riječ, učini djelo, posrami sve gavane i zadivi svijet. 

Jedne večeri o kopanju donese on župniku kutiju krcatu nov- 
cem. Bilo je toliko, da bi za to mogao kupiti četiri jutra dobre 
oranice, a baš toliko je trebalo za nove zvono. 

Začudi se svijet. Ne zna se, Mati ili novcu. Prođe selom šapat. 
Otkud Mati novci? Netko pametan sračuna. Ej, da je onako sam, 
uvijek sam, suze točio u vodenu kamenicu, sve jednu po jednu, i 
kamenica bi se napunila do vrha. 

Svinjara hrani selo, a odijeva ga dobra volja i dobro srce žena. 
Od svake glave plaća se sitniš, a sitniš se skrutne u krupno. S ve- 
čera se pak Mato bavi brijačkim zanatom. Ruke mu od nerada 
ostaše sitne kao djetinje, pa tanke, fine, Disarske, kao stvorene za 
taj posao, za koji mu gazde sitniš nacinkaju u ruke. 

A zašto je to učinio on siromah, kad se gavani od toga od- 
vratiše? Zaboravio siromah na starost. A tko bi znao čiju ćud? 

Ovako ga gledaš, kako krmani za krdom. Zasio čvrsto u taj 
svoj posao i drži se u njemu slobodno kao gospodar. Čuješ mu 
krik, kad se koja glava razulari: »Ako te. opatrnem štapinom, 
sunce će ti papke poljubiti.« 

Vidiš, a da i ne gledaš, rame ishereno, pa torba klimpeta. Pa 
tako svaki dan, a tko mu zna ćud. Tko će znati, zašto je ono 
učinio? 

Uvijek je on bio sam. Znao je, da je jednom mati živjela kraj 
njega, jer je o tome ostao spomen, samo se nikad nije mogao sje- 
titi, kakva je bila u poslu prignuta, kakve su joj ruke bile, kad 
je njega milovala i kad je njima krušac dijelila. 

Ostao je samo spomen dana, kad je mrtva ležala na odru. 

Bilo je to onda, kad je jesen tiho obavljala zorenje po svako- 
jakome rašću, a usput prela svilenu pređu babjeg ljeta, da je dade 
blagom vjetru na dar. Zrele su jabuke padale pred sam kućni prag, 
a nitko za njih nije mario. Sunce je navalilo na kuću svijetlom, a 
u kući bio mrak, jer su žene sva okna crnim platnom zastrle. Mati 
je ležala na odru pokrita crnom koprenom. Ispod nje bila je tako 
tiha, kao da je i nema, a zna se, tamo je, pa kao da se pritajila. 
Njega je netko podigao u naramak i šapnuo, da poljubi materin 
obraz. Začudio se ukočenom obrazu. Kao da to i nije više mati. 
Obraz joj je led i kamen, a ona sva kao da je sklopljenih očiju, 
stisnutih tankih usana i slomljenih ruku legla na ključ, kojim je 
zaključala brigu i spomen na sve. 

Matina jedina sestra Kata zauzela je u kući materino mjesto, 
pa uljudno nutka svakoga, tko dođe, rakijom. Tada je još imala 
tanak glas i po dječju deseterostruke pletenice, sve u sitno is- 
pletene. : 

Netko je podsjeti i uputi na dužnost propisanu običajem. 

Namrštivši obrve podigla se, da izvrši običaj naricanja nad 
materom, ozbiljna i svečana, kao stara majka, kad u svatovima 


. pred svatima mora prva povesti stari brzi ples. 


Tankim glasićem prodire naricaljka u izbi kroz polumrak, a 
onda najednom, ili se je curica zbunila u sjećanju, pa ne zna dalje, 
ili je držeći glavu uz odar osjetila mater nazočnu, a tako strašno 
daleku, najednom je skrenula od običajne naricaljke i usrdno do- 


. zivala mater, da je prene iz nehaja: 


O majo moja! 
Ko će meni kruva dat? 
Ko će moju kosu prat? 

Radi njenog tankoga glasića, što se krši okrnjcima plača, svi 
su naslutili nešto i navrnuli u sobu, da se guše u sparini kraj mrtve 
žene. 

Kao da su svjedoci važnom rastanku, pa čekaju dojam zadnje 
riječi. 
< Mato se prislonio uz odar, a kad je sestra počela nizati sve 
one poznate riječi, sjeti se ruku, koje su kruh dijelile i kosu prale, 
sjeti se, da sve to, što sestra kazuje materi, tiče se jako i njega, 

samo što on to ne umije kazati. Prava mu se riječ svrne u pamet, 
tek kad je Kata vješto uzdignu visoko na glas, kao jabuku na 
barjak. Rasplače se, što nema tko više dijeliti kruha, što nema 
tko više dahom svojim piriti snijet iz zaprašene kose. 

Od plača mu natekoše oči, a od suza se zabali sav obraz, pa 
takav sav natečen, zabaljen, uznojio se od napora, da mu koja 
riječ sestrina ne uteče, pa kroz plač basrlja tepavo za njom: 


A majo i moja, 
A meni ko ce kuva dat, 
A moju kosu ko ce pat? 


Tako je taj čas pratio sestrinu žalost bolno ali tako smiješno, 
kao da bi nad žalosnim licem kukmu kose vjetar uzdigao u vis. 
"Takav on, bijedan i smiješan, uvede neke djevojke u napast smi- 
nE Sred jecanja i šaptanja molitve prsne grohot i poruši sklad 
uge. 

Onda se jedna mlada žena silovito podigla i na rukama ga 
odnijela iz sobe. Kao da nije mogla izdržati, da netko uživa u ša- 
ljivoj slici smiješno žalosnog djeteta, pa je sad kliktajući duboko 
odahnula, kad im je ispred oka ugrabila tu zabavu. Kao da je to 
žalosno dijete njeno vlastito, grca mu kroz suze: »Rano moja, 
rano moja.« 


On se začuđeno zagledao u nju. Nikada je još nije vidio. 


Zagledala se i ona u njega, a kroz suze joj iz očiju vrcao osmijeh, ' 


a onda su po njegovu licu počele kapati suze, kao da su se s upa- 
ljenih svijeća otalile vrele kaplje voska. 

Sve ga jače stišće k sebi i šapće: »Ja ću tebi kruva dat. Ja ću 
tvoju kosu prat. Rano moja slatka. Sebi ću ja tebe uzeti i sve ću 
ja tebi dat.« 

Oči su joj bile kao zreli kesten, pa je on rukom posegnuo, da 
dohvati nešto ih njih. Sklopile su se blago, a kad su se otvorile, 
vidio im je na dnu, tamo na tragu, koji su suze ostavile, osmijeh, 
koji ga je nutkao, da uzme nešto, što pogled nudi. 

Usne joj se miču kraj njegova lica: »Draži si mi od sunca, što 
sad sja. Uzmi, što god hoćeš. Sve ću ja tebi dati. Sve, samo po- 
želi. Šapni! Ništa se ti ne boj. Nikad se tebi više nitko smijati 
ne ćel« 

Zanjiše ga na rukama, a njega obuze sjećanje na materine 
ruke, koje su ga uzdigle nekoga davnog jutra, kad je na oštru ka- 
menu raskrvario koljeno. 

Ženin je pogled bio obezbrižen za samu sebe, i za sve oko 
sebe, pa kao da žene i nema i ničega na svijetu nema, tek je u 
njenome pogledu ostala skrb, da njega razveseli. 

'To je njemu nada sve milo bilo. Naslonio se na mekane me- 
snate ruke, kao na jastuk za slatki pokoj. Miran, kao da je na ma- 
terinim rukama, kao da ga gledaju materine oči kroz ove što suze 
nad njim, zaboravio je na ono u kući, na sve, i upokojio se u snu. 
U polusnu čuo je nečiji zov: »Cila, položi dijete u krevet! 
Otežat će ti.« : 
On prijanja uz toplo tijelo,.a blagi glas nad njime pjeva nje- 
govu želju: »Kad mi je drag, nije mi ni težak.« 
Kad se probudio, nije više bilo materina odra. Cijeli je dan > 
ustrajno plakao za onom Cilom, koje više nije bilo među ženama. 
"Tek predveče toga dana sestra mu Kata reče, da ga je ona Cila 
btjela uzeti k sebi, ali joj netko reče, da joj se oko nakrivo zale- 
tjelo na ovo dječje što je ostalo; a to je briga rodbinska. 
Otišla je plačući, jer joj nisu dali, da ga izljubi. 
Rodbina ga odvede u treće selo. Tamo je čekao svaki dan Cilu 
Do kasne večeri nije htio skinuti obuću, jer su u dugim veče- 
rima dolazili susjedi, pa su se vrata svaki čas otvarala. | 
Svaki put, kad bi se potiho otvorila vrata, nadunuo bi obraze 
kao male crvene mješinice, od strepnje, ide li to Cila, da svima 
navijesti, po što je došla. 
Jednom, već u zimi u samoći, među odraslim ljudima, navrne 
na njega tuga za sestrom Katom i rodnim selom. 
U hladnoći rodbinske kuće tiho tinja žalost, a onda iz nje 
kao plamen naglo kresne jetka bol. : 
Navrnu riječi upravljene starici, koja se već ničim nije zani- 
mala, pa su zato djeca mogla s njome govoriti: 
— Recite vi meni, stara majko, zašto ona Cila ne dođe po 
mene? š 

“Starica je taj čas molila krunicu. Zaustavi lagano tok molitve, 
zadrža zrno brojanice među prstima i kao da je nešto naslutila 
tiho mu šapne: 

—.Ne čekaj je, rano moja. Nikad ona ne će doći po tebe. 
Umrla je još jesenas. U tri dana. Vruća se je napila vode. Ne misli 
ti više na nju. 

Možda je starica što naslutila, pa mu tako rekla, da ne misli 
više na riju. On više nikad nije pitao za nju, a ipak je ta Cila stala 
i tako ostala za uvijek, pred vratima, za kojima je ostalo sjećanje 
na pokojnu mater. Radi nje se nikad više nije mogao sjetiti ni 
materina glasa ni materinih očiju. 

Mati je imala tanke suhe ruke, a milovala ga je Cilinim mekim 
mesnatim rukama. Govorili su, da je mati imala svijetle oči, a gle- 
dala ga je Cilinim kao zreli kesten smeđim očima. 

Pa tako to ostane za uvijek. I u snu ga je mati pohađala u 
Cilinu liku i govorila mu njenim glasom, kao da je znala, da mu 
je to najmilije. i 

Za dvije godine umre mu sestra. U dugoj je bolesti istrošila 
na sebe ono nešto svoje i njegove djedovine; a otopila se je kao 
snježna lutka na prisoju. 

Još prije negoli je sestra umrla, posegnuo je u dječjoj hlapnji 
za plodom na visokoj orahovoj grani, pa se omaknuo i pao. Slomio 
se u tijelu, izopačio mu rast, pa mu radi toga, kao od pakosti, na- 
rasla grba na leđima. 

Radi slabosti u tijelu skrenuo je s pravoga seljačkoga puta. 
Do petnaeste se godine osposobio za seoskog Svinjara. Došao ova- 
mo u rodno mjesto, zasjeo u kući (ona mu jedina osta od očin- 
stva) i kako je počeo prvi dan, tako svaki dan od petnaeste do 
pedesete. 

Pa tako bi rekao netko — dani se kližu, dodirujući se mekano 
kao mjehuri sapunice, i u dodiru se rasplinjuju, ne ostavljajući 
traga za sobom; a čovjek u tome stari i osijedi. 


II u 

One večeri o kopanju kukuruze, iza kasne težačke večere, 
Mato je u nečijoj kući brijao kosmato lice domaćine. Doveli su 
ovamo i po nekoje dijete, koje još sipa prašinu u kosu, da mu 
Mato oguli glavu do kože. Petrolejka je postavljena na izvrnuti 
lonac kao na tronožac, pa njeno “svijetlo pada ravno na Matine 
tanke ruke. On šuteći obavlja svoj posao. Kraj njega u polutami 
Živi krug nabrzo (radi snenosti i umora) prevrće i razmeće sve, što 
se taj dan u selu zbilo, pa onda još brže i po svojoj volji sve to 
slaže u neki red. 

' Tada je unišla Manda Petrinova. Zamirisalo je mlijeko u mu- 
zlici, a nju kao da je nešto mučilo, sve dosad u staji kod dojenja, 
pa sad odlučno odrješuje, da odtereti taj trh u sebi prije sna. 

— Evka Matokova već dvije noći sanja. Ide ona po nekakvome 
polju. Netko joj reče, da tamo mora naći svoju njivu, a ona traži 
pa traži, iako zna, da tamo nema ni pedlja njihove zemlje. Oka- 
snila ona tako do mraka, pa bi se već htjela vratiti svojoj kući, a 
kad li ono počelo iz oblaka sipati gusti snijeg s vjetrom, pa je za 
čas pomete, kao da je u planini. ,Ona već sustala od nemoći, sklo- 
pila oči i pustila se Božjoj volji, kad li joj se pričini, kao da iz 
daljine zvono zvoni. Nikad takav glas nije ona čula (tako veli 
ona sama), kao da su u njem zapjevale ptice iza zime ili anđeli 
litanije Majci Božjoj. Nikad takvo šta nije čula, a čula je zvona 
đakovačke katedrale, a svake godine proštenjarsko zvono Majke 

Božje Voćinske. Tako ju je milje obuzelo, da je pošla po snijegu 
i mećavi za njim, a mećava mu zastire glas, pa se sve slabije čuje, 
ali se od časa do časa milo odazivlje. Ona premorena i već kao 
luda ide za njim kao ovca za blejanjem izgubljenog janjeta. Onda 
se budi sva u znoju, i do dana plače kraj Matoka, da on odnese 
župniku onoliko, koliko još treba za novo zvono, ali da, Matok 
tvrd. Ni čuti ne će. Treba on hiljade za novi štagalj. Novi štagalj 
s lukovima na stupovima i strehom od rezbarene hrastovine... 
Tako eto... 

Manda završi, slegne ramenima i odnese muzlicu s mlijekom 
u pojatu, a one riječi, što ostavi za sobom, ostaše pred krugom. 
Kao da je iz svojega trha istresla čudne stvarce, pa ih ostavila tu 
na motrenje. Neka ih gledaju i sude o njima, kako im drago, ona 
ide za svojim poslom. 

A te Mandine riječi oživješe, pa se pamet ne može od njih 
odvratiti, a ipak nitko ne reče ni jedne riječi. 

Matok je najmoćniji gazda, općinski odbornik, radi čijeg se 
glasa može poljuljati kakva krupna stvar na općinskom vijeću. 
On ovog ljeta gradi štagalj s rezbarijom ispod strehe, kakvog 
nema diljem Slavonije. Ugledan čovjek, spram kojega svatko pazi 
na svoju uljudnost. Nitko nije znao, što bi rekao za taj Evkin san 
i za Matoka. Može se čovjek zamjeriti, a bez hasne. Ipak su neke 
žene, koje su te večeri čule Mandu, drugi dan, za odaha kod ko- 
panja, govorile, kako im je cijelu noć ono zvono, o kojem je Evka 
sanjala, visilo visoko nad glavom, a svaka je kao dijete vruće 
željela da ga zanjiše i čuje mu glas. 

Te je iste večeri sjala mjesečina. Noć je bila tako svijetla i 
duboka, pa kao da je u njoj tonulo cijelo selo sa svim rascvalim 
rašćem po stazama. Polja su u njoj tonula još dublje s mirisom 
trave kao talogom na dnu. 

Kad je Mato Planinac pošao kući, bila je već mjesečina za- 
vladala cijelim krajem, pa dalje napredovala po ravnoj cesti, i kraj 
nje po svim bespućima; lakokrila prestizavala je daljine. 

Za Matom se šulja naheren lik, njegova sjena, a u stopu sjene 
crn i čupav pas, njegov vjerni Moro. 

Matina je kuća bila zadnja u uličici, što se izlila kao rukav 
iz glavnoga seoskog puta. Posjedne na pragu svoje kućice. Kraj 
njega legne Moro. Mjesečina mu još jače raskosmala čupavi lik i 
odrazila na sebi sliku strašila. 

Mato posluša žabe u mlaci. 

Kao da je mjesec otkrio čudo u vodi, pa one stale uz rub 
mlake dozivati. Pokrivene mjesečinom kao staklom dozivlju, a zov 
im se usplahireno zabušuje u beskonačnost duboke noći. Otvorio 

je kućna vrata, a za njim je kliznula bijela staza sve do hladnoga 
ognjišta. Iz kuće se ozva tišina, kao kraj uha zvuk praznoga lonca. 

U taj ga je čas svibanjske noći nenadano pohodila tuga. 

Kao ona Evka Matokova, koja sanja čudne sne, zaželi on taj 
čas vidjeti i čuti nešto jako milo i drago, što kao da je kraj njega 
i povrh njega, a ne množe ga dokučiti. Iz grudi mu se vine uzdah 
kao jecaj, pa se skvrčio na svome pragu u svojoj čežnji, sam, 
onako.sitan i već sijed. j i 

Da naruši tišinu, šakom prodere paukovu pređu među zdje- 
lama u polici, potraži zemljani vrč, bučno zaruži đermom na bu- 
naru, pa prolijeva vodu, srče iz nje svježinu, natenane, zapovijeda 
nešto psu, a samoća i tuga ostaju. 

U njegovoj se izbi na zidu pod čađom vremena zameo i za- 
meten ukočio sadržaj na slikama. U te slike gleda Mato kao u pra- 
zne oči. Samo od samilosti i običaja kiti ih zelenilom, pa se za 
svakim čađavim okvirom zeleni grančica, nestašno, kao pijetlovo 
pero starom didi za šeširom. 

Kad je legao u svoju rastočenu postelju, osjetio je, da mu je 
neka luda želja odnijela san daleko i do dana ga ne će stići. Sjedne 
na postelju i ne zna, što bi i kako bi, da odoli onome u sebi. Do- 
lazila je već i prije k njemu čežnja, kako to već obično dolazi i 
drugim ljudima, pa joj je poznavao sve tajne zasjede, ali te: noći 
zaskočila ga je nenadano, pa ne može bijedan da joj odoli. Ne 
hrva se s njome, nego joj pušta na volju, da ga napaja omamnim 
pojilom, pa opijen i raznježen sluša svirku tamburica. Subotnje je 
veče. Uz tambure pjeva zbor momačkih, glasova. 

Oj livado rosna travo, 
"Ko po tebi čuva stado... 


Sa dva prsta u zraku, kao da suče nevidljivu nit, Mato s po-/ 


stelje. upravlja dalekom zboru, a onda sam zapjeva nenaviklim 
drhtavim glasom, zaostajući za dalekim pjevačima kao staračka 
tužnopojka za crkvenim zborom. uu 

Čuvala ga djevojčica 

Od sedamnaest godinica . 


Onda, kao da je pod prstima pukla nevidljiva nit, pucne njima 
u zraku, hropcem razbije glas, ušuti, nasloni glavu na drveni oslon, 
pa kao da ne mari više za pjesmu, nego se zamislio, što će raditi 
sam po noči, bez sna. 
: Turobno, bez želje, tako, samo da obavi obični posao, otvorio 
je pretinac stare škrinje i spremio sitniš, što ga je v€čeras pobrao 
od gazda. Tu je u pretincu, u kojem je još stara majka skrivala 
dukate, bila sva njegova imovina. To je bila zabava u večernjoj 

samoći: Od prvih davnih: dana zanimljiv posao, nevješto zbrajanje, 
dodavanje i slaganje u red. A kasnije, kad se drobni sitniš skru- 
ćivao u čvrstu vrijednost, zapanjivao se time, ne poimajući pravo, 
ne koristeći se svojim blagom, držao ga po strani. Iz strahopo- 
štovanja ne usudi se okrnjiti mu vrijednost. Dopustio si je samo, 
da se zabavlja nijime u samoći. 

“Kad ovako nekad u zimskoj noći mjesečina obasja crne tra- 
gove stopa u dvorištu, Mato se iza okna osvrne na njih i vidi, da 
su te stope, što vode do praga kuće, njegove vlastite; tada dteža 
samoća u samoći, pa da se nečim pozabavi, zaposli se svaku večer 


"zanimljivim poslom, šuštanjem papira. 


Oslini dva prsta i bišće njima po utrobi tajnoga pretinca. Slini 
prste, ali bez hlapnje i drhtaja. Bez hlapnje i drhtaja ne bi taj 
posao ni bio zanimljiv. Na koncu bi dosadila hladnoća i glupe šare 
na papiru, da mu onaj šušanj ne zašuška nešto o svojoj vrijednosti. 

Za ovaj se papir može kupiti zemlja, iza kuće ili pred njom. 
Na zemlji diše ljetina. Čuje je čovjek, kad prisluškuje nasred 
dvora dahu svega svojega. , 

Iza staje bubne o zemlju udarac goveđeg papka potmulo, kao 
pratnja nečemu pridušenom. Da je tamo čovjek lancem sapet, a 
ne blašče, rekao bi, to je uzdah. : 

U drvo je divlje voćke urezan plemeniti cijep. Zavezana je 
rana, sok se cijedi niz prste kao krv, a dječje ruke love za koljena, 
dječji glas zapovijeda: »Tajo, meni prvo, što na voćki urodi.« 

»Jest, jest, tebi, rano, prvo, što urodi.« 

Tako je nekad Mato sanjao nad otvorenom škrinjom. Šću- 
ćuren se sav usitnio, kao da ga i nema, ne osjeća sebe, a lice se 
od milja blaženo nacerilo, kao da sluša mirno disanje najdražega 
bića kraj sebe. - Li 

Tako njega znade voditi čežnja kao slijepca i gluhaka po svo- 
jem bijelome putu sna. 

Nije on bio goropadne ćudi i nije nikad pošao, kako bi pošao 
drugi koji čovjek, stisnutom šakem za onim, o čemu mu je čežnja 
divno nabajala. i 

Sirota je on od malena. Naučio da se brecne na svaku oštru 
riječ, naučio da se čežnja razdire sama u njemu kao ptica o stijene 
i okna u zatvorenoj sobi. Takvu bi je razmrcvarenu u sebi vstav- 
ljao na svojoj tajnoj i strpljivoj njezi. ' 

Kad se on otrijezni od kojekakvih želja, bojažljivo se sam sebi 
osmjehuje i drži se stidljivo, kao da je negdje na tuđem zaspao, 
pa zatečen stoji pred strogim gospodarom. 

Sad je izbrojio sav sitniš. Složio novac jedan na drugi kao ta- 
njure na polici, poredao papire po vrijednosti i namrštio se jako, 

što u tome poslu ne nađe ni trunka radosti, a čežnja se muči, da 
ga kao prije zavede na svoj varav put. 

Mato se mršti još jače i kao da šapće. Što me napastuje, kad 
nema hasne! Prošlo je vrijeme tomu. Starost se već javila. Tko 
do nje nije čuo svog djeteta gukanje, više ga nikad ne će čuti. 

Turobnost mu namreška bore na licu, a čežnja se muči uza- 
man. Do vraga i njen svijetli put, kad se znade, da je trud uza- 
ludan! ž 

“A momačka pjesma juriša na mir noći. . 


Dođi mi, dragi, dođi mi, dragi, lane... 
Dođi mi, dragi u večer. 


Pjesmu momačku prestižu neki dragi osmijesi, što ih nutka 
čežnja, da utješe žalosnog: čovjeka. Zacinkaju dragi osmijesi kao 
Srebrni zvončići, ali iz snuždene duše, neskladno, kao sama za sebe, 
zagudi misao. Sam, sam, pa uvijek sam, a teško je biti sam. Da je, 
da je moći pogledati se tuđim očima, onako kao svojima, sebe sa- 
moga ovakvog jadnog i bijednog. Da je moći prisloniti svoje čelo 
ji s čelo i pomiješati svu svoju i nečiju bol, da bude malo 
akše. 

Zagudi tako misao, zagudi dosadno i bolno kao u staklu za- 
bludjela pčelica, a sve je to, što jest i što bi on htio, samome njemu 
nejasno. Priprosta je njegova misao, ne zna on sve onako, kako 
mi pišemo o njemu. Priprosta se misao oporo izjavljuje: 

— A što će sve to u toj škrinji? A šta ću ja s time? Šta...? 

Bez radosti i prvi put s prijezirom krčio je prstima po redu u 
pretincu. Prerovao je red, kao ravnu zemlju, tražeći nešto. Tada 
uzme bez strahopoštovanja krupnu novčanicu, položi je na dlan 
da osjeti slast golišavog dodira. Ne osjeti ništa, pa prijezirno 
šapne: 

— A što ću s time? 

Onda se sjeti. Mogao bi kao čovjek u gostionicu. Da napoji 
Sve svirače i pjevače. Kad pokaže ovo na dlanu, ne će se ni gostio- 
ničar skanjivati. Oživjet će ovo, što sad mrtvo na dlanu leži. Može 
zapovjediti pjesmu: »O moj Mato, što si tako tužan... .« 

— Ajmo! — šapne. \ j 
BA sssai ne osmijeh mu ne pristane licu. Za volju nečega 

u se raskalaši, a ne pristaje m i 6 6 
Pe p j u to i već na kućnom pragu 

— A šta će to meni? Kanda je meni do pjesme i vina? Ni 
čaše ne mogu usuti u grlo, da me muka ne ulovi. — I posprdno 
šapće: — Kanda je meni do toga... 

Sjeo je na prag i tješio se nečim, što mu je došlo na pamet, 

tako, samo od sebe. Okasnio je tako sjedeći na pragu, kao da čeka 
san, a zapravo on ne čeka san, nego ostaje na mjestu radi tje- 
skobe, jer čim se makne, nastaje pokret u novo. Kao da se ulaguje 
nekoj smjeloj misli, pa ovako ne mičući se i ne škodeći ničem 
ugađa sebi, zabavljajući se njome, a čim se digne, zabava se plaća 
skupom cijenom; odlukom i činom. 

Bilo je u to doba već mirno u selu, pa je noć zašumila svojim 
vlastitim tajanstvenim šumom. Bila je još bjelja, kao da se svje- 
tlost odrazila iz njene bezdane dubine hladnim sjajem. 

Već se ugasilo i zadnje svijetlo u selu, a Mato se još uvijek 
zabavlja nečim, pa još nastavlja, da otegne za koji čas ugodnost, 
koju ničim ne plaća. Zna on točno, da još ove noći mora odnijeti 
sav svoj novac župniku, da namjesti, koliko još treba za novo 
zvono. 

Zna on to, kao da je to već bilo odlučeno onda, kad je Manda 
spomenula san Evke Matokove. Zna on to, a oteže. Teška je to 
stvar. 

Oštro i porugljivo stoji spram svojega nećkanja, kao da će 
sam sebe napasti grubo: »A što postajkuješ? Ne možeš to, što 
hoćeš, ni pjesmom ni birtijom zategnuti.« 

Za ovo, što sad hoće, nema riječi poruge ni prijezira. Stvar 
je zamašna po svemu. Srce se steže od strahopoštovanja. Kao u 
snu raskrilila se nad njim slutnja nekog divnoga glasa, koji iz da- 
ljine (kao ono Evku Matokovu) zove u neki novi kraj, a strašna 
velika radost hrli izdaleka, da projuri kroz tijelo tanko i vrištavo. 

Ipak koleba. Plaši ga zamašitost zahvata, a sad već i zabava 


se digla na srh tjeskobe. Srce mu je zaigralo na prijelazu iz šale 


u zbilju. 

Da otegne za koji hip vrijeme, do časa odsudnoga, zanima se 
tričarijama. 

.— Mogao bi se dogovoriti s onom Evkom Matokovom. Ej, 
snažna i prosijeda Evka svakoga jutra stoji s omelom sred dvo- 
rišta. Šamija joj je na glavi čvrsto pritegnuta, a žena uvijek za- 
brinuta nosi muku u očima, kao da je svojim plećima poduprla, 
da se drži prostrano i bogato zdanje Matokovo. Svašta sanja. U 
snu ide za rajskim glasom, kao ovca za blejanjem izgubljenog 
janjeta. A da, Matok ne da novaca za zvono. Oće gradit štagalj 
na tri luka s rezbarijom ispod strehe, a Evka je jučer rekla, da je 
glava boli. Mudra žena zašuškava što je muči, pa nosi svoju muku 
usred posla i ljudi, potiho i strpljivo, samo u svojim očima kao 
kravica na paši žalost za prodanim teletom. 

Matok ne haje za rajski glas. Uperio u svoj štagalj, a Evka 
Sine u svem dobru svome i sanja. 

Da je moći divaniti s njome, al ko bi na to naišao pred 
onolikim gazdinskim: ugledom, što ga Evka nosi u svom ruhu i 
ponosu. Da je njoj čuti, da zvono zazvoni ...! 

Ode u izbu. 

Kleknuo je pred škrinju, prvi put hlapljivo slineći prste i 
s drhtajem srca. Bunio se u brojenju i Zbunjen je pršdao zbog 
nečega svaki čas, kao da krade, a kraj njega oživljuju mrtve drvene 
stvari; škripe škripom starosti, pa ga bune i straše. 

Ruke su mu drhtale i nježnost je ušla u njih, kad je sav novac 
složio u staru kutiju, pa je onda u njedrima pohranio na srce, što 
je tuklo batićem uznemirene krvi. .. 

Tako se zbunio, da je ostavio kuću širom otvorenu, pa je za 
njim zjao crni otvor vrata gutajući mjesečinu iz dvorišta. 

Dug mu je bio put do župnoga dvora. Ne može dočekati 
preveliku prepast na župnikovu licu. Naslika u svojoj pameti to 
veliko iznenađenje i smutnju zbog radosti, čovjeka, koji je nena- 
dano dočekao ovo, što su dugo čekali on i cijelo selo. 

Da se velečasni (starac) odviše ne zbuni zbog toga čuda u 
kasnoj noći, Mato se.već na putu osmjehuje, kao da ga bodri: 
»Primi, primi, brate, ovo. Ništa se ne buni. Sve je tako moralo 
biti.« 

Tako je dahtajući, kao da je prevalio naporan put, došao pred 
župnika. A onda se nešto izvrnulo.. 

Je li zato, što je nenavikao bio tome poslu, prenaglo je raz- 
drljio kaput na njedrima i nespretno predao kutiju, spotaknuvši 
se o župnikove ruke, koje u prvi čas nisu prihvatile dara. Na putu 
se nije sjetio, da nađe pravu riječ, kojom će početi, pa sad muca. 

On je na putu smislio župnikovo lice, prestrašeno i smušeno 
od iznenađenja. Tome je on smislio riječ, koja ide: »Ne plaši se, 
brate! To je sve od brata«. A sada, kao da je župnik znao sve i već 
prije razmišljao o tome. 

Promatra ga odozgor dolje ozbiljno i mirno, a on se crven i 
znoji i stoji tako na promatranju kao kukac na dlanu đačića. 

= Da se oslobodi, osmjehne se i uzdigne pogled, a ono nad njim 
ozbiljno lice s nedokučivim pogledom. Ta ne možeš znati, tišti li ga 
što, je li gladan ili sit. 

Onda ozbiljne riječi: 

— Možda si se zaletio, Mato. Ima drugih, koji mogu dati, a 
tebi će to trebati. 

Mato se žestoko razmahuje, da poveća sićušnost pojave i 
zamah djela: 

— Umrit se mora, velečasni, s time i bez toga. 

— Spomeni se, Mato, da si cijeli svoj vijek to s mukom kupio 

i s mukom čuvao. Može biti, da ćeš kasnije požaliti i pohuliti na 
ovaj svoj čin, a to će biti velika grjehota. : , k s 
Mati znoj probio od muke, da dokaže, kako njemu nije do tih 
Pasa ne nosim kući. Ako vi ne primite ovaj dar od siro- 
maha, ja ću sve tu pred vama razderati, da vidite, kako siromah ne 
či om. : 
odi soda glas peče, pa se župnik zbuni nešto i zaustavi 
propovijed. Sagne se duboko do Matina lica i šapne mu povjerljivo, 
kao da je to drug, koji dahće od napora: 
— Tebi je, Mato, teško. \ P x danja 
— Pa jest teško, velečasni. — Sav se isheri, zgrbi se još jače 
i u izlogu izbočenih očiju izloži u taj tren svoju dušu. 
—A 'oće li mi biti lakše, velečasni. . .? Ab 
— A to je dakle. — Župnik se osmjehne, kao da se dosjetio 
nečemu i sve mu je sad jasno. S 4 
Za Matu je taj osmijeh zagonetan. Zgrbljen, skrušeno čeka, da 
čuje nešto iza onoga zagonetnog osmijeha nad sobom, a župnik se 
nekako nećka, kao da drži ruke u zraku i ne zna, bi li ih pustio na 
pokornu glavu, što čeka milost. agžtodi 
Mato zacvili prosto svakidašnji: “ 
— A 'oće li to biti, velečasni? Što kažete vi? ; 
Župnik se zamisli u nešto i reče rastreseno, kao da je za- 
boravio, da čovjek pred njim čeka milost. 
— Bog to može znati, a ne mi. : 4 o 
Iza toga su obavili poslovno primanje i davanje dara. Župnik 
je dugo nešto pisao kraj Matina imena. 
Za oproštaj je rekao: 
— Ovo će se spominjati. . 
Mato ne shvati, ali i ne upita, što to. Nekako se bio zanio u 
nešto, pa mu je sve drugo hladna voda, što je jučer otekla. i 
Kad se vratio kući, zalupi zaklopcem škrinje, što je zjala 
praznim pretincem. Učini to žestoko, kao da je stisnuo usta, da 
ne kmeče, bolno. 
U onoj salauci svega i svačega te noći probdi do dana bez 
misli. 
IV 
Drugi je dan, kao svaki dan, ustao prije zore, da obavi jutarnji 
posao samca čovjeka. Pomeo je zemljani pod svoje izbe, a zbog 
nekoga starog običaja izlio ustajalu vodu iz suda i napunio ga 
hladnom vodom iz bunara. Zovnuo je psa i ostavio kuću zatvorenu 
i samu. 

U to vrijeme kopanja kukuruze jutra mirišu rascvalim voć- 
kama, a livade mladom travom. 

Mato stigne s čoporom na pašnik, prije negoli je sunce do- 
vršilo smak rose po travi. 

Nasred pašnika ustoboči se o čvoravu batinu i izda zapo- 
vijed. Moro, crno čupavo pseto, vjerno služi. Bijesno laje i lajanjem 
ograđuje rasklimanu ogradu stege, preko koje koja luda svinjska 
glava u stran porene. 

O podnevu Mato izvlači hranu iz torbe. Neka ženska ruka 
podašno je podarila, pa osim sira i kruha dodala je suhe slanine 
i slatki kus sočne mazanice. 

' Matino je tijelo slabašno. Lako mu je s malim ugoditi. Pri- 
Srize onoga iz torbe. Napije se vode iz čuture, nahrani pseto, a 
kad krdo kraj njega u miru polegne, zavali se u rascvalu travu. 

Nad njim kruži rogati kukac. Zuji značajno, kao da kružeći 
obavlja neki svoj obred po nagonu. 

Izdaleka se javlja selo u svom jednom jedinom šumu od sto 
glasa. Iz šuma se onda najednom izdvoji čovječji glas ili živo- 
tinjski krik, kome se poklone svi nejasni šumovi. Sve zadrhće od 
očekivanja. Sluh se napne, a onda se opet razlije jedan jedini 
pe šum. Izlije u sebe sve odmetnute glasove i zavlada 
irom. 

, Mato je već od jutra nešto zbunjen. Sve se osmjehuje, kao da 
nešto sažaljuje, a uz to gladi sebe rukom po obrazu. 

Kao da šapće: »A je li se barem Božje lice nasmijalo ...?« 

Izvire sumnja tanka kao nit i deblja od bdijenja u noćima. 


V 
py Kao i prije kupio je po selu svinje i gonio ih na pašu. Kao i 
prije išao je cestom, iskrivljenom od tereta košnje i žetve, sitan 
grbav, oborenih očiju, ne mareći, što ga sad lovi svačiji pogled. 

.Smetala mu je nečija znatiželja. Odvraća se od nje grubo kao 
da je gola i bestidna. Nije on mario biti usred njenoga kruga, kao 
pitomi medo među djecom. . 

A ipak nije mogao izbjeći zanimanju. Ono je hlepilo da dozna 
ZI Ar PO Svoju ispravi i iskrivi. 

.fožudno sjaju nečije oči uz šapat: »Ti si bud isi 
savjetovao. Rekao nešto. Ti su novci četiri jutra I dari 
bi našli, pa bi imao na čemu ostaviti porod.« 

»A nisi znao valjda, što bi s novcima. Nisi znao, da se možeš 
Za njih pijan i sit valjati od obijesti.« : 

j »Može biti, da je ono mjesec na te udario onu noć, a mjese- 
čina ti je isisala pamet, Pa si zaboravio na starost.« 

Mato se stidi znatiželje. Pa tako izmiče pogledu, izmiče raz- 
govoru, a ono opet iz prikrajka postajkuje, pabirčeći za sebe po 
koju riječ, kao da ga sve to muči, draži i privlači, pa kupi svašta 
što načuje ili nasluti o tome, a sve iz potaje. U samoći traži u 
tome kao u pljevi zrno; traži ono svoje, čim se zanio. 

Šta je ono Evka rekla, kad je čula za ova njegovo ... ? Nešto 
je ona tu noć sanjala. 

Uznemiruje ga poruka neke daleke rodice. »Kako se nije 
sjetio krvi svoje i svojega plemena.« 

Da je moći udariti se šakom u prsa nasred sela i svima do- 
viknuti, kako njemu nije do novaca. Neka nitko ne žali za tim. 
Drugo je nešto, o čem nitko ne vodi brigu osim njega. O tome, 
o tome da je čuti riječ. Da je moći nekome iz tiha reći, upitati ga: 
»A je li to vrijedilo ... ?« 

To bi on nekoga pitao, a ne može. Boji se očiju, u kojima sjaju 
žute iskrice, kao od pohote, kad se spomenu oni novci, ili preveliko 
obilje snage sija kroz njih. »Ti nisi umio, brate, a ni znao nisi, što 
bi s onim, a ja bih se znao povaljati u dobru od obijesti do 
besvijesti.« ž 

Nekada ga zaborave i poviju se za drugim vjetrem, koji dune 
selom: 

Osušio se, utanjio i sav posijedio. Tijelo mu je izgaralo od 
grozničave vatre, a da sam nije znao, zašto, tek kad su žene za- 
počele prvim spremanjem za slavu, osjetio je, da.je to sve u njemu 
od čekanja nečega, što još mora doći. 

On nije ništa spremao, jer mu nitko ne će doći onaj dan, ali 
na putu pred kućama obuzimala ga nježnost, pa je prosuzio 
videći žene u silno poslenom zaletu spremanja. Najvolio bi predati 
krdo u nečije ruke i zdušno služiti svima ženama; nositi za njima 
kablice s vapnom, bijeliti kuće do krova i zeleno obojiti sva vrata. 
(Smislio je u sebi za sva vrata u selu zadnji dan uplesti vijence od 
mirtina zelenila.) 

No nitko ga nije zvao, pa je odlazio na pašu raznježen i za- 
hvalan svima, što se trude i spremaju, ali bi ga još na putu znala 
uloviti sumnja, sve onakva priprosta i nejasna. »Ako sve ovako, 


dan po dan, sve prođe, slava dođe i prođe, zvono novo zazvoni i 


odzvoni, sve oteče kao voda niz brijeg, bez traga! Nikome ništa. 
Bilo prošlo, pa se spominjalo.« 
U takav čas sav bi klonuo od jada. 

VI 


Dani su ipak u svemu tome prolazili. Poslovi su se primicali 
i odmicali. Tako je prošla i žetva, a velika se vršidba zaustavila 
u tjednu pred godom Svete Ane, zaštitnice crkve u selu. 


Svatko je nekako stigao da izvrše po koji snop žita za kolač 
i pogaču, a drugo se žito ostavilo' u križevima za vršidbu u mirne 
dane, iza slave. Taj dan seoskoga goda odredio se za proslavu 
prvoga zvonjenja novog zvona. Nedjelju je dana tutnjio selom 
doček te velike slave. Nedjelju dana pred tim žene nisu znale, 
odakle bi počele, pa su počinjale besmislenim bijeljenjem olinjalih 
stajskih zidova. Sve tako od kotca do lonca izbijeliše, ispraše, 
pa kad je tako sve bilo isprano do dječjih lugom izglodanih glava, 
obratiše se predano pripremanju gozbe i spremanju ruha za sve- 
čanost. 

Onaj dan uoči Svete Ane, subotnji dan baš bijaše, bilo je selo 
obijeljeno, staze pometene, gužvare ispečene, a na čvrstoj vrpci 


ušiveni dukati počivali su kao kruna na svilenom djevojačkom 
ruhu. 


Čiste seoske staze pružile su se lijeno bez tereta na sebi. Život 
se povukao u dvorišta, iza visokih zatvorenih vrata, a tko bi sa 
ulice gledao kuće sa spuštenim kapcima na prozorima, rekao bi: 
Usnule su zamorene od ljetnoga dana. 

Matok se još izrana, do sunca, vratio iz šumice i dovezao na- 
sječenog mladog zelenila. 


Siječe pruće za sjenicu, šuti, a kad ga sluga upita nešto za 
konje i potkove, izdere se na njega: »Pusti je, neka zori i dozori, 
ako 'oće«, i tako izda, da je ono, što ga tišti, djetelina nekošena. 

Tako skrbni Matok šutke gradi sjenicu od zelenja i zabija pođ 
njom. daske za dugački stol, na kojem će sutra biti gozba za red- 
binu i prijatelje. 


Bio je Matok jako skrban i i radin, i od svoje brige i radinosti 
kao da nije imao vremena za duge razgovore, pa, kao da mu zarad 
toga jezik od dangube otupio, govor mu je kratak i težak. 

Što je on danas bezbrižan za prijeki posao u polju, to se 
njemu dogodi ovako nekako dva tri puta na godina, da na čas 
snažno (potrebna je velika snaga) zaustavi kolo prijekom poslu, 
zaustavi ga da stane, da se jedan čas nečim ugodnim poigra i po- 
zabavi. 

Evka pak, kao da je zanesena nečim, pa ne misli što radi, 
ubada bez reda u slatko tijesto sitne grožđice i sluša napolak 
žene, što su kraj nje radi neke sitne stvari uzdigle glas. 

Evka zaboravlja, da je tijesto zasićeno, sve misli, kako će to 
sati biti u Matinu srcu, kad se zvono odriješi i prvi slatki zvuk 
odbije. Opaja se ona jadna, samo ovako sluteći onaj osjećaj, u 
kojemu će ogreznuti Matino srce. Još mato, pa bi Mogniiila:. »Da mi 
je sutra biti na njegovu mjestu.« 

Kraj nje zuje rojevi muha uzobiještenih od vrućine i obilja, 
žamore žene o nekom vezu na skutu, sve onako stojeći, svaka na- 
polak okrenuta vratima, da pregne što brže kući. 


Jedra i krupna Klara Draganova, vršnjakinja Evkina, premeće 
među prstima vezenu tkanicu. To je tkanica za pojas njenoj kćeri 
za sutrašnje drugo popodnevno presvlačenje, prije večernjice. 
Govor je sad o toj tkanici, što ju je još Klarina mati za nju otkala 
i izvezla. Traži se zaključak, bi li ili ne bi li to Klarina kći sutra 
metnula na pojas. Dok žene bučno razlažu o tkanici, jedra je 
Klara upiljila oči u.vez, kao da u šarenim zavijutcima traži nešto; 
sjećanje neko. Kad ga nađe, zadrhta sva -u bujnoj svojoj pretilosti, 
brecne se od neke oaasne misli nad svetim izbiranjem ruha 
za svoju kćer. 


Dotle Evka u sebi, kao da je lišena svih zemnih briga, misli 
o svetom glasu zvona, a u svemu tome sve one skreću glavu, kao 
da već kroz otvorena vrata dahće dah prethodnica velike sutrašnje 
slave. 


VII 


Pred sam suton toga subotnjega dana Mato se vratio s paše. 
Tako mu je lice pocrnilo od nekoga jada i tako je prignuo svoje 
sitno tijelo, kao da će čelom pasti u prašinu i jecajući poljubiti 
zemlju. 

Sve do toga časa, pred suton, kad je mir pao na poljske staze 
kao u blagdan, bilo je u njemu, sve to što“ je osjećao, mutno i 
nejasno. 

Kao da je na tome sjedilo bdijenje njegovih noći i tjeskoba 
prošlih dana, iskljuvala je sad misao golišava ali sasvim jasna: 
»Veselja nikakvog nemaš, a ne znaš, je li se Božje lice nasmijalo.« 

Tako je u suton jauknula misao, dok se iza njega i krda 
vijali oblačići prašine kao razderani barjaci. 

U to je vrijeme miris mirisavih pita i u peći pečenih počasnih 
jela bio izazivački obijestan. Iz svake se kuće izvio sam za sebe, 
a onda naišavši nad kućama na sličnu družbu, smiješao se s njom 
u zajednički predblagdanski dah. 

Mato pođe svojoj pustoj kući. Pokorno pušta da ;ga mrcvari 
zajedanje: »Nikome ništa. Zvoniti će i odzvoniti. Slava će doći i 

proći, i nikome ništa. Još ću požaliti, što sam dao. Može to biti. 
Može.« : 

Misao plaho procjenjuje. Jest, nije njemu do novaca. Slabašno 
je njegovo tijelo i lako mu je ugoditi. Nego, svake večeri bio je 
s onim u škrinji posao zanimljiv, računi ugodni. 


Sijevne mu u pamet. Račun mu nije plaćen, rok ističe za. 


isplatu. 

A tu, kraj njega, selo bučno navaljuje svojim čekanjem, po- 
plavljuje mirisima, a on trijezno nastoji, da izbjegne bujici i ostane 
sam za sebe, podalje, a na putu mora mimo Mare, stare. djeve, 
počimaljke u djevojačkom crkvenome zboru. 

Mara krili duge ruke, da zakrili svoj veliki strah. Što će 
sutra biti? Kako će to biti? Kako će biti s onom novom pjesmom, 
što počima visoko, visoko, pa mora glas izvesti tegobnim putem 
kroz nos. I 

Mato sliježe ramenima. To se njega ne tiče. 

Kad su već sada otvorili vrata za sutrašnju slavu, on je stao 
na ulazu, strepeći, da ga nešto ne mimoiđe. 


VIII 


Već izjutra navali sila slavnoga dana, pa se bučno sva razlije 
selom. Na golim su rebrima slabe ceste poigrali. ugojeni konji, 
zadrndala okićena kola, pa bljesnuo sjaj svile i vezenog zlata, a u 
njihaju sijevnuo zlatni sjaj niza od dukata. 

Tako, rašepureno, s drndanjem, njiskom konja, zelenilom, 
izvezenim prostiračima, sjajem ispod vrata, dolazi kumstvo i 
rodbina na čast i slavu. 

Evka dočekuje već iz rana jutra, a ipak se dosjeti nečemu 
u svojoj brizi. Pošalje Mati bijelo ruho i košulju izvezenu, s po- 
rukom, da dočeka sam svoju slavu u crkvi među svijetom. 

Poručio mu je to i župnik, a i sam se sjetio, da se to tako 
danas pristoji. Otpustio svu svoju brigu za svinje dječačiću nekom, 
.davši mu savjet i svog vjernog psa na službu. 

Tako, ne znajući što bi sam sobom počeo u to čudno pred- 
podnevno doba, rastvorio širom okanca svoje izbe, zakitio stare 
slike svježim zelenilom i ne znajući što bi još, s čudnom brigom 
zbog nečega, pođe prije određenog vremena u crkvu. 

Još nisu bile zapaljene svijeće, pa je u crkvi bila obična tiha 
hladnoća, u kojoj negdje u mračnom kutu stara djeva počimaljka 
s toplim obećanjem za sretan ishod nove pjesme pali nevidljive 
paljenice. 

Onda ulazi svijet, zabavljen brigom za dobro mjesto. Počima 
sveti obred. Mato zaronjuje u njega sluhom i vidom, ali u tome 

predanom utapljanju u svetost čina živa je i budna svijest. Na 
nešto se čeka. Nešto se negdje u njemu cijepa, pa se kvari cjelina 
pobožnosti, a tjeskoba raste. 

Zatim župnik govori o zvonu. Čuje, kako spominje njegovo: 
ime i dugo govori, barem se njemu tako čini. 

Bio je taj župnikov govor doista dug, jer mu se za njega 
mogao zagledati u lice. Pričini mu se isto onako nedokučivo, kao 
one večeri. Pogled izbačen iz sebe. Ne možeš prosuditi po'njemu, 
je li taj čovjek sit, gladan, tužan ili bezbrižan. 

Lijepo nešto razlaže. Svakako dirljivo, jer Mato čuje jecaj 
kraj sebe. Nego to sve njega osobito ne dirne. To, što sad o njemu 
šapću, uznemiri ga i ozlojedi, kao pitomog medu. u krugu dobaci- 
vanje narančinom korom. , 

Ohladi vrelina čekanja. Oštro izbrušena tjeskoba otupi. Zapao 
bi u ravnodušnost, da nije bilo potmule brige, kako je sad sve 
gotovo. Svršetak i nema više čekanja. 

Kako se je jako zabrinuo zbog svršetka, u kojem propada 
čekanje i nada, rasrdi se u sebi zbog .toga, pa ostane stojeći, 
uporan u svojem, da dobije ono što mu pripada. 

Tako je stojeći dočekao ceremoniju posvete. Jasno se je čulo 
(bila je tišina, pa kao da se nešto značajno zaparalo u zraku), 
kad je netko odriješio zvono, a onda se javilo radi brzih nesigurnih 
udaraca slabašnim i plašljivim zvukom, tek malo zatim, kad su 
pod rukom očvrsnuli udarci, jasno i čisto, kao blijesak vodopada. 

Zalomiše rukama starci i starice, kao da su čuli zvuk sve- 
moćnog dodira neba i zemlje. Djeca zaboraviše svirale u njedrima, 
a mlade žene gizdu na njedrima. 

Tako prođe osjećaj kao val od vrata do oltara. 

Mato se oporo brani, da ga ne zahvati. Zvuk mu se zvona 
pričini iz blizine odviše običan. Ljepše bi se čulo iz daljine na 
pašniku. Ovako ižbliza draži sluh kao prasak. 

Gunđa tako nešto u njemu: Iza ovoga dolazi svršetak. Ovo 
jest lijepo, ali time se on ne će opčarati. 

Po sve drhtavijem zvonjenju osjeća klonulost ruke, koja po- 
teže konopac. 

Svršetak dolazi. 

Netko već sprema maramicu u džep. Obrisane su već suze. 

Počimaljka počinje početak konca. Trese joj se glas kao žica, 
od srca drhtavo izvedena. Čudna neka pjesma. Šarolike riječi. 
Svijet blenuo, kao da se divi. 

Još čas, pa će onda nastupiti micanje nogu i sve će biti 
gotovo. 

Župnik stoji licem okrenutim prema njima. Svršetak je obreda. 
On se znoji pod teškim misnim ruhom i strpljivo čeka. Počimaljka 
navija na drugu kiticu, a onda najednom — dogodilo se ono, što 
nikad nitko ne bi naslutio, možda samo župnik, jer je pogledavao 
brižno Matu od onoga časa, kad je ustao i ostao stojeći. 

Mato u:strahu za konac, opojen glasom, kojemu je prigovarao, 
kao netko kad prigovara vinu, a pijući njime se opaja, najednom 
visoko uzdigne nad počimaljku: 

Tebe Boga hvalimo 
Vjerno ispoviedajuć ... 

Počimaljkin se glas skrši, zatrzavši lomno. 

Župnik se osmjehne, kao da mu se rasvijetlilo nešto, pa uz- 
digne prostodušno svoj glas i pridruži ga Matinom. Za njima se 
povede sav narod. 

Počimaljka shvati, da se iz rasutog može ipak nešto pokupiti, 
pa svojim tankim glasom zagospoduje zborom. Intačeći Mati 
povede na brže, zadovoljna, što mu glas zaostaje. 

Mato za to i ne zna. 

Visoko, visoko, pa još na više, do drhtave tančine, uzdiže 
svoj glas čudan i stran, navješćujući nešto, čime mu se duša muči, 
da se izmuči do kraja. 

Pretiču ga glasovi, sustaju, pa zaostaju, a on ustraje do 'zad- 
njega retka, kao da se glasom bolno sspotiče o svaku riječ, miluje 
ju i moli, da mu nešto otvori. 


A onda kao da se zagledao u ono, što se otvorilo. 


Na kraju pjesme stane. Razjapljenih očiju zagledao se zbunjen 
u poglede, što su na njeg pali kao jato leptira na jedan jedini 
cvijet. 

Koliko očiju. Djeca u nagim čistim bjeloočnicama nude mu 
svijetli pogled. U njemu se radosno i smiješno koprca nešto, kao 
da je milje obuzelo cijeli svijet. Djevojke zaboravile na gizdu, 
žene se izvile kao para čiste iz svojih zemnih briga, starice i starci 
zamutili suze u očima, a župnik kao da je zaboravio na glad i 
vrućinu i vreli znoj što ga oblijeva, pa i njega opsjednulo. Sve 
oči u sto pari love ga u sebe, da ga tamo pomiluju i nutkaju ga 
nečim milim, ljudskim. Skupljaju se pogledi složno u jedan jedini 
davni Cilin pogled, na koji je čekao cijeli svoj vijek. 

U njemu oteža nešto od težine tog tereta na sebi, pa ga 
ulovi velika slabost. 

U prevelikoj radosti i slabosti svojoj zagleda se u župnika. 
Pogledom se nasloni na njega kao na potporanj, ali uhvati u po- 
gledu ovu sliku. 

Župnik kao da je zaboravio svoje godine, pa se kao dijete 
zaigrao. Smiješi mu se, kao nestaško. Tako se smiješe jedan 
drugome, sve davajući nešto, sve nešto praštajući, a sve to milo i 
drago ne izdrža Mato u slabosti svojoj.. 

Izišao je drhtav i blijed iz klupe, a u gužvi mu s poštovanjem 
učiniše prolaz. 

Došao je pred svoju kuću. Pritisnuo kvaku, da udahne kućne 
hladovine, a onda kao da se predomislio, naherio se sav u svome 
jadnom tijelu i pošao. smjelo, ozivajući se pozivu onih dobrih 
očiju, koje su ga malo prije, kao nekad Cila, dobra, draga žena, 
nutkale svačim. : 

Nasred raskršća, pred crkvom, stane. Zapanji ga pustoš, kao 
da je pozvan došao u kuću i našao je praznu. 

U dvorištima buktio vreli žamor glasova. 

Kao kad od ognja odraz iz kuće padne na cestu, a ona ostane 
tiha i hladna, tako je pao pred njega veseli žamor iz dvorišta. 

Na čas se zbuni, ne znajući što bi i kuda bi, a tada čas prije 
nego li osjeti samoću i svoju radost poharanu, srce mu se slomi, 
podsječeno već prije britkom oštricom sreće. 

Klonuo je nasred puta. Ispružio se tiho i bez boli po mekanoj 
prašini i naglo je umro, ne promijenivši srećom ukroćeni izraz 
lica. ' j 

Takvog su ga našli. Okitili cvijećem, oplakali suzama, a nisu 
ga zaboravili, jer se dogođaj utisnuo u predaju sela, kao slova u 


mjed zvona, i tako to ostalo u spominjanju, sve do dana današ- 
njega. ' 

ANTUN DABINOVIĆ, ZAGREB | 


HRVATI U VRIJEME MATIJAŠA 
KORVINA. 


Nema sumnje, da će jednom doći dan, kad će se mirno i bez 
natezanja moći raspravljati o tome, što su kroz vrijeme osamsto- 
godišnje zajednice Hrvati dali Madžarskoj, što Madžari Hrvatskoj. 
O mnogim stvarima nismo sami na čistu. O drugim se je istina 
morala probiti tek nakon. mučne znanstvene prepirke, o kojoj nam 
Šišićev Priručnik pruža nekoliko rječitih primjera. 

No, kako god ispao tekući račun materijalnog i moralnog 
davanja i potraživanja, Hrvati odista nemaju razloga, da se boje, 
da će ostati postiđeni. Jer, ako je Ugarska mogla od vremena 
Stjepana Svetoga do neke mjere steći europsko obličje, ne pripada 
mala zasluga za to hrvatskoj strani B 

Tri prozora su se otvarala Madžarskoj prema prosvijetljenoj 
Europi: prema zapadu uz Dunav, prema istoku niz Dunav i preko 
Hrvatske prema Jadranu. Kroz dugo vrijeme je samo ovaj treći 
prozor bio otvoren. Niz Podunavlje je stajala Madžarima na putu 
neprijateljska bugarska sila, a Njemačka saskih i franačkih careva 
je teško dala osjetiti svoju vojničku nadmoć pobijeđenima na 
Leškom polju (955.). 

U tim prilikama je za Madžare značilo pravu blagodat, da im 
je Hrvatska posredovala veze sa Zapadom, i to sa Zapadom, koji 
je još živo bio zadojen bizantskom kulturom. Ne smijemo naime 
zaboraviti, da je oko godine 1000. vladala u Carigradu znamenita 
makedonska dinastija, da je sestra cara Vasilija II., umna Teofano, 
vladala u Njemačkoj, dok je druga bizantska princesa, Vladimirova 
Ana, vladala u Rusiji. U tim je prilikama madžarski knez Vajk 
stekao kraljevsku krunu i dobio ime Stjepan. Kao Stjepan Sveti 
ušao je u madžarsku povijest. Ali taj Stjepan Sveti, koji je dobio 
krunu od pape Silvestra II., vladao je tek malo godina poslije našeg 
Stjepana Držislava, koji je dobio grčko ime Stjepan zato, što je 
znakove kraljevskog dostojanstva dobio iz Carigrada. 

Danas znamo pouzdano, da povelja izdana od pape Silvestra 
II. prvom ugarskom kralju nije nego kasnija tvorevina. Od kralja 
Stjepana Svetog imamo, nakon njegove krunidbe, jednu povelju 
napisanu na korist redovnica Sv. Vasilija u dolini blizu Vesprima. 
Ta je povelja napisana na grčkom jeziku, a noviji su madžarski 
istraživači donijeli dokaz, da joj se izvor nema tražiti na Istoku, 
nego na Zapadu, u onoj istoj grčkoj Italiji, koja je s Hrvatskom 

imala kroz: cijeli srednji vijek neprekidne veze. S time dolazimo 
do početaka hrvatskog kulturnog utjecaja u podunavskoj sredini. 


U ono prvo vrijeme je bez sumnje Hrvatska značila kulturno 
mnogo više od Madžarske. Njezin doticaj s Istokom i za Zapadom 
bio je mnogo stariji i stoga dublji. Uz to su Hrvati odmah u po- 


. četku svojega državnog života pokazivali veliku pripravnost, da 


poštuju i da prihvate rimske predaje. Ne može biti slučaj, da je 
Toma Arhiđakon spominjao, kako su se Hrvati nakon izmirenja 
s carstvom veoma pripravno slagali s prastanovnicima u rimskoj 
Dalmaciji. Pa ni to ne može biti slučaj, da se najstarije hrvatske 
listine, što se jezika i opreme tiče, mogu ponosno isticati prema 
listinama svoga vremena. Oni su to mogli tim lakše, jer je dalma- 
tinsko pisarstvo bilo na dalekom glasu sve do same Britanije u 
vrijeme odmah poslije velikih seoba. A opet su mogli i poradi toga, 
što je Hrvatska radi svojih morskih veza .bila u stalnom doticaju 
ne samo s Venecijom i s donjom Italijom, nego i s dalekom Špa- 
niplskom. 

Nas ne smije stoga čuditi, što su političke i vjerske struje, koje 
su od 11. stoljeća dalje vršile svoj utjecaj u Madžarskoj, skoro sve 
prošle najprije kroz hrvatsku retortu, ako baš nisu imale, kao što 
ćemo imati prilike da vidimo, svoje hrvatske preteče. Pa i cijelo 
ustrojstvo ugarskog dvora, ustanova krunidbene zavjernice, po- 
znata već pod Dmitrom Zvonimirom, politička nastojanja, kojima 
je ispunjeno mislima bogato 13. stoljeće, sve je to prolazilo naj- 
prije kroz Hrvatsku, prije nego što bi dospjelo u samu Madžarsku. 
Ne treba da zadubemo predaleko, a da dođemo do čistine. Kulturni 
preporod Predrenesanse najprije nailazi na odjek u našim stra- 
nama. U zagrebačkoj biskupiji je. već u drugoj polovini 13. st. bila 
ustrojena duhovna. škola, koja je pripremala svećenike za cijelu 
Ugarsku. Uporedo. s političkim usponom u vrijeme Pavla Šubića 
doživljuje Hrvatska i svoj kulturni uspon u jedno vrijeme, kad je 
Ugarska zaokupljena teškim unutrašnjim borbama. Nijesu rijedak 
slučaj ljudi duhovnog zvanja, koji su s obala našeg Jadrana nosili 


“daleko u Podunavlje naobrazbu svoga vremena. Pisali su ponajviše 


latinski, a to je bio europski jezik, koji se razumijevao u cijelom 
učenom svijetu od engleskih obala pa sve do ravnica prostrane 
onda Poljske. No baš je upotreba latinskog jezika omogućila našim 
ljudima, da su, u znatno većoj mjeri negoli danas, sticali europski 
glas i bili nađaleko čitani i hvaljeni. O značaju naše knjige i našega 
kultumog utjecaja daje nam najrječitiji primjer baš vrijeme 


Matijaša Korvina... ' 

Za ovoga kralja se tvrdi, da je bio pravi predstavnik ili, bolje, 
preteča Renesanse u Ugarskoj. To je on bio bez sumnje svojom 
politikom, koja je išla svijesno za tim, da ojača kraljevsku i oslabi 
vlast plemstva, da smanji značenje sabora i staleža i da mjesto njih 
ustroji jaku centralnu vlast onako, kako se ustrojila pod Ferdinan- 
dom Aragonskim na Pirenejskom poluotoku. Ali je to on bio i 
svojim vjenčanjem s Beatricom Aragonskom, kćerju Ferdinanda I. 
od Napulja i predstavnicom onog umnog pokreta, koji je težio 
da oživi starinu i obnovi europsku civilizaciju po primjerima iz 
rimske prošlosti. U tom pogledu ima putovanje povorke od 800 
zastupnika hrvatskog i ugarskog plemstva u Italiju upravo značaj 
hodočašća, a u tom je hodočašću prema zemljama, koje su Hrvat- 
skoj u ranom srednjem vijeku bile posrednice za doticaj s Cari- 
gradom i sa Španijom, Hrvatska bez sumnje sudjelovala s osje- 
ćajem, da obnavlja predaju i uspomenu iz vremena Tomislava i 
Anžuvinaca. ' h 

No, ovo putovanje cvijeta hrvatskog i. ugarskog plemstva 
značilo je izražaj kulturnog raspoloženja, koje je bilo duboko 
usađeno u samoj hrvatskoj svijesti toga vremena. Ako je Matijaš 
Korvin otpremio ljude iz naših krajeva, a na čelu im Bernardina 
Frankopana, na onaj isti napuljski dvor, gdje su boravili po svoj 
prilici Zvonimirovi izaslanici, Šubići, Horvati, Lackovići, nosioci 
najslavnijih hrvatskih imena, nije tomu bio najmanji razlog u tome, 
što je on razabrao, koliko baš Primorje naše u predvečerje oto- 
manske najezde osjeća potrebu moralne utjehe, a nju je pružala 
svim bjeguncima još uvijek čarobna riječ klasične kulture, uzvišene 
ne samo po svojoj starini, nego i po čudesnim plodovima sjemena, 
što ga je posijala u ovim zemljama. 

Političko stanje Hrvatske pri izmaku. 15. stoljeća nije. bilo 
nimalo utješljivo. Borba s Turcima je bila tek u svojim početcima, 
ali je već bacala daleko svoju sjenu na hrvatsku budućnost. Usred 
ove stalne i sve jače prijetnje bile su nesuglasice među hrvatskim 
velikašima veoma duboke. U zemlji je vladalo nezadovoljstvo. Već 
su bile u punom zamahu seobe, koje su imale poremetiti ne samo 
plemenski sustav, nego i stanovništvo mnogih hrvatskih župa. Kroz 
to vrijeme, na domaku neviđenoga, živjeli su mrki.i nespokojni u 
svojim dvorovima velikaši. Imena su nam .dobro poznata. Vitezovi 
od Sredne, Gerebi vingradski i valpovački, Čupori iz Moslavine, 
Vitovci iz Grebena, Bothovi iz Bajne, Berislavići iz.Grabara, Hor- 
vati iz Litve, knezovi Gorjanski, Kanjižajevi, Frankopani u svojim 
ranim lozama, Babonići-Blagajski, krbavski Gušići, sve je to za- 
zorno gledalo jedno na drugoga. Susjedne zemlje, Njemačka. i 

italija, sa svojim kneževinama i signorijama, značile su primjer za 
svaku mogućnost: A vidici su bili onda upravo basnoslovni. Iločki 
knezovi su se pođ Matijašem Korvinom mogli uresiti bosanskom 
krunom. A slavonski Zapoljski su, stekavši ogromna dobra u gor« 
njoj Ugarskoj, mogli posegnuti za ugarskom krunom. Čudnovata 
je osoba Toma Bakač Erd&dy, koji je povezao ime svojeg roda 


"s najslavnijom hrvatskom predajom. Taj borbeni prelat je pače 


mislio, da može posegnuti za ničim manjim nego za papinskom 
tijarom. 

Pa i rat protiv Turaka, kolikogod bio opasan i težak, nije ni 
izdaleka značio uzdu za bahatost našeg visokog plemstva. Ići u boj 
i staviti svoj život na kocku, isprsivati se vidljivim junaštvom, 


* odolijevati najkrućoj sili, ne prepustiti se potištenosti, živjeti i 


ginuti u borbi, pa makar joj koja bila svrha, bilo je posve u duhu 
onoga viteškog i krepkog vremena. Zato su onda i ljudske strasti 
bile najjače. Zato su i težnje zauzimale gotovo neizmjerne izglede. 
Gubitci su u tim prilikama bili s hrvatske strane veoma osjetljivi. 
Bitke kod Modruša i na Krbavskom polju bile su zavile u crninu 
najodličnije hrvatske porodice. Ali pokraj ovoga prkosnoga istica- 
nja dolazila je sada više no ikad na vidik stara ljubav prema pradje- 
dovskoj slobodi (avitica libertas) i prema staroj veličini domovine. 
Ljudi su iz druge polovine 15. stoljeća poznavali, dakako u obliku 
legendarnih zapisa, prošlost svoga naroda; njima je pred očima 
bila propast Zvonimirove krune. U svijesti im je bilo, da je stara 
kolijevka kraljevstva bila u toplom Primorju. Tim ljudima je svaka 
stopa domovine bila jednako sveta. i 


: Otkad je turska sila stala sve jače tištati granice, osjećala se 
i neka veća pobožnost. Cijela je Europa bila njom zahvaćena. 
Humanisti kao Erazmo Roterdamski dugo su stajali pod dubokim 
utjecajem crkve, prije nego što bi postali navjestiteljima novoga 
čovječanstva. Osobito je duboko djelovala na duhove uspomena 
razmirica, koje su pokolebale jedinstvo crkve i koje su dovele do 
teških husitskih ratova. Po cijelom Zapadu bilo je opet nabujalo 
mnoštvo bratovština. Tome je primjer naše Primorje, gdje je skoro 
u svakom gradu došlo, baš u drugoj polovini 15. stoljeća, do posve- 
mašnjeg preustrojstva društvenog reda. Sama je mletačka vlast po- 
državala novi pobožni duh: njoj je mnogo bilo do toga, da pripad- 
nici širih slojeva stupe među sobom u tješnji doticaj, kako bi sa- 
činjavali protutežu gradskoj vlasteli, koja je i poslije pedeseto- 
godišnje mletačke vlasti bila još uvijek zadojena težnjom, da uspo- 
stavi stare odnose »s ugarskim krajevima«. 

“ Velika pobožnost, tako značajna za vrijeme neposredno prije 
vjerskih borba 16. stoljeća, za vrijeme braće duhovne zajednice, 
odgovarala je u Hrvatskoj potrebama borbe protiv neprijatelja 
vjere i domovine. No i pokraj skrušenosti bratskih pojavljuju se 
i znakovi velike raspojasanosti kod viših slojeva. Otimačine sa- 
moga kralja Matijaša Korvina na štetu pojedinih hrvatskih veli- 
kaša bile su za njih poticaj, da sa svoje strane otimaju imanja 
nižeg plemstva. Prizori ovakvih otimanja, tako čestih u 16. sto- 
ljeću usred turskih ratova, bili su veoma tužni. Otimanja držav- 
nog i crkvenog dobra, zemaljskih i ratnih poreza, bijahu na dnev- 
nom redu. Tomu je doprinosila i zapuštenost u pravosuđu, koje 
je već bilo napustilo svijetle primjere nedavnih vremena te sve 
manje marilo za stare običaje. U vrijeme, kada tiskane knjige 
nisu više bile rijetkost, nastaje i težnja za pismenim bilježenjem 
običaja i starih pravica. Što se više gazi pravo, to se više osjeća 
potreba, da se pismeno utvrde stare pravice. : 

Ali velikaši ne mare mnogo za to. Njima su pred očima dvo- 
rovi velike gospode iz Renesanse, koja, ne mareći za zakonske 
stege, sama sebi kroje pravo, u težnji da što jače istaknu svoju 
neograničenu vlast. Kod ovih samosvijesnih knezova dosta se je 
rano razvio običaj samosvojnog vođenja neke inozemne politike. 
Oni su sklapali prave pravcate državnopravne ugovore ne samo 
sa susjednim turskim pašama, nego i s mletačkim vlastima. 

I običaji su onda bili u znaku velike kulturne prekretnice. Staro 
se je još čuvalo u gradovima, osobito iza kućnih zidina. Ljudi su 
u našim primorskim gradovima govorili svojim baštinjenim hrvat- 
skim jezikom. Ali je, kao u Grčkoj i u Italiji, pokraj pučkog go- 
vora postojala težnja za učenjem klasičnih jezika, starogrčkog i 
latinskog. Dvojezičnost je dakle bila u ono vrijeme obična pojava 
kod kulturnog svijeta. A. poznavanje mnogih jezika je bilo raspro- 
stranjeno po cijeloj Europi, te je sve više uzimalo maha, u vrijeme 
velikih zapadnih obračunavanja, u Francuskoj i čak u Engleskoj. 
Muškarci, a često i ženske iz vlasteoskih kuća, učili su veoma rado 
strane jezike, i čuveni romani srednjega vijeka su išli. od kuće 
do kuće. 

Zato se ne smijemo čuditi, što se takav običaj počeo javljati 
u okolici Matijaša Korvina i u nepitomoj Ugarskoj. Dapače je baš 
u zemljama, koje su izmakle doticaju s klasičkom naobrazbom, 
kao što je bila Ugarska, sveudilj rasla težnja za življim doticajem 
s pozornicama stare umjetnosti. Ljudi su mislili, da je prava otmje- 
nost u savršenom latinskom pisanju. Podražavanje klasičkih pri- 
mjera je bilo na dnevnom redu, a osobita se je hvala sticala u 

što raskošnijem kićenju sloga. A upotreba domaćeg jezika kod 
nas, jednako kao u Grčkoj i Italiji, smatrala se kao podređen po- 
sao, koji služi samo općenju s neukim pukom. U tim prilikama 
nije bilo teško mletačkim vlastima suzbiti svećenike starog narod- 
nog obreda. Gotovo u svim biskupijama, podređenim Veneciji, 
izdavale su se naredbe, koje su upotrebi staroga jezika udarale sve 
uže granice. U Splitu su tako nadbiskupi Bernard Zane i Andrija 
Corner mogli zabraniti, god. 1511. i 1535., tumačenje Svetog Pisma 
na »jeziku slovinskom« (hrvatskom), osim Evanđelja, Poslanica, 
ispovijedi, pričesti i obreda za mrtve. Pokraj time izazvane sve 
veće skučenosti domaće knjige dolazila je sada težnja, da se mlađi 
svijet iz naših krajeva šalje u Italiju na sveučilišta. Janus Panno- 
nius je već naglasio, kako je gotovo cijela Dalmacija išla onda u 
Padovu, da se naobrazi ne samo u starim jezicima, nego i u po- 
znavanju starih pisaca. 


Pri tomu je težnja za novim stvarima značila i pobudu za šire- 
njem gospodarskog vidokruga. Mlađi svijet bježi od dosadne i 
tužne svakodnevice, ispunjene sve težim borbama s Turcima i sve 
većom materijalnom oskudicom. Samo je još trgovina u ono vri- 
jeme hranila čovjeka i donosila mu blagostanje. Tako je Dubrov- 
nik, pod okriljem svoje slobode, na izmaku 15. stoljeća dostigao 
neočekivano blagostanje. Marin Sanudo spominje u svojem Dnev- 
niku, kako prispijevaju u grad veliki tereti tkanina i druge drago- 
cjene robe, i sam sebe pita, odakle toliko novaca za nabavljanje 
svega toga. No trgovci nisu bili samo ljudi, koji su išli za stica- 
njem bogatstva. Među njima je bilo mnogo njih, koji su skupljali 
starine, koji su voljeli umjetnine, koji su se zabavljali u otmjenom: 
društvu i nastojali da iz njega dobiju ne samo dragocjenih vijesti, 
ne samo novosti političke sadržine, nego i ono upoznavanje inte- 
lektualnog života, koje je sačinjavalo vanjsko obilježje otmjenog 
čovjeka. 


Poznata je bila u Firenzi osoba Cosima dei Medici, jednog 


od najbogatijih bankara cijele Europe, koji je volio društvo pje- 


snika i filozofa te se u isto vrijeme bavio i duhovnim pitanjima. 
K£ njemu su dolazili bjegunci iz Carigrada i s Peloponeza, ljudi, 
koji nisu samo mnogo znali, nego i mnogo toga doživjeli i opazili. 
Od njih je potjecala vještina upoznavanja svijeta i njegovih obi- 
čaja. Politički smjer, što su oni zastupali, nije sam po sebi mnogo 
značio: težnja za uspostavljanjem staroga carstva i za proganja- 
njem Turaka iz Europe iz dana je u dan sve se više pokazivala ne- 
provedivom. Ali je na zapadnjake baš radi bezazlenosti ovakve 


političke težnje to više djelovala pojava ovih učenjaka, koji su ne 

samo mnogo znali, ne samo svom znanju davali zamamljiv izgled, 
nego su kao ljudi opčaravali slušaoce. U cijeloj Europi se je tako 
razvila pod utjecajem njihova nastupa težnja za ukusnim i otmje- 
nim formama. Ljudi nisu više voljeli grubost i neposrednost sred- 
njih vremena, nego su pokraj velike pretvornosti umjeli svojoj 
vanjštini dati svečan i sa svake strane zaobljen izgled. 


Zapad je zapanjeno gledao ove došljake. Duh bezbroja pito- 
maca se je otvarao novom intelektualnom naponu. Za njih su 
umjetnički interesi značili veliku stvar. Uz to su u ljubavi prema 
znanju i umjetnosti još bili neistrošeni. Svaka pojava je za njih 
značila novi doživljaj, pobudu za nov, nepatvoren zanos. Taj 
zanos je izazivao velike napore, izvanredna samopregaranja. 
Ovakvo vrijeme znači buđenje velikih energija. Čitavi ljudski 
životi su se posvećivali neprestanom iscrpnom radu. Nikakvo 
čudo stoga, da su ovi pregaoci ne samo pobudili pažnju suvreme- 
nika, nego su i političkim pobornicima pružali nove hrane u idej- 
nom bogatstvu starine. —' 

Na pitomom hrvatskom sjeveru bio je nadaleko na glasu dvor 
kneza Nikole Iločkog. Sam je Nikola bio daleko rasprostranio 
svoje snove i bio bi ih oživotvorio, da ga nije zaustavila turska 
velika sila. U tom je dijelu ravne Hrvatske, nazvane Slavonijom, 
i prije bilo došlo do glasa i do slave nekoliko porodica, koje su 
radom čitavih pokoljenja bile doprle do bogatstva i vlasti u su- 
sjednim krajevima jednorodne Bosne i etnički strane Madžarske. 
Nikola Iločki nije bio daleko od toga, da se kao podložnik Mati- 
jaša Korvina trajno ugnijezdi u Bosni, a od toga ga je odvratilo 
samo domaće bosansko plemstvo. U istoj Slavoniji se je isticao 
dvor Emerika i Stjepana Zapolje, kojih su potomci u 16. stoljeću 
stekli toliki glas. Već je bila na izmaku slava vojskovođe celjskih 
grofova, Jana Vitovca grebenskoga, i njegovih -sinova. Ali kao 
prave predstavnike Renesanse ne smijemo zaboraviti Frankopane, 
na čelu im umnoga Bernardina, koji je po svojoj hrabrosti, svojoj: 
naobrazbi i svome dostojanstvu jedan od najistaknutijih predstav- 
nika nove struje u hrvatskom velikaškom zboru. Njegov sin Krsto 
je tek kasnije došao do slave. Ali su otac i sin svojim nastupom 
umjeli izazivati poštovanje na inozemnim dvorovima. Tako je 
Bernardin iznio rječito i dostojanstveno svoje pritužbe pred nje- 
mačkim saborom u Augsburgu. A Krstovo dopisivanje, još ne- 
dovoljno poznato, bilo bi opsežno i za današnje vrijeme. 

Kao pobornik ugarskog humanizma istakao se je Ivan Vitez 
od Sredne, kasniji ostrogonski nadbiskup. Sredna je malo mjesto 

u križevačkoj županiji. Ivanov otac, siromašan plemić iz te župa- 
nije, bio je već tajnik Janka Hunyadya. Rođen god. 1400., pre- 
živio je Ivan sedamdesetu godinu, pošto je mnoge godine probo- 
ravio u Italiji. Njegov boravak u Ugarskoj bio je za napredak te 
zemlje od tim veće važnosti, što je do toga vremena naobrazba 
u najvišim krugovima Ugarske bila veoma niska. Ni pripadnici 
najodličnijih rodova nisu umjeli čitati ni pisati. Pismeni nisu bili 
ni sam palatin Vladislav Orszag de Guth ni erdeljski vojvoda 
Stjepan Bathory. Tek Ivan Vitez je utemeljio u Ostrogonu školu 
i knjižnicu, a njegov nećak, znameniti Janus Pannonius, potrošio 
je nevjerojatno velike svote za to, da nabavi što više književnih 
djela. Od Ivana Viteza iz križevačke Sredne potječu sjajni rene- 
sansni dvorovi, požunsko sveučilište, ugarska akademija u Budimu. 


Nećak mu je bio biskup vesprimski, te je kao pitomac talijan- 
skih visokih škola svratio na sebe pažnju najglasovitijih talijanskih 
učenjaka. Tako je mletački humanist Francesco Barbaro njega 
našao »čudnovatog u znanju ili, bolje reći, upravo divna«. Njegovo 
je pamćenje zapanjivalo ljude, koji ga nisu mogli zapitati ni za 
kojega starog pjesnika, a da on ne bi odmah iz pamćenja navodio 
ne samo pojedine njihove stihove, nego i čitava poglavlja. Vespa- 
siano dei Bisticci, veliki knjižar u Firenzi, javno je hvalio Janusa 
kao izvanredna čovjeka, glasovita ne samo u Ferrari, nego po ci- 
jeloj Italiji, jer je kao 16—17-godišnji mladić bio ne samo izgrađen, 
nego i znamenit latinski pjesnik. Njegovi epigrami su se uspore- 
đivali s Martialovim. Ali Pannonius ne bi bio pitomac ferrarske 
škole, da nije primio od nje ukus za epska spjevanja u dvorskom 
slogu, kako ih je njegovao hladni i odmjereni Bernardo Tasso. 
Sada poprimaju njegovi spisi politički smjer, najprije u prilog 
vojvode Francesca Gonzage, zatim njemačkog cara Fridrika IV., 
koji je svojatao protiv Matijaša Korvina ugarsku krunu, i napokon 
za poljskog kneza Kazimira. Neuspjeh zavjere, uperene protiv 
Matijaša, naveo je Pannoniusa na bijeg, te je našao utočište u onoj 
istoj Slavoniji, odakle mu je bila majka, umna Barbara Vitez, koja 
je toliko žrtava doprinijela za uzgoj svoga znamenitog sina. Tu u 
rodnom kraju u tvrđavi Medvedgradu braće Thuza je Pannonius 
svršio svoju životnu stazu. Pokopan je u pavlinskom samostanu 
u. Remetama, dok mu nije nađeno drugo počivalište u Pečuhu. 


Ostrogonski nadbiskup Ivan Vitez od Sredne je po svoj prilici 
osnivač i znamenite knjižnice u Budimpešti, kojoj su prvi čuvari, 
jedan za drugim, dva Dubrovčanina: Feliks i Petar Zamanja. Feliks 
je uz hrvatski, tvrdi se, poznavao kaldejski i arapski, i bio je zna- 
menit u umjetnosti sitnog slikarstva. Ta je knjižnica okupila oko 

sebe mnoštvo našeg svijeta, tako Serafina Bunića i Tomu Baselja, 
dubrovačku vlastelu, Jurja Frankopana, Ivana Stafilea iz Trogira. 
Dva Dubrovčanina iz kuće Gradi, Filip i Junio, bili su predstavnici 
na dvoru Matijaša Korvina, prvi Papin, drugi despota Đurđa Bran- 
kovića. A sama je zagrebačka biskupija imala kao nadpastira, nad- 
biskupa Kaloče, Slavonca Vladislava Gereba. 

Kotoranin Andrija Paltašić je po Kukuljevićevu kazivanju za 
manje od dvadeset godina (1473.—1492.) tiskao u Mlecima ništa 
manje od tridesetak po naslovu poznatih djela. S njim se bijaše 
združio Dubrovčanin Boninus de Boninis, koji je u Bresciji izdao 
37 djela. Šimun Paskvili, pripadnik jedne kotorske vlasteoske po- 
rodice, bavio se je također od 1480. do 1490. tiskanjem knjiga. 
Dva bogoslovna djela izdao je u Mlecima Juraj Dalmatin god. 
1482. i 1484. Glagolske knjige je tiskao u Senju Grgur Senjanin 
god. 1507. i 1508. U Napulju je, kako se čini, Martin iz Dubrov- 
nika god. 1536. izdao tiskom »Quaestiones Forcianas Philaletis 
Polytopiensis«. 

No kad je bilo toliko naših tiskara u stranom svijetu, to na- 
slućuje svakako i dosta obilatu književnu proizvodnju. A da su 
naši krajevi na tom polju bogati, najbolji će nam pružati dokaz 
nabrajanje starih pisaca, kojih djela nisu nažalost doprla do nas. 
Cijela je Europa zahvaljujući izumu tiska prelazila onda iz nepi- 
smenosti u pismenost. Ono što je kazao Victor Hugo u svom ro- 
manu »Notre Dame«, da će tiskana riječ potisnuti riječ uklesanu 
u kamenu, obistinilo se baš u onim godinama u našim krajevima. 

Ali je onda nastalo krupno pitanje, kako da se piše. Tri su 
pisma kod nas bila u upotrebi. Hrvate i Bugare je jedne drugima 
približavala glagoljica, ostatak iz vremena, kad su bugarska i hr- 


vatska država imale zajedničke granice. Kao glagoljica, i Ćirilica 


je imala dva područja: istočno i zapadno. Bosančicom su pisali 
ljudi u hrvatskim područjima: u Bosni i u Primorju; sva je prilika, 
da je«tim pismom bio napisan ne samo poljički statut, nego, kako 
Crnčić misli, i onaj primjerak hrvatske kronike, što ga je Dmine 
Papalić ustupio Marku Maruliću. A. tom je baš prilikom uskrslo 
Pitanje o trećem pismu: o latinici, t. j. o upotrebi latinskih slova 
za izražavanje hrvatskoga govora. Međutim je glagoljica bila još 
u stalnoj upotrebi u splitskoj, trogirskoj, šibenskoj, zadarskoj, 
ninskoj, krčkoj, senjsko4/modruškoj, puljskoj, pićanskoj i tršćan- 
skoj biskupiji. 


Prodiranje klasičke naobrazbe je donijelo međutim sobom, da 
je sve veći broj svećenika dobro poznavao latinski jezik i težio 
za tim da latinska slova upotrebi i u književnom radu. 

Pripadnici redova Sv. Franje i Sv. Dominika su velikim dijelom 
iz naših krajeva, ljudi ne samo pobožni, nego i učeni. Njihovi spisi 
su pobožne sadržine, a bili su upravljeni narodu, te su se mnogo 
i marljivo čitali. Često su pisani latinski. Mnogo se je cijenilo 
Tumačenje evanđelja i psalama Ivana Zagrepčanina. Ivan je umro 
na putu u Rim, kamo je pratio kneza Fridrika Celjskoga. U Rimu 
je bio učitelj bogoslovlja Jakob iz Splita god. .1445. Dubrovčanin 
Serafin Bunić i Kotoranin (sudeći bar po prezimenu) Toma Bazilij 
bili su nastavnici bogoslovlja u Padovi i Budimu. Tajnik pape 
Siksta IV. i profesor u Parizu bijaše onda Marijan Bondenalić. 
Trebinjski biskup Jakob iz Dubrovnika je napisao tumačenje Da- 
vidovih psalama. Iz Šibenika potječe Šimun Divnić (Difnico), koga 
Juraj Sisgoreo visoko hvali u svojim »Elegijama«. Sasvim u duhu 
crkvene obnove izdao je na tisak u Mlecima Šimun iz Hvara svoju 
raspravu o križu. Iz samog se naslova te knjige vidi, da je bio na 
upravi crkve Sv. Marije »de Murelis« u biskupiji Padovi. Na veliki 
glas je izišao Juraj Dobrotić, nazvan Benignus, podrijetlom iz 
Bosne, gdje je stupio u franjevački red: dobio je naslov nadbiskupa 
Nazareta i bio je ljubimac, kako veli Kukuljević, Cosima i Lo- 
renza dei Medici. Svoj boravak nije međutim ograničio na Firenzu, 
gdje je bio čuven kao učitelj bogoslovlja, nego je putovao daleko 
po Njemačkoj, Francuskoj i Engleskoj i sudjelovao živo u svim 
prepirkama političke i vjerske sadržine, koje su zaokupljale dru- 
štvo onoga vremena, Ono, što je još danas primjer muževnosti i 
neustrašivosti, jest njegov stav prilikom parnice Jeronima Savona- 
role. Čvrsto je zastupao mišljenje, da Savonarola nije krivovjerac 
i da stoga nije imao biti spaljen. To mišljenje je zastupao u spisu 
»Dialogus in defensionem prophetiarum fratris Hieronymi de Fer- 
rara«. Dobrotić je u inozemstvu osjećao uvijek privrženost prema 
svojoj domovini. Svoj spis o naravi nebeskog duha je upravio du- 
brovačkom senatu, a tiskar mu je bio Dubrovčanin Elije Lampri- 
dije Crijević (Cerva). 

Tako su i drugi naši ljudi dolazili onda do glasa po cijeloj 
Europi. Benko Benković iz Zadra, profesor pariske Sorbone, ras- 
pravljao je o politici i filozofiji. Toma iz Osora poznat je po cije- 
loj Francuskoj kao sveti čovjek (le saint homme). Dominikanac 
Luka Martinusije je izdao svoje »Savjete« (Consilia), o kojima 
piše s pohvalom Klement Ranjina. Drugi Dominikanac Grgur 
Budisalić je ostavio dubrovačkoj knjižnici svoja umna blagoslovna 
djela. Ako s njega krenemo dalje u 15. stoljeće, sretamo u Dubrov- 
niku osnivače tamošnje dominikanske knjižnice Valentina Medo- 


ojevića i Vinka Bakrovića. U Bologni i Veneciji je predavao Augu- 

stin Nalješković (Natalis), biskup trebinjski, otmjen pisac, a da 
ne govorimo o znamenitom Klementu Ranjini, kojega su djela uži- 
vala u ono vrijeme europski glas. Skoro nema poznate dubrovačke 
porodice, koja ne bi u ono vrijeme dala nauci ili lijepoj knjizi svoj 
znamenit prilog. Tu dolaze do glasa Gradići, Sorkočevići, Guče- 
tići, Bobalići, a da ne nabrajamo ljude iz skromnijih kuća, koji su 
kao redovnici visoko dizali glas svoga rodnoga grada. 


Ni Kotor nije onda zaostajao iza Dubrovnika po umnom bo- 
gatstvu. I tu je bilo vlasteoskih i građanskih sinova, koji su se od- 
likovali umnim proizvodima. Tako stara porodica Buće, koja je 
u 14. stoljeću brojila nekoliko znamenitih državnika, u 15. i oso- 
bito u 16. stoljeću zna za Vicka i Dominika, oba iz dominikanskog 
reda, koji su sa svojim bogoslovnim spisima izašli na glas. Osobito 
je Dominik Buća poznat zbog svojeg poziva Marku Maruliću, da 
se obrati papi Hadrijanu VI. za pokretanje križarskog rata protiv 
Osmanlija, onog istog pape Hadrijana, kojemu je i Krsto Fran- 
kopan uputio svoju poruku o ugroženom stanju Hrvatske. 


Ako nas ova pojedinost upućuje na to, da zamišljamo žive 
veze između južnog i sjevernog našeg Primorja, između naših 
gradskih zajednica i područja, kojim su vladali trsatski knezovi iz 
Frankopanske loze, jače se još pokazuje ta slika, kad gledamo na 
rad, što su ga razvili hrvatski intelektualci na ugarskom dvoru. 
Njihovo je djelovanje doduše služilo zadaći, da rašire praktično 
znanje o mnogim bogoslovskim pitanjima. Oni pišu o redu službe 
Božje, o sadržini brevijara, o poslanicama, o uređenju bratovština, 
O razgovorima Sv. Grgura i Sv. Augustina, o prijevodima iz Svetog 
Pisma. Ali ne pišu to samo za sebe i za pitomce duhovnog zvanja, 
nego i za učene plemiće, za kneza Anža Frankopana. Ima ih iz 
Krka, te bogate riznice duhovnika, iz susjedne Istre, ali ih ima 
čak iz dalekog Kotora. Tako je modruški biskup Nikola, rodom 
iz Kotora, bio na glasu ne samo zbog svojih bogoslovnih rasprava, 
nego i kao vješt diplomat u službi Sv. Stolice i samoga Matijaša 
Korvina. Sačuvan je njegov rukopis u knjižnici propagande u 
Rimu, gdje se opsežno brani upotreba staroslavenskog jezika u 
službi Božjoj. Bez sumnje je on našao oslonca svome radu u samoj 


modruškoj biskupiji, jer su baš potkraj 15. stoljeća izlazili gla- 


golski brevijari i pobožne knjige ne samo u krajevima oko Senja, 
nego i u Istri pa sve do samoga Trsta. Toj vrsti radova pripadala 
je zbirka fra Bernardina Splićanina, prijevod evanđelja i posla- 
nica od Marka Andrijulića, izdanje Nikole Marinova Ranjine, 
Blagdanar Andrije Novljanina, misal Jurja Senjanina, Korizmenik 
fratra Ruperta. 

No pokraj duhovne njeguju umni radnici iz naših krajeva i 
svjetovnu filozofiju. Tako Zadranin Ivan Križan (Crisalio) ras- 
pravlja o svjetovnoj filozofiji kao nastavnik na padovskom sve- 
učilištu (1492.). A_ prije spomenuti Dobrotić-Benignus sam piše o 
sebi, da je za svoje obrazovanje pohodio sveučilišta u Parizu, 
Oxfordu, Firenzi, Paviji, Bologni, Urbinu, Ferrari i Rimu. Nikola 
Kotoranin je čak nastojao da izvan vjere traži stvarne dokaze o 
životnoj zadaći čovjeka (an sint ulla in rerum natura vestigia unde 
mortales certam sui finis rationem condiscere possint). 


Stoljeću otkrića Amerike pripadaju djela o. zvjezdarstvu i o 
matematici. Tu se isticao poznati nam Ivan Vitez iz Sredne 
blizu Križevaca, koji je jednako bio u milosti kod pape Pija IL, 
umnog Eneje Silvija Piccolomini, i kralja Matijaša Korvina, 
Njegovi su prijatelji Purbach i Regiomontanus. Prvi od njih, iz 
Donje Austrije, izdao je u Italiji svoje popise stalnih zvijezda i 
planeta. Regiomontanus, zapravo Johannes Miller iz Kčnigsberga 
u Franačkoj, stajao je u vezama s kardinalom Besarionom, učio 
u Italiji starogrčki jezik i služio nekoliko godina Matijašu Korvinu, 
prije nego što je osnovao tiskaru u Nirnbergu, gdje se bavio re- 
formom koledara, dok nije postao biskupom Regensburga. Dvor 
Matijaša Korvina je od toga vremena otvoren matematičarima i 
zemljopiscima. Astrologija i astronomija goje se usporedo, a na 
samom kraljevskom dvoru ima sprava i očnika, koji dolaze iz 
Dubrovnika. Na glasu je kao astrolog Feliks iz Dubrovnika. Pa i 
nećak Ivana Viteza od Sredne, Janus Pannonius, izdao je, kako 
ga hvali Gazulić, »veterum astrologorum sententias«. Matemati- 
kom se bavi u osamljenosti samostana na otoku Sv. Andrije Mavro 
Vetranić. Benka Mišulića iz Paga hvali Padovanac Fusko Paladij 
kao čovjeka veoma vješta u astrologiji i u građanskom i kanon- 
skom pravu. Isti Fusko Paladij hvali zbog znanja matematike 
Antuna Nimiru iz Raba. 

Bavljenje klasičkim jezicima je pooštrilo razumijevanje gra- 
matike. Za čudo su naši primorci, prije nego što bi se latili teške 
zadaće da utvrde pravila hrvatske gramatike, pokušavali, da svoju 
vještinu iskušaju na drugim jezicima. Načelnik Ankone bijaše 
Francesco Fortunio, koji se nazvao Dalmata i Schiavone. Njegova 
su »Pravila za proučavanje talijanskog pučkog govora«, koja su 
doživjela 16 izdanja. Neki priručnik je izradio Anđelo Martinis iz 
Dubrovnika, »da se mlađem naraštaju omogući učenje gramatike«. 
Slična poučna knjiga potječe od Šimuna Trogiranina. Skadranin 
Marin Becichemo na glasu je kao vrstan nastavnik u Dubrovniku 
(1495.), prije nego što je postao tajnikom i poslanikom mletačke 

republike, te je na svršetku učiteljevao u Bresciji i Padovi. No svi 
ovi umovi blijede pred veličinom Kotoranina Tripa Bizantija, koji 
je bio doktor građanskog i kanonskog prava, filozofije i bogo- 
slovlja i profesor na sveučilištima u Bologni i Peruđi, dok ga papa 
Leon X. ne otpremi iz modenske kneževske knjižnice u Kotor, da 
tu bude biskupom od 1513. do 1540. 


Za jednog vladara, koji daleko postavlja svoje ciljeve, kao što 
je to bez sumnje bio Matijaš Korvin, značila je mnogo »kraljevska 
znanost«, a to je bila povijest. Nikakvo čudo stoga, što je nasto- 
jao okupiti oko sebe pisce, koji bi ga mogli obavijestiti o doga- 
đajima prošlog vremena. Tu nam dolaze opet pred oči Ivan Vitez 
iz Sredne i njegcv nećak Janko iz Kešicana, znameniti Janus Pan- 
"nonius, koji je prvi napisao madžarsku gramatiku, dajući tako tom 
neukom narodu prve početke u poznavanju jezika. Ivan Vitez je 
sastavio historičke poslanice o događajima između cara Fridrika 
IV. i kralja Matijaša Korvina od 1445. do 1451. Taj je spis sačuvao 
kanonik zagrebačke biskupije Pavao Ivanić, koji je neko vrijeme 
bio bilježnik u kancelariji kralja Matijaša. Samo po kasnijim 
piscima znamo za povijest Dalmacije Šibenčanina Ivana Barbete. 
U Zadru je Krsto Crisonius napisao svoj »Isolario Dalmatico«. 
Koriolan Cippico iz Trogira (1425.—1493.) daje na otmjenom latin- 
skom jeziku opis ratovanja Petra Moceniga protiv Turaka, u 
kojem ratovanju je sam on, Cippico, bio sudionik. Sin Koriolana 
Cippica bio je zadarski nadbiskup Ivan, koji je djelo svoga oca 
izdao na talijanskom jeziku. Ljudevit Crijević, kao pisac Cervarius. 
Tubero, opisao je događaje, koji su se zbili »između Panonaca i 
Turaka« od 1490. do 1522. god. Crijević je bio ne samo izvrstan 
pisac, nego i čovjek otvorenih pogleda osobito u vjerskim pita- 
njima. Opat benediktinskog reda, bio je pitomac pariskog sveuči- 
lišta i u Zrelijim godinama član akademije u Sieni. Daljina ga nije 
međutim priječila, da stoji u tijesnim odnosima s kaločkim nad- 
biskupom Grgurom Frankopanom. Od Crijevića ima zanimljiva 
rasprava o podrijetlu i običajima Turaka, a sam ga je Frankopan 
ponukao, da je napiše. 

O podrijetlu dubrovačkih porodica skupili su dragocjenih po- 
dataka tri člana porodice Tiburtini, i to Bjeloslav, njegov nećak 
Ivan Evnđelist i nećak ovoga, Gabrijelov sin Ivan Evanđelist. Istim 
predmetom se bavio Ambroz Ranjina, Dominikanac, kojega je 
djelo tiskano u Mlecima. Kasnijem vremenu pripada Nikola Ma- 
rinov Ranjina, pisac dubrovačkih anala. Brno Getaldić je spominjao 
Dubrovčane iz reda Sv. Dominika, a Petar Binčula ili Bocignoli je 
za Karla V. napisao raspravu o Vlasima i drugu o razlozima, zbog 

kojih se je Ahmed digao protiv brata, sultana Sulejmana II. Tajnik: 
despota Đurđa Brankovića bio je Dubrovčanin Paško Sorkočević, 
kojega poslanice hvali Dolci. Nikola Kotoranin, koji je bio mo- 
druški biskup, bio je u živom dopisivanju u poslovima posljednjeg 
bosanskoga kralja Stjepana Tomaševića. Marin Barletius iz Skadra 
bio je također čovjek poznat skoro po svim našim krajevima: 
opisao je tursko osvojenje Skadra i hvalio Skenderbega. 

< Tajnik kardinala Perraulta, a kasnije Maksimilijana Habsbur- 
škog, bio je Korčulanin Jakob Banišić (Banisio), čovjek velikog 
ugleda pod Karlom V. Od njega postoji dopisivanje s kardinalom 
Bembom, Erazmom Roterdamskim, Pirckheimerom, Roussetom. 
Ugledan čovjek i pisac bio je Hvaranin Vinko Pribojević. Od njega 
imamo poslanicu o podrijetlu i znamenitostima Slavena, koja je 
tiskana u Mlecima. Hvaranin Nikola Palladini spominje se u Mle- 


cima kao vitez reda zlatne nošnje (toga d'oro). Kasnijem vremenu 


pripada tajnik Ludovika ]I., erdeljski biskup i vatreni pristaša 
Ivana Zapoljskog Ivan Stafileo iz Trogira. Ali su još sada vrijedni 
spomena životopisi splitskih i salonitanskih nadbiskupa od Tome 
Nigrisa. Farlati se obilato poslužio opisom događaja u spliskoj 
okolici, što ga je ostavio Jakob Gaudentius. Martin iz Šibenika je 
god. 1489. napisao izgubljeni nam ljetopis Dalmacije, a modruški 
biskup Šimun Benja-Kožičić iz Zadra ostavio je »ilirske spome- 
nike«, koji su se nalazili do god. 1805. u knjižnici rimske Propa- 
gande. Njegovu crkvenu povijest Dalmacije nastavio je Rafael 
Levaković. Djelo je upotrebio Farlati za svoj »Illyricum sacrum«. 
Iz Šibenika bio je Feliks Petančić, kancelar kraljice Beatrice, žene 
Matijaša Korvina, i čuvar kraljeve knjižnice. 

Za neke osobe iz toga vremena nije izvjesno, jesu li zbilja iz 
naših krajeva, premda su nosile naziv Schiavone ili Dalmata. Tako 
je Pavao Cortesius, tajnik pape Aleksandra VI. i Pavla IV., napisao 
nekoliko pravnih djela o tumačenju Petra Lombarda, o značaju 
kardinalskog položaja, zatim razgovor o znamenitim ijudima. 

Zgode iz vremena mohačke bitke i poslije bitke opisali su 
dosta živahno ljudi, koji su živjeli na ugarskom dvoru, tako Kri- 
ževčanin Ivan Zrmeg Bontoševački, Slavonac Stjepan Brodarić, 
POP Juraj iz Kamenice u Srijemu. Dva Frankopana, Franjo i Vuk, 
Prvi kaločki nadbiskup, a drugi svjetovnjak, isticali su se u diplo- 
matskoj službi u prvoj polovini 16. stoljeća. Povijest.svoga vre- 
mena dao je Vuk Frankopan u svome znamenitom govoru, uprav- 
ljenom Karlu V. i tiskanom u Augsburgu.Matija Bel je pak po- 
hvalno iznio djelo Pavla Gregorijanečkog o ugarskim događajima. 

To međutim nisu bili suvremenici Matijaševi, nego vremenon!: 

daleko poslije njega. Ali su crpili po svoj prilici iz starijih pred+ 
ložaka, koji nam nisu sačuvani. Tako se spominje iz Lukorana 
blizu Zadra Šimun Jurjev Klimentović s kronikom od početka 
svijeta do god. 1512., koju je nastavio Šibenčanin Šimun Glavić. 
'Tako se spominju u sjevernom zakutku našeg Primorja, osim 
modruškog biskupa Kožičića, Martin Lapčanin i Filip Novljanin. 


Vrijeme Matijaša Korvina je doba modernog, klasičkog za- 
konodavstva. Kralj je namjeravao jednom za uvijek utvrditi osnove 
ustava zemalja udruženih s krunom Sv. Stjepana. To je značilo 
početak novoj predaji pravnih studija, koja se imala nastaviti sve 
do duboko u 19. stoljeće. 

Na tom putu su, kao i na drugim, prednjačili naši ljudi. Stara 
znamenitost zagrebačke biskupije kao prosvjetnog središta pokaza 
se i ovom prilikom. Kanonik Blaž Moravčanin iz Glavnice je nakon 
posjeta sveučilištima u Padovi i Ferrari napisao raspravu o dekre- 
talijama kanonskog prava. Drugi kanonik, Martin iz Granđe, iz- 
ložio je sadržaj zakona o pozivima i o zakletvama. Fantin de Valle 
od kuće Ciprianisa, rodom iz Trogira, bio je hvaljen kao izvr- 
stan izvjestitelj, u parnicama pred Sv. Stolicom. Za njega se 
navodi, da je važno njegovo sudjelovanje u odlukama Rote i kod 
osnivanja zavoda Sv. Jeronima u Rimu. Placido Menčetić iz Du- 
brovnika je priređivao izvode iz Gracijanovih dekreta za praktičnu 
primjenu u crkvi. Rimsko građansko pravo je predavao u Padovi 
.i Peruđi Ragusio de Raguseis, svakako Dubrovčanin. Kao izvrsna 
pravnika hvalili su Marina Menčetića, a Luka Bunić se spominje 
na dvoru Matijaša Korvina kao dubrovački poslanik u pitanju 
ostavštine hercega Stjepana Kosače. Mato Ranjina je kao pravnik 
bio tajnik kardinala della Rovere, kasnijeg pape Julija Il. Grb 
kuće Ranjina je postavljen na općinskoj vijećnici u Firenzi kao 
znak priznanja Lovru Ranjini. Trogiranin Ivan Stafileo bijaše pro- 
fesor crkvenog prava u Rimu. Predaja velikih pravnika iz 15. sto- 
ljeća nasljeđivala se je u Primorju kroz cijelo 16. stoljeće. 

Za pojedine gradske općine znači ugled njihovih liječnika 
veliko sredstvo u politici. Tako su osobito dubrovački liječnici 
uspijevali da nađu pristup na vladarskim dvorovima. To su bili 
dobrim dijelom takozvani sveznadari, ljudi koji su se bavili ne 
samo liječenjem, nego astrologijom, alkemijora i matematikom. 
Njihovo znanje je bilo više teoretsko negoli praktično. Kod njih 
je dar opažanja značio mnogo više negoli poznavanje osnova 
nauke. Neki su bili u isto vrijeme liječnici i trgovci, koji su vršili 
diplomatsku i sudsku službu, a znaju za njih brojni dvorovi toga 

vremena. Benko Kotruljo, kotorski pučanin, prognan iz Dubrov- 
nika, ministar i otpremnik poslova napuljskih kraljeva Alfonsa i 
Ferdinanda, napisa ne samo znamenito djelo o trgovini i o sa- 
višenom trgovcu (della mercatura e del mercante perfetto), nego 


i raspravu, kako treba ženu odvesti (de uxore ducenda). 


No razlika između vremena preporoda i ranijeg vremena nije 
samo u mehaničkom izučavanju starine, ne samo u savršenom 
poznavanju latinskog i grčkog klasičkog jezika, ne samo u ugla-. 
đenom pisanju po uzoru starih klasičara, nego i u prisvajanju 
načina mišljenja, kako je bio u običaju u klasičnom svijetu. Rene- 
sansa znači naime i nov način shvaćanja životne zadaće. To je 
novo shvaćanje međutim značilo gotov sukob ne samo sa sredo- 
vječnim gledanjem na svijet, nego i s narodnom naobrazbom, kako 
se bila razvila u svim krajevima Europe. Kao što su Talijani od- 
vraćani od njegovanja narodnog jezika, premda je bio stekao 
toliko savršenosti u djelima Dantea i Boccaccia, nastala je i kod 
nas težnja, da se narodni jezik zanemari prema svjetskom jeziku, 
a kao takav se smatrao latinski. j 

Takva je težnja mogla naići na to veći odziv u našem Pri- 
morju, što je tu rimska tradicija još uvijek živjela skoro bez pre- 
kida. Lakše je bilo stoga talijanskim sveučilištima mamiti k sebi 
naše Primorce, negoli radoznali svijet s daljega Zapada. Pa i 
bjegunačka struja je najprije išla kroz naše krajeve, katkada prije 
nego što bi se dotakla nedaleke Italije. No, iza prvog vremena 
klasičke zaslijepljenosti, pojavljuje se živa narodna predaja. 

Ivan Vitez iz Sredne je mogao u doticaju sa starinom za neko 
vrijeme zaboraviti svoj slavonski zavičaj. To je isto mogao i njegov “ 
nećak, Janus Pannonius. Pa i Dubrovčanin Elije Lampridije Cerva 
(Crijević), koji je do smrti ostao privržen svom rodnom gradu, 
premda je u Rimu okrunjen lovorovim vijencem tamošnje Akade- 
mije, prvi poslije Franceska Petrarke. No i kod njih je težnja za 
zbližavanjem starini imala uz kulturno i svoje posebno političko 
značenje. Borba protiv Osmanlija je tražila političko zalaganje, 
čvrsto koncentriranje svih energija. A za to je moglo biti podesno 
suzbijanje izrazitog narodnog pravca i isticanje tješnje suradnje 
cijelog zapadnoga kršćanstva. 

A za to zapadno kršćanstvo je baš latinski jezik značio sred- 
stvo sveopćeg razumijevanja i političke suradnje. Latinski jezik je 
u tim prilikama međunarodni jezik cijele naobražene Europe. 


Za Matijaša Korvina dakako znači klasički preporod moćno 
političko oruđe. Po svome shvaćanju politike nije on bio daleko od 

sklonosti velike gospode talijanske Renesanse, koja su, citirajući 
Cicerona, Tacita, Livija i Pandekte, dolazila do zaključka, da vla- 
dara ne veže ni jedan zakon (princeps legibus solutus). Bez sumnje 
je njegovo vjenčanje s Beatricom Aragonskom značilo ne samo 
djelo sklonosti, nego isticanje jasnog političkog programa. 

Tu se ugarski i hrvatski kralj nalazio u svijesnoj suprotnosti 
sa svojim suparnikom i susjedom, Fridrikom IV. Habsburškim. 
Dok je on u svijesnom podražavanju medicejske Firenze i dvora 
Malateste u Riminiju nastojao da podigne vlast monarha prema 
prelatima i velikašima, da sjajnim zgradama i izdašnim raskošem 
opsjeni suvremenike, živio je Fridrik IV. uza sve to, što mu je 
kancelar bio umni Enej Silvije Piccolomini, povučeno u svojem 
ladanjskom Tuskulu, njegujući svoje vrtove i životinje, umujući 
o zvjezdarstvu i alkemiji. Dok je Fridrik TV. još volio u umjetnosti 
i u tihoj povučenosti način mišljenja svojstven srednjem vijeku, 
držao je Matijaš Korvin svoga povjesničara Bonfinija uza se i 
nastojao da u basreljefima dvora u Budimu dade izraza svome 
klasičkom ukusu i svojim apsolutističkim težnjama. A graditelj 
i klesar bio mu je naš Primorac, Ivan Dalmatinac. 

Nije trebalo dugo međutim, a da se pojavi živa reakcija protiv 
takve težnje u redovima baš onih ljudi, koji su toliko njegovali 
podražavanje starine. U zavjeru naperenu protiv Matijaša Korvina 
bili su upleteni baš Ivan Vitez od Sredne i njegov nećak, ves- 
primski biskup Janus Pannonius. Tom je prilikom Pannonius 
ovakvu poruku otpremio u Italiju: 


Primus ego Eridani patrium de gurgite ad Histrum 
> Mnemonidae Phoebo ducam comitante sorores, 

primus Nysaeos referam tibi, Drave corymbos, 

ac viridi in ripa centum sublime columnis 

constituam templum. 


A vladar, kojega su zavjerenici namijenili ovom prilikom 
Ugarskoj, bio je poljski knez Kazimir. 

S Primorja su međutim odjekivali glasovi naše narodne frule. 
To je još predvečerje Marulićeve Judite. Još se nisu pojavili ni 
Marin Držić ni Andrija Čubranović, premda ne može biti sumnje, 
da su naši primorski gradovi doživjeli izvedbu pobožnih misterija, 
svejedno, po bizantinskom ili zapadnjačkom uzoru. Još nije bilo 
došlo vrijeme Hanibalu Luciću ni Petru Hektoroviću, koji su, 
obojica hvarski plemići, imali zadiviti svoje suvremenike, prvi 
svojom »Robinjom«, drugi ribarskim razgovorom. Još nije bila 

zapjevala krepka vila Petra Zoranića u svojim mirisavim »Plani- 
nama« s vruljama i pastirima. Još nije u vatrenoj rodoljubnoj 
pjesmi Splićanin Marulić bio prikazao junačku Juditu, kako se 
osvećuje ugnjetaču svoga naroda, oholom Olofernu. Ali je već 
Juraj Sisgoreo iz Šibenika pokraj svojih latinskih pjesama sastavio 
raspravu »o životu u ilirskim (hrvatskim) krajevima«. 

, Vrijeme Matijaša Korvina je bilo ispunjeno zamašnim slut- 
njama. Zato je baš umni život kod nas tako izvanredno živ. Više 
se nego igdje ističe ta živost, kad se upoređuju na izmaku 15. 
stoljeća Ugarska 1 Hrvatska. Premda je Ugarska već petsto godina 
u srednjoj Europi bila jak čimbenik, te je u nekoliko navrata bila 
odlučno zahvatila u sudbinu Podunavlja, ipak je ona za umni rad, 
koji joj je toliko bio od potrebe u doba pogranične opasnosti, 
trebala neminovno hrvatsku suradnju. A ta joj je suradnja bila tim 
potrebitija, što je inače oskudijevala ljudima, koji bi mogli djelo- 
vati reprezentativno. 


67 




















HAZIM ŠABANOVIĆ, SARAJEVO 


IBRAHIM PAŠA POŽEŠKI 
VELIKI VEZIR SULEJMANA IL 


Šesnaesto stoljeće, vrijeme sudbonosnih katastrofa i cijepanja 
sredovječne Hrvatske, izvelo je na pozornicu svjetske povijesti 
velike i čuvene vladare na Istoku i na Zapadu. To je stoljeće, koje 
se moglo pohvaliti njemačkim carem Karlom V., francuskim 
kraljem Franjom 1., engleskim Henrikom VIII., ruskim carem 
Ivanom Vasiljevićem Groznim, Sigismundom I. kraljem poljskim, 
papom Lavom X., perzijskim šahom Ismailom i Ekberom, carem 
mogulskim; ali je najveći među njima bio Sulejman Il. Veličan- 
stveni, sultan osmanlijski. Taj »gospodar svoga stoljeća« dijelio 
je opet svoju veličinu s jednim drugim čovjekom, kome njegova 
vladavina ima zahvaliti svoj sjaj. To je veliki vezir Ibrahim-paša, 
čovjek kakav je priličio velikom vladaru, kao što je bio Sulejman 
II. Veličanstveni. Taj slavni Slavonac, s kojim je Sulejman dijelio 
svoju moć, jedna je od najistaknutijih osoba cijele osmanlijske 
povijesti, najmoćniji Hrvat u turskoj carevini, a bez sumnje u poli- 
tičkoj povijesti najslavniji čovjek što ga je rodila Panonska 
Hrvatska, koji se je u prilikama svoga vremena pojavio izvan užega 
kruga svoga naroda na pozornici, na kojoj su se odigravali svjetski 
događaji. 

Ni jedna starija kritički pisana turska povijest ne govori o 
podrijetlu Ibrahim-pašinu!, a i sve ostale izvješćuju o tom općenito 
i nesigurno;- Tako, na primjer, u »Hadikatul-vuzera«2 kaže se za 
njegovo podrijetlo: »erfendžijul-asldur ...«,y podrijetlom Europ- 
ljanin, a onda se dalje kaže, da je njegovo podrijetlo vezano za 
nekog Janka, sina Matijanova, koji se proslavio gradnjom tvrdih 
bedema carigradskih. Isto je rečeno u »Hadikatul-dževami3 i kod 
Munedžim baše“. Hajrulah efendija također navodi gornji citat, 
a onda kaže, da Ibrahim-paša potječe iz neke ugledne talijanske 
kuće, a po jednoj predaji kaže, da je Ibrahim-paša grčkoga pod- 
rijetla. U »Kamusul-alam«au5 izričito stoji, da je Ibrahim-paša iz 
Genove. ' 

Ni kršćanska vrela ne govore složno o podrijetlu Ibrahim- 
pašinu. Hammer? misli, da je Ibrahim-paša grčki rob, a Jorgaš opet, 
povodeći se za Alberiem, piše: »Er war der Sohn eines christlichen 
Bauern, eines armen Albaniers in Parga...« Pisalo se i da je bio 
podanik mletačke republike. 

To su sva moguća naklapanja o rodu Ibrahim-pašinu, a mislim, 
da će svatko priznati tvrdnju »Sidžili-Osmani«-a'", koji je napisan 
po autentičnim vrelima. Tu se kaže: »damad šehrijari Ibrahim-paša 
požegalidur«, to jest: »carski zet Ibrahim-paša je iz Požege«. Istini- 
tost ovoga navoda potvrđuje i činjenica, da je sultan Sulejman baš 
u Požegi podijelio Ibrahim-paši velika imanja, kako to piše Julije 
Kempf u svom djelu o Požegi. Pomisao, da bi oblik »Požega« 
mogao nastati omaškom od »Parga«, koje se riječi u turskom slično 
pišu, nema temelja, jer imademo više slučajeva, da mletačke vijesti 
o podrijetlu nekih znamenitih Hrvata na Porti nisu nimalo po- 


“uzdane. 


Ibrahim-paša, veliki vezir, sagradio je na Udbini veliki »karavari 
saraj« (trgovačko svratište) 1531. godine!!. To je — što se do sada 
zna — jedini spomen Ibrahim-pašin u našim krajevima. Ako jei 
bio u tuđoj službi, tim je djelom poslužio svom narodu, a podu- 
pirao je ljude iz svih krajeva našega juga. Njemu imamo zahvaliti 
treće begovanje Husrevbegovo u Bosni, doba, u kome je podigao 
većinu svojih zadužbina'?. Stoga, u koliko mi podatci dopuštaju, 
pokušat ću upoznati našu javnost s ovim našim zemljakom, koji je 
punih trinaest godina (od lipnja 1523. do pogubljenja 15. ožujka 
1536.) sjedio na stolici velikog vezira i odlučivao o sudbini osman- 
za imperije u doba, kada je ona proživljavala svoje najslavnije 

ane. 


Ibrahim-paša je ugledao svijet u romantičnoj Slavonskoj Požegi 
u zadnjem deceniju 15. stoljeća (1496.). Ni izdaleka nije osvijetljena 
mladost Ibrahimova. To je u psihologiji svakog renegata, da mu se 
u prvim godinama karijere krije svaka veza s etnički stranom 
starinom, jer mu smeta u napredovanju. Kao dječak uhvaćen je 
Ibrahim u nekoj vojnoj ekspediciji!3 i odveden u roblje. Dopao je 
u vlasništvo nekog emira u Kefi, turskom sandžakatu na Krimu. 
Ovaj ga, nakon što je primio Islam i novo ime, pokloni princu 
Sulejmanu'“. Kao rob uzrastao je Ibrahim zajedno sa Sulejmanom 
u Manisi, gdje je Ibrahim svojim lijepim vladanjem i mudrošću!s 
zadobio ne samo povjerenje, nego i prijateljstvo svoga gospodara. 
On je znao pun skladnosti hrabriti mladog princa, čitajući mu o 
velikim ratnim junaštvima. 

Kada je god. 1520. sultan Sulejman došao na prijestol, pojavio 
Se i Ibrahim sa nekim dostojanstvima na njegovu dvoru. Znamo, 
da je tada bio starješina sokolara, da je imao čast carskog silahdara 
(Čuvara oružja) i napokon hasodabaše'“. To je komora tjelesnih 
Paža sultanovih, kojima je on bio starješinom. Na toj je časti ostao 

sve do god. 1523. Zbog njegova savjesna rada i vjernosti ugled mu 
je na dvoru brzo porastao. Darovitost i okretnost pomogoše mu 
u brzom napredovanju. Turci imaju poslovicu, koja kaže: Bog, kad 
hoće nekom dati visok položaj, obdari ga sposobnošću. Tako je 
bilo i s mladim Ibrahimom. Veliki sultan upoznao je njegove spo- 
sobnosti. Sulejmanova veličina i nije toliko u osobnim djelima 
njegovim, koliko u vještini odabrati darovite i spremne ljude, 
državnike širokih pogleda, koji svoj rad ne snuju na godinu, dvije, 
nego gledaju na nekoliko decenija unaprijed. Upoznavši sultan u 
Ibrahimu vrijedna i razborita čovjeka, korisna po njegovo pro- 
strano carstvo, htjede mu dati više mjesto. 

“ Ženidba sa Skenderpašinom kćerkom učvrsti još više ugled 
mladog ljubimca sultanova!7, dok napokon u lipnju 1523. godine 
ne izjavi sultan tadanjem velikom veziru Piri Mehmed-paši, da 
svom prijatelju iz mladosti Ibrahimu želi dati visok položaj'?, i 
upita ga, koje bi to mjesto za njega bilo zgodno. »Vašem slugi 
(Ibrahimu) priliči čast velikoga vezira«!?, odgovori mu stari paša. 
"Va se misao sultanu toliko svidjela, da je odmah umirovio Piri 
Mehmed-pašu i istoga časa izdao ovu diplomu, kojom imenuje 
Ibrahima velikim vezirom i seraskerom (vrhovnim zapovjednikom 
vojske): ' 


»Ovim određujem, da ti od sada pa unaprijed budeš moj veliki 
vezir i serasker. Na tu čast ja te podižem u svim mojim kraje- 
vima. Moji veziri, beglerbezi, vojnički suci, učenjaci, suci, seidi, 
seiši, dvorski dostojanstvenici, državni poglavari, sandžak-bezi, 
subaše, ceribaše i sva moja pobjedonosna vojska, veliki i maleni, 
niskog i plemićkog podrijetla, svi stanovnici mojih krajeva i po- 
krajina, građani i seljaci, bogataši i siromasi, plemići i pučani, sve 
osobe moraju priznati gore spomenutoga velikog vezira za seras- 
kera; kao takova cijeniti ga i poštivati; prema njemu se vladati kao 
prema seraskeru; uvijek mu biti pri ruci i sve, što on reče i drži, 
smatrati kao zapovijed, koja je izašla iz mojih usta, iz kojih se lije 
biser; svom pomnjom slušati njegove riječi i priznati ih sa izrazom 
poštovanja. Što se tiče državnih poslova, nek se ni za točku ne 
udalje od njegove volje, niti je bilo kad omalovažavaju. Skidanje 
i postavljanje svih beglerbegova i sadžakbegova, kao i svih drugih 
služba, te viših i nižih časti, koliko na mom sretnom dvoru, toliko 
i u pokrajinama, zavisit će jedino od njegove konačne odluke i 
njegove dalekosežne uviđavnosti. Tako eto on imade raditi obazi- 
rući se na propise, koje sobom nosi dostojanstvo velikoga vezira i 
seraskera; postupati po pravici i zakonu, da ne propusti ništa što 

bi, uzevši u obzir razne staleže, jedne zapostavljalo drugima. Svaki 
put, kad moja uzvišena osoba pođe na bojno polje, ili kad ustreba 
podignuti. vojsku pod oružje, poslovi seraskera ili vrhovnog zapo- 
vjedništva bit će povjereni njegovu dalekovidnom savjetu i du- 
bokoj uviđavnost, pak se nitko ne će usuditi da zaniječe poslušnost 
njemu, dok bude zapovijedao. d 

Sve, što on bude smatrao dobrim da učini s obzirom na svoje 
vojnike, pa ticalo se to bilo dodjeljivanja sandžakata, bilo dozna- 
čivanja feuda i potpora ili podjeljivanja časti i služba, sve, što on 
u tome pravcu učini, ili odluči, podijeli ili sastavi, svaki povišak 
ili dar (izuzevši kraljevske nadarbine cijeloj vojsci); bit će sma- 
trano kao pripušteno od našeg veličanstva. 

Dogodi li se, da protiv moje visoke zapovijedi ili protiv 
kanuna ma i jedan čovjek od mojih pobjedonosnih jedinica (ne dao 
Bog) zaniječe poslušnost zapovijedi, pa i samo migu, moga velikoga 
vezira i gore spomenutog seraskera, ili da slučajno podložnike na- 
siljem ili silom natjera na takovo što, moj uzvišeni dvor ne će 
časka počasiti da takova ili takove, pa bilo ih ne znam koliko, ne- 
posredno ne kazni kaznom koju su zaslužili. Oni istoga toga časa 
potpadaju pod kaznene zakone kao strašni primjer na osvijest svih 
ostalih.«2% 


Tako se eto mladi Ibrahim-paša u dvadesetisedmoj godini 
života od zapovjednika tjelesnih paža sultanovih digao do najvišeg 
mjesta, što ga je moglo dati silno i prostrano carstvo osmanlijsko. 
Tako se Ibrahim digao na čast velikog vezira i postao gotovo su- 
vladar sultanov, na mjestu, s koga će zapovijedati državom koja 
se prostirala od Kavkaza i Kaspijskog jezera do Atlaskih gora u 
Africi, od Budima, prijestolnice ugarskih kraljeva, koju će on 
srušiti, do Bagdada, nekadanje prijestolnice Haruni Rešida, koju 
će on osvojiti. 

_ Primivši carski pečat, postao je Ibrahim-paša, istina, svemoćan 
čovjek u državi, ali i zadaća, što ga je čekala, nije bila laka. Sultan 
Selim 1. — poput Filipa, što je utirao putove Aleksandru Velikom 
— podigao je vojnu snagu carevine, s kojom će njegov nasljednik 
Sulejman II. Veličanstveni postati velik osvajač i »gospodar svoga 
stoljeća«. Tu će slavu sultanu Sulejmanu pribaviti njegov pouzdanik 
i ljubimac Ibrahim-paša. + 
k Odmah zatim bude imenovan beglerbegom od Rumelije?!, to 
jest carskim namjesnikom i izvjestiteljem za sve zemlje turskoga 
carstva u Europi. Za takvo mjesto sultan zaista nije imao pode: 
snijeg čovjeka. No ta je čast bila potrebna Ibrahimu već i stoga, 


što su mu se sada uvećali prihodi, koji su mu omogućili, da pro- 

vodi svoj raskošan život. Godišnji njegovi prihodi iznosili su sada 
150.000 dukata.?2 

Koliko je sultan volio Ibrahim-pašu, vidi se po tome, što mu 
je 1524. učinio milost, kakva se rijetko dijelila najvećim ljudima 
u turskom car “ Te godine dade mu sultan svoju sestru Ha- 
tidžu23, koja se nadaleko čula kao izvanredna ljepotica, neobično 
pametna i duhovita žena. Tako postade carski zet. Njegova svad- 
ba, slična svadbi jednog cara, bila je tako svečana i raskošna, da 
se takva nije ni prije ni poslije zapamtila u Carigradu. 

Ibrahim postade najmoćniji čovjek u državi. »Cijelom turskom 
državom upravlja volja Ibrahim-pašina«24, piše jedan kršćanin 
1525. godine. »Ti si onaj, koji upravlja carem«25, dobaci mu 1528. 
godine poljski plemić Jeronim Laski, poznati diplomat u Zapo- 
ljinoj, a kasnije u Ferdinandovoj službi. Nato mu Ibrahim-paša 
skromno, ali mudro odgovori: »Ja sam sluga moga gospodara.«2$ 
Uzalud su janjičari dizali bunu protiv njega i klevetali ga, da je 
on tobože kriv Ferhatpašinoj smrti.?7 Istina, kuća mu je strada- 
vala u plamenu, ali mu sultan dade svaki put ljepšu sagraditi?3. 
Ni mržnja njegova druga Ajas-paše nije mu mogla ništa.2? 

Prve dvije godine svoje vlade vodio je Sulejman uspješne 


ratove. Oni su mu donijeli Beograd i Rodos. Dvije godine, što su. 


zatim slijedile, namijenio je popravku unutrašnje uprsre u care- 
vini i savladavanju bune u Misiru i Siriji. 

U Egiptu se vodila borba između Ahmed-paše, koji je težio 
za samoupravom Egipta, i vjernih pristaša janjičara. Ni u Siriji 
nije vladao red. Da se uredi i osigura uprava ovih dviju pokra- 
jina, trebalo je za to izvanrednog autoriteta. Tako bijaše u stu- 
-denom 1524. poslan Ibrahim-paša u svojstvu svemoćnog carskog 
zastupnika i povjerenika." Na ovaj ga put prati sam sultan do 
Prinkipa na Mramornom moru."! Dne 24. ožujka 1525. godine ušao 
je Ibrahim u Kairo??, gdje-mu je priređen carski doček. O ovom 
svečanom ulazu u Kairo poslao je sultanu opširno izvješće. 

Ulazio je ukrašen zlatom i draguljima, među kojima bijahu i 
četiri velika dijamanta i dva rubina u vrijednosti od 170.000 du- 
kata, što ih je primio na ime dara sultanova u Halepu.?3 Tri nje- 
gova »najljepša roba« jahala su za njim; njima se pridružilo 500 
spahija i 4000 konjanika s kopljima i zastavama kao osobna 
pratnja. Mnoga su kola vozila služinčad i konačno je slijedilo 
mnoštvo egipatskih četa. Tako se Ibrahim-paša pokazao kao car, 
padišah i halifa.3“ 

Ibrahim-paša živio je ovdje u istočnjačkom sjaju i raskošu. 
Šejhovi, kadije i europski konzuli pune dvorane palače u Kairu 

na njegovim dnevnim divanima; donose mu skupocjene darove, 
odijela i dragulje. Prema svakom se on pokazuje blag i pravedan, 


srčan i darežljiv.“ Kako su ga čežnja sultanova i državni interesi 


natrag pozivali, napusti od 12. svibnja Kairo.#* Tom prilikom pri- 
ređeno mu je slavlje, prema kojemu su blijedile svečanosti, uobi- 
čajene prilikom dolaska sultana.?7 To je sve veoma godilo neza- 
sitnoj njegovoj taštini. 

Ibrahim4pašu i sultana vezalo je srdačno prijateljstvo. Sulej- 
man je željno očekivao svoga ljubimca i druga iz mladosti. Često 
baš vladari najživlje osjećaju, kako je pust život bez ljubavi i 
prijateljstva. Kod lova sa sokolima na morskoj obali nađoše se 
opet jedan uz drugoga.33 

Njegov boravak u Egiptu nije se ograničio na svečanosti. _ 
Tamo se Ibrahim-paša pokazao kao spreman organizator i okretan 
diplomat. On je sobom imenovao dotadanjeg sirskog namjesnika 


Sulejman-pašu i uredio, da bez smetnja upravlja Egiptom, dok 


je Ahmeda dao smaknuti. 

Ibrahima je na ovaj put vodila i namjera da vidi, što se iz 
ovih pokrajina može izvući za državnu blagajnu i za carsku voj- 
Sku, jer se je sultan spremao na vojnu, pa je trebalo pribaviti 
novaca i potrebne čete.“ Za nepuna dva mjeseca boravka u Egiptu 
Ibrahim-paši je pošlo za rukom, da pribavi državnoj blagajni silno 
blago, više od 1,000.000 lira današnje vrijednosti u: ženi. dragu- 
ljima i t. d.! 

Samo se ratom mogla održati silna osmanlijska vojska u Prasja, 
i čim bi prestalo ratovanje, janjičari bi se počeli buniti. Da se 
zadovolji vojnička žudnja za ratom, Sulejman odluči poduzeti nov 
pohod na Ugarsku. U toj ga je odluci poticao poslanik francu- 
skoga kralja Franje 1., koji je želio svoga velikog suparnika 
Karla V. turskom diverzijom odbiti od francuskih granica. 

Više nego francuski poslanik pomogla je u ovoj odluci riječ 
Ibrahim-pašina, koji je, došavši iz Egipta, savjetovao da se ide 
na Beč. 

I tako je god. 1526. sultan glavom poveo vojsku na Ugarsku. 
S njim je pošao i njegov veliki vezir, a u Carigradu ga je zastu- 
pao Mustafa-paša. U Sofiji rastade se Ibrahim-paša od sultana te 
pođe naprijed sa 30.000 momaka, da osvoji tvrdi Petrovaradin. 
Nakon dvanaestodnevne opsade zauze Ibrahim-paša 27. srpnja 
1526. ovaj tvrdi grad.“2 Sada se i Sulejman pridruži vojsci velikog 
Vezira i tako sva turska vojska prijeđe na ugarsko tlo i krene na 
zloglasno Mohačko polje. Među prvima je u boj pošao Ibrahim 
i s čašću izašao iz ove velike bitke. 

Godine 1527. imao je Ibrahim-paša tešku zadaću: da uništi 


razbojničko krdo Kalender-Čelebije u Anadolu, gdje je ovaj di- 
gao veliku bunu i odmetnuo se od sultana. Uzalud su ustali ana- 
dolski beglerbeg i Behram-paša sa karamanskim i halepskim na- 
mjesnicima, da ga umire; u svibnju 1527. godine bili su kod Tokata 
strašno potučeni. Kad je ovamo stigao hrabri i poduzetni Ibrahim- 
paša s 3000 janjičara i 2000 spahija, porazi mnogobrojnije ustanike, 
a sam Kalender-Čelebija ostane mrtav na bojištu. 


Iza mohačke bitke nastade građanski rat između pristaša 


Ferdinandovih i Zapoljinih. Vjerni službenik Zapoljin Jeronim 
Laski sa francuskim poslanikom Rinkonom nagovori Zapolju, da 
zatraži pomoć od sultana. Tako u prosincu 1527. nalazimo Laskog 
u Carigradu, gdje je sklonio velikog vezira Ibrahima na Zapoljinu 


stranu. Sultan izjavi Laskom, da će pomagati Zapolju. S druge je: 
strane nastojao Ferdinand, da se pod svaku cijenu nagodi sa Su-. 


lejmanom i tako svome takmacu onemogući tursku pomoć. U tu 
je svrhu poslao sultanu poslanika, poznatog junaka Ivana Hober- 
danca iz Slatine, koji je stigao u. Carigrad 29. svibnja 1528.“ 
Uzalud je ovaj kušao dokazati, da Laski i Zapolja vode nevjernu 
politiku prema sultanu, a kad je rekao, da oni hoće povratiti sve 
od Ugarske otete gradove, primijetio je Ibrahim: »Zašto odmah 
ne traži Carigrad?« 


Ni veliki vezir ni sultan ne htjedoše čuti o kakvoj pogodbi, 
dapače veliki vezir izjavi, da bi o miru moglo biti govora samo 
onda, kad bi se Ferdinand sasvim odrekao Ugarske. Ujedno po- 
ruči Ferdinandu, da sultan dolazi i očekuje da se s njim sukobi 
bilo na polju Mohačkom, bilo na velikom polju kod Pešte, a ako 
ga ni tu nes nađe, onda će pravo u Beč, da tu s njime doručkuje. 

I zaista slijedeće godine (1529.) povede sultan zajedno s Ibra- 
him-pašom silnu vojsku, s kojom stigoše pred Beč 27. rujna. Grad 
se junački branio i nakon više odbijenih juriša naredi sultan, da 
se odstupi. Tako je dotad nepobjediva turska vojska ovaj put 
doživjela neuspjeh. 


Nakon prvog pohoda na Beč spremao se sultan na odmazdu. 
Ferdinand, u strahu od sultanove sile, naumi pod svaku cijenu 
utvrditi mir. Znajući, da turskom državom ne vlada sultan Sulej- 
man, nego njegov svemoćni veciiki vezir, pokuša Ferdinand zla- 
tom podmititi Ibrahima; no ovaj se ne dade pokolebati. U tu 
svrhu slao je Ferdinand poslanstva sultanu, a jedno poslanstvo 
vodio je početkom god. 1531. poznati junak Senjanin Nikola Ju- 
rišić, poslanik kralja Ferdinanda, dvorjanik i nasljedni kamer- 
lengo u Hrvatskoj, zapovjednik Sv. Vita i Kiseka. Uz njega su 

bili štajerski grof Josip Lamberg i Slovenac Benedikt Kuripešić. 
Osam dana poslije dolaska u Carigrad primljeni su kod velikog 
vezira. ; . 

Kad su polazili iz Beča, bilo im je — uz ostale upute — strogo 
naređeno, da svoju misiju pred velikim vezirom i sultanom iznesu 
samo na njemačkom jeziku, ali se oni ne usudiše poslušati ovaj 
nalog, jer Ibrahim-paša nije htio ni čuti o njemačkom jeziku. U 
Carigradu ne bijaše ni tumača za njemački. Svoju misiju mogli su 
iznijeti na hrvatskom, materinskom jeziku Ibrahimovu, ili na tali- 
janskom, koji je on dobro poznavao. Još od petnaestog stoljeća 
bio je hrvatski jezik diplomatski jezik na Porti“ Mehmed II., 
osvojitelj Carigrada i Bosne, i Sulejman II. znali su hrvatski. 
Poslanici inozemnih vlasti na turskome dvoru, osobito austrijski 
i ugarski, morali su biti vješti hrvatskom ili kojem srodnom, sla- 
venskom jeziku. ao A 

Nikola Jurišić iznese sadržaj svoje misije pred velikim vezi- 
rom na zajedničkom im materinskom hrvatskom jeziku, i zamoli 
ga, da mu isposluje saslušanje kod sultana. ' 

» Poznata Ibrahimova politička govorljivost — piše Hammer. 
—- poslužila se je ovom zgodom, da im postavi svu silu kojeka- 
kvih pitanja o boravku cara Karla i kralja Ferdinanda, o njihovu 
djelovanju, njihovim ratovima, primirjima i t. d. Kralja češkog 
i ugarskog zvao je jednostavno »Ferdinand«, a cara samo »kraljem 
Španjolske«. Dok se, nekako, sve podsmjehivao, u isti je čas go- 
vorio, kako se oni varaju, ako misle, da će mir sklopljen među 
Karlom i papom biti iskren i dugotrajan; da su i sam papa i 
francuski kralj tražili pomoć od njegova gospodara, prije negoli 
su carske čete opustošile Rim i zarobile papu; da je i postupak 
španjolskoga kralja s francuskim čisto nečovječan. Tada zamoli, 
da mu ukratko kažu, koja je zapravo svrha toga njihova poslan- 
stva. Poslanici, kojima je bilo naređeno, da stvar iznesu samo 
pred cara, ipak se, iako s teškom mukom, odazvaše tome zahtjevu 
te mu ukratko prikažu svoju misiju, bojeći se da bi se, u slučaju 
da potanko predoče stvar veziru, moglo dogoditi, da ne budu pri- 
mljeni na saslušanje kod sultana, kao što se to dogodilo Hober- 
danskom. Tada je na dugo i široko tumačio, zašto se to dogodilo 
i kako su i Ferdinand i Karlo pokazali svoju slabu volju da shvate 
prijateljske odnose, te zahtijevali očito nepravedne stvari koliko 
što se tiče Ugarske toliko i u drugim zamašitim stvarima. Dakako, 
poslanici su svim silama nastojali, da šve te tvrdnje, koliko su 
mogli, oslabe i obeskrijepe. Na koncu su samom Ibrahimu ponu- 
dili i lijepu svotu novaca, a velike godišnje darove za sultana. 

i to odgovori: »Sultanu ti novci uopće ne trebaju, jer 
Torti kei zlata punih sedam tvrđava.« Ni njemu da nisu novci 
potrebni, što mu ih je nudio Hoberdanski, njihov poslanik, dok je 
molio za njegovu pomoć. On da mu je odgovorio te da i sada od- 
govara, da ga novcem nitko ne će i ne može potkupiti, da učini 
bilo što protiv volje svoga gospodara; da je radije spravan po- 
moći mu da osvoji cio svijet, nego da odstupi bilo koji osvojeni 
kraj. Poslanici ga tada zamole, da im ne zamjeri, što su mu nu- 
dili novaca. Zamole ujedno, da im isposluje i jedno saslušanje kod 
sultana. I bili su primljeni, osam dana poslije toga. Sjedio je tui 
veliki vezir. Jurišić je tada održao vrlo svečan govor na hrvatskom 
jeziku, u kome je iznio svoje zahtjeve i zamolio, da mu se odgo- 
vori. Prije njega iznio je Lamberg svoje zahtjeve. Sultan je glavom 
dao povoljan znak da im se udovoljava, a veliki vezir reče im, 
da će sutra dobiti odgovor. Dva dana poslije pozva ih Ibrahim. 
On je sada zapravo nastavio svoj govor, u kome : je napadao po- 
slanika Hoberdanskog, dokazujući ujedno, kako bi bilo nemoguće 
da se sultan odreče Ugarske, koju je dva puta zadobio s teškom 
mukom, kako je isti taj sultan učinio prvi korak na zamolbu fran- 
cuskoga kralja i njegove majke i kako mu je obećao, da će ga 
braniti od Karla V. i na moru i na kopnu. Kad: se ni Ibrahim ni 
poslanici nisu htjeli odreći Ugarske, oni ga zamole, da im isposluje 
posljednje saslušanje, pri kojemu su, nekoliko dana kasnije, sul- 
tanu poljubili ruku, a on ih otpustio s pismima, u kojima je od- 
govorTio.« 


No proljeće 1532. naumi sultan izvesti ono, što mu prije tri 
godine nije uspjelo: pokoriti Beč i Njemačku. Na tu vojnu pratio 
ga je veliki vezir. Dne 19. kolovoza 1532. godine stvori se Ibrahim- 
paša pred tvrđavom Kisek. Tu razapne čadore i počne jurišati na 
grad. Kisek je junački branio Jurišić. Tri dana kasnije prispio je 
i sam sultan. Devetnaestog dana po Sulejmanovu dolasku nakon 
više neuspjelih juriša poruči Ibrahim Jurišiću, da pristane na pla- 
ćanje danka ili da plati svotu od 2000 ugarskih forinti. Jurišić mu 
odgovori, da utvrda uopće nije njegova, pa da stoga ne može za 
nju plaćati godišnjeg danka; a što se tiče novca, da on 2000 forinti 
uopće nema. Veliki vezir upita Jurišića tri puta, je li promijenio 
svoju odluku, nu Jurišić mu svaki put odgovori, da on ostaje pri 
svojoj. Napokon dade znak, da se udari na utvrdu. Ove je časove 
lijepo ocrtao Klaić“?, zato ćemo se ograničiti samo na odnos ove 
dvojice znamenitih Hrvata: velikog vezira Ibrahim-paše i brani- 
telja Kiseka Nikole Jurišića. 

Kad je Ibrahim vidio da se grad lako ne dobiva, pozove Juri- 
šića k sebi i izjavi mu, da je za svoje junaštvo dobio osobitu na- 
klonost sultana, koji je svagdje poštovao junaštvo. Kad je Ibrahim- 
paša ugledao Jurišića, digne se, pruži mu ruku i zamoli ga, da 
sjedne. U razgovoru upita ga veliki vezir, je li već prebolio bolest 
koju je zadobio kao ambasador u Carigradu, je li opasno ranjen 
i zašto odmah nije predao tvrđavu. Jurišić mu odgovori: da je 
tešku bolest prebolio, a kako rane, koje je sada zadobio, nisu ni- 
malo opasne, to mu ne zadaju ni najmanje brige; grad nije nje- 
gov, pa ga nije mogao ni predati. Sad predloži Ibrahim-paša, da 
bi pošli sultanu, nu Jurišić je znao vrlo dobro, da Ibrahimov ponos 
ne može ništa toliko zadovoljiti, koliko priznanje njegove apso- 
lutne moći, pa se ispriča, da ga zasad.rane sprečavaju da se pokaže 
pred sultanom. Ibrahim je bio zadovoljan. Bogato ga nadari i 
obuče počasnom odjećom u sultanovo ime. Konačno se spora- 
zume o predaji tako, da se formalno izvjese turske zastave na 
tvrđavi. To je bilo dosta, da se zasiti taština. velikog vezira i sa- 
čuva čast i slava vojske padišahove. Jurišić je obilno nagrađen. 

Makar i formalna, predaja Kiseka obradovala je toliko sultana, 
da je Ibrahim-paša dobio za nagradu počasno odijelo i perjanicu. 

Na proljeće 1534. naumi sultan povesti vojnu na Perziju. Zulfi- 
karhan, guverner bagdadski, i Ulema, guverner azerbejdžanski, 
podigoše se na Tamasp.šaha, dok je Šerif-bej, han betliški, svoje 
mjesto ustupio perzijskom kralju. Ubojstvom Zulfikarovim dospio 
je Bagdad u šahove ruke, dok je Šerif-bej na čelu perzijske vojske 
porazio pobunjenoga guvernera azerbejdžanskog. 

Veliki vezir, serasker Ibrahim-paša, kome sultan povjeri vod- 
stvo ove ekspedicije, pođe protiv Šerif-beja, hana betliškog, i pu- 
tem sazna da je ubijen i u znak pobjede primi njegovu “glavu. 
Prezimivši u Halepu i pripravivši sve, što je bilo potrebno za dalj- 
nje prodiranje, pođe »serasker-sultan« Ibrahim protiv 'Tibriza, 
prijestolnice šahove, i uđe u grad bez otpora. »Ni jedan Perzija- 
nac«, veli neki istočni povjesničar, »nije izgubio ni jedne dlake 
s glave.« No carske se čete ne zaustaviše na tom, nego prodirahu 
dalje tako, da već u travnju 1534. godine s teškim mukama i napo- 
rima dođu do Bagdada, te časne prijestolnice halifa, u koju još 
nije bio stupio osmanlijski vladar. U prosincu 1534. godine dođe 
Ibrahim-paša pred Bagdad i tako ga vješto zauze, da ni u toj 
Staroj prijestolnici Islama ni kap krvi nije prolivena.43 

U »Kući spasa i pobjede« sjede na svetu stolicu nekoliko dana 
kasnije, na 30. prosinca, Sulejman kao halifa. 

Pri pohodu na Periju (1533.) zavadi se Ibrahim-paša sa Isken- 

der-pašom, koji je vrlo značajna pojava u povijesti osmanlijskog 
carstva u 16. stoljeću. Kao ministar financija upravljao je svim 
dohodcima osmanlijskog carstva. Osobno bijaše vrlo bogat. Za 
kratko vrijeme uspjelo je Ibrahim-paši oboriti čast 1 poštenje 
Iskender-pašino, a onda izraditi kod sultana naredbu, da se defter- 
dar smakne. Ta naredba bi izvršena i defterdar bude obješen u 
Bagdadu 13. ožujka 1535. Pohod na Perziju je zadnji pohod 
Ihrahim-pašin. Smaknućem Iskender-paše bacio je Ibrahim-paša 
sam sebi klip pod noge. To je bio jedan od glavnih razloga njegovu 
padu. 


U isto vrijeme, kada je Ibrahim-paša pošao na Perziju, stigao 
je u Carigrad Ivan de la Forest, poslanik francuskoga kralja 
Franje 1., da radi o savezu između sultana i Francuske. Da izvede 
povjerenu mu dužnost, osobito se pouzdavao u velikog vezira. 
Već u veljači 1535. godine obje strane potpisaše ugovor. Uza sve 
svoje dobre strane bio je taj ugovor prava nesreća po silnog 
velikog vezira Ibrahima. Već dulje vremena potkopavali su nje- 
govu čast kod sultana razni laskavci tako, da je i sam sultan u 
zadnje doba, osobito od zadnjeg pohoda na Perziju, gdje se js 
him-paša po posebnim ljudima dao nazivati »serasker-sultanom« ; 
i sam sultan počeo vjerovati u osvade. Bojazan, da veliki vezir ne 
radi o izdaji, porodi se u sultanu, kad se Ibrahim na francusko- 
turskom ugovoru potpisao kao »serasker-sultan«. Sulejman odluči 
maknuti ovoga silnika. us A 

Poslije punih trinaest godina, koliko je upravljao i odlučivao 
moćnom Sulejmanovom carevinom, bude ovaj znameniti čovjek 
15. ožujka 1536. (21. ramazana 942.) pozvan u saraje, da tamo 
sa sultanom večera, a onda u istoj sobi spava. Te noći dade ga 
njegov dugogodišnji prijatelj, blagi i milostivi gospodar, »zbog 
zatajenih i izdajničkih odnosa prema Francuzima« na svilenom 
užetu smaknuti. vii 

"Tako završi svoj život ovaj slavni Hrvat, ljubimac sultanov, 
koji se, sprva prosti rob guslač, znao dizati i uspeti do najviše 
časti, što ju je mogla dati silna država osmanlijska. Tako završi 
ovaj veliki vezir, opsjedatelj Beča i Kiseka, osvojitelj Tibriza i 
Bagdada, »serasker-sultan« Ibrahim; čovjek, koji je dijelio stol, 
odijelo i spavaću sobu sa sultanom i postelju s njegovom sestrom; 
komu je Ferdinand brat, a car Karlo i sultan rođaci, i najzad, koji 

nazivaše sultanom. 
Bi “Tako završi Ibrahim-paša, »dessen Laufbahn besser als alle 
Erklirungen die Regierungsart Solimans in der črsten Periode 
charakterisiert.«5? 

Pokopan je u zasebnom mauzoleju na Ak mejdanu u Cari- 
gradu.53 

Njega naslijedi Arbanas Ajas-paša, kojega su prsti mnogo 
pomogli padu Ibrahimovu. Najviše mu je bila kriva zloglasna Rok- 
selama, miljenica Sulejmanova, ali i njegov loš genij. »Ova per- 
verzna žena, kojoj je ljepotu crnila najprepredenija zloća, utje- 
cala je toliko na Sulejmana, da ga je sklonula da makne vjernog 
i sretnog suradnika, velikog vezira Ibrahim-pašu, kada je ovaj 
bio na vrhuncu slave i moći u vrijeme najsjajnije periode Sulej- 
mainove vladavine.«#* Tu svoju veliku pogrješku Sulejman je od- 
mah uvidio i nikad nije prestao žaliti taj grozni čin. 


Osmanlijski povjesničari, a po njima i Hammer, ne daju uopće 
jedinstvene kritike o Ibrahim-paši, nego mjesto ocjene navode 
riječi samoga Ibrahima. Kažu, da najbolji sud o njemu izlazi iz 
vlastitih njegovih riječi. 

Hammer veli: Imao je po Sulejmanu neograničenu vlast, moć, 
koja je još više porasla, nakon što je umirio pobunjenike u Egiptu, 
ugušio ustanak janjičara, smaknuo izdajicu Ahmeda, ubio tlači- 
telja Ferhata. 

Bio je u cvijetu mladosti i u muževnim godinama i najvećoj 
snazi nekom duhovnom kulturom srodnik, prijatelj i pouzdanik 
samoga Sulejmana. Intimnost, kakva je vladala među Ibrahimom 
i njegovim gospodarom, bila je bez primjera u povijesti sultana 
i njihovih vezira. Ne samo da su često zajedno jeli, nego su vrlo 
često zajedno i spavali, postelja uz postelju. Jednom cijela dva 
dana suitan nije napustio sobu svoga ljubimca.#5 Ne bi prošlo ni 
jedno jutro, a da oni, na izmjenu, ne bi napisali jedan drugom 
po nekoliko riječi; provodili su večeri zajedno, jer je Ibrahim bio 
izvrstan drug zbog dosjetljivosti, glazbenog dara i načitanosti. 
Uz materinski hrvatski jezik i turski, poznavao je izvrsno i per- 
zijski, grčki i talijanski. Rado se bavio filozofijom, geografijom 
i pravnim znanostima, čitao romane i pripovijesti, osobito o Ha- 
nibalu i Aleksandru Velikom. Znao je stvarati i oživjeti nove: 
svjetove u duhu sultanovu, koji se napajao mudrošću svoga veli- 
kog vezira. Tako su Sulejman i Ibrahim punih trinaest godina pro- 
Živjeli u prijateljstvu, ne samo stoga što su bili u rodu, nego još 
više zbog srodnosti duha. Razumije se, da je princ Mustafa bio 
ljubomoran na čovjeka, kojega su prije njega posluživali za car- 
Skim stoloms#, ali je Ibrahim-paša uživao tu nečuvenu milost na 
diskretan način. 

Bio je i pokraj velike taštine i slaboća, što su ih budili istočni 
raskoš i neograničena vlast nad ljudima, velik i u ratu i u miru. 

On je jedini znao držati na uzdi janjičare. Bio je i samosvijestan 
i ponosan radi te svoje snage. Doznajemo to iz samih njegovih 
riječi. Neka govori Hammer: Ibrahimova lukavost, oholost i moć 
vrlo se dobro očituju u samim njegovim riječima. Te riječi i hvale 
donosimo na ovome mjestu, da upoznamo još bolje njegov karak- 
ter, koji smo, uostalom, donekle mogli upoznati iz njegovih razgo- 
vora s Laskym, poslanikom Ivana Zapolje, i s poslanicima kralja 
Ferdinanda. Kad su 25. svibnja 1531. došli poslanici, bili su dove- 
deni Ibrahimu, koji se šepirio na sjedalici, odjeven u zlatnu odjeću. 
Bio je srednjeg stasa, duga lica, crnomanjast, u donjoj čeljusti 
imao je pet šest velikih i oštrih zuba, dosta rastavljenih. Poljubili 
su mu skute i izručili mu pozdrave Ferdinanda i kraljice Marije. 
U poduljem govoru govorio je o zlima, što ih sobom nosi svaki 
rat, te o neizrecivoj sultanovoj moći, ističući, kako on sam vlada 
ogromnom državom, te da sve, što učini, mora biti dobro. U 
njemu je usredotočena sva moć, on dijeli službe, krajeve; što on 
dade, to je na mjestu, a što uskrati, nema toga, koji bi dobio. 
Pa da i veliki car hoće da nešto učini, a on se s time ne suglasi, 
to se ne će ostvariti, jer je sve u njegovim rukama* rat, mir, 
. bogatstvo. : 

A _ onda o sebi! »Što ja učinim, dobro je učinjeno. Ja po- 
stavljam paše. Mogu po miloj volji dijeliti zemlje i kraljevstva, a 
da se moj gospodar nikako ne usprotivi; pa da on nešto i zapo- 
vjedi, a ja se s tim ne suglasim, to se uopće ne će ni ispuniti. 
Ako ja nešto zapovjedim, a on nešto protivno odredi, izvrši se 
moja, a ne njegova. Mir i rat u mojoj su ruci. Ja dijelim blago. 
Ni on se ne odijeva bolje od mene, nego potpuno jednako kao 
i ja. Ja od svoga ne trošim ni pare, jer on sve za mene plaća, 
Njegove države, zemlje, blago i bogatstvo, -sve, pa bilo to maleno 
ili veliko, meni je povjereno. Ja time raspolažem po miloj volji. 
S njim sam odgojen od malih nogu, rođeni smo u istoj sedmici. 
Ja sam silan u miru i ratu, jer sam kod Mohača pobijedio Ugre, 
a i zadobio Budim...«?7 g i 

Ibrahim-paša bijaše okružen sa 1500 u zlatu i svili obučenih 
robova. Njegova vlastita odijela bijahu skupocjenija od odijela 
njegova gospodara, koji je vjerovao, da Ibrahim to zaslužuje. 
Na svojim raskošnim i mnogo pohađanim dvorima uzdržavao je 
dva slona.#% On je smio molbu vezira kratkim putem odbiti. Jedan- 
put je držao javni divan u svojoj vlastitoj kući. Slično se nikada 
do tada nije dogodilo.“ 

O Ibrahim-paši i njegovu značenju za osmanlijsku politiku 
Jorga se po navedenim izvorima ovako izražava: 

»Er war ehrlich und nahm Geschenke nur čffentlich als 
Ehrenerweisungen ans'!; er hielt den Christen Wort und gab der 
osmanischen Politik eine korrekte Haltung, so dass man spater 


schreiben konnte: Bei den Tiirken seien Treue und Ehrenhaftig- 


keit mit Ibrahim gestorben.#? Er hat gewiss in hervorragendem 
Masse mit dazu beigetragen, die Grčsse des Reiches dauernd zu 
begriinden.«+ 

Ibrahim-paša ne bijaše samo odličan diplomat, organizator i 
junak na bojištu, nego i neumoran osnivač kulturnih tekovina. 
Ostavio je po raznim krajevima turskog carstva svu silu zadužbina, 


. od kojih se osobito ističe svojom ljepotom veličanstvena džamija, 


a uz nju tekija u Carigradu“, a onda veliki »Karavan saraj« (trgo- 
vačko svratište) na Udbini. 

Ibrahim-paša je raspolagao velikim blagom. Imao je 815 seo- 
skih dobara i kuća; 476 vodenica (riječnih mlinova); 2,000.000 
dukata, ne računajući tu zlato i srebro u polugama; 32 velika dija- 
manta procijenjena na 11,000.000 aspri; 5000 bogato vezenih kaba- 
nica; 8000 turbana; 1100 kapa vezenih čistim zlatom; 2000 pan- 


. cirskih košulja; 2000 oklopa; 1100 konjskih sedala ukrašenih dra- 


gim kamenjem i zlatom; 2000 šljemova i 130 pari ostruga; 760 
sabalja; 1000 kopalja; 800 zlatom ukrašenih, dijamantima i drugim 
dragim kamenjem urešenih Kur'ana; 1700 robova i robinja; 2000 
konja i 1100 deva.& 

Kad je nekoliko dana iza njegove smrti njegovo imanje nu- 
đeno na prodaju, nije više nitko govorio o njemu, koji bijaše 
»dah (fiato) i srce carevo«. Znalo se, da taj car sam predstavlja 
svu političku vlast; sve ostalo bijaše samo štap u rukama moćnog 
putnika, koji ga po miloj volji lomi i baca.“ 

Ova prodaja Ibrahim-pašine ostavštine svjedoči, da nije osta- 
vio iza sebe nasljednika, pa da je i njegova dobra Hatidža prije 
njega zaklopila oči. 


* Nemam pri ruci Aalije, suvremenika Ibrahim-pašina i najkritični- 
jeg turskog povjesničara ovoga vremena, ali imam malo mlađeg, glasovitog 
Pečeviju, koji se često poziva na Aaliju, ali on uopće ne govori o pod- 
rijetlu Ibrahimovu. Da je što sigurno donio Aalija, mislim da bi to sva- 
kako Pečevija prenio. — 2 Hadikatul-vuzera (biografija velikih vezira), 
rukopis. — 3 Hadikatul-dževami (djelo o carigradskim džamijama i nji- 
hovim vakifima), Carigrad, sv. I. str. 28. — + Munedždžim baši: Tarihi 
Islam (Povijest Islama), preveo i dopunio s arapskog na turski Nedim. 
Carigrad 1868. sv. III. 517. — 5 Hajrulah efendija, Tarich (Povijest) sv. X, 
27. — s Kamusal-alam (Šemsudin Sami, urednik), biografski i geografski 
rječnik, Carigrad, sv. 1., 554. — 7 Hammer: Geschichte des osmanischen 
Reiches, Pest, 1834., sv. II. — 8 Jorga: Geschichte des osmanischen Rei- 
ches,- Gotha 1909., sv. II. 347; Alberi: Relazioni degli ambasciator Veneti 

&l senato, III. Firenza 1840., str. 95. i 97. — 2 Ferdo Šišić: Sultan Sulejman, 
»Nada«, Sarajevo 1895. God. 1. — 10 Surejja: Sidžili-Osmani (biografije 
znamenitih turskih državnika, vojskovođa i učenjaka). Carigrad 1896., 


sv. 1. 94. — 1 o NI Bašagić: Kratka uputa u prošlost Bosne i Her-. 


cegovine (1463.—1850.), Sarajevo 1900., str. 30. — 12 Vidi o tom studiju 
Ante Šimčika: Odsutnost Gazi Husrevbegova iz Sarajeva (God. 1534. do 
1536.), Sarajevo 1934. — 13 Tako po navedenim turskim vrelima Jorga 
kaže, da je Ibrahim zarobljen kod Sant Mauresa o. c. Il. 347, po Alberi-u 
o. c. 97. Međutim se znade, da su se Turci već u 14. stoljeću zalijetali u 
Slavoniju, plijenili i pljačkali, pa je moguće, da je jednim takvim slučajem 
i Ibrahim uhvaćen i odveden u roblje. — 14 Sidžili Osmani I. 94., Munedž- 
džim baši III. 517. i dr. — 15 Alberi 116. — 18 Sidžili Osmani I., 94, 
Munedždžim baši III., 518. — 17 Giovio in Sansovino fol. 424 (Po Jorgi 
II. 347). — 18 Sidžili Osmani I. 94. — 1% Munedždžim baši III, 518. — 
20 Hammer: Storia del impera osmano. Venezia _1830., sv. IX. — 21 Jorga 
0. c. Il. 347. — 22 Leunclavius Sp. 769—770, Spanduzino fol. 206—207 
a Jorgi Il. 347). — 23 Sidžili Osmani 1. 94. — 24 Jorga po Hurmuzaki-u 
1., 29, Nr. XXXII. — 25 »Tecurn qui Imperatorem gubernos« Jorga ]I., 
po Hurmuzaki-u II. 39. — 26 Ibidem 0. c. — 27 Ovaj Ferhat-paša je naše 
gore list (Vidi Dr. Safvetbeg Bašagić: »Znameniti Hrvati Bošnjaci i Her- 
cegovci u turskoj carevini«, Zagreb 1930. pod »Ferhat-paša«. — 25 Jorga 
II. 348. po Hurmuzaki-u II. 522. — 29 Jorga o. c. 348. — 30 Ibidem o. c. 
358. — 31 Hammer, ]II. 38—39. — 32 Ibid II. 40. — 33 Izvješće 9. svibnja 
1525. Jorga, II. 360. po »Missive e lettere responsive 1524.—1527.« — * »Se 
dice haver molto piui concorso che se fusse la persona propia del Signor«, 
Ibidem. — 35 Ibidem. — 36 Izvješće od 5. lipnja 1525. godine. Ibidem. — 
37 — Jorga, II. 348. — 38 Jorga, II. 348. po Alberi-u str. 97. — 3% Hammer 
IL 41. — 4 Jusuf Fehmi: Stoire de la Turkae. Pariz 1908. Strana 62—63. 
— 41 Ahmed Rasim: Osmanli Tarichi (Osmanlijska povijest), Carigrad 
1330., sv. I. str. 351. — 42 Klaić: Pov. Hrvata, Zagreb 1911., sv. III. — 43 Po 
turskim vrelima Hammer, Il. 557—60. Isto tako i Jorga, II. 361. po Leun- 
clavius-u str. 762—763. — 44 Isporedi Klaić. — 45 Po Gevay-u 1. i Hur- 
muzaki-u VIII. 53 £f Nr. LXIX, Jorga II. 407. — 4 Truhelka: Tursko- 
slovjenski spomenici dubrovačke arhive, Sarajevo 1911. — M. Vukičević: 
Srpski jezik na Porti XV. i XVI. vijeka, »Žora«, Mostar 1900, str. 162. 
. — 47 Klaić. — 45 Jorga II. 364. Harrieri 1. 253. — 4 Hammer II. 38—39, 
Jorga II. 348. — 50 Po Leunclavius-u Sp. 755. Jorga II. 349. Alberi tvrdi, 
na 104. strani, da je Ibrahim vodio nevjerničku politiku sa Venecijom. — 
51 Sulejman je posinio Ferdinanda godine 1533., kako to vidimo iz vijesti 
koju su 26. kolovoza te godine sier Aloise Michieli, knez zadarski, i sier 
Christofol de Canal, kapitan, poslali u Mletke. Vidi Ante Šimčik: Odsut- 
nost Gazi Husrevbegova iz Sarajeva (1534—1536.), Sarajevo, 1934. Fer- 
dinand je smatrao Ibrahim-pašu bratom. — 52 Jorga 1I. 347. — 53 Sidžili 
Osmani I. 94. — 54 Jusuf Fehmi str. 66. — 55 Po Hurmuzaki-u II. 60. 
Jorga II. 348. — 56 Alberi 102. — 57 Iz »Tarichi sijasi devleti alijje« pre- 
nosi Ahmed Rasim I. 307. — 58 Alberi 109, Jorga 348. — 59 Alberi 111. — 
0 Jorga II. 348. — 61 Alberi 104. — % Po Hurmuzaki-u II. 179 Jorga II. 349. 
63 Jorga II. 349. — & Hadikatul-dževami 1. 28. — 65 Carigradski glasnik 
za 1899. br. 44. — 66 Jorga II. 349. 3 





MISAO NA BOSNU 


Ljepoto nad ljepotama i sne nad snima, 
lutam ti šumama u tajanstvenom hladu 

i samotnik se spuštam k tvojim izvorima 

u treptaj voda providnih, k bijelom vodopađu. 


Volim ti sela tužna i raštrkana, 

bašče, gdje se prepliće cvijeće s koprivama, 
livade na brdima, što leže obasjana 

u ovčjoj tišini ko izgubljena i sama. 


Volim tvoje ljude tvrde, al blagog oka, 
u koje se tama tolikih doba slegla 

i dobrota patnje, za svakoga duboka, 
dobrota, što je zauvijek samo sebe stegla. 


Uranjam ti u sudbinu, u stoljeća puna krvi, 
k6 da gledam handžare u domu starog bega. 
Osjećam: tu sam s tobom, sa zemljom, koja mrvi, 
a privlači kao priča iz nekog davnog stijega. 


Upijam ti večeri, što rasplinjuju brda 
i uvlače ih u nas svježinom jasnih pića 
i pjesmom djevojaka, i zvonom snenih krda 
il mirisima oluje, što nas obuzmu ko otkrića. 


Konji mrtvi od groma na livadama. 
Plastovi ko da bježe u nepovrat. 

Duši je tako teško, ali Bosna je u nama, 
i s njome živim ko svaka njena vlat, 


MAJCI 


Majko, tek rijetko usta moja za te su se makla 
riječima, što bi dale sav ushit srca čista, 

a ipak svaka misao tvog me bivstva takla, 

jer bića su nam uvijek bila ista: 

Kao kraj ljepota što putniku se daju, 

da pogleda i ode, prođoh često kraj tebe, 
al kasnije se odmarah u nezemaljskom sjaju 
očiju, što zbog mene žrtvovaše sebe. 


Bili smo ljudi s dobrotama i grijesima 

i katkad jedno drugom daleki, hladni stranci, 
al nas je vrijeme spojilo bolnim osmijesima, 
i danas smo pred životom oboje zaklani janjci. 


Dva puta različita, a sudbina nam ista. 

Ti mreš, ali si živa duhom svetosti tajne; 
ja živ sam, ali mrem poput otrovnoga lista 
i prvi put ti milujem oči tužne i sjajne. 


FRANO ALFIREVICĆ 


SJEČANJE NA ZAGORJE 


PIJETAO 


O Cerje, Brezje, Ladanje, o Greda 
i mnoga sela mojih mladih dana, 
crkvo na vrhu sred procvalih grana, 
Marijo usred gustog drvoreda! 


Kome je dano što se meni ne da: 
lutati blažen poljem plavog lana 

i vinogradom, dokle zora rana 
kroz prozor neba zaljubljeno gleda? 


I dok se sluti obris jutra jasnog 
kako. se, borben, poigrava s tamom, 
nad krovovima, pokrivenim slamom — 


slušati pijetla na plotu, tog glasnog 
krvnika noći, što iz punih grudi 
crven od srdžbe svo Zagorje budi...? 

SPOZNAJA 


Sa srcem punim grijeha i gorčina 
tetirah mnogim predgrađem o zori, 
— žamori prvi, strani razgovori! — 
daleko iza rijeka i planina. 


Noći sam mnoge proveo kraj vina 
u tuđem svijetu. Krčme, kolodvori 
i mračne luke znahu žeđ" što gori 
u vrelom grlu zalutalog sina. 

Ali odjednom, kao tiha sjena, 

u moje biće zagonetno uđe 
spoznaja da su lažni, kratkotrajni 


nemiri brzo prošlih uspomena 


“i zanos nagli za obale tuđe... 


Vječan je samo osmijeh zavičajni! 


KAPI SRCA 


Prislonih štap o šumsku klupu. — Kosu, 
već davno s'jedu, laki lahor hladi. 

U sumrak tonu tamni vinogradi. 
Sumorni osmijeh suhe usne osu. 


Srce je mrtvo. Zadnje kapi prosu. 
Ostade samo čemer, samo jadi. 
Zagorje moje! A bili smo mladi 
i gazili smo bosi prvu rosu. 


Sad" granje igra iznad moga vida, 
pjevaju ptice ispod mojeg sluha, 
slušam li šumor lišća, česmu šutnje? 


I dok se breze ljušte, netko skida 
i s moga duha sva raskošna ruha... 
Sijevaju munjel. Ponornice.tutnjel 


GUSTAV KRKLEC 

PUT KROZ MJESEČINU 


Okićen krinom, nujnom mjesečinom, 
Ulazim u noć zamišljen i s4m. 
Tužaljku pjeva mračni šumor šuma. 
Ja nosim mrtvo srce, umor uma, 
Beskrajne tajne, koje mutno znam. 


Okićen krinom, nujnom mjesečinom, 
Otkrivam prostor od svilene pređe. 
Pod kišom srebra sklapaju se vjeđe, 
Zastrte oči jedva slute gdje sam. 

Posrćem. Lebdim. I nisam i jesam. 


Okićen krinom, nujnom mjesečinom, 
Putujem, snujem, sa mnom sjene plove. 
Pružene ruke postaju sve bljeđe. 

Sine, ciganine, daljina te zove. 

Za nove snove nema više međe. 


Okićen krinom, nujnom mjesečinom, 
Koracam drumom zamišlien i sam. 
Tužaljku pjeva mračni sumor šuma. 
Ja nosim mrtvo srce, umor uma. 
Beskrajne tajne, koje mutno znam.. 


VLADISLAV KUŠAN 

VJEKOSLAV: KALEB, ZAGREB 


DOBRA ŠETNJA 


.— Dobra šetnja .. dobra šetnja ... — vikne papiga s prozora 
Kontove kuće reskim glasom, službeno, pa se okrene i šetne dva 
tri koraka zibljući se dostojanstveno u zeleno-modro-crvenom 
fraku kao kuljavi načelnik; vrati se opet, umno pogleda svojim 
ministarskim, u kolobarima, očima dolje na hrpu djece pred kućom 
i zaključi: 

— Dobra šetnja! 

Grgo Papata-.iz dubokog tamnog procijepa uske uličice, zguren 
na sularu, gleda ispod riđih gustih obrva na svijetlu pačetvorinu, 
u kojoj su na suncu na glavnoj ulici djeca pod zidom Ratkovićeva 
vrta, pa preko zida su među grmovima ruža, ružmarina, lavandule 
i niskim mladim borovima sjajne modre, crvene i žute lopte, koje 
se svijetle na suncu među zelenilom — onda bijeli zid s prekap- 
nicom od novog crvenog crijepa rastavlja živahnu modru krpu 
mora, pa brijeg, pa vedro nebo s po kojim bijelim oblačićem, 
sve do vrha tamne Kontove kuće. 

— Dobra šetnja! > 

Papiga ravnodušno uzme iz porculanske zdjelice zrno konoplje 
i vješto ga, kao uz riječ, oljušti, pa stane i promatra i ona lopte u 
Ratkovićevu vrtu. : Das 

— Dobra šetnja! — viču djeca i gledaju iskrivljenih vratova 
pažljivo kao začarana, osobu raskošnog odijela i svoje pameti. Kao 
magnet ih cijeli dan drži na okupu pred pročeljem velike stare kuće 
od požutjelog klesanog kamena: nosovi uvis, zamusane njuškice. 
Nisu uvijek ista; svaki ima svoje doba dana, kao na izmjenu. A tu 
zameću i igre okupljeni kao oko posebnog stijega. 

Između bijelih čipkastih zavjesa pojavi se na prozoru kod 
papige Kontovica, zgužvano lice u bezbroj godina, grabljive oči, 
svinut nos, a glas se mijenja sad dubok sad rezak kao u kokoši: 

— Dica, dica! Stanite, stanite ... Pst — stavi prst na usta i 


šapće tobože savjetujući dobrodušno: — Sad će doći Konte .. 
eto ga, eto ga... A 
— Dobra šetnja! — odgovaraju djeca nehajho, podrugljivo, i 


namjeravaju dalje stajati na istom mjestu s nosovima u zrak, 
s potpunim pouzdanjem u svoje bose noge. 

Kontovica onda, kao da nije ništa ni bilo, poigra se s papigom 
(stare košćate iskrivljene ruke), ali bez veselja: pred očima pro- 
staka čini negdašnju gospodsku kretnju. Djeca se još više na- 

pregnu. A ona onda pomakne zavjesu i nestane unutra u pro- 
stranom zagonetnom mraku velike kuće. 

Grgo Papata sa svojeg sulara gleda sve ispod riđih gustih obrva: 
čudnovato, što se po cijeli dan čini između četiri zida kao grmalj 
u svojoj rupi. Svijetlo dana i pogled dopire samo do cvjetova za- 
vjese, a po noći se prozori brižno zatvaraju od straha pred 
sumnjivim seoskim mrakom, koji se suče ulicama između tvrdih 
tamnih zidova i mrtvih slijepih krovova. Dani teku, godine teku, 
a Grgo i njegovi gledaju veliku plohu zida i prate s lijenim zani- 
manjem škrte ali rječite znakove života iz te tvrde kule. 

Grgo sjedi na svojim stubama. Glatke su, izglodane i krnje, 
Žuto-nečisto se svjetlucaju kao bolesničko lice; takvo je i kružje 
što proviruje po ulici koja krivuda između savijenih visokih zidova, 
oko njihovih tromih trbuha, u mraku kao korito potoka po kojemu 
cure ocjedine pod visokim liticama. Za sivom ožbukanom zidinom 
naslućuje se vrt, svijetao i zelen; iz njega se diže velik bor i za- 
sjenjuje još jače duboku uličicu. A nasuprot Grginim stubama su 
gospodska vrata sa zvekirom i velikim fenjerom. 

Grgo stoji tako kao vreća starih lozinih panjeva i kvrgave ruke 
vise niz koljena. A sive oči ispod čupavih obrva i među smeđim 
koštunjavim jagodicama uperile se hladno, zlobno. 

— Frane mali! — povikne kratko. 

Iz hrpe dječaka dolje pred pročeljem odazove se jedan ne 
otkidajući oči od prozora: 

— Šta je? 

— Nu!... 

— Mašta je! — dječak ovelike glave, divlje sure kose, mršav, 
a visok gotovo kao otac, dođe k stubama i hoće da prođe u kuću. 

A _ Grgo ga iznenada zgrabi dugim rukama kao kliještima i 
počne ga mlatiti dlanom po leđima. 

— Šta me tučeš, nu, šta me tučeš? — govori dječak mirno, kao 
da udarci ne padaju po njemu. 

— Da ću ti ja papagala ... 

— Ajde, ajde ... 

— Papagala ... 

I kad mu je odrapio nekoliko udaraca po leđima, oko ušiju i 
po vratu, pusti ga i opet sjedne, kao da ništa nije ni bilo. 

Dječak je zajapuren koso bacio oko na njega pa mrmljajući 
ušao u kuću i bijesno bubao bosim nogama po klimavim drvenim 
stubama. Začas je izišao grizući krupan komad crnoga kruha i 
gledao oca sa zlobnom nasladom što evo čini štetu. 

— Šta ždereš po cili dan! ... — zareži otac između širokih 
čeljusti. 

Dječak ga oprezno zaobiđe, odskače razmahujući dugim gnja- 
tima iz okratkih hlača niza stube i niz ulicu, pa se opet pridruži 


. onima oko papige. 


Dolje s mora lagano dolazi žena: miče noge ispod debele 
suknje, koja visi ukrućeno, nepomično, kao dva drvena štapa, a 
suho blijedo lice sa smeđastim, crvenkastim i bijelim mrljama kao 
da je pečeno; i u suhoj ljuskavoj ruci nosi par starih mokrih 
opanaka, koje je prala u moru. Uspravna je i lice namršteno u 
nekom ljutitom ponosu. 

Glavnom ulicom uz hrpu djece prođe katkada magarac na- 
tovaren košarama smokava ili protutnje kola. U gornje katove 
Kontove kuće uprle su popodnevne zrake sunca; zarumenio se 
kameni zid, zupčasto kameno podstrešje i veliki dimnjak prema 
modrom nebu, a uličica i uska popločena dvorišta još“su tamniji, 
ljudi u njima tamne siluete. I dolje na otvoru ulice borovi iz 
Ratkovićeva vrta primaju blagu crven od zapadnog sunca.. 

— Eno je došlo ribe — reče žena. 

— Nije došlo za nas. 

— E kad se ne znaš ka drugi okrenuti ... 

— Laj, laj, laj ... X : 

Otvore se vrata Kontove kuće; odskoči pijevac, pa zazvekeću 
zasuni, zatutnji šupljina velike kuće i zazvoni zvonce nad vratima. 
Konte izađe: crni šešir sa širokim obodom s obje strane usirknu- 
tim, i malo naheren, pod pazuhom crni štap sa srebrenom pasjom 
glavom za ručicu, duge hlače padaju u naborima na svijetle uske 
cipele, okrupan nos, sijeda kosa i guste crne obrve. Gleda strogo, 
nešto previše ozbiljno, kao da je sve što se događa jako značajno 
i baš njega se tiče. Uprav kao spomenik u gradu. Zastane malo na 
pragu, da se u veliki rubac usekne. Dok se useknjivao, izbečio je 
oči u Grgu začuđeno, kao da ga je tek sad na ovom svijetu opazio. 
A Grgo se pravio da to ne opaža: upiljio se neodređeno. 

— Hajdemo dalje — zaključi Konte i pođe niz ulicu ne mareći 
više za Grgu, kao da ga tu više i nema; pruža strogo noge i čvrsto 
ubada štapom kraj sebe; a glavu je digao i sveudilj gleda ozbiljno 
preda se; ali mu se lijeva strana brka malo prkosno i šaljivo digla 


prema oku. 

— Po dobru ribu — reče Luce, žena Grgina, zlobno. 

— Po dobru ribu, za svoje ... Mora biti ... — zamahne Konte 
štapom i još ponosnije pođe. 

— Vraga izija! — reče žena. =: 


Ali Konte se ne osvrne. 
— Dobra šetnja! — začuje se dolje s glavne ulice papigin glas. 
— Dobra šetnja... — promrmlja Grgo. 

Kad je Konte bio već na dnu ulice i njegov se tamni obris 
rasplinjavao u svjetlucavom drhtanju mora na uglu Ratkovićeva 
vrta, Grgo se s naporom digne sa stuba, baci pogled za njim, po- 
gladi straga dlanovima gaće pa pođe niz ulicu prignut u križima 
od reume i držeći lakte natrag. 

Žena se zamišljeno korak za korakom, topćući skrućenim suhim 
opancima po stubama, uspne na sular. Tu zastane i pogleda vreba- 
jući po prozorima Kontove kuće: ima li se za što zakvačiti? — Ni- 
šta za sad: velika ploha zida, veliki prozori oslijepljeni zavjesama 
— sve je utvrđeno, zaštićeno, sačuvano, pa skliže iz ruku kao je- 
gulja. Nema se za što zakvačiti danas. Onda opazi da ozdo uz 
ulicu dolazi mali Frane. Pričeka ga pa reče: 

. — Ajde, Frane, naberi krušaka u Kontovu vrtu. Nema ga doma. 

Njemu lice oživi, pa se odmah opet vrati zamišljenosti. Pošao 
je gore uz ulicu ispod visokog zida vrta, prignuo glavu, a bor se 
nadvio nad njim mračan i golem i Franina slika je tamna i lepršaju 
mu gaće oko tankih nogu. 

Mati izvjedljivo gleda za njim. Kad je zašao za ugao, okrene 
se, da vidi onu dvojicu starih kako izlaze na obalu. 

Konte je na ravnom tlu široke obale razvio svoj osobiti korak, 
isprsio se; i šešir mu je mnogo šaljivije živio na glavi. 

Pred ona tri dućana na praznom sanduku, na klimavoj stolici, 
na pragu ili na zemlji sjede ljudi u hladovini: gledaju lijeno preda 


se i tiho se zabavljaju odlomcima slike kao laganim napjevima: 


na olovnom moru bracera s velikim sunčanim jedrom puže među 
starim kućama, ribarski brodić pristao uz obalu i oko njega se 
okupila hrpa svijeta. Djeca trče po sunčanom trgu, zagrabe šaku 
prašine i bace u zrak. 

— Nu,alal ... — lijen prijekor. 

— Pasja mularija, ne dadu mira... 

A u ovom prolaženju brodova, putovanju oblaka, mijenama 
mora, dolaženju ribara ornih i preplanulih od sunaca, lijetu gale- 
bova, gledaju živi daleki svijet. Ej, i daljine i mora i oblaci, kao 
u snu veseli. 

A sa strane, kao konjski naočnjaci, tiho koracanje žena kroz 
sjenu u tamnim haljama, pognut hod starca, vrtoglavo kotrljanje 
dječice. Pop sigurno viri iz tamnog oka prozora, kroz zavjesu, i 
kuća mu uvijek izgleda kao živa, kao da ima svoje mišljenje; zato 
se svak s obzirom kloni nje. I Jere Kanjčev je bogat trgovac na 
veliko, koji se ni s kim ne druži, i gospodski je uvijek srdit zbog 
“ nečega, pa pred njegovim dućanom nitko ne sjedi, a kad iz svoje 
velike kuće iziđe i sam prolazi obalom, to je događaj, koji se opazi. 

Tako sjede oni koji su prelijeni da pođu do ribarnice, ili su 
puni razočaranja; zadovoljavaju se samo da nagađaju, što tko nosi 
u zamotku: po kilograma gavuna, tri bugvice, hobotnicu. 

Konte je odmah upro štapom u četiri velike trlje, koje su 
ležale na kamenoj ploči otmjeno kao cifraste gazdinske djevojke: 

— Izmjeri mi ih! 

Mnogi stoje s rukama u džepovima. Iščekuju sretan slučaj: da 
će preostala riba pasti na bescijenje, da će ribar nekim čudom početi 
darivati ribu, da će ... Čudno su se ustalili na mjestu, kao da 
puštaju žile: ne gledaju tobože ribu; tu je zanimanje za tuđi lonac, 
kad je prazan svoj. 

Onda je Konte trlje na novinskom papiru položio na dlan ruke, 
kojoj je pod pazuhom štap, pa ih onako pred sobom, da ih svak 
može vidjeti, iznio van: nek se znade, koja je razlika između 
njega i drugih ljudi, puževa ovapnjenih. 

— A ko će vam sve to poisti? 

On samo podigne jedan brk: razumijemo se u posao. 

— Eno vam je došlo vino iz Jezera — javi mu jedan dječak. 

— U redu. 

— Bi će čim zalivati! — ubaci Rudić. 

Konte digne štap: 

— Živi se jedan put. Ali sasvim. Do kraja ... Mora biti! A 
ti... — upre šiljkom štapa prema prsima Rudićevim: — Ti umireš 
živ, i mrtav hoćeš da živiš. Kao gubava mačka ... — Zamahne 
štapom i uspravljen pođe k obali. 

Oni se smiju njegovu načinu; uzimaju ga šaljivo. 

Grgo Papata je kraj brodića, u kojemu na sredini stoji Kontova 
bačvica kao brodov plod. Odvraća pogled od Konta, ne će da ga 
opazi. 

— Evo, mi ćemo vam ga odniti kući — pristupi opet Rudić, 
onaj mlad crnomanjast čovjek: rutava prsa iz razgaljene košulje i 


bičja vratina, a crne oči šaljivo gledaju Konta. — Da dobijemo 
večeras za vino.., Evo, i ti ćeš, Grgo?... 

— Oću. 

— I Marko . 


— Dobro — kaže Konte. — Nosite. 

Uto dođe lučki glavar Fiorović, trbušast, uspravan, donja usna 
istaknuta i svaki čas njom mrda, kao da šapće molitvu, i kad po- 
činje govoriti, mrda odrješujući riječ. Za njim koraca malen finan- 
Cijski stražar. 

Fiorović se jako uozbiljio i službeno prilazi: 

— Čije je to vino? 

— Moje. 

— A trošarina, je li plaćena? 

— Pa to je iz moje konobe u Jezerima, s moje zemlje, iz 
mojega vinograda ... 

— Ništa to ne znači, mora se platiti, jer se uvozi ... Znate, 
dužnost je dužnost, i ostalo ... 

— Dobro. Ali, naravno, samo ako izađe na obalu? 

— Pa ne će ostati u brodu! 

— U redu. Ljudi, dignite bačvicu na provu ... Taako. 

Onda Konte mirno uđe u brod, pristupi bačvici i sa štapom 
izbije. čep. Proteče iskravo crveno vino i zašumi u moru, napravi 
mutnu crveno ljubičastu mrlju u modroj bistrini. Svi su za čas 
ušutili, zinuli i gledali, samo se čuo onaj puni mukli šum mlaza. 

— Zakon je zakon — Fiorović je debelom donjom usnom za- 
plitao i brbljao brzo brzo, uzvrpoljio se i ljudima na široko ob- 
jašnjavao, a vidi se, žao mu je vina, i gleda grozničavo kao da bi 
htio zaustaviti štetu. 

Konte se nije osvrtao na njega, nego je s vedrim zanimanjem 
gledao u crveni mlaz. Nije mario ni za buku, koju je podigao 
Rudić: i 

— Može se to iskrcati ... zaustavite vino ... začepite ... može 


se ... To je vlastiti proizvod ... — Htio je ostvariti svoju na- 
pojnicu. ž 

— Ne može — tvrdi glavar luke crven u licu. — Ja sam služ- 
benik, ja ne mogu dopustiti, ja ... — obratio se hrpi, koja se jako 


povećala, dodirivao rukama prsa i pružao ruke daleko preda se, a 
lice mu je umno i oči se izbečile od ozbiljnosti. 

Rudić ga samo gleda preko ramena. 

— Ja sam dobar, znate, ali dužnost .. . 

— Ajde .k vragu — vikne Rudić, skoči, zgrabi lakomim ručeti- 
nama lučkog glavara i gurne ga u more. Onda turi ruke u džepove, 
podigne ramena, pa s kapom na hero krene obalom, kao da ga se 
ništa ne tiče. I drugi odmah ture ruke u džepove, da naglase ne- 
miješanje u tuđe poslove. Začuo se samo jedan smijeh. Glavar 
Fiorović bucao je nevješto, pljuskao rukama i puhao kao dupin. 
Sporo se micao kraju i jedva se držao na površini. Samo financijski 
stražar mu priskoči u pomoć, prigne se oprezno, da ne zgužva 
hlače, i dobaci Fioroviću kajiš. 

Konte vikne za Rudićem: 

— Marko! Marko! ... 

— Markot.:. => i drugi pomognu. 

— Vrati se ovamo ... Slušaj! — vikne Konte svečano i digne 
prst. — Enol ... onaj komad Glavice ti darivam ... Od danas je 
tvoj. Svjedoci: svi! Sutra ujutro dođi k meni pa ćemo poći na 

sud ... I evo vam .. napijte se ... — dade Marku novčanicu, pa 
onda bodući oštro štapom i uzdignute glave pođe obalom. 

Grgo je živo gledao za njim, ispod čela kao bik. Najednom 
požuri, potrči za njim: 

— A meni?... Ja sam ti susid, ja sam ti... godine... 
Sićaš li se, kad smo bili mali... Daj meni komad zemlje, bogom te 
molim ... komad zemlje ... — govorio je između ukočenih širokih 
čeljusti sličnim ribljim škrgama, kao da su mu riječi zgrušani 
komadi gvale. 

— A zašto tebi ... tebi? — Konte digne obrve. 

— Njemu za ništa darivaš ... Susidi smo, stari ... — nije se 
usudio reći: prijatelji. : 

Netko se u hrpi smijao. 

Konte mahne štapom u stranu, pođe naprijed i samo pogleda 
svoje trilje. 

Grgo je s gorkim izrazom na širokom gorovitom licu išao za 
njim ka kući i po malo zaostajao. 


* 


Grgo dostenje do kuhinje, teško se prigne, da ne udari glavom 
u čađavu gredu, i onda stane kod prozorčića, kroz koji se na krov 
suče modri dim. 

— Darova! je Marku Rudiću Glavicu ... Za majku božju, 
ah! ... — govori Grgo ženi i čeljusti mu se još više raširile kao u 
škrpuna, a oči očajno i zlobno blistaju ispod velikih obrva. — Pro- 
daje komad po komad, sve najbolju zemlju u selu, i dariva... i 
dariva! ... Da barem mogu kupiti onu Glavičinu ... Uz moje je, 
pa bi moga' imati obzira ... Mater mu gosposku, samo ide i pije... 

— Kaže, meni je do smrti dosta, a po smrti ako će propasti 
svit, to me se ne tiče ... 

— Da je bilo novaca ... da je bilo ... Sve će nam drugi isprid 
nosa odniti ... 

— Stvori novce, obrni se! 

— Devet trbuhov, devet trbuhov .. .i kakovih trbuhov. A ko 
ih može sve na'raniti, s ovih deset prsti... A on bagulinu u ruke, 
pa aj po selu! I ništa nego prodaje; han! Sad Luku, sad Ravničine, 
sad Lokve, sad Volujak ... Sve će izgoriti prid mojim očima. A on: 
nikomu ništa! Izija vuk tovara ... 

'Tako se Grgo izvan običaja uzgovorio, nemirno šeta po kući — 
pođe, pa stane uvijen u križima: kukovi naprijed, a laktovi natrag 
i čeljusti izbočene, pa žvače njima teške riječi. Vidi mu se na licu, 
hvata se uzaludnih misli: da smisli što, kako će, kako će on po- 
Živiti. Prilazio je k prozoru, malenom prozorčiću u krovu, pomolio 

glavu i pogledao Kontove prozore, koji uvijek jednako, godine i 
godine, šute i kriju mrak velike kuće, kriju unutra nešto čudnovato, 
neki neshvatljiv život. Što se to oni zavlače uvijek u kuću, uvijek 
u njoj borave kao u posebnoj prirodi, kao u drugom svijetu. Kat- 
kada je Grgo po nekoj slici iz knjige priča zamislio taj svijet: 
negdje usred mraka velike kuće: jastuci, dušeci, sagovi, raskošne 
trpeze, srebro, zlato, staklo, cvijeće, svila, i nježne bijele ruke. 
Sve to krije tamna gomila kamenja. A ima i svoje posebno sunce, 
svijetlo, u kojemu blista voda vodoskoka. 

S druge strane vidi pred sobom čađavu tamu svoje kuće i ulice. 
On, Grgo i njegovi, ulazi u kuću samo za nevolju, da večera, pre- 
noći, ako ga u njoj zateče kiša, a ostalo vrijeme sve mu je na ulici, 
na dvorištu, na rudini. Znade, što tko u selu radi, jede, pije, 
koliko spava. I drugi o njemu znadu sve. A u Kontovoj kući uvijek 
nešto drugo. On je kroz tolike godine bio samo dva puta u toj 
kući. Prvi put je dopro do kuhinje. Odnio je na dar litru vina za 
neki savjet. Teško je pogodio put. Veliki trijem sa lukovima i 
stupovima, kamene stube sa priručjem od glatkog drveta, gvoz- 
denim pleterom i mjedenim loptama, veliko predsoblje sa širokim 
prozorima prema vrtu i mnoštvom lonaca sa cvijećem. Pa kuhinja 
kao crkva: visoko zasvođena, velika dva prozora, kroz koje je iz 
vrta dopiralo živo svijetlo, široki komin od sjajnih crvenih opeka, 
na kojemu možeš okretati vola na ražnju, velika napa kao krov 
koje kuće, ormari, veliki sto s klupom uza zid, koja ima naslone 
kao one klupe za pjevače u crkvi. Na prozoru je: visjelo odrto 
jagnje i dvije operušane koke, u jednoj zdjeli je bilo ribe, u drugoj 
voća, a neki ugodni miris je sve činio neobičnim, čudnim. Taj je 
miris Grgo uvijek smatrao gospodskim mirisom, i gdje bi ga na- 
njušio, odmah se sjetio Kontove kuće, svijetle kuhinje. (To oni 
svijetlo dobivaju iz vrta i u vrt gledaju.) Stara kuharica brzo ga 
je nastojala otpremiti. | 

— Sad možeš otići .., dobro, dobro, sad možeš otići ... 

Drugi put je dopro do jedne sobe. Donio je Kontu bilješku 
od trgovca Ive Glamoča. U hodniku je vidio slike, velike crne stare 
slike po zidovima, nekakvi sveci i vojvode, veliki i slavni ljudi. Te 
slike, govore, Konte prodaje jednu po jednu vani u svijet za velike 
novce. Zavirio je u sobu: i tu su bile po zidovima isto onakve slike, 
pa naslonjači, glasovir i dva velika ormara sa staklima, iza kojih su 
redovi knjiga. Konte je izišao preda nj u nekakvom raskošnom 
kaputu opšivenom svilom i pletivom, 

— O, hvala ti, hvala ... 

Činilo se, da mu je ugodio. Iznio je odmah bocu neke otužno 
slatke rakije, natočio sam sebi i njemu, pa se i kucnuo; 

— Na zdravlje. 

Zatim ga otpratio do vrata. I sve kao da je najuglednija osoba, 
samo što mu se ne klanja. A poslije ga na ulici skoro nije ni opa- 
žao, jedva da je držao da ga treba i zaobići kao stvar. 

— Šta si se uzšeta tote! — reče mu žena. 

On se trgne, ali još jednom baci oko na Kontovu kuću. U 
jednom osjećaju može evo uvijek proživjeti taj odnos: velika kuća, 
kuhinja, hodnik, soba, slike, boca slatke rakije, miris, Kontov hod 
po ulici i tamo za bregovima lijepi komadi zemlje, njive, vinogradi, 
maslinjaci. 

Grgo ulovi nosom miris pečene ribe, koji se izlio iz Kontove 
kuhinje po ulici. U ustima mu se napravi slina: 

— Je li gotova ta večera? 

— Sad će... — odgovori žena i zaviri u lonac, u kojem krklja 
gvala zelja. 

“ Polagano silazi niz škripave stube. 

Stube su prislonjene uza zid velike sobe, u kojoj su u tri kuta 
tri velike postelje na konjićima, uz pročelni zid, između prozora i 
ulaznih vrata, sto s klupom. 

Na klupu zasjela četiri sina kao u željezničkoj čekaonici. 

— A ha, nabrusili ste zube. 

To je Grgo rekao neodređeno, da se ne može uzeti kao 
prijekor, ni zloba, a niti šala. ; 

— Zašto i ne bi! — Sin Tome je otvoren, gleda živo rastvo- 
renim očima i usta drži malo otvorena, kao da pazi, na što će od- 
govoriti ili čemu će se nasmijati, ali opet i dalje šuti. 

Iz druge sobe izađe kći. Malo je šepava; desna joj je noga 
neznatno kraća i to je silno izobličuje: u hodu zavrće sobom kao 
u plesu, ali se dosadno vraća uvijek na isti korak, kretnju, kao 
električna lutka u izlogu u gradu. Zovu je Repa, jer je repata, zla 
jezika. Ona stane nasred sobe i dubokim glasom u jednoličnim 
rečenicama, kao da izlaze iz stroja, uzviče se: 

— Šta ti, stari, vavik ništo prigovaraš, ka da 'idemo mukte, ka 
da ne izradimo svoju 'ranu... 

—Bababa... 

— Ajde zbogom ... — pođe uvrijeđena uza stube. 

Svi sinovi se ušutjeli kao krivci. keu 

I baba Mašo se vratila iz crkve, teško se penje gore ka kuhinj 
Ne osvrće se na one, što su desno u sobi, nego se opire jednom 


. rukom o koljeno, a drugom se drži zida, kao da se boji da bi mogla 


Pasti k njima I stenje krcata tuge: nema pomoći od nikoga! 
— Sinja kukavica ... 
Grgo sjedne na čelo stola. 

Još se jedva malo svijetla odbija od zida Kontove kuće, pa 
kroz uski prozor ulazi u sobu i opet se od valovitog ovapnjenog 
zida sobe raspršuje i kao maglica širi po prostoriji. 


Utrči pas, osrednji pas divlje oštrljate dlake, mršav, s punim . 


brojem rebara. Ne uzraduje se oko nikoga, nego se odmah. pod- 
vijena repa, i plašljivo pogledavši gore u gospodare, zavuče pod 
sto. 

— A, Lisko, na večeru si doša, vrag te... A po cili dan po 
štacijah!... 

Drugi sin, Tome, opet govori ljutito, da se ulagne ocu: zna, 
da jedino ljutitost u ovoj kući daje neko pravo na odobravanje. 
I još zamahne, i na slijepo topne nogom ispod stola da uplaši psa. 

— Šta ti radi beštija... — otac ga pogleda mrko; s nekog raz- 
loga sada brani psa. 

Oni bi se odavna bili riješili Liska, da se jedanput Konte nije 
potužio, da pas po noći laje na mjesec: »Kud se dao u astronomiju 
i laje na mjesec na onu daljinu!l« 1 sada ga drže za bolju vezu 
s Kontom. 

— Jutros je iz mesarnice đupija komad glave — reče Frane sa 
zadovoljstvom. 

— Ajdel — i sin Ante je zadovoljan. On je nešto stariji od 
Frane, i šutljiv, u kući nema nikakvoga veselja, sve čuva za dru- 
gove na ulici. 

Žena donese večeru. Veliku limenu zdjelu zelja, blitve, slije- 
pljenog u bublastu gvalu. Njima se rašire nozdrve na miris ulja. 
Iz kutije od stola izvadi viljuške i dade svakome svoju, onda iz 
ormarića ispod stuba, koje vode gore na tavan u kuhinju, izvadi 
velik vrč i hrapavu glavu ječmenog kruha, pa i to sve stavi na sto. 

Grgo viljuškom nabode naviljak zelja i baci pod sto: 

— Na, Lisko, pe!... Ujmoca isina iduva svetoga... 

Pomole se svi za njim, a onda odmah uzmu u ruke viljuške i 
s alatom u ruci i gledajući tobože nemarno naokolo, prikrivajući 
neustrpljivost, počekaju dok počne otac, U ispucanim, izgrizenim 
smokovim mliječom, rukama drže viljuške kao pera. 

A _ Grgo tromom kretnjom čvorugave iskrivljene ruke dohvati 
kruh, odlomi okrajak i odmah zagrize i viljuškom počne zahvatati 
iz zdjele i izdaleka iznad kruha prenašati, da ne kaplje po stolu. 
Tako se maše i drugi za kruh, pa za zelje. Čulo se samo srkanje 
i mljaskanje. : 

A Lisko je pod stolom ležao i uzalud čekao, da će se još tko 
njega sjetiti. 

Žena lagano siđe niz stube noseći u jednoj ruci na drvenom 

tanjiru zelje, a u drugoj viljušku i kruh, pa sjedne na donji ugao 
stola; jednom pogleda ispitljivo muža, pa i ona počne jesti sama 
za se, kao da ne spada u njihov krug: mršavom i kao oljuštenom 
rukom nabadala je na viljušku zelje, unosila u usta i mljaskala 
glasno. 

Za čas je zdjela bila prazna. 

Grgo briše usta i govori sam sa sobom: 

— Hm, za majku božju, onolika zemlja... Oblog, Čela, Da- 
zlina... Pet hiljada novca... 

Samo žena ga je pogledala, pa opet spustila pogled na tanjir. 

Prvi se digao mali Frane i bez riječi bosim štrkljastim nogama 
odbuba po crnom bišivom podu i ode van. Zatim se dignu Tome 
i; Ante, srednji sinovi; oni mirno izađu, bez žurbe, po čemu se 
zaključi, da će mirno poći k svojim drugovima vršnjacima i negdje 
uz more stati pa razgovarati, dok ih noć ne pogna na spavanje. 

Odozgor zovne Repa: 

— Majo! 

— Ooj... 

— Gori dojdi. 

Žena uzme sa stala vrč pa se trudno uzvere. Ali za čas opet 
siđe. 

Mate sjedi blaženo za stolom. Naslonio se laktima: bijeli čisti 
rukavi od košulje zasukani, ispod njih uz rutave crnomanjaste cje- 
vanice priljubljeni su rukavi bijele vunene mornarske maje. Crna 
sjajna kosa počešljana u laganim valovima na stranu, lice široko, 
crnomanjasto, s bradom modrom od snažne dlake. A oči smirene, 
blago gledaju, kao u potpunom saznanju, bez želje za novim. Sa 
svoje četiri godine mornarice, s onim nečim gospodskim, šistim, 
kao da nije domaći, a opet je temeljit radnik. I kadar je takvu sje- 
diti satove i satove. 

Grgo govori sam sa sobom: 


— Oće se tu novca... pašaporat, roba... hm... Sutra je ne- 
dilja... — lagano ustaje, pa stoji na nogama uza stol. 

Mate dakle sjedi nepomično, s blagim zadovoljstvom na licu, 
kao da se njega ništa u ovoj kući ne tiče, ne pazi na oca, nego 
prati svoj poseban život. 

Žena sa zanimanjem gleda Grgu; čita iz kretnja: nešto sprema, 
smišlja: sad će se na nešto dogoditi. 

Ali on samo iziđe, siđe niza stube i dolje na podanku, na uz- 
dignutom predpražju, pred vratima konobe, prigne se izabirući 
mjesto, i sjedne na glatki kamen naprama Kontovoj kući, prema 

velikim ulaznim vratima, velikim prozorima, velikom nijemom 
zidu. I tu se smiri kao sova u pećini. 

Kroz ulicu protrči dijete, izlijeće na otvorenu obalu, prođe 
žena ili čovjek, ali i Grgo kao da spava i oni kao da rone u su- 
mraku već u snu i previše sami. Drijemež obuhvata selo, mrak 
pritiska zemlju, kuće. Šišmiš se nijemo zalijeće kroz ulicu. Zazvoni 
zdravamarija i Grgo se krsti, skida masnu kapu kao poklopac i 
mrlja ustima molitvu, ali gleda uvijek preda se, u svoje stvari. 

A Kontova kuća šuti i tako je neshvatljivo, što se u njoj 
događa. ' 

* 


U samu zoru, dok su još svi, složeni na velikim posteljama 
kao srđele, spavali, Grgo je obukao čistu košulju, modre gaće od 
krutog platna i smeđi prsluk sa srebrenim cvancikama mjesto pu- 
ceta i sitnim vezom oko zapućaka; na glavi plitka crvena kapica 
s velikim resama, koje mu padaju sve do vrata, na nogama stari, 
suhi i uski, od bivoline, siromaški opanci. Na sularu opere ruke u 
siću, malo ovlaži lice i otare jučerašnjim starim haljkom. Uzme 
veliki ključ, sađe niza stube pa počne otvarati konobu, gledajući 
iza sebe u Kontovu kuću, kao da se od nje krade. U konobi uzme 
iz hambara šaku smokava, skine sa čavla sudić, pa ispod dviju 
suhih mješina, koje vise sa grede kao golemi šišmiši, čučne uz 
bišivu bačvu i zabarata oko čepa: muze je. Onda pažljivo začepi, 
nasloni se na ugao hambara, pa gledajući van na ulicu zamišljeno 
žulja smokvu; a u desnoj ruci drži sudić u pripremi. — Proguta, 
dobro potegne iz sudića, odahne; i tako učini tri puta. 

Onda iziđe iz konobe. Zaključa je, a ključ turi za pas: da ne 
bi ovako učinili i drugi članovi obitelji. Pa pođe niz ulicu. 

Pred Mešrovom kućom jako se raskoračio Kusalo, gura ko- 
šulju u gaće, opasuje se dugim platnenim pasom, pa umiva iz ma- 
lene rđave zdjele. 

Ni ne pogledaju jedan drugoga. 

Grgo stane na kraj obale, turi ruke u džepove i raskorači se, 
utvrdi kao odar, i ostane tako nepomično. 

Ljuštio je sa sebe drijemež. 

Gršo Aletin stoji uspravno na pramcu malene lađice. Ugnula 
se pod njim bijedno i kao patnica. Ostima se opire o dno i vreba 
hobotnicu ili sipu, a čista izvrnuta slika njegova odrazuje se u 
moru. Gore preko zaljeva nove kuće Amerikanaca, obojene bijelo, 
ružičasto, žuto, drijemaju ili kao da su zamišljene nad ogledalom 
morskim, u kojemu su im potpune slike skupa sa tamnim velikim 

borovima. Tri četiri djevojčice na cesti pod tima kućama gone 
pred sobom konje, magarce, mazge, na nedjeljnu pašu. 

— Na, Rume, naa... ; 

— Ari amo, vraga... 

Onda opet njihove glasove sasvim upije sanjiva tišina. 

Grgo nije opazio, kako je sunce, veliko kao kukuružnjača, 
izišlo i zaigralo po moru sjajnom i gustom kao ulje, da se za nje- 
govim leđima započela nedjeljna živahnost. Otvorila se mesnica i 
oko nje se već okupio kružić: ose. Pred popovom kućom tri su 
đačića čekala, da se pođe na malu misu. A stari ljekarnik Lovre, 
oprezno ogrnut pledom, šeta jutarnju šetnju, pruža tanke noge 
starački lagano, radi zdravlja i duga života. 

Uto zazvone zvona. Bučna, gromovita zvonjava ispuni zrak i 
zamuti svijest. 

Grgo se tada okrene i jednim pogledom opazi svu tu pred- 
stavu pred nizom kuća, kojima je u obijeljena ili stara pročelja 
udarilo žarko sunce. 

Odmah opazi gospodske najmenice s torbama. I Kontova je 
vukla tešku torbu hrane. Nehotice pođe k mesarnici pa stane u 
red gledalaca, onih koji ne će kupiti mesa. 

— Evo ga, evo ga na... Nestat' će odma'. Brzo dok je vri- 
mena! — viče mesar. 

A oni niti ne trepnu okom, samo ozbiljno gledaju. 

Tajnikova najmenica, ljekarnikova, sučeva, popova, obredale 
se s torbama ili košarama. 

— Aćalapu!l Evo... tačno kili po... Umriti ću brzo... 

Lijepi, crveni, puni komadi govedine. 

Božo Kolendarov s visokom crvenom kapom, šibenskom, žuti 
brci, zdravo crveno lice: naslonio se jednom šakom na stol i okre- 
nuo polovinu lica k mesaru, a polovinu ka gledaocima: 


— A jednu tri kila — govori važno i lice mu se napreglo od 


ponosa. — A da potegne i na četiri, ne smeta... Ima ko izistil 
Hahaha... 

— Aćalapu!... Evo ga! Četiri i. deset... ka maslo! 

— Ajde, neka... — govori Kolendar gazdinski i opet mu oči 


zasjaju zadovoljno: jeđe mesa svake nedjelje. 


Gledaoci — ništa. Ni posmijeha. 
Grgo je upro oči u goveđi drob; jako lojan. Za ručak u ne- 


.«djelju bio bi dosta mrsan, ali nema u džepu novca. Pa je došla 


Antula Bekezova i ozbiljna, i zlobna čak, izraza, kao da je netko 
sili da kupi samo drob, a mesar tiho, povjerljivo, i on ozbiljan, 

kao da se radi o posebnoj usluzi, rekao cijenu. Grgi se činilo, da 
mu ga je sa zdjele otela. kv 

Na vratima se, bokom, pojavi Konte: 

— Moji uzeli?... 

— Komad bubrežnjaka i komad buta. 

Konte pomakne brk: 

— Razumijemo se. Fo ue u 

— Mora biti! — nasmije se mesar ulagujući se. 

A gledaoci: ništa. i i : 

Amerikanac Gušte, amerikanski obučen (maja dugih rukava, 
hlače uskih nogavica, šiljaste cipele) — kupi džigericu. 

— Zdrava je ka dren — baci je mesar na stol. — Dvanaest, 
ne mogu manje — šaptao je povjerljivo, kao i prije za drob. — 
Ima preko dva kila. 

Amerikanac pokunjen nastoji, da se otpremi što neopazljivije. 

Grgo iziđe za njim: 

— Iđen i ja na Hartić. - 

On izbočio kukove naprijed, a laktove povukao nazad, kao 
da mučno probija zrak. A Amerikanac Gušte s jednim izbečenim 
okom, velikom glavom i dobrodušan, govori mirno kao: ima vre- 
mena, a možemo i ne govoriti, svejedno. 

Grgo saučesno poštuje Guštinu šutnju: on je potrošio novac, 
kako neki kažu, uludo. A i drugi su. On pogleda kuće, koje su 
pokupovali i posagrađivali Amerikanci. Kao komisija se postavili 
prema njima. 

Ive Zetić stoji na vratima, s palcima u džepovima od prsluka. 

Pravi se da ne vidi prolaznike. 

— Ne rači mu se razgovor... — kaže Grgo. 

—Ee... — reče Gušte neodređeno. 

— Deset iljad dolari je donija... a sad traži misto u gradu... 

Gušte šuti, a ozbiljan je i nekako nemoćan, klonuo. 

— A ja bi' moja dva posla, pa šta bude... — Grgi čak zatitra 
oko usana posmijeh: ja ne bi' bija lud. 

— Pa novac se još može naći... 

— Brate moj mili, brate moj mili... — Grgo govori iz širokih 
čeljusti kao da žvače riječi i zanosi se: — Ja bi' čoviku sve reka, 
sve bi' ja pošteno, sve bi' ja... 

* 


U ono jutro skupilo se pol sela pred parobrodom: Papatini 
idu u Ameriku. Rano jutro, sunce se tek pomalja;.nebo i mirno 
more u plamenim bojama, na obali rumen, i izložen kao na sajmu, 
niz pročelja. A parobrod dolazi lagano, pomalja. se iza ugla Fan- 

tove kuće, pa dostojanstveno kliže, i grgolja more pred pramcem. 
Pa onda zvižduk, valjanje crnog dima, bijela perjanica pare... i 
tako ujutro selo izgleda drukčije, kao da je najednom promijenilo 
odjeću i lice, i da je baš drugo. 

U hrpicama žauzimaju bliža mjesta rođaci, a znatiželjnici se 
postavili s “rukama u džepovima ili prekrštenima na prsima, 
ozbiljni, pokazuju da nemaju nikakvih zahtjeva, nego su tu došli 
drijemati. Prijatelji vršnjaci šale se i vrzu oko one dvojice: pove- 
zuju se čvršće za bolju budućnost. 

Materi se napupčile usne; drži mlađega sina za ruku i svakog 
časa tare suze. A ponosno gleda okolo. Grgo se raskoračio, ruke 
mu na leđima, i gleda ozbiljno, kao da je stekao osobit ugled, stoji 
odmah iza sinova, gleda njihova leđa i tako sudjeluje u razgovoru, 
koji oni puni važnosti vode s prijateljima i s Amerikancem, koji 
im je pozajmio novac za put. 

— Pazite, znate, kad izajdete na kraj u Nevijorku... držite 
se zajedno, jer ako vas odile, možete se ne viditi pć dana i teškom 
mukom najti... Držite se ovako desne ruke, ovako... na skali... 

Amerikanac: od. toga pravi prilično svoj posao: stoji, usred 
obitelji, kao da je neophodan. Drugi rođaci samo su prisutni, i 
gledaju, glavne osobe, ozbiljno, poslovno. . 

Mali Frane onamo iza ugla viri divljom kosom i zamusanim 
nosom. 

— Odi, Frane... — zovne ga stariji brat. 

On se brzo skrije. B 

Preko obale ide stara Bara Lulinova, kojoj je lice vječno tu- 
žno, jer joj je pred dvadeset i sedam godina umro sin: »Imala 
san i ja mojega sokola. Da je on meni živ, drukčije bi majka ži- 
vovala.« A jedinu kćer grize i ne da joj živjeti. Ona pristupa mla- 
dićima, daje im ruku: 

— Bog vas pratija, dico moja. Kud god išli, sritni bili! — I 
udari u plač. 

Njima nelagodno, što im se tuđa osoba miješa u posle. 

— A di je moj sokol! Da je on meni, drukčije bi majka živo- 
vala — i pođe brišući pregačom suze: 


Grgo je poslije toga oživio, kao da se trgnuo iza sna, postao 
drugi čovjek. Približavao se ljudima i slušao pažljivo razgovore, i 
to boljim ljudima, onima imućnijima, koji misle da imaju pravo 
na riječ, a ne šutljivim gledaocima umorna i bešćutna pogleda. 
Ono jutro s parobrodom, suncem, dimom, ljudskim mnoštvom, 
ostalo mu 'je u' uspomeni s mirisom i okusom, koji mu je obasjao 

cijeli život. Ali čim su počele stizati prve pošiljke novca, opet se 
uozbiljio, zamislio i osamio i još više išao u polje. Dugo. se nije usu- 
đivao kupovati što. To mu je sad najednom bio nepoznat i zaple- 
ten posao. A kad ga je žena natjerala, Konte je već sve što je 
valjalo rasprodao, a ono, što je ostalo, Grgi nije bilo po volji. 
Sasvim se nakostriješio, zakukuljio, činio se mnogo stariji, kao i 
njegov prijatelj Konte, kojemu je od nekog, doba korak omekšao 
i leđa se malo neznatno savila. 


Zime i ljeta se Grgo gurio i krio, samotovao, ne kazujući ni- 
kome što misli, niti kakve su njegove nade. 

Tada je došao stariji sin, Tome, iz Amerike, veseo, živ, po- 
kazujući veliku radost, što se može sastati s prijateljima. A mlađi 
je ostao u Americi; probarabio se, pripovijeda Tome, hoće da uživa 
Život: što će njemu selo, zelje, smokve, dao se na odijela, šport, 
našao djevojku. Da ne će nikad u stari kraj. Tome se obukao po 
američku: radnička kapa, ali baršunasta, maje, fina odijela, šiljaste 
cipele, i traži bolje društvo, ono koje može potrošiti u krčmi, izva- 
diti svoj novac, a stare prijatelje podiže. na. xiše. Tu se kupuje 
meso, riba, doručkuje, ruča, večera, i druge raskoši Grgi to nije 
krivo. Masti i on brk. 

Sad svi osim stare babe jedu u velikoj sobi i slušaju pričanje 
o Americi. Stara je još uvijek zamišljena, mrzovoljna, i mrmlja 
gledajući sumnjičavo na sve. 

— Krivo joj je, što nema zube. 

Sin Tome sjedi na čelu stola, vedar, samosvijestan, i pripo- 
vijeda: 

— U Americi sve na aedida«: . iđeš po ulici na letriku, u ku- 
ćama nema stuba, nego te diže liveta na letriku, glača robu na 
letriku, mete pod na letriku. 

A oni zamišljaju, kako bedi lete po ulicama kao lutke i uzli- 
jeću uza stube i kako metla šeta sama po kući, 

— A kuće od četrdeset podova, i više. 

Oni onda opet zamišljaju Ameriku kao neko veliko gnijezdo, 
veće nego pedeset sela, recimo tamo od rata pa preko Glavice, 
pa Hartića, pa... i sve nabijeno kućama i ljudima, koji jure na 
elektriku kao gundevalji. 

Usred: takvog razgovora reče najednom Grgo: 

— Kupit ćemo, ajmo reći, komad kuće...:neka bude komad 
prave kuće. .: kad nema zemlje... 

— Kontovu — reče Tome kratko ali uvjereno. 

Svi ga pogledaju udivljeno. Samo brat Mate nije digao po- 
gleda sa tanjira: to je sve malenkost prema onome, što on zna. 

— Ja bi je kupija... — reče Grgo, kao da nije nitko ništa 
prije ni govorio. 

— Pa tako ćemo i učiniti — zaključi Tome, i pritisne bradu 
uz vrat oholo. — Konte je prodaje, jer da ne će nikomu iza svoje 
smrti ništa ostavljati: sve ću, kaže, poisti sam za svoga života. 

1 nakon malo dana kupnja je obavljena. Mogli su odmah use-. 
liti, samo je u pogodbi bilo, da će Konte i žena ostati u kući do 
svoje smrti. I sve je pokućstvo rasprodao i povukao se kao pauk 
u dvije sobe s malom kuhinjicom na dnu mračnog hodnika. 


FR 


Velike prazne sobe odzvanjaju i tutnje od mekih a teških 
stopala u opancima. Unose svoje pokućstvo: bišive konjiće i da- 
ske za krevete, pljesnive slamnjače, dvije sjedalice, dvije masne 
klupe, izglodan i mastan stol, naćve, hambar. Sitno sve izgleda pod 
visokim stropom. 

Grgo nekako stidljivo ulazi u velike sobe, zastaje na sredini, 
pa se zamisli i ne zna, što je ono htio učiniti. Dolaze susjede i 
naslanjaju se na prozore da osjete užitak: široki gospodski prozor 
i gledanje s visine; a za zabavu. 

Tome je za se kupio posebni krevet i postavio ga skupa 
s amerikanskim kovčegom u jednu posebnu veliku sobu. 

— Orajt... vot oklok iz it?... 

— It iz fajv oklok — odgovori mu drug Amerikanac. 

Ženske se smiju. 

— To je merikanski?... Pa ko to može razumiti! 

Tome uvijek pokazuje na sve strane neobične stvari što .je 
vidio i naučio u Americi. Uredio je i blagovaonicu, da u njoj 
nagnut na bok, s dlanom na stolu, a glavom povučenom nazad 
gazdinski govori. 

Pa onda u amerikanskoj košulji, s rukavima prikraćenim ela- 
stikom, nadgleda što se u kući radi, dobre je volje i svaki čas iz- 
lazi na ulicu, s rukama na leđima pristaje rado sa svakim u raz- 
govor, i to onako pokroviteljski, rado je prijazan, rado, sa svakim, 
i sa siromahom, zašto ne, i sa siromahom. Dariva dobru volju, 
moćnik. 

— Eee, kuma Luja — govori starici koja u suhim rukama drži 
naramak suhog granja — vučete vi doma ka bravinac. 

— Ah, moj sinko, lako je tebi šaliti se, kad si kupija palac.. 

Grgo se opet vratio na neko veselje, lakoumnost, zanos. Ku 
Puje uvijek nešto, radosno kupuje ribu, meso, bakalar, petroleum, 
šećer, kavu: 

— Znaš, dobro je ovako malo se osladiti... A ima nas... 
Devet trbuhov, i kakovih trbuhov. — Iako ih nije devet, ipak on 
dere uvijek svoju. A svi u selu gledaju za njima zavidno i s ne- 
prikrivanim zanimanjem. A oni rado pripovijedaju o svemu, koliko 
troše, koliko imaju i koliko pojedu. Grgo sa zanosnim posmijehom 
oko usana vuče kao mrav. Donosi kući žurno i sam se oko vatre 


trudi; zacrvenio se kao rak i brižno rabota. Ženske ne znaju kuhati | 


te stvari, pa stoje po strani i gledaju. On je vidio i čuo nešto vani 
u vojsci o tome, prisjeća se. 

— Ajde, stari! Da u redu bude to! — Tome zaviruje u kuhinju, 
a onda prijateljima, koji svaki čas skoknu k njemu, toči vino i 
reže zakusku: 

— Ajde, braćo, napijmo se, dok“smo ovo malo još živi. 

— Posli nas, pasu na rep. ž 

.— A da. Na zdravljei 

“U dnu hodnika se otvore vrata. 

— Dobra šetnja! Dobra šetnja! — začuje se papigin glas. 

— Mora biti! — govori Konte kratko. 

— Mora biti! — ponavlja papiga. 

Gosti namiguju jedan drugome. 

A Konte lagano, štapajući se, ide hodnikom. 

— Gospodin Konte, oćete li malo k nama? Na čašicu? — pita 
Tome živo. 

— Hvala — odgovara on. — Ne pijem. vino u ovo doba... 
Ja znam svoju i: mora biti! — Zamahne štapom odozgor dolje 
odlučno i pođe dalje dostojanstveno; naheren šešir na sijedoj kosi. 
Ali starost pomalo oduzimlje koraku dostojanstvo i očima živost 
i odlučnost, nego ostaje u njemu kao neko pijanstvo. 

— Vidi ga! Sedamdeset i pet godin! — govori Tome, ali po- 
ražen, s malo ukočenim posmijehom. — Ne mari on za nikoga 
nego za se. Uživa život, pa šta ga briga. 

Tome rado pred drugim vadi novac. Zavlači ruku u robu, dolje 
u posebni ogradak i isteže bez brojenja novčanice. Grgi je čudno- 
vato, da netko može imati toliko novaca, i to zarađenih u šest 
sedam li godina. Tome voli pokazati, da ih je više nego što uistinu 
i jest. : 

— Okle ih više vadi — misli Grgo. 

A svi u kući poštuju onaj kovčeg kao svetinju. 

— Ima ih u ovome, ne boj se... 

Posjetniku sjaju oči: 

— A tote ih drži? 

— Cili libar! 

"Tako je bilo sve do onoga jednoga dana. 

Tome je turio ruku u kovčegu dolje kroz rublje u ogradak i 
osjetio pod prstima tančinu. Do tada je osjećao uvijek neki strah 
pred brojenjem, jer mu se činilo, ali samo onako blijedo činilo, 
da on malo previše vadi. Ali je vješto potiskivao tu misao i tješio: 
se nadom, da ipak novac ne odlazi tako lako. Ali sad se jače 
osjeti ponukan da izvadi novac i pobroji ga. Bilo ga je malo, malo. 
Toga dana se uzšetao po obali sam, zamislio se i izbjegavao su- 
srete. Samo gleda po moru i napreže misli. Tako i u kući sve šuti. 
Ne naručuje više kupovinu, i zadovoljava se i kuhanim zeljem. 
A svi ukućani odmah su počeli poštovati tu njegovu šutnju i možda 
u sebi priznavali, da je tako jednom i moralo biti. Ništa ga nisu 
pitali, nego samo ušutjeli se svi i postajali svakoga dana sve 
skromniji, tužniji, i vraćali se na svoje stare običaje. 

Ali Tome se brzo snašao. Brzo objavi: ide opet u Ameriku. 
Počeo je škađati novac, što ga je pozajmio po selu, ali je malo 
mogao izvući. Morao je nešto i pozajmiti. I otputovao bez velike 
buke i pratnje. 

A oni se uvukli u kuću kao puževi. Kći Vanka se odijelila, 
otišla stanovati u staru kuću, sama za se, u nadi da će “Se udati. 
Uzela je svoj dio zemlje i magarca Pia. Grgo, sin Mate, žena i 
sestra morali su dobro uprijeti, da bi mogli obraditi zemlju, sad 
kad su tri radne snage izgubili. Mate je uvijek miran, ide uvjereno 
svojim putem, a Frane svojeglav: raščupan, odrpan i bosonog ne- 
prestano se nekud skita sam za svoj račun i ne sluša nikoga; a 
ima divlji izgled kao razbludni mačak. 


Veliko zvono na zvoniku dubokim glasom zazvoni zdravu- 
mariju. U kući zuji njegov zvuk i naselio je, kao da joj je dao 
neku svijest o sebi, o životu, pa se Grgo zbog toga društva digne 
cd stola i pođe do sredine sobe i tu stane i uperi oči preda se gore 
u zid, kao da vidi nešto čudnovato, promatra neko zbivanje. 

Upravo se napregao; trepće očima, kao da nastoji zadržati 
misao. ' 

Uljenica mirno gori i rasprostire samo malen krug crveno- 
žutog svijetla na velikom zidu i na Matinu glavu baca svijetlu 
aureolu, a sve ostalo u prostranoj sobi povuklo se u tamu. 

Don don don don... 

Najednom — tišina. 

Grgo se odmah vrati na svoje mjesto za stolom. 

— Je li se tebi učinilo, da je niko... 

Ahe ništa... 

Grgo se osvrne naokolo: 

— Nemaš di... ' p 

Mate sjedi na svojem mjestu za stolom s blaženim posmije- 
hom na licu, nepokolebljivim posmijehom, koji kazuje, da se njega 
ništa ne tiče. Kosa mu je počešljana u laganim valovima, čista 
bijela košulja, koju je obukao odmah kad je došao iz polja i umio 
se. A lice mu jako čitljivo govori: čemu brige? Živjet ću jednako. 
A ženske se zavukle u svoju sobu; sutra će rano u polje. Mate 
progovori: Š : 

— Onda sutra “u Glavičinu... se beka 

Grgo šuti. Namješta se, da nađe kako će leđa skloniti, ali iza 
njih uvijek zja prostor, tama, a ako ih prisloni uza zid, onda gleda 
u mrak, u šuplje, bez smisla. U kuhinji je još gore; kao da je u 
kakvome hramu, nad glavom svodovi, nebo... Opet se digne i 
pođe po sobi. 

— Kuća... hm, kuća... A mrak i naroda puno, puno naroda 
prije i sada... A naši stari su gradili. — Zastane oduševljen no- 
vom misli: — Naši stari su gradili... - 

Mate samo digne na njega oči, pa opet gleda preda se. 
Zijevne i vidi se, da će ustati i otići na počinak. Uzme vrč i na- 
pije se. 

A Grgo: : Ka 

— Stari su i krčali, a nisu zemlju kupovali... Zidovi, zidovi. Z 
grebi, grebi... A nije loše poživiti pošteno... A vidiš, Tome i 
Ante su se uklonili, a! Ni slova više... Opekli su se, može se 
reći... oparili su se, pa pušu i na ladnu kašu... Ladna kaša... 
A vidiš, koliko mista! Ima mista dosta... eee... 

Zatrese se kuća, zatutnji, vrata silno zalupe. Zatim velike 
teške bose noge lupaju po podu. : ka 

Frane, golem, divlji, uđe u sobu i stane prema onoj dvojici i 
gleda ih kao začuđeno i s velikim zanimanjem. 

— A... aak... — htjedne progovoriti, pa se onda okrene i 
pođe van na hodnik, pa odtutnji u spavaonicu. 

U dnu hodnika se otvore vrata i trak svijetla sine hodnikom. 

— Grgo... Grgo... — zvao je uplašen ženski glas. 

— Kontovica... — Grgo izađe na vrata. 

—. Dođite, molim vas... 

— A? 

— Brzo... umire... dvi 

Mate je podigao glavu i posmijeh mu je na licu: zanimljivo. 

— Odii ti — reče Grgo. 

Mate, najprije pogleda podignutim čelom, a onda lagano 
ustane i pođe za ocem. | 

Najprije su jedan za drugim turili glavu kroz vrata, a onda 
ušli. Kontovica doćuška k njima; staračko lice joj se obasjalo za- 
dovoljstvom, kao u ljudi koji jednom ipak dočekaju neku pro- 
mjenu, nešto zanimljivo u dosadnom životu. Trla je ruke, poka- 
zala prema krevetu i kroz krezubine iz utonulih usta šapne: 

— Srce. Treba liječnika... 

Konte leži blijed, otvorio je usta i teško srče zrak, očima 
trepće, gleda uznemireno oko sebe po postelji, a bijelim mršavim 
rukama opipava, i brzo miče prstima, kao da poravnava nemirnu 
površinu plahte. 

— Onda neka Mate iđe po likara! — reče Grgo. 

Konte ga umorno pogleda: 

-— Ne... Ne treba... Ja znam... Ne... — odmahne rukom, 

Žena se zadovolji tim, naučenom pokornošću odtapka k njemu 
i stane kraj uzglavlja, mršava, stisnutih ruku: 

— Moj Konte... 

On je opet samo micao očima i prstima tapkao po postelji, 
odsutan kao da je sasvim sam. ; 

Grgo gleda bijeli kao svetački Kontov lik na bijelim plahtama 
i šuti zamišljen. 

Na visokom komodu stoji velika porculanska petrolejka sa 
zaslonom od šarenog stakla, mirni svijetli predmet. Prigušeno 
crvenkasto svijetlo jednolično se raširilo po sobi, ali je svjetlost 
slaba, jer je odnose tamne slike, dva golema smeđa ormara, sto, 
sagovi, tamno crveno obojen pod. 

Mate se naslonio na dovratak, utvrdio se, skrstio ruke na le- 
đima i gleda svojim običnim blaženim pogledom punim razumije- 
vanja, kao da gleda daleku daleku pojavu. 

Grgo se najednom uputi prema Kontovoj postelji; teškim ho- 
dom potresao je svjetiljku na komodu i staklo zazvecka tankim 
zvonkim glasićem. 

Konte začuđeno otvori prema njemu oči: 

Naježen košćat lik. 


— Konte moj... — Grgo mu dohvati ruku. 
— Aa... Ne treba... — Konte se uznemiren počne usprav- 
ljati. — Ne... nisam još mrtav, još... — Na licu mu se očitovao 


strah. 
— Mi smo bili prijatelji... 

— Ne... ne treba... — mucao je Konte i mršti se ljutito. 
Blijedo lice mu se malo zarumenilo na jagodicama. — Eto ti sve, 
samo hajde... Odlazi! — vikne jako i klone na uzglavlje. 

X 


Grgo i Mate su sjedili za stolom sve do četvrtog sata. U to 
doba je sunce uprlo u zelenilo u Ratkovićevu vrtu, pa je zeleni 
odraz kroz prozor zašarao zidove sobe. 

"Tišina je; a dolje na ulici prolazi lagani ženski korak u suhim 
opancima. 

U kući zapjevuši propuh, i lupnu vrata. ' 

Grgo svečano ustane, složi ruke na leđa i počne šetati po pro- 
stranoj sobi. : 

— Dobra šetnja! — začuje se glas papige. 

On zastane, iznenađen. 

Namršti se od misli. : 

Ali onda podigne glavu ponosnije i šeta dalje sve od jednog 
zida do drugoga. 

Mate sjedi čvrsto, i naslonio se laktima-.na sto, a oči blago 
upravio preda se, bez misli i u blaženom zadovoljstvu. Zalickao 
se, umio, u čistoj je odjeći, i sad kao da se naslađuje svojim izgle- 
dom, položajem. Ali je od truda smršavio, okošćatio. Tako on 
svakog dana satove sjedi. Izbjegava društvo; nego iziđe na obalu, 
pa se negdje usami i dobrodušno gleda oko sebe, i ljude gleda i 
daleka brda i more i oblake, kao da ga sve to jako raduje i kao 
da mu je to i dosta, drugo ništa ne treba. Sada on ne gleda oca: 
što god ljudi činili, njemu je sasvim naravno, bilo glupo ili pa- 
metno, u ničem ne vidi ništa čudnovato. Same zanimljive slike. 
I tiha radost odrazuje se na njegovu licu. 

Grgo priđe vratima, otvori ih i zaviri u hodnik, nešto malo 
oprezno, pa se opet vrati i, zamišljen kao i prije, nastavi šetnju. 

— Prodati Glavičinu... to je prva. — Govori sam sa sobom, 
glasno i s nekim zlobnim zadovoljstvom u glasu. 

Mate se ne gane. 

— Pa onda Čela, pa Makirinu, pa Volujak, pa... dosta toga 
do smrti... dosta, brate... dostajalo bi... 

Podigne glavu ponosno i šeta uvjereno. Soba odzvanja šuplji- 
nom kao zdenac. A u kući je tišina, nijema tišina, kao da je ova 
kuća ponor, u koji su se uvalili i ništa sa svijeta u nj ne dopire, 
ni glas ni svijetlo sunca. I Grgi se učini, da je to velika blagodat: 
oni su u toj velikoj kući sačuvani od svega, imaju svoj zaseban 
svijet: zdenac s golubima, vodoskok, svoje svijetlo; a skriveni su 

i nitko ne zna što čine, kao ni za one u grobovima, u dubini 
zemlje: da li se oko stolova sastaju bijeli kosturi, razgovaraju i 
igraju briškulu. 

Opet poviri na hodnik; pogleda onamo u zatvorena vrata 
Kontove sobe, u koju se, otkad su on i žena umrli, nitko ne usu- 
đuje priviriti. Vrati se natrag, oprezno priđe ormaru, turi ruku iza 
njega i izvadi zaprašeni štap, onaj tanki crni štap sa srebrenom 
pasjom glavom mjesto ručice. Uzme dakle štap, otare ga o haljak 
i uputi se kroz vrata van. 

Mate ga gleda, ali ništa ne govori; samo mu je na licu zaigrao 
lagan lagan smiješak. 

— Tatata... — Grgo zapjevucka. 

Stavio je štap pod pazuho pa laganim, ali čvrstim, odlučnim 
korakom pošao hodnikom, izišao u nadstublje, gdje je među veli- 


kim prozorima uvehlo Kontovo cvijeće i krletka s papigom. 


Čim ga je papiga ugledala, okrene dva kruga šetnje, pa kao 
malo stidljivo reče: 

— Dobra šetnja! ... 

Grgo se trgne: 

— A? 

A papiga opet važno pošeće. 

Grgo onda stane preda nju, zamisli se, pa zatrepće očima, kao 
da se želi sjetiti nečega, nekog obreda. Onda digne prst u zrak: 

— Mora biti! — reče ozbiljno. 

— Mora biti — ponovi papiga zaključno. 

Grgo opet zatrepće očima časak i još se jednom zamisli, ali 
Se odmah vrati na onu prijašnju, pa pođe niz kamene stube. Dolje 
otvori vrata: zalupetaju zasuni, zatutnji kuća i zvonce zazvoni. A 
Grgo iziđe na ulicu sa štapićem pod pazuhom. Na pragu zastane, 
izvadi iz džepa veliki modri rubac, pa se dugo useknjuje. 

Onda se uputi. 

S vrha ulice gleda za njim dječak: 

— Konte! — vikne. / 

Grgo se lagano zaustavi, okrene se, pogleda dječaka zami- 
šljeno, digne štap i tiho reče: 

— Mora biti! 

— Dobra šetnja! 

On zamahne štapom odlučno odozgor prema dolje kao sabljom. 

Onda mirno i svečano nastavi šetnju. 

ALBERT HALER, DUBROVNIK 
LJEPOTA 


Kad bi imali pravo pozitivisti, naturalisti, psihologisti i slični, 
koji, polazeći. sa svoga stajališta kolikoće, ne priznaju nikakvu 
»metafiziku«, to jest ne priznaju razlikovanja po kakvoći, bila bi 
isključena svaka spoznaja najvažnijih i najsudbonosnijih životnih 
pitanja. Spomenuti pravci niječu kategorije duha, kategorije lije- 
poga, istinitoga i dobroga, koje su svi pravi mislioci smatrali naj- 
glavnijim predmetom ozbiljnog filozofskog razmišljanja. i 

Ali ima čudnovatih teorija, koje baš zato jer priznaju istinito 
i dobro niječu u ime njihovo ljepotu. To su teorije, koje drže, da 
umjetnost ima osim estetskog i drugih mjerila (filozofsko, soci- 
jalno, ćudoredno i t. d.). Ovo mišljenje ima svoj izvor u zamjeni 
lartpurlartizma sa shvaćanjem umjetničkog stvaranja kao samo- 
bitne duhovne djelatnosti. . 

Što je lartpurlartizam? Lartpurlartizam*, ili bolje estetizam, 
rađa se iz praznine duha, u kojemu su presušili misaoni i ćudore- 
dni sadržaji, te ovaj, u pomanjkanju vlastitog uporišta i u nemiru 
vlastite praznine, posiže — kako je vrlo dobro opaženo — za »lije- 
pim« slikama kao takovim, odcijepljenim od čuvstvenih pokreta, 
za zvučnošću neuvjetovanom ritmom unutrašnjeg talasanja, za 
virtuoznošću stila radi stila, riječi radi riječi, zvuka radi zvuka, 
u jednu riječ za »ljepotom« vanjskoga. : 

Shvatljivo je, da u slučaju zamjene estetskog stvaranja s este- 
tizmom estetsko mora izgledati kao mjerilo među mjerilima; ali 
mu se tako oduzimlje estetski značaj i pripisuje ujedno i izvan- 
estetski, prema čemu bi estetsko bilo u isto vrijeme i ne-estetsko, 
što bi bilo isto kao i reći, da je misao ujedno i ne-misao, a ćudo- 
redno i ne-ćudoredno. Potpuno je jasan psihološki uzrok ovakovih 
čudnih zaključaka: ako je estetsko samo prazni estetizam, pra- 
zninu treba ispuniti ozbiljnim sadržajima, te se tako mora postaviti 
više »mjerila« za istu duhovnu pojavu. SA 

Ali ako pjesništvo (i uopće umjetnost) ima više mjerila, onda 
pjesništvo ne opstoji. Što je u tome slučaju pjesnik i u čemu se 


* iv »lartpurlartizam« često se upotrebljavao u europskim književ- 
M are g ri*ej i (A. G. Matoš, Dr. Livadić i drugi) u smislu samobit- 
nosti umjetničkog stvaranja, i u tome slučaju on je predstavljao ispravno 
stanovište, iako pod nezgodnim imenom, jer je lartpurlartizam vrlo često 
značio poziv na kult praznog vanjskog oblika, što je značilo nijekieije 
unutrašnjeg duhovnog pokreta, prvog uvjeta svakog istinskog umjetničkog 
stvaranja. 

razlikuje od filozofa ili od čovjeka prakse? Ako među pjesništvom, 
filozofijom i praktičnom djelatnošću nema nikakve razlike, čemu 
onda raspravljanje o pjesništvu? Jedino moguće »raspravljanje« 
u tome slučaju bila bi tvrdnja, da pjesništva nema. Pa ipak i oni, 
koji vjeruju u više mjerila, raspravljaju o pjesništvu, govore o 
pjesničkoj ljepoti pojedinih pjesama, analiziraju pjesme, dakle u 
praksi priznaju ono, što niječu u teoriji. 

Sva ova protuslovlja proizlaze iz nesposobnosti pozitivističkog 
mentaliteta da shvati dinamičnost estetskog stvaranja. Duhovne 
djelatnosti nisu poredane statički jedna uz drugu, kako misli 
pozitivistički psihologizam, nego su u dinamičnom kretanju jedna 
prama drugoj, prelaze jedna u drugu, a svaka pojedina opet dje- 
luje prama svojoj specifičnoj kakvoći. Dub je i estetski čin, i mi- 
saonost, i praktično-ćudoredno djelovanje, ali tako, da se sve ove 
kategorije očituju uvijek kroz jednu kategoriju, koja je toga časa 
u djelatnosti. Pjesnik, u času pjesničkog stvaranja, ne prestaje 
biti misaono i ćudoredno biće, a ipak je pjesnik; misaone i ćudo- 
redne funkcije nisu uništene, one i dalje djeluju, ali djeluju na 
drugi način nego u činu filozofiranja ili ćudorednog djelovanja — 
one su obavijene koprenom poezije. Misaoni sadržaji u estetskom 
stvaranju nisu hladno i objektivno traženje odnošaja među po- 
javama, nisu strogo izricanje sudova, nego oni postaju tužna ili 
radosna pjesma, koju izazivaju životne spoznaje; isto tako pje- 
sništvo nije uzburkanost i vrtložnost praktičnog života, iako čuv- 
stva, koja se zgušnjavaju u pjesničke slike, imaju svoj izvor u 
burama i sukobima praktično-ćudorednog života. 

Tvrdnja, da opstoji više »mjerila« za pjesništvo, sadržaje u sebi 
ipak neku istinu, ako se ona uzme onako, kako se ima uzeti. Uzeta 


pozitivistički ona uništava pjesništvo i sve druge djelatnosti (ako 


je pjesništvo u isto vrijeme i filozofija i sociologija i t. d., onda 
su filozofija i sociologija i t. d. ujedno i pjesništvo, što znači, da 
ne opstoji ni pjesništvo, ni filozofija, ni sociologija i t. d.); uzeta - 
sukladno s duhovnom stvarnošću ona ne znači drugo nego: da 


* pjesništvo nije nikakva prazna i elegantna igra, nego duhovna, 


čovjeku prirođena moć, koja crpe svoje sadržaje iz najdubljih 
i najozbiljnijih doživljaja, pa i iz misaonih i ćudorednih slojeva. 

U ovim pitanjima javlja se stara, nespretno postavljena di- 
lema: ili lartpurlartizam ili »tendencija«. Odgovor je: ni jedno ni 
drugo, ili bolje — i jedno i drugo. Estetsko stvaranje ne može biti 
bez ozbiljnog sadržaja, bez »tendencije«, ali i ta »tendencija«: 
mora dobiti u estetskom stvaranju estetski značaj. 

A što je s književnim djelima, u kojima »tendencija« odnosi 
Prevagu nad spontanim estetskim činom, to jest u kojima je 

»tendencija« zbilja tendencija u smislu pagjemnosti? kad E 
kovim djelima zanijekati svaku vrijednost u duhov adja 
jednog naroda? Svakako to bi bilo nepravedno Knee im ka 
su očito nastala iz neke ozbiljne duhovne potre ei ir odim mda 
svoj razlog opstojanja. Treba ih priznati, ali ne jah pede 
stavljanjem više mjerila, čim se uništavaju ies e Ž Ke sad 
estetske vrijednosti, nego njihovim odvajanjem o ue na 
djela kao tvorevina sa svojim posebnim mjerilom. Ra Vodi 
književnosti u širem smislu, to jest radi se ne gonna pa 
nego o »ne-pjesništvu«, kako je zgodno označio književ. 
širem smislu jedan suvremeni estetičar. tipi X 
Ima književnih djela namijenjenih zabavi, qredeknom i 
goju, vjerskom uvjeravanju, domoljubnom leg men i dl. 
kojima tendencija zadržava svoju namjernost, ali sred oi . 
bez težnje da se prikaže onim što nije, to jest leptira pe 
što se događa u protupjesničkim djelima; tendencija , j A : 
otvoreno i iskreno kao tendencija, ne uništavajući pri anih a 
sničku stranu, koja često teče usporedo s njom. Kako je us boo: 
vila suvremena estetika, protupjesnička su djela samo oke sa ; 
tendenciju, pirlitajući je i kiteći umjetnim cvijećem, na si A ah 
stoje prokriomčariti kao pjesništvo. Stanovište s više muk E 
razlikuje ni pjesništvo, ni ne-pjesništvo, ni Val (dp g go 
ih miješa sve zajedno, s konačnim posljetkom zbr : ako vilama 
spasavaju duhovne vrijednosti, nego se uništavaju. jaki s . 
nuto stajalište veoma je udobno, jer oslobađa peme .. 
posjedovanja dvaju neizbježivih uvjeta svake istins “i a vid 
ukusa i sposobnosti razlučivanja. Što znači ukus, to jes A PA 
nost doživljavanja pjesništva, ako ovo ne opstoji kao posebna da 
hovna pojava? U tome slučaju ukus ne može biti drugo nea sd 
neodređeni impresionizam, bez korijena u svijesnom iskustvu 
pjesničkog doživljavanja. A_ ako pjesništvo ne opstoji, ono se ne 


može ni razlikovati od drugih duhovnih vrijednosti, jer je isto 


vjetno s njima. , ' opa 

Nepriznavanje estetske duhovne aktivnosti vodi do još je si) 
kobne posljedice: do istovjetovanja životopisne i pjesničke osobe. 
Neki kritičari zaustavljaju se na zanimljivosti vanjskih pa 
ljaja u životu pisaca, ne obazirući se nikako na činjenicu, . i . 
ti doživljaji došli do pjesničkog izraza u njihovim jao ili 
nisu. Životi pojedinaca mogu biti puni događaja i doživljaja, 
mogu izazivati tople simpatije i sažaljenje, ali pokraj svega e 
njihova djela ne moraju imati pjesnički značaj. Panindg nastaje 
uvijek iz iste predrasude: estetsko stvaranje uzimlje se kao izvan- 

životni estetizam (lartpurlartizam), pred kojim ima uvijek pred- 
nost »život«, to jest pojedinac u njegovoj goloj empiričnosti. 

Ali samo kroz estetski čin podižu se empirične činjenice na 
ravan »života«, i to vječnog života. Patnje, radosti, ljubavi i 
mržnje pjesnika i umjetnika dobivaju biljeg općeljudskoga i vječ- 
noga samo zahvaćeni stvaralačkom maštom, koja ih plazmira u 
sveživotne simbole. Pozitivizam suprotstavlja stvaralačkoj mašti 
»stvarni život«, jer misli, da ona krivotvori stvarnost i da je izvrće 
u fantastičnost. Ali fantastičnost i stvaralačka mašta nisu isto: 
fantastičnost nastaje iz samovoljnog maštanja, bez korijena u 
stvarnosti čuvstvenog života, dok je stvaralačka mašta organski 
povezana s čuvstvenim životom, te ga uobličuje i ritmizira, da 
upotrijebim izraz suvremene estetike. Tim mu oduzimlje časovitost 
i mušičavost osobnoga i podiže ga do jedne više osobnosti, u ko- 
joj pojedinci vječno nalaze same sebe. 

Goethe je veoma živo prikazao proces poetizacije »stvarnog 
Žživota«, govoreći o svojim duševnim stanjima, iz kojih je nastao 
njegov »Werther«. I to neka posluži pozitivističkim teoretičarima 
kao dokaz, da se pri shvaćanju pjesništva kao poetizacije života 
ne radi o nekoj samovoljnoj hipotezi ovoga ili onoga teoretičara, 
nego o činjenici potvrđenoj vlastitim iskustvom jednog velikog 
pjesnika. Goethe piše (»Aus meinem Leben«): »...jer ja sam se 
bio ovim sastavkom više nego ikojim drugim spasio od burnog 
elementa, na kojemu sam uslijed svoje i tuđe krivnje, uslijed slu- 
čajnog i odabranog načina života, uslijed promišljenosti i nepro- 
mišljene žurbe, uslijed tvrdoglavosti i popuštanja, bio bacan na 
najstrašniji način amo i tamo. Ja sam se osjećao kao iza općenite 
ispovijesti opet radostan i. slobodan dobivši pravo na nov život. 
Staro kućno sredstvo ovaj put mi je izvrsno poslužilo. Ali nakon 
što sam se osjetio olakšan i pročišćen tim što sam stvarnost 
preobrazio u pjesništvo, moji prijatelji su pri tome bili zbunjeni, 
jer su držali, da se pjesništvo mora preobraziti u stvarnost, da 
pjesnik mora naknadno odigrati roman i ustrijeliti se: i ono, što 
se iz početka događalo među nekolicinom, događalo se poslije 
među mnogima, te ova knjižica, koja je meni toliko pomogla, po- 
stala je ozloglašenom kao vrlo štetna.« 

Ovdje je jasno i oštro odsječena granica između »stvarnog 
Života« i pjesništva. Pjesništvo nije proživljavani život (ono, što 
Talijani nazivaju »la vita vissuta« ), nije neposrednost strasti, nije, 
kako Goethe kaže, burna elementarnost, nego je promatranje 
Života i njegovih oluja kroz bridnjak mašte, kroz koji se gorčina 
Proplakanih suza i grč boli smiruju u igri duginih boja i u ganuću 
uspomene. Istovjetovanje neposrednog života i umjetničkog stva- 

ranja znači naturalističko nijekanje ljepote u čovječjoj duši, jer 
ljepote sigurno nema u krvavom i surovom vrtlogu životnih strasti, 
nego se ona nalazi u odbljescima stvaralačke mašte, koja ove 
oduhovljuje i podiže na stupanj višeg života. Na drugom mjestu 
Goethe kaže: »Duhovni oblik nikako nije umanjen, kad dođe do 
izraza, samo ako je ovo očitovanje u izrazu pravi stvaralački pro- 
izvod, istinsko presađivanje: stvar proizvedena nije niža od onoga, 
koji je proizvodi, nego je dapače svojstvo žive tvorevine da pro- 
izvedeno nadvisuje onoga, koji proizvodi.« Navodeći ove riječi. 
Goetheove, Hermann Bahr spominje i izjavu Williama Blakea: 
»Ja nisam hego tajnik; pisci su u vječnosti.« I dok sublimacija 
života u umjetničkoj ljepoti igra ulogu pročišćenja, smirenja i 
»dobijanja prava na nov život« (i to je blagoslovljeni učinak lje- 
pote), kako je sam Goethe na sebi doživio i kako doživljuje svaki 
pravi uživalac umjetnosti, uništavanje ljepote prenošenjem životne 
neobuzdanosti u uzvišene krajeve umjetnosti rađa zlokobnim po- 
sljedicama u djelatnom životu, kao što je u slučaju Goetheova 
»Werthera« svršavalo samoubojstvima. Nije uzalud Sokrat često 
savjetovao divljem i surovom Ksenokratu: »Ksenokrate, žrtvuj 
Haritama.« 

U glasovitom prizoru Homerove »Ilijade«, kad se Andromaha 
»smiješi kroz suze« gledajući Hektora, kako se na odlasku u bitku 
i smrt oprašta od njihova sinčića, odrazuje se pjesnikova čovje- 
čanska samilost nad bespomoćnošću mlade žene u vrtlogu sud- 
binskih događaja, udivljenje nad požrtvovnošću junaka i religio- 
zno strahopoštovanje pred nedokučivim. Da pjesnik nije snagom 
svoje mašte isklesao ove žive likove, bi li i današnji čovjek nalazio 
u njima vječno ljudsku samilost nad bespomoćnim, vječno ljud- 
sko udivljenje nad herojskim, vječno ljudsko skrušenje pred ne- 
dokučivim? Tu se ne radi o samovoljno fantastičnom, nego o ži- 
votu, koji kontemplacija pjesničke mašte dematerijalizira i daje 
mu drhtavu toplinu sveljudskoga. Pomanjkanje pjesničke mašte 
bilo bi stvorilo bezživotne lutke, retorički bučne i deklamatorski 
namještene; ali u onom Andromahinu smijehu kroz suze, u cijeloj 
njenoj pojavi, kakovu je pjesnik prikazao, u Hektorovoj igri sa 
sinčićem, u dječakovu strahu od očeve perjanice odrazuje se istin- 
ski život u svoj dramatičnosti patnja i radosti. To su likovi živi 
i individualni, i baš zato jer su živi i individualni, blizi su ganutim 
srcima svih vremena. A bez stvaralačke mašte, bez estetske aktiv- 
nosti, oni ne bi bili živi i individualni. Estetska aktivnost je pot- 
puno istovjetna s općeljudskim. 

Pristupimo li s mjerilima, koja ne uzimlju u obzir stvaralački 
momenat, ovome prizoru, kojega je vrijednost baš u stvaralačkoj 

snazi, što se u njemu očitovala, što će od njega ostati? Život je 
u likovima zamro; a s njim i toplina pjesnikovih čuvstava, koja je 
te likove stvorila, i zaludu ćemo preostale kosture spasavati na 
bilo koji način. Tako je nemilosrdno uništena ljepota stvaralačkog 
čina i njegova humanizatorna moć, jer on daje kucajima ljudskih 
srdaca plemenitost«đuhovnosti i svetost neizmjernosti. 

Zahtjev »stvarnog života« i njegovih problema u pjesništvu 
stvorio je »socijalno« mjerilo, koje će književnost spasiti od ne- 
ozbiljne igre estetizma. Ali socijalno ne može nikako biti mjerilo 
pjesništva, jer-ovo, kao i druge vrste umjetnosti, rađa se iz pod- 
ručja čuvstva i mašte, a socijalno je intelektualno-praktični pojam 
sređivanja odnošaja u ljudskom društvu. Ovo mjerilo ne uzimlje 
u obzir najbitnije svojstvo pjesničkog stvaranja: projekciju čuv- 
stava kroz stvaralačku maštu u neizmjernost duhovnosti. Soci- 
jalno mjerilo raskida: čuvstvenu pređu i svetokrug vječnosti u pje- 
sničkim tvorevinama: i. tim uništava glavnu podlogu i spoznaje 
duhovnih vrijednosti. i plemenitog čovječanskog djelovanja. 

Isto vrijedi:i.za druga izvanestetska mjerila, jer su ili razum- 
ske ili praktično-namjerne naravi, te ne prodiru u bitnost sponta- 
nog čuvstveno-fantazijskog stvaranja. Estetsko, kao mjerilo među 
mjerilima, nije također adekvatno mjerilo, jer nije uzeto u smislu 
stvaralačke estetske moći (u kojoj su i sva druga »mjerila«), nego 
u smislu vanjskog uresa razumskih i praktičnih sadržaja. 

Kad bi pjesništvo imalo više mjerila, imale bi ih i druge vrste 
umjetnosti: i glazba, i slikarstvo i t. d. I sada zamislimo magiju 
besmrtnih zvukova ili polet nadahnutog slikarova kista ocijenjene 
mjerilom socijalnoga ili filozofije. Zvukovi zamiru, a polet slikarov 
smrzava se u opća pravila i u led pojmova. 

. Kako. je gore: rečeno, mišljenje o opstojanju više mjerila za 
pjesništvo dobiva svoje pravo značenje, kad se »mjerila« uzmu u 
smislu sađržaja.: Mjerilo u tom slučaju ostaje jedno, kao što i 
mora biti, ako se hoće izbjeći zbrkanost i nesređenost. I onda se 
estetska djelatnost pokazuje onim što jest: dinamičkom moći, 
koja ne uništava druge vrijednosti, nego ih prožimlje značajkama 
svoje naravi. U gornjem primjeru iz »Ilijade« nalaze se u estet- 
skom stvaralačkom činu razni momenti ljudskog doživljavanja: 
udivljenje nad domovinskom ljubavi Hektorovom, samilost nad 
slabim, religiozno strahopoštovanje, ćudoredna svijest, određeni 
pogled na život, dakle domoljubni, socijalni, vjerski, etički i filo- 
zotski elementi; ali svi su oni zahvaćeni estetskim činom, koji ih 
podiže iz ograničenosti mjesta i prostora i daje im pečat vječnoga. 

Estetsko stvaranje nije lartpurlatizam (estetizam) i ne treba 
ga spašavati ozbiljnim sadržajima, jer je on sam po sebi ozbiljna 

duhovna moć, koja ne bježi ni od kakvih ozbiljnih sadržaja, ili 
bolje, koja već u sebi nosi ozbiljne sadržaje. Kroz estetski čin 
odrazuje se čitav čovjek, naravno na estetski način, kao što se 
kroz misaonu i praktično-ćudorednu sferu odrazuje cio čovjek, na 
posebni način dotične sfere. Kako se može posumnjati i jednog 
časa u ozbiljnost estetskog stvaranja, koje sublimira ljudska čuv- 
stva i projecira ih u beskonačnost? Ne radi se pri tome o blješta- 
vim slikama otkinutim od ozbiljne čuvstvene podloge ni o praznini 
vanjske muzikalnosti, koje su značajne za estetizam:-istinske estet- 
ske slike zgusnuta su ljudska ganuća, a muzikalnost velikih pje- 
sničkih tvorevina talasanje je pokrenute pjesnikove unutrašnjosti. 
Pjesnička su djela posvećene tvorevine, na koje su postavili »svoje 
ruke nebo i zemlja«, kako Dante kaže za svoju velepjesmu. 

U projekciji čuvstava u neizmjernost i vječnost sveljudskoga 
nalazi se Ljepota, jedna od one tri duhovne vrijednosti, u koje su 
vjerovali i kušali ih rastumačiti svi veliki spiritualistički sustavi 
od Platona do danas. Platon u svom »Symposionu« određuje lje- 
potu kao samostalnu, izvanvremensku i izvanprostornu kategoriju« 
...koja je bez početka, ne rađa se i ne umire, nije s jedne strane 
lijepa a s druge ružna, nije sada lijepa a kasnije ne, nije ondje 
lijepa a ondje ružna, nije nekome lijepa a drugome ružna, niti se 
može tjelesno prikazati kao lijepo lice, kao lijepe ruke ili kao 
drugi dio tijela — nego je to ljepota, koja opstoji o sebi, vječna, 
uvijek jednaka.« Platon dakle shvaća ljepotu kao određen apso- 

olutan pojam. Za njega kategorije duha predstavljaju skladno je- 
dinstvo; ali on to jedinstvo zamišlja nerazlučeno, statički, tako 
da se pojedine kategorije gube jedna u drugoj: Tek su sadašnja 
vremena otkrila dinamično jedinstvo duha, jedinstvo u raznoli- 
kosti, pri čemu kategorije zadržavaju svoj specifični kvalitet. Osim 
toga novija filozofija prenijela je transcendentne Platonove ideje 
u unutrašnjost duha, te ih zamišlja kao njegove sastavne dijelove. 
Ali, što je glavno, i ona uzimlje kategorije duha kao skladnu cje- 
linu, tako da nijekanje jedne znači nijekanje svih, i ona ih uzimlje 
kao vječne i apsolutne vrijednosti. 

Pozitivizam, relativističan uslijed svoga kvantitativnog zna- 
čaja, ne priznaje i ne može priznati apsolutnost kvaliteta, te po- 
stavlja više mjerila za estetski čin s namjerom, đa mu tobože spasi 
dostojanstvo, ni ne sluteći, da tim uništava.ne sama estetsku ka- 
tegoriju, nego i sve druge kategorije, jer više mjerila znači skep- 
tički relativizam, to jest načelno nepriznavanje kvaliteta, dakle 
znači nijekanje svih duhovnih vrijednosti. ; 

Raspravljanja o ovim pitanjima nisu prazna besposlica filo- 
zofskih cjepidlaka, kako misle kavanski. mudraci i njima slični 

»teoretici«, nego životni problem pojedinaca i narodA. Suvremeni 
njemački pisac Frank Thiess (»Das Reich der Damonen«, Paul 
Zsolnay Verlag, Berlin-Wien-Leipzig, 1941.) piše: »Velika djela 
Hunf i drugih barbarskih naroda besplodno su propala u prazninu, 
jer ovi nisu poznavali ni povijesnotvornu silu Prava ni moć po- 
vezivanja na nešto više, nego što je vlastita životinjska sila. Tako 
je morao iščeznuti Atila... tako su se kao plin raspršali bezbrojni 
primitivni narodi, koji su za kratko vrijeme ispunjali svijet stra- 
hom i čuđenjem. Ali Grci, kojih je cijelo biće prožimala religio- 
znost, ostali su besmrtni, jer se njihova duša uvijek ponovno po- 
vezivala s ovim moćima. Jer ono, što je Helada darovala svijetu, 
živi u njemu dalje: njen veličanstveni svijet misli kao prva ljud- 
ska provala u svijetlo duha i njeno neistraživo duboko povezivanje 
cijelog prolaznog života s Apsolutnim.« j 

Tolika je odgovornost duhovnih radnika prama svome 
narodu. 

STJEPAN PAVIČIĆ, ZAGREB oi 


| HRVATSKO NASELJE > 
U FRUŠKOGORSKOM PODRUČJU 


Zemljište između Dunava i Save, u Fruškoj gori i 'oko nje, 
nastanila je ona hrvatska struja, koja je u svojem šeljenju zahva- 
tila područje od mora preko Dinare, Vrbasa i Bošrie sve do Drine 
i do sastavaka Save i Dunava. To je i bila središnja hrvatska sku- 
pina, koja je na sjeveru graničila s podravskom, a na jugoistoku 
s gornjodrinskom hrvatskom strujom. Od njih se ona "razlikovala 
po govoru, koji je u te središnje skupine bio ikavski, s potpunim 
ili djelomičnim čakavskim narječjem i osobenim haglaskom. Sje- 
verna, podravska struja, koja je bila obuhvatila cijelu Podravinu 
i onda srednju Posavinu do Kupe, nosila je €kavski govor i kaj- 
kavsko narječje s naglaskom, koji se u glavnom podudarao s onim 
iz središnje skupine. Gornjodrinska struja razvila je u sebi go- 
vornu podlogu, iz koje se s vremenom, do početka 14. stolj., izvio 
jekavski izgovor. U njoj je nastalo i štokavsko narječje, koje je 
zajedno s jekavskom govornom podlogom bilo vrlo jaka značajka 
te hrvatske jugoistočne skupine. Hrvati između Dunava i Save 
pripadali su prema tome središnjem hrvatskom naselju s ikavskim 
govorom, s djelomičnim čakavskim narječjem i sa starim nagla- 
šivanjem, u kojem su postojale potpuno silazna i onda još jedna, 
t. zv., uzlaznosilazna duljina, koja je još i danas značajna za na- 
selje te središnje hrvatske skupine. 

“Na tom zemljištu između Dunava i Save bili su prije do- 
seljeni Slaveni zajedno s Avarima u ratovanju oko tvrđava i u 
borbama oko pojedinih krajeva uništili još u 6. i u 7. stolj. mnogo 
starosjedilaca, koji su sastojali od različitih naroda i rasa. To se 
dogodilo osobito u osvajanju Sirmiuma, vrlo naseljenoga uprav- 
noga i trgovačkoga mjesta, kod kojega je poginulo mnogo naroda. 
Stoga su Hrvati, uništivši u prvoj polovici 7. stolj. Avare, kada 
su se prilike smirile, na tom području našli samo malo starosje- 
dilaca, i to u glavnom po šumovitim krajevima Fruške gore. 

Kao i drugdje na našem tlu, ti su starinci prešli na pastirsko 
gospodarstvo, te se još kasnije spominju srijemski Vlasi, koji su 
iz Fruške gore selili dalje u unutrašnjost Balkana. Kako je to 
zemljište od 4. do 6. stolj. bilo poprište dugotrajnoga ratovanja u 
seobi naroda, bilo je ono slabo naseljeno, pogotovu na ravnu tlu 
uz velike ceste. Stoga su velike šume zahvatile ne samo goru i 
podgorinu, nego i posavinu i nisko podunavlje. Hrvati su se na- 

stanjivali po krčevinama i na starom obradivom tlu, kojega je 
najviše bilo u podgorini. Iako je to zemljište između Dunava i 
Save bilo najplodnije od svih zemalja, koje su Hrvati naselili u 
to vrijeme, opet su ga oni razmjerno najrjeđe nastanili. S jedne je 
strane tome razlog bio upravo u tome, što je to plodno tlo bilo 
sasvim zapušteno i bilo prešlo u šumu, a u drugu ruku bilo je to 
stoga, što je to zemljište bilo prvo u naseljavanju, te ga je struja 
samio prešla, težeći da dospije u dalje krajeve. Ratna hrvatska po- 
strojba više je naseljenika dala tome području istom u svojoj dru- 
goj seobi, koju je nekako u 7. stolj. izvršila iz primorskih i dinar- 
skih krajeva u Pobosanje, srednje i donje lijevo Podrinje, u 
Posavinu i Podunavlje. 

Koliko je na tom području ostalo malo starosjedilaca, i kolika 
je bila snaga doseljenika Hrvata, vidi se najjasnije iz činjenice, da 
je novo naselje dalo zemljištu sasvim novo nazivlje mjesta, potoka, 
brda i šuma. Iz starine ostala su jedino imena velikih triju rijeka 
-— među njima i najveće, koja nosi naziv iz jezika iranskih pra- 
otaca doseljenih poslavenjenih Hrvata (Dunav — Danav = rijeka) 
—- i grada Sirmija, po kojemu je i velik dio toga kraja stekao ime, 
koje su doseljeni Hrvati preokrenuli prema zakonima svoga jezika | 
u oblik Srčm, a taj je ikavski glasio Srim. Ali je i taj grad kasnije 
izgubio to staro ime, jer su na njegovim ruševinama osnovana dva 
nova naselja, Sv. Irinej i Sv. Dmitar, koja su prema tome dobila 
i nazive Erenj i Dmitrovica (Mitrovica). 

Koliko se može razabrati, Hrvati su odmah po svom naseljenju 
na tom fruškogorskom području ustrojili tri veće upravne jedinice, 
koje su imale župsko značenje. Jedna je od njih zauzimala posavski 
dio i južnu podgorinu, te je nosila ime Donji Srijem. Središte joj 
je bilo na zemljištu staroga Sirmija. Druga je župa obuhvatala po- 
dunavlje i dio gore iznad njega. U njoj je središte bilo u mjestu, 
koje je kasnije nazivano Banmonoštor, a danas mu je.ime Bano- 
štar. Zapadni dio Fruške gore, njegova podgorina, bliže Pobosuće 
i Posavina nalazili su se u župi, koja je imala ime, Morača. U njoj 
je središte bilo na utoku Studve u Bosut, gdje se je razvio Moro- 
vić. Zapadnije otuda u daljnjem Pobosuću i Povučju nastala je 
upravna jedinica Vukovo sa središtem u mjestu istoga imena. 

U 8. stolj. cijelo je to područje, koje je u državnoj ustrojbi 
spadalo pod Posavsku Hrvatsku, došlo pod kratkotrajno vrhovni- 
štvo franačko, pod kojim je bilo otprilike do 827. god. Gospodstvo 
Franaka na tom zemljištu bilo je toliko značajno, da je i gora, 
najvažniji dio toga kraja, dobila po tom ime »Fruška«. U rato- 
vanju oko 827. preoteli su to područje od Franaka Bugari, koji su 

ga držali gotovo jedno stoljeće. Za njihova vladanja svakako su 
obnovljene stare hrvatske upravne jedinice, preko kojih se moglo 
zemljom najlakše upravljati. Bugari su to zemljište između Dunava 
i Save izgubili oko 925. god., kada su Madžari zagospodarili do- 
njim Potisjem i bližim Podunavljem. Tada su Madžari postavili 
svoje posade u župska središta i na važne položaje u tom kraju, 
iz kojih su zavladali zemljom. Uz posadnu vojsku naselili su Ma- 
džari s vremenom i nešto svojih plemenskih rodova, koji su stekli 
potrebne zemlje. To madžarsko naselje spominje Konstantin Por- 
firogenet. Dalje u unutrašnjost područja nisu Madžari ulazili. Oni 
to nisu uspjeli ni kroz cijelo 10. stolj., što se jasno vidi iz postav- 
ljanja granice pečujske biskupije od god. 1008. Istočna međa te 
biskupije povučena je te godine potokom Koruškom, zapadno od 
Banoštra, u sjevernom dijelu gore, ali nije bila određena s južne 
strane planine ni u Posavini. U tim dijelovima još je bila snažna 
stara hrvatska plemenska postrojba, koja je držala velika područja 
izvan dosega gradskih posada. Hrvate na tom zemljištu navodi 
posredno i spomenuti Konstantin Porfirogenet, koji, opisujući po- 
ložaj madžarskoga naselja, općenito spominje, da mu se na jugu 
nalaze Hrvati. , 

Iz toga hrvatskoga dijela mogao je biti i onaj Sermo, za kojega 
bi se moglo izvesti na osnovi mutnih bizantinskih vijesti, da je 
pripadao hrvatskoj državnoj upravi u Srijemu. Bizantinci su, 
naime, 1018. god. zaposjeli taj južni dio fruškogorskoga područja, 
namamivši Serma, državnoga visokoga upravitelja u Sirmiju, u 
stupicu, u kojoj je našao smrt. U rukama Carigrada ostao je taj 
dio Srijema do 1070. god., u kojoj su Bizantinci konačno izbačeni 
i sa toga zemljišta. Od toga vremena cijelo je to fruškogorsko 
područje u političkom pogledu ostalo jednovito sve do turske 
provale. 

U 12. stolj. provedena je onda na tom zemljištu građansko- 
ratnička i crkvena uprava i razdijeljena je zemlja posjedovno. U 
upravnoj diobi ostale su i dalje Donjosrijemska i Gornjosrijemska 
Župa oko starih središta, ali je u zapadnijem dijelu ukinuta mo- 
račka jedinica, te je Vukovska župa obuhvatila i zapadni dio gore 
i donje Pobosuće. Granica je između oba Srijema i Vukova povu- 
čena u toj diobi starom istočnom međom pečujske biskupije, koja 
je međa opet svakako od starine bila zapadna granica Srijema i 
ujedno krajna crta Morače. Ona je tekla po potoku Koruškoj, po 
kojemu je unišla u prijehod Nadaš, iz kojega je prešla u Manđeloški 


potok i po njemu je dohvatila Savu. Ta je granica kasnije rijetko 


i malo mijenjana, a i danas je, prema narodnom shvaćanju, ona 

samo nešto pomaknuta na zapad. Po toj diobi iz 12. stolj. gornji 
je Srijem obuhvatao i lijevu obalu Dunava, a donji opet desnu 
stranu Save. Prvi je nazivan prema tome i Ovostrani, a donji i 
Onostrani Srijem. Ovaj drugi još je daleko u 13. stolj. zahvatao 
velik dio Mačve sa središtem u gradu Debrcu. Za to je područje 
poslije i ostalo zapravo ime Onostrani Srijem. 

Kada je u 13. stolj. nastala namjera, da se stvaraju veće žup- 
Ske upravne jedinice, oba su Srijema spojena u jednu župu, te 
je takvo stanje potrajalo do dolaska Turaka. Tada je od toga no- 
voga područja otpala lijeva obala Dunava, a i na desnoj strani 
Save novi je Srijem zadržao samo nešto zemljišta, u glavnom u 
savskim okukama. Inače je i na taj Onostrani Srijem s vremenom 
prešlo općenito ime Mačva, osobito otkad je na toj strani osnovan 
mačvanski banat. Novo uređenje Srijema provedeno je do 1250. 
god. Ubrzo zatim vojničke su potrebe u ratovanju sa Srbima stvo- 
rile u tom kraju oko donje Save veliku jedinstvenu ratničku jedi- 
nicu, u koju su unišle Vukovska i Srijemska župa i Mačva. Njoj 
je na čelu stajao mačvanski ban, koji je kroz neko vrijeme gotovo 
u pravilu bio i vukovski i srijemski župan. ' 

Prema tim novim prilikama promijenilo se i sijelo Srijemske 
župe. U 12. i 13. stolj. ono je u donjem dijelu bilo u starom Sir- 
miju, a to je stanje ostalo i od vremena, kada su se oba Srijema 
spojila u jednu župu, te je trajalo do pod konac 13. stolj. do ure- 
đenja spomenute ratničke jedinice. Od toga vremena ono je za- 
visilo o osobi samoga župana, a ujedno isprva i mačvanskoga bana, 
koji je sebi i svojim zamjenicima, podžupanima, to mjesto prema 
prilikama izabirao. Stari Sirmij napušten je kao upravno sijelo već 
pod kraj 13. stolj. Na njegovu zemljištu razvilo se onda crkveno 
upravno središte, isto tako važno kao i ono župsko. Ipak su župan 
i podžupani srijemski često stolovali u susjednoj Mitrovici, koja 
im je i po bogatom naselju i po smještaju za to mogla dobro po- 
Služiti. Sudske skupštine srijemskoga plemstva obdržavane su isto 
tako u većim mjestima područja, a osim u Mitrovici često i u ve- 
likom trgovištu Rudniku (Vrdniku), koje je cestama bilo spojeno 
s cijelom župom. 
> Fruškogorsko područje već je od 13. stolj. bilo dobro nase- 
ljeno. Iako je ono prostorom razmjerno bilo maleno, ipak je na 
njemu od toga vremena do Turaka postojalo 15 velikih trgovačko- 
obrtničkih mjesta, od kojih je 10 bilo s razvijenom upravnom i 
sudskom samoupravom. 

Vrsnoća zemlje na tom području nije svagdje jednaka. Ona 
je mnogo bolja u podgorini, nego u uskoj posavini. Osobito je 

plodno tlo u ravnom podunavlju istočno od gore i od nje jugo- 
zapadno od Mitrovice prema Iloku. Najslabije su zemlje na onom 
niskom tlu u okuci Save od Nikinaca do Zemuna, koje trpi mnogo 
i od savskih izdani. Prema toj vrsnoći tla bilo je raspoređeno za 
to vrijeme i naselje. Ono je bilo najgušće u podgorini i u podu- 
navlju, gdje je osim žitarica bila važna i obrada vinograda i voća. 
Stanovništvu je tu mnogo koristio i plovni Dunav, kojim je naj- 
lakše prometana trgovačka roba. Stoga se od 15 velikih naselja 
na tom području njih 8 nalazilo u samom podunavlju, 2 u posavini, 
i to onoj ispod gore, 4 u podgorini, a Rudnik u samoj planini na 
podesnu položaju. i 

Podunavska mjesta Ilok, Banoštar, Čerević, Kamenica, Petro- 
varadin i Karlovci ležala su također u gori i ispod nje, Slankamen 
njoj u blizini, a samo se Zemun razvio na ravnici. Takva je rav- 
njačkog značaja i Mitrovica, koja već nešto dalje od Save ima 
izvrsne zemlje i vinorodno tlo. Na tom višem tlu ležao je i stari 
Sirmij, koji je kasnije zvan Sv. Irinej ili Erenj. U pravoj podgo- 
zini razvili su se u zapadnom dijelu Eng ili Janok, kojemu je po- 
ložaj bio jugoistočno od Iloka, na plodnu tlu, i Ilijaš, nešto istoč- 
nije od današnje Čalme. Oba ta mjesta nalazila su se u Vukovskoj 
župi. U blizini Ilijaša, na području sadašnjega Manđelosa, ispod 
same gore, sjeverno od staroga Sirmija, osnovali su naseljenici iz 
Milana svoju veliku naseobinu, koju su u svojem jeziku nazivali 
Villa franca. U hrvatskih starosjedilaca to je talijansko naselje 
dobilo ime Fruška, napravljeno prema narodu i državi Fruzi, hr- 
vatskom obliku za njemački naziv Frank. Postoji mišljenje, da je 
upravo ime te naseobine, toliko značajne u tom kraju, mnogo pri- 
pomoglo, da je cijela gora iznad nje prozvana imenom fruškim. 
U službenoj pisarnici i u madžarskom posjedovnom plemstvu zvano 
je to mjesto imenom »Olasz«, koje u Madžara znači »Talijan«. 
Veličinu toga naselja pokazivao je madžarski pridjev nagy, te je 
cijeli oblik toga imena glasio Nagyolasz, prema kojemu je s vre- 
menom u Hrvata nastalo ime Manđelos. Na području današnje 
Rume ili u njenoj blizini spomenici su zapisali poveće mjesto, 
kojemu se ime sačuvalo jedino u službenom obliku Arpatar6, koji 
je u hrvatskom glasio Strnište. Na samom tlu između kanala Jar- 
čine, Save do Zemuna i Dunava do Slankamena nije se do Turaka 
razvilo ni jedno veliko naselje. Na tom su zemljištu ležala inače 
mnogobrojna sitna kmetska sela. 

Kršćanstvo primili su Hrvati na ovom području u 8. stolj. za 
franačkoga gospodstva, ali crkvena ustrojba nije u to vrijeme još 
mogla biti uređena. Ima dokaza, da su Bugari u 9. stolj. u Srijemu 

uredili biskupiju, sa središtem u Sirmiju. Kada su Bugari u po- 
četku 10. stolj. «izgubili to područje, prema svršetku toga stoljeća 
raširena je ovuda do potoka Koruške biskupija pečujska. U istoč- 
nom dijelu područja, od toga potoka i zapadno od Mitrovice pa 
sve do sastavka Dunava i Save, nije neko vrijeme bilo prave cr- 
kvene ustrojbe. Na zemljištu pečujske biskupije ubrzo je utvrđena 
svagdje katolička crkva, ali u spomenutom istočnom dijelu ona je 
uvođena postupno, jer je utjecaj bivše bugarske biskupije u tom 
kraju bio i dalje snažan, dok ga druga crkvena ustrojba nije mogla 
pravo zamijeniti. Samo postupno ulazila je koločka biskupija i 
na desnu stranu Dunava i ustrojavala je svoje župe u Fruškoj gori 
i oko nje, koliko je madžarska vlast obuhvatala toga područja. 
Stoga su pod tu novu crkvenu ustrojbu najkasnije dolazili krajevi 
u posavini, koji su i posljednji izlazili iz bugarskoga utjecaja, ili 
bar nisu ulazili pod madžarski, nego su ostajali pod domaćom ple- 
menskom hrvatskom upravom. Od god. 1018., kada su Bizantinci 
osvojili Sirmij, srijemsku posavinu i južnu podgorinu, pa do 1070., 
kada su te krajeve izgubili, cijelo je to zemljište opet potpalo pod 
ustrojbu istočne crkve, koja se je tu mogla nesmetano utvrđivati. 

Istom od 1070. koločka je biskupija obuhvatila cijelo područje 
između Dunava i Save istočno od Koruške i Manđeloškoga po- 
toka, i od toga vremena mogla je na njemu biti provedena 
ustrojba katoličke crkve u punoj snazi. U prvom redu ustrojen je 
na tom zemliištu poseban arhiđakonat koločke nadbiskupije, a 
onda je za 150 godina katolička crkva toliko ojačala, da je Sv. 
Stolica god. 1229. osnovala u Srijemu samostalnu biskupiju, pod- 
ređenu spomenutoj nadbiskupiji. 

Sjedište joj je postao prostrani benediktinski samostan u 
Banoštru. Tu je crkva sv. Stjepana uzeta za stolnu, a oko nje se 
postrojio srijemski kaptol. U provali Tatara taj je samostan stra- 
dao u velikoj mjeri, te su biskup i kaptol morali bježati i našli su 
utočište u Sv. Irineju, na području staroga Srijema. Ta crkva bila 
je prepozitura s bogatim posjedom, u kojima su se mogli udobno 
smjestiti i biskup i cijeli kaptol. U Banoštru su ubrzo popravljeni 
stolna crkva, biskupija i kaptol, te je sijelo biskupa moglo opet 
biti preneseno na staro mjesto. Ali je i u Sv. Irineju ostalo to sje- 
dište, te je biskup srijemski naizmjence stolovao i u jednom i u 
drugom sijelu. Najposlije su stalni kaptoli ostali i u Banoštru i u 
Sv. Irineju, te su oba istodobno djelovala, jedan za gornji, a drugi 
za donji dio biskupije. Tako se stara dvojnost srijemskoga pod- 
ručja opet očitovala, barem u crkvenoj upravi. To je stanje potra- 
jalo sve do turskoga gospodstva. 

Jako je već do konca 12. stolj. ustrojba katoličke crkve za- 
hvatila cijeli Srijem, ipak je na tome području ostalo i nešto osta- 
taka ustrojbe istočne crkve. U samoj Mitrovici takav je bio sa- 
mostan sv. Dimitrija grčke crkve, koji je u tome mjestu postojao 
uz takav samostan rimske crkve sve do dolaska Turaka. Iz toga 
se vidi, da su pripadnici istočne, ili, kako ih spomenici zovu, grčke 
crkve, pristupili u 11. ili u 12. stolj. ujedinjenju s katolicima, sa- 
čuvavši svoj obred. Inače su posjedi i grčkih i rimskih samosta- 
naca mitrovačkih bili izmiješani, što dokazuje, da su u svoje doba 
bili jedna darovnica. : TADINI 

Razmjerno rano osnovani su na tom području benediktinski 
samostani. Spomenici ih navode 7, od kojih je 6 postojalo već u 
početku 13. stolj., te možemo pretpostaviti, da su podignuti još u 
12. stolj. Nalazili su se svi u podgorini, pa nema sumnje, da ih je 
u taj kraj namamila mogućnost plodonosnoga obrađivanja ratar- 
skoga i vinorodnoga tla. Benediktinci su i bili oni, koji su na tom 
zemljištu kroz nekoliko stoljeća davali jasan primjer gospodar- 
skoga napretka u svakom pogledu. Od tih samostana 4 su ležala u 
podunavlju, i to sv. Nikole kraj Neština, sv. Stjepana u Banoštru, 
u Dombovu i u Petrovaradinu, sv. Dimitrija u Mitrovici, sv. Grgura 
u Grgurevcima, nešto sjevernije od Mitrovice, i sv. Križa u Fru- 
škoj ili Manđelosu. Osim Benediktinaca rano su na ovo područje 
došli i Križari, koji su držali velike posjede na plodnoj zemlji oko 
Jarka, Nikinaca i Šašinaca, gdje su se njihova imanja miješala 
s biskupskim, kaptolskim i benediktinskim zemljama. Od tih Be- 
nediktinaca, Križara, biskupskih i kaptolskih posjeda i od fruških 
naseljenika i potjecat će one plemenite vrste vinove loze j voća, 
koje su bile na glasu u fruškogorskom području i u srednjem vijeku 
i za Turaka, a od kojih neke i danas postoje. 

Ostali samostanski redovi na tom su bogatom zemljištu bili 
slabo zastupani. U Petrovaradinu bili. su uz Benediktince i Cister- 
citi, u Iloku Augustinci i Franjevci. Značajno je, da Franjevaca na 
srijemskom području prije Turaka i nije bilo, iako su u 14., a po 
gotovu u 15. stolj., na njemu postojale jake vjerske borbe. Njihovi 
najistočniji samostani tu između Dunava i Save stajali su u Iloku, 
Lukovu kraj Lipovca i u Alšanu kraj Gunje na Savi. 

Srijemska biskupija razdijeljena je bila na 4 arhiđakonata, 
iako je prostorom bila razmjerno malena. U fruškogorsko pod- 
ručje spadao je i istočni dio morovićkoga arhiđakonata iz pečujske 
biskupije. Toliki broj tih crkvenih kotareva jasno pokazuje, da je 
tu bilo i jako katoličko naselje, i župe da su bile mnogobrojne i 
gospodarski osigurane. 

Stolni ili katedralni arhiđakonat u Srijemu obuhvatao je pod- 
ručje oko kaptolske crkve sv. Irineja. Zvao se i arhiđakonat Polje, 
što pokazuje, da mu je pripadala mitrovačka posavina i južnija 
susjedna podgorina. U njemu su bile župe u Sv. Irineju, Mitrovici, 
Fruškoj, Šuljmu, Radincima, Stijanovcima, Pavlovcima, Munorodu, 
Svima Svetima, Bešenovu, Putincima, Vognju, Velikim Remetama 
i možda još kojemu mjestu, koje nije zapisano. Drugi je arhiđa- 
konat nosio ime bilinski (belinski), imajući središte u mjestu Bilinu 
(Belinu, Biljincima, Beljincima), koje se nalazilo u gori, sjeverno 
od Šuljma. Njemu su spadale župe u sjevernijem dijelu planine 
i susjednom podunavlju, među kojima navode: Sv. Martin, Han- 
gon, Rudnik, Rivicu, Neradin, Ledince, Kamenicu, Sadag, Sentić, 
Dumbovo, Beočin, Čerević i Banoštar. Daljnji istočni dio podu- 
navlja i njemu susjednu unutrašnjost zauzimao je arhiđakonat, 
koji spomenici zovu »Obona«. N jemu su pripadale župe: Obona, 
Petrovaradin, Karlovci, Slankamen, Ioduš, Sv. Margarita, Sasi, 
Novo selo, Batajnica, Solt, koje nahodimo zabilježene, a nema 
sumnje, da su župe postojale i u Pazovi, Golubincima, Beški, Kr- 
čedinu, Surduku i inače na tom zemljištu, samo se slučajno u po- 
znatim listinama ne spominju. Četvrti je arhiđakonat prema tome 
obuhvatao zemljište u onoj okuci, što je čini Sava između Niki- 
naca i Zemuna, te se stoga i zvao »posavski« (de Pozavia). Tu su 
zapisane župe oko kanala Jarčine u Nikincima, Živoljiću, Gomo- 
lovu, Njeku, Kraljevcima, Hetenovcima i Đurđevcima, dalje istoč- 
nije u samoj okuci u Beni, selu kraj Kupinova, u Dopšincima i 
Petrovcima, sjevernije u Jakovu i Sv. Nikoli i u Zemunu u Gor- 
njem i Donjem gradu. 

Zabilježeno je prema tome u srijemskoj biskupiji od 13. do 
16. stolj. preko pedeset katoličkih svjetovnih župa, ali ih je sva- 
kako bilo i više, samo se ne nalaze u poznatim spomenicima sa 
toga zemljišta, koji iz toga vremena i onako nisu obilni. Kako se 
vidi, katoličkih je župa na tom srijemskom području prije Turaka 
bilo razmjerno mnogo oko same gore, gdje je i naselje bilo gušće. 
Tu je zabilježeno 27 bogatih župa, od kojih su nekoje imale i po 
dva župnika još u 14. stolj. Na izvrsnom ratarskom tlu, na male- 
nom prostoru oko donjega dijela staroga rimskoga kanala, u gu- 
stom naselju bilo je 7 župa, a isto.ih je toliko zapisano na dobroj 
zemlji uz Dunav od Batajnice do Slankamena, od kojih je ona u 
Sasima već oko god. 1330. imala dva župnika. U samoj okuci spo-“ 
minju samo jednu župu, i to.u podgrađu kupinskom Beni, za 
koju je značajno, da je bila posvećena sv. Benediktu, te je valjada 
imala i veze s redom Bened:ktinaca. Inače je upravo u toj okuci 

ie živjelo u sitnim selima bez jačega društvovnoga značaja. 
ag ea sjevernije od te okuke već je ležalo područje gustih 
šuma, koje su obuhvatale tisuće jutara na onom niskom tlu južno 
od Golubinaca i Pazove, a zvale su se Lužje. Na zapadnoj strani 
toga fruškogorskoga područja, u morovićkom arhiđakonatu, bile su 
Župe još gušće. Osim u Iloku one su na tom malom prostoru po- 
stojale u Neštinu, Suseku, Koruškoj, Biklavu, Ležimiru, Ilijašu, u 
tri dijela grada Janoka, u Viziću, Đipši i Lipovcu, a tu u susjed- 
stvu još su župne crkve bile u Ferincima, Erdeviku, dvije u Bin- 
guli, u Ljubi, Demenčinu, Međešu, Todilu, Kuzminu i Martincima. 


Jedinstvo vjerskoga života na tom području počelo je kolebati 
već u I4. stolj., a veće su promjene u tome nastupile odmah u po- 
četku 15. stolj. i trajale su kroz cijelo to stoljeće i dalje do dolaska 
"Turaka. Najprije je na to zemljište između Dunava i Save uspjelo 
prodrijeti bošnjačkoj crkvi, koja je na to tlo ulazila onda postupno 
preko drenovačke i morovićke posavine i širila se naglo po cijelom 
kraju, a osobito po južnijem dijelu. Nešto kasnije ukorijenila se 
na tom području husitska sljedba, koja je dolazila iz južnomadžar- 
skih županija, pa je i zahvatila najviše podunavlja i fruškogorske 
podgorine. Već su u početku 15. stolj. obadvije te sljedbe bile to- 
liko jake između Dunava i Save, da su protiv njih morale nastu- 
piti državna i crkvena vlast. Zbog toga je na to zemljište u to 
vrijeme bio poslan i glasoviti inkvizitor Jakob iz Marke, koji je tu 
velikom strogošću djelovao nekoliko godina. Uz te dvije vjerske 
sljedbe od početka 15. stolj. u Srijemu se je uvriježilo i pravo- 
slavlje, koje su od kraja 14. stolj. donijeli pravoslavci, koji su iz 
Srbije selili na lijevu stranu Save. 

Postoje službene potvrde iz vremena oko 1430., da su bo- 
šnjačka, husitska i pravoslavna crkva na tom zemljištu imale već 
većinu, osobito po selima. Katolici bili su u to doba jači jedino 
u gradovima, u kojima je inače bilo mnogo i husita. Takav odnos 
vjera na zemljištu od Rače, Morovića i Iloka na istok do sastavaka 
Dunava i Save trajao je do pod kraj 15. stolj. Tada su se umanjili 
u većoj mjeri husiti, koji su najviše i proganjani, jer su uza se 
imali mnogo svećenika i naobraženoga svijeta, a uz to su bili vrlo 
bojovni i nasrtljivi. Velik je dio husita prišao bošnjačkoj Crkvi, 
a ostali su se pritajili kao katolici. Bošnjačka crkva bila je raši- 
rena osobito po selima, gdje je postojala ili tajno ili javno, već 
prema društvenim prilikama. 

Pod kraj 15. stolj., uoči turske opasnosti, vjerske su se borbe 
na tom zemljištu donekle smirile, samo je katolička crkva i dalje 

djelovala s pomoću svojih prepozitura u Moroviću i Sv. Irineju i 
svojih središta u arhiđakonatima, u Iloku, Petrovaradinu, Mitro- 
vici, Slankamenu, Kamenici, Karlovcima i Zemunu. Osobito su u 
tom pogledu radili franjevački samostani u Alšanu kraj Gunje, 
koji je u tu svrhu i osnovan, i onaj u Iloku, u kojem je i bilo sre- 
dište katoličke djelatnosti u to vrijeme. U 16. stolj., pred dolazak 
Turaka, među starosjediocima bile su prema tome raširene kato- 
lička i bošnjačka crkva, samo je ova druga postojala i djelovala 
često tajno. Zbog dugotrajne vjerske borbe u 15. stolj. i zbog tih 
prilika u to je vrijeme bilo na tom zemljištu razmjerno mnogo 
naselja, u kojima je i po predaji kućnoj i cijeloga okolnoga kraja 
bila ukorijenjena upornost protiv katoličke crkve. _ : 

Kada su onda od 1521. do 1526., u dva vojna pohoda, Turci 
osvojili to zemljište od Zemuna do Iloka i Rače, nastale su među 
starosjediocima Hrvatima nove prilike, koje su bile posljedak toga 
stanja s kraja 15. i u početku 16. stolj. Razmjerno velike množine 
toga staroga naselja pristale su odmah uz Turke, prešle su u nji- 
hove ratne i društvovne postrojbe, primile su islam i postale su 
naravnim putem glavni dio novoga državotvornoga turskoga sta. 
novništva. Tako se dogodilo, da su već u drugoj poli 16. stolj. na 
tom zemljištu postojala velika upravna i trgovačko-obrtnička sre- 
dišta s mnogobrojnim muslimanskim stanovništvom. S druge opet 
strane nestao je na tom zemljištu u nekoliko godina turskoga vla- 
danja onaj veliki broj kršćanskoga naselja, za koji znamo, da je 
postojao prije turskoga dolaska. Sigurno je, da ti starosjedioci 
Hrvati, rimokatoličke i bošnjačke crkve, nisu izginuli i propali u 
spomenutom ratovanju od 1521. do 1526. god. Prvo osvajanje od 
god. 1521., u kojem su dobili Zemun, Kupinovo, Slankamen i cijeli 
istočni Srijem, Turci su proveli gotovo bez borbe, te im je naselje 
prešlo u vlast s vrlo malo gubitaka. U onom pohodu od 1526. Tur- 
cima su se redom poispredavale sve tvrđave na tom zemljištu, te 
nigdje tu nije bilo borbe ni propadanja stanovništva. Bitka se 
vodila jedino o Petrovaradin, ali i ta se jaka tvrđava konačno pre- 
dala, te je stanovit dio njene posade odmah prišao Turcima i činio 
je kasnije jezgru muslimanskoga stanovništva u tom gradu. 

Tako su velike množine stanovništva i po selima i po grado- 
vima prešle u tursku vlast, te se islamizacija mogla provesti na 
cijelom području. U prvom redu islam su na tom zemljištu primili 
listom svi pripadnici bošnjačke crkve i one kuće, u kojima se odr- 
žala husitska predaja. Uz njih pomuslimanio se u općem pokretu 
u pojedinim krajevima i stanovit broj dotadanjih katolika, kojih 
je, kako smo vidjeli, bilo mnogo osobito po gradovima na cijelom 

zemljištu. Kako je bošnjačka sljedba bila najjača u posavini i juž- 
noj podgorini, osobito u istočnom dijelu, a husitska predaja u 
istočnom podunavlju, to je na tim stranama toga zemljišta pre- 
laska na islam i bilo najviše. Tu su islam prihvatili i mnogobrojni 
seljaci i građani. 


Tako se i dogodilo, da su upravo u tim krajevima nastala ubrzo 
u 16. stolj. velika muslimanska naselja. U posavini i u susjednoj 
podgorini taj su značaj dobili: Rača, Mitrovica, Manđelos, Ležimir, 
Grgurevci, Irig, Kupinovo, Zemun, a dalje u podunavlju i sjever- 
noj podgorini Slankamen, Vojka, Karlovci, Petrovaradin, Kame- 
nica, Čerević, Banoštar, Ilok i Voćin. Odmah u početku turskoga 
vladanja seosko je muslimansko naselje prešlo u gradove, koji su 
zbog toga i narazmjerno narasli. Stoga na tom području i nije bilo 
u većoj mjeri seoskoga muslimanskoga stanovništva, kao šte je to 
bilo oko Požege i Cernika. Na taj način mnoga su sela već u dru- 
goj poli 16. stolj. na tom zemijištu raseljena, a to je opet bio raz- 
log, da su u njih doseljavali i pravoslavni iz susjedne Srbije. 

Starosjedilaca katolika održalo se u nastupu turske vlasti naj- 
većma, dakako, u zapadnijem dijelu područja, gdje ih je i prije 
toga bilo najviše. Tu ih je jedna skupina ležala oko Iloka, a druga 
oko Mitrovice. Uz ovu drugu vezala se je i poveća skupina u Rumi, 
Golubincima i oko tih mjesta. Pod turskim gospodstvom bilo je 
starosjedilaca katolika i u Petrovaradinu, a ponešto i u Slanka- 
menu, Karlovcima i Kamenici. 

Turci su na ovom području, prema svome upravnom iskustvu, 
uredili odmah po osvojenju sandžak s pojedinim kotarima i voj- 
vodstvima. Kao osnovu za to uzeli su cijelo zemljište između 
Dunava i Save, samo su iz njega izuzeli Vukovar s okolicom. 
Sandžak je nazvan srijemski, iako je velik dio stare Vukovske 
župe bio u njem zahvaćen. U upravnoj diobi spadao je srijemski 
sandžak pod vilajet budimski, a ne bosanski, pod kojim je bilo 
daljnje područje između Save i Drave. Kotarevi su u turskoj upravi 
bili manje jedinice, koje su bile ustrojene oko jake tvrđave kao 
ratnoga središta. Prema tome na ovom su zemljištu postojali pod 
Turcima kotarevi: zemunski, petrovaradinski, iriški, mitrovački, 
iločki, morovićki, nimački (oko današnjega mjesta Nijemaca) i 
ivankovački. U pojedinim od tih kotareva, koliko su postojala veća 
muslimanska naselja oko manjih utvrda, ustrojena su bila vojvod- 
stva s nižom ratnom spremom. Taj su značaj imali, na pr., Grgu- 
revci i Fruška (Manđelos). Ta turska dioba na kotareve poslužila 

je kasnije u 18. stolj. kao temelj upravnoj razdiobi toga područja, 
pa joj i današnji ustroj velike župe gotovo potpuno odgovara. 
Već u početku turskoga vladanja bilo je na tom području na- 
selje gusto, a ono se i dalje razmjerno umnažalo, jer nije trpjelo 
ni ratova ni drugih nevolja. U njemu su najbrojniji bili muslimani, 
koji su držali sve gradove i trgovišta i veća mjesta uz Dunav i u 
podgorini. Njih je već u početku 17. stolj. moglo biti na cijelom 
tom zemljištu do 20.000, a tome broju valja dodati i do 5.000 musli- 
mana iz ratne ustrojbe, od kojih su mnogi kao stalna posada imali 
svoj dom i obitelj. Osobito su jaki muslimani bili u Iloku, Petro- 
varadinu, Mitrovici, Rači, Zemunu, Irigu, Grgurevcima i Manđe- 
losu, gdje ih je bilo i do 2000 i 2500. Oni su bili u glavnom trgovci, 
obrtnici, veći i manji posjednici, a osim toga u upravnim sredi- 
štima i mnogobrojni činovnici. Oni su na tom zemljištu nastavili 
gojenje vinove loze i plemenita voća, po čemu je Srijem bio na 
glasu i pod turskom vladom. Muslimansko je stanovništvo u dalj- 
njem toku 17. stolj. još mnogo naravnim porastom ojačalo, te ga je 
pred turski poraz s kraja toga stoljeća moglo biti i preko 30000. Iz 
toga je naselja još u početku turskoga gospodstva pošao i stanovit 
broj iz ratne postrojbe sa strujom, koja je naseljavala nove 
osvojene krajeve između Drave i Save i u lijevom Podunavlju. 


Kako je to muslimansko naselje u Srijemu u stanovništvu bilo 


najjače, ono mu je davalo i značaj, koji je bio jednak onome u 
susjednoj Bosni, u kraju oko Požege i na zemljištu s lijeve strane . 
Dunava, gdje su svagdje muslimani imali većinu. 

Kako su oni tu između Dunava i Save bili u glavnom hrvatski 
starosjedioci, tome su području čuvali i najbolje njegovo staro 
hrvatsko obilježje, koje se očitovalo i u ikavskom govoru sa zna- 
čajkama čakavskoga narječja i staroga naglašivanja i u ostalom 
duhovnom i tvarnom stvaranju. 

Katolika je na tom zemljištu, poslije tih velikih promjena i 
muslimanjenja, u početku 17. stolj. ostalo oko 600 kuća, od kojih 
je jedno 200 postojalo u iločkom kraju, drugih 200 u Mitrovici, 
Rumi, Golubincima i selima i mjestima oko njih, a toliko ih je do- 
mova bilo u Petrovaradinu, Karlovcima, Kamenici i u okolici tih 
gradova. U 16. stolj. ti su katolici imali više svojih župa, a sredi- 
šta su im bila u Iloku, u voćinskom (šarengradskom) franjevačkom 
samostanu i u Mitrovici, Župnici su im bili, već prema prilikama, 
ili svietovajaci, koji su dolazili iz različitih hrvatskih krajeva, 
najviše iZ primorja, i Franjevci, dok je samostan u Voćinu dje- 
lovao. U ustanku U god. 1596. taj su konvent Turci raspustili, te 
su FranJeVCI Samo uz velike teškoće mogli služiti svoje stare župe. 

Kako su u to vrijeme prestali dolaziti i svjetovni svećenici u taj 
kraj, a i oni stari ostavljali svoja župska mjesta, nastala je u 
ustrojbi katoličke crkve između Dunava i Save, osobito u istočnom 
i srednjem dijelu, velika nevolja. Župe su ostajale bez svoga sve- 
ćenstva, neke i duže vremena, a neke ga nisu mogle više ni dobiti. 
Tada je nastupilo u tom kraju i djelovanje pravoslavnoga sve- 
ćenstva, koje je starosjedioce katolike mamilo u svoju crkvu. U 
tako teškom stanju katoličke ustrojbe ono je imalo i mnogo 
uspjeha. Prema pisanim vijestima iz toga vremena prešli su na 
pravoslavlje potpuno za tridesetak godina svi starosjedioci u 
istočnom Srijemu od Golubinaca do Mitrovice, a u stanovitom 
dijelu i u Iloku i u okolici toga mjesta. Spomenici navode i po- 
imence mjesta, gdje je to prelaženje izvršeno. Dogodilo se to u 
Golubincima, Rumi, Kraljevcima, Dobrincima, Velikim Remetama, 
Šuljmu, Vognju, Manđelosu, a u Mitrovici kod većeg dijela staro- 
sjedilaca. To otpadanje od katoličke crkve na tom zemljištu bilo 
je gotovo u glavnom do 1630. god. Do te godine prišlo je pravo- 
slavnoj crkvi i 12 katoličkih kuća u Iloku. Računalo se, da je do 
toga vremena prešlo u tu crkvu preko 200 starosjedilačkih hrvat- 
skih domova, što je činilo u tom kraju velik dio seoskoga stanov- 
mništva uz nešto gradskoga u Mitrovici, Iloku i Manđelosu. 


Na pravoslavlje prelazilo se i dalje poslije 1630., kako je to za- 
bilježeno još oko god. 1650. Može se reći, da je pri tome nestalo 
potpuno starosjedilačkih hrvatskih katolika u Rumi, Golubincima, 
Dobrincima, Kraljevcima i svim okolnim selima oko tih mjesta. 
Održalo ih se dvadesetak kuća jedino u Mitrovici i ponešto u 
Manđelosu, Grgurevcima, Ležimiru, Čalmi i po manjim selima u 
tom kraju. Tako je već polovinom 17. stolj., silora prilika, u središtu 
Srijema, na najboljoj zemlji, katolička ustrojba vrlo oslabila, a 
posljedak toga osjećao se i kroz cijelo 18. stoljeće. 

Nema vijesti, a ne može se ni drugačije dokazati, da su kato- 
lici u to vrijeme prelazili na pravoslavlje u većem broju i u Po- 
dunavlju istočno od Iloka.. Tu su najveći dio područja zauzimali 
muslimani. tako da je i pravoslavnih i katolika bio mali broj. 
Poslije odlaska Turaka našlo se na tom zemljištu oko 200 katoličkih 
hrvatskih porodica u samom Petrovaradinu, a po nekoliko kuća u 
Karlovcima i Slankamenu. Otuda se vidi, da su se starosjedioci 
katolici na tom podunavskom tlu održali i kroz cijelo 17. stoljeće. 
Stanovit broj starinaca Hrvata katolika očuvao se kroz to vrijeme 
i u Zemunu, u kcjem je hrvatsko naselje u početku 18. stoljeća bilo 
već razmjerno jako. Zemunske katolike posluživali su po svoj 
prilici Franjevci iz Beograda, koji su im bili najbliži. Inače je i dalje 

u 17. stolj. postojala župa u Mitrovici, koja je obuhvatala i južnu 
podgorinu od Čalme do Grgurevaca. Pretpostavljamo, da su i po- 
dunavski katolici imali župu u Petrovaradinu ili na njegovu po- 
dručju. Poznato je, da se u tom gradu rodio oko 1635. Franjevac 
Guganović, te bi se moglo naslutiti, da su Franjevci imali u njemu 
među katolicima većega utjecaja. Najbolje su se kroz 17. stoljeće 
katolici održali u iločkom području. Tamo je u selu Ljubi bilo 


«sjedište jake župe, koja je zauzimala zapadni dio Fruške gore. 


Pravoslavni novosjedioci bili su u to vrijeme gušće naseljeni u 
istočnom dijelu toga područja, bliže sastavku Dunava i Save i 
zemljištu, odakle su preseljavali. Rjeđega je njihova naselja bilo i' 
dalje zapadnije, pogotovu po selima, a bio ih je i po gradovima 
stanovit broj, jer su pripadali u ratnoj postrojbi neredovitim 
četama. Oni su se po govoru razlikovali od starosjedilaca musli- 
mana i katolika, imajući čisto štokavsko narječje, ekavski izgovor > 
i novo naglašivanje ili bar podlogu za njega. Kako su bili inače na 
tom području u manjini, osobito u srednjem i zapadnom dijelu, oni 
su s vremenom primili od Hrvata starosjedilaca dosta govornih 
bitnosti, a pogotovu u ikavskom govoru, što se i danas kod pravo- 
slavnoga stanovništva u Srijemu osjeća. Tome je pomogla i okol- 
nost, što je mnogo Hrvata starosjedilaca prešlo na pravoslavlje i 
izmiješalo se s tim doseljenicima. 


Turski porazi u ratovanju od 1687. do 1699. i kasnije u početku 
18. stolj. donijeli su ovome fruškogorskom području u naselju opet 
velike promjene. Glavni je posljedak toga ratovanja u tom pogledu 
po izmjeni državne vlasti bilo veliko raseljavanje muslimana i novo 
mnogobrojno naseljavanje pravoslavnih i ponešto katolika na 
puste zemlje. Turci su izgubili to zemljište u dva maha: prvi put 
mirom od god. 1699., u zapadnom i srednjem dijelu, a na istočnoj 
strani, od Slankamena do ušća Bosuta, u god. 1718. Odmah poslije 
prvih poraza počeli su muslimani sa svojih starosjedilačkih ognjišta 
seliti u sigurnije za njih krajeve s desne strane Save, i ta je seoba 
na zemljištu zapadno od crte Slankamen—Mitrovica već do god. 
1691. bila potpuno izvršena. Ona je zahvatila dakako u velikoj 
mjeri i muslimansko naselje u istočnom dijelu, u Zemunu, Vojki, 
Kupinovu i po selima, gdje ga je bilo. ć 
Maiora je seobena struja pri tome bila navraćena na Raču, na: 
Ud , a Drine do ušća Bosuta, gdje su postojali stari dobri 
no. na je muslimane dovela u istočnu Bosnu, iz koje je 
A.M u to vrijeme iselilo mnogobrojno starosjedilačko naselje u 
Jeve preko Save. Stoga su doseljeni srijemski muslimani na tom 


, 

zemljištu između rijeka Bosne i Drine našli obilno prilike za svoje 
naseljavanje, a opet su dobro došli i samoj zemlji, koja je izgubila 
mnogo staroga stanovništva. Tako su oni svojim velikim brojem 
popunili nastale praznine i u jakoj su mjeri osnažili ono staro- 
sjedilačko hrvatsko mislimansko i katoličko naselje, koje je tamo 
bilo preostalo poslije velikoga ratovanja. 

Ti su srijemski muslimani i svojim ikavskim govorom, starim 
narječjem i naglašivanjem zajedno s mnogobrojnim muslimanskim 
doseljenicima od Vinkovaca, Nijemaca, Vukovara, Osijeka, Da- 
kova, Broda i Požege, koje je ta struja naseljavanja dovela na ovo 
isto zemljište, mogli među starosjediocima i govorno uspješno 
djelovati, te su zaustavili ono pojekavljivanje starinaca, koje je 
već pod utjecajem gornjopodrinskih jekavaca počelo naglo nastu- 
pati u 17. stoljeću. Kako su ti doseljeni muslimani na tom zemljištu 
bili u 18. stolj. mnogobrojni, to je velik dio današnjega stanovništva 
između Bosne i donje i srednje Drine od njih potekao, te vuče svoje 
podrijetlo sa područja između Save, Dunava i Drave iz staro- 
sjedilačkoga hrvatskoga naselja. 

Ratne nevolje od god. 1687. do 1699. izazvale su na tom 
zemljištu oko Fruške gore raseljavanje i ostaloga, katoličkoga i 
pravoslavnoga, stanovništva, iako razmjerno u manjoj mjeri. Kato- 
lici selili su poglavito iz istočnoga i srednjega dijela, ali je njihovih 
raseljenika bilo i od Iloka i Manđelosa. Njih nalazimo dalje zapad- 
nije, oko Vinkovaca, Osijeka, Đakova i Broda, pod prezimenima 
Srimac, Mitrovčanin, Iločanin ili inače po mjestu odseljenja pod 
konac 17. i u početku 18. stoljeća u većem broju. Tada su raseljeni 
osobito Mitrovica i bliža njena okolica od Manđelosa do Rume. 
Uzrok tome seljenju bilo je traženje sigurnijega naselja. Pravo- 
slavni su ostavljali u to vrijeme svoje domove u glavnom u cijelom 
tom području fruškogorskom zajedno s muslimanima, koliko su bili 
članovi. turske postrojbe, ili su inače bili povezani s turskom 
upravom. Stoga ih je struja seljenja odvodila u Podrinje, gdje su 
nastanjivani i na zapadnoj i na istočnoj strani. Ipak je velik dio 
pravoslavnih pristao u tom ratovanju uz kršćansku vojsku, te je 
i ostao na svojem domu i dočekao nove vlasti. 

Osim seljenja u dalje krajeve na tom je zemljištu provedeno 
i unutarnje saseljavanje, pri kojem su se pojedine obitelji nastanji- 
vale na zgodnijim prilikama u bližnjim selima ili u okolici. Ono je 


izvršeno u velikom razmjeru u cijelom tom kraju, a trajalo je i kroz. 


nekoliko desetica 18. stoljeća. Tada se pokazalo osobito nastojanje, 
da se stvaraju veća naselja, te se mnogo naroda naseljavalo u gra- 
dove i veća sela. Tom su prilikom porasli poglavito Petrovaradin, 

Mitrovica, Ilok, Karlovci i Irig, a velika su sela nastala i u po- 
dunavlju, u obim podgorinama i u posavini. To su sve ona mjesta, 
koja se i danas na tom zemljištu odlikuju veličinom. Posljedica je 
toga saseljavanja bila, da su mnoga, osobito sitna i nezgodno po- 
ložena sela, u to vrijeme napuštena ili svedena na mali broj kuća. 
Nove su vlasti taj razvitak naselja pomagale, a često su ga i same 
izazivale i poticale. u g 
Iza muslimana i odseljenih katolika i pravoslavnih ostalo je 

vrlo mnogo puste zemlje. One su ležale u cijelom podunavlju od 
Voćina do Slankamena, u Irigu i okolici, u manđeloškom, grgure- 
vačkom, ležimirskom i mitrovačkom području, a poslije god. 1718. 
i u Zemunu, Kupinovu i Vojci. Puste je zemlje, dakako, bilo i 
inače u cijelom tom kraju, jer je u tom velikom ratovanju nestalo 
otuda preko 60% stanovništva. Od većih mjesta imali su nešto više 
naselja jedino Ilok, Petrovaradin, Mitrovica i Irig. U prva dva grada 
bili su to katolički starosjedioci, ostali iza Turaka, u Mitrovici uz 
to i nešto pravoslavni, u Irigu samo oni posljednji. Na te puste 
zemlje nastalo je tada poslije odlaska Turaka odmah novo na- 
seljavanje. Ono je počelo u manjem opsegu već god. 1688., ali je 
glavna struja nadošla god. 1699. i trajala je kroz nekoliko godina. . 
OQbuhvatila je, dakako, samo srednji i zapadni dio područja, odakle 
su Turci otišli, ali je seobe bilo i u onaj istočni dio, koji je do god. 
1718. ostao pod Turcima. To je bilo i glavno seljenje, u kojem je to 
zemljište između Dunava i Save dobilo razmjerno i najviše do- 
seljenika. U istočni Srijem takva je struja. navedena istom god. 
1720. Pojedinačka veća ili manja seljenja na to zemljište od Iloka i 
Kače do Zemuna izvođena su onda poslije ovoga u prvoj polovini 
18. stoljeća neprekidno, a u drugoj još nekoliko puta u većem i 
češće u manjem opsegu. Ono je, nikad dovoljno naseljeno, moglo 
primati sve te naseljenike, koji su puste zemlje obraćali u plodne 
oranice i vinograde. 

o Hrvati su sudjelovali u svim tim novijim seobama, katkad u 
većem, katkad u manjem broju, ali nikad u velikoj mjeri. Cijelo to 
iruškogorsko područie ležalo je za to vrijeme izvan onih velikih 
seobenih struja, kojima su Hrvati dolazili na istočniji dio zemljišta 
između Save i Drave. Najistočnija velika takva hrvatska skupina, 
koja je iz Podrinja i Pobosanja, od Majevice, Tuzle, Olova i Očevja, 
došla na to područje, zahvatila je najdalje do Rače, Kukujevaca, 
Sota i Toka, ne ulazeći dublje u Srijem. Glas o plodnosti njegove 
zemlje nije još bio proširen u narod dalje na zapad. Naseljenika 
3 u prvo .vrijeme seoba dobio na srijemskom području jedino 
etrovaradin, kojemu je stanovništvo u početku 18. stoljeća imalo 

već oko 400 kuća, a od njih je polovina bila doseljenička. Ali ni ti 
naseljenici nisu bili iz daljih hrvatskih krajeva, nego iz blizine od 
Iloka i Šida, a pogotovu iz lijevoga susjednoga podunavlja. 

U kasnijim godinama prve polovine 18. stoljeća nastalo je 
prvo sustavno doseljavanje Hrvata na to područje. Ono je u prvom 
redu bilo upućeno u podunavlje, gdje je bilo i najviše pustoga tla, 
a i prilike su za življenje bile najzgodnije. Jasno je, da je hrvatsko 
naselje u Petrovaradinu poslužilo pri tome kao uporište. Stoga su u 
toj seobi Hrvati i nastanili Karlovce, Kamenicu, Slankamen i 
Banovce, a zahvatili su u jačem broju i Zemun i u posavini i Mitro- 
vicu. Svagdje je tu hrvatsko naselje otada od godine u godinu 
raslo. Ono je bilo podrijetlom dijelom iz podunavlja, a dijelom iz 
zapadnijih krajeva. Tada su Hrvati u jačem broju počeli naselja- 
vati i Rumu, te su prešli i u srednji dio Srijema. Ipak je to seljenje 
po značenju bilo pojedinačno i bez poticaja državnih vlasti. Tu nije 
bilo ni ikakve druge ustrojbe, koja bi ravnala tim nastanjivanjem. 
Jedino su vlastelinstva, gdje ih je bilo, mamila sebi nove naselje- 
nike, kako je to slučaj bio osobito u Rumi. 

Istom je Krajina u drugoj polovini 18. stoljeća počela sustavno 
naseljavati Hrvate (kao i pravoslavne) iz dobro napučenih krajiških 
pukovnija, pogotovu iz ličke, otočke i obih banskih, na prazne 
zemlje i u izumrle kuće. Na taj način nastanjeni su Hrvati u 
Hrtkovce, Nikince, Platičevo, Golubince, Surčin, a pojačano je 
hrvatsko starije naselje u Slankamenu i Banovcima. To su bile i 
prve seoske skupine hrvatske u Srijemu, kao što su to u glavnom 
i sada. Može se utvrditi, da je to sve do današnjih dana bio i jedini 
rad državnih vlasti, koji je išao za tim, da nastani i Hrvate u tom 
kraju. 

Poslije toga daljnje naseljavanje Hrvata u Srijemu imalo je 
samo pojedinački nesustavni značaj, pa mu ni posljedak nije 
mogao biti velik, pogotovu gdje uza Srijem nije postojalo nikakvo 
jače hrvatsko područje, iz kojega je moglo biti vršeno sustavno 
seljenje, kao što je to bio slučaj kod Srba i kasnije, u 19. stoljeću, 
kod Nijemaca. Stoga su se u 19. i dalje u 20. stoljeću Hrvati na- 
stanjivali na tom području u glavnom po gradovima i većim mje- 
stima, kamo su ih dovodile službe i druge prilike, vezane uz veća 
naselja. Tu su Hrvati snažno napredovali, te su u podunavskim 
mjestima Kamenici, Petrovaradinu, Karlovcima i Slankamenu 
stekli ili održali većinu stanovništva, u Zemunu, Rumi i Mitrovici 
velike manjine. Kroz to vrijeme oni su osnovali svoja naselja i u 
drigu, Maradiku, Čereviću, Staroj Pazovi, u Vrdniku i Beočinu, a 


ponešto su unišli i u druga okolna sela i mjesta. Može se utvrditi, 

da su i u 19. i 20. stoljeću Hrvati, poslije nazadovanja u 17. i u 
početku 18. stoljeća, opet u napredovanju u cijelom Srijemu. 

Na tom području između Dunava i Save od Iloka i Rače do 
Zemuna Hrvati su, kako se vidi, od velike seobe u 7. stolj. bili 
osnovno i glavno naselje, koje je bilo nastanilo sela i gradove i 
dalo zemlji svoj značaj. U velikoj prekretnici za vrijeme turskoga 
gospodstva Hrvati su opet zadržali većinu na području kao musli- 
mani i katolici. Istom u onom velikom raseljavanju i naseljavanju, 
koja su slijedila promjeni državne vlasti pod konac 17. stoljeća, 
Hrvati su, silom prilika, prvo napustili veći dio toga zemljišta, koji 
onda poslije, zbog različitih razloga, i u nestašici sustavne na- 
seobene osnove, nisu stigli još potpuno naseliti. Prema tome na tome 
je zemljištu današnje hrvatsko naselje ili starosjedilačko, osobito 
u zapadnijem dijelu, u Iloku, Šarengradu, Sotu, Ljubi i okolici, 
Petrovaradinu, Karlovcima, Zemunu, Mitrovici, ili je doseljeno 
iza god. 1700., što je gotovo potpun slučaj u drugim nenabro- 
jenim mjestima i u stanovitom dijelu u spomenutim gradovima. 
I u starosjedilačkom i u onom doseljenom dijelu Hrvati su se tu 
dobro razvijali, te nisu ni u doba krize od god. 1880. do 1910. iz- 
gubili ni jedno naselje. Oni su i u to teško vrijeme, kada su posjedi 
prelazili u ruke sposobnijih, osobito u istočnom Srijemu, stekli 
i održali mnoge zemlje, iako su često bili u utakmici s naprednim 
i valjanim narodima. Upravo tu u Srijemu, na zemljištu raznolikoga 
gospodarstva i prirada, Hrvati su i u ratarskom, obrtničkom i trgo- 
vačkom svojem dijelu pokazali velike sposobnosti, koje im za- 
jamčuju svaki napredak. Oni su dosad zadobili velik dio onoga, 
što je hrvatsko bilo tu do 1700. god. Današnjem i narednom na- 
raštaju ostala je zadaća, da Hrvatima na tom području još ojačaju 
posjed i položaj, da hrvatskoj državi osiguraju i održe njezin 
leda i najbogatiji, a hrvatskom narodu njegov najistočniji 
io. 

VLADOJE DUKAT, ZAGREB 


GRČKI [I RIMSKI KLASICI 
U IZDANJIMA MATICE HRVATSKE 


Osvrt prilikom stogodišnjice njezina rada 


I. Zbirka prijevoda grčkih i rimskih klasika, 
koju je pokrenula »Matica Hrvatska«, otpočela je izlaziti godine 


1882., o njenoj četrdesetoj godišnjici. To je bila jedna od važnih 


zadaća, što ih je sebi postavila M. H., otkad je god. 1874. krenula 
novim putem. »Najveći narodi« — napisao je Tadija Smičiklas, 
izvješćujući o osnovama obnovljene Matice u Spomen-knjizi izda- 
noj god. 1892. (str. 52.) — »preporodiše svoju narodnu knjigu, 
otkada divne pravom mjerom i ljepotom umne proizvode Grka i 
Rimljana podadoše na svom narodnom jeziku.« Tu je zadaću 
M. H. zdušno vršila, pa iako je bilo godina, kad je izdavanje kla- 
sičnih djela zbog drugih prečih potreba trglo unatrag, ipak se Ma- 
tica uoči svoje stogodišnjice može pohvaliti, da je izdala dvadeset 
i četiri sveska tih prijevoda, i time mnogima i mnogima omogućila 
da upoznaju remek-djela starine, koja još uvijek čine temelj našoj 
novovjekoj prosvjeti. 

Hoću ukratko da prikažem ovaj dio blagoslovena rada naše 
Matice. Od grčkih su klasika u ovo šezdesetak godina unazad pre- 
vođeni: Homer, Eshil, Sofoklo, Euripid, Herodot, Platon, Ksenofon, 

. Demosten, Plutarh; od rimskih: Vergilije, Ovidije, Salustij, Cice- 
ron, Cezar i Tacit. Mora se reći, da u izboru prevedenih djela nema 
sistema, već se taj izbor ponešto prepuštao slučaju, a: još više osob- 
nom nagnuću i dobroj volji prevodilaca. I u izboru pjesničkih djela 

' prema proznima razbira se neko nerazmjerje: pjesničkih je djela 
prevedeno manje negoli proznih, što je, najzad, i posve prirodno. 
Ta uglavnom vrijedi i za pjesničke prevodioce ono, što vrijedi za 
pjesnike same: oni treba da se rode. 


Među prevodiocima vodi kolo Tomislav Maretić sa svojim * 


prijevodima Odiseje (1882.) i Ilijade (1883.). Ja zacijelo nisam prvi, 
koji to kazujem: da su Maretićevi prijevodi Homerovih epa naj- 
sjajnije biserje u nizu Matičine zbirke prijevoda. A taj prijevod 
nije bio lak posao. Prevoditi Homera značilo je ponajprije stvoriti 
hrvatski heksametar, koji je do onoga vremena u hrvatskoj lite- 
raturi bio slabo (i od veće česti loše) obrađen; a u drugom redu 
stvoriti pjesnički jezik, koji će odgovarati pjesničkom govoru 
Homerovu. Jedno je i drugo Maretiću izvrsno pošlo za rukom. 

Njegov je heksametar ostao ugledom za sve, koji su se poslije: 
služili tim stihom, a jezik njegov, osobito u prijevodu Ilijade, odi- 
sta je podoban da nam u hrvatskom ruhu prikaže duh i karakter 
te drevne epopeje. 


Vrlo je sretan bio Maretić i u građenju novih riječi, koje su 
potrebne prevodiocu Homerovih djela. Homer ima svojih riječi, 
kojih nema ni jedan drugi pjesnik ni pisac grčki, a trebalo je do- 
brog znalca hrvatskog jezika, da se za te prastare slikovite riječi 
nađe adekvatan hrvatski oblik. Može se reći, da te Maretićeve 
kovanice — da navedem samo rukovet: ružoprsta, ranoranka 
(zora), srebroluki, crnooblačni, dugovlasi, oštrorezni (mač), kri- 
vo'rt, moroplovan, moroplovka (lađa), ljepoobrazan, kopljometan, 
munjobi ja, egidonoša (bogovi Zeus i Atena), konjokrota, nazuvčar 
(koji nosi nazuvke: junaci, vojnici), mjedenhalja, milorek, oholo- 
rek i, t d. — ne samo vrlo dobro pristaju u prijevodu, već da se 
unekoliko mogu smatrati i trajnim obogaćenjem hrvatskoga jezič- 
nog blaga. 


3 Prijevodu Odiseje dodac je prevodilac obilat uvod, u kojemu 
je kazano sve što treba znati o Homeru i njegovim epima, kao i o 
tome, što moderna filologija sudi o postanju njihovu. Maretić, da- 
bogme, brani jedinstvenost obaju epa. Riječ njegova nije na odmet 
jer tko se toliko zadubio u strukturu djela, koliko to mora Sint 
svaki savjestan prevodilac, njemu pristoji pravo da i u tome pi- 
tanju kaže važnu riječ. — Tako su isto objema prijevodima dodani 


tumači, koji filološki slabije obrazovanom či šavaj 
mači, čitaču olakšav - 
mijevanje teksta. bu aK 


bj Zanimljiv je »Prilog«, u kojemu je kazano »N 
prijevodu«. Prevodilac tu daje račun x svom radu. a real dika 
prijevod mora svakojako biti vjeran i da se u njem po mogućnosti 
mora ogledati poezija originala, prevodilac ističe, da je naš južni 
govor — jekavština — zgodniji za prijevod Homera, jer su jekav- 
ski oblici bliži punim i zvučnim oblicima Homerovim; i da se 
originalni stih svakojako mora pridržati i u prijevodu jer da naš 
deseterac nikako ne odgovara. Najzad govori i o tome, da se ritam 
BR epom heksametru može određivati samo akcentom, a nikako 
ći Jenom dugih i kratkih slogova. Sve su to načela, koja su danas 

vno i potpuno prihvaćena. 


a Prijevodi Maretićevi doživjeli su, što nije čudo, više izdanja. 
S. mla Odiseju još jedanput (1915.), a Ilijadu još dva puta 
u. im . .). Dakako, prijevodi nisu ostali nepromijenjeni, već 
5 azda ponovno popravljani i dotjerivani izlazili na svijetlo. 
Opravci se ponajviše tiču cezure, prirodnog odmora i svršetka u 

stihu (jer na kraju heksametra ne smiju stajati riječi, koje ne 
mogu stajati na kraju rečenice), pa drugih nekih sitnica (na pr. 
da se prijedlog ne umeće više između pridjeva i imenice kao: 
»vojske iz danajske« mjesto »iz vojske danajske«). Koliko je prije- 
vod ovakovim dotjerivanjem poprimio drukčije lice, neka pokazuje 
ovaj mali primjer: 


(Izd. 1882.) V. 64—75 (Opis Kalipsine spilje). 


Okolo špilje sva se rascvala šuma i raslo 
Različno drvlje: topdla i jova i mirisni čempres, 
NA drvlju tome ptice dugokrile svoja gnijezda 
Gradiše sove i kopci i jezične pomcrske vrane, 
Kojeno misle samo na morske poslove svoje. 
Ckolo dupke špilje razgranio bio se ovdje | 
Bujan čokot, na kojem obilati višahu grozdi. 
Bistrica voda četir' iz izvora tečaše redom, | 
Jedan uz drugi bjehu, al putem svojijem svaki, 
Ckolo livade bjehu mekotravne: ljubica, ača 
Pune. Kada bi tko od besmrtnih bogova došo, 
I on bio motrio to i godilo to bi mu srcu. 


(Izd. 1915.) V. 64—75. 


Okolo njezine spilje rascvala sva se je šuma 

I tu je rasla topola i joha i mirisni čempres; 
Po tom su drveću ptice počivale dugijeh krila: 
Sove, k tome sokdli i jezične pomorske vrane, 
Kojeno misle samo na morske poslove svoje. 
Okolo prostrane spilje raširio bio se ondje 
Bujan čokot, na kojem obilati višahu grozdi. 
Četiri tečahu vrela po redu bistricom vodom, 
Jedno uz drugo bide a putem svojijem svako. 
Okolo livade bjehu mekotravne ljubica pune 
I petrusina. Kada bi tko i od besmrtnih došo 
Bogova, motrio to bi i godilo sve bi mu srcu. 


Kako Odiseja, tako je i Ilijada izlazila u novijem, podmlađe- 
nom ruhu. Drugo Matičino izdanje Ilijade od 1912. izišlo je u re- 
dakciji Stjepana Ivšića, koji je, kako čitamo u predgovoru, po- 
pravljao stariji prijevod u sporazumu s prevodiocem. O tome svom 
popravljanju izvješćuje on u pogovoru pod natpisom: »O ovom 
“prijevodu i nešto o našem heksametru uopće«, gdje se nahodi i 
kritika načina, kako se prije Maretića gradio u nas heksametar. 
Uglavnom je Ivšić postupao konzervativno, a popravci njegovi ne 
prelaze opseg onoga, što je sam Maretić smatrao potrebnim da 


se popravi u drugom izdanju Odiseje. Navodim i iz Ilijade primjer, 


koji prikazuje razliku između prvoga i kasnijih izdanja. 

(Izd. 1883.) I. 43—52. 


Takvu molitvu reče i Febo ga čuje Apolon, 

Te on s visina sađe olimpijskih u srcu srdit, 

Luk na ramenima noseć i tulac zatvoren ozgo, 
Zatvoren ozdo. Njemu na ramenu strijele zveknu, 
Kada se srdit makne: on iđaše naličan noći. 

Zatim se podaleko posadivši od lađa baci 

Međ njih strijelu, luk mu zazvekeće srebrni strašno. 
Najprije gađaše mazge Apolon i pseta brza, 

Onda i na ljide same oštro'rtu strijelu pusti, 

I tad učestaju gorjet mrtvaca lomače silne. 


(Izd. 1912.) 1. 43-—52. 


Takvu molitvu reče i usliši Feb ga Apolon, 

Te on s olimpijskih sađe s visina u srcu srdit, 

Luk na plećima noseć i tulac ozgo i ozdo 

Zatvoren; strijele njemu na plećima srditu zveknu,. 
Kada se maknu sim, a iđaše naličan noći. 

Sjedeći od lađa zatim na strani izmetne str'jelu 
Med njih, i njegov luk zazvekeće srebrni strašno. 
Najprije gađaše mazge Apolon i pseta brza, 

Onda i na ljude same oštro'rtu pusti strijelu, 

I tad učestaju gcrjet mrtvaca lomače silne. 


Osobitu vrijednost pridaje drugom Matičinu izdanju vrlo 
opsežno i brižno sastavljeni uvod napisan od Đure Korblera, u 
kojem jeu dvadeset glava sistematski prikazano cijelo »homersko 
pitanje«. 

Treće Matičino izdanje Ilijade (1921.), uređeno od Maretića, 
uglavnom je jednako drugomu, uz neke sitnije promjene, no u 
vanjskom pogledu zaostaje za njim, jer je tiskano na neuglednu 
i lošu papiru. Nije čudo — 1921.1 

Prijevod Vergilijeve Enejide izišao je dašto iz pera Mareti- 
ćeva, a s uvodom i bilješkama Kolomana Raca, kao trinaesti sve- 
zak zbirke god. 1896. Vergilije je moderniji pjesnik od Homera, 
on pjeva potpuno izglađenim i dotjeranim književnim jezikom 
latinskim, pa toliko manje zadaje teškoća prevodiocu. Maretić: se 


. prevođenjem Vergilija zabavljao već od god, 1878., kadno je prvi 


odlomak njegova prijevoda (VI, 337—383) osvanuo tiskan u »Vi- 
jencu«, Drugi je odlomak tiskan god. 1879. u Izvješću zagrebačke 
(sada I. klasičke) gimnazije (i posebno otiskan) uz odulji ekskurz 
o hrvatskom akcentu. Prijevod Enejide doživio je drugo izdanje u 
jednoj publikaciji Akademije, koja je u spomen 2000-godišnjice 
Vergilijeva rođenja objelodanila u Maretićevu prijevodu sva djela 
rimskog pjesnika (»Djela P. Vergila Marona. Znanstvena djela 
[Akademije] za opću naobrazbu. Knjiga X.«). Iskustvima svojim, 

što ih je prevodilac stekao dotjerujući prijevode Homerovih epa, 
dobro: se mogao poslužiti i kod Vergilija, iako možda ne u tolikoj 
mjeri. Navodim ovaj primjer: 


(IV. pjevanja početak: god. 1896.) 
Ali kraljicu muka već odavno nemila boli, 
Ranu u žilama krije i osvaja tajni je oganj. 
U pamet dolazi njoj junakova hrabrenost velja 
I rod mu slavni, obraz u grudma joj pritisnut njegov 
Stoji i besjede sve, i počinut ne da joj muka. 
Svjetiljkom Febovom sutra već zora rasv'jetli zemlju ' 
1 sjene vlažne ona s nebesa veće razigna, i 
Kraljica bolesna tad jednodušnoj prozbori sestri... 


Izdanje Akademije od god. 1932. donosi isti tekst, samo što u 
prvom stihu mjesto »boli« čitamo: muči, a u posljednjem mjesto 
»bolesna tad«: smetena sva. 

Posljednje pjesničko djelo, što ga je Maretić preveo za Mati- 
činu zbirku, jesu Ovidijeve Metamorfoze, koje su izišle kao osam- 
naesti svezak »Prijevoda« god. 1909. U predgovoru ima kratak hi- 
storijski pregled — koliko je već, za ono vrijeme, mogao biti pot- 
pun — starijih prijevoda (Dominko Zlatarić, Šimun Zlatarić, Ignjat 
Đurđević [Džordži]) toga vazda omiljeloga djela Ovidijeva, koje 
se ne zove uzalud »Dekameron staroga vijeka«. Riječ »Metamor- 
foza« pohrvatio je prevodilac riječju »prijetvor«. 


Srce me vuče da pjevam prijetvore u druga t'jela. 
Pothvatu mojem i ovdje pomozite, bozi, od kojih 
Jesu prijetvori ti, i bez prekida sve od početka 

Svijeta pjesmu provodite moju do vremena moga. 


' Ističem još tri golema pjesnička djela klasične starine, koja su 
“izišla u hrvatskom ruhu od česti u zbirci »Prijevoda«, a od česti na- 
pose, a to su Eshilove, Sofoklove i Euripidove drame, koje je preveo 
Koloman Rac. Prijevod Sofoklovih drama izišao je već god. 1895. kao 
dvanaesti svezak zbirke, popraćen opsežnim i savjesno napisanim 
uvodom, u kojem je kazano sve što treba znati o staroj drami 
grčkoj i njezinim glavnim zastupnicima. Dodane su i neke slike: 
dvije u tekstu (nacrt epidaurskog kazališta; atensko kazalište) i 
napose još portret Sofoklov (krasni kip u Lateranskom muzeju). 
Vrijedan je i dodatak s ovim sadržajem: Renesansa; Utjecanje 
grčke tragedije na stariju dramu talijansku; Hrvatska za rene- 
sanse, Sofoklo i Euripid u dubrovačkoj drami. Sim prijevod opseže 
sviju sedam drama Sofoklovih. Prijevod je načinjen prozom. A to 
je jedino, što mu se moglo zabaviti. Istina, nije lako prevoditi na 
hrvatski jampske stihove, nekmoli korske pjesme. Zna se, da naš 

jezik ne prija jambima. Protiv prirode jezika teško se boriti. Kao 
što je Francuzu zbog akcenta njegova jezika teško graditi heksa-) 
metre, tako se i hrvatski jezik opire jampskom trimetru. A tek 
koliko muke ima prevodilac s korskom pjesmom, koja svoj ritam 
osniva na izvanredno pomičnom akcentu grčkom! 

Sa svim tim — bilo da su odlučili glasovi kritike bilo da je 
sim prevodilac razabrao nedostatak svoga prijevoda — u drugom 
izdanju njegovu, koji je izišao god. 1913., osvanule su sve tragedije 
zajedno s korskim pjesmama u stihovanu obliku. Dijalozi su ns 
vedeni u jampskim trimetrima, koje prevodilac, dakako Pon 
onako, kako se već mogu graditi ti stihovi na hrvatskom | jeziku 
tj. po prirodnom akcentu naših riječi i govornih skupina, i po po- 
trebi s jednom jednosložnom riječju na početku stiha Ero ri- 
mjera (početak drame »Ajant«): ; i . 


Laertov sine, vijek te vidim vrebat ja 
Da na dušminu smiriš kakav naum svoj 
I sada te kod Ajantova šatorja 3 
Do lađa — tu u redu jeste zadnji on —. 
od nv na gdie već davno njuškaš i mjeriš 
nute stope njeg' idi 
Unutra je li, nije “Kakaa Ng eo 


U prozi ti su stihovi glasili ovako: 


Vazda te, Laertov sine, vidim j 
te, sine, gdje vrebaš, kako bi i 
Pri tj m a ić i u te gledam 5 a ih foka 
s ispi: | 
gove ogledaš da vidiš, je li genu pd rad prev age vnje 
sE (goods ge desna stvar nije bila tako jednostavna 
uće grčki ritam točno prik i ' 
< aji io no prikazati u hrvatskom 
, I Idilac ispomogao time, da je pjesm 
m pau stihovima, kako se to mi: faute ga di. : 
ešće radi. Prema tome, znamenita j si 
I ) ona Č 
(st. 668—680 tragedije »Edip na Kolonu«) o rtaoda Bezckag 


Evinnov Še 3 A "a u 

J ve, TA de e] % , M 

2 S , , S UOAG LXOV TA XAOATLOTI 

i 6 X00a5 QATLOTE yG Rava, 


u Racovu prijevodu glasi ovako: 


Najljepšemu, stranče, stiže, 

dene mi u zemlji ovoj, konjima 

oo diči s' — u bijeli evo Kolon 
asni kamo najradije : 

Slavujak dolijeće i dub&ko 

U zelenijem dražicam' 

Tu tuži, krijuć u bršljanu se 

Rumenkastu, u svetome 

Kitnastom gaju božjem, što stostruki 
Rod rodi; što ga ne pali 

Sunce, niti kad vjetrom bura 

Vije. Zanosni tud Dičnis tumara 
Sveđ u kolu vila hranilja... 


Poslije Sofokla dao se Rac na prevođenje Eshilovih drama, 
koje su izišle tiskane god. 1918. Bogato iskustvo, što ga je stekao 
prevodeći Sofokla, mogao je odmah uspješno upotrebiti kod Eshila, 
Nestora između tri najslavnija dramatičara grčka. Zapravo je 
Eshil i osnivač grčke drame. On se prvi osovio na svoje noge, 
uzevši pomalo sa sebe stresati okove, u koje su ga prethodnici 
njegovi sapinjali. Stara atenska drama, koja je bila bitni dio grč- 
kog bogoslužja, sastojala se isprva samo od ditiramba, zborne pje- 
sme lirskog sadržaja. Zametak jedne nove pjesničke vrste, različne 
i od epa i od lirske poezije, učinjen je bio time, što se od zbora 
odijelio zborovođa kao posebna osoba, koja tako sa zborom može 
voditi razgovor. Stvaranje te posebne osobe, koja je redovno bio 
sam pisac zborne pjesme, pripisuje se napola legendarnom pjesniku 
Tespisu. Ali još i sad je ta novo stvorena pjesnička vrsta, koja je 
trebala pred očima gledaočevim prikazivati čin (drama), bila te- 
ško pokretna. Istom Eshil dao joj je više života, stvorivši još i 
drugu od zbora odijeljenu osobu — ili što bismo danas rekli, dru- 
gog glumca — te je tako udario temelj pravome dijalogu i — može 
se reći — pravoj drami. Dijalog se pomalo sve više razvijao, a 
zborna se pjesma zbijala i gubila opseg svoj. Najzad je Sofoklo 
stvorio još i trećeg glumca, i pri tome je ostalo. 


Unatoč napretku, što ga obilježuju Eshilove drame, ipak je u 
njima još vrlo vidno očuvan drevni lirski i religiozni značaj novo 
stvorene pjesničke vrste, pa otud dolazi, da je modernom svijetu 
Eshilova drama, kraj sviju svojih pjesničkih ljepota, ostala pone- 
kuda tuđa, te više izazivlje neko strahopočitanje, negoli iskreno 
zanimanje i čist umjetnički užitak. Eshil voli, kako to ističe pre- 
vodilac u lijepom uvodu svoga prijevoda, prikazivati ono, što je 
snažno, strašno, veličajno, divsko, vrhunaravsko. On same bogove, 
pa i Zeusa, skida s neba, dovodi ih pred gledaoca, a ipak oni ne 
izlaze smiješni. Njegov je duh jak stvarati velike slike i lijepim ih 
stihovima protkati, ali zbiti ih u jedno, umjetno splesti i ispreplesti 
ne mari. Zanos ga okupi, čuvstvo njegovo nabuja, a u toj se bu- 
jici guši radnja; ona stane i prelije se u odugačku lirsku pjesmu. 
Kad, na pr., u »Perzijancima«, jednoj od najznatnijih drama nje- 
govih, glasnik javi poraz perzijski, kad stara kraljica Atosa dođe 
sa žrtvom, kad se diže duh Darijev i kad napokon osvane Kserkso 


142 





— svijetla kruna u prnjama — svaki put se ' 
dai na p razgovor prometne 
Budući da se tragedija razvila iz lirske pj ij 
d C l e pjesme, nije č I 
zbor u starijim tragedijama Eshilovim — doklegod onin 
nije podlegao utjecaju mlađega takmaca svoga Sofokla — preteže 
i duboko zaseže u radnju. U objema tragedijama »Agamemnonu« 
i »Žrtvi na grobu« potiskuje se on u pozadinu, a u »Fumeoidatna« 
opet zagospoduje. U zbornim pjesmama otkriva pjesnik svoju: 
ia svoje velike misli, ali ih upotrebljava i za to, da minjaatik 
onog Mae ređajo ne vidi. Iz zborne pjesme dekice za, 
— za drskost Parisovu, za grijeh Heleni : 
+ .d s vu, 2 enin, za bol - 
zi za nesmiljeno žrtvovanje liigenije, a to su događaji eo 
Jesno vezani s radnjom drame i bez kojih bi gdj št 
dn gdješto ostalo 
ke i s kako javljaju stari pisci, napisao golem broj drama 
ji ba X g? dra die sla o tragedije (»Pribjegarke«, 
P inci«, etej« i »Sedmorica pod Tebom«) i jedn ilo- 
Fa . . . a t l 4 
e ia rani e jeni do nas — a zovu je o rotila: Eshil 
ado y e, za koje uzima građu iz jed ič ži 
u trilogiju. One u njoj sačinj ju cjeli jed podij 
Joj sačinjavaju cjelinu: jedna d n tij 
sno veže, jedna drugu popunjuje, j ian. onda 
sno ve In juje, jedna drugu u koječ 
Jašnjuje; u njima se niže zločin, k j Nis radona 
panoi , kazna, okajavanje. Tako i u 
ie ip is pr ininije, prvoj tragediji trilogije, prikdtuje ka 
; £0), »Žrtvi na grobu«, nabacuje se pitanje: zar nema 


kraja zločinstvu, z 
: , zar nema okaj ia? ra 
treća tragedija — oj ode AR DI ms Pranje odgovara 


Prevodilac 
poklonio uzv 
ih — dašto u 
žio sve ljubit 
koja danas v 


Si i bajetia hrani je ba obline On je punu pažnju 
nim, čenicama Eshilovim ši 
stihovima — točno i savjesno. Ti je u Prada 
elje klasične starine, davši jn Maku dira nr 
a. . . 2 . . i .. zborn j i 
bi o eć i sami Stručnjaci rijetko kad uzimaju u a: Boje 
kapa o specijalnom proučavanju originalnoga teksta. i 
Slovak s Ja a dramatika grčka: Eshila, Sofokla:i Euri- 
Bf ineioo ree Sofoklo se općeno smatra najboljim 
0 ov au mogu poreći znatne vrline. Već su i Grci sami 
BA EIN ha ner između Sofokla i Euripida: prvi prikazuje 
Si reda oja 2 biti, a Euripid — kakvi jesu. Sofoklo je 
Mr Daj rk s ja ist. No baš taj njegov realizam približuje ga 
o iso a iju a po tome, što je religiozno-bogo- 
> opna ičke dramaturgije u njegovim dramama uglav- 
"darinka za prikazivanje običnoga ljudskog života, bliži je 
| vaćanju uopće. To se, najzad, razbira i po tome, što 

se kroz vrijeme, kad je znanje grčkoga jezika u zapadnom svijetu 
vrlo nazadovalo, a klasična se djela čuvala samo u prijepisima, 
spasilo do nas devetnaest drama njegovih, dakle kud i kamo više 
od obadvojice njegovih starijih drugova. "Treba uostalom pome- 
nuti, da je jedna od tih očuvanih drama (»Res«) valjada pod- 


»metnuta. 

I Euripidove je drame, kako je rečeno, preveo Koloman Rac. 
Preveo ih je svega dvanaest, koje su tiskane u dvije knjige. U prvoj 
knjizi, koja je izišla god. 1919., nahode se — uz uvod, u kojem su 
nakratko prikazani život i rad Euripidov — ove drame: Alkestida, 
Andromaha, Bakhe, Elektra, Feničanke i Hekaba; u drugoj, tiska- 
noj 1920., drame: Helena, Heraklo, Heraklova djeca, Hipolit, Ifi- 
genija u Aulidi, Ifigenija u Tauridi. Prijevod je dakako uzorno 
vjeran i čita se glatko, koliko već može biti glatkoće u stihovima 
. građenim protiv prirodnog karaktera hrvatskog jezika — i koliko 
je uopće moguće u modernom govoru istaći duh klasične starine. 
Za ogled donosim dva odlomka iz Hipolita, jedne od najboljil 


«drama Euripidovih. 


Hipolit žrtvuje i moli se božici Artemidi (Il, 222): 


Cle, tebi, Gospo, vijenac nosim pleteni, 
Na livadi ga nekošenoj savih ja; 

Nit pastir ima srca ondje stado past, 
Nit tače je se gvožđe (srp), samo pčelica 
Ledinom leti netaknutom, proljetnom. 
Stid vrtlar jeste, rosom topi potočnom, 
Brat može samo prirođena nedužnost, 
Bez nauka u duši što se vriježi nam, 

A srcu grješnu trgat nije slobodno. 

Al', Gospo draga, daj iz ruke pobožne 
Za zlatnu kosu svoju primi nakit sad! 
TA od smrtnikA samo meni dan je dar, 
Te drug sam tebi, riječju riječ ti uzvraćam 
I glas tvoj slušam, al! ti lica ne vidim. 
A kako živjet počeh, 'nakav bio kraj! 


Korska pjesma (Il, 277). Kor slavi Afroditu: 


Ti stalno, čvrsto srce ljudsko, božije 

Kršiš, Kipranko. 

Šarokrili [Eros] ti o boku lebdi, 

Krilima strjelohitrim 

Krili se, leti kopnom, morem slanim — 
Preko bučnijeh vala. 

A zatravljeno srce, kad Ero[s] zlatni, sjajni 
Krilma se obori, : 

Plamti, gori; 

1 zvjerove gorske on 

I skot morski — sve što zemlja hrani, 
Sve što sunce žarko grije, 

I ljude skuči, svlada. 

Svime samo tvoje, Kipranko, 
Kraljevsko žezlo slada. 


Među proznim je djelima prvi prijevod iz grčkoga Herodotova 
povijest, koja je izišla kao peti i šesti svezak »Prijevoda« god 
1887. i 1888. Prevodilac je August Musić. Iako rodom Slovenac, 
Musić je pisao hrvatski čisto i pravilno, čistije i pravilnije od 
mnogih rođenih Hrvata. Ljupki pripovjedač Herodot oduvijek je 
začaravao čitača svojim ugodnim pričanjem i mekim jonskim na- 
rječjem. On priča kao kad baka priča djeci — lagodno i široko, te 
i ne osjećaš, da ta lagodna širina izvire iz savjesnog proučavanja 
građe skupljene na dugim i tegotnim putovanjima. Karakter toga 
njegova sloga izbija u Musićevu prijevodu vrlo lijepo na površinu 
Ž Ostali grčki pisci prozom, koji su osvanuli u »Prijevodima«, 
jesu: Platon, Ksenofon, Demosten i Plutarh. Platon nije samo naj- 
znatniji filozof grčki, već pripada i među prve stiliste atičke; ali 
od obilnoga književnoga blaga njegova izišli su u Matičinoj zbirci 
iznajprije samo dijalozi »Fedro« (Phaidros) god. 1894. — kao jeda- 
naesti — i »Gozba« (Symposion) god. 1897. — kao petnaesti svezak 
»Prijevoda«. Oba je dijaloga preveo Franjo Petračić, nekad prvi 
profesor grčkoga jezika u hrvatskom sveučilištu. Istom u ovoj jubi- 
larnoj godini 1942. sprema se još i izdanje Platonove »Republike« 

»Fedro« ide među najzanimljivije dijaloge Platonove, ali pre- 
vodiocu on zadaje mnogo teškoća, koje je Petračić kao dobar 
znalac obaju jezika, uglavnom sretno prebrodio. Ima u »Fedra« 
jedno mjesto, koje se često citira kao dokaz, da su i stari Grci imali 
osjećaj za prirodne krasote. Mnogi literarni historici poriču im taj 
osjećaj, pače tvrde, da se opažanje prirodnih ljepota javlja istom 
u pisaca i pjesnika 18. stoljeća. Neka to mjesto bude ovdje pome 
nuto kao izgled jezika i sloga prevodiočeva. H j 
j Tako mi Here, baš lijepa počivanja. Ova j i 
Mk gla oka, : mie visina i Hua da PK ma 

a . zo ] 
Ka s: BRE plstanom studene "vode, gor ed kae obra 
AolA. io dia nea da je svetinja čini se po pričicama i zavjetima, 
ugodan! Usto KE ti i vjetrić na ovom mjestu kako je povoljan i pre- 
trava, što je 4 položitu ka GA vreo Pag dr gii 
glavu prelijepo nasloniti. Tako si baš Bjepo malina Bl. iu 


rabe! da je Petračić svom prijevodu dodao opsežan 
. a : io najprije raspravlja o grčkoj filozofiji prije Platona 
a još napose o Platonovu životu i radu. i 

»Symposion« je izišao zajedno s prijevodom Ksenofonova 
»Symposiona«. Ta se dva djela vrlo rado stavljaju uporedo. Raz- 
mjerno ima malo djela klasične starine, koja obrađuju isti ili barem 
slični predmet, a među ono malo primjera, što ih ima, primjer 
»Symposiona« je jedan od najzanimljivijih. I Platon i Ksenofon 
bili su učenici Sokratovi, jedan i drugi prikazali su velikoga učitelja 
0svoga u veselu društvu — ali tu i prestaje sličnost obaju djela. 
Duboko filozofski duh Platonov sasvim je drukčije shvaćao — ili, 
recimo, idealizirao — svoga učitelja, negoli priprostiji Ksenofon, 
koji je imao mnogo prirodnih darova, ali malo filozofskog duha. 
K tome je i društvo, u kojemu Sokrat provodi svoje veselo veče, 
s mnogo više pomnje i — da možda rečemo — obzira odabrano u 
Platonovu djelu negoli je društvo, u koje Ksenofon postavlja lik 
Sokrata. No uza sve to, obadva prikaza jedne otmjene atenske 
kućne zabave potkraj petoga vijeka prije Krista davaju dva vrlo 
zanimljiva »pendant«-a, pa jei M. H. dobro učinila, što ih je izdala 
zajedno i u istoj knjizi. 

Poslije Petračića prihvatio se prevođenja Ksenofonovih djela 
Stjepan Senc, a nastavio je taj posao Martin Kuzmić. Šesnaesti 
svezak »Prijevoda« (1898.) donosi Sencov prijevod »Kirupedije«, 
prvoga, da tako rečemo, historičkog romana klasične starine, u 
kojem je prikazan odgoj mladog Perzijanca po načelima i uzo- 
rima spartanskim; dok sedamnaesti svezak sadržava »Anabazu«, 
tako isto u prijevodu Sencovu, pa »Spomeni o Sokratu« i knjigu 
o gospodarstvu u prijevodu Kuzmićevu. »Anabaza«, u kojoj je 
"ocrtan mučni povratak grčkih plaćenika iz Perzije u domovinu, 
kraj sve neznatnosti tog događaja u okviru svjetske historije, ipak 
umije još danas pobuditi živo učešće svakog čitača; a geografija se 
još uvijek trudi da utvrdi put te šake Helena krosred krajeva, koji 
zbog nepristupačnosti i divljosti svoje još ni danas nisu istraženi 
onako kako bi to nauka htjela. »Spomeni o Sokratu« zanimljivi su, 
ali od spomena na tu historičku ličnost, koliko ih donose Platonovi 
dijalozi, razlikuju se toliko, koliko se razlikuju među sobom »Sym- 
posioni« obaju pisaca. U dijalogu o gospodarstvu, u kojem je opet 
Sokrat glavna osoba, raspravlja se o tome, da je gospodarstvo 
znanje, kako se upravlja kuća bud svoja bud tuđa. Ksenofon tu 
govori iz vlastita iskustva, jer je sam bio dobar gospodar. — 
Opsežan uvod u djela Ksenofonova donosi šesnaesti svezak iz pera 
Sencova. 


Senec je preveo i govore Demostenove, posljednje velike lič- 
nosti iz vremena stare nezavisne republike Atene. Demosten je 


OJETTTI 

ostati idealni uzor nesebične domovinske ljubavi. Moderno doba 
nastoji kadšto dokazati, da je Demostenova politika bila naskroz 
kriva i da je zapravo macedonska stranka provodila politiku, koja 
je bila podobna spasiti Atenu od propasti -— no, sve kad bi to 
moderno mišljenje (koje se uostalom protivi shvaćanju cjelokupne 
klasične starine) i bilo osnovano, Demosten će ipak i u svojoj za- 
slijepljenosti biti i ostati tip tragičkog junaka. Senc je preveo tri 
govora Demostenova, koji se tiču udesa grada Olinta, govor o 
položaju na Hersonezu, tri njegova plamena govora protiv kralja 
Filipa i najzad govor o vijencu, najduži i najznamenitiji govor 
Demostenov, u kojem je dan račun o njegovu političkom djelo- 
vanju do god. 330. pr. Kr. 

Najzad preveo je Senc i Plutarhove izabrane životopise, koji 
su tiskani u devetom i desetom svesku »Prijevoda«, god. 1891. i 
1892. Prvi donosi životopise znamenitih Grka: Temistokla, Ari- 
stida, Kimona, Perikla, Alkibijada, Demostena i macedonskog 
kralja Aleksandra; drugi Rimljana: Koriolana, Katona, oba Grakha, 
Marija, Sule, Cicerona i Cezara. Plutarh ispoređuje, koliko može, 
Rimljane i Grke sličnog karaktera i zanimanja, pa i sličnih ciljeva 
(zato se djelo njegovo i zove Blot za0.1221201): Demostena prema 
Ciceronu, Aleksandra prema Cezaru, Aristida prema Katonu i t. d. 
— ito poređenje često hramlje, kako to obično biva, no sa svim 
tim galerija Plutarhovih »paralela«, kraj drugih odlika njegova pera, 
vazda je nalazila zahvalnih čitatelja, a smatrala se i vrlo dobrim 
odgojnim sredstvom. Odlike Plutarhova pera lijepo se očituju i u 
savjesnom prijevodu Sencovu. 


Od latinskih proznih pisaca ušli su u zbirku M. H. ovi: Salu- 
stije, Ciceron, Cezar i Tacit. Oba djela Salustijeva: »Urota Kati- 
line« i »Rat s Jugurtom« preveo je Adolfo Veber, književnik starije 
epoke, koji je svoj rad otpočeo još u »ilirsko« doba, i pisac latinske 
gramatike, po kojoj su mnoge generacije naših gimnazijalaca učile 
zakone rimskog govora. Prijevod je tiskan god. 1882. u drugom 
svesku »Prijevod&«. Salustije opisuje dvije manje znatne epizode 
iz historije rimske, ali ove izvrsno crtaju svoje vrijeme i živo pri- 
kazuju naglo propadanje republikanskog duha, kojega je branič 
Salustije — dašto samo u spisima svojim, jer u praksi je i on revno 
sudjelovao u stranačkim borbama, koje su najzad dovele Rim do 
monarhije. Salustije daje svojim historijama neki filozofski okvir, 
Pa to, i reski, odsječeni stil njegov, nesmiljeno otkrivanje rimskih 


mana i poroka njegova doba učiniše, da su se djelca njegova ne 


in rado čitala, već da su oduvijek pripadala i u kanon školske 
ektire. Što se tiče samoga prijevoda, treba reći, da bi se danas, 

nakon šezdeset godina, Salustije drukčije prevodio, jer u Veberovu 
prijevodu suviše oštro izbijaju na površinu jezične i stilske osobine 
nekadašnjega vođe »zagrebačke škole«. i: 

Isto vrijedi i za prijevod izabranih Ciceronovih govora, koji 
također potječu od Vebera (svezak četvrti od god. 1886.). Pre- 
vedeno je deset govora. Izbor je dobar (govori protiv Katiline, za 
Roscija Amerina, za Gneja Pompeja, za pjesnika Arhiju i za Anija 
Milona). 

Suvremenik Ciceronov Julije Cezar ističe se kao pisac uzornim 
jezikom svojim; djela njegova nisu baš zabavna ili zanimljiva 
lektira za osrednjeg čitača, ali će zanimati historike i geografe, a 
ponešto možda i vojne stručnjake. Prijevod je Kolomana Raca 
(četrnaesti svezak »PrijevodA« god. 1897.) vrlo lijep. 


Kornelija Tacita prevodio je Milivoj Šrepel. Prevedena su samo 
manja djela njegova: mladenački spis »Razgovor o govornicima«, 
biografija Agrikole (dokument poštovanja zahvalnog zeta prema 
. tastu svome) i »Germanija«, dok su nažalost baš ona djela, koja su 
po sadržaju najzanimljivija i u kojima se najjasnije ocrtava duh i 
karakter toga najznatnijega proznog pisca u carsko doba rimsko, 
»Anali« i »Historija«, ostala neprevedena. A kako znanje latinskog 
jezika u naše doba sve više nazaduje, a Tacita i vrstan Latinac 
samo s mukom čita, bilo bi potrebno da što prije dobijemo u ruke 
valjan i kongenijalan prijevod pomenutih najvažnijih djela Taci- 
tovih. Šrepelov je prijevod tiskan u zadnjem svesku »Prijevoda&« 
god. 1889. 

li. Istom desetak i više godina nakon »PrijevodA« otpočela je 
M. H. izdavati i»Knjižnicuzaklasičkustarinu«. Ta je 
»Knjižnica« bila zamišljena kao pomoćna biblioteka čitačima »Prije- 
vodA«; imala je dakle služiti istim redovima čitaće publike kao 
sami »Prijevodi«, t. j. svima našim intelektualcima, bili oni klasički 
obrazovani ili ne, koliko imaju želju i potrebu da se upoznaju 
s književnom ostavštinom starine, na kojoj počiva naša vlastita 
novovjeka duševna kultura. No pomalo taj se cilj »Knjižnice« na 
štetu njezinu pomaknuo: kako su naime i tu, prirodno, profesori 
klasičkih nauka bili pisci te biblioteke, nije baš ni čudo da su oni, 
pišući te priručnike, više pomišljali na profesorski podmladak, koji 
će u »Knjižnici« naći zgodne pomoćne knjige na svom jeziku, negoli 
na one čitatelje, na koje se najprvo trebalo obazirati. 

Prva je knjiga »Knjižnice« bila Povijest grčke književnosti, 
koju je, u dva dijela, napisao August Musić. Prvi je dio izišao god. 
1893., a podijeljen je na četiri odsjeka. U prvome (»Pristup«) 
auktor raspravlja o grčkom jeziku, tumači razdiobu grčke književ- 

nosti i govori o narodnoj poeziji grčkoj. Zatim se, u tri odsjeka, 


obrađuje klasični vijek lijepe književnosti grčke: na prvome je 
“ mjestu prikazana epska poezija (Homer, Hesiod, kiklični pjesnici), 


na drugome lirska (elegija, epigram, jampska poezija, popijevka, 
korska lirika), a na trećem dramatička poezija (Eshil, Sofoklo, 
Euripid, Aristofan). Drugi dio »Povijesti«, koji izišao god. 1900., 
posvećen je prozi u klasičko doba i tu se raspravlja najprije o 
historiografiji (logografi, Herodot, Tukidid, Ksenofon), onda o 
filozofiji (Diogen, sofisti, Sokrat, sokratici; Platon i Aristotel), 
najzad o govorništvu (Antifon i Andokid, Lisija i Isej, Isokrat i 
sofisti, Demosten). Iza toga je prikazana grčka književnost u 
aleksandrijsko pa u rimsko doba; u posebnom dodatku upoznaje 
nas pisac još i sa stručnom književnošću (liječništvo, matematika, 
astronomija, taktika). 


Musić se mnogo trudio, da knjiga njegova ne bude samo 
školska knjiga, već da odgovara i onoj široj svrsi, za koju je 
>Knjižnica« bila osnovana. Vrlo je dobro učinio, što je prikazima 
pojedinih grčkih književnika, napose pjesnika, pridodao i izvatke 
iz njihovih djela u hrvatskom prijevodu. Bilo bi pače poželino, 
da takvih izvadaka ima i više, makar se zato i morao stegnuti 
obujam same historije. Sistematička povijest književnosti lako po- 
staje suhoparna, ali joj primjeri pridavaju ukusa i živosti. U daljem 
nastavku svoje »Povijesti« imao je Musić prikazati i historiju 
bizantinske književnosti, koja bi nam bila vrlo potrebna, ali ta 
historija, nažalost, nije nikad izišla. 

Tri dalja sveska »Knjižnice« napisao je Milivoj Šrepel, a tiču 
se latinske literature i latinskog jezika. U prvom je prikazana 
Rimska satira (1894.), u drugom Rimska književnost i latinski jezik 
(1898.), u trećem Klasična filologija (1899.). Najvredniji je prvi 
svezak, u kojemu je piscu pošlo za rukom da vrlo živo prikaže 
razvoj rimske satire, te specifićno rimske pjesničke vrste, ocrtavši 
Život i rad glavnih zastupnika njezinih: Lucilija, Horacija, Persija 
+ Juvenala. Pisac je tu historiju satire napisao s mnogo ljubavi i 
razumijevanja, i ona je odista dragocjen prilog za poznavanje rim- 
skog duha, s tim više, što je rimska satira oduvijek bila i ostala 
izgled kasnijim piscima satir4. I suvremena je kritika pohvalno 
istakla vrijednost Šrepelove knjige. 

Druga je knjiga — o rimskoj književnosti i latinskom jeziku — 
preradba dvaju njemačkih djelca, kojima su auktori Theodor Hirt 
i O. Weise. Izbor obaju originala vrlo je sretan. Obadvojica nje- 
mačkih auktora raspravljaju o svojim predmetima odista popularno 
I zanimljivo. 

Hirt dijeli rimsku književnost na pet razdoblja i poređuje je 
vrlo duhovito s dramom u pet činova. Književnost je rimska na- 
rodna samo u prvo, a donekle i u drugo razdoblje; poslije toga 
nadmoćna grčka uništava domaću narodnu književnost. Zanimljive 
su, iako baš nisu uvijek točne, neke karakteristike rimskih pisaca: 
Plaut se poređuje sa Shakespearom, Terencije s Lessingom, Katul 
s Goetheom; Horacijeve satire zove Hirt feuilletonima, kod Sueto- 
nija ističe njegov anegdotski slog, a Ciceron je, po njem, izgled 
proze sviju modernih naroda. Potkraj četvrtog vijeka po Kr. nema 
više rimske književnosti. Apulej i Ausonije nisu više Rimljani. 

Weiseova knjižica zabavna je i poučna, a k tomu jedna naskroz 
popularno pisana, što bismo rekli, causerie o latinskom jeziku. 
Auktor polazi sa stanovišta, da u Rimljana kao naroda preteže 
razum i volja, a ta se osobina karaktera njihova javlja i u jeziku, 
koji se u svojoj gramatici mnogo razlikuje od grčkoga. 

Najmanje pristaje u Matičinu »Knjižnicu« treća knjiga Šrepe- 
lova, kojoj je potpuni natpis: »Klasična filologija. Uputa u pojedine 
struke klasične filologije«. To je, dakle, enciklopedija i metodolo- 
gija nauke o klasičnoj starini poput kompendioznih djela jednoga 
Boeckha ili Iwana Millera, ali takova će knjiga u prvom redu zani- 
mati mlade đake, koji se u sveučilištu posvećuju studiju klasične 
starine, a tek u drugom redu širi obrazovani svijet. 

Pisac je možda htio izraditi djelo, koje će zadovoljavati i jedne 
i druge, ali je, kao sveučilišni profesor, i nehotice više pomišljao na 
svoje studente. Jer, na pr., činjenica, da se pojedine struke klasične 
filologije dijele na: »pomoćne, temeljne, bitne i sporedne«, ne će 
baš osobito pobuditi pozornost obična čitača; a i same struke, bile 
one bitne ili nebitne. kao što su: bibliografija, paleografija, herme- 
neutika, kritika, epigrafika, metrologija, kronologija i t. d., zanimat 
će samo one, koji se naučno bave filologijom. Kao priručnik za 
studente knjiga je vrlo dobra i zato sam je god. 1900. pohvalio u 
sarajevskom »Školskom Vjesniku« (str. 621—623) — iako su možda 
neke struke (na pr. retorika) preopsežno, a druge (na pr. povijest 
književnosti) preoskudno obrađene. Karakteristično je za namjenu 
djela, da je na koncu knjige pretiskana — poslanica Niebuhrova 
»mladim filolozima«! 

Vrlo je dobra knjiga »Život starih Grka« Kolomana Raca, izda- 
na 1902., koja, dosad, završava Matičinu »Knjižnicu«. Rac raspravlja 
o državnoj uredbi kod starih Grka (Sparta, Kreta, Atena; odnošaj 
kolonija prema metropoli), o njihovu bogoštovlju i svetkovinama 
(osobito o velikim narodnim igrama, Panatenejama, Dionisijama), 
o vojništvu (u homersko doba, u Sparti i u Ateni, kod Macedonacaj 

i o privatnom životu (porodični život, stan, odijevanje i kićenje, 
njegovanje tijela, bolest, smrt; gospodarstvo, obrt, trgovina, mjera 
i novci). Razlaganje piščevo tumači šezdeset i šest slika, a vrijed- 
nost knjige uvećava opsežno kazalo. 


* 


Završujući ovaj svoj kratki prikaz ističem, da Matičina »Knjiž- 
nica« s »Prijevodima« doduše obilato osvjetljuje život i književno 
djelovanje u klasičnoj starini, ali da je to poduzeće Matičino zasad 
ipak samo još torso, a poželjno bi bilo, da ne ostane takovo. Ima 
još mnogo klasika i grčkih i latinskih, koji su zavrijedili da uđu u 
Matičinu zbirku. Nabacit ću, onako nesumce, samo jedno ime: 
Plauta. Plauta ne poznaju ni oni, koji su svršili gimnaziju, jer 
taj rimski pisac komedija ne pripada u kanon školske lektire, a 
ipak je Plaut onaj, na kojem se »in ultima linea« osniva sva hrvatska 
primorska (dubrovačka i dalmatinska) komediografija. Prijevod 
Plautovih komedija bio bi dakle prinos i za točnije poznavanje 
jednog znamenitog dijela naše vlastite hrvatske književnosti. 

U MJESEČINI š 


U noćnoj, ljetnoj tišini 

ravni primorski kraj, 
drijemljiva žala i bašte 
poplavljuje mjesečev sjaj. 
Drhtave zvijezde blijede 

na mliječnom svodu nebeskom, 
odmorno diše more 


pod srebrnim, mističnom bljeskom .. 


Šetajuć udesnom stazom 
već Bog zna koliko ljeta, 
na postajanje i umiranje 
stvorova ovog svijeta 
pratilac hladna lica, 
bezučesno prolazeć, gleda: 
u moru beskrajnog svemir 
ploveća santa leda. i 
Ali, dok njegova svjetlost 
mrtvački obasjava 
žalosna lica kuća, 
u njihovoj nutrini, 
nespokojno dišuć, bdiju 
stvorovi brižni i bijedni. 
I njihova srca vruća 
nemirnom liipom biju. 
Prateći svijetli trak, 
što obasjava kutak taman 
njihovih uskih soba, 
smisao mučnog života 
uporno traže zaman. 
A iz neke cvjetne bašte, 
što se fantastično boji 
u plimi svjetlosti tašte, 
odjekuju veseli zvuci. 
Tu se na isprazan govor, 
lud smijeh i skokove razne 
skupiše stvorovi ludi, 

2 nastojeć da zaborave 
dosadu tupu života, 

da, čim se raziđu, osjete, 
kako su hladne i prazne 
njihove glave i grudi. 
Na predvraću ruševine 
sam sjedi umoran putnik 
i gleda zamišljeno 

u puste, snene daljine 
nedokučne, tajanstvene 

u sjaju mjesečine. 


RIKARD NIKOLIĆ 


LIPA 


Lipo moja, nebo mojih snova, 
lipo draga, kraljice pastira 
urešena draguljima svemira 
krasotice, koju vjetar dira. 


Ložo rajska nebeskih pjevača 
i derana, koji sa tvojijeh grana 
vrebaju voće svojih suseljana. 
Lipo moja, ljepotice dana. 


Pričo stara tajanstvenih noći 
kad na nebu raste dunja od zlata 
i kada se na te rijeka sjaja toči. 
Lipo moja, kada ću ti doći? 


Doći ću ti, da u tvome granju 
slušam glazbu minulih vremena. 
Lipo moja, tajnom odjevena, 
umrijet ću u hladu tvojih uspomena! 


JERONIM KORNER: 

SONET JUTRU 


Na rosnoj travci zvjezdica se njiše 
nadojena suncem ranoga jutra; 

ja slušam kako mokra zemlja diše 
i vedro gledam u vedrije sutra. 


Fićukaju kosi i klikću žune, 

. Zvjezdice niču po zelenom sagu. 
Lahor još živi, jer katkada dune 
i dirne nogu zavodljivu, nagu ... 


Žedni leptiri biser-rosu zoblju, 
na tjeme dana dukat s neba pao 
i cjelov smrtni zvjezdicama dao, 


pa sad sve je slično svježemu groblju. 
Lahorić bugari nad odrom jutra, 
u kljunu slavuj nosi naše sutra. 


ISMET ŽUNIĆ 

MIRKO JURKIĆ, ZAGREB 


JEDNA NOĆ 


Kad je pješice stigao u grad i tražio posla, nitko ga nije pre- 
poznao. Oči mu postale umorne: dvanaest godina tumaranja ure- 
zalo je u njegovo lice nove crte, a brazda, koju mu je usjekla 
oštrica, praveći luk oko sebe, unakazila mu lijevi obraz i svaki 
njegov podsmijeh stvarala grčem. Ostario i nagrđen, Jozo Zupčić 
je znao, da nije više onaj prijašnji, da je postao nešto posve drugo, 
tuđ u svakoj, pa i u svojoj zemlji, čovjek bez svjedoka i Zavičaja. 

Nitko ga nije prepoznao. Ni onaj mehandžija, kod kojega je 
desetak godina, svake nedjelje po tri četiri sata, o svačemu dro- 
beći sve do prvih zvijezda sjedio uz čokanj rakije, da istom u 
gluho doba prebaci gunj preko ramena i klimajući sam samcat 
krene dalekoj kući u selo. 

Odmarajući se jednoga dana na svojoj torbi u željezničkoj 
postaji opazio je ogledalo. Bio je to automat, jedan od onih, iz 
kojih je prije rata ispadala čokolada, kad si u nj ubacio petak od 
nikla. Od besposlice ustao Jozo i videći, da je sam u stanici, popeo 
se, da se ogleda. 

Dugo je promatrao bijele kose i crvenu brazgotinu na lijevom 
obrazu, a onda pipao tvrdi njezin rub i od nekog običaja nabirao 
lice, kako je često radio, otkako mu je odrvenio obraz. Sjetio se, 
da će ga i ovi tu gledati upravo onakva, kakav je sada pred tim 
ogledalom. Uhvatio jednim pogledom čitavo nakazno lice, prevu- 
kao dlanom preko njega i sišao s klupice. 

— Oca mu jaki ubio, što me nagrdi! — ponovio je ništa ne mi- 
sleći, već stoti put od onoga dana. — Ne će me oni, kad banem na 
vrata, ni poznat' — doda zamišljen i opet čučne na torbu. 

Sve je dobro promislio. 

Pet ili šest sati ima do sela. Kraj ceste se bijeli njegova kućica, 
podalje od ostalih, osamljena, kao da je potekla na drum, da prije 
drugih stigne tu i legne pod cestu. Eto ta kuća, i žena Ivka, i kći i 
mlađi sin, to je sve njegovo. Pa i nije više njegovo. Kako bi bilo?.. 
Zamislio se Jozo. Otkuda? Da on — Jozo Zupčić — ili netko 
drugi, svejedno je, kako god pomisliš, on ili onaj drugi, ali napo- 
sljetku svakako je on posve drugi čovjek, koji pamti, da je nekada 
tu pod Borovnikom bio Jozo Zupčić — eto, da on dođe tamo i 
kaže: »Evo me, šta gledate, otvorite mi! Je li sve još na mistu?« 
A oni da zinu — zinut će svakako, samo ako su živi — upravo da 
blenu i kažu: »A koji si ti«... »Pa ja sam...« — gledaj, dobro je, 

pravo kažeš: ko sam ja? Zar ja to znam? »Pa, eto, pomislite, ja 
sam Jozo! Niste mi se nadali? To se zna.« Dobro, oni me ne će 
poznat, ali ja hoću njih. »Vidiš, mala, ti si Ivka — što me tako 
gledaš, k6 da me nikad nisi vidila.« Ama — je li to dosta, samo 
tako doć' pa reć' i prstom pokazat': Ti si Ivka, ovo je Ruža, a ono 
je Stipan? A šta, ako oni kažu: Ne znamo te, nisi ti taj? Ili da 
ona Ivka, ne će Ivka, nego Ruža, ona mala Ruža, što se vazda smi- 
jala, kad bi mu polijevala na ruke, a on bi je malo vodom poštra- 
pao, da ona izvali: »Ih, što je grdan, Bože milostivi! Pa zar je to 
ćaća?« 

— Svašta ja tu zamrsujem! — digao se Jozo, namjestio opet 
torbu, koja mu je žuljala bolesno bedro, i sjeo opet, sada s drugog 
kraja. — Sve se to dade razdrišit'. I mačka će pogodit' svoju 
kuću, kad dojde iz skitnje, a čovik će, i kad ustane iz mrtvih. Koji 
sam bio, i ost& sam. To se i ne pita. Ali je drugi uzć tvrd i za- 
petljan. 2 

Kako će ga dočekati? Nije ni sumnjao, da nisu živi. Ali, hoće 
li vidjeti štogod na njemu? Istina je, sav je smlaćen, izišao je iz 
obličja — nije druge, svi će se preplašiti. Nije ni to sve. Ono drugo 
— hoće li oni znati? 

Jer nije im prije bio na veselje. Bojali su ga se. Mutio je oko 
sebe rječetinama i koječim, brljao, nemio kao sedam smrtnih gri- 
jeha, a sve da nekako zadrži uzde u rukama: Volio ih, ali zar se 
to smije pokazati? Da ti reknu: Ih, što se danas ništo udobrio! 


Imao je u sebi nekakvu silu, tako, ukruti se to u čovjeku, pa ne ' 


možeš drugačije — i šutjeli su, ali je bilo kao na dlanu, da im je 
bilo gorko. Budalasto je to, ali opet: zar je znao, zašto je bio ta- 
kav? Upravo ne zna ni to, zašto je sada drugi. Zna, ipak zna. 
Kraj njih se bio raspustio, jer su mu svi bili pod rukom, sve troje 
božja djeca, svoja, a onamo, otkuda se vraća, drugo je to, gdje nisi 
više ni čovjek, nego smetnia, buba neka, što naleti odnekud, a ti 
ne znaš, šta ti može napraviti. Dakako, tuđ svijet. Pa i bolovao je, 
i živio bez kuće. Eto — sada zna, šta su mu oni, i kolika je velika 
stvar, kad možeš bez ruganja nasmijati čovjeka, koji je smućen i 
osamljen. Pa još ako je ružan i grdan, da više u njemu ne vidiš 
slike i prilike božje. I prikloniti mu se, da vidi, kako ti znaš za 
njega i voliš njegovu zabavicu. 
Hoće li to oni vidjeti, da je on sada — ovakav? 


On će poći k njima. Ali ne može samo tako. Treba prvo da 
vidi sve. Skrenut će s puta u kuću i pitati za prenoćište. Udesit će, 
da stigne u mrak, kad zaokupi studen. Bit će putnik neki, koji tako 
srlja, pješice, i svraća se, da uz ognjište dočeka jutro. 


156 


Ustao Jozo i prebacivši torbu na pleća pošao kroz grad. Za- - 
radit će štogod. Podizao je oči, da zaobiđe oblačno nebo i nemiran 
ispitivao vršak planine, otkuda se imala spustiti prva zimska bura. 

Onda se zaustavio pred poznatom trgovinom i oklijevajući, 
pridržavajući desnicom uz rame istrošenu kabanicu, unišao. 


Prvo se, bogzna otkuda, u mliječnoj bjelini zimskoga podneva 
rastreperiše sitne mrve, lake poput bijeloga peluda, koje šutke 
stadoše padati na vreće pred njim. Zatim učestaše, jedna stižući 
drugu, sve gušće, sipe iz visine, sipe i mute vidik, stvaraju živu 
maglu, nemirnu, pokretnu, koja dršće, polijeće k zemlji, dok nova 
odozgor navire ispunjujući sve i prelijevajući se iz razastrte oblačne 
bjeline na tle, da sve — daske, krpe i prljavu cestu — sakriju i 
preliju oblačnom svjetlošću. Onda se mnogo sporije stadoše spu- 
štati krupne pahuljice, leteći kao pepeljaste nebeske mrlje, ustav- 
ljajući se čas dva i lagano silazeći, da se tu pred njim stvore bli- 
stavim krpicama. Najprije mirno, pršeći, da zatim ustrepte i uz- 
miješaju se, vrate se rpimice u vis i opet polete na tle, zavijene u 
maglenom vitlu, ponesene i bačene pod strehe i pragove, otkuda 
će ih opet, razasute u prah, iznijeti novi talas vjetra. 

Jozo spustio veliku iglu, kojom je šio proderane vreće, na- 
bacane na rpu u dvorištu trgovine, prešao dlanom preko lica i 
zaustavivši palac na tvrdini lijevoga obraza promatrao taj veseli 
metež. 

— Bura! Večeras će zec tražiti mater! — govorio je svome 
susjedu, koji je ogledao proderinu jedne vreće i namještao škare, 
da je obreže. — A ja baš danas moram na put. : 

— Ružno je. Bit će mećave — odgovori mu susjed. 

Jozo se nije predomišljao. 

Navukavši na se sve, što je imao, s poklonjenom vrećom pod 
pazuhom i torbom na ramenu, krenuo je na glavnu cestu. 


U kamenoj kućici pod cestom plamsala na ognjištu vatra. 
Šumio oganj pod naloženim cjepanicama, pištala zelena grana, 
ključala večera u kotlu, a sve nadglasivala bura. 

Odonud, s krševa, javljala se dalekim glasom, kao rasrđena 
mistična zvijer, verala se sve bliže, kroz šikaru i dočiće, bujala i 
rasla. U hiiku njezinu sve.se jasnije razabirao oštar pisak, koji je 
prodirao kroz stotine kamenih grla i procijepa, zahvatio baščenu 
ogradu, stabla i kućice, potresao svim gredama i daskama na 
krovu i uz stostruk lom sjurio niz brijeg, da se raziđe u daljini 
zasipajući sve od horizonta do horizonta valom britke studeni. 

Svi bi, čujući njezin pokret izdaleka, ušutjeli i slušali, a prije 
nego što bi zavladala nenadana tišina, progovorili bi, često po: 
troje najednom, o koječemu, bez promišljanja, samo da se govori. 
Glasna riječ zaglušivala mećavu i oslobađala ih od sumornosti toga 
mlakoga skloništa, opkoljena ledenim vršajem zime. 

Uz oganj sjedila i dva putnika. 

Kad je Jozo zalupao prozeblim šakama, priskočila je Ruža i 
otvorila zamrzla vrata. Progazio je snježni namet i ušao. Lica mu 
nisu vidjeli. Dok je tamo vatra unaokolo sipala sjaj, oko njega bio 
sumrak. Stao je kraj vrata i uzalud se mučio, da s glave skine vreću, 
koja se stvorila ledenim oklopom. Prišao mu mlad čovjek — zet 
njegov — i pomogao mu. Šutio je tako u sumraku, prozebao, i naj- 
poslije sjeo u najhladniji kut, da se povrati od studeni. 

— Ti si danas iz grada? —pitao ga zet. 

— A? — zinuo Jozo driješeći obuću. — Šta? ... Jest, iz 
grada! — odgovori on prozeblim glasom i zagleda se kroz zamrzle 
trepavice u domaćina. 

Onda prevuče šakom preko očiju i protare mokre ruke, niz 
koje su klizile otopljene kapi, i opet se zagleda. 

— Poznam ga! — mislio je i sjećao se s naporom. — Ovo je 
Nine Jolić. Mladić iz sela ...... Nine. Kako on? Bit će Ružin 
mladoženja? ... Imaju i dite — domislio se, kad je iza vrata 
blizu ognjišta čuo djetinji plač. Jedna je žena potekla u sobu. 
— Bit će Ruža, moja ćer... Ko bi ji' sad znao! Ruža, svakako, 
još malena bila je visoka, tankovijasta. To je ona, vižlical — Oči 
mu se ovlažiše. — Ona je. Pamti li, kad mi se je smijala? 

Dolazi Jozo k sebi, muče ga bolovi u premrzlim rukama i 
nogama i povraćaju mu svijest. Stišćući bolne šake gleda on 
onamo, gdje sjaj vatre s njegova ognjišta obasjava nepoznata lica. 
Nova navala bure trese krovom, negdje gore udara daska o dasku, 
a šaka čađe pada i za trenutak se prema svjetlosti ognja razasiplje 
u prašinu. Zagleda se Jozo u tavanice. 

— Popravili su krov. Grede su nove. I.zid je primazan. I vrata 
su posve nova! I srča je u prozorima, dvostruka. Srča. Lipo se vidi. 

Nema gorčine u njega, jer ga osvaja sjećanje. Ali mu je krivo. 


Žao mu, da se eto bez njega živi lako, da on nije ništa utvrdio, 


ništa dodao, da je sve nekako sada bolje nego prije. 

Šta je on njima bio, da su se tako udesili bez njega? — Stipan, 
neka. Ali Stipan je bio dite od osam godina. Istom je dorasto. 
Ivka? Jest komad žene. Ona je umila to, iskobeljala se. I udala 
ćer. Nine Jolić — momščić je bio, a sad ljudina. Ona Ruža, curica 
njegova , koju je ostavio kako na glas plače, sad i ne misli na 
njega. Ima čovika i dite. 

Prevukao Jozo zazeblom šakom preko lica i spustio glavu. 
Umor ga osvojio, težak i bolan umor. Osjetio se sam, beskoristan. 

— Pio sam. KO fučija. Istina, prošlo je, ali je bilo. Kadnokad. 
— Tražio je razloga ovome, što je zatekao, i nailazio svuda na 
sjećanja, koja su ga mučila kao tjeskobna ispovijest. — I pogan sam 
bio, k6 soha... Zar je 'vako veselo nikad plamtila vatra? Sad 
se ne boje nikoga, jer mene nema. I more se 'vako. Još bolje. 
Kako se onaj Stipan plete u razgovor! I more se "vako. Još bolje. 
A Ivka? Ona nikad nije puno govorila. Eno je tamo kraj Stipana. 
Kako su se samo ispetljali? 

Žena nalijevala putnicima kavu. 

Nine pristupi Jozi. 

— Je li ti lakše? Zašlo za nokte, a? Oćeš li, da ji' malo 
protareš snigom? Da ti donesemo, a? Ne triba? Onda hajde 
*vamo, da se zgriješ. Popit ćemo kavu. 

Digao se Jozo i krenuo k ognjištu. Bio je u nedoumici. — Ne će 
me pripoznat' — uvjeravao se. I nisu ga prepoznali. Pomakoše se, 
da mu načine mjesta. 

Kad je govorio, glas mu je bio drukčiji, prebijen, promukao — 
nije bilo u njemu one ljepote i sile kao nekada. Malo ie govorio, 
toliko, da sakrije svoju misao. 

Što će on, ako ga najzad prepoznaju? Na tu pomisao osjetio 
je, kako mu uz obraz liznu nagli mlaz tople krvi. — Di je tol 
Daleko je to. — A onda mu na čas dođe želja, da im se rasvijetli 
pred očima, da mu dođe netko, može biti Ivka, ili boije, Ruža, pa 
da se sagne k njemu i unese mu se u oči: — A nu vidi, Bože dragi! 
Pa što se ne kažeš, ćaća! 

Ali je naokolo vladao mir. Nitko se nije maknuo. I dok je 
vani rastao ledeni huk, na njegovu dušu slijegao se mir. 

Dok mu je Ivka dodavala findžan i nalijevala kavu, on se 
zagledao u stranu, da sluša buru, a upravo zato, da promatra nju, 
svoju ženu. Na licu joj nije bilo žalosti, otkud, ali je ostala ona 
nekadanja ozbiljnost, trag proživljenih godina. To je od njega. 
Sjeća se on. S njega se ona kosila. On to istom sada zna. 

— Popij, zgrijat će te — rekla je samo. — Je li dobra? 

Dobra? — mislio je, ali nije odgovorio, grlo mu ostalo sapeto. 
— Nikad bolje nije pio. Meruši. Fratar bi je pio. I kava im je eto 
drukčija. 

Slušao je razgovor i letimice promatrao. Onako, da se oni ne 
osjete. I gledajući Stipana mjerio je vrijeme i saznao, kako je 
daleko ostao onaj dan, kad je odlazio od njih. Svi se promijenili. 
On otišao, i za dvanaest godina pomalo se potrgalo sve. Šta će im 
on. Zar im je potreban? 

Očekivao je svoje čudo. Ako ga ipak prepoznaju? Dobro, on 
će paziti, da kako treba vidi njihova lica. On ne će ništa reći. Samo 
će zinuti, kao da se čudi, šta im to dolazi na pamet. Imat će kada 
da dobro uhvati, jesu li ga čekali. Ne treba ni da govore, samo neka 
se dosjete, on će sve vidjeti. Ovo je njegova kuća. Dakako, bila 
je. Tko to zna, možda je i sada. Nagrđen je — istina, ali ono 
drugo — kasnije, kasnije će sve. 

— Jesi li bio na fronti? — upitat će jedan putnik okrećući se 
k njemu. 

— Ja? Kada ću bit' na fronti — odgovarao Jozo neodređeno. 

— Tako. Mislio sam, jer vidim, da te udarilo. 

— Je li, ovo na licu? E, brate, more se to dobit i podalje od 
fronte — odvraćao Jozo izmičući odgovoru. 


— To se zna. More se i u mehani! — dodavao drugi putnik. 
— Uzajmio si u vraga! Baš u mehani! — ljutnu se Jozo i po- 
crveni. A onda se povrati. — Nije to bilo u mehani. Svejedno, 


bilo kako mu drago. Dobio si, pa nosiš — odbijao je hvatajući 
s ognjišta žeravicu, da je metne na lulu. 

. Vatra se slijegala. Putnici se umotali u bjeljce i polijegali oko 
ognjišta, i Jozo kraj njih. Pokrio lice, ali je, okrenut od ognjišta, 
kroz trepavice mogao motriti, šta se u vatrištu radi. San mu ne 
dolazi na oči. Da, pred njim su, upravo više njega, nove grede, još 
nisu ni začadile. Katkad mu sinu pred očima kao u magli, kad bi 
zapalucao plamičak na ognjištu. A naokolo se još vrzaju ukućani 
i govore tiho, u po glasa. e 

Fvka je još bila budna. Ruža izišla iz sobe i spustila se do Nine. 
Stipan je djeljao štap. 

—- Jeste li molili Boga? — pitala majka u po glasa. 

— Jesmo — odgovori Ruža. 

— Danas je subota, jesi li imala na pameti? Triba molit' 
za pokoj ćaći. 

— Zaboravila si, Ružo! — prigovori Stipan. 

— Ne ću ja zaboravit". 

— Eh, ko zna? — dobaci tajanstveno Stipan. 

— Šta, ko zna? Šta opet tepljezgaš? Zar sam ja ikad pro- 
pušćala? 

— Mi tu molimo za pokoj, a ko zna, da nije živ? 

— Otkud to opet? 

— Pa eto, tako mi palo na pamet, kad su ovi govorili o fronti. 
I ovaj je jedan, rek bi', donio zapis iz kadera. 

— Pa? 

— Pa... ništa. 

— Hajde, pokoj mu duši! — riješi Ruža. — Koga nema, nema. 
ga. Moli, očiju ti, pa hajde spavat. j ; j 

— Pravo ako ćeš, i Bog zna, da ti nije bilo dobro s njim — 
doda drsko Stipan. 

— Muči! — ukori ga šaptom mati. . 

— Pravo i veli — pristajala Ruža. — Ali šta ćeš mu, otac ti je, 
ludi brate. To ti zato, što si izio dosta šćapa od njega. 

— Samo nediljom, kad bi on... 

— Muči! Što grišiš dušu! — opet ukori mati. 

— Neka. Mrtvim pokoj duši! 

— I ja velim. Duša mu je sigurno bila dobra ... Koliko li se 
je morć mučiti... Hajde, pa ne zaboravi! 

— I prigledaj ovce i kravu! — doda mati. , 

Jozo nije spavao. Vidio je, kako u kut liježe Ivka, a blizu nje 
Stipan. Čuo je, gdje se u sobi budi dijete. Gasila se vatra, glasno 
disanje usnulih putnika preticala lomljava bure, što je mela putove 
i bregove i snježnim nanosom zatrpavala zaklonice. 

Slušao je, ne bi li iz onoga kuta, gdje je legao Stipan, čuo 
njegovo disanje. 3 

Mislio Jožo. Pravo nije ni mislio, nego se pustio, da ga nosi, 
nosi — bio je to život, kojemu on nije znao početka ni kraja. Za- 
metne se negdje, tu pod cestom, pa raste i ode nekuda, u grad, pa 
dalje, daleko, sam se vere i srija, a ti mu nigf gospodar. 

Eto Stipan. Jak je, i ne triba mu nikg. Jučer bio ništa, ludo 
ništo u košuljici, a sada sam misli. On je prije pamtio oca, a sada 
mu on sudi. Veli: Nije ti dobro bilo s njim. I nijel Otac — ko što. 
je on, Jozo Zupčić — to je niki panj prid kućnim pragom, o koji. 
se spotiču, i svima smeta, a ne služi ničemu. 

Božja je, što veli Stipan. Njemu je, istina, teško, ali što to 
vridi, kad je istina! On to zna, jer je vidio. Dok je on tu bio — 
uvik strah i grih nikakav. A najteži nediljom, na božji dan. 
Jesu li bili veseli, kad njega nije bilo kod kuće? Još onda, prije 
rata? ... Jesu, jer su već taki. On ih je, ubijao sobom. Pa i stanje 
im je bilo baš nikakvo. Kuća kisnula, mećava zasipala ognjišće. 
Jedina krava Šarova. A oni evo i ovce kupili. Popravili kuću. Do- 
čikaju putnike, pa im daju konak i kavu. Odiveni su, a biljaca 
ima dosta. ' ; 

Htjelo nešto ustati u duši Jozinoj, neka srdnja, muka, što mu 
je iz dna ćudi dozivala davne uspomene. Oni se bine po njegovoj 
kući i ni mrtvome ne daju mira. Uprav to, jer je on mrtav ... 
svakako mrtav ... Da im se kaže i da pogleda u oči onome sinu?. 
Pa šta. Ko bi to pogledo? Vidio je sve pred sobom: nakazan. 
smežuran, stoji on pred njima, a ono se dogodilo, ne prepoznaju 

ga, ali malo pa vide, da je uskrsnuo onaj otac, nemio, grdan, 
strašniji i gori nego ikada. Prije samo nediljom, a onda pomalo 
i bez nedilje, a sad svaki dan, malo na drugu ruku, ali takav je, 
za vazda. Je li gori? Zar oni to mogu vidit'. Bilo je ršuma, pa se 
to ukipilo, stvrdnulo i ostalo u duši, dvanaest godina to oni nose... 
To ne pere voda. Ko će im reć': Nije više tako. A zar odista nije? 
Kad je bilo, zar ikada more ne bit'! To je upisano. Pa da mu se 
smiluju. Da ga prime u ovu kuću, toplu i opranu, na gotovo — da 
zaborave svoje šale i mir svoj, sve u misli, da ne dođe nedilja. 

A opet, to se sve dade prominit'. Nek se vidi. 

Šta on tu? A di će bit njegovo misto? Da sluša Stipana 
“ili — onoga Ninu Jolića i onu Ružu, što je emizdrila, kad je on 
odlazio, a sada misli na dite u bešici? 

Ništa ovo. Ali iza one molitve od deset godina, iza onoga, što 
su splahnuli sa sebe, zaboravili, da se opet spotiču o njega, da opet 


u njemu gledaju, što je nekad bilo i što bi sada s njim opet došlo 


među njih, da se vazda pitaju: da mu opet ne dođe ono ... 

U ovoj kući nema više mjesta. 

Poći će dalje ... daleko. Da ostavi za sobom molitvu. 

Neka mole. To se duše razgovaraju, to se zna, a njega i ne 
vide, ne čuju. Dobro je tako. Tako mora biti. 

I činilo mu se, da čuje, kako u po glasa bruji muški Stipanov 
Očenaš, a zatim čisto odgovaraju dva ženska glasa: Kruh naš 
svagdanji, daj nam danas ... i otpusti nam duge naše, kako i mi 
otpušćamo...1I neka toplina širila se odonuda, iz kuta, od ognjišta, 
i grijala ga pod bjeljcem, zatomljujući studen, koju je donosio 
s planina šum vjetra. 


Mećava je. Ne može on samo tako. Malaksao je od umora 
tolikih dana, a od studeni umire iznemogla krv. Uzet će im bjeljac, 
onaj, koji su mu prostrli kod ognjišta. To neka bude njegov dio. 
I neka iza njega ostane nov život. On će ponijeti onaj stari, koji 
je tu davno utučen i zaboravljen. 

Malen, četvrtast prozor zalijevala svjetlost zore. 

Ustao Jozo i spremio se. Putnici još spavali. Iz kuta ispod 
širokih bjeljaca čuo je disanje žene i sina Stjepana. 

Otvorio lagano vrata i povirio u sobu. Raspoznao je kraj 
kćeri bešiku, i trenom se spustio, da zaviri pod vuneni pokrivač 
Njegovo unuče mirno spavalo, slušao je, kako lagano diše. Gledao 
je, gledao, a onda opet izišao i na prstima krenuo do kućnih vrata. 

Još je puhala bura. Bijelili se nameti, gola se u daljinu pružala 
cesta — onamo, otkuda je sinoć stigao. 

Kuda će? Ne zna. Promislit će putem .. . Svijet je širok bez 
kraja. Samo je jedno mjesto, gdje je on do. kraja završio svoje 
poslove: njegova rođena kuća. 

Kad se s vrleti javio pisak vjetra, skupio Jozo oko sebe debeli 
bjeljac i brže pohitio niz klizavu cestu. 


— Otišo je! — ljutio se Nine, dok su razbuđeni ukućani 
sjedili kod naložena ognja. — Nikom nije ni zbogom rek6. I odnio 
nam biljac. 


— A koji je on? — pitao jedan putnik. 

— Ko ga zna? — vikao Stipan. — Bit će rđa nikakva. Nikad 
nam se to nije dogodilo. Zar da legne i ugrije se ko u svojoj kući, 
pa ti još odnese, ko da je ostavio! Našo bi' ja njega, ali ko zna, 
kud je krenuo? 


— Ko zna! — odmahnula rukom Ivka. — Bože prosti! Nemoj 
ništa govorit'. Moreš dušu ogrišit'. 
— A šta? 


— Pa eto, sirotinja. Ko zna. 

— Pa zar "vako? 

— Muči! Dao si mu, pa tako. Namini to ocu za pokoj duši. 
Ne triba ti misu plaćat". = 

«— Nu vidi! E istina, i tako more bit'... Biva za dušu? — 
priupita Stipan i zagleda se u prozorsko okno, na koje je u taj čas 
pala osamljena bijela pahuljica, zatitrala i za tren se izgubila u 
mliječnom vidiku Saios jutra. 

DR. ROBERT SCHOLZ 
SUVREMENO NJEMAČKO KIPARSTVO 


* Sve nove velike stilske periode u umjetnosti uvijek su počele 
u graditeljstvu i u plastici. Ovdje vlada nesumnjivo neki unutarnji 
zakon razvoja umjetnosti, koja uvijek svaku novu ideju i svaki 
nov nazor ostvaruje u određenom organskom redu, i to_tako, da 
nova ideja kao nov životni osjećaj najprije osvoji najelementarnije 
kiparske pojave prostora i tjelesnosti, a tek onda da u toku duljega 
razvoja dospije u slikarskoj formi do izražaja više apstraktnog, 
transcendentalnog profinjenja toga novoga idejnog sadržaja. 

Spoznaja pak toga organskog zakona razvoja u stilskim perio- 
dama umjetnosti i u redu, kojim pojedina izražajna sredstva 
umjetnosti ulaze u taj razvoj, daje nam i veoma pouzdan kriterij 
za unutarnju vrijednost i opravdanje novo postavljenoga cilja. To 
znači, ako jedna stilska perioda polazi od građevne umjetnosti i 
plastike, onda joj je osnova uvijek i jedan pravi, nov sadržaj ideja 
i povijesna nužnost; onda se radi o prolomu narodne stvaralačke 
volje, koja nanovo izgrađuje svoju sliku o svijetu. Ako osvajanje 
prostorno-plastičnoga na taj način organski u umjetnost uvodi novu 
stilsku periodu, onda se ne radi o prolaznom vrijenju kiparske 
volje, koje će opet presahnuti, ne radi se o modi ili romantičkoj 
iluziji obnove, nego o pravom početku, što se nadograđuje na novu 
ideju i novu životnu snagu, koja ima dovoljno daha, da se za dugo 
vrijeme može organski razvijati dalje i više prema ciljevima, koje 
mi danas možemo tek možda naslućivati, a koje će istom kasnija 
pokoljenja sasvim ostvariti. 

Do novog je procvata njemačke plastike došlo tako, da joj je 
građevna umjetnost opet dala mjesto sveopće djelatnosti, a na- 
rudžba države stvorila izvanjske pretpostavke za razvoj snaga. Ali 
bilo bi krivo promatrati njemačku plastiku sadašnjosti samo kao 
ukrasni dodatak arhitekturi. Ona nije izvana u ukrasnom smislu 
povezana s arhitekturom, nego je njezina veza s građevnom umjet- 
nošću — kao i u svim vremenima prave harmonije i stilskog jedin- 
stva tih dviju umjetnosti — u unutarnjoj istosmjernosti volje za 
oblikovanjem i oblikovne snage predočivanja, koja tu istosmjernost 
određuje. Iza djela nove njemačke građevne umjetnosti i plastike 
stoji — kao podjednaka snaga, koja određuje i koja sili na stva- 
ranje oblika — ponovno probuđenje novog osjećaja prostora i 
tijela. Ono, što djeluje kao volja za prostornim oblikovanjem u 


* Iz govora, kojim je otvorena izložba novog njemačkog kiparstva u 
Zagrebu (u travnju 1942.). — Vidi priložene slike. 

monumentalnim linijama, u jasnim mjerama: i odnosima novoga 
njemačkoga graditeljstva, izlazi pred nas i u osjetno jakoj tjeles- 
nosti, u obličnoj jasnoći i čvrstini, u sigurnom arhitektonskom 
držanju prema njemačkoj suvremenoj plastici i ondje, gdje ona 
nije bila stvorena po narudžbi građevne umjetnosti. 

Plastika u kasnome 19. stoljeću i na početku 20. stoljeća izgubila 
je u velikom opsegu taj arhitektonski elementarno tjelesni osjećaj 
prostora i oblika na korist beskrvnoj težnji za oblikovanjem, koje 
je estetski bilo samo sebi svrhom. U apstraktnim konstrukcijama 
onih umjetničkih pravaca u početku 20. stoljeća, koji su htjeli 
stvoriti moderan intelektualno izmudreni stil umjetnosti, našli su 
svoj izraz umjetnički nadindividualizam i kulturna iscrpljenost, 
koja je zahvatila europskog čovjeka kao posljedica pretjeranog 
intelektualizma. Plastika, kao umjetnost, koja od umjetnika i od 
publike zahtijeva u najvećoj mjeri zdravu i jaku osjetilnu radost 
i pozitivan smisao za stvarnost, dospjela je u čitavoj europskoj 
umjetnosti pod tim uvjetima u stanje oronulosti, koje je omogućilo 
da sazriju pojave raspadanja i dovedu do toga, da su kulturni pesi- 
misti plastiku i likovnu umjetnost u njihovoj cjelini mogli proglasiti 
mrtvima. ; 

Tu sliku oronulosti i nedostatka pravca pokazivao je i služ- 
beni umjetnički život Njemačke poslije Svjetskog rata Sve: do 
nacionalsocijalističkog osvajanja vlasti. Iz ničega se dakako poslije 
toga vremena ne bi mogla razviti plastička umjetnosti na onoj 
visini mogućnosti, što je susrećete na ovoj izložbi. Pored službenoga 
dekadentnog pogona umjetnosti marksističkog doba. bilo je u 
Njemačkoj uvijek još mnogo pravih umjetnika i jakih značajeva, 
koji se nisu podvrgli modi vremena i koji su sačuvali moć njemačke 
umjetničke predaje, koja je velika osobito na području plastike. 

Nova Njemačka nije svoju umjetnost političkim diktatom do- 
čarala iz ništa, nego je pozitivnim snagama otvorila njemačkoj 
umjetnosti slobodan put razvoja, uklonivši pojave raspadanja, koje 
su prerasle zdravo tlo umjetnosti. Osobito na kulturnom i umjet- 
ničkom području dokazuje se tu opravdanost riječi Afreda Rosen- 
berga o nacionalsocijalističkom preuzimanju vlasti kao o revoluciji, 
koja konzervira. Ponovno nadovezivanje na vrednote predaje jedna 
je od najbitnijih podloga, na kojima nadograđuje nova njemačka 
Plastika. Ali se njemačka suvremena umjetnost ne želi i ne će 
zadovoljiti samo s obnovom vrednota predaje. 

Današnji njemački umjetnik nije nikakav romantik, koji se 
Vraća u prošlost; on je čovjek svoga vremena i zato mu u njegovoj 
najdubljoj nutrini govore snage i ideje, koje oblikuju naše doba. 

Svoj uspon imade nova njemačka umjetnost zahvaliti okolnosti, 
da joj je po totalnoj političkoj ideji nacionalsocijalizma pala u dio 
velika uhutarnja pobuda, jer je politička ideja nacionalsocijalizma 
ideja svjetovnog nazora, pa se po:tome dade umjetnički oblikovati. 
Umjetnički razvoj ne mogu nikada dalje voditi intelekat ni speku- 
lativna volja, nego uvijek samo nova ideja, novi nazor na svijet, 
koji se dade umjetnički oblikovati, nova vjera u vrijednost i nuždu, 
da se unutarnjim duhovnim i duševnim pobudama dade umjetnički 
iskovan oblik. Obnova i uspon njemačke plastike u posljednjim 
godinama potječe iz takve nužde, što je uvjetuju svjetovni nazor i 
povijest; iz elementarne potrebe, da se u umjetnosti dade nov na- 
rodni životni optimizam, iz čežnje, da se idealu životne snage i 
ljepote, koji vrijedi za naše vrijeme, dade plastično osjetan izražaj. 

Udaljivanje od prirode dovelo je umjetnost, i osobito plastiku, 
do stagnacije i propadanja. Njemačka plastika povratila se prirodi, 
koja joj je opet u motivu savršena ljudskog tijela i životinjskog 
stvorenja dala zadatak isto toliko primjeren biću, koliko i ne- 
iscrpljiv. Glavna tema plastike bitno je uvijek čovjek. U prikazi- 
vanju ljudskoga lika odrazuje se vrijednost, što ga jedan narod i 
jedno vrijeme daju čovjeku i, u najširem smislu, živom stvorenju 
uopće. Plastično oblikovanje jedan je od iskonskih nagona čovje- 
kovih, i zato se u tvorevinama njegova plastičnog stvaranja oso- 
bito jasno raspoznaje uvijek na najneposredniji način mišljenje 
nekog naroda i nekog vremena o simome sebi, kao i to, što ono 
jest, ali i što bi ono htjelo biti. Koliko je karakterističan način 
plastičnog oblikovanja naroda i vremena za njihov _.stav prema 
čovjeku i koliko je sposoban da se mijenja, postaje nam tek onda 
jasno, kad sebi predočimo nevino visoko poštovanje čovjeka u 
oblicima antičke plastike pored plastičkog predstavljanja čovjeka 
u gotici, gdje se pojedinačni čovječji lik gubi u masi arabeskama 
sličnih figura gotskih crkvenih portala, ili gdje je bio oblikovan 
samo kao medium religiozne uzbađenosti, gotovo lišen tjelesnosti. 
U novoj njemačkoj plastici pokazuje se osjećaj za vrijednost čo- 
vjeka i svakoga živog stvorenja, kao izraz svjetovnog nazora, koji 
je čovjeku povratio njegova prava kao nosiocu najviših životnih 
vrednota krvi i rase, kao članu životne struje svoga naroda. Nje- 
mačka je plastika po tome iznova zadobila svoj odnos s prirodom, 
koji odgovara smislu, što ga je veliki kipar Rodin dao umjetnosti 
u riječima: »Reproducirajući prirodu umjetnik uzveličava svoju 
vlastitu dušu. I tako obogaćuje dušu čovječanstva. Jer time, što 
njegov duh daje boju tvarnom svijetu, otkriva on svojim za- 
divljenim suvremenicima tisuću osjećajnih nians4. On ih potiče, 


166 


da sami u sebi otkrivaju bogatstva, koja su im dotad bila nepo- 
znata. On im stvara nove razloge, da vole život, nove, unutarnje 
jasnoće, koje ih mogu sigurno voditi.« ii 

Nova njemačka plastika nikako se ne iscrpljuje u zahvatanju 
i prikazivanju čiste tjelesne savršenosti i ljepote. I u novoj je 
njemačkoj plastici moćna ona duševna volja za izrazom, koja je 
čitavom njemačkom umjetničkom razvoju dala njegovu osobitost. 
Ideal nove njemačke plastike nema samo formalnu tjelesnu egzi- 
stenciju, nego teži iznad osjetilnoga i osjetnoga k višemu meta- 
fizičkom sadržaju, što je dohvatan tek osjećaju i mašti, koja se 
s njima uzdignula. Zato stil nove njemačke plastike, ukoliko se 
nakon malo godina dade nešto već konačno reći o njezinoj usmje- 
renosti, pored svega sjetilnog pozitivizma nije nikakav naturalizam, 
nego predstavlja oplemenjenje i duševno nadvisivanje prirodnoga 
gledanja putem svijesnog etosa i ideala duhovno-tjelesne harmo- - 
nije, koji često izlazi na sličnost s antikom, klasičnost u zrenju 
oblika, ali kroz koju na najsnažniji način udara bilo uzbudljive 
aktivnosti i unutarnje dinamike životnog osjećaja našeg vremena. 

Po toj prirodnoj nutarnjoj sigurnosti svoga smjera novi stil 
njemačke plastike ne predstavlja neku ukočenu akademsku dogmu 
forme, nego daje individualnoj umjetničkoj nadarenosti najširu 
slobodu. Prema tome nije samo jedno, nego su sva stvaralačka ki- 
parska pokoljenja nosioci toga pokreta, što se u njemačkoj su- 
vremenoj plastici u malo godina izvršio. Prodor toga novoga pla- 
stičnog ideala djelovao je plodno i oslobodilački na stvaranje onih 
velikih ličnosti njemačke plastike, što poput Klimscha, Kolbea, 
Scheibea, Wackerlea, Albikera i drugih tvore most iz velike tra- 
dicije naše plastike u budućnost, imajući pri tome i simi najjači 
udio na sadašnjosti i budućnosti. I najkarakterističnija djela onih 
kipara, koji kao Arno Breker i Thorak na sasvim osobit način 
utjelovljuju novi stil njemačke plastike u njezinoj voljnoj usmje- 
renosti prema monumentalnome i herojskome, primjeri su nove 
njemačke monumentalne plastike, koja je postala sposobna, da 
idejama sadašnjosti, što ih narod nosi, dadu veliki izražaj, koji je 
toliko reprezentativan koliko i djelatan u dubini narodne svijesti. 

Pored te tendencije prema monumentalnome i herojskome 
njemačka suvremena plastika nije zanemarila ni sposobnost da i 
ono duši blisko i tiho, kao i ljupko, oblikuje. Tako je pored djela 
monumentalne ,tendencije u novoj njemačkoj umjetnosti široko 
područje i za više duševno-unutarnje i lirsko stvaranje, budući da 
"je osnovna njezina težnja u svijesnom afirmiranju mnogostrukosti 
Pravih umjetničkih ličnosti i mogućnosti. : j 

Dr. JOSIP TORBARINA, ZAGREB 


DŽIVO MARINA GUNDULIĆA 


DUBROVAČKI HUMANIST I DRŽAVNIK 
(1507.—1586.) | 


Osim slavnog pjesnika »Osmana« veliki je rod Gundulića, i 
prije i poslije njega, dao svojoj domovini mnogo zaslužnih muževa. 
Tako se pjesnikov sin Frano (1632.—1700.) odlikovao u suvreme- 
nim vojnama protiv Turaka i služio u austrijskoj carskoj vojsci 
kao maršal. Drugi pjesnikov sin Šiško (1633.—1682.) poznat je kao 
pisac pseudo-narodne tragikomedije »Sunčanica« (1662.), dok je 
Šiškov sin a pjesnikov unuk Dživo (1678.—1721.) također poznat 
kao pjesnik (»Suze i tužbe Radmilove«) i dramatik (pastirska dra- 
ma »Radmio«, 1701., i tragikomedija »Oton«, 1707.). Od starijih 
Gundulića dovoljno je spomenuti Frana (1539.—1589.), vrsnog 
pravnika i diplomata, koji je u drugoj polovini 16. stoljeća, za 
vrijeme sukoba između Svete Lige i Osmanlija, vodio živahnu 
diplomatsku djelatnost na papinskom dvoru zastupajući interese 
svoje Republike. 

Među svim tim Gundulićima zauzima vidno mjesto Dživo Ma- 
rina Gundulića, humanist i ljubitelj književnosti, mudar državnik, 
izvrstan pravnik i vješt diplomat, osobni prijatelj humanista Am- 
brozija Nikandra i Piera Vettorija, prelata Beccadellija i pape 
Pija IV. Premda su ga anali kulturne i političke povijesti Dubrov- 
nika dosad rijetko spominjali, ipak u spisima dubrovačkog Arhiva 
možemo naći o njegovu životu ovaj impozantan niz podataka: 

1507. rodio se u Dubrovniku. — 1527. 2. prosinca stupa u Ve- 
liko Vijeće. — 1549. postaje član Senata. — 1550. ulazi u Malo 
Vijeće. — 1551. izabran Knezom Republike za mjesec studeni. — 
1553. član Maloga Vijeća. — 1554. Knez Republike za mjesec svi- 
banj, — 1556. član Maloga Vijeća. Od ožujka do srpnja kao službe- 
ni poslanik Republike boravi u Rimu i Napulju (Lettere e Commis- 
sioni di Levante, XXVI, 1.50, 58, 73, 77,87). Knez Republike za 
mjesec studeni: — 1557. postaje »Proveditore della Terra« (vrhovni 
zaštitnik ustava i zakona sa nadzornom vlašću nad samim Kne- 
zom i Senatom). — 1559. član Maloga Vijeća. — 1560. Proveditore 
della Terra. Knez Republike za mjesec svibanj. — 1561. postaje 
»Console delle cause civili« (sudac za građanske parnice). — 1562. 
član Maloga Vijeća. — 1563. Knez Republike za mjesec travanj. 
Proveditore della Terra. — 1564. član Senata. — 1565. član Maloga 
Vijeća. — 1566. Knez Republike za mjesec travanj. — 1567. član 

Senata. — 1568. član Maloga Vijeća. — 1569. Proveditore :della 
"Terra. Knez Republike za mjesec ožujak. — 1570. Console delle 
cause civili. — 1571. član Maloga Vijeća. — 1572. Knez Republike 
za mijesec veljaču. — 1573. član Senata. — 1574. član Maloga Vi- 
jeća: — 1578. Proveditore della Terra. — 1579. član Senata. — 1580. 
član Maloga Vijeća. — 1581. Knez Republike za mjesec veljaču. — 
1582. član Senata. — 1583. član Maloga Vijeća. — 1584. Proveditore 
della Terra. Knez Republike za mjesec veljaču. — 1585. 22. svib- 
nja sastavlja oporuku. — 1586. član Maloga Vijeća. Umire po- 
sljednjih dana mjeseca lipnja ili prvih dana srpnja, jer mu je 
oporuka zavedena u državne knjige 9. srpnja 1586. (Testamenta 
Notarie 47, 1.49).* - : 

Taj bogat ali suhoparan slijed podataka govori o sjajnoj poli- 
tičkoj karijeri, te se već iz njega može zaključiti, da je naš Gun- 
dulić bio sposoban i ugledan dubrovački građanin: doista je velika 
rijetkost u povijesti Dubrovnika, da se isti građanin bira šest puta 
u Senat, dvanaest puta u Malo Vijeće i deset puta za Kneza Repu- 
. blike. Iz njegove se oporuke vidi još i to, da je bio bogat i učen 
čovjek, jer u njoj spominje i svoju knjižnicu. Ostavio je za sobom 
četiri sina i jednu kćer, onu poznatu Maru Gundulić, kasnije udatu 
za pisca i filozofa Nikšu Vita Gučetića (Gozze), koja je i sama 
bila spisateljica i prijateljica Cvijete Zuzorićeve, s kojom se kao 
subesjednica javlja u Gučetićevim platonskim dijalozima o ljepoti 
i ljubavi. 

Međutim, iz arhivskih podataka ne doznajemo mnogo o samom 
radu Dživa Marina Gundulića. Više svjedočanstava o njegovu zna- 
čenju i djelovanju nalazimo u njegovu dopisivanju s uglednim su- 
vremenicima, osobito s Vettorijem i Beccadellijem. S pomoću toga 
dopisivanja može se bolje osvijetliti ta zanimljiva ličnost iz dubro- 
vačkoga Cinquecenta. 

Ako bacimo pogled na redoslijed počasti i služba, koje je 
Gundulić obavljao u javnom životu Dubrovnika, primijetit ćemo 
jednu veliku prazninu. U ispravama dubrovačkoga Arhiva on se 
Prvi put javlja 2. prosinca 1527., kad po običaju, kao dvadesetgo- 
dišnji mladić, ulazi u Veliko Vijeće. I zatim za pune dvadeset i 
dvije godine Arhiv o njemu šuti, sve do časa, kad god. 1549., kao 
Zreo muž od četrdeset i dvije godine, postaje član Senata. Od toga 
datuma pa do smrti nema skoro godine, kad se njegovo ime ne 
javlja u vezi s kakvom javnom službom. Gdje je dakle bio Gun- 
dulić između god. 1527. i 1549.? 


* Gdje se ne navodi drugi izvor, svi su ovi podatci uzeti iz »Specchio 
del Maggior Consiglio, 1500«. 

"Na to pitanje nije teško odgovoriti. U 16. stoljeću bila je vrlo 
brojna dubrovačka naseobina u Jakinu, s kojim su Dubrovnik ve- 
zali izvrsni pomorski putovi, tako da se između ta dva grada raz- 
vila živahna trgovina. Tako na primjer dubrovački nadbiskup 
Beccadelli, pišući o tim vezama jakinskom guverneru Salvatoru 
Pacinu (2. svibnja 1556.), kaže: »Čini mi se, da smo na neki način 
obojica u istom gradu, jer takvima smatram Jakin i Dubrovnik 
zbog živahne međusobne trgovine i čestih putovanja iz jednoga 
grada u drugi.« Dubrovčani su u Jakinu imali kuće, imanja i du- 
ćane. Sjetimo se, da je Cvijeta Zuzorićeva provela skoro cio svoj 
Život u Jakinu. Obitelj Gučetića imala je tamo svoju palaču. Aloj- 
zije Gučetić istaknuo se kao pokrovitelj umjetnosti u Jakinu. Po 
njegovoj je narudžbi Ticijan god. 1520. naslikao za jakinsku crkvu 
Sv. Franje Bogorodicu, koja se prikazuje Sv. Franji, Sv. Vlahu i 
samom darovatelju Gučetiću, koji na slici kleči do nogu svoga 
Parca. ; 


Tako su i Gundulići u Jakinu imali svoju veliku trgovinu, a 
Dživov brat Benedikt, bogat i ugledan trgovac, stalno je tamo ži- 


vio. Benedikt je god. 1532. sa dvadeset godina ušao u Veliko Viječe,“ 


te se prema tome rodio god. 1512. Njegovo se ime često susreće u 
knjigama dubrovačkog arhiva, i to skoro uvijek među dubrovačkim 
trgovcima u Jakinu. Čini se, da je Benedikt bio najuglednija osoba 
u tamošnjoj dubrovačkoj naseobini, jer se dubrovačka vlada za sve 
poslove i obavještenja samo njemu obraćala. Da navedemo samo 
jedan primjer. Kad je početkom god. 1570., za vrijeme sukoba iz- 
među Kršćanske Lige i Osmanlija, Dubrovniku prijetila velika 
opasnost od mletačkih spletaka, Senat je odredio, da se imadu po- 
praviti gradske zidine i luka. Stoga je vlada odlučila pozvati struč- 
njaka za utvrde Saporosa Matteuccija iz Ferma, da se posluži nje- 
govim iskustvom i znanjem u tako teškim: vremenima. Benedikt 
Gundulić, kome je bilo povjereno, da tu stvar u Italiji uredi, mogao 
je 24. svibnja 1570. iz Jakina javiti svojoj Vladi, da je papa Pio V., 
preko kardinala Alessandrina, naredio Matteucciju kao svom po- 
daniku, da pođe u Dubrovnik. U tom pismu Gundulić hvali Mat- 
teuccija kao sposobna, valjana i čestita čovjeka. Na poleđini: je 
zabilježeno, da je pismo stiglo u Dubrovnik 31. svibnja, u isto 
vrijeme kad i Matteucci (Saec. XVI, fasc. VII). I sada je s dopu- 
štenjem nadbiskupa vlada porušila crkvu Sv. Marije, koja je stajala 
na najvišoj uzvisini nad morem, te pod nadzorom Matteuccija 
podignula na tom mjestu veliku i jaku tvrđavu, nazvanu »Sv. 
Marija«, koia je sagrađena kao posljednja u nizu utvrda, kojima 

su Dubrovčani za nekoliko stoljeća opasali svoj grad. (Cons. 
Rog. LX, 20, 35b). ' 

Benedikt je Gundulić umro krajem siječnja god. 1578., jer je 
18. toga mjeseca sastavio oporuku u Jakinu, u svom stanu u kući 
porodice Gučetić, a već je 15. veljače iste godine oporuka u Du- 
brovniku zavedena u državne knjige (Test. Not. 45, 1.27). Po opo- 
ruci se vidi, da je bio bogat čovjek, i da je ostavio svojim bašti- 
nicima u Jakinu onu veliku kuću, u koju se svratio poljski kraljević 
Vladislav, kad je god. 1624. po zavjetu putovao u Italiju, napose u 
Loreto. Porodica je Gundulića, za spomen na tu časnu zgodu, po- 
stavila u svojoj kući lik mladoga kraljevića i prigodan latinski 
natpis. Nije utvrđeno, u kakvoj je rodbinskoj vezi bio pjesnik 
»Osmana« s Benediktovim potomcima, i je li on ikad bio u nji- 
hovoj kući u Jakinu, ali sigurno je, da njegova porodica nije imala 
nikakovo pravo na tu kuću. I tako »ostaje pustim nagađanjem 
tvrdnja, da se naš Dživo lično upoznao s kraljevićem Vladisla« 
vom, kad je on boravio u kući Gundulića u Jakinu, ili da ga 
je upravo taj pohod mladoga kraljevića potakao, da ispjeva 
»Osmana« (Kdrbler). 

Dživo Marina Gundulića proveo je više godina svoje mladosti 
u Jakinu kod brata Benedikta. Tamo se upoznao i s Ambrozijem 
Nikandrom (Ambrosius Nicander de Victoria, Ambrogio Nican- 
dri), koji je imao postati jedan od najvećih njegovih prijatelja i 
snažno utjecati na njegov duševni razvoj. Nikander je bio ugledan 
portugalski humanist, koji se već u ranoj mladosti doselio u Italiju. 
Kad je carska vojska pod Karlom Burbonskim god. 1527. opljačkala 
Rim, Nikander je izgubio sav svoj imetak i preselio se iz Rima u 
Jakin, gdje je do svoje smrti predavao grčki i latinski u jakinskoj 
gimnaziji. Umro je za pape Pavla IV. (1555.—59.). Nikander je bio 
i latinski pjesnik, te je spjevao epsku pjesmu u pohvalu Sv. Kiri- 
jaka, a osim toga izdao je i protumačio epski spjev o drugom 
punskom ratu, koji je u sedamnaest dugih knjiga u heksametrima 
opjevao latinski pjesnik i suvremenik Neronov Silius Italicus (Silii 
Italici opus De Bello Punico secunda summa, cura Ambrosii Ni- 
candri.castigatum, restitutis multis carminibus quae in aliis desy- 
derantur). Ali mnogo je važniji Nikandrov rad na polju nastave, 
a bio je učitelj i osobni prijatelj svoga mlađeg suvremenika, velikog 
firentinskog filologa i humanista Piera Vettorija, kojega je već od 
djetinjstva zavolio zbog njegovih sposobnosti i vrlina. | 
. Pier Vettori (1499.—1585.), jedan od najvećih talijanskih gre- 
Cista i latinista, osobito je zaslužan, što je izdao i protumačio neka 
djela Aristotela i Cicerona, te što je iz rukopisa po.prvi put ob- 

javio više grčkih tekstova, dok njegovo djelo »Variarum lećtionum 
libri XXXVIII« (Florentiae, 1582.) pokazuje veliku humanističku 
kulturu. Iz Vettorijeve škole u Firenci izašli su mnogi vrijedni 
učenici, koji su se kasnije proslavili kao književnici i učenjaci: 
Rukopisna korespondencija između Vettorija i njegovih učenika 
nestala je iz Firence, i preko Krfa dospjela u London, gdje se sada 
čuva u Britskom Muzeju. Tamo se nalaze i dva pisma, koja mu je 
uputio naš Dživo Gundulić. £ 

Dživo se s Vettorijem upoznao preko njihova zajedničkog 
prijatelja Nikandra. Četrdesetih godina 16. stoljeća, dok je radio u 
jakinskoj školi, Nikander je često slao Vettoriju u Firencu prije- 
pise starih natpisa sa mramornih fragmenata, koje su grčki trgovci 
donosili u Jakin. U tom radu mnogo mu je pomagao naš Gundulić, 
za kojega Vettorijev biograf F. Niccolai kaže, da je bio radije 
Nikandrov pomoćnik negoli učenik. Nikander je tako stekao vrlo 
visoko mišljenje o Gundulićevim sposobnostima, i tijekom god. 
1544. stao ga je nagovarati, da pođe k Vettoriju u Firencu i tamo 
upotpuni svoje obrazovanje. Gundulić se u kolovozu god. 1545. 
napokon odlučio i, oboružan preporučenim pismom od Nikandra; 
krenuo na put: ' 

U tom pismu Nikander naziva Gundulića »Ioannes Gondula, 
civis Ragusinus, amicus summus meus, nuper tuus factus, tuarumque 
virtutum admirator«, iz čega se može zaključiti, da se Gundulić 
već prije (nuper) bio upoznao s Vettorijem. I zaista, iz pisma dalje 
doznajemo, da je »superioribus diebus« Vettori Gunduliću povjerio 
ili poslao svoju editio princeps Furipidove »Elektre«, da je preda 
Nikandru. U pismu Nikander zatim govori o savjetima, koje je na 
odlasku dao Gunduliću: »Kad je odlazio od mene, preporučio sam 
mu u prvom redu, da te često posjećuje, i rekao, da mu u buduće 
mora biti glavna briga da se s tobom druži, iz čega može ne samo 
lako naučiti skrovite tajne književnosti, već i poprimiti ures naj- 
uglađenijeg vladanja. Još sam dodao, da mu ne će biti izgubljen 
trud, ako poduzme to putovanje samo zato, da tebe vidi i s tobom 
se razgovara. Jer kolike je iz najudaljenijih strana svijeta privukla 
u Rim slava muževa, koji za tobom daleko zaostaju. I zato sam mu 
savjetovao, kad god mu dopuste poslovi, neka k tebi dolazi, 
s tobom se druži i tebe brižno i pažljivo sluša, gdje raspravljaš: 
Ako bude tako radio, uvjerio sam ga, da će se vratiti k meni obo- 
gaćen znanjem, iskustvom i raznim tajnama znanosti.« Na kraju 
Nikander preporučuje Gundulića najtoplijim riječima i završava 
pismo: »Učinit ćeš mi najveću uslugu, ako ga ubrojiš među svoje 
osobne prijatelje.« 

Kad je Gundulić stigao u Firencu, Vettori je bio otputovao na 
odmor u San Casciano. Gundulić je za njim poslao Nikandrovo 
pismo, a popratio ga je i svojim, u kome kaže: »Bio bih došao po- 
sjetiti Vaše gospodstvo prije vašeg odlaska, da sam znao, da se 
tako skoro spremate na ladanje. I kad Vas ne mogu posjetiti, kao 
što sam želio, ne ću da propustim ovu prigodu, koja mi se pruža, 
da Vam pošaljem priloženo pismo Gospodina Nikandra, i napišem 
ovo nekoliko riječi, nudeći Vam se na službu na svakome mjestu. 
Ako se desi da se Vaše gospodstvo vrati prije nego što pođem 
odavle, posjetit ću Vas, jer mislim ovdje ostati još cijeli ovaj 
mjesec. Međutim ću od Vas očekivati odgovor za Gospodina Ni- 
kandra, koji ga jako želi.« Iz pisma se još vidi, da je Gundulić bio 
u prijateljskim vezama s Vettorijevim sinom Jakovom, koga na 
kraju pozdravlja. ' 

Skoro zatim Vettori se vratio u Firencu, sastao se s Gundulićem, 
a na Nikandrovo pismo odgovorio je u mjesecu rujnu iste godine: 
»Rado sam vidio tvoga prijatelja Dživa Gundulića. Uz ostalo što ti 
dugujem, nije posljednje to, što sam tvojim trudom i nastojanjem 
upoznao tako dobrostiva, mudra, svestrano obrazovana i otmjena 
čovjeka (tam benevolum, tam ingeniosum, tam politum undique et 
elegantem hominem)«. Zatim Vettori izjavljuje, da voli Gundulića 
kao što ga i sam Nikander voli, jer on to zaslužuje i jer je vrijedan 
njegova prijateljstva; i onda nastavlja: »Uvijek će mi ostati u 
svježoj uspomeni; i kad mu u bilo čemu budem mogao pomoći, 
svom ću se dušom zauzeti da to učinim; i kad god doznam za kakvu 
njegovu želju, u svako ću je vrijeme rado i odano ispuniti. Da sam 
ostao duže u gradu, bio bih se mogao češće s njim sastajati; dok 
sam naime tamo boravio, zajedno smo mnoge sate proveli, jer je 
on često zalazio u moj dom. No razlog, koji me je ovamo doveo, 
bio je uzrok, da tamo nisam mogao više uživati u njegovoj uglađe- 
nosti i u njegovoj ugodnoj besjedi (ne illic etiam humanitate ipsius 
suavissimisque sermonibus frui possem)... Bio sam naime vrlo za- 
poslen i povukao sam se u samoću, da pregledam neke svoje spise.« 

Vettori je ovo pismo poslao sa sela u Firencu, da ga Gundulić 
proslijedi Nikandru u Jakin, a popratio ga je i drugim pismom za 
Gundulića, koje se, nažalost, nije sačuvalo. Gundulić je ostao u 
Firenci do sredine listopada god. 1545., čekajući da se Vettori 
vrati, ali tada se morao odlučiti na povratak u Jakin. Prije svog 
Odlaska iz Firence, pisao je Vettoriju u San Casciano (15. listopada 
1545.): »Premda sam već prije mjesec dana namjeravao otputovati 
u Jakin, do danas sam ostao ovdje svršavajući neke poslove. Od 
Vašega gospodstva primio sam ljubaznih pisama, na kojima vam 

zahvaljujem. Poslao sam vaše pismo poštovanom Nikandru, koji 
mi je odgovorio, da bi vam bio pisao, ali vam nije htio smetati u 
radu. Pisat će, kad se vaše gospodstvo vrati u Firencu. Jako sam 
vas želio posjetiti, ali unatoč tome, što sam iz dana u dan od- 
lagao svoj odlazak, nisam mogao izvršiti tu ugodnu dužnost. Ipak 
se nadam, da ću vas uskoro vidjeti, a međutim ću u sjećanju uživati 
u vašem društvu, moleći vas, da mi izvolite zapovjediti, ako mislite, 
da vam u bilo čemu mogu poslužiti. To ću od vas smatrati osobitom 
uslugom. Sutra putujem u Jakin i preporučujem se stalno vašem 
gospodstvu, koje neka naš Gospod Bog čuva.« 


Kad se pridružio Nikandru u Jakinu, Gundulić je nastavio 


dopisivanje s Vettorijem i nekim njegovim učenicima, od kojih je 
općenito bio smatran kao Nikandrov alter ego. Tako mu je, na 
primjer, u travnju 1546. Giovanni Bulgarini pisao u Vettorijevo 
ime tražeći neki grčki spis, za koji je znao, da se nalazi kod Ni- 
kandra. Odgovarajući u toj stvari Vettoriju, Nikander mu piše u 
svibnju iste godine: »Dživo Gundulić, naš zajednički prijatelj, koji 
je tebi osobito naklon, pokazao mi je pismo upravljeno mu od G. 
Bulgarinija, u kojemu po drugi put u tvoje ime traži od mene neki 
panegirik (encomion quoddam), koji sam ti već prije poslao ispisan 
grčkim pismenima... Naš te Gundulić od srca pozdravlja.« 
.Kad je Vettori god. 1548. počeo predavati u firentinskom Stu- 
diju, čini se, da ga je Gundulić neko vrijeme tamo slušao. Na svaki 
način bio je član onoga kruga, koji se oko Vettorija sakupljao, a 
sudrugovi su ga smatrali jednim od najobrazovanijih među njima 
i učenjakom prvoga reda. F. Niccolai, u već spomenutom životopisu 
Vettorija, kaže o Gunduliću: »Ako nije bio njegov đak u Studiju, 
pouzdano je učio od žive učiteljeve riječi u privatnoj poduci.« 
Drugi Vettorijev biograf, A. M. Bandini, vrlo laskavo govori o 
Gunduliću i stavlja ga u prvi red među pravim učenicima Vetto- 
rijeve škole: »Iz njegove su glasovite škole izašli mnogi, za koje se 
čini, da su dostigli; ako ne i prestigli učiteljevu slavu. U prvom su 
redu dostojni naše pohvale Benedetto Varchi, Girolamo Mei, 
Bartolomeo Barbadori, Francesco Serdonati, Vicenzo Borghini, 
Dživo Gundulić Dubrovčanin ...« Zatim slijedi preko sedamdeset 
imena. Važno je spomenuti, da se ovdje navode samo istaknuti 
Vettorijevi učenici, da su imena poredana po vrijednosti, a ne 
alfabetskim redom, i da Gundulić dolazi već na šestom mjestu. 
Osim toga je vrijedno primijetiti i riječ »Ragusinus« tiskanu 
Kkurzivom iza njegova imena, jer uz imena ostalih učenika, Talijana, 
nema nikakve oznake narodnosti. Jedini je drugi analogni primjer 
oznaka »Polonus«: poslije imena Poljaka Ivana Salciniusa. Zanim- 

ljivo je, da je talijanski povjesnik Francesco Serdonati, koji se 
ovdje spominje kao Gundulićev drug u Vettorijevoj školi, kasnije 
proveo dvanaest godina (1569.—81.) kao rektor gimnazije u Du- 
brovniku, i da je njegov nasljednik na tom položaju, Domenico 
Tatti, bio također Vettorijev učenik i prijatelj. Nije isključeno, da 
je Gundulić, koji je tako djelatno sudjelovao u javnom životu 
svoga grada, utjecao na izbor tih učitelja. 

Ovdje usput treba odbaciti kao neosnovanu Appendinijevu 
tvrdnju, koju su mnogi povjesnici dubrovačke književnosti pr 
hvatili, da je naime i Diriko Zlatarić učio grčki kod Vettorija. Kad 
je Zlatarić bio na sveučilištu u Padovi (1577.—80.), Vettori je kao 
osamdesetgodišnji starac stalno boravio u Firenci, a već je oko 
god. 1553. prestao predavati u firentinskoj školi. Ako je poslije te 
godine privatno podučavao, nije nigdje zabilježeno, da bi Zlatarić 
putovao k njemu u Firencu. Osim toga bio bi A. M. Bandini, koji 
navodi popis Vettorijevih đaka, spomenuo i njega, kao što je spo- 
menuo Dživa Gundulića. 

Dok je još Gundulić boravio u Jakinu, došao je u svibnju 1574. 
u goste svom zemljaku Nikandru slavni portugalski liječnik 
Amatus Lusitanus. Tu je godinama marljivo radio na djelu »In 
Dioscoridis Anazarbei de Materia Medica Enarrationes«, koje je 
u svibnju 1551. dovršio i posvetio dubrovačkom Senatu. Iz te po- 
svete doznajemo, da je Amatus u Jakinu tražio osobne veze, koje 
bi mu mogle biti od koristi, da dobije mjesto liječnika u Dubrov 
niku. I tako se, preko Nikandra, upozao s braćom Gundulićima, 
koji su mu obećali, da će se u Dubrovniku za nj zauzeti. I zaista 
je Amatus kasnije oko tri godine proveo u Dubrovniku (1556.—59.). 
Dživo Gundulić je veoma cijenio Amatusa, te mu je povjerio 
liječenje svoje kćeri Katarine. U Amatusovu životnom djelu »Cura- - 
tionum medicinalium Centuriae septem«, koje je između god. 1551. 
i 1628. doživjelo jedanaest izdanja u raznim gradovima Europe, a 
u kojemu je jednoj od sedam »centurija« napisao. oduševljen pred- 
govor Ambrozije Nikander, spominje se među bolesnicima »Ca- 
tharina, filia magnifici et generosi Ioannis Gondulani, patritii Ra- 
cusini«. Tu se u pojedinostima opisuje tijek njezine bolesti kao i 
način liječenja, koji .su primjenjivali prije Amatusa i zajedno 
S njim četiri druga liječnika, ali bez uspjeha, jer je djevojčica u 
sedamnaestoj godini umrla. 

Otprilike u isto vrijeme kad i Amatus stigao je u Jakin i 
Peneslaki humanist Didak Pir, koji se kasnije nastanio u Du- 

rovniku (oko 1557.). Vjerojatno se Dživo Gundulić s Didakom 
upoznao već u Jakinu, gdje je ovaj posljednji u tamošnjoj školi 

pomagao svome zemljaku Nikandru, kojega se nekoliko godina 
kasnije sjeća iz Dubrovnika, te mu šalje podužu latinsku odu, u 
kojoj ističe Nikandrove zasluge na književnom i nastavnom poiju. 

Oko god. 1549. Dživo se Gundulić vratio u Dubrovnik, gdje je 
do svoje smrti živio gotovo bez prekida, a samo je diplomatskim 
poslom na kratko vrijeme odlazio u inozemstvo. U Dubrovniku je 
stavio u službu svoje Republike dugogodišnje iskustvo, stečeno u 
Italiji. O njegovu životu u rodnom gradu doznajemo najviše iz 
dopisivanja Lodovica Beccadellija (1501.—72.), nadbiskupa dubro- 


vačkog (od rujna 1555. do studenoga 1564.), s kojim se Dživo bio. 


sprijateljio već za svoga boravka u Italiji. Pišući uskoro nakon 
svoga dolaska u Dubrovnik guverneru Jakina (2. svibnja 1556.), 
Beccadelli kaže: »Preporučujem vam naše Dubrovčane, osobito 
Gospara Benedikta Gundulića, koji mi je već mnogo godina prija- 
telj, kao što je i Gospar Dživo, njegov brat.« Gospar Dživo igrao 
je važnu ulogu kod izbora Beccadellija za dubrovačkoga nad- 
biskupa, a do tog izbora došlo je na ovaj način. 

Sredinom 16. stoljeća bile su prilike u crkvi dubrovačkoj vrlo 
traljave. Imenovani nadbiskupi bili su uvijek Talijani, i uopće nisu 
dolazili u svoju dijecezu. Svećenstvo, prepušteno samo sebi, bilo 
je nemarno i pokvareno. Premda su Dubrovčani željeli imati stal- 
noga nadbiskupa, nije ih bilo lako zadovoljiti. Kad je tako kardinal 


Giovanni Angelo de' Medici, nadbiskup dubrovački (1545.—55.), 


predložio za svog nasljednika Sebastiana del Portico, pa kad je 
ovaj na putu u Dubrovnik stigao do Jakina, izađe mu ususret 
Serafin Orsata Zamanja (1486.—1564.), dubrovački vlastelin i 
poslanik Senata kod Sv. Stolice, te mu na lijep način javi, da 
njegova nazočnost u Dubrovniku nije poželjna. Zbog toga je iz- 
među Republike i kardinala de' Medici nastala svađa, koja je po- 
trajala preko dvije godine. Međutim umre biskup folinjski, a Papa, 


da bi dokončao tu raspru, imenuje Sebastiana del Portico njegovim. 
nasljednikom. Sada ostane nadbiskupska stolica u Dubrovniku: 


slobodna, a Dživo Gundulić nagovori Senat, da pošalje u Rim 
Serafina Zamanju, da od Pape traži Beccadellija za dubrovačkog 
nadbiskupa. Ali Beccadelliju se nikako nije išlo iz Italije, a ni 
pape Julije III. i Marcel II. nisu htjeli izgubiti svog vrijednog 
pomoćnika. Tek kad je kardinal Giovanni Pietro Caraffa (1476.— 
1559.) postao papa pod imenom Pavla IV., on popusti molbama 
Dubrovčana i posveti Beccadellija za dubrovačkoga nadbiskupa. 

Caraffa je postao papom 23. svibnja 1555., a već .29. lipnja iste 
godine Beccadelli piše iz Rima Dživu Gunduliću: »Izabran je papom 
Pavao IV:, i po njegovu nalogu došao sam početkom ovoga mjeseca 

u Rim, gdje sam doznao, da sam, zahvaljujući marljivosti i brižlji- 
vosti Gospara Serafina. poslanika vaše slavne republike, određen 
za dubrovačkog nadbiskupa.« Beccadelli je posvećen za nadbiskupa 
18. rujna 1555., a već tri dana nakon toga javlja opet Gunduliću: 
»U prošlu srijedu, koja je bila na 18., njegova me je Svetost na 
skupštini kardinala prema običaju učinila nadbiskupom Dubrov- 
nika. Jučer sam zatražio palij, da bih mogao oboružan kao dobar 
vojnik stupiti u tu novu borbu.« 

Već krajem istog mjeseca krenuo je Beccadelli u pratnji Sera- 
fina Zamanje kolima na put u Jakin, kamo je stigao :17. listopada. 
U Jakinu ih je dočekao Benedikt Gundulić i ugostio u svom domu, 
gdje su ostali sedamnaest dana, čekajući na povoljan vjetar. Ali 
kad im se pružila prigoda, oni su se 2. studenoga po najvećoj oluji 
ukrcali u lađu, koja je plovila u Dubrovnik i, nakon vrlo neugodna 
putovanja, preko Zadra i Hvara, doputovali u Dubrovnik 9. pro- 
sinca: 1555. Među odličnicima, koji su Beccadellija pred »vratima 
od Grada« dočekali i zaželjeli mu dobrodošlicu, bio je i Dživo 
Gundulić. 

On se tada upravo spremao na svoje najvažnije diplomatsko 
putovanje. U siječnju god. 1556. na španjolskom je prijestolju 
Filip II. naslijedio svog oca Karla V. Kad se u Dubrovniku doznalo, 
da je u ime novoga kralja vojvoda od Albe naslijedio Don Pedra 
od Toleda u namjesništvu Napulja, dubrovačka je vlada odlučila 
da k njemu kao poslanika pošalje Dživa Gundulića. U uputama, 
koje je dobio 18. ožujka 1556. (Lett. e Comm. di Levante XXVI., 
57—60), naređeno mu je, da moli namjesnika, da bi potvrdio sve 
povlastice, koje su Dubrovčani uživali u napuljskoj državi, jer će 
oni i kralju Filipu biti vjerni, kao što su bili i njegovim predcima. 
Gundulić se u isto vrijeme morao svratiti i u Rim, gdje mu je bila 
zadaća uvjeriti Papu, kako mu Dubrovnik ne može pozajmiti ni 
žita ni trgovačkih brodova. U Rimu je usput za vojvodu od Albe 
trebao dati izraditi srebrne darove u vrijednosti od sto dukata. 

Kad je Gundulić polazio na put, Beccadelli je iskoristio priliku, 
da po njemu pošalje pisma raznim prijateljima u Italiji, među 
ostalima i kardinalu Mignanellu (12. ožujka 1556.), dok se za cijelo 
vrijeme Gundulićeva boravka u Italiji s njim dopisivao i javljao 
mu novosti iz Dubrovnika. Kad su se u Dubrovniku rastali, Becca- _ 
delli se upravo oporavljao od lakše bolesti i 5. travnja 1556. piše 
Gunduliću: »Vaše me je gospodstvo ostavilo bez ognjice; za osam 
dana sve sam se više oporavljao i napokon sam toliko ojačao, da 
sam po lijepu vremenu stigao do vašeg imanja u Gružu, koje mi se 
mnogo svidjelo.« Zatim ga izvješćuje o sukobu Stijepa Gradića sa 

stonskim biskupom zbog neke heretične knjige Antonia Bruccio- 
lija, i piše o izboru Marina Gučetića za kneza. Na kraju mu daje 
vijesti o ženi Pavli i sinovima Marinu i Nikši: »Čujem, da je 
Madonna Paola dobro, a Marin i Nikša dolaze koji put da me 
posjete.« 

Gundulićev se odgovor na ovo pismo nije sačuvao, ali je očito, 
da je bio ponudio Beccadelliju, da se za neko vrijeme preseli u 
njegov dvorac u Gružu, dok se potpuno ne oporavi; jer mu ovaj 
6. svibnja 1556. piše u Rim: »Još se nisam preselio na imanje vašega 
gospodstva ... Mislim, da ću vam postati susjed u Gružu, jer mi 
gospar Nikša Ranjina želi dati jedan svoj mali posjed u blizini 
gospara Stijepa Gradića, koji je sada naš Knez. Prije nekoliko 
večeri posjetio sam to mjesto, i u blizini sam vidio na rukama neke 
djevojke jedno djetešce, koje mi se pričinilo sav vaš Marin; i 
rekoše mi, da je to njegova sestra. Ona je dobro, a isto su tako 
Marin i Nikša.« Malo dijete u naručju bila je Mara Gundulić, 
buduća žena Nikše Vita Gučetića. 

Kad je Gundulić počeo misliti na povratak u Dubrovnik, 6. 
svibnja 1556. piše Beccadelli književniku Karlu Gualteruzziju u 
Italiju, da mu po njemu pošalje knjige, koje su u Rimu objavljene 
nakon njegova odlaska. Početkom srpnja Beccadelli se spremao, 
da se napokon preseli u Gundulićevu vilu, te 8. toga mjeseca piše 
Gualteruzziju: »Budući da vrućina postaje nesnosna, ja ću se sutra 
s Božjom pomoću preseliti u Gundulićevu vilu, da uživam nekoliko 
dana onaj dobar zrak i prekrasan izgled:« 

U to je vrijeme vladala u Dubrovniku nestašica hrane, koja se 
počela osjećati već u jesen 1555. Stoga je vlada Republike, još 2. 
svibnja 1556., kad je Gundulić već bio u Napulju, zaključila, da mu 
se naredi, neka moli od vojvode od Albe dopuštenje za izvoz žita, 
boba i ječma (Lett. Lev. XXVI, 73b; Cons. Rog. LIII, 195b). Među- 
tim se pitanje toga dopuštenja dugo zavlačilo, tako da je napokon 
vlada naložila Gunduliću, da cijelu stvar preda dubrovačkom kon- 
zulu u Napulju i da se vrati kući (Lett. Lev. XXVI, 87). 

Kad je Gundulić u srpnju 1556. stigao u Dubrovnik, prestalo 
je dakako njegovo dopisivanje s Beccadellijem, ali još ponekad 
susrećemo njegovo ime u Beccadellijevim pismima upućenim 
njegovim prijateljima u Italiji. Tako 3. siječnja 1560. Beccadelli piše 
Filipu Geriju (Gerio), koji je očito imao mnogo prijatelja u Du- 
brovniku: »Naš je Gundulić (il nostro Magnifico Gondola) bio 
upravo večeras sa mnom, i kao uvijek, ljubazno vas se sjeća ... 
Zdrav je i dobro uščuvan; jedan je od prvih ljudi u Republici. Za- 
manjina je brada duža nego ikad; on je dobro, ali gluh kao uvijek. 

O Novoj Godini postao je za mjesec dana, kao što je to ovdje 
običaj, Knez Grada, i odan je vašem gospodstvu.« Istome Geriju 
Beccadelli piše osam dana kasnije (11. siječnja 1560.): »Qvamo je 
stigla vijest iz Jakina ... da je izabran papom Monsignor di Me- 
dici... O našem Gunduliću ne govorim, jer će vam on sam pisati, 
a možda će prije mene biti u Rimu, jer je već mnogo godina u 
prijateljskim vezama s njegovom Svetosti (tenendo con sua Santita 
gia molti anni domestica servitu)«. 

Već je u kolovozu god. 1559. bio umro papa Pavao IV., koji 
nije bio osobito sklon Beccadelliju, i tako je on sad mogao po- 
mišljati na povratak u Italiju, kamo su ga prijatelji neprestano 
pozivali. Kad je napokon na Božić 1559. pod imenom Pija IV. 
postao papa Giovanni Angelo de' Medici, Gundulićev prijatelj i 
Beccadellijev prethodnik na dubrovačkoj nadbiskupskoj stolici, 
Beccadellijev povratak u domovinu postao .je samo pitanje vre- 
mena. On je doista već koncem lipnja god. 1560. napustio Du- 
brovnik i, zadržavši se nekoliko dana u Mlecima, stigao 6. srpnja 
u Bolognu, odakle se u studenom iste godine s kardinalom Moro- 
neom preselio u Rim. Ni u Italiji Beccadelli nije prestao misliti na 
Dubrovnik i na svoje tamošnje prijatelje, osobito na Gundulića, 
s kojim se sad opet počeo dopisivati. Odgovarajući na izgubljeno 
Gundulićevo pismo, u kojem mu je ovaj javljao, da mu žena Pavle 
očekuje dijete, Beccadelli piše (8. ožujka 1561.): »Milo mi je, da ste 
dobro, i očekujem vijest, da vas je Madonna Paola obogatila još 
jednim lijepim sinčićem, kojih će sada biti toliko, da vam ne smije 
biti žao, ako Marin i Nikša prijeđu more, da u Italiji dopune svoje 
obrazovanje (per affinarsi in Italia)«. , 

Međutim je novi Papa objavio ponovno otvorenje Trentskoga 


Koncila, a u rujnu 1561. i Beccadelli na njegov poziv krene u.Trent. 


Tamo ga je, uz druge brige, mučila i misao na nepopunjenu nad- 
biskupsku stolicu u Dubrovniku, jer je on sam do 17. studenoga 
1564. formalno ostao nadbiskup dubrovački, premda je već po- 
četkom 1562. bio izabrao za svog nasljednika Hrizostoma Calvinija, 
opata samostana Sv. Jakoba na Pločama u Dubrovniku, i to najviše 
zato, jer je znao hrvatski jezik (»per havere la lingua del paese«, 
kako veli Beccadellijev tajnik Giganti). Pišući Calviniju iz Trenta 
(2. ožujka 1562.), Beccadelli ne može a da se opet ne sjeti svoga 
Gundulića: »S obzirom na svoje godine i na ovo podneblje, sa 
zdravljem sam vrlo dobro, i ako mi Bog udijeli milost, da dočekam 
neki dobar plod od ovog Koncila, i da vidim sređenu crkvu dubro- 
vačku, umrijet ću zadovoljan ... Recite poštovanom gosparu Dživu 
Gunduliću, da mi za ovaj put oprosti, što mu ne pišem, jer sam 

zaposlen preko svojih sila. Neka zasad primi ovo pismo kao za- 
jedničko, i neka vas dragi Bog uzdrži sve u milosti svojoj«. 

I kada je nakon povratka iz Trenta u Pizi odgajao jedanaest- 
godišnjega kardinala Ferdinanda de Medici, sina vojvode Cosma I., 
i kasnije, u Bologni, u Firenci, te u svom posljednjem boravištu 
Pratu, gdje je i umro god. 1572., Beccadelli se stalno sjeća Gundu- 
lića i, poznavajući njegovu ljubav prema lijepoj književnosti, često 
mu šalje svoje sonete. Tako na primjer 12. srpnja 1563. piše Gun- 
duliću iz Firence: »Jer gospar Lukša Sorkočević šalje natrag u 
Jakin svoga teklića, nisam htio propustiti priliku, da vašem go- 
spodstvu napišem ovih nekoliko stihova i da time potvrdim pri- 
mitak vašeg pisma«. Gospar je Lukša u to vrijeme u Firenci imao 
trgovačku radnju u zajednici sa svojim zetom, pjesnikom Franom 
Lukarevićem. 

Posljednje pismo Gunduliću pisao je Beccadelli 9. lipnja 1569., 
tri godine prije svoje smrti. Kad ga je u to vrijeme dubrovački 
kanonik Marko Ranjina na svom putovanju po Italiji posjetio u 
Pratu, Beccadelli je po njemu poslao Gunduliću neke stihove i ovo 
lijepo pismo: »Premda sam stavio u dužnost velečasnome gosparu 
Marku Ranjini, da bude moje živo pismo kod vašega gospodstva, 
ipak sam želio i ovim stihovima potvrditi, koliko vas volim i kako 
vas se uvijek sjećam. Od gospara Marka tražio sam vijesti o cije- 
lom Dubrovniku, o gradnjama u gradu i izvan njega, i ova četiri 
.dana, što je bio sa mnom, činilo mi se, da sam u Dubrovniku i 
tijelom, kao što sam uvijek dušom i molitvom«. 


U godini Beccadellijeve smrti nalazimo u dubrovačkom Arhivu 
još nekoliko vijesti o Gunduliću, koji se tu javlja u simpatičnoj 
ulozi posrednika kod spasavanja sužanja iz turskog ropstva. U ovo 
se doba preko Dubrovnika otkupljivalo mnogo roblja, osobito iz 
ostalih hrvatskih krajeva. Često su srodnici zarobljen:ka dolazili u 
* Dubrovnik, odakle su posredovanjem Dubrovčana stupali u vezu 
s Turcima, vlasnicima robova, koje su htjeli otkupiti. Svima je 
poznata Lucićeva drama o mladom Derenčinu, koji na trgu u Du- 
brovniku otkupljuje od turskih gusara unuku hrvatskoga bana 
Majera Blaža. Za vrijeme velikih borba između Turaka i kršćana 
kroz cijelo 16. stoljeće, Dubrovnik je vršio tu posredničku ulogu, 
a njegovi su građani mnogo radili na olakšanju teškog položaja 
zarobljenika. 

U tom se radu istaknuo i Dživo Gundulić. On se 13. svibnja 
1572. obvezao nekom Židovu iz Valone, da će mu isplatiti 150 
zlatnih škuda, kad dovede u Dubrovnik i pusti na slobodu nekoga 
Markantonija iz Jakina, kojega je bio otkupio iz: turskog ropstva 

neki drugi valonski Židov (Diversa Canc. CLVII, 123). Nekoliko 
mjeseci kasnije, 20. rujna iste godine, Gundulić pred vlastima iz- 
javljuje, da mu je Girolamo Cataldi iz Ascolija u Italiji dao 180 
talira, da ih preda nekom levantinskom Židovu, ako dovede ili po- 
šalje u Dubrovnik Bernardina de Rosignolo iz Ascolija, koji se 
nalazio u ropstvu u Solunu (Diversa Canc. CLVII, 188—9). 

Na kraju moramo spomenuti jedan slučaj, gdje se Gundulić 
pokazuje u manje ugodnom svijetlu, i to kao vjerovnik prema 
velikom piscu komedija Marinu Držiću. Dana 13. listopada 1561. 
pojavio se pred sudbenim vlastima Dživo Marina Gundulića sa 
zadužnicom od 30. kolovoza 1548., na temelju koje je već 21.:listo- 
pada 1552. dobio presudu od nadbiskupske kurije, da može, kad 
god hoće, tražiti od Marina Držića, da mu plati dug od 91 zlatnog 
dukata, ili se naplatiti od njegova imanja. Sada je Gundulić za- 
htijevao, da se ta presuda unese u kancelarijske, knjige, što je i 
učinjeno 21. listopada 1562., dok je sa strane pribilježeno, da se on 
stavlja u posjed (in tenutam et possessionem) Držićeva dijela od 
majčine baštine (Diversa Canc., CXLVII, 56b, navedeno kod Reše- 
tara). Ne smijemo Gunduliću suviše strogo suditi, što je tako 
uporno tražio da dođe do svoga novca, jer je o novcu i dugovima 
Držić imao vrlo romantične pojmove. 

Unatoč svim svojim zaslugama i vrlinama, Dživo Marina Gun- 
dulića ostao je skoro posve nepoznat, možda upravo zato, što ga je 
zasjenio njegov veći imenjak Dživo Frana Gundulića, pjesnik 
»Osmana«. Premda sam nije ostavio ni jedno književno djelo, po 
svojoj naobrazbi on ne zaostaje ni za jednim od dubrovačkih 
književnika 16. stoljeća, dok je kao diplomat bio tipičan pred- 
stavnik onih vrijednih ali skromnih radnika, na kojima se temeljila 
sloboda i veličina dubrovačke Republike. Stoga po svojoj djelat- 
nosti na kulturnom i političkom polju Dživo Marina Gundulića 
zaslužuje visoko mjesto u povijesti Dubrovnika. 

Dr, LOVRE KATIĆ, ZAGREB 


GDJE SE NALAZI KRUNIDBENA 
BAZILIKA KRALJA ZVONIMIRA? 


Na domaku bizantinskoga Splita, sjedišta nadbiskupa, kojega 
se vlast širila i po Hrvatskoj, Solin je bio najzgodniji, da postane 
prijestolnicom hrvatskih vladara. Od druge polovice 10. stoljeća 
u njemu se kopaju hrvatski kraljevi kod današnje crkve »Gospe 
od Otoka« u crkvi Sv. Stjepana. 

Posve je naravno, da se u njemu i krune hrvatski kraljevi. 
Nemamo zaista čvrsta dokaza, gdje su se krunili kraljevi prije 
Zvonimira, dok za njega svjedoči krunidbena zavjernica, da je 
okrunjen u Solinu.! Don Frane Bulić držao je, da je to i vrlo vje- 
rojatno.Z Imamo li na umu, da je u Europi ponegdje vladao običaj, 
da se kraljevi u istom gradu i krune i pokapaju, onda ta vjerojat- 
nost još više raste (Westminster u Engleskoj, Aachen u Njemač- 
koj). Nije ni kraljica Jelena bez osobita razloga sagradila dvije 
crkve u Solinu jednu do druge, od kojih je manju odredila za grob- 
nicu (Sv. Stjepan). Druga, veća, Bl. Dj. Marije po svoj prilici je 
bila namijenjena kojoj osobitoj svrsi, krunidbenim svečanostima. 
Do 11. stoljeća nema u Hrvatskoj veće ni ljepše crkve od ove 
Jelenine. 

Jelenin sin kralj Držislav dobiva kraljevske znakove iz Bizanta, 
i o tome se čuva uspomena u splitskoj crkvi sve do Tome Arci- 
đakona u 13. stoljeću, a sve to u neposrednoj blizini Solina. 

Krivo je mišljenje, da Toma Arciđakon tvrdi, da su se tek od 


tada krunili hrvatski kraljevi. Evo njegovih riječi: »Od vremena 


toga Držislava ostali njegovi nasljednici nazvani su kraljevima 
Dalmacije i Hrvatske. Primali su naime znakove kraljevskoga do- 
Stojanstva od careva bizantinskih i zvali su se njihovim eparhima 
i patricijima.? Držali su naime gospodstvo nad Dalmacijom i Hr- 
vatskom po nasljedstvu podrijetla svojih otaca i pradjedova.« 

Tomine riječi znače, da su hrvatski kraljevi od Držislava una- 
Prijed zadobili nov naslov, koji je priznao Bizant Držislavu davši 
mu kraljevske znakove, dok su dotada zvali se samo kraljevima 
Hrvata. 

Šišić drži vjerojatnim, da je Držislav krunjen u Biogradu na 
moru“ od splitskoga nadbiskupa. Šišića valjda upućuje na tu mi- 
sao blizina Zadra, sjedišta bizantinskoga stratega. Meni se čini, da 
Je priličnije držati, da je Držislav krunjen u Solinu radi toga, što 
Je u blizini stanovao splitski nadbiskup. Svakako Jelenine građe- 

vine dokazuju, da se je težište hrvatskog javnog života opet vratilo 
u Solin, gdje je bilo još za Trpimira. j 

Ako je Držislav okrunjen na Solinskom polju, onda su se bez 
sumnje i njegovi nasljednici tu krunili. Kraljevska se je kruna već 
onda čuvala u crkvi ili u kraljevskom dvoru. Krunidbene sveča- 
nosti obavljale su se gotovo uvijek na istom mjestu, dapače je po- 
negdje to bio uvjet za zakonitost krunidbe. Langobardski kraljevi 
krune se u Modeni, carevi rimski u Rimu, ugarski kraljevi u Stol- 
nom Biogradu, njemački kraljevi u Aachenu (936.—1531.), engle- 
ski u Westminsteru, francuski u Reimsu. Ako i ne možemo doka- 
zati, da su se hrvatski kraljevi stalno krunili u jednom gradu, ipak 
je sigurno, da je kralja krunio splitski nadbiskup, kao glavar crkve 
u Hrvatskoj (od 925. god.), naravno, ako ne bi na svečanost došli 
sami Papini legati. Čin krunidbe tek je onda bio valjan, ako se 
izvršio u kraljevoj zemlji, a to je bio Solin, dok je Split bio 
pod vrhovništvom Bizanta. Služba splitskoga nadbiskupa .sa- 
čuvala se i za hrvatsko-ugarskih kraljeva. Tako je nadbiskup Ber- 
nard vršio tu svoju službu pri krunidbi hrvatsko-ugarskoga kralja 
Ladislava, sina Emerikova, kad ga je ovaj dao posebice kruniti za 
hrvatskoga kralja (1204.), premda je već bio okrunjen za ugarskoga 
od kaločkoga nadbiskupa Ivana. 

Kako bilo s predšastnicima Zvonimirovim, za nj sigurno zna- 
mo, da se je krunio u Solinu u bazilici Sv. Petra.s 


Ubikacije krunidbene bazilike 


Dosada se držalo, da je crkva Svetog Petra ona, kojoj je te- 
melje našao Don Frane Bulić u »Gradini«, tvrđavici, koja se ne- 
točno pripisuje kao osnivaču splitskom nadbiskupu Ugolinu de la 
Mala Branca (14. st.). Bulić je donio svoj dokaz »per exclusio- 
nem«, t. j. sve crkve u Solinu imaju svoga sveca zaštitnika, a za- 
štitnik ove crkve u Gradini nije poznat, dakle je Sv. Petar. Osim 
toga ni jedna dotada pronađena starohrvatska crkva u Solinu nije 
bila bliža nekome mlinu, što ga je darovao kralj Petar Krešimir 
samostanu Sv. Stjepana »De Pinis« (Pod borom). Za mjesto, gdje 
se je imao podići mlin, kaže se u povelji, da je »u blizini crkve 
Sv. Petra«.? 

Dobro je opazio Bulić, da se krunidbena bazilika Zvonimirova 
ima tražiti u blizini današnjih Gašpinih mlinica, premda nije imao 
dokaza, da se te mlinice nalaze na istome mjestu, gdje je negda 
bio mlin Sv. Stjepana. Ovu je svoju hipotezu iznio Bulić u radnji 
»Krunidbena bazilika kralja Zvonimira usred Gradine u Solinu«. 
(Zbornik kralja Tomislava — izdala Matica Hrvatska 1925.) Istu 

CRKVA U GRADINI 











SV. MOJSIJE, HRVATSKI KRALJEVSKI SAMOSTAN U SOLINU 


je misao zastupao i poslije u popularnoj knjižici, koju smo zajedno 
napisali (Bulić-Katić: Stopama hrvatskih narodnih vladara — iz- 


dalo Društvo Sv. Jeronima, str. 64.). 


Mišljenje Bulićevo prihvatio je i Karaman zbog osobitog ob- 
lika crkve u Gradini, jer mu se taj oblik čini napose uzet za crkvu 
određenu za posebne, dvorske, svečanosti. 

Bulićevo i Karamanovo mišljenje moglo se je donekle održati, 
dok se nije otkrila jedna starohrvatska crkva na položaju zvanu 
»Šuplja crkva« u neposrednoj blizini Gašpinih mlinica,: dakle 
negdašnjeg mlina Sv. Stjepana »De Pinis«. 

Godine 1929. našao sam u arhivu biskupske kurije u Splitu 
dokumenat iz god. 1397., po kojemu sam dokazao, da se crkva Sv. 
Stjepana s grobnicama hrvatskih kraljeva nalazi na »Gospinu oto- 
ku«, gdje je Bulić otkopao crkvu BI. Dj. Marije s grobom kraljice 
Jelene." Dotada su naši povjesničari tražili na raznim stranama 
crkvu Sv. Stjepana s grobovima hrvatskih kraljeva: u Splitu, Su- 
ćurcu, Jesenicama, »Šupljoj crkvi« i Manastirinama.!" Karaman je 
neko. doba identificirao crkvu Sv. Stjepana i Sv. Mojsija, ovu po- 
sljednju zatim proglasio sagrađenom u 12. stoljeću.“ U raspravi 
»Ubikacija crkava Sv. Mojsija i Sv. Stjepana u Solinu« ustvrdio 
sam na temelju metodičkog ispitivanja topografskih podataka sre- 
dovječnih isprava, da se crkva Sv. Stjepana ima tražiti na »Go- 
spinu otoku«, a Sv. Mojsija u »Šupljoj crkvi«. Godine 1930. društvo 
»Bihać« pod vodstvom arhitekta Dyggve-a provelo je iskapanje 
prema mojim izvodima. Prekopala se je unutrašnjost današnje 
župske crkve. 

Ispod pločnika župske crkve došli su na vidjelo ostatci crkve 
iz starohrvatskog doba, a zidovi te crkve tekli su usporedo sa zi- 
dovima crkve, koju je Bulić otkrio zajedno s natpisom kraljice Je- 
lene god. 1898. Našle su se i grobnice iz ranog srednjeg vijeka u 
predvorju crkve. Bilo je jasno po svemu, po tehnici i građi, po po- 
ložaju i osnovi, da je ta crkva bila građena u isto vrijeme i po 


- jednoj osnovi i zamisli sa onom starohrvatskom otkritom. 1898. 


(s Jeleninom grobnicom). Time je bilo više nego vjerojatno, da je 
uspjelo ustanoviti položaj i pronaći ostatke Jelenine zadužbine, 
crkava Sv. Stjepana i Sv. Marije, koje moj dokumenat spominje 
jednu uz drugu na »Gospinu otoku« u Solinu.!? 

Kad je jednom riješeno pitanje ubikacije Sv. Stjepana, onda 
je otpala sama po sebi hipoteza, da se ta crkva nalazi u »Šupljoj 
Crkvi«, kojoj je mjesto udaljeno na sjevero-istok od »Gospina 
otoka« za 500 m. Vjerojatnost za tezu, da se tamo ima tražiti crkva 
Sv. Mojsija, porasla je. 

U proljeću god. 1931. »Bihać« je u »Šupljoj crkvi« naišao na 
temelje oveće starohrvatske crkve, ranoromaničkog oblika sa do- 
bro sačuvanim temeljnim zidovima i ostatcima zvonika. Premda je 
već bila otkrita crkva Sv. Stjepana, ipak je Marun, mimo društvo 
»Bihać«, u »Novostima« u jednom članku ustvrdio, da je ta bazi- 


lika u »Šupljoj crkvi« zapravo Sv. Stjepan i da ju je »Bihać« samo 


slučajno pronašao. 

Međutim upravo u isti dan, kad je članak objelodanjen, pro- 
našla su se među kamenjem dva ulomka s imenom: Mojsije. Prvi 
ulomak je dio reliefne ploče sa svetačkom glavom, oko koje se 
vije aureola, i nosi natpis: S. Moise. Drugi ulomak mnogo je veći 
i bio je dio kamene grede na ogradi pred glavnim oltarom. Nat- 
pis je na njemu ovaj: »Sanctissime Petre suscipe munus a re[ve- 
rendo]j Moyses famu[lo]tuo« (Sveti Petre primi dar od časnoga 
Mojsije sluge tvoga). Moje tvrdnje opet su se pokazale isprav- 
nima. Prvi natpis jasno pokazuje, da je crkva bila posvećena Sv. 
Mojsiju, a drugi, da je neki Mojsija napravio ogradu pred glavnim 
oltarom. Taj Mojsija bijaše svećenik i valjda opat samostana. 


Samostan Sv. Mojsija 


Samostan Sv. Mojsija bijaše uza samu crkvu, i njegov opat uži- 
vaše velik ugled, jer je samostan bio zadužbina hrvatskoga kralja 
(monasterium regale). Opat ovoga samostana Urso nazočan je, 
kad posljednji Trpimirović Stjepan III. izdaje povelju samostanu 
Sv. Stjepana de Pinis (god. 1078.) i u njoj zove Zvonimira svojim 
gospodinom i odriče se svih časti. Kod ovako važnog državnog 
posla prisustvovali su najodličniji dostojanstvenici, tako uz kralja 
Zvonimira žena mu Lepa i sin Radovan, zatim Papin poslanik sto- 
žernik Petar, nadbiskup splitski Lovre, kninski »hrvatski« biskup 
Grgur i Ivan, opat kraljevskog samostana Sv. Bartula kod Knina.13 

Poslije izumrća hrvatske narodne dinastije došao je samostan 
*sa crkvom u posjed hrvatsko-ugarskih kraljeva, a ovi su ga daro- 
vali splitskom nadbiskupu. Već kralj Gejza god. 1158. potvrđuje 
splitskoj crkvi posjed Sv. Stjepana i Mojsija. Do sedam isprava 
spominju ovaj samostan između 1078. i 1397. godine.“ Crkva je 
bila za ono doba veličanstvena. Karaman o njoj'ovo piše: »Crkva 
Sv. Mojsija spada u sloj ranoromaničkih trobrodnih bazilika većih 
dimenzija i dotjeranije zidarske tehnike, koje su od sredine 11. 
vijeka zamijenile u hrvatskim stranama ranije, po osnovi i kon- 
strukciji interesatno i originalno, ali po tehnici i dimenzijama 
čedno i maleno starohrvatsko. graditeljstvo crkvica slobodnih 
oblika.« 

Otkopalo se je u »Šupljoj crkvi« i dosta ulomaka crkvenog 
namještaja. Između ostalih ističe se trokutni zabat crkvene pre- 
grade sa dva lijepa pauna sa strane Križa sa još sačuvanim trago- 
vima negdašnje boje i već spomenutim natpisom Sv. Petra.!5 Crkva 
je bila trobrodna i velika 26.30X13.60 m. 


Natpisi u crkvi Sv. Mojsija 


Natpis, koji spominje Sv, Mojsija (S. Moise), stajao je na za- 
batu u desnom brodu, dakle pred desnim oltarom. Natpis pak Sv. 
Petra tekao je po kamenoj gredi pred glavnim, velikim, oltarom u 
srednjem brodu, dakle na najčasnijem mjestu. Još se vide rupe, 
gdje su bili pričvršćeni u pločniku stupovi, koji su podržavali nebo 
(ciborium) glavnog oltara. 

Svetački lik Mojsijev tako je izradbom sličan liku na split- 
skoj krstionici Sv. Ivana, te je Dyggve bio mišljenja, da i ploča na 
krstionici potječe iz crkve Sv. Mojsija. 

Natpis posvećen Sv, Petru otvara nam nov niz pitanja. Ja 
sam bio uvjeren, da je crkva sv. Mojsija.ujedno i crkva Sv. Petra 
i da je baš u toj crkvi krunjen Zvonimir. 

Don Frane Bulić ostao je čvrsto pri svojem mišljenju, a i Ka- 
ramanu je bilo teško napustiti svoju prvašnju tezu o Gradini radi 
osebujnih oblika crkvice u njoj. On očekuje nove dokaze.!# 


Crkva Sv. Mojsija jest i crkva Sv. Petra 


Da je crkva Sv. Mojsija bila posvećena i Sv. Petru i da je to 
ona basilica salonitana, u kojoj se je krunio Zvonimir, iznijet ću 
ovdje dokaze. 

Bulić navodi za svoju tvrdnju tri dokaza: 1) per exclusionem, 
2) blizinu Gradine i mlina Sv. Stjepana, 3) osebujni oblik crkve u 
Gradini. 

1. Prvi je dokaz otpao, čim se je otkrila crkva s imenom Sv. 


“Petra.Naveli smo, kako je Bulić umovao, da utvrdi mjesto, gdje se 


nalazila bazilika Sv. Petra, u kojoj se je krunio Zvonimir, i da do- 
kaže, da ova u Gradini ima biti ta crkva. 

No posvetni natpis u čast Sv. Petra u »Šupljoj crkvi« dokazuje, 
da se je na tome mjestu uz Sv. Mojsija štovao i Sv. Petar. Štoviše, 
natpis je bio na najodličnijem mjestu povrh ulaza ka glavnom 
oltaru. Crkva je dakle posvećena dvojici svetaca: Sv. Mojsiju i Sv. 
Petru, a to nije ništa neobično u srednjem vijeku. Da spomenem 
samo jedan primjer! Povrh »Porta Aurea« u Splitu u 9. stoljeću 
Preudešen je hodnik u zidinama Dioklecijanove palače za malu 

crkvu, koja je bila posvećena trima svecima: Sv. Martinu, Sv. 
Grguru Papi i Bl. Djevici Mariji. j 

Crkva Sv. Petra spominje se prvi put god. 1069. u darovnici 
Petra Krešimira, a oblik crkve i kiparski radovi u njoj potvrđuju, 
da je mogla biti građena u drugoj polovici 11. stoljeća. Ja bih 
ustvrdio, da ju je dao graditi sam Petar Krešimir. Reformni pokret 
kršćanskoga života u Hrvatskoj za ovoga vladara odjek je na- 
stojanja rimskih papa u 11. stoljeću i osobito Lateranskog sabora 
1059. godine za pape Nikole II. Petar Krešimir svojski podupire 
ovaj pokret i za preporod kršćanskog života gradi zadužbine i 
crkve: Sv. Ivana Evanđeliste u Biogradu na moru, a dariva samo- 
stane Sv. Krševana i Sv. Marije u Zadru. Za njegova vladanja 
ustanovljeni su samostani Sv. Benedikta u Splitu i Sv. Dujma u 
Trogiru. Lijepa crkvica u Priku kod Omiša, posvećena Sv. Petru, 
također je iz 11. stoljeća, pa valjda je i ona nastala u doba Petra 
Krešimira. Kralj Slavac već sudi u njoj. I samostan Sv. Bartula 
kod Knina spominje se prvi put 1067. god.!? 


Kralj Petar Krešimir poveo je ogorčenu borbu s protureform- 
nom strankom (Vulfus) i držala su se tri sabora, da se obuzda taj 
pokret, koji se izrodio u očit raskol. 

Petar Krešimir oslonio se je na Rim i nastojao učvrstiti oda- 
nost naroda rimskoj crkvi. Stoga je posve razumljivo, a i vjero- 
jatno, da će podići crkvu u čast prvaku apostola Sv. Petru, kojega 
je ime i on sam nosio. . 

2. Drugi Bulićev dokaz o blizini Gradine i mlina Sv. Stjepana 
može se vrlo lako okrenuti u korist moje teze. Crkva Sv. Mojsija 
i Sv. Petra bliža je mlinu nego ona u Gradini, prema tome je to 
crkva Sv. Petra, koju spominje Petar Krešimir u darovnici, a ne 
crkva u Gradini. 

Kralj je god. 1069. darovao Gizilbertu, opatu Sv. Stjepana de 
Pinis, mjesto zgodno za mlin »u blizini crkve Sv. Petra na solin- 
skom zemljištu« (vicino nimirum ecclesiae sancti Petri in territorio 
Salonae).'* 

Bulić je s pravom držao, da je mlin Sv. Stjepana stajao ondje, 
gdje su danas Gašpićeve mlinice, no za to nije naveo dokaza. 
U mojoj radnji »Ubikacija crkava Sv. Stjepana i Sv. Mojsija« do- 
kazao sam po reeambulaciji iz god. 1397., da je mlin zaista tu bio. 
Gradina je udaljena 300 m od toga mjesta, a crkva Sv. Mojsija 
samih 60 m. Prema tome prije se može reći, da je kralj mislio na 
ovu crkvu nego na onu u Gradini. 

Možda bi tko mogao prigovoriti, da god. 1069. nije još po- 
stojala bazilika u »Šupljoj crkvi«. To bi značilo, da je crkva Sv. 

Mojsija (»Šuplja crkva«) sagrađena poslije 1069. a prije 1078., kad 
nalazimo njezina opata Ursa u pratnji Zvonimirovoj. Prekratko je 
vrijeme od 9 godina, da se sagradi onako velika crkva, sazida 
samostan i njegov opat dođe do velikog ugleda. I Karaman pri- 
znaje, da je već 1076. god. postojala crkva Sv. Mojsija.!? 

3. Treći dokaz Bulić nalazi u osebujnosti oblika crkve u Gra- 
dini. »Centralnog je tipa, osnova joj je malena četvorina, a stupovi 
u njoj jamačno su po svome rasporedu podržavali kupolu i svo- 
dove. Izdubci u zidu kao da su služili za sjedala odličnicima, koji 
su u toj crkvi prisustvovali obredu«.2 I Karamanu je oblik crkvice 
u Gradini povodom, da je smatra određenom za svečane obrede, za 
krunidbu, Ipak je smetalo i Buliću i Karamanu, što se izričito kaže, 
da je Zvonimir krunjen u bazilici Sv. Petra, a za centralnu i malu 
građevinu ne može se reći, da je bazilika. Kasnije su prebrdili i tu 
poteškoću, jer da u srednjem vijeku ne razlikuju oštro termine za 
baziliku.2' Ipak tko vidi ove dvije crkve, bez sumnje će odmah 
reći, da je velika trobrodna crkva Sv. Mojsija zaista bazilika, dok 
bi se teško odlučio, da tako nazove malu, sitnih dimenzija, cen- 
tralnu crkvu u Gradini. 

Napokon za svečani obred krunjenja prikladnija je bila ovako 
velika crkva, u kojoj se je mogao obred slobodno i lijepo razviti, jer 
je crkva mogla primiti velik broj dostojanstvenika crkvenih i svje- 
tovnih, kojih je bez sumnje mnogo dohrlilo, kad su Zvonimira 
krunila dva poslanika rimskog pape. Mogla je uz to primiti i do- 
sta svećenstva i naroda, a da ne spominjem prostrane livade oko 
crkve, na kojima je mogao posjedati mnogobrojni narod. 

Drukčije je to u maloj crkvi u Gradini. U nju bi jedva stalo 
šezdeset ljudi, pa da bude dupkom puna, i obred bi bio nemoguć. 
Oko crkve su morale biti same ruševine, jer se ona nalazi uz same 
stare gradske zidine u unutrašnjosti grada. 


Novi dokazi ' 


Opovrgnuvši dokaze, koji vojuju za Gradinu, prelazim na nove 
još tvrđe dokaze, koji pokazuju, da je crkva Sv. Mojsija ujedno 
i crkva Sv. Petra. 

1. Ta zajednica je posve u skladu s tradicijom, koja već u 
umjetnosti ranog srednjeg vijeka prikazuje ova dva sveca izmje- 
nično sad Sv. Mojsija kao Sv. Petra, a sad opet ovoga kao Sv. 
Mojsija. Oba sveca imaju iste ikonografske poteze. Na sarkofa- 
zima 4. i 5. stoljeća prikazan je Sv. Petar, kako udara šibom po 
litici i krštenici piju vodu života (u Giardino Colonna u Rimu). 
S druge strane pak Mojsije se prikazuje u odjeći Petrovoj (tu- 

nika i palij), kako izvodi vodu iz litice, što simbolizira krštenje. 
Ovaj dakle simbol krštenja i Mojsijeva čuda veže oba sveca, jer 
je Petar prvi djelitelj krštenja u Crkvi, a vodu čudom daje 
Mojsije.22 

2. Drugi dokaz daju nam sami dokumenti — opisi dobara 
splitske nadbiskupije iz 14. stoljeća. Nadbiskup Dominik Luccari 
čao je prepisati popise nadbiskupskih dobara iz starih trošnih 
montaneja god. 1338. Jedan montaneum sadržavao je i zemlje Sv. 
Marije od Otoka u Solinu »De terris Stae Marie de Sa« = de 
Salona. U tome montaneju nabrajaju se zemlje ovim redom: 


najprije s lijeve strane solinske rijeke pa do Hlma — danas humak . 


Sv. Tekle (Sutikva);2“ i dalje do solana (kod crkvice Sv. Dujma 
na putu u Split); zatim prelazi na desnu stranu rijeke od stijene u 
moru (Podmoršćica zvane), i to na istočnoj strani mora, dakle 
prema ušću rijeke, dok su sa zapadne strane mora zabilježene neke 
zemlje od amfiteatra pa prema crkvi Sv. Mihovila (danas na zapad 
od amfiteatra položaj još i sada zvan »Na sve Mijo«)25 i dalje prema 
zapadu do Slanoga (Slanemo — danas tvornica Sv. Kaj). Promo- 
trimo li ovaj opis, opazit ćemo, da nisu spomenute zemlje s desne 
strane rijeke, bliže njezinu izvoru, dakle baš one, gdje je »Šuplja 
crkva«. A ipak je i te zemlje splitska nadbiskupija posjedovala, 
kako se razabire iz reambulacije 1397. godine. (Farlati III, 341.) 
Dapače reambulacija iz god. 1397. bilježi početak posjeda nad- 
biskupskih od crkve Sv. Mojsija, a drugi-put od mlina Sv. Stjepana. 
I reambulacija 1397. vodi granice posjeda sve do amfiteatra: »sicut 
fluvius currit a supradicta ecclesia s. Moysis usque ad pontem et 
usque ad arenam«.?5 - 


No ni montanej iz god. 1338. nije zapravo izostavio ove zemlje 
kod Sv. Mojsija, već poteže jednake granice i od iste točke, samo 
tu točku ne zove Sv. Mojsije, već Sv. Petar, i što reambulacija 
uzimlje za početnu točku Sv. Mojsija, to montanej počinje crkvom 
Sv. Petra. 


Evo opisa montaneja: »Est vero terra in Doranua incipente ab 
ecc(lesia) S(anc)ti Petri usque ad mare ex latere Salone una cum 
terris grippis totis inšimul cum Valle«. Vallis (dolina), jesu solinske 
livade, koje se prostiru sve do mora. »Ex latere Salone« znači 
s desne strane rijeke, jer grad leži s te strane. Time napunja, što 
je prije izostavio kod opisa dobara s desne strane rijeke. Važno je, 
što i montanej i reambulacija opisuju zemlje od jedne crkve pa sve 
do mora: montanej od crkve Sv. Petra do mora, a reambulacija od 
crkve Sv. Mojsija do mosta i do amfiteatra (ad arenam), koji je 
blizu mora. Jasno je, da se radi o istom posjedu i da nisu dvije 

crkve, jedna Sv. Mojsija, a druga Sv. Petra, već je to jedna te ista 
crkva, i ta se je još u 14. vijeku izmjenično zvala sad srat Mojsije, 
a sad Sveti Petar. 

Da stvar bude jasnija, treba istražiti, koji je to kraj u Solinu, 
što ga montanej iz god. 1338. nazivlje Doranua. Treba pri tome 
imati na umu, da su imena u sredovječnim ispravama često iskriv- 
ljena, a pogotovo, ako su isprave doprle do nas u prijepisu, kao 
što je dopro i montanej iz god. 1338. On je prijepis starijega 
predloška ,a i ovaj prijepis dopro je do nas u novoj transkripciji 
Sforze Ponzoni-a iz god. 1620.—1622. Jedna je pogrješka u tome 
prijepisu očita. On nazivlje današnju Sutikvu (Sv. Tekla) Chien, 
što pokazuje krivo čitanje imena ChIm — Him — Hum, kako se 
u starijim ispravama i piše. Držim, da Doranua nije ništa drugo 
nego današnje Dvorine, lokalitet, koji se prostire od Gašpinih 
mlinica pa preko rijeke do blizu Gospe od Otoka. Možda su i 
Dvorine dobile ime po kraljevskim dvorima, koji su u 14. stoljeću 
već bili zapušteni (grad — gradine, dvor — dvorine). 

I naziv »Šuplja crkva« odaje neprekinutu tradiciju i uspomenu 
na negdašnju krunidbenu baziliku. U Solinu postoji još jedna 
Šuplja crkva, daleko od rijeke u samome gradu Saloni, a to je 
negdašnja krstionica kod gradskih bazilika. Ova naša, krunidbena 
bazilika, postojala je još god. 1571., kad je bilježi Camucci na karti 
splitske okolice. Crkva je zabilježena na današnjem položaju 
»Šuplje crkve«. Ima zvonik, velika je, ali bez krova, odakle joj i 
potječe ime u narodu »Šuplja crkva«. 

Tu se dakle u predjelu Dvoriha, gdje je danas Šuplja crkva, 
jednom dizala crkva Sv. Mojsija i Sv. Petra, i u njoj se je obavila 
krunidba hrvatskog narodnog vladara Zvonimira. Toliko je bio 
važan taj čin, da se je uspomena na nj ovjekovječila još u 17. 
stoljeću u papinskim arhivima, a fresco slikom nevoznata slikara. 

Pred sjajem ove krunidbe kao da su izblijedile sve prvašnje, 
a valjda je od toga doba baš ova crkva Sv. Petra po zamisli Zvoni- 
mirovoj imala biti krunidbena bazilika i za njegove nasljednike. 
Prema tome bi se i kraljevski znakovi u njoj čuvali. Nije li tu 
ključ za pitanje, zašto Zvonimir predaje na saboru u Ninu split- 
skom nadbiskupu crkve Sv. Marije od Otoka i Sv. Stjepana? Ne 
mislim, da je tome bio razlog, što tobože Zvonimir nije imao 
ljubavi prema grobovima Trpimirovića, kako to Šišić tvrdi, jer 
nije bio od njihove loze, već držim, da je crkva Sv. Petra imala 
Preuzeti službu, koju je dotada imala crkva Sv. Marije od Otoka: da 
čuva insignia — znakove kraljevske časti hrvatskih vladara. 

1 Rački: Documenta br. 87, str. 103. : 

2 Don Frano Bulić—Lovre Katić: Stopama hrvatskih narodnih vla- 
dara str. 65. A 
a 3 £. j. upravitelji provincije. V, Šišić: Povijest Hrvata u vrijeme na- 
rodnih vladara str. 469. 

4 Toma Arciđakon: Hist. Salon., str. 38. 

5 Šišić 0. c. str. 469. 

6 Šišić 0. c. str. 559, bilj. 7. a 

7 Rački: Documenta str. 78, br. 58. Godine 1069. Petar Krešimir 
dariva Gizilbertu, opatu samostana Sv. Stjepana »pod borovima« (de pinis 
—Sustjepansko grobište u Splitu) mjesto za mlin pokraj crkve Sv. Petra 
»vicino nimirum ecclesiae sanoti Petri in territorio Salonae«. Po ovome. je 
dakle već 1069. opstojala crkva Sv. Petra u Solinu. (Vidi Bulić—Katić: 
Stopama hrvatskih narodnih vladara, str. 64.) 

8 Karaman: Iz kolijevke hrvatske prošlosti, str. 188—197. | "m 

9 Katić: Ubikacija crkava Sv. Mojsija i Sv. Stjepana u Solinu (Šišićev 
Zbornik 1929.). 

10 Karaman: Iz kolijevke — st. 219.—220. 

11 Karaman: Iz kolijevke — str. 225.—226. 

12 Karaman: Otkriće kraljevskog- samostana XI. v., str. 12. 

13 Šišić: Povijest Hrvata, str. 572. — Rački Doc., str. 119—120. 

14 Karaman: Iz kolijevke — str. 223.—224. 

15 Karaman: Otkriće — str. 16.—17. 

16 Karaman: Otkriće — str. 21. 

17 Šišić: Povijest Hrvata — str. 690. 

18 Rački: Doc. br. 58 p. 79: et invento loco uti nos videre fecerunt, 
vicino nimirum ecclesie Sancti Petri. 

19 Karaman: Otkriće — str. 21. 

20 Stopama — str. 64. 

21 Karaman: Iz kolijevke — str. 192.—193. 

22 Kardinal A. 1. Schuster: Liber sacramentorum vol. IIL., str. 111. — 
Milano 1933. — Lexikon fiir Theologie und Kirche pod riječju Moses 
8v. VIII. str. 142. članak J. Sauer-a i pod riječju Petrus sv. IX. str. 344, 
članak Konrada Hofmanna. Vidi i tablu sv. VIII. str. 139.—140. 

23 Smičiklas (Cod. dipl. X., 395—396.) krivo čita »de Spalato«. »De- 
scrizione dela mensa«, str. 36. u splitskoj biskup. kuriji ima »de Salona«. 

24 Vidi moj članak »Prigodom novoga otkrića starohrvatskih grobova 
na Glavičinama«. — Obzor god. LXXVII. (1937.) br. 267. od 21. XI. 1937. 

25 a theatrum (!) Salone civitatis. 

26 Katić: Ubikacija — 

27 Šišić: Povijest Hrvata — str. 578. 


Prilozi: Slike crkve u Gradini i Sv. Mojsija. 

VLADISLAV KUŠAN, ZAGREB 
JOZA KLJAKOVIĆ ; 


I 


Unutrašnji, skriveni pokretači razvoja i formalne preobrazbe 
slikarske umjetnosti Europe zadnjih stotinu godina nose bitne 
oznake modernog duha, koji traži nove formule za novo osje- 
ćanje, svijesno razara, da bi mogao ponovno stvarati, ili upornim 
i dosljednim nijekanjem postojećeg i gotovog ukazuje na druge 
mogućnosti izražavanja i oblikovanja. 

Cijela ta stoljetna evolucija izvedena je iz neprekidnog su- 
protstavljanja jednog novog aspekta ustaljenim obrascima likov- 
nog govora. Otkrivanjem reda i ravnoteže izvan uobičajenog došlo 
se do nepoznate zakonitosti u odnosima vrednota, javila se nova 
misao vodilja i dan je svakom rušenju smisao obnavljanja. 


n Delacroix je nijekao nepovredivost klasicističke linije Davida 
i Ingresa u korist magije boja, krvi pravog slikara. Plamene fan- 
tasmagorije tog »čudesnog soka« iz vena najpunokrvnijeg sina 
romantike ugasio je Millet. Poslije danteovskih viđenja i pate- 
tičnog vatrometa colara — pitoma seljačka idila i smireni sumor 
večernjih angelusa. 

Potpunu pobjedu realizma donosi Courbetova spoznaja, da 

izvor slikarskog nadahnuća nije u maštovitim egzaltacijama, lite- 
raturi i atmosferi ateliera, već na zdravom vjetru livada, pred 
vječnom prirodom i u neposrednoj vezi s njenim pojavama. 
1 I Manet, slikar bez mašte, došao je na taj nepresušivi kladenac 
inspiracije, ali otklanja Courbetov način vjernog oponašanja zbilj- 
skog svijeta i otkriva novi postupak. Ne slika ono što zna, već 
ono što vidi, pa dvodimenzionalnom iluzijom na platnu, skladom 
boja, daje trenutačni dojam jednog isječka prirode. 

Moneta ne zadovoljava više bilježenje optičkih senzacija i 
redukcija jedne dimenzije, on pretpostavlja objektima i krajini 
tekući medij svijetla, koji obavija prirodu. Njegov je sujet obo- 
jeni zrak u raznim atmosferskim uvjetima. Igra maglice ili sjaj 
sunčeve taline, krikovi, himne, bakanali svijetla. 

Poentilisti polaze dalje, rastavljaju Monetovu svjetlosnu atmo- 
Sferu u njene sastavne dijelove, i mrljama čiste boje dočaravaju 
treptavost slojeva zraka. 

Zatim su monističko osjećanje svijeta impresionista oborili 
Zastupnici dualističkog naziranja — ekspresionisti, koji ne će pa- 

sivno oponašanje vanjskog, vidljivog, već .stvaralačku projekciju 
iznutra. 

Na razmeđu tih svjetova stajao je Cćzanne, kao konac je- 
dnog i početak drugog. Konstruktor, sintetičar, tvorac lozinke, 
u kojoj se može naći podudarnost s nastojanjem protuslovnih i 
nepomirljivih smjerova dalje evolucije i revolucije slikarstva. 


Neprekidne borbe za nova naziranja, nova izražajna sred- 
stva, nove koncepcije i oblike, dovele su postupno do redukcije 
elemenata, koji su, stoljećima njegovani i usavršavani, postali po- 
svećeni i nepovredivi temelji izgradnje. slike. Nakon njihova. uki- 
danja, kompozicija se uistinu pojednostavila, ali je najvećem 
dijelu općinstva postala zagonetna, nepristupačna i neshvatljiva. 

Taj paradoks, dakako, ne dokazuje ništa. Ni mudrost općin- 
stva ni zabludu tvorca. Činjenice otkrivaju stanje stvari. 

U slikarstvu našeg vremena teži se za jednostranošću. Elimi- 
nira se što je nepotrebno, često i sve što sjeća na slikarstvo, pa 
ostaje usplahireni koloplet nepovezanosti mrlja boje, sujet bez 
sujeta, ploha s mnogo upitnika bez odgovora (Kandinsky, Papazov, 
Picasso i t. d.). Rebus je danas omiljela zabava, čak i kad je 
nerješiv. 

No uprošćavanje do zamršenosti nije izuzetna sudbina likov- 
nog stvaranja. Sve umjetnosti dvadesetog vijeka, vođene uzbunama 
i zbunjenošću čovjeka, upravljane su manijom autarkije i apsolu- 
tizmom. Osim toga, mi živimo u doba razbijanja atoma, i ne samo 
atoma, a naginjemo krajnostima. : 

Glazba devetnaestoga stoljeća izražavala je dušu, a u juče- 
rašnjim panikama novih apostola morala je izraziti samu sebe. 
. Ali pokazalo se, da je od prve kakofonije do atonalnosti bilo 
mnogo humbuga. Nema apsolutne (bez kompleksa osjećajnosti i 
ekspresije) »čiste muzike«, kao što u tom smislu nema ni »čiste 
poezije« ni »čistog slikarstva«. Tendencija, da neka stanica orga- 
nizma postane sama sebi svrhom, ne može biti pozitivna za orga- 
nizam. 

Sva ta propinjanja i previranja nisu bila bez koristi za bi- 
strenje pojmova, iako je traženje »apsolutnog« prouzrokovalo više 
zabluda nego plodova. . ' 

Sekcija sama po sebi nije stvaralački čin. Zadnjom razudbom 
slike ustanovila se točno njena struktura, a redukcijom sporednog 
došlo se do bitnog. Osim spoznaje i konstatacije nije ništa posti- 
gnuto. Purizam je ograničio kretanje. Redukcije su ukinule sve 
suvišnosti. Slikar ne će da bude integralan čovjek, već samo slikar. 
Može li se tako doći do kreativnog zahvata? 

Uzmimo kojigod oblik ograničenja. Derivat fauvističke dok- 
trine, Kolorizam Matisseova smjera u interpretaciji nekog vrlo 
»naprednog« slikara. U čemu je njegov zadatak? 

Ako na kakvom god sujetu, koji je samo pretekst za igru, po- 
veže i uskladi tri boje, uvjeren je, da je otkrio i osvojio neko ne- 
istraženo likovno područje. Ne treba sumnjati, takav trozvuk 
boja može biti odlično složen, sugestivan i lijep. Ali što je u njemu 
novo? 

Na platnima Veronesea, gdje je sujet također često pretekst 
za kompoziciju, a kompozicija izlika za vatromete boja, može se 
u kojem nevažnom dijelu slike naći mrtva priroda s daleko bo- 
gatijim akordom boje uz obilje drugih kvaliteta, koje slikar dva- 
desetog vijeka prezire ili ne posjeduje. On više govori o umjet- 
nosti nego što stvara i ponire u tajne geneze, kao da mu je važnija 
spretna dialektička obrana zastupanog smjera od temeljitog svla- 
davanja tehničke vještine, distinkcija vrednota od stvaranja. Sve 
to neminovno vodi u verbalističku dosjetljivost, megalomaniju, 
nemoć. i ništavilo. 

Pokušajte kojemu god od mlađih suvremenih slikara predlo- 
žiti, da na platnu od četiri četvorna metra sklada prizor s ne- 
koliko likova, on će se grohotom nasmijati i reći, da ste natraž- 
njak, da takva rabota nema danas smisla, da je zahtjev promašen 
i apsurdan. Uz to će s ponosom spomenuti dva tri razvikana pred- 
stavnika ultra-modernističkog naziranja, načinit će rukom kretnju, 
koja naliči na kabalistički znak, i završit će razgovor kakvom ba- 
nalnom uzrječicom u dubokom uvjerenju, da je formulirao nepo- 
bitne i-dubokoumne mudrolije. 

No ako je malo razuman i malo razborit, priznat će, makar 
potiho i makar sam sebi, kako se njegov slikarski svemir sastoji 
od stolnjaka, tanjura, lonca i jedne jabuke i kako sva njegova 
izražajna sredstva i sva meštrija ne dostaju za rješavanje složenih 
problema, koje uključuje figuralna kompozicija. 

Modernista Lhote, na kojeg mnogi prisižu ili su prisizali, po- 
kazao je metodom i djelom, da takva kompozicija može biti vrlo 
suvremena i slikarski rješavana, da se iskustva evolucije dadu na 
nju konstruktivno primijeniti. Taj slikar polazeći od kubizma 
tvrdi, da figuralna kompozicija nije prestala i da ne će prestati 
postojati. 

U doba, kad se toliko pretresa problem masa i kad bi se po- 
sredovanjem svih umjetnosti, pa i slikarstva, htjelo i trebalo go- 


Voriti širokim slojevima — a to se najdjelotvornije može monu- 
mentalnom figuralnom kompozicijom — stvara se skoro samo 

kabinetska umjetnost isključivo subjektivnog značaja. Sve ovo ne 
će da bude ni podcjenjivanje ni precjenjivanje. Ako ponekad iz- 
gleda kao parabola, to je zato, što su zbog jasnoće određivanja 
odnosa suočeni ekstremi. Ja, koji beskrajno volim pravu umjet- 
nost u svim njenim manifestacijama, daleko sam od zablude, da 
jednu vrstu obaram drugom. 

Uostalom, to je izlišno i u stvari nemoguće. Postojanje Picassa 
ne dokazuje se nijekanjem Desvalličresa i vice versa. Ali ima 
metoda vrednovanja vrednota. Mogu se ustanoviti rezultati, nji- 
hovo trajanje i djelovanje u kretanju i zbivanju epohe. 

Danas je pluralizam i suviše očit u umjetnosti, jer naše je 
vrijeme iznimno, bez jedinstvenog osjećanja života i nazora na 
svijet i zato bez jedinstvenog stila. 


II 


Bez ovih razmatranja ne bi se skoro moglo pristupiti djelu 
Joze Kljakovića. Iznimke iziskuju iznimna obrazloženja. Tumače- 
njem današnjeg neobičnog stanja oko umjetnosti, osvjetljavanjem 
prilika, pojava i pojmova, s više strana, ukazuje se njegov lik 
jasnije u nemiru vremena. 

Joza Kljaković zastupa jedini u Hrvatskoj zidno slikarstvo 
velikih razmjera, a na svojim platnima kultivira posebno shva- 
ćenu figuralnu kompoziciju. 

Dovoljno je kazati: težnja za monumentalnošću, al fresco i 
dekorativnost, — i već je uglavnom izražen Kljakovićev odnos 
prema krajnjem modernizmu i fragmentarističkom slikarstvu, ali 
time još nije dana nikakva ocjena stvaranja ni razvrstavanje 
vrijednosti. 

šk 

Slikar Joza Kljaković potječe iz Solina kraj Splita. Svijetlo 
svijeta ugledao je god. 1889. u patriarhalnoj roditeljskoj kući usred 
toplog sunčanog kraja uz modre vode Jadrana. Na klasičnom tlu 
Salone, u pejsažima, gdje pod poplavom svijetla i plimom vedrine 
zore vinogradi, proveo je svoje djetinjstvo. 1 

Nakon svršene srednje škole uči filozofiju, jer mu otac ne 
dopušta, da se posveti slikarstvu. No predavanja iz područja 
estetike i povijesti umjetnosti, koja Kljaković sluša na raznim sve- 
učilištima, samo su izlika, da može otići u svijet i posvetiti se 
umjetnosti. 

Slikarstvo je započeo učiti god. 1907. kod Vlaha Bukovca 
(1855.—1922.), koji je u to vrijeme profesor praške slikarske aka- 
demije. Nakon kratkog boravka kod nekadašnjeg prvaka »zagre- 

bačke šarene škole«, Kljaković nastavlja studij u rimskom Insti- 
tuto delle Belle Arti i već god. 1910. postaje član grupe hrvatskih 
likovnih umjetnika »Medulić«. Iste godine sudjeluje na kolektiv- 
nom nastupu tog društva u Zagrebu, izlaže jednu studiju i ulje 
»Eva«, a god. 1911. sudjeluje s medulićevcima na međunarodnoj 
izložbi u Rimu. 

Do god. 1916. radi samostalno, tražeći mučno svoj put. God. 
1917. nalazi se u Genevi i uči kod Ferdinanda Hodlera, majstora 
monumentalnih koncepcija i dekorativne kompozicije simbola i 
euritmije. 

Nakon svoje samostalne izložbe u Zagrebu god. 1919., na 
kojoj se mogao zamijetiti znatan uijecaj švicarskog slikara, Klja- 
ković odlazi u Pariz. 

Možda je više nego ikada, baš u poratnoj atmosferi nemira i 
grozničave razmahanosti duhova, francuska metropola bila poprište 
žestokih umjetničkih polemika, borbe za izraz — laboratorij naj- 
smionijih slikarskih eksperimenata. Povorke boema, zanesenjaka 
i fantasta iz svih krajeva svijeta prolazile su kao usplahireni ho- 
dočasnici. Montmartreom i Montparnassom. 

Negdje u tim razmahanim i bučnim skupinama nalazio se i 
Joza Kljaković. E 

Zbunjen prevratničkim i rušilačkim težnjama avantgarde na 
početku treće dekade, a nezadovoljen stereotipnim formulama 
oficielnog akademizma i prazninom realističkog shvaćanja, traži 
oslon svom naziranju.i osjećanju. Kako mu se za ostvarenje snova 
i ciljeva program »neotradicionista« činio najbliži i najpriklad- 
niji, postaje učenik Acad€mie Ranson. Utemeljena god. 1908. u 
času punog procvata pokreta po slikaru Paul Ransonu, ova je 
škola odigrala značajnu ulogu u ideološkoj izgradnji i tehničkoj 
naobrazbi jednog dijela tadašnjih mlađih generacija, koje su u 
stvaranju tražile sintezu prošlosti i suvremenog duha. Prema prvoj 
definiciji Maurice Denisa neotradicionizam mora biti »univerzalni 
triumf mašte esteta nad glupim nastojanjem oponašanja«. 

Glavne ličnosti pokretača i pripadnika ovog smjera, koji je 
nastao koncem prošlog stoljeća, dobile su svoje mjesto u povijesti 
francuskog slikarstva. Već je prilično objektivno, iako još nedo- 
voljno i nedefinitivno, ocijenjeno djelo i djelovanje Paul Sćrusiera 
(1864.—1927.) i glavnog teoretičara i predvodnika Maurice Denisa 
(*1877.), kao i drugih boraca i suboraca: K. X. Roussela, Felix 
Vallotona, Pierre Bonnarda. 


Slike spomenutih, veoma različite po fakturi, izrazu cjeline i 
boji, imaju u temeljnom shvaćanju koncepcije uvijek neke podu- 

darnosti. Polazna točka bila je ista. Nastoje, uglavnom, koristiti 
se slikarsko-tehničkim otkrićima Cćzannea, Van Gogha i Gaugina 
i uspostaviti neki slikarski »novi red«. Svaki ga uspostavlja na po- 
seban, vlastiti način, prema svojim intimnim nagnućima. Okvir 
programa nije uzan, ima mnogo mogućnosti kretanja, a najjasnije 
se naziru romantične i klasicističke tendencije. 
= Treba istaknuti još jednu karakteristiku: težnju za dekora- 
tivnošću, koja je čas više, čas manje uočljiva kod svih neotradi- 
cionista, a naročito jasno izražena u zidnom slikarstvu Maurice 
Denisa. pa 
Taj herold i gorljivi branitelj pokreta, autor teoretskih spisa 
— zbog kojih ga neki više cijene kao erudita, pronicavog i duho- 
vitog pisca rasprava o likovnim problemima, nego kao slikara — 
bio je i glavni animator novog dekorativnog zidnog slikarstva. 
Njegova je deviza jednostavna: ne oponašati realnost, već je dati 
preobraženu, idealnu, idealiziranu, viđenu okom duše. ' 

Čini se, da je ovaj postulat najviše privlačio Jozu Kljakovića 
u krug neotradicionista, a naročito k učitelju Denisu. | 

Preostaje još samo jedna ličnost, koju treba spomenuti u vezi 
s Kljakovićevim studijem u Francuskoj: Marcel-Lenoir (1870.— 
1932.). Sasvim neobičan samotnik i fanatik. Majstor monumental- 
nog freskalnog stila, religioznih slika skoro geometrijske konstruk- 
cije i staklene tvrdoće, tvorac dekorativnih kompozicija profanog 
sadržaja s naglašenom gracijom i lepršavošću duha i pedantni 
portretist klasicističko-realističkog smjera. Tri genrea, tri stava, 
tri metode. Malo zbunjuje, ali ne mora obarati stvaranje Marcel- 
Lenoira. Djelo ove osebujne pojave, koja je bila izvan svih po- 
kreta, nije po formalnim oznakama izjednačeno, a ni po umjet- 
ničkoj vrijednosti jednako. Marcel-Lenoir najjači je kao crkveni 
slikar i freskist. Dobrom kompozicijom s majstorski postavljenim 
skupovima, trpkim, skoro uglatim: oblicima i dosljedno prove- 
denom stilizacijom postizava snažnu dekorativnu cjelinu, koja je 
prožeta istinskim vjerskim čuvstvom i zanosom. U nekim djelima 
ima u oblikovanju izrazite sličnosti sa stilom Maurice Denisa. Kod 
ovog čudaka s glavom ojađenog Krista s Maslinske gore, virtuoza 
freskalne tehnike, koji obožava tvoračku prasnagu Rodina i naiv- 
nost carinika Rousseaua, naučio je naš slikar temelje zanata, bara- 
tanjć bojama na vlažnoj žbuki i svladavanje velikih ploha. 


II 


Još prije pariskih studija postigao je Joza Kljaković svojim 
izložbama u inozemsfvu i domovini neke uspjehe, ali pravi razvoj 

njegove ličnosti započeo je relativno kasno, kad se god. 1923., 
cplođen novim iskustvom i obogaćen novim znanjem, postavši 
profesor zagrebačke Umjetničke Akademije, potpuno predao 
stvaranju. : i 

Od toga datuma pa do postanka slike »Bičevanje«, koja je 
izložena god. 1942. na XXIII. Biennalu u Veneciji, njegove su se 
sposobnosti za figuralnu kompoziciju neprestano usavršavale, tako 
da ovih dvadeset godina rada znače uistinu dvadeset godina uspona. 

Pored brojnih atelierskih slika, koje su nastale u zadnja dva 
decenija, izradio je nekoliko velikih zidnih dekoracija i znatan 
broj kompozicija u al frescu. Potonja vrsta slikarstva predstavlja 
najvažnije i najznačajnije područje njegova rada, najbolje ga 
reprezentira i jasno pokazuje sve etape tehničkog i stilskog razvoja. 

Osim dekorativnih kompozicija u nekim javnim zgradama i 
crkvi Sv. Eustahija u Dobroti kraj Kotora, izradio je freske u 
Zvonimirovoj spomen-crkvi u Biskupiji, u crkvi Sv. Martina u 
Vranjici i niz monumentalno koncipiranih slika u zagrebačkoj crkvi 
Sv. Marka. . 

'To drevno svetište Gornjega grada, jedan od najstarijih gradi- 
teljskih spomenika naše metropole, utemeljeno je sredinom trinae- 
stoga vijeka od venecijanskih majstora-graditelja, po uzoru roman- 
skih bazilika. U četrnaestom vijeku crkva je gotizirana i proširena. 
Tokom vremena pregrađivana i popravljana mijenjala je svoj iz- 
gled. U drugoj polovici prošlog stoljeća provedena je loša i ne- 
umjetnička restauracija u pseudogotskom stilu, koja je sakrila 
pravi karakter arhitektonskih oblika i oduzela cjelini i, pojedino- 
stima arhajsku ljepotu. 

Kad je na poticaj dr. Svetozara Rittiga zamišljena potpuna ob- 
nova ponutrice u cilju da se provede jedinstvenost, sklad temeljnih 
oblika arhitekture s novim ukrasima, povjereni su skulpturski 
radovi Ivanu Meštroviću, a slikarski Jozi Kljakoviću, koji je od 
god. 1923. do 1940., s nekim prekidima i dužim stankama, izradio 
četrnaest velikih freska. Deset po biblijskim motivima u samoj 
crkvi, a četiri u kapelici uz sakristiju, gdje tri slike prikazuju pri- 
zore iz povijesti hrvatskog naroda, a jedna, nad oltarom, skupinu 
svetaca i martira, zaštitnika grada Zagreba oko raspeća. Dvije 
zidne plohe, još zasad prazne, određene su za prikaz povijesnih 
događaja. 

Da se bolje shvati umjetnička vrijednost poznih djela i uz- 
mogne ocijeniti i sadašnji osobni stil ovog slikara, potrebno je 
osvrnuti se na njegove rane stvari i približno odrediti njihovu 
kakvoću i formalne oznake. 

Već dva do tri platna, nastala prije god. 1920., mogu otkriti bit 
mladenačkih težnja i ukazati na vrstu tematike i način obradbe. 
Njegovo prvo izloženo ulje »Eva« nosi biljeg secesionističkog duha. 
Ta glava senzualne žene s preoštrim akcentom žudnje za užitkom 
djeluje traženo i krnje kao nedovoljni fragment. »Satir i nimfa« 
(iz god. 1916.) predstavljaju običan panneau dćcoratif; stilizacija je 
provedena djelomično i nedosljedno, crtež nimfe nesiguran, a 
modelacija tvrda. Ni pojedinosti ni cjelina ne daju naslutiti bu- 
dućeg tvorca likova iz Svetog Pisma. Druga varijanta ovog 
tipičnog motiva za krug sljedbenika bečke Secesije shvaćena je 
nešto više realistički, kompozicija je čvršća i zatvorenija, arabeska 
linije uvjerljivija, no erotičke note nema u tom zagrljaju. Usprkos 
golotinji i činu, prizor nije uronjen u omarnu atmosferu raspoja- 
sanog života mitskih bića, već je naprotiv prožet mraznim dahom. 

»Pod raspećem« (iz god. 1917.) navješćuje budućeg slikara re- 
ligioznih motiva. Osjećaj bola nije konkretiziran likovima, tek je 


zabilježena patetika geste. Jedna od žena ima u crtama lica izvje- . 


snu analogiju s Meštrovićevim stilizacijama, koje će se u jednom 
dijelu Kljakovićeva slikarstva tijekom daljeg razvoja još izrazitije 
javljati. 

Usporede li se ove radnje s »Besjedom na gori«, slikom, kojom 
je započet niz freskalnih djela u Sv. Marku, ukazuju se zapanjujuće 
razlike u stilu, stvaralačkom zamahu i umjetničkoj snazi. 

Ostaje izvan prijepora: najbolje uljene slike ne mogu imati 
osobitosti freske, i obrnuto. Jer to nisu samo dvije tehnike, već 
dva likovna svijeta. No postoji drugi razlog za ovu poredbu: svaka 
slika, stvorena bilo kojim sredstvom, može u potpunosti prikazati 
unutrašnju. fizionomiju slikara, umjetnički njegov potencijal, ra- 
zinu i zrelost shvaćanja. 

Mnogo je značajnije, što se Kljaković poslije god. 1923. javlja 
kao gotov majstor u smislu ličnosti, a ne samo kao vještak dora- 
stao svim poteškoćama jedne specijalne tehnike. Naći samoga sebe 
nadilazi tehničku spretnost, iako se zna, da bez zanata nema 
umjetnosti. 

Kad je sjedinio znanje s duhom, javio se u njemu slikar, kojeg 
ne zbunjuju velike zadaće zidnog slikarstva. 

U hramu, pred moćnom plohom polukruga (podnica je sedam 
i pol, a visina šest metara), Kljaković prilazi sa sigurnošću teškom 
poslu. Velika je praznina, koju mora ispuniti likovima i oživjeti, 
no motiv je izabran, vizija se izdvaja iz magluština mašte, prizor 
je tu, na dohvatu ruke, treba ga samo zadržati, pretvoriti u stvarne 
odnose oblika i boja, treba pustiti da se razvija po zakonima har- 

monije i ravnoteže u ovom starinskom okviru arhitekture, pod 
šiljastim lukom u polusjeni svodova. 


Tako nastaje »Besjeda na gori«, njegova prva velika freska, 
kompozicijski dobro usklađena, ali koloristički najslabija slika u 
Sv. Marku. Prekrivena je mrenom plave boje. Plavilo nemilosr- 
dno harači, uništava prelive i stvara jednoličan generalni tonalitet. 
Po vlastitom priznanju Kljakovića, nije pogrješka uvjetovana sli- 
karskom zabludom, već nedovoljnim iskustvom u primjeni i mije- 
šanju jedne neobično prodorne boje. 

Freska »Lazarevo uskrsnuće«, nastala neposredno iza prve, 
nosi još u znatnoj mjeri tragove plavila. Nazočnost njegove ko- 
prene osjeća se posvuda, no bez razorne prevlasti. Vrednote drugih 
boja nisu sasvim uništene, a kontrasti su dovoljno izraziti. 


Novi motiv nalagao je kompoziciju s dinamičkim naglaskom. 
Kljaković ističe dramatsku udarnu snagu jednog momenta u zbi- 
vanju. Raspored skupina oko groba riješen je izvrsno. Koncentra- 
cija pažnje na događaj čuda dana je nizom tipova uvjerljivo iz- 
ražajnih fizionomija. Marta i Marija, poklekle do nogu Isusovih, 
jako podsjećaju svojim oblicima na svijet Meštrovićeve skulpture. 

Oslobođenje od plavih razornih tonova i hladnih ugođaja cje- 
line uslijedilo je u potpunosti, čim je otkriven uzročnik. Poslije 
»Lazareva uskrsnuća« razvoj ovog freskiste nije ničim ometan. 
Ukoliko su nove teme složenije, utoliko se povećava snaga kon- 
cepcije. Obilje raznih motiva u odnosu likova ne zavodi ga na 
Sbematsku površnost. Biblijska zbivanja, tumačena vjekovima na 
bezbroj načina od pjesnika i likovnih stvaralaca, daju Kljakoviću 
nove poticaje i nove inspiracije. 

Likovi, događaji, legende Svetog Pisma sa svojom filozofijom, 
simbolikom, jednostavnim vjerskim istinama i alegoričnim znače- 
njem rastu pod slikarovom rukom kao snoviđenja ponesena sve- 
čanim ritmom blagdanskih fanfara i korovima nevidljivih anđela. 

Od divovskog »Mojsije«, inkarnacije ideje o nadčovjeku i vođi 
s michelangelovskim oblicima i elementarnom prasnagom, preko 
hieratko-tajanstvenog misterija »Triumf Euharistije« do arhajsko- 
intimnog »Hrvatskog Božića« buja fantazija i oblikovna moć 
tvorca. : 

Sposobnost oživljavanja fabule, invencije, kreatorska odluč- 
nost i tehnička sigurnost odrazuju se uvjerljivo na svakom fra- 
gmentu ovih velikih površina. Volja umjetnika stvara likove, po- 
kreće ih i postavlja u sugestivne poze, daje im žestinu kretnje ili 
Plemenitu patetiku velike geste i pušta ih da govore govorom gor- 

ljivih apostola. Volja umjetnika udaljuje ili okuplja te junake u 
skupine. ' Pa Mat . 
. Grupacije daju Kljakoviću priliku da na razne načine varira 
problem statike i dinamike. Uspostavlja ravnotežu: skupina, iz- 
među kojih središnja figura u vertikali poput snažnog akcenta 
ističe simetriju kompozicije. A 

"Ta kompoziciona načela nisu, dakako, nova, izvedena su 
uglavnom iz tradicije, ali su preobražena, pomlađena i prilagođena 
novom osjećanju i naziranju. Kljaković u formi ne oponaša ni 
Maurice Denisa ni Marcel-Lenoira, svoje učitelje, a ne posiže ni 
za klišejima bilo kojeg freskalnog majstora dalje prošlosti. 

Likovi su mu, osim česte analogije s Meštrovićevom formalnom 
estetikom, označeni posebnim pečatom i ne podsjećaju ni u čemu 
na pastiche. Njegova stilizacija, originalna i dosljedna, dosiže u 
najboljim ostvarenjima jedinstvo stila. Kljakoviću je uspjelo da 
stvori svoj tip kompozicije i da jednu staru, tešku i danas malo 
kultiviranu vrstu slikarstva preporodi i približi modernom čovjeku. 
Zato te freske imaju čar izvornosti, snagu individualne kreacije i 
nisu epigonske tvorevine ni dosadne replike mrtvih canona. 

U boji, one su malo bujne i malo žive. Iz hladno-plavih into- 
nacija Kljaković je, istina, prešao u žuto«smeđe ugođaje cjeline, 
ali svojom skalom tek u kasnim i zadnjim freskama Sv. Marka 
(»Prorok Isaija« i »Hrvatski Božić«) postiže neku kolorističku 
zvučnost. Inače generalni topli tonalitet cjeline ponajviše oboga- 
ćuje sklad tonova. Tako je siva draperija anđela u »Uskrsnuću« 
(podnica je pet, a visina devet i pol metara) sjajno realizirana ne 
samo kao karakterizacija materijala, laganog nabranog tkiva, već 
kao odličan korelat valeurima pozadine. Postavljena na pravo 
mjesto, ona se u sklopu žuto-smeđih harmonija svojim finim sivi- 
lom ističe poput neobičnog tonsko-kolorističkog rafinmana. . 

Realizacija takve suptilnosti,'za koju je potreban ne samo smi- 
sao i osjećaj za diferencijaciju, već majstorsko znanje podlaganja 
boja u al frescu, predstavlja, kao detalj, možda najslikarskiji 
rezultat u crkvi Sv. Marka. 


IV 


Freske u kapeli Sv. Fabijana i Sebastijana pokazuju znatne 
promjene Kljakovićeva stila, znače napredak, ali i modifikaciju 
jednog umjetničkog htijenja. Tu je, uglavnom, druga vrsta tema- 
tike. Sveto Pismo zamjenjuje hrvatska povjesnica, simboli i ale- 
gorije Starog i Novog Zavjeta ustupaju mjesto likovima iz sud- 
binskog zbivanja naše prošlosti. 

.Možda je novi sujet uzrok preobrazbe, a možda nije. Problem 
je suviše zamršen i ne može se jednostavno ni shvatiti ni tumačiti, 
Činjenica, da događaji hrvatske prošlosti, kao predmet stvaranja, 


djeluju na maštu Hrvata-stvaraoca drugačije od biblijskih prizora, 


ne isključuje činjenicu, da godine punog zrenja daju, uz maksi. 
mum iskustva, i najjači stvaralački napon. Ta kaže mnogo, ali 
ne iskazuje sve, jer u kreativnom procesu ima i drugih kompone- 
nata, a iznad svega ostaje ličnost sa svojim posebnostima. 

Tri povijesna prizora ističu u potpunosti novu koncepciju i 
jedinstvenu tehničku strukturu. 

Slika nad oltarom, »Zaštitnici grada Zagreba«, nosi oznake 
stilske dvojnosti. Zbog disparatnosti elemenata i iznimnih kombi- 
nacija, ona je ponešto neobična, ali nije nezanimljiva: dva u osnovi 
oprečna kompoziciona principa dodiruju se na njenim plohama. 
Raspeti Krist, s ponešto romansko-bizantinskim prizvukom u stili- 
zaciji, uz čije su tijelo, postrance, na aranžmanu ploha naslikana 
četiri apostola u manjim razmjerima, uokviren je poput posebne 
slike, dekoracije ili fragmenta nekog ikonostasisa. To raspeće, koje 
prije svega ima biti nastavak ili dio oltara i zato sasvim ornamen- 
talnog značaja, postavljeno je preko realistički dane vedute Starog 
Zagreba, u sredini, u prvi plan, kao neka Slika u slici. No ono ne 
ulazi u iluziju prostora, već je pred njim, a šest zaštitnika naše 
metropole, koji sa svojim oznakama kleče i stoje u strogoj sime- 
triji s jedne i druge strane središta, ne mogu promijeniti dojam 
neprostornosti raspeća. 

Efekt cjeline bio bi bez sumnje bolji, da je Kljaković ostao 
do kraja dosljedan ne samo u tretiranju jednog i drugog svijeta, 
nego i u postavljanju granica. Trebao je trodimenzionalnu kompo- 
ziciju strogo odijeliti od ornamentalnog centra. Raspeće bi tim po- 
stupkom postalo smiona aplikacija, »montaža«, isječak, čarobna 
projekcija jednog slikarskog viđenja iznad zbiljnosti — no njihov 
dodir opravdala bi unutarnja logika. 

Kljaković je drugačije postupao. Ispod uokvirene ploče ras- 
peća naslikao je dio drvenog stupa, koji nosi dekoraciju i, ukopan 
u tlo, imao bi služiti kao spona s prostornošću. Ovakvo rješenje 
samo upadljivo ističe međusobnu odbojnost. 

Druge slike kapele, povijesni prizori, uvjerljivo izlažu udalji- 
vanje od tipa freske, koji prevladava u ponutrici crkve Sv. Marka. 
U Sv. Marku likovi kompozicija religiozne su ideje i pojmovi pre- 
tvoreni u tijela ili kolose s apstraktnom patetikom geste i emfazom 
irealnog bivstvovanja. Vjerska propovijed izražena predodžbama 
biblijskih prizora. 

Obrisi i oblici likova označeni su stilizacijom. Padini ne 
pon snage izražen je atletskom građom tijela i akcen 2. “are 
lature. No sve te oblike i volumene drži pretežno na o 7 Ara 
linija i sjenčanje nego zakoni" kolorističkog anode go 
vrednote toliko su izrazite, naglašene i dominantne, a . oi 
fragmenti mogu shvatiti i kao kolorirani crtež sa sretnim to 

đajem. 
ko Crtež je pun zamaha, klasicistički jasan iu svakom ada 
logički obrazložen, usprkos dekorattvnoj krivini i roje kika 
vanoj stilizacijom; boja, kao samostalna materija, tu, ha ma 
ne gradi ništa, ne daje strukturnu čvrstoću, a koloris ički i 
pleksi, gdje ih ima, nisu od autonomnog značenja. Jasno je, 
atmosferu ove crkve ne bi ni pristajali gauginovski šareni jos 
sa širokim uzorcima i tropskim bojama, koje su same sebi dje če 
no da se freskama, osim opisivanja objekta kolorom i grm o. 
tonaliteta, može dati i više života u slikarskom smislu, dokazao j 
sam Kljaković radovima u kapeli. b 

Tri slike povijesnog sadržaja, promatrane samo sa sopia 
nauke o kompoziciji, otkrivaju napredak i emancipaciju od prija 
šnjeg | ćanja. ja 
e on odnosi glavnih likova, njihova povezanost i. . 
nje, poredak sporednih figura u skupine, izgradnja prostorne : : 
zije, sve je to drugačije postavljeno, drugačije provedeno i urav; 
Ek, »Krštenje Višeslava« (ploha zida prepolovljena je sime- 
trično realnim prozorom) komponirao je u dvije Panjea gre 
koje, ispod prozora, u prvom planu spaja klečeća žena s X: ie 
Skupine, stvorene od snažnih narodnih tipova, čvrste su i e. 
zatvorene. Neobično težak problem ovakve »prepolovljene« slike 

riješio je Kljaković tako spretno, da se smetnja, arhitekturom na- 
metnutog prozora, jedva osjeća. | | 

Radi realnih vrata, koja na lijevo, pri kraju podnice, ud 
maju dio plohe zida, komplicirala se uvelike kompozicijska arhi- 
tektonika »Splitskog Sabora«: uvjetovana je estrada za. re 
Ninskog i stvoreno više razina prostorne iluzije. Temeljni plan 
slike ne može se shvatiti kao spoj od tri skupine - dvije sa strane 
i jedna u sredini pri dnu — jer one nisu dovoljno izrazite * cje- 
line. Centralistički nije postavljeno zbivanje, jer glavna ram 
vanjske i unutarnje radnje, Grgur, potisnuta je u lijevu polovinu 
slike, dok je kralj u sredini pozadine, potpuno statičkog eee 
tek dio komparserije. Protutežu Grguru u vertikali daje duhovnik, 
koji sjedi pred estradom, ali ta dva najdominantnija lika više raš- 

članjuju sliku nego što je sažimaju. Kompozicija je najbliža adicio- 
nalnom principu: slaganjem lika do lika nastaje lanac, koji je u 
prvom planu otvoren. 

U »Zakletvi kralja Zvonimira« proveden je centralistički prin- 
cip: tri središnja lika komponirana su u istokračnom trokutu. Pro- 
stor male dubine presječen je vertikalama stupova u perspektivnom 
poređaju, iza njih se vide crkvene zidne slikarije. Skupine u poza- 
dini suviše zbijene diferenciraju se prema prvom planu. Tri maj- 
storski karakterizirana lika na lijevoj i desnoj strani slike uokvi- 
ruju izvrsno svečani čin zakletve. 


Osim što su kompozicijski punije i čvršće, imaju te freske i 
drugih prednosti: forme su skoro lišene stilizacije, a cijela koncep- 
cija bliža je realističkom shvaćanju. Ako po koji pokret ruke svo- 
jom nijemom govorljivošću, zanosom, sabranjem ili vehemencijom 
sjeća glumačkih attituda s biblijskih slika, to je skoro iznimka. 

Pravila su ovdje drugačija. Tipovi su naši, snažni, golemi, po- 
nekad upravo opori, no uvijek dobro izabrani. Nije to vjerna ko- 
pija prirode i ne će da bude, već Denisov postulat samostalnije 
Shvaćen. Tvoračka mašta preobražava dojmove i uzdiže čovjeka 
do nadčovjeka. 


Scenerija je uspjela. Kraljevska odora stvorena je invenciozno 
prema narodnoj nošnji primorskih krajeva, samo u ponešto rasko- 
šnijoj izvedbi. Ječerma, bogato ukrašena tokama, djeluje dostojan- 
stveno, a »kaban«, ogrtač s kopčom, plašt, koji svojom prostra- 
nošću daje odličnu draperiju, ima u sebi zaista nešto impozantno 
i kraljevsko. 

Linearno tkivo nema više samo naglašeno ornamentalno zna- 
čenje, ne leprša kapriciozno plohama i ne izdvaja se nametljivo 
iz cjeline. Crtež, manje elegantan, ali oštro zacrtan zatvorio je 
čvrsto oblik, postao nedjeljiv od forme i prostora. Potiskivanje 
linearne konstrukcije išlo je usporedo ssa usvajanjem boje kao 
ravnopravnog elementa izgradnje. Zato — smeđa generalna into- 
nacija još je nazočna, ali nije toliko jednolična kao prije. U nju 
ulaze sočnije boje, slažu se u spojeve, koji se prelijevaju sedefastim 
sjajem i imaju sugestivnu snagu. Nisu to više kolorirani objekti, 


“već objektivirani kompleksi boja na draperiji, liku i skupinama. 


Modelacija izvedena je suprotstavljanjem kontrasta boja, a 
djelomično sjenčanjem tonalitetima začađenih greda, koji su po 
tumačenju Joze Kljakovića psihološki uvjetovani sjećanjem na 
dane djetinjstva, na stropove seljačkih domova rodnoga kraja, na 
drvene stropove potamnjele od dima i vremena. 

načina modelacije dobro se popunjuju, vezuju sve pla- 
zvaka ritmiziraju uzdizanje i spuštanje svjetlosne erat 
rasporedu masa. Čas se bolje očituju formalne, čas. ovisio 
vrednote; kompaktna punina volumena s čađavim sjenama a i- 
ruje se površina i .. 7 bljesku boja. Blizina jednog kompleksa 

iže ili ističe osobine drugog. k: 
evra fragmenat, na pr. plašt lika, koji s otvorenom knjigom 
kleči pred kraljem Zvonimirom, da se uoče glavne kvalitete: ie 
vedbe. Upravo iznenađuje način, kojim je istaknut koloristič i 
momenat: boja treperi i živi u sedefastim preljevima. To je skoro 
maksimum rafinmana i pikturalnih vrednota, koji se ireskalnom 
tehnikom može, postići. Ta čistoća spojeva, to palucanje nijanse, 
to stupnjevanje sjaja ima samostalno i u odnosu spram cjeline čar 
ikarske realizacije. gde 
akv: to na platna uljenim bojama, dakle jednim mnogo 
lakšim tehničkim postupkom i podatnijim izražajnim sredstvom, 
či i za svakog slikara kušnju. 

mace nerf ina draperija duhovnika pred estradom Grgura 
Ninskog (»Splitski sabor«), imaju ga neki drugi likovi i dijelovi 
tih epsko monumentalnih cjelina, u kojima je freskalni stil Joze 
Kljakovića dosegao svoj vrhunac. 


V 


Misao oživljavanja i preporoda monumentalnog zidnog slikar- 
stva rodila se u Njemačkoj početkom devetnaestog stojeća. U 
protivničkom stavu spram skamenjenih oblika tadašnjeg slikarstva 
i akademske dogme, skupina mladiH fanatika s Overbeckom na 
čelu ostavlja domovinu i povlači se u zabit napuštenog rimskog 
samostana Sv. Isidora, da tamo, kao bratovština, u skrušenosti 
srca, sabranom radu i molitvi umjetnički stvara. Tražeći nadah- 
nuće u vjerskim zanosima, a poticaje pred djelima trecentista i 
quattrocentista, pred preobraženom ljepotom Gazzolievih likova, 
»nazareni« su htjeli da svojim slikarstvom služe više jednoj ideji 
nego umjetnosti. Njihovo nastojanje dalo je veći broj pokušaja 
nego rezultata i ostalo je nedovršeno kao nedosanjani san ro- 
MEL lagi »nazarenskog« pokreta pa do zrelih djela Maurice 
Denisa, Hodlera i Marcel-Lenoira prošlo je stotinu godina iu tom 
se vremenu odigralo mnogo: čitava povijest moderne likovne 
prgsoana isto doba, dok je Puvis de Chavannes gradio svoje: 
klasicistički mirne, produhovljene zidne kompozicije na osnovi 

vertikale i horizontale, maštao je genijalni Marćes o jednostavnim 
freskama, koje bi se, prilagođene arhitekturi ponutrice, vezivale 


S prostorom u Gesammtkunstwerk. Marćes je našao likovni izraz, 


ali je do kraja života bez uspjeha tražio dvorane i zidove za pot- 
puno ostvarenje jednog stila. 

Reakcija na tematsku jednostranost i sadržajnu prazninu im- 
presionizma izazvala je pokret neotradicionista, dovela do nove 
estetike i novog zidnog slikarstva. Usprkos uzbuna idejnih protiv- 
nika dokazao je Maurice Denis, teoretski i praktički, potrebu i 


suvremenost svojih koncepcija. MarcelLenoir, usamljeni slikar. 


sakralnog patosa i simbolizma, stvara svoje dekorativne freske u 
zanosu i vjerskoj pomami. Hodler, iako ćutilno najneposredniji i 
najelementarniji, zastupnik je jako stilizirane programatske umjet- 
nosti, koja je već na granici ekspresionizma. 

Kljaković, učenik ove trojice, unosi prvi u našu likovnu kul- 
turu pravo dekorativno zidno slikarstvo, nastavak velikih tradicija 
prošlosti, težnju prema sintezi više rodova umjetnosti. On provodi 
u djelo prvotno jednu dekorativno-ornamentalnu zamisao i upo- 
zorava, da slikarstvo nije samo umjetnost, koja nešto prikazuje, 
nego i umjetnost, koja nešto ukrašava. 

Njegove freske nisu uvećane vignette, rađene po akademskom 
receptu i primijenjene na stijenu, kao prazan vanjski ukras, već 


slike duhom i oblikom priljubljene arhitekturi ponutrice: Raum- 
kunst. 


Je li baš uvijek i do kojeg je stupnja likovni govor ovih zidnih 
slika u skladu s oblicima Sv. Marka, ostaje otvoreno pitanje. Pro- 
blem određivanja i tumačenja tih odnosa toliko je složen, da uklju- 
čuje niz opširnih i specijalnih analiza, traži mnoštvo poredbenog 
materijala i — novu studiju. Kad se radi o dodiru udaljenih epoha, 
koje treba likovno uskladiti, zadaća postaje neobično zamršena 
i teška. 

Kljaković je smiono i odlučno ušao u njenu srž i ostvario naj- 
bitnije: dao je zidovima život uz maksimum jedinstva i sklada, 
koji se njegovom stilskom interpretacijom u prostorima drevnog 
gornjogradskog hrama mogao postići. 

Osim već spomenutih umjetničkih odlika i svladavanja zanata 
značajna je Kljakovićeva crtačka majstorija i sigurnost: sve ove 
kompozicije radio je bez uobičajenih kartona, neposredno s malih 
skica. 

I Kljakovićeve atelierske slike kompozicijski su gotovo uvijek 
majstorski postavljene, ali one imaju redovito dvije izrazite mane, 

radi kojih, po umjetničkoj vrijednosti, daleko zaostaju za freskal- 
nim djelom. | 

Ponajprije, one prikazuju, ili bar hoće da prikazuju, realni 
svijet, a previše se osjeća kako su potpuno izrasle iz imaginacije. 
S obzirom na kompoziciju, to nije ni nedostatak ni peremptorno 
nijekanje, jer se svaka kompozicija rađa u mašti. Kad bi se na 
likovima ćutila neposrednost doživljaja, uvjerljivost pravog zapa- 
žanja i sugestivnost istine, ta bi platna, vjerojatno,. bila izvrsna. 
Ali njima nedostaje toplina likovnog osjećanja i snaga umjetnič- 
kog uzbuđenja pred prirodom: krajolik je rađen napamet, a likovi 
bez modela. 

Druga mana tiče se »slikareve krvi« — boje. Kljakovićeva pa- 
leta nema na platnu što da kaže. Ona je anemična, nezanimljiva, 
bez organske veze u spojevima i bez tonskih vrednota. Te slike 
djeluju kao da su ishitrene, a ne stvorene. Doimlju se poput ilu- 
stracije. Bolje su u reprodukciji nego u originalu. Premalo su deko- 
rativne, da budu čiste dekoracije, i nedovoljno slikarske, da budu 
prave slike. 

Postoji, istina, iz zadnje faze nekoliko sretnih ostvarenja reli- 
gioznih tema, u kojima je Kljaković postigao ravnotežu između 
linearne kadence, boje i tona i tako uspostavio izvjestan slikarski 
sklad. No to su ili iznimke ili pokušaji emancipacije. Sve ostale 
slike, nastale prije »Bičevanja«, suviše su opterećene spomenutim 
manama. : te 

Ova kompozicija znači usvajanje tonskog rješavanja i otkriva 
nove izglede i mogućnosti. Kljaković je našao poseban postupak 
lazurnim bojama, proveo ga dosljedno i ublažio tvrdoću u korist 
valeurskog treperenja. Ali to više nije i ne će da bude zazbiljnost 
viđena u tonskim razlikama, to je tek igra valeura konkretizirana 
na biblijskom motivu — slikarska imaginacija. Možda će ovo obra- 
ćenje biti plodonosno u daljem radu Joze Kljakovića, koji je danas 
u naponu stvaralačke snage. 

GOSPA PRED KATEDRALOM 


Bi 


Pred katedralom je Gospa raširila ruke 
i zove (plačan Joj je zov): 

O moja djeco, 

djeco mog grada, , 

dođite da primite 

blagoslov. 


O moja djeco, 

djeco grada koji u beskraj šušti, 
ovdje je katedrala, 

ovdje je moj Sin, 

a vani oluja pljušti. 


Sjetan je Gospin lik. 
Tu nebo ga je postavilo 
za ljubavi spomenik. 


2 


Izlazeći iz katedrale 

slušam angeluse kako zvone 
nad gradom koji svjetiljke pali 
i osjećam da se spušta noć 

i da se raskriva jad, 

a ljudi su tako osamljeni, 

tako mali 

i prolaze bez cilja, 

bez nade, 

kud koji. 


O moj tužni grade, 
vidiš li: 

pred katedralom Gospa 
žalosna stoji. 

Sjećaš li se one večeri . 

kad nebo se spremalo 

da zlatom zvijezda se ospe, 

ja dugo sam stajao pred Tobom, 
moja dobrostiva Gospe. 


Angelusi su Tebi pjevali u polutami. 
Ja sam promatrao grad 

koji je prolazio ispred katedrale. 
Ona je slušala pozdrave zvonova 

i plakala u osami. 


Srce moje bilo je obavijeno tugom 
u mraku što se savija 

nad katedralom bijelom. 

Tada sam osjetio svu žalost grada 
i plakao za svojim nebom, 

za svojim suncem, 

za svojim selom. 


4 


Na suncu proljetnom, 

pod nebom toplim i plavim, 

mislim na Te, Gospe pred katedralom, 
i srcem cijelim Te slavim. 


Daleko sam od Tebe 
i od grada. 


Srce je moje čeznulo 
za ovim nebom, 

za ovim suncem, 

za ovim žalom. 


A sada: 

s tugom mislim na grad 
i na Te 

koja bdiješ 

pred katedralom. 


BRANKO KLARIĆ 

JAGODA TRUHELKA, ZAGREB 


PRVI PUT U BOSNU 
PRIJE VIŠE OD PEDESET GODINA 


Vožnja parobrodom niza Savu trajat će čitavu noć. Putnika 
malo, i što je bilo, ostalo je na palubi, jer je noć bila sparna. 
Dvije putnice, umorne još od vožnje kolima, bile su željne odmora 
i sna, pa se odmah zaputile dolje u salon, čim se zanoćilo, a nije 
više bilo vidjeti kraja, kroz koji se plovilo. Mama odmah na 
jednom od uzdužnih divana namjestila ležaj za se i za kćer i skoro 
legla, no kćeri se još nije dalo spavati; još će malo čitati pod 
slabom petrolejkom za stolom sred salona. 

Malo kasnije došla jedna gospođa i ravno se uputila u drugi 
kut, da sebi uredi noćište. No skoro dođe i ona k stolu, sjedne 
nedaleko čitačice i časom se zagleda u nju. Očito joj se još nije 
spavalo, pa je možda bila željna malo razgovora. I kad čitačica 
okrećući nov list digne oči, one se sukobe s pogledom strane 
gospođe. Ova to uzme kao poticaj, da prihvati riječ, i naskoro 
zaromoni razgovor, za kojega su obje ženske glave s pristojnom 
radoznalošću promatrale jedna drugu. Pojava gospođe izazivala je 


.. i osobitu pažnju. Već sama haljina bila je za gledanje. Crna teška 


svila neobična kroja spuštala se u gustim naborima niz gojazni 
struk do zemlje, po prostranom haljetku širokih rukava i krila 
visio niz prsa debeo zlatan lanac sve do pasa, a zlata je bilo i u 
ušima i pod grlom i na debelima rukama. 

Razgovor je počeo pitanjem starije, što to gospođica »lepa« 
čita. Na odgovor, da je to najnovija knjiga Šandora Đalskoga, 
gospođa se zamisli čas, ali onda skrene razgovor na putovanje 
pitanjem, odakle i kamo, i po tom zapljusne veselo pričanje zgoda 
i nezgoda na putu preko brda i dolova, kroz kišu i oluju, da se 
gospođa naizmjence zgražala i smijala. Kad je nastala mala stanka, 
dovrgne ljubezno, kako gospođica dobro »razume« srpski... Tu 
gospođica osta malo zatečena, no brzo se sabere i odvrati, da ona 
doduše govori hrvatski, ali se ipak dobro razumiju. Međutim je 
gospođa neočekivano promijenila svoje držanje. Ljepušno bjelo- 
putno lice poprimilo je strog izraz, u očima ugasnuo sjaj smiješka, 
sva se nekako ukočila, onda je naglo ustala i bez daljnje riječi 
ea na svoje ležište, gdje se tako namjesti, da je stolu okrenula 
eđa. 

s Gospođica osta u čudu pitajući se, u čemu je zaboga pogrije- 
šila i čime je mogla gospođu ozlovoljiti. No brzo se otrese ne- 

ugodna dojma, pa se i ona zaputi u svoj kut i legne glavom uz 
majčinu, da prospava noć. Neko vrijeme slušala je jednoličnu 
tresku stroja i struganje vode po boku lađe, žaleći, što od te prve 
vožnje Savom ne će ponijeti nikakve uspomene o kraju, kojim se 
plovilo, ni o mjestima, uz koja se prolazilo. Bila joj je prva i ostala 
jedina plovidba Savom! | : 

Oko pet sati izjutra stigle putnice na kraj svoje vožnje. Kad su 
se po sivom jutru uzverale na stanici Sijekovac uz prilično strmi 
brijeg, jer je ondje Sava bila veoma niska, i Prvi se put našle na 
tlu stare župe Usore, na putu do srca planinske Hrvatske, Bosne 
ponosne, ostale su razočarane. Oči, donedavno vične gledati divlju 
romantiku ličkoga gorja, makar i kamena i kršna, ali veličanstvena 
u svojoj gordoj kamenoj raznolikosti, nisu imale gdje zaustaviti 
pogled na pustoj ravnici, koja se uokolo pružila u beskraj bez 
šume, bez drveća, bez zelena polja, bez ljudskih naselja, osim 
jedine male željezničke stanice i daščare iza nje. No zato su se, 
kao za naknadu za ono, čega ovdje nije bilo, prvi put upoznale 
S pravom turskom kavom u sjajno osvjetlanoj džezvi i fildžanima 
kao zasad prvim reprezentantima nove zemlje, koja im se nudila 
za dobrodošlicu. Međutim nedotupavne ženske glave, osobito ona 
mlada, tražile kruha nad pogačom pa sve išću »bijelu« kavu t. i: 
s mlijekom, i to u »velikom« fildžanu. Kad je kavedžija — inače u 
lijepoj slikovitoj bogato zlatom izvezenoj nošnji, kršan i okretan, 
s fesom na glavi, drugi živi reprezentant i gostoprimac — razumio, 
što se od njega traži, i donio dva velika lončića neke tekućine 
neodređene boje i još neodređenijeg okusa, slutile su, da će tu 
još naići na štošta nevično, pa su ponuđeni napitak s pristojnim 
samoprijegorom hrabro progutale, a to im uostalom nije naudilo 
nego im još i ugrijalo na jutarnjem mrazu ukočena uda. Tako će 
se onda i dalje događati na dugačkom putu, što je bio pred njima. 
Polako će se diljem dana, tjedana i doživljaja ispravljati ukorije- 
njene predrasude i slobodno stvorene predodžbe, bit će i razo- 
čaranja ali i divnoga iznenađenja u planinskim krajevima, koji su 
i za veliku većinu sjevernih Hrvata stoljećima — sve od dolaska 
Osmanlija — odijeljenih od hrvatskog juga, u ono doba još bili 
straniji i nepristupačniji i od inorodne ostale Europe. 

Ta nije bilo davno, kako je ovo prostrano područje najkonzer- 
vativnijih naših naselja, koje je nekad pod Kotromanićima do- 
živjelo kratkotrajnu obnovu sredovječnog nezavisnog hrvatskog 
kraljevstva, nakon stoljeća opet došlo u bližu vezu sa svojim 
sjevernim segmentom, Panonskom Hrvatskom, i sa svojim pri- 
morjem, hrvatskim obalama — kad je ušlo u sklop mnogonarodne 
dunavske monarhije. Bilo je to u doba, kad je državopravna i 

i ijest našega sjevera istom počela dolaziti k sebi iza 
rajaa Pos: i razaranje, što ga ostaviše Gia _ 
lijskim carstvom. Bilo je to u času, kad se istom počela pr : 

da, koju upravo posred hrvatskog povijesnog prostora po 
digroš za? stoljetnom mjerenju snaga Istok i Zapad. Drevne veze 
su bile rastrgane. U sjevernoj Hrvatskoj, u kojoj Zagreb preuze 
vodstvo i misao političkog preporoda, još se malo znalo o ia 
savanskoj Hrvatskoj, u kojoj oblast oko gornjeg toka rijeke 
Bosne postade središnjica svima: od Osmanlija zauzetim no- 
dručjima sredovječne Hrvatske dajući im privremeno i kon i 
U širim krugovima znalo se o tome svijetu preko Save ma a O- 
najviše tek toliko, da se oko te čuvene zemlje prije desetak go ina 
lila krv, da su ostala u pamćenju imena nekih mjesta, kao pika 
Maglaj, za koja su se vezale uspomene na krvave bitke i mj ke 
operacije, i da je na pr. Sarajevo — po razmaku prostora | . 
na kraju civilizirana svijeta — grad pun tajanstvena čara i o . 
poželjni cilj putnika, koji se odvažio na pustolovinu, da ga po odi, 
ili da tamo nađe kruh i bolju egzistenciju nego u starom kraju. 

Ma da stvarno odijeljen od ostale Hrvatske tek relativno 
tankom crtom jedne rijeke, još i nakon okupacije lakoumno na- 
zivan Turskom, bio je taj naš jug tada idejno bliži krvavim remi- 
niscencijama i pjesničkim i povijesnim fabulama Gundulićeva 
Osmana i Mažuranićeva Čengić-age nego i Botićeve Bijedne Mare, 
Tomićeva Zmaja od Bosne i Emin-agine ljube, nad čijim se roman- 
tičnim ljubavima i junačkim pogibijama tadanja mladež znala od 
srca i rasplakati i uznositi. I možda su te reminiscencije i bile 
jedini realni putni rekvizit, što su ga naše putnice ovaj prvi put 
ponijele preko Save u »novu zemlju«, u kojoj se još zamišljao u 
ono doba život pun istočnjačke fantastike iz tisuću i jedne noći, 
iza visokih zidova, onkraj gustih rešetaka, demir-pendžera, kojima 
je Bosna kroza stoljeća prisilne šutnje i bezglasna trpljenja ogra- 
dila svoje domove od radoznalih očiju stranaca a i domaćih jednih 
od drugih. 


Nakon što je izazvala zasluženu pažnju željeznica, kad je, mala 
i zgodna kao dječija igračka, žustro i okretno dojurila, stanu se 
Putnici ukrcavati uz istu nervozu, kao da se radilo o normalnoj 
velikoj, namještajući s velikom pomnjom i oprezom mnogobrojnu 
prtljagu pa i same sebe u odjeljku trećega razreda novih novcatih 
kola. Istom kad je sve našlo svoje mjesto, stadoše promatrati 
okoliš i nađoše se _zadovoiljne, što je osim njih dviju bila samo 
još jedna jedina suputnica. To im je bilo već i zato drago, jer je 
toplina kolovoškog dana naglo rasla, a u tijesnom prostoru, koji 


213 





je zagušljivo mirisao lakom i bojom, rast će još i više. Već sada 
— a nije bilo valjda ni devet sati jutra — othukivala od vrućine 
to jedna, to druga, i to je upotrebila treća u društvu, koja se obilno 
hladila velikom lepezom, da započne razgovor konstatacijom, da će 
biti jako vruć dan. i da je tako uvijek ljeti na bosanskoj željeznici. 
Ona se dovezla iz Slavonskog Broda kočijom, jer joj je bilo pre- 
daleko pješice po toj žezi od kuće svoje rodbine pa preko mosta. 
Kako mogu gospođe i same vidjeti, jedra je, a noge joj male i 
slabe, pa ne će da je nose. I nato malo podigne suknju, da pokaže 
noge, i doista, bile su neobično malene pod neobično gojaznim 
tijelom, a mlađim još, bjeloputnim, i lijepa lica i obraza. I ona je 
učiteljica, i tako se brzo nadoše dvije drugarice u živu razgovoru. 
Bila je iz Andrijevaca, sela bližu Broda, a putuje do Dervente 
k sestri, udatoj za činovnika. Znala je pričati i štokakve zanim- 
ljive pojedinosti o Bosni i Bosancima, međutim su se time i onako 
nejasne predodžbe slušačica o zemlji i ljudima više zamutile, nego 
što bi se razbistrile. Vrijeme je ipak prolazilo, i zamalo eto ti 
Dervente. Mati i kći nakon srdačnog rastanka sa svojom suput- 


nicom ostadoše same malone do samoga završetka dugotrajne i za- 
morne vožnje. 


Nakon odlaska naše suputnice zapita nas vlakovođa na jednoj 
stanici, ne bismo li i mi sišle i malo prošetale; vani je ipak hlado- 
vitije nego u tijesnim kolima. Pri tom nam pomogne silaziti. Za- 
čudile smo se tolikoj susretljivosti, koja međutim tom uslužnošću 
običnog vlakovođe nije bila iscrpljena. Jer kad je nakon podulje 
stanke vlak htio krenuti, vrati se vlakovođa i pruži kroz vrata 
povelik zamotuljak pa ga postavi pod klupu. Kad je razvio debeli 
Papir, pokaže se prilična gruda leda, velika poput ljudske glave. 

-— Da vas hladi — reče čovjek na naše začuđenje, pokazavši 
bijele zube u prijaznom smijehu. Kad je mama mislila da je razu- 
mjela, i posegla u novčarku, da mu dade nagradu za njegovu 
pažnju, poštenjačina ne će ni da čuje, kamoli da bi primio. On 
razumije, da nam je vruće, a bit će još i više, pa eto, »da nas 
hladi«I Nego — ako bi samo smio pitati, htio bi znati, što nam je 
onaj mladi doktor Ćiro u Sarajevu, — čitao je na našem kovčegu 
njegovo prezime. Kad je čuo, što i tko je, bilo mu je drago i sad 
je istom podvostručio svoju pažnju oko obje putnice, matere i 
sestre doktora Ćire, koga je već Bosna znala, makar da ima istom 
godina i pol, kako je ovamo došao. 

Nato mama vlakovođi ponudi veliki komad slatka peciva i 
sira, što je on rado primio, te se na svakoj stanici ponovno vraćao, 
da pita, čime bi mogao poslužiti 

j doktoru Ćiri« 
a kod sretna dolaska u Sarajevo » 
mom pao u Bosni ima tako uljudnih konduktera nakon 
še baš ugodnih iskustava na željeznicama preko Save poneke 
: : h * 

im željezničarima, odgovori on, da je la o mogao biti kaka 
aa: uda o kaste: »Kako časnik?« glasilo je začuđeno pitanje. 
»Pa 'da ka i toga; Bosnu zapljuskuje novi val ljudstva, pa se tu 


može naći svašta, pa i brodolomaca, nekad u mulju i kakov biser, 


ji ži zistenciju .. .« ' 
Fol da M ervente vlak je bio prošao kroz golemu ravnicu, 
ustu Posavinu, jednoličnu, dokle je oko sezalo. Tlo je, valjda od 
čestih poplava, bilo izjedeno, izrovano, tek tu i tamo . 
otočićima tvrda rašća, kupova grmlja i oštra šiblja, dom 2 
ljetne žege, pa je izgledalo, kao da su ovuda hara e jesen u 
mrazovi. Nigdje ne čitavoj tak, slabo O an E 

idjeti ni šume ni stabla. I u nas 1 > srest € 
E. pojava oko svakoga grada i selišta. agi s katran 
samim mjestima, među kojima se krile sivo-bijele . 2. 
okolica, i bliža i dalja, bila je bez šume, bez stabla i drveta. No 
je bilo na samom ulazu u _. koja je bila inače bogata upravo 
Šš i zato na glasu i poželjna. 
gr što nisa vidjeli drvlja na dugačkom putu do grin 
nismo gotovo ni sreli ljudi ni stoke. Jedino naselje na a u 
toga dijela vožnje, koje nam se našlo na putu, bilo je sk i: 
duboko ispod visokog željezničkog nasipa. Male kućice stisle e 
jedna uz drugu kao poplašene koke, građene čudno, a. 
strmim _i šiljatim krovovima, nego M više zbog toga, što su ile 
j stupove poviše zemlje. . ) 

“ok ska M orlave — bila nas još poučila naša nera 
— To su još ostaci pradavnih sojenica, kad su se ljudi nastanjiva i 
na podvodnom tlu, da bi se lakše obranili od zvjeradi, pa i od ne- 

ijatelja ... d od : 
but prije Dervente zaplavili su daleko na južnom obzorju 
tanki i gotovo prozirni obrisi brda, jedva zamjetljivi u magli 
daljine. I kako je vlak ostavljao ravno polje, ta su brda dolazila 
sve bliže i počela odvajati sve jače konture, iza kojih smo slutile, 
da se valjda tamo krije prava i zagonetna i tajanstvena Bosna. 
Već je taj gradić nanizao svoje kućice uz podnožje gorice, i ma- 
kar i podaleko od postaje, pokazivao već sve glavne značajke, 
takoreći osnovni akord jedne epopeje, kojoj smo išli u susret: 
Između zelenih šljivika utonule bijele kuće, nad njima strmi sivi 
krovovi nalikujući na junačko šatorje, a više svih poput prsta 
tanke munare muslimanskih džamija, među kojima su pogledi 
uzalud tražili zvonik kršćanske bogomolje. 

Odsad se krajina naglo i postojano mijenja. Željeznica se 
sve više penje i s naporom sebi krči put, dok se ne dohvati rijeke 
Bosne, s kojom se od sada više ne rastadosmo sve do pred samo 
Sarajevo. Pratila nas čas lijevo čas desno i vodila u sve ljepše 
i slikovitije gorske krajeve, pune izmjene i za oči, koje su bile 
vične gledati divlju romantiku ličke vrleti, veličajnost šumovite 
Kapele i gordost kršnoga Velebita. 

I što dalje, sve se više gomilala brda i gore, postajala krajina 
sve zanimljivija. Duž željeznog puta probijala se Bosna, čas kroz 
tijesne klance brojnim, poput kulisa ispremetanim i naglim viju- 
gama, od kojih se čovjeku u tijesnim kolima malne zavrtjela glava, 
čas opet zaobilazila rubom proširene, travom i niskim rašćem 
obrasle doline, nekad krijući se iza gustog vrbovlja i čupavog 
šiblja, nekad opet pokazujući kroz razmaknuto granje i drvlje 
zelenkasto svoje lice, kako se pospano šulja niz plitki brijeg, dok 
je iz njene zadubljenosti nenadano ne probudi kakova zapreka: 
prevaljeno stablo, s brda otkinuta pećina ili mlinska brana, pa 
se onda uzbuni, zašumi i Pjeneći se divlje preskakuje zapreku, 
da se najposlije nađe u mirnijem koritu i nastavi svoj sanjarski 
i promatrački put k sjeveru prema sunčanoj Savi... 


Još je uvijek krajina bila pusta i samotna, bez ljudskih na- 
selja, stisnuta između pećina i gorske šume nad njima. Željeznica 
međutim lomoće dalje, zvekeće gvožđe na gvožđu, para sopće, 
točkovi zveče i osvajaju kilometre jedan po jedan. U dalekim 
razmacima, gdje bi se razmicala krajina, prolazile malobrojne 
stanice, samotne i kao izgubljene u pustom kraju. 


Redala se imena Doboj, Maglaj, Žepče, prolazili gradići kao 
vrata, što vode u samu unutrašnjost nove zemlje. Svi na isti način 
osnovani, položeni i izgrađeni, a svi slikoviti i zanimljivi za gle- 
danje. Sred mjesta ili na kraju — brdo; vrh mu drži kulu i debele 
zidove, koji čuvaju i brane okolicu i ljudsko naselje ispod sebe. 
Ono mu se zato i odužuje vjenčavajući i kraseć; mu podnožje 
vijencem bijelih kućica, ogrezlih u zelene šljivike, i vitkom inu- 
narom povrh džamije, i tako uklopljeno u ljupku sličicu, utonujo 
u sanjarsku tišinu i samoću ljetnoga dana, pomalo uljuljava i 
putnike u sanjarenje i razmatranje, kako je kod izbora tih na- 
selja već u starini bio na djelu smisao za potrebe idealne, za lje- 
Potu prirode i položaja barem isto toliko, koliko i za praktičnu 
Svrhu obrane, i time stvorio rijetku harmoniju ljudskih staništa 
sa njihovom okolicom. 

Vidjele smo to (naravno, istom tokom godina, kod malone 
svih većih mjesta Bosne).na tom dugom putu najočitije na naj- 
čudnijem naselju Bosne ponosne, na mrkom divlje romantičnom 
Vranduku. Tu su se strategija i povijesna nužda složile sa priro- 
dom i ljudskim potrebama u čudesnu zajednicu, sastavljenu ma- 
kar i od samih disonanca oblika i likova. Poput onih prostonarod- 
nih popjevaka bez prave melodije, što su .se po samotnim visi- 
nama Like i zapadne Bosne rodile na ljetnim plandištima iz grla 
čobana i čobanica, na kršnom planinskom zraku ohrapavilih u 
dalekom dozivanju i odzivanju, oreći se preko brda i dolova, i 
kad bi se našli tvrdi i oskudni glasovi u skupu, uznosili se bez 
prilagodljivosti jedino snagom grla i pluća izazivajući neobičnu 
sugestiju sklada u neskladu: tako je i oko i dušu naivnih putnica 
novajlija zanosila bizarna harmonija toga malog bosanskog tvr- 
doga grada. Piet 

Kroz tijesne klance tiskala se rijeka Bosna mračljivim dra- 
gama, sve dublje rivajući se u goru, dok si najposlije nije pro- 
kljuvala ulaz u to duboko i tijesno ždrijelo, iz kojega se činilo 
da joj ne će više biti izlaza. Sa svih strana zatvaraju je visoke 
urvine, i malokad propuštaju trak sunca u pomrčinu, što tu vlada 
i usred ljetnog dana. U tu divlju samoću — harmonizirajući strogi 
i ozbiljni nesklad oblika — unose izmirnu notu jedino brsnati 
zeleni gajići orahovi, koji su se gusto uzverali uza strme obronke 
između “kamenih stijena sve do najvišega ruba kotline, gdje je 
vijenac omoričnih piramida urezao kraljevski nakit spram ljetnoga 
neba. I tu na pećinastoj izbočini popela se ta mala tvrđa s kulom 
i zidinama, mrka i ozbiljna, kao što joj je i okoliš, a rijeka Bosna 
savila joj se oko podnožja poput sjajne ogrlice. Ispod same gra- 
dine prilijepile se okolo izbočine brda mrke zemunice kao lasta- 
vičja gnijezda, sve jedna više druge, krijući se između krša i 
grmlja, da ih je teško okom izlučiti, i čovjek se u čudu pita, kako 
se ljudi promeću i veru po tolikoj strmini i stisci, gdje kolibe 
gotovo vise po krajnjim rubovima urvine. Mrko se zagledao stari 
grad niz to staro i tužno naselje, kojemu je nekad bio i štit i 
obrana, ali još mrkije gledao po novom gvozdenom putu, koji ga 
dimom i zviždukom, što se oštro odbija od stijena i klisura, tako 
bolno smeta i vrijeđa u njegovoj mnogostoljetnoj zadumljenosti 
i sanjama o prošlim zemanima, kad je još bio krut i jak — vrata 
i ključ prave Bosne — i kad su se oko njega otimali banovi i 
kraljevi, pa onda vojskovođe careva tuđinaca, a danas je samo 
još bijedno selo od ilovače i gliba... 

I dok su se Putnice s velikim zanimanjem zagledale u ovu 
starodrevnu prkos-tvrđavu, ni jednoj nije bilo ni kraj pameti, da 

će jednoga dana iza mnogo godina od ovoga grada doći — iz same 
u podsvijesti uhvaćene slike — poticaj, nadahnuće jednom skro- 
mnom peru, da se osmjeli i ispriča prvi roman o Bosni... 

Brda su se pomalo stala razmicati, i željeznica izađe u prijaznu 
dolinu, sred koje se smjestila — kasnije tako kitnjasta — varošica 
Zenica. Onda je još bila neznatno selo s jedva prvim zametcima 
veleobrta, iz kojih će se s vremenom razviti središte bogate bo- 
sanske rudarske proizvodnje. 


Iza toga put se ponovno stiskao između gorskih stijena. Želje- 
znica i rijeka potpuno zapremile tjesnac. Uto se između šume 
i urvine najednom pomole najčudniji oblici planinski, koji se 
mogu zamisliti. Na vrhovima desne kose taman povrh željeznog 
puta ispodizale se iznad grmlja i šikarja sasvim neočekivane for- 
macije, koje su tisućljetne kiše i bure isklesale iz pješčanika, 
stvorivši prave kule i oštrljate tornjeve, bedeme i debele zidine, 
pa one još čudnije orijaške pečurke, što na tankoj nozi nose 
golem kameni svoj klobuk, pa sve misliš, ne će li ga prvi vjetar 
oboriti i baciti u provaliju ispod sebe, da smrve ta vatrena kola 
i gvozdenu zmiju iza sebe, a u njima od nedavno i te nove ljude... 

Još je uvijek krajina bila pusta i samotna, stiješnjena između 
pećina i šume. I samo što se ne umorismo od gledanja, makar i 
te divlje a ipak privlačive gorske pustoši, kroz koju nas je želje- 
znica nosila i na kratkim i naglim zavijutcima i zaokretima gotovo 
prebacivala s jedne strane pregratka na drugu, da smo sve odska- 
kivale sa sjedala. 


Međutim je još uvijek tu ta hirovita Bosna, vjerna pratilica na 
putu, i hvatala našu pažnju svojim prkosnim kretnjama. Jednoć 
se čini da spava, zelena joj se voda ne miče, leži kao ogledalo 
mirno i nepomično; onda iznenada pojuri točilom, što ga je izlo- 
kala na pećinastom dnu, pa se nadme, pjeni i kao ljuta preskakuje 
kakvu kamenu gredu i baca se niza zapreku, juri dalje, kao da se 
nekamo žuri ili se sprema da stigne na važan posao. A to i jest. 
Jer tu su se sada na putu našle te male vodenice, na mnogo milja 
jedini tragovi ljudskih obitavališta, po izgledu i građi svojoj sa- 
svim neobični našim putnicama. .Vične gledati dravske i savske 
vodenice, jedine, koje su donle viđale i poznavale, sa njihovim 
glomaznim objamom, nalik na goleme mrtvačke sanduke i s toč- 
kovima poput orijaških paučina, koji su dostojanstveno i mirno 
šibali i grabili rijeku — motrile su te bosanske mlinice, nesamo 
neobične svojom filigranskom građom, nego upravo fantastične 
PO svom smještaju i položaju. Krijući se iza guste česte i granja 
vodenog drveća i grmlja, činile se kao da lebde u zraku, pa istu- 

rene na kraju tanke skele s kolibom vise nad rijekom, i sve se 
pitaš, kako podnose veliko kolo, što ga odozdo pokreće dobra 3 
revna Bosna, da izmelje ljudima pšenicu bjelicu za kruh svaki- 
danji. No koliko smo ih srele na dugom putu, nigdje nismo vidjele, 
ni unutra ni izvana, živo čeljade, pa se te mlinice ukazale živoj 
mašti svojom skrivenošću i tajanstvenošću kao one uklete vode- 
nice u pričama o Ćosi vodeničaru, za kojega vele, »da ne da Bosne!« 

Kod Lašve još se jednom željeznica morala protiskivati kroz 
tjesnac, uzak poput ždrijela, i tu iz jedne pobočne doline primi 
rijeka Bosna vodu Lašvu, da se s njom sjedini i ponese je u Savu. 
S vremenom će i tom dolinicom probiti željeznica put svoj, da 
spoji područje Lašve i nekad vezirski grad Travnik sa dolinom 
Bosne. 

Dolazimo sve dublje u krajinu, u banovinu Borića i Kulina i 
onoga Prijezde, koji osnova dinastiju, što će oko te prirodne tvr- 
đave s vremenom okupiti gotovo sve bjelohrvatske župe na sje- 
veru i zapadu i tako obnoviti — makar za kratko doba — kraljev- 
stvo Trpimirovića. Primičemo se srcu te umrle kraljevine. Gore 
se razmiču, otvaraju se široke ravnice, polja se zelene, pomalja 
se i Visoko sa čunjastim brdom Kraljevcem na dnu obzorja, gdje 
su nekad stajali dvori kralja Tvrtka II., a danas im na ostatcima, 
zatrpanim dračem i guštarom, valjda jedva još i primjetljivim, 
pasu ovce i sunčaju se gušteri... ' 

Uto se i sunce počelo primicati zapadu, no vrućina još uvijek 
žari i kao da to više raste, što se zrake okomitije okomljuju na je- 
dini prozor u odjeljku i kroz zavjesu nemilice griju i pale, da se sve 
teže diše. A nemamo ničega, čime bi se branili od vrućine. Gruda 
Se leda već odavna rastopila, rashlade svježim pićem ni za lijek 
i kod susretljivog vlakovođe, jer koliko bi se i našlo vode, nismo 
je se usudili ni okusiti. Tako je ostatak vožnje prošao u »pasivnoj 
rezistenciji« protiv vrućine, u kojoj su se ugušili i posljednji 
ostatci zanimanja za krajolik i daljnji put, osim jedine želje, da 
bi mu što prije došao svršetak. B 

Napokon se vlakovođa pokaže na prozoru i javi, da stižemo 
u Sarajevo. Na taj se poziv ipak još jednom prenula zamrla du- 
ševna energija, i obje se putnice baciše na drugi prozor, jer će tu 
sada ugledati najprivlačniju točku čitavog dugog puta, za koju je 
već samo po sebi bilo vrijedno da ga prevale. Kroz prvi večernji 
suton stanu se iznenada pribiižavati sve veće i sve više planine. 
Gorostasne i glomazne primicale su se brzim zaokretima, kao da 
su se htjele pokazati sa svih strana u svoj svojoj veličajnosti, a 
između njih ustrmila se najgordija planina, starac Trebević nad 
samim glavnim gradom Bosne. Priljubivši mu se uza skute kao 

carski plašt sterao se grad uzbrdo nizbrdo uz urvinastu kotlinu rje- 
čice Miljacke, tiskao se sve više u tijesni prodor njezin, za koji 
bi se mislilo, da mu nema izlaza od gorostasnih stijena, gdje su 


Se na dnu horizonta izokolna brda sastala i sklupčila u naoko 
neprodornu prepreku. 


Nakon što smo se, dočekane dragom rodbinom, napokon iskr- 
cale iz vrućeg vagona, ponovno se ukrcale u otvoreni »fijaker« 
(samo ne pitajte, iz kojeg je vremena potjecao!) i počele slo- 
bodnije disati na svježem Zraku, koji nas je oživio kao kakovim 


činom građene, sa gustim rešetkastim prozorima. Između njih 
crnili se plotovi šljivika, bijelila se groblja i džamije, pa opet kuće 
i plotovi, a nigdje ni lijevo ni desno izlaza u kakovu pobočnu 
ulicu, koja bi presijecala ovu jamačno glavnu ulicu grada. Kotrlja- 


krenu kola napokon na desno preko kamena mosta na drugu 
stranu rijeke Miljacke, pa dalje kroza splet uskih uličica, između 


da su putnici imali kada ogledavati se naokolo, a da na čitavom 
Putu nisu sreli desetak ljudi: Grad kao izumro, a moglo je biti 
jedva nešto više od osam sati. Poučiše nas, da se iza »akšama«* 
više bez nužde i posebna povoda ne izlazi iz kuće. I što dalje, 
sve se samotnije i pomnije krili domovi iza nijemih zidova od 
žute ilovače bez Prozora na ulicu, s tu i tamo širokim šutljivim 
»kapijama«. Već smo se počele čuditi, kamo se to Veremo u sve 
crnje ždrijelo, što je zijevalo pred nama i prijetilo iz nepoznata, 
kadli se otvori jedna kapija, i već mišljasmo, evo nas na cilju. 
Međutim iz kuće izmiliše ljudi, mramorkom šuteći, a u proble- 
matičnoj rasvjeti fenjera, što se među njima ljuljao, raspoznasmo 
najprije muškarca sa peškirom oko glave, a za njim ženu u crnoj 
teškoj halji do žutih cipela. Struk joj pokrivala je crna feredža, 
a glavu bijeli prevjes, da se od lica nije moglo vidjeti upravo ništa. 
Iza nje dođoše još dvije žene u »zaru«, to će reći u svijetloj gornjoj 
haljini, s jednim dijelom od pasa do zemlje, a s drugim od pasa 
do preko glave, a niz lica lelujala im se crna koprenica. Sazna- 
a 
* zapad sunca. 

dosmo, da je to hanuma, što se vraća sa sijela ili rena : 
će iz dobre kuće, jer o tom govori njena pratnja m po a Panj 
i dvojica sluga, jedan sprijeda, drugi straga, sva : sa ia 
rasvjetljuje put i štiti žene od opasnosti i uvreda ulice i no 4 

Istom su noćni šetaoci zamakli niz ulicu, kad sai m . 
napokon stala. U zidu otvarala se i nama vrata, čudno a pk : 
teškim krovom od crijepa, da nas propuste kroz . voriš 4 
onda nas uvedoše strmim stepenicama, a sve uz če E 
domaćih fenjera, u kuću, da prvu noć prospavamo u šeher o. 
pod visokim krovom pravog starobosanskog doma, a na br . oje 
nas je odmah od prve simpatično pozdravilo svojira pitomim 
imenom Hrvatin-brijeg. 


Zaredali dani plandovanja i doživljavanja jednog onda > 
ćenog svijeta i kraja, punog prezanimljivih pojedinosti kao ie a 
iznova uzbudljive cijelosti toga najslikovitijega grada ia alnog 
hrvatskog juga, a valjda i svega europskog jugoistoka. Ne pjeva 
se zaludu: Sarajevo, mali Carigrade...! 


Za cigli mjesec dana trebalo je da u se primiš sve it 
jedne čudesne osebujnosti i ljepote, o kojoj donle ni sanjale ni- 
smo. Smješten što duž vijugave doline, a što po kićenim arna 
cima planinskoga vijenca, već je sam grad pružao neispore e 
perspektive u golemom luku svojih amfiteatralnih pristrana i 
po kojima se kao i po uskoj ravni razasulo stado sivih strmih 
krovova, među kojima je izrasla šuma tankih bijelih munara i 
golemih zelenih klobuka džamijskih kubeta. : 

A da bude slika potpuna, protkala ju je posred srijede mala 
rječica, poput svilena pasa, čudna i hirovita. Nekad se vrhom na- 
puni vode, sad žute ili mrke, sad crvene kao krv, bučno se pjeni 
i valja niz korito svoje i grozi se ljudskim stanovima, da se na- 
Skoro opet smiri pa teče opet tiho i skromno tankim mlazovima, 
da ima jedva dosta vode, kad se niz njene okomite bregove iz 
svojih vrtova spuste pralje, da operu haljine. Iz samoga se Srada 
u dolini nije ni vidjela rijeka, jer su se kuće sa svojim dvorištima 
i vrtovima duž čitave obale svuda nasukale tik uz brijeg i sakri- 
vale je od ceste; jedino kad si stupio na most ili se popeo na koje 
više mjesto grada, mogao si je ugledati u čitavoj njezinoj duljini. 
I ta viša mjesta, bila to koja od dviju tvrđava, ili po pristrancima 
izokolnih brda razasuti Šljivici sa skrovitim i tako idilički raz- 
mještenim »kavama«, vazda su te iznova mamila, da se na njih 
makar i s naporom popneš uz vratolomnu kaldrmu, jer se oko 
nije moglo nasititi, vazda iznova gledajući čarobnu panoramu. 

Ali u tom tajnom šarenilu bijelih i žutih zidova, na suncu kao 
siva svila svjetlucavih krovova, s vitkim munarama i mnogobroj- 
nim bijelim grobljima unaokolo, utonulih u zasićenom  zelenilu 
šljivika i gajeva, što se sve u svojoj skupnosti pod azurnom ku- 
pulom nebeskom Poput najraskošnijeg istočnjačkog ćilima uvalilo 
među vrleti posred gorske kotline — zaludu ti oko tražilo svoju 
Crkvu, crkvu katoličku. Nova, tek nedavno izgrađena pravoslavna 
bogomolja, velika i Sjajna sa svoje četiri ambiciozne kupule za- 
premila mjesto gotovo u središtu grada, dok si katoličku jedva 
pronašao nakon duljega lutanja po uličnom spletu u šarenilu grada. 
Između malih bijednih kućica, i sama bijedna i siromašna DO iz- 
gledu, u sjeni Skromnog samostana otaca franjevaca, junački se 
održala i dočekala vrijeme, da jednom dobije mjesto, koje joj je 
pripadalo u davnini. 


I ne možeš se, gledajući te dvije crkve, oteti misli na stoljetnu | 
dramu tih krajeva, koja je pomalo zahvatila sve župe od Drine 


, 3, 
a u kojima je prva imala brojne župe, crkve i samostane franje- 
vačke »Bosne Srebrene«, a nije bilo ni pristaša brojem vrijednih 


srpskog imperialiste cara Dušana, koji se je potučen morao vratiti 
ispod grada Bobovca i skloniti iza Drine! 

Naravno je, da će se — kao u svakom novom mjestu — uči- 
teli, gdje se nađe, najprije zanimati za školu i školske prilike. 
No kako je bio već nastupio ljetni odmor, tome se zanimanju nije 
moglo direktno zadovoljiti; državnih škola onda još nije ni bilo, 
a pučka, jedino javno učilište, bila je zatvorera. Ali smo se ipak 
na jednu drugu slučajno namjerili. Na kraju same glavne ulice, 
uz desnu obalu Miljacke, začusmo odjednom iz jedne dugačke 
prizemnice urnebesnu dječiju viku. No to i nije bila dječija vika 
slobodna i u svom pravom smislu, jer u njoj nije bio samo iz- 
vjestan sistem i naročita ritmika, nego čak i neka osebujna melo- 
dija. To je bila neka vrst »skupnog učenja«, odgovaranje »u 
zboru«, kako se to već kaže u pedagogiji, o čemu smo se odmah 
uvjerili, pogledavši kroz širom Otvorene prozore u unutrašnjost 
škole. Bila je to škola židova starovjeraca, i to prava pravcata 
židovska škola, s mnogo galame, natrpana đacima od najmanjih 

ih i najveći šarenom ćilimu čučali su svikolici u polu- 
do većih i ia M oema đacima učitelj s dugačkim prutom 
Mao prsa debelom knjigom u drugoj. Uči i upravlja školom. 
Db ho: meri ne oči iznad velikih okruglih naočari, koje su se 
koko će m pes vrhu dugačkog nosa, gleda u đake pa u knjigu 
čunjo Koi zgode hvata šibom to jednoga to drugoga učenika, 
1 i mam s šeno zavuče, što je dublje znao, glavu među ramena, 
KA šksi. št se spasiti d4. I prut kao prut, može dokučiti, kud god 
hi je dugačak i sveobuhvatan kao sama sudbina. Srećom 
el sj ih na glavama, pa ne će jako vrijeđati živo, kad kojega 
KI sal Pače dohvati. Sve je ceremonije pratila ona već poznata 
: sa DI lava, kojoj su odgovarale i izvjesne ritmičke sići 
lijevo desno, lijevo desno. Kadli poma mim zo S kela 

ivši i u hipu prestane zbor i uče o od: : 
Pe ao rand i gledaju netremice u učitelja. A kra 
smo se makli ispred prozora, čuli o a go: ite 
i i ovaj put bila je to prava vi i ga , 

an ho io. A i sistema i znak da je škola. eia kadai 
= Šta smo dalje još vidjeli i doživjeli u tom ču ak šhka 
ono četiri nedjelje ljetovanja i praznovanja, te 2 i ao 
evocirati danas nakon više od pedeset godina. pm se šarm 
toliko promijenio, povećao, modernizirao, stare iru ija bad oo 
slikovite zgrade zamijenio novima i u na, ha joe e 
uneseno mnogo disharmonije u pojedinostima gradske sli da 
slika u svojoj cjelini ipak je ostala, jer se priroda i am jeka 
oblici ne daju silovati, koliko god i bio život inače si pa i žes 
u svom nezaustavnom nastojanju za promjenom i napredovanjem. 


U onim danima taj je život, koliko je god već počeo udarati 
pečat novoga doba, naravno bio istom u početku svoga a 
Oprezno i nekako još oklijevajući zakoračio je po sida . 
no još uvijek vjerno i ponosno čuvao tako slikovitu šaro : i: " 
osebujnu ritmiku života svojih ulica i njezinih stanovnika. Sli- 
kovita narodna nošnja žiteljstva, naročito muškaraca mi pretežno 
od modre čohe sa zlatnim vezom i nakitom po +prslucima i ruka- 
vima, za neviklo oko neobična kroja, pa crveni fesovi, opeškireni 
bijelim platnom ili zelenom svilom — oživljavala je između ka 
dosta primjetljivih, tako očajno trijeznih i banalnih odijela »a la 
franca« glavne ulice i čaršiju. Što se dalje: grad granao u spo- 
redne ulice, sve je više osvajala putove i stazć, i kraja i grada, koji 
su se dizali na više uzbrdice. Ovi su dugo ostali pošteđeni od huk 
vale novoga a mnogima i nemiloga, jer u svako doba čovjek, kao 
Pravi sin svoje zemlje i svoga roda, pokraj sve želje za općim 

napretkom, u duši visi na svojoj starini i žilavo je brani, dokle 
god može, da je ne uguši novo, uzmičući jedino pred silom, ne 
bez borbe, a često s bolom i s prkosom u duši... 

Razumije se, da nas je u prvom redu osobito privlačila čaršija. 
U njoj, kako danas tako i nekad, usredotočio se sav javni i poslovni 
Život domaćeg svijeta kao u žili kucavici; u njoj se, kao u žarištu, 
zgusnula i sva istočnjačka šarolikost i u svoj se svojoj bujnosti 
rascvala i rasplamsala. Sveukupni trgovački i zanatlijski poslovi 
Svršavali se u onim malim, od dasaka priprosto i nekićeno zbitim 
dućančićima, iza bizarnih vrata, što se otvarala i zatvarala hori- 
zontalno tako, da se gornja polovica dizala služeći kao široka 
streha donjoj, a ova spuštena tvorila prag, ćepenak, na kojemu 
se sjedilo i ulazilo i razastirala roba, što je bila nagomilana u dnu 
dućana po policama, visjela o stijenama ili ležala poslagana, 
gdje je što našlo mjesta. Ti dućančići s.tim svojim, od starine 
nepromijenjenim, da kažem: ukućanskim i primitivnim uređajem, 
osvajali su čak i one strance, koji su bili naučeni na bogato ude- 
šene izloge velikih gradova, što i po danu i PO noći najrafinira- 
nijim ukusom izložene robe primamljuju kupce. Nema u čaršiji 
ni osobitih privlačivosti, a još manje je ovdje igrala ulogu umjetna 
rasvjeta ili kakvo osobito namještanje robe. Radi se samo po 
danu, od bijela jutra do zalaska sunca. Nema tu mi svijeće, osim 
valjda zimi fenjerić. Jer čim zađe sunce, bilo u koji sat, diže se 
ćepenak, vrata se zamandale i prestaje poslovanje. Noću tu vlada 
potpuna pomrčina i gluha tišina. 

No zato je po danu tu živo kao u košnici. Po kaldrmi nepre- 
stance klopoću kundure,! kližu se papuče, kloparaju nanule.2 
Strancu je sve zanimljivo: i roba u dućanu, i kupci i trgovci, pa i 
dokoni prolaznici, i ne ćeš se umoriti gledajući lijevo i desno ni- 
zove dućančića, pa ni onda, kad bi se idući sve naprijed zatekao 
ponovno na istom mjestu. Pravi labirint. No nije ti ni krivo. Jer 
na svakom povratku ugledat ćeš ponešto, što ti je prije oku iz- 
maklo. Pa ako se na toj šetnji pokazivala samo ženska roba, o 
koju ti je pogled zapinjao, a to dolazi otuda, što će svaka ženska 
glava po prirođenom instinktu i u najvećoj gomili druge robe 
smjesta naslutiti, što je za nju, dakle i najmanju krpicu svile ili 
čipke, i sigurnim je okom izlučiti, cijeniti i ocijeniti, a da joj 
nikada ne će dosaditi. A kako bi, kad su ovdje svakom oku izlo- 
ženi prekrasni orijentalni šalovi, što cvatu u svim bojama duge, 
pa zlatom i srebrom vezene papučice, pozlaćeni pojasi i još onaj 





1 cipele »a la franca«. 
2 drvene postole. 


224 











SARAJEVO OKO GOD. 1890. 














tako fino, kao paučina pleteni srebrni nakit za uši, za ruke i pod 
grlo. Ne mogu se dva oka nagledati... ' 

I tu smo orda već i nadomak onog najživljeg i najglasnijeg 
kraja čaršije. Već izdaleka čuje se mnogozvučna, stranom uhu 
neobična glazba, u koju se stapaju zveka čekića po nakovnju, 
kuckanje kazandžija* po bakru, udarci kovača po gvožđu, pa zu- 
janje tokarskog točka i fijuk tesarske pile... Svoju riječ ne razu- 


.miješ. Staneš tu i tamo, da gledaš, majstor i ne diže očiju; čučeći 


kuje i kuca, kao da je sam na svijetu, ništa ga i nitko ne smeta. 
Onda odjednom nađeš usred najveće buke, gdje su se stisli najot- 
mjeniji i najtiši zanati u onim sitnim izbicama zlatara i urara, 
gdje majstori iza malog prozorka s najvećim mirom u tišini izra- 
đuju onu svoju gospodsku rukotvorinu, koja iziskuje toliku sabra- 
nost i mir, pa se pitaš, kako mogu u onoj zaglušnoj huci i buci, 
A _ možda je više i ne osjećaju, naučili se na nju... 

U stilu je svakog posjeta i šetnje čaršijom, da se svršava 
tečnom »kahvom« u jednoj od mnogobrojnih minijaturnih kava- 
nica, gdje se uvijek nađe mjesta za stranca, koliko god je puna 
kavopija. \ 

Razumije se, da se osim te svakodnevne šetnje po čaršiji, što 
spada u stalni program svakog posjetioca, bavio se kraće ili dulje 
u Sarajevu, nije propuštalo marljivo razgledanje i ostalih zname- 
nitosti, koliko ih je onda bilo, vrijednih bilo po svojoj starini i 
originalnosti, bilo po namjeni ili značenju za poznavanje ljudi i 
zemlje. Tu su dakako u prvom redu te čudesne džamije. Ima ih na 
svakom koraku. Vele, da ih je bilo preko stotinu. Svakako su da- 
vale glavno obilježje, osebujnost i neobičnost građevnom sistemu 
grada. Po njima se istom stranac osjeća na pragu orijenta. Uživa 
u bujnosti slike, koja živi svojom osobitom notom i tempom. No 
ne grade se zadužbine i zgrade samo za gledanje. Ako je veliki 
dobrotvor Sarajeva Husrevbeg podigao prekrasnu bogomolju u 
slavu Bogu, nije zaboravio ni na ljude ni njihove potrebe tjelesne - 
i duševne. Udario je prve osnove kulture i napretka ne samo 
divnom džamijom i bogatom knjižnicom sa školom za uzgoj mu- 
slimanskog sudačkog podmlatka i uopće intelektualaca islama, nego 
je — što je u ono doba bila možda prva i jedina socijalna institu- 
cija i u samoj Europi — sagradio i uredio javno kupalište, tržnicu 
i narodnu kuhinju za sirotinju, kojim se ustanovama mogao kori- 
stiti svaki potrebnik, ma koje vjere bio: bio mu je ručak svaki 
dan na dohvat bez mnogo ceremonija, besplatan i draga srca 
pružan. đ 


3 kotlari. 

Ako su formalnosti pri ulasku u džamiju bile i pomalo nepri- 
lične novajlijama, brzo se to prebrodilo, čim si prestupio prag 
one najljepše, Husrevbegove zadužbine. Neobična oku nevježe 
unutrašnjost sili već na prvi pogled, da joj se diviš i da je poštuješ. 
I tu se moli svijet Bogu Jedinomu, i svi smo djeca jednoga Oca 
nebeskoga! 

I opet ne ćemo zamjeriti ženskoj glavi, kad joj je najviše 
»imponirao« golemi ćilim, što je pokrivao čitavu sredinu ispod 
prekrasnog kubeta, stvarajući sa bogatom ornamentikom zidova 
i stropova harmoničnu cjelinu, u kojoj je dominirala modra 
boja u najskladnijim kombinacijama. Tko nikad nije bio u Cari- 
gradu, ali je gledao slike i čitao o čarobnoj Aji Sofiji, tomu bi na 
pogied te sarajevske Begove džamije dočaravala fantazija tu naj- 
divniju građevinu staroga svijeta. A da se još povisi vrijednost 
. onoga prelijepog ćilima, netko spomene, kako su na njemu možda 
vezle i tri generacije zajedno: od bake do unučice, kako je bio 
običaj u dalekoj Perziji, odakle je potjecao. Onda je Bosna još 
bila puna najljepših rukotvorina ove ruke, sabranih posvuda, od 
begovskih dvora do aginskih čifluka i esnafskih kuća, dok ih 
kasnije stranci i došljaci ne raznesoše na sve strane stare monar- 
kije i ostale Europe, a sve za male pare, ostavljajući Bosni za 
skupe novce malovrijedne proizvode iz tvornica zapada. Zavirilo 
se dakako i kroz prozorak u unutrašnjost mauzoleja, podignuta 
pokraj džamije, u kojemu je plemeniti beg-osnivač našao svoje 
zadnje počivalište ispod crnoga prevjesa, a njemu do nogu vjerni 
njegov sluga. 

Uto najednom prolomi podnevni zrak topovski hitac sa »žute 
tabije«. i u tili čas stanu ljudi pod turbanima dolaziti sa čaršije i 
iz okolice u veliko predvorje pred džamijom, skupe se okolo velikog 
bunara, iz kojega je tekla voda na mnoge cijevi uokolo, da posluži 
vjernicima za ritualno umivanje nogu i ruku, prije nego što će poći 
u džamiju da se klanjaju i mole: »Allahu egber .. .« 

I u tom pravcu redala se druga razgledavanja ljepota i zanim- 
ljivosti vilinskoga grada. Usput se uzimale na oko i manje važne: 


zakukuljena žena u teškoj crnoj feredži do žutih cipela, koja se . 
ruku zavučenih pod čohom i pod bijelim jašmakom  stisla uz' 


letvenu ogradu jednog od mnogobrojnih groblja a usred grada, i 
ispod gustoga ubradača gleda, gleda u izvjestan grobak, a da joj 
nitko ne može ugledati lica i njene tuge. Jer najdublji osjećaji 
plahe su ptice, kriju se i bježe i ispred najvjernije sluškinje, bez 
koje ni jedna hanuma onih dana nije izlazila iz kuće. Naslonjena 
uza zid groblja čučala je na zemlji i strpljivo čekala, gusto po- 

krivena zarom, da joj gospodarica svrši »dovu« u pomen onoga 
tamo ispod svježe nabačene ilovače ... 


Hi onaj musliman progrušane brade i neizvjesne dobi, u svojoj 
lijepoj nošnji sa karakteristično uvijenim koljenima, kako nosi u 
jednoj ruci zembilj*), a drugom vodi oprezno i pažljivo malenu 
djevojčicu u šarenim dimijicama i crvenom jelečiću, na nogama 
joj žute cipelice, a ispod vezenim cvjetićima po čelu ukrašene 
marame sitne pleteničice s uvezanim dukatima, s dukatima i ispod 
grla: otac sa jedinicom ili djed s unučicom? Koju žensku glavu 
ne će dirati takva sličica? Osobito kad se zna, da se valjda nigdje 
na svijetu toliko ne poštuju mala djeca i s njima ne postupa 
s toliko obzirnosti i nježnosti kao u bosanskih muslimana. Nije se 
čulo, da bi otac ikada udario svoje dijete, pa ni tuđe. Dijete i žena 
njegove su najveće svetinje ovoga svijeta, koliko se god govorilo 
o tobožnjem ropstvu muslimanske žene u braku. Svaki je narod 
sebi izgradio svoje životne forme kroza stoljeća, prema svojim 
okolnostima, prilikama i potrebama, i svako je uspoređivanje 
takozvanih civilizacija u smjeru »više« i »niže« pusta besposlica. 
Kakav si, takav si; utvrđivanje identiteta i karakteristike ima 


. smisla samo onda, ako se objekat odnosno subjekat promatra u 


odnošaju spram svoje okoline i sredine, kako horizontalno, tako 
PO tradiciji i starini vertikalno u liku prirodne evolucije, napretka 
ili i nazatka, unutar svoga »životnog prostora«. I teško narodu, 
kojega u tom njegovu prirodnom poslu smeta u nezgodni čas 
unesena penetracija tuđinštine; nikada ne može biti dosta na 
oprezu spram nje i njezinih »darova«, niti dovoljno oružan, da joj 
se odupre, izgrađujući što marljivije i dosljednije sam sebe — iz 
sebe ... 

Redaju se tako slike jedna za drugom i jednog petka, rano iza 
podneva, namjerit ćemo se i na one slikovite skupove djece i 
žena, koje u teškoj crnoj halji, što se polagano i teško pomiču, 
koje već pod novovjekim zarovima, sa nabubrenim zembiljima i 
naduvenim boščama*), kako kreću izvan grada, na brdo, na gornje 
livade, u šljivike gornje, pa i na groblja, kojima su bili naokolo 
posuti gorski obronci, da provedu »teferič« pod vedrim nebom. U 
hladu drveća posjedaju po zelenoj travi, nakrešu vatricu, ispeku 
kavu i stanu se gostiti donesenim božjim darom: kavom, burek- 
Pitom, zeljanicom i drugim jestivom. Tu onda brzo procvate raz- 
govor, pjesma se ori, kolo se vodi. No koliko se god sve razvija 





*) od šaša spletena torba 
gl *) veliki rubac, koji služi za nošenje kućnih potreba, a i za pokrivanje 
ave : N 

prirodno i neusiljeno, nikad se ne prevršuje mjera, nikad djevo- 
jački smijeh ni dječija cika ne prelaze u razuzdan kikot i vriskanje, 
da bi se pokvarila lijepa harmonija pravoga veselja. 

To djevojačko pjevanje bilo nam je i jedan od osobitih čara 


ovoga grada. Čulo se slabije u donjim mahalama, gdje su stanovi . 


gušće zbijeni. No šfo se više penješ uzbrdice, gdje su kuće redovno 
rastavljene jedna od druge duljim plotovima i zidovima, otmjeno 
se zaklonivši od ostaloga svijeta između svojih bašča i šljivika, tu 
ima i više slobode. Svaka kuća — mali dvorac; u njoj vlada jedna 
volja, autonomna i nepovrediva. I ovdje se preko svega dana može 
čuti i djevojačka pjesma. Pjeva domaća kći u bašči vežući sitan 
vezak, pjeva na dvoru mlada izmećarica metući kaldrmu, perući 
ruho, pjevaju jedna i druga, da im srcu odlane, da im ruke u poslu 
okrilate. Tu ih ništa ne steže, nikakav obzir; glas se diže s punom 
snagom iz mladih pluća, hoće nebo da prolomi čežnjom svojom, 


buji u grudima, da bi prsnula, kad ne bi smjela dati oduška u slasti . 


pjesme, neka leti i neka stigne, kome je i namijenjena. 

A onda Ramazan! Nemojte očekivati kakav opis ove naj- 
značajnije vjerske manifestacije muslimana. To su već učinile 
stotine pera zvanih i nezvanih, i s uspjehom i bez uspjeha. Ovdje 
hoću samo da evociram makar već dobrano izblijedjele uspomene 
iz onih davnih dana, kad sam, još posve nespremna i nezrela, pri- 
stupila životu pa i toj začaranoj hrvatskoj krajini, koja je za 
ondašnji naš svijet sa sjevera još bila »incognita« i teško pristupna. 
Nije bilo ničega, što nisu doživjeli i drugi, ničega, što nisam po- 
slije toliko puta i sama viđala i doživljavala na svoje oči i na svoje 
uši i u većem opsegu kao i s većim intenzitetom u se primila i 
čestim ponavljanjen zadržala. 

Ali nikoji dojam iz kasnijeg doba nije se tako duboko za- 
sjekao u moje pamćenje kao uspomena na onu jednu noć u mjesecu 
kolovozu. 

Bila je vruća noć iza vrućeg dana. Kako je u nas bio običaj 
od »starine«, rano se išlo na počinak i ljeti kao i zimi. U tom se 
nije ništa promijenilo ni u novom zavičaju, pa ni u gostima. 

Prozore smo ostavili otvorene, zavjese iznutra spuštene. Pre- 


puštam se, kao svako veče, gluhoj tišini, u koju je utonula i kuća 


i sav brijeg Hrvatin na krajnjoj periferiji sarajevskog juga, na 
samom rubu Trebevića. Ništa nije mutilo tu čudesnu tišinu, pa ni 
neprekidna ritmička monotonija neke daleke mukle tutnjave, koju 
prijašnjih noći još nismo bili čuli, nego ju je čak još potencirala 
uljuljavajući duh u onaj bestjelesni osjećaj između sna i jave, ne- 
odoljiv svojom potpunom izdvojenošću i odriješenošću od svega 
zemaljskoga. Lebdiš u praznini beskrajnoj, okolo naokolo blaženo 

ništa, ljuljaš se kao ludo dijete na majčinu krilu, ne misliš, ne 
želiš ništa, osim možda to, da bi tako potrajalo, potrajalo ... Ne 
znaš časa, kad se to carstvo slatkoga ništavila počelo napučivati. 
Nadolaze predodžbe, stvaraju se slike, sve same od sebe, a sve 
lijepe, skladne i pune harmonije, kakvih po danu i na javi nikada 
ne doživljuješ. Dolaze, odlaze, ne zoveš ih, ne zaustavljaš ih ... 

Kad prođe prva obajanost, ono dosad bezimeno, neopisivo i 
neosjetno poprima realniji lik; to što oko tebe i više tebe zuji i 
talasa i dolazi sve bliže, glasovi su, mnogo glasova, stotine glasova, 
nekad tihi zborovi, puni, bogati i laki kao lahor, kao jato leptira u 
letu, rastu, prohujaju više glave, nestaju, da se jave s drugog kraja, 
sastaju se s novim zborovima i najposlije se ponovno slože. Otkuda 
dolaze? Tko ih stvara? Kuda ih nestaje? : 

Jedan čas sjetim se one nedavno slušane šumske noćne muzike 
na Plitvičkim jezerima, za koju mi je majka rekla, da to svira 
vjetar u jelovu granju. No bilo je razlike. Jednak je bio valjda 
samo ugođaj noći i samoće. Ali nije to bio ni onaj obični poziv 
mujezina s vrhova džamija, što ga slušamo svake noći i kojim se 
pozivaju vjernici na molitvu Alahu. Tu ima glasova i muških i 
dječačkih, dolaze sve bliže i najednom eto ti ih okolo kuće, više 
kuće, niže, svuda. Ovako umnoženi i pojačani, sa svih stotinu 
džamija pronose se povrh čitava grada, da uveličaju časove svečane 
noći. lako sa svake munare na drugu žicu udešeni, između sebe i 


oprečni i neskladni, ti zborovi ujedinjeni od stotinu disonantnih 


glasova stvarali su onu jedinstvenu harmoniju čudesnu # svojstvenu 
semo ramazanskim noćima, harmoniju oporu i strastvenu i ne- 
odoljivu. Ovakvu čudesnu glazbu doživjela sam samo još jednom 
u životu: na Velki Petak u Splitu, kad je kroz suton ulica kretala 
nepregledna povorka ljudi svih bratovština iz čitave okolice grada 
i s otoka pod mističnim svijetlima svojim čudnih starinskih fenje- 
Ta, u starinskom odijelu pjevajući staru pjesmu pokajnicu »Puče 
moj«. 

Sferska glazba od ljudskih glasova ovamo i onamo, doživjesmo 
je i u glazbi šume i jelova granja, a obje složene od množine ne- 
skladnih jedinica ... 

Ne pokazuje li nam se i svemir sa svojim mirijadama svjetova, 
koji svaki za sebe živi svojim životom, tko zna i kako neskladnim, 
Svake noći jedinstven i stalan u svojoj nedokučivoj raznolikosti, 
a da se ni jedna jedinica toga sastava ne odriče svoje značajke, 
Svoje žice, i milijuni se zborova, od kojih svaki stvara svoju 
PJesmu, slažu ipak u tu jedinstvenu harmoniju, koju zar zbilja još 
nikoje ljudsko uha zapravo nije čulo? A ipak nije tlapnja, nego je 
zbiljska, veličanstvena, sveta istina za onoga, tko umije slušati ... 

Prolaze tako dani, danči ljeta, koje se već pomalo naginje 
svome kraju. Kadli jedno prije podne začusmo muški glas iz pred- 
njega dvorišta. Pita, je li gazda kod kuće? Čeka, jer dok mu se 
netko ne odazove iz kuće, ne smije da prekorači prag unutrašnje 
avlije. Tako nas poučiše. 

Bio je jedan od susjeda, s kojima se još nismo poznali, k6 
kad su se novi stanari istom doselili u njihovu mahalu, pa se još 
in nikome javili. Dočekala ga mlada nevjesta i prijazno ga uvela 
u kuću. 

Čovjek ni star, ni mlad, bradat, sa ahmedijom oko fesa — bit 
će da je kakav efendija ili hodža. Ozbiljno mu je lice, i na ponudu. 
da sjedne, ne obzirući se osta kraj vrata stojeći ponešto pognut i 
uvijen. 

Na pitanje, što želi, ponovi upit, je li gazda kod kuće? 

— Je T moj muž? — uzvrati mlada gospođa. — Ne, nije, u 
kancelariji je. Možete i meni kazati, pa ću ja njemu. Samo mi 
recite, tko ste i šta želite. 

Javljala se baba Julka s praga, gdje se sklonila iza zida, ali 
je izdadoše široke crne dimije: 

— Pa to je naš prvi komšija, Ibrahimefendija. Eto odmah tu 
mu je kuća. 

— Jesam, komšija! — potvrdi efendija i onda nastavi polagano 
i vrlo strogo, još uvijek ne dižući oči. 

— A tko ti još stoji u toj kući? 

— Zar ovdje kod nas? Tko bi još stanovao? Moj muž, eto 
moja svekrva, pa moja zaova, ja i baba Julka — začuđeno od- 
govori gospođa. 

— I nitko više? 

— Pa eto, nitko. A zašto vi to pitate? 

— Eto zašto — prihvati čovjek življe i do polovice digne 
kapke s očiju: — Pitam te, tko tamo noću pali svijetlo na pendžeru 
prema mojoj bašči? 

— Svijetlo prema vašoj bašči? — začudi se još više mlada 
»švabica«. — Pa tamo u komori spava naša Julka. Da vi, baba, ne 
trošite u ludo skupi gaz? — okrene se spram sluškinje, koja je iza 
vratnica stojeći pratila razgovor. Na riječi gospodaričine ponešto 
se skunji i kao zastidi, no odgovori otvoreno: 


— Pa ja ine znam... Možebit gorila lampa,, a ja zaspala pa 


je zaboravila utrnut. 

— No sad ste čuli, efendija, nema nitko nego ova žena. A 
možete baš i vidjeti, gdje je to. 

Da, efendija hoće. Svi se upute u dno kuće, pa kroz tijesna 
vratašca u malu polumračnu izbu, gdje je svijetlo ulazilo na visoko 

namješten pod stropom i gvozdenom rešetkom utvrđen malen 
prozorak. . : 

— No sada vidite i sami — prihvati mlada gospođa donekle 
uzrujanim glasom — da je pendžer tako visok, pa se i sa sanduka 
može jedva doseći. I čak još stoji lampa tamo. Vjerujete li sada? 

— Evala! — čovjek će dignuvši ruku k čelu. — I oprosti, što 
sam ti smetao. — Nato se okrene, pa da će otići. 

No nije računao sa radoznalošću ženskadije i to još »švapske«. 

— Stanite još malo, pa mi samo recite po duši, šta ste vi 
zapravo mislili o nama? Da vi možebiti ne mislite, da je u nas 
običaj, da gledamo u tuđa dvorišta? Ili čak, da bi moj muž zavirio 
kroz prozor u vašu kuću? 

— Ne daj Bože! — brani se čovjek ozbiljno i još ne pre- 
koračivši prag spusti se kraj dovratka na pod, čučne i stane vaditi 
cigaretu, pa da će zapaliti, i to sve bez daljnjih ceremonija. 

To je gospođa uzela za dobro i za znak pomirbe, pa brzo 
sjedne na drveni minder, a kraj nje se posade svekrva i zaova i 
razgovor se nastavi. 

Kako je najprije nastala šutnja, k6 kad valjda neobični po- 
laznik nije znao ili htio započeti, prihvati riječ mama k6 najstarija 
na sijelu i zapita: 

Mama: — A molim vas, zašto je vama krivo, kad bi, recimo, 
moj sin časom zavirio kroz ovaj prozorak u vaše dvorište? Pa baš 
kad bi i ugledao vašu ženu bez zara i jašmaka? 

Efendija samo nešto zagunđa, ali ne odgovori, niti diže pogleda 
sa prsta, koji su vrtjeli cigarluk. Nastavi mama sa smiješkom: 

Mama: — Znam, jer su mi rekli, da muslimansku ženu ne- 
pokrivenu ne smije gledati tuđe muško oko. A eto, vi i svaki drugi 
slobodno i bez zamjere možete gledati moju nevjestu u lice. Kako 
je to? 

Efendija će polagano i odmjereno, ozbiljno: 

— Adet! Zakon! 

Nato uleti brzopleta zaovica udarivši u smijeh: 

— A baš čudan taj adet! 

Ffendija samo časkom digne oči, preleti pogledom, koji kao 
da i nije gledao po društvu, onda mu se lice smrkne, i oborivši 
ponovno oči reče strogo, vrlo strogo: 

— Tu nema nikakva čuda. To je ozbiljna stvar, i svak treba 
da poštuje ono, što je kome sveto ... 

I u glasu mu čuo se prizvuk opomene: Uzmi se u oprez, 
brbljava švabice . 

To su i razumjele, ali su bez daljnje zamjere nastavile raz- 
fovor, sve dok se pohodnik nije spremio na odlazak. Već se bio i 

digao na noge, kad li se na vratima pojavila baba Julka s kavom, 
i time spasila situaciju, tako da se nakon improvizirnog pret- 
podnevnog sijela rastanak susjeda svršio izmirnim tenom, kojim je 
domaćica izručivala pozdrave hanumi i djeci, a efendija za prijazan 
uzvrat pozvao sve ženske glave ove kuće, da slobodno dođu 
njegovoj, k6 kad su prvi komšije, pa treba da žive u miru i prija- 
teljstvu. : 


Tako je došao i kraj prazničkog plandovanja. Osvanuo dan 
odlaska. Svratismo se izjutra još crkvici našoj, da se s njom opro- 
stimo i da je se još jednom nagledamo, makar da je i iznutra bila 
siromašna kao izvana. Četiri okrečena zida, bez nakita i slika osim 
skromnog križnog puta, s dva mrko oličena oltara, prazna i bez 
klupa, a ipak je bogata nečega, što se ne može riječima izreći. 
Bio je radni dan, ali crkva puna vjernika. Svi na koljenima, pod 
kojima su prostrli ponesene ćilime, napunili crkvu šaptom mo- 
litve. Ruke raširili i drže ih raširene (za čitave sv. službe), kao da 
hoće da zagrle i sama nebesa. S jedne ruke vise im nizovi očenaša, 
oči netremice upravljaju put oltara i s dubokom skrušenošću i sa- 
branošću prate svaki kret svećenika — ujaka, a usne im šaptom 
ponavljaju svete riječi, makar i na dijačkom jeziku, ali im poznate 
i po smislu i po duhu, jer ih iz mala danomice slušaju. Nigdje više 
u životu nismo našli tolike iskrene pobožnosti, predanosti i odu- 
hovljene skrušenosti u ljudi priprostih kao ovdje, i tu prvi put 
osjetismo duboku istinu one evanđeoske: »Blago siromašnima, 
jer je njihovo kraljevstvo nebesko ...« A taj narod ovdje bio je 
odista siromašan, gotovo sami radnik, zanatlija i sitni gazda 
s čaršije, siromašan, ali pun moralne snage, uravnotežene etičkim 
vjerovanjem i sposobne, da izdrži neminovne patnje života. 

Još smo ostali, da čekamo, dok se isprazni crkva, da ih očima 
ispratimo put njihovih domova. I kako su se bili smirili u domu 
Gospodnjem, glave i koljena prignuli pred nevidljivim veličan- 
stvom, tako su se sada, ostavljajući kuću Božju, uspravili, mirno i 
bez buke, jedva koju riječ, a već podalje od crkve, progovorili 
među sobom, i u tom upravo iznenadile nas žene! Sve, gotovo od 
reda, vitko uzrasle, u širokim crnim dimijama, držale se tako 
uspravno, kretnje im tako odmjerene i pune dostojanstva, a na 


licima — većinom finih crta i bljedolikim — toliki mir i gospod- 


stvo, da su te neodoljivo podsjetile: e su to odista potomci starog 
hrvatskog plemstva i nekadanjih gospodara Bosne ponosne, po- 
tomci i ostatci one korenike, koju je osmanlijska četiristoljetna 
najezda počevši 15. vijekom gonila i dijelom rastepla, dok joj se 
velik dio nije rasuo po svijetu i pretopio u susjednim narodima — 

voj i ien za sve vjekove... Na tim ostatcima i na potom- 
Ka ešreta, koji prigrliše islam i priljubiše se carstvu, 
ostalo je, da čuvaju staro koljeno i baštinu hrvatskih praotaca u 
ovim brdima na granici Istoka i Zapada. hd kade 
Na taj način upoznali su pomalo posjetnici zemlju i a 
prave gospodare, s kojima ih je — makar i djelomice bili raz e 
po nekim običajima i po vjeri — vezao isti jezik, i to kakav jezik! 
— is vremenom postajao sve kraćim mostom između dva kraja 
iste, makar stoljećima razdijeljene zemlje. Davno razjedinjeni, 
ostaše u podsvijesti kroza stoljeća nerazlučeni, kako je to i i 
nji predstojnik školske vlasti u prekosavskoj Hrvatskoj nakon 
dosta godina prikričio mima ispraćajući njen odlazak na novu 
ž snu s riječima: ; 
“ota * špa je, što nas ostavljate. Uostalom, ne idete u tuđinu. 
Bosna je hrvatska zemlja. Što ste u starom zavičaju počeli, nastavit 
ćete u novom. Radit ćete i tamo u svom, među svojima a za svoj 


hrvatski narod ... 


*) govorio Armin Pavić autorici god. 1901. 





Dr. LOVRE KATIĆ, ZAGREB 


ŽENA U DOBA HRVATSKIH NARODNIH 
VLADARA 


Žena je u Hrvata i u prošlosti uživala velik ugled i često 
zam jvnjivaki svojim radom muškarca. Tomu su nam dokazom 
mnoga prezimena, koja su nastala po ženskim imenima. Tako su 
ug po svojim bakama prozvali; Anići, Jelići, Marulići, Ursići, 
a . =. ka Barbarići, Marići i t. d. Većinom su to bile 

, koje su poslije muževlje smrti i sač 
rak ževlj rti uzdržale kuću i sačuvale 
Vrline hrvatskih žena pribavi im i i 
, 1 rvats] pribavile su im ime i poštovanje, pa 
“ jea u najstarije doba žena u Hrvata bila čašćena stojeći s 
. svome mužu i u javnom životu. Ogledat ćemo se po razdoblju 
aa pon dolaska Hrvata pa do tragedije u Petrovoj 
ori, da vidimo, koliko su i što su oskudn ilježi 
Ma a vrela zabilježila o 
: 1. Seoba Hrvata 


Carigradski car Konstantin Porfi i 
Larigradski irogenet, suvremenik kralja 
Tomislava i bližih mu nasljednika, pripovijeda, da su Hrvati došli 
iz stare domovine u novu, sadašnju, pod vodstvom petero braće i 
dviju sestara. Sestre su se zvale Tuga i Buga. 

' Ove su hrvatske kneginje, kako Klaić misli, vodile svaka svoje 
pleme na teškome putu na jug, a naravno i u ratu, kojim su Hrvati 
osvajali svoju novu zemlju goneći divlje Avare. 

i Uspomena na ove jake žene, kako neki povjesničari tvrde, 
sa uvala se je u više imena mjesta i plemena. Tako se je Tugino 
pij sačuvalo u starome plemenu Tugomerića, koje je obitavalo 
u odgorju pod Velebitom oko današnjega Baga. I u Dalmaciji 
postoji selo Tugari. Ovo se selo kao i pleme Tugarani spominje 
u o. doba hrvatske povijesti tamo u 11. vijeku i sačuvalo 
ubij HUNA današnjega nazive pojedinih mjesta upravo onako 

e spominju u to staro doba (n j 
rare (na pr. selo Tugare, vrelo 
Po Bugi su prozvani Bužani, koji su bili naseljeni u Lici oko 


istoimene rijeke, a župski im grad bijaše Bužim. I Buško blato . 


nasa Livna sačuvalo je Bugino ime, kako priča narod u onome 
raju. ' 


2. Doba knezova 


: U prvo doba poslije doseljenja vladali su Hrvatima knezovi 
oji su imali dvor uređen po uzoru franačkih kraljeva, kako nam 

svjedoče dvije povelje: Trpimirova (852. god.) i Mutimirova 
(892. god.). Na dvoru je uz kneza sjala u gospodskoj nošnji i 
njegova družica kneginja. Kao što knez ima svoju gospodsku 
pratnju, župane, koji vrše razne službe na dvoru, tako je ima i 
kneginja. U povelji kneza Mutimira god. 892. naveden je kao 
svjedok Želidrag, buzdovanar kneginje. I kad knez putuje u tuđe, 
za ono doba daleke krajeve, i tada ga prati kneginja onako, kako 
danas stopanjica ili planinka prati svoga muža na zavjete i pro- 
šteništa. U gradu gornje Italije Cividalu ili Čedadu, gdje u 
9. vijeku stolovaše akvilejski patrijarh, čuvala se dragocjena knjiga, 
sveto evanđelje po Marku. U ono doba vjerovahu, da je tu knjigu 
svojom rukom ispisao sam sveti evanđelist Marko. Zato su 
s raznih strana tamo hodočastili i velikaši i knezovi. Bijaše svaki 
sretan, kad bi mu se u tu knjigu zapisalo ime na vječnu uspo- 
menu, da je poljubio sveto evanđelje. Upisano je tu i mnogo 
imena hrvatskih dostojanstvenika iz 9. vijeka. Među tima su 
i četiri hrvatska kneza: Trpimir, sin mu Petar, Braslav i Branimir. 
S knezovima su došle u Čedad i njihove žene, pa uz ime Braslava, 
kneza Panonske Hrvatske, čita se i ime gospoje Ventescele (valjda 
Vetislava), a uz Branimira ime kneginje Maruše (Marijosa Co- 
metissa). Iz zemlje Braslavljeve bijaše na hodočašću i Zelezena 
sa ženom Heslom i sinom Stregemilom (Stražemilom). Spominje 
se svega oko 26 Hrvatica, a neke i sa sinom. Kako je u ono vri- 
jeme putovanje bilo teško, pogibeljno i skupo, ovi zapisi nam 
svjedoče, koliku su ulogu i vrijednost u starih Hrvata imali žena 
i obitelj. 
3. Doba kraljeva 


I kad kralj putuje po državi, s njim polazi i gospoja kra- 
ljica. Tako se kralj Krešimir na svome putu po Cetini svratio u 
posjete nekome plemenskom starješini Apriću, pa ovaj pogostio 
kralja, a onda ga gospodski stao darivati. Uz ostalo darova kralju 
najboljega momka, a kraljici najbolju djevojku. 

Od svih hrvatskih kneževskih i kraljevskih žena ostavila je 
najljepšu uspomenu hrvatskom narodu kraljica Jelena. Već Toma 
Arciđakon (8. vijek), koji ne piše mnogo u prilog Hrvatima, spo- 
minje, da je kralj Zvonimir na saboru u Ninu 1078. god. predao 
splitskom nadbiskupu crkvu Svete Marije od Otoka i crkvu Sve- 
tog Stjepana, obje u Solinu. U tim su se crkvama pokapali hrvat- 
ski kraljevi, a Toma spominje po imenu kralja Krešimira, »uzori- 
tog muža«, pokopana u predvorju crkve Sv. Stjepana. Bogate 
bijahu te crkve. Imale su mnogo zemalja-i nekoliko mlinova, koje 
im je darovala kraljica. U kolovozu 1898. god. otkopao je don 

Frane Bulić crkvu »Gospe od Otoka« i u njoj našao grobnicu 
kraljice Jelene. Grobni je natpis bio polupan, ali ga Don Frane 


vješto složi i pročita. Taj je natpis najveće povijesno blago, jer | 


nam je sačuvao imena dvaju kraljeva i jedne kraljice. Evo ga u 
hrvatskom prijevodu: 

U ovome grobu počiva slavna Jelena, koja je bila žena 
kralja Mihajla i majka Stjepana kralja i držala je (u rukama) 
upravu kraljevstva. Osmog dana mjeseca listopoda preminu u 
miru. Ovdje bi pokopana god. od upućenja Gospodnjega 976. 
Ona je za života bila majka Kraljevstva, zaštitnica sirota i 
dj Amo pogledavši čovječe reci: Bože smiluj joj se 

uši. 

Teška su bila vremena, kad je živjela kraljica Jelena. Njezin 
muž kralj Mihajlo Krešimir II. bijaše zbacio s prijestolja kralja 
Miroslava pomoću silovitoga bana Pribine. Mnogo nevolja pretrpje 
narod za toga građanskog rata, pa bez sumnje ostade dosta djece 
bez hranitelja, a mnogo žena udovica. Valjda i drugi jadi, glad 
i bolest pritiskoše zemlju. Milostiva ruka kraljice Jelene utirala je 
suze nevoljnoj siročadi i otvarala žitnice gladnima, a udove šti- 
tila od silnika. Sjećaše se kraljica, da ju na to veže Božji i ljudski 
zakon. I šesti članak crkvenog sabora u Splitu za kralja Tomislava 
925. god. naređuje čovjekoljubiva i milosrdna djela u prilikama, 
kakve su bile česte u srednjem vijeku: 

»Ako bi po propuštenju Božjem u pučkoj buni bio ubijen 
viadar, budući da ostaje nekažnjeno ono, što mnogi počine, to 
su krivci dužni dijeliti milostinju. Ako je koju crkvu podigao 
ili oslobodio robove, moraju to poštivati i s njegovom ženom i 
djecom ljubezno postupati.« ' 

Možda je kraljica imala ovaj zakon pred očima, kad je crkve 
gradila i sirote štitila. 

Ali nije Jelena bila samo meka srca, ona bijaše i jaka duha. 
Natpis kaže, da je vladala,.i to krepko. 

I druge su se gospođe ugledale u kraljicu Jelenu. Za jednu, 
nažalost nepoznata imena, također nadgrobni natpis pozivlje 
putnika, neka kaže: »Njezinoj duši, smiluj se, Božel« Pripovijeda 
opet taj isti natpis, da je bila uzorne duševne čistoće i stidlji- 
vosti, a muž joj, kao i kraljica Jelena, bio zaštitnik udovica i otac 
Sirota. Ovi su supruzi živjeli u Splitu upravo u doba kraljice Je- 
lene. Grobnica im se i danas nalazi uz crkvu Svetoga Dujma. 

Bijedne udove i sirote bijahu poglavita briga i dobroga kralja 
Zvonimira. On se zaklinje pri krunidbi na solinskom polju u 
crkvi Svetog Petra, da će štititi siromahe, udovice i sirote, spre- 
čavati nedopuštene brakove među rođacima, da će se opirati pro- 

daji ljudi u roblje. A hrvatska je kronika ovo zabilježila o kralju 
Zvonimiru: »I bijaše zemlja puna svakoga blaga, i bijaše vrije- 
dnosti nakita na ženama i mladim ljudima i na konjima više 
nego li vrijedi imanje.« 


A. Žrtve za hrvatsku domovinu 


No zli ljudi ne obaziru se na zakone, pa je tako uz sve na- 
stojanje kraljeva zadesila zla kob pojedine obitelji, a tom su zgo- 
dom najviše trpjele žene. Nije ta kob poštedjela ni gospodske pa- 
lače ni kraljevske dvorove. I sam Jelenin rod je mnogo stradao. 
Sin kraljice Jelene Držislav želio je predobiti dalmatinske gra- 
dove, koji su bili izgubljeni za Hrvatsku tijekom nesretnih borba 
njegova oca Mihajla Krešimira II. s kraljem Miroslavom. Dok je 
Držislav napadao te gradove, dojedri brodovlje bizantskoga cara 
Vasilija u Dalmaciju, i njegov vojvoda zatobi hrvatsku kraljicu, 
kojoj ne znamo imena, te je povede u sužanjstvo. što je dalje 
bilo od snahe Jelenine, toga ne znamo. — Zadranin Dobronja, 
po kraljici Jeleni rođak hrvatskih kraljeva, bijaše u svome gradu 
namjesnik bizantskoga cara Mihajla Paflagonca. U to doba Zadar 
bijaše pod carevom upravom, a Dobronja nastojaše, da pripadne 
njegovu rođaku hrvatskom kralju Stjepanu (1030.—1058.). No 
car ga baci u tamnicu pa zasužnji i njegovu ženu te i nju zatvori 
u tamnicu. Oboje tužni umriješe u sužanjstvu za hrvatskoga kralja. 


5, Žene se zaklanjaju u samostane 


I treća rođakinja Jelenina, od roda Madijevaca, od kojega je 
bila i kraljica, osta pusta udovica, kad joj muža Andriju u Zadru 
ubiše zlikovci. Ostavši udovicom sa dvije kćeri odluči Cika (Lu- 
cika — Lucija) osnovati »samostan za spas svoje duše«. Obzna- 
nila je o svojoj namjeri gradskog priora (načelnika) i biskupa 
te i druge ugledne crkvene i svjetovne ljude, a to su s reda nje- 
zini rođaci. Oni joj odobriše odluku i tako ona ustanovi samostan 
Sv. Marije, koji i danas postoji, te se zatvori u nj skupa s kćerju 
Dujkom (Domenana). Druga se pak kći Većenega udala. Ciku “u 
slijedile i druge Zadranke, a napokon i kći joj Većenega ostavši 
udova. Majka opatice Cike bijaše sestra onoga Dobronje, kojega 
su Bizantinci. zasužnjili. Cikina se majka zvala Većenega, a otac 
Dujam, pa je Cika ta imena nadjenula svojoj djeci. 

Kralj Petar Krešimir bogato je nadario samostan. svoje ro- 
dice Cike, koju on zove svojom sestrom (1066.). Povratio je kralj 
Ciki one posjede, koje je negda kraljev djed Krešimir III. bio 

darovao Cikinu djedu Dobronji, pa je to imanje ostalo pusto, 
kad je Dobronja bio zasužnjen. 


Mudra bijaše Cika i razborita dobrotvorka samostana. Ona je 
darovala svome samostanu čitavo svoje imanje, a poslije toga ga 
je podeseterostručila što kupnjom, a što darovštinama hrvatskih 
kraljeva Krešimira i Zvonimira. 


6. Zanimljiva pripovijest jedne žene 


No koliko bijaše jaka žena Cika, toliko i kći joj Većenega bijaše 
odlučna. Čitav je roman doživjela u svome životu. Bijaše se udala 
za nekoga Dobroslava, sina Petrova. Kad joj je umirao muž, obe- 
ćala mu je, da će ići u majčin samostan i postati koludrica. Do- 
broslav nato ostavi sve svoje imanje ocu cijeneći, da ga Većenegi 
kao koludrici ne treba. No stari se Petar poslije sinovlje smrti 
oženi s nekom Hrvaticom nepoznata imena, i ona mu rodi sina. 
Petar, sin Dobre (danas bismo rekli Dobrić), na smrti ostavi sve 
svoje ovome sinu, pa i ono što je baštinio od svoga sina Dobro- 
slava. Govoraše: »Moja nevjesta već služi Bogu u samostanu i 
čuva vjernost svome mužu, ona je dakle kao i mrtva za svijet, 
pa što bih njoj ostavljao imanje.« 

Poslije Petrove smrti Većenega zahtijevaše, da joj se preda 
muževlja baština. Zametnu se parnica. Kćerku je na sud pratila 
majka joj Cika, a i mnogi ugledni rođaci. 

Prior Drago sa svojim plemićima dosudi Većenegi veći dio 
muževlje baštine. Tome prigovori protivna stranka i pozva se na 
splitskoga nadbiskupa. Ovaj je potvrdio osudu i još pohvalio udo- 
vičku krepost Većeneginu. To je bilo godine 1091. I danas se vidi 
nadgrobni natpis opatice Većenege u crkvi Sv. Marije u Zadru: 
»Ovdje leži pokopana Većenega sjajnom hvalom urešena. Umrla 
je stotinu i jedanaeste godine računajući od doba, u koje se Krist 
zaogrnuo ljudskim tijelom i sišao k nama. — Peta je bila godina, 
otkada kralj Koloman vlada nama — a deseta otkada je načelnik 
Grgur.« 

Proživjela je, dakle, Većenega one tužne časove, kad je slavno 
Hrvatsko Kraljevstvo postavilo svoju zlatnu krunu na glavu tu- 
đem vladaru, Kolomanu. Suvremenica je dakle kraljice Lijepe, 
koja je rođena Madarka, i kao žena kralja Zvonimira poslije 
njegove smrti naslijedila je kraljevstvo i ponudila ga svome bratu 
Ladislavu, kralju mađarskome. ' 

Kako vidimo iz ove tužne povijesti odlične porodice Madije- 
Vaca, žene razočarane u svijetu tražile su utjehu i zaštitu iza zi- 

dina samostana. Tamo bi se u tišini posvetile Bogu molitvom i 


pokorom. 
7. Samostani 11. vijeka 

No nisu u samostan ulazile samo ovakve kao što su Cika i 
Većenega, koje su pretrpjele brodolom u životu. Posvećivale su 
se Bogu i djevice prikazujući se Kristu u vječnom djevičanstvu. 
Još danas postoji u Trogiru uz gradska vrata na obali ženski sa- 
mostan Sv. Benedikta. Bio sam sretan, te sam ga dva puta obišao 
s dopuštenjem crkvenih starješina, jer bez dopuštenja ne smije 
u samostan stupiti muškarac. Stari namještaj, slike i knjige do- 
zvali su mi u pamet davnu prošlost, kad je osnovan ovaj samo- 
stan godine 1064. Koliko li je ovdje svetih ženskih bića pred Go- 
spodom izlijevalo dušu i srce, u molitvi nalazeći mir, koji svijet ne 
može dati! 

Nastao je taj samostan poticajem trogirskog biskupa Sv. Ivana 
Ursina, koji je iz Rima došao kao pratilac papinskoga poslanika 
'Teuza u doba kralja Petra Krešimira. Uz gradska vrata dizala se 
je crkva Sv. Dujma, a bijaše vlasništvo trogirskih građana, od 
kojih se dvojica zovu Dobre Tridulo i Vitača. Njih zamoli Sv. 
Ivan, da mu uz tu crkvu dopuste podići samostan, na što oni i 
privolješe i izdaše o tome pismo, da su to učinili za ljubav biskupu, 
ali još više za spas svojih duša. Dalje pišu: »Poslije kratkoga vre- 
mena uvedena je u samostan opatica po imenu FEufemija, sa osta- 
lim sestrama (redovnicama). Poslije ovoga dadosmo gospoji opa- 
tici zemlje i vinograde i povjerismo ih njezinoj vlasti, pa suviše 
i obalu morsku uz istu crkvu njezinoj vlasti prepustismo, ali pod 
taj uvjet, da nema spomenuta crkva, uz koju dopustismo da se 
sagradi samostan, drugoga gospodara osim nas. I također ima se 
jedan od nas odrediti za upravitelja samostanskih dobara. Ovo je 
potvrđeno i uzeto na znanje od biskupa Ivana i Dobrane, priora 
istoga grada, i Mirče Bogobojše i Andrije kao i plemića i pučana 
grada Trogira, koji su ovome svjedoci.« Vrlo su zanimljiva imena, 
koja nose građani trogirski te godine 1064. 

Odonda uvijek jedna koludrica nosi ime prve opatice Eufe- 
mije. Danas je u samostanu Eufemija (u svijetu Marica) Grubić 
iz Vranjica, rođakinja pisca ovih redaka. 

U isto doba nadbiskup je splitski Lovro podigao samostan Sv. 
Benedikta uz gradske zidine u Splitu. Još se vide zgrade toga sa- 
mostana, a godine 1735. postavljen je na vratima dvorišta ovaj 
natpis: »U vrijeme, kad je vladao Dalmacijom Krešimir, ovo djelo 
je uzdiglo se Tvojim nastojanjem Lovro.« Nekome je u gradskoj 
vijećnici smetao taj natpis, pa su plemići zamolili mletačku vladu, 

da ga dade izbiti, što je i učinjeno. Bilo je to u doba, kad su se 
pravdali plemići s biskupom, tko od njih ima pravo primati kolu- 
drice u taj samostan, pa da se ne spominje ime nadbiskupovo, koji 
je svojatao za se vlast nad samostanom, moralo se uništiti ime 
nadbiskupa Lovre, 


Lovro nadbiskup u ispravi o osnutku samostana kaže: »U ime 
svete i jedinstvene Trojice godine upućenja 1069., za kraljevanja 
Krešimira, kralja Hrvata i Dalmatinaca, ja Lovro... izabran i 
posvećen biskup splitski i t. d.« Zatim pripovijeda, koliko se je 
starao za spas duša svoga stada, i onda nastavlja: »Nikako ne na- 
đoh mjesto dapače luku savršenog spasenja za ženski spol, gdje 
bi mogle provoditi redovnički i Bogu ugodan život. Zato zajed- 
ničkim dogovorom svećenstva i vjernika svjetovnjaka, Valice 
priora sa svim njegovim plemićima, odlučeno je, da se sagradi 
samostan, Našli smo dakle mjesto, gdje je bila sagrađena crkva 
na čast Sv. Benediktu, za koju potvrdiše zakletvom svećenici i 
svjetovnjaci, da pripada crkvi Sv. Dujma biskupa i Kristova mu- 
čenika. Našle su se i osobe, koje će tu Bogu služiti; najprije Ka- 
tena, veoma plemenita žena, Stana, gospoja Ana, gospoja Agata i 
gospoja Vera s ostalim bogobojaznim osobama.« Zatim navodi do- 
bročince samostana. Među njima je i Dujam, sin Dragovitov, sa 
ženom Marulom i sinom Petranom i Dragom. Ovaj su samostan 
nadarili i hrvatski kraljevi Zvonimir god. 1076. i Stjepan III. po- 
sljednji Trpimirović god. 1089. 

Kad se je posvećivala stolna crkva hrvatskoga biskupa u da- 
našnjoj Biskupiji kod Knina, bio je nazočan kod svečanosti i 
kralj Zvonimir. Tom je zgodom kralj dijelio narodu milosti i 
krojio pravdu. K njemu je došla i Marija, opatica samostana Sv. 
Benedikta iz Splita, sa nekoliko koludrica. Kud se dale na dalek 
put ženske glave? Mole kralja za pomoć. Kralj se posavjetovao sa 
svojim doglavnicima pa Benediktinkama darovao u današnjim 
Kaštelima od posjeda, koji je pripadao hrvatskom kralju, velik 
komad zemlje. Taj se posjed zvao Lažani, a ležao uz sam dvorac, 
koji je bio svojina samostana i zvao se Pustica. I danas se zove. 
jedan dio polja u Kaštel-Gomilici Lažane. te nam čuva uspomenu 
na ovu opaticu. 

Ovu je Zvonimirovu povelju potvrdio njegov nasljednik Stje- 
pan na dan Male Gospe 8. IX. 1088. ili 1089. god. u Šibeniku. 

Povelja, kojem je kralj Zvonimir darovao ovaj posjed opa- 
ticama, kao i Stjepanova povelja, nalazi se u državnoj pismohrani 
u Zagrebu. Na objema je svjedokom Jakov, pomorski župan, 
s drugim dostojanstvenicima. 

I tako nam je ženski samostan sačuvao veliku narodnu sve- 
tinju — povelje naših kraljeva. tt 


8. Ženska prava 


Iz ovoga doba još nam je poznata, premda ne po imenu, ne- 
vjesta kralja Slavca, predšasnika Zvonimirova. Njezin muž Rusin, 
pomorski župan hrvatskoga kraljevstva, brat kralja Slavca, bijaše 
darovao neke zemlje samostanu Sv. Petra u Selu (danas Supetar 
kod Krila između Splita i Omiša). Poslije Rusinove smrti njegova 
žena dođe u samostan i pred svjedocima potvrdi darovštinu svoga 
pokojnoga muža. I sam kralj Slavac u pratnji bana Petra i drugih 
odličnika odobri, što je učinila žena njegova brata Rusina. Neka 


Brana je također darovala zemlje u području Stubice u Jesenicama 


istome samostanu za spas svoje duše, svoga muža i svoje djece. 


Kako se iz ovih primjera razabire, žena je u Hrvatskoj bašti- 
nila imanje poslije smrti muževe i njime slobodno raspolagala. 
No i za živa muža žena je prava drugarica mužu, a ne njegova 
ropkinja. Kad je Petar, đakon splitski, oko 1020. god. naumio ući 
u samostan Sv. Stjepana (danas staro splitsko groblje), dale su 
na to svoj pristanak njegova majka i žena. I odličnici hrvatski u 
svojim ispravama spominju svoje supruge. Tako je god. 1042. ban 
Stjepan bogato obdario crkvu svoga sv. imenjaka, a u povelji 


ističe, da je tu crkvu sagradio zajedno sa svojom ženom Marijom. 


Žena kralja Zvonimira nalazi se u njegovoj svečanoj pratnji, 
kad pohađaju Stjepana Trpimirovića, koji se je odrekao prijestolja 
i zatvorio u samostan. Kraljica je i svjedokinja na darovnici, ko- 
jom Zvonimir daje crkvi Sv. Dujma selo Radunu, kao i na onoj, 
kojom dariva istoj crkvi Zminu, vrlo bogatu zemlju kod Muća 
(zapravo Muć Gornji i Neorić). Kraljica je kao svjedok spome- 
nuta na prvome mjestu. I vlastelin splitski Petar Crni, sin Gu- 
maja, zajedno. sa svojom ženom Anom bijaše sagradio crkvu Sv. 
Petra u Jesenicama (Poljica), a onda samostan, o kojemu je govor, 
pa napokon u bolesti se zavjetovao, da će ući u samostan, a to je 
ozdravivši i učinio. 

Nisu hrvatske žene bile samo drugarice muževima i samo pri- 
stajale na njihove odredbe i darovštine; one su i same po svojoj 
volji raspolagale imanjem. Tako je Jelenica, sestra bana Godemira, 
u doba kralja Držislava god. 1029. izdala povelju, na kojoj je svje- 
dok biskup zadarski Andrija. U tome pismu ovo pripovijeda Jele- 
nica: »Imam zemlju ostavljenu mi od moje majke u mjestu, koje 
Se zove Obrovac. Tu sam i crkvu sagradila u blizini crkve Sv. Pe- 
tra, a posvetila sam je na čast Sv. Krševanu mučeniku, U bolesti 


16 Kolo 241 





mojoj, ali zdrave pameti, predajem se svetom mučeniku Kristovu, 
a sa sobom i crkvu, koju sam sagradila. Predajem mu također sve 
zemlje, koje se tu nalaze, predajem stado ovaca s pastirom po 
imenu Vukonjom, dva jarma volova s dvjema slugama na službu 
redovnicima, koji budu obrađivali te zemlje.« 

Kako to Jelenica predaje uz ovce i pastira? Taj pastir bijaše 
rob. U ono doba bilo je neslobodnih ljudi, koji su gospodsku ze- 
mlju obrađivali, a gospodar ih hranio, odijevao i branio od silnika. 
Da je i htio prodati ili darovati zemlju bez robova, koji su bili 
neka vrsta kmetova, nije mogao, a ne bi ni robu bilo drago, jer 
bi ostao na putu kao g6 beskućnik. Nije robovima u ono doba bio 
gorak život kao u pogansko vrijeme. Gospodari su se brinuli za 
njih, pa i sama crkva naređuje, da ih šalju na kršćansku nauku. 
Tako je određeno u splitskom saboru god. 925. 


9. Ropkinje 


Razumije se, da je bilo i ropkinja u doba .narodnih vladara. 

Godine 918. zadarski je prior Andrija napisao oporuku i u 
njoj u dobre svrhe ostavio neke zemlje zajedno sa robovima i 
ropkinjama, koji su te zemlje obrađivali. Za spas duše još dade 
slobodu Marunu, njegovoj ženi i kćeri, pa im oporuči i jedan vino- 
grad. Osim ovih još oslobodi četiri obitelji, t. j. muževe, žene i 
djecu. 

Spominju se mnogo puta u starim pismima iz ovoga doba rop- 
kinje, a ovdje ću spomenuti samo nekoje slučajeve, koji su za- 
nimljiviji. 

Petar Črne Gumajev darovao je svome samostanu Sv. Petra 
»u Selu« uz mnoge zemlje i velik broj robova, koje je na razne 
načine stekao. Tako pripovijeda sam Petar Črne: »Toj crkvi dao 
sam roba Nikolu s njegovom ženom Dobrinom (Dobricom) zaje- 
dno sa sinovima i kćerkama i vinogradima, koje on obrađuje, a 
kupio sam ga od njegova brata Grge.« 

Nekoga drugoga Nikolu i ženu mu Marinu kupio je Petar Črne 
za tri dukata. Kćer nekoga Škarana zajedno sa sinom joj Nade- 
jem kupio je za jedan dukat i dva varićaka žita, a ženu Nenadovu 
sa kćerju za jedan dukat i malo platna. Majka nekoga Strijana 
kupljena je za tri dukata, a njezina kći za deset dukata. Naravno, 
kći je mlada, pa je korisnija za rad. 

Nisu ovi robovi i ropkinje bili u veoma teškim prilikama, t4 
bilo je mnogo slučajeva, da su se sami predavali kojoj crkvi ili 
samostanu u ropstvo. Bili su više kmetovi nego pravi robovi. Crkva 
je sama zabranjivala prodaju ljudi u pravo ropstvo. Sjetimo se 
zakletve kralja Zvonimira, da će se opirati prodavanju ljudi u ro- 

blje. Splitski pak sabor 925. god. nalaže gospodarima, da dobro 
postupaju s robovima. 

Osobito je dirljiv slučaj nekoga Črnca i dokazom je velike 
bratske ljubavi između brata i sestre. Neka nam sam taj Črnec 
pripovijeda o sebi. Evo njegova pisma: »U ime Gospoda vječnoga 
Boga i Spasitelja našeg Isusa Krista. Godine 1076. od upućenja za 
pape Grgura VII., grčkoga cara Mihajla, kralja hrvatskog Zvoni- 
mira, a opata Petra u samostanu Sv. Ivana ( u Biogradu). Ja Črnec 
po nadahnuću Božje milosti razmišljajući o danu smrti i pokopa 
svoga pobojao sam se mnogo zbog svojih prestupaka i grješnih 


djela, da me ne bi pohodio strogi sudac ili u snu ili tolikim grije- ' 


sima opterećena nenadanom smrću (ubijena). Stoga sam ušao u 
spomenuti samostan kao redovnički subrat. Poslije mi se dogodi 
preteška nesreća, jer jedna moja sestra bi ugrabljena od nekih raz- 
bojnika i prodana u ropstvo izvan naše države. Zbog njezine pro- 
daje i ropstva, ražalostio sam se kao da sam ja sam pao u rop- 
stvo. Budući pak da nisam imao svote novca, koju bismo dali za 
spomenutu svoju sestru, utekoh se milosrđu i kršćanskoj ljubavi 
onoga opata i zamolih ga, da nam se smiluje. On je pak kao dobar 
pastir blagostivim okom pogledao na moju sestru i smilovao joj se 
i otkupio ju je ugovorenom. cijenom i tako je spasio iz ropstva. 
Kad me se pak Božja blagost udostoja pozvati iz ovoga života, 
sjećam se spomenutog opata, pa za spas svoje duše i za novac, 
koji je isplatio za otkup moje sestre, prepuštam spomenutom sa- 
mostanu crkvu Sv. Mihovila u Miranima i moju vlastitu zemlju, 
koja se nalazi u Međašu na zapadu te crkve sve do Doline.« 

Što je dosad navedeno, slabi su i maleni ostatci, preostali kao 
svjedoci života žene u doba hrvatskih narodnih vladara, pa ipak 
iz svega ovoga proizlazi, da je hrvatska žena uživala potpuno pravo 
i ugled u društvu, ali i bila izložena teškim kušnjama i nevoljama. 

I ovi mali ostatci svjedoče nam o visokom stepenu ćudoređa 
ženskoga spola, kao i nježnoj ljubavi među članovima obitelji. 


10. Grobovi — svjedoci iz prošlosti 


Ostavljajući sada pisane spomenike prijeđimo na nepisane, da 
njima osvijetlimo život hrvatske žene u ono doba. Tu će nam 
grobovi progovoriti. 

U starohrvatskim grobovima nalaze se mnogi nakiti, oružje i 
oruđe. Sve ono, čime su se ljudi, žene i djeca ponosili za svoga 
Života, pokopano je s njima. Hrvatske su se žene ukusno kitile. 
Na stotine je naušnica nađeno u grobovima, i to raznih vrsta. U 
uho su žene udijevale male naušnice, a u kosu velike doušnice 
s jednom ili trima jagodama. Ove velike doušnice utisnute u kosu 

na sljepočnicama visjele su niz obraze, i kad je djevojka kolo 
igrala i glavom mahala, odbijale su se od lica i sjale na žarkom 
suncu. Lijepo su bile izrađene od raznih kovina: od bronca, srebra 
i zlata. Tanka žica vješto prosukana u obliku jagoda ili grožđica 
odavala je dobar ukus i vještinu hrvatskih zlatara. Ima i drugih 
oblika naušnica i razlikuju se oblikom po krajevima od Podravine 
i Srijema do jadranskoga primorja. U grobovima u Solinu i oko 
Knina našle su se i zlatne naušnice, a te su bez sumnje pripadale 
kojoj kneginji, jer je onda zlato bilo vrlo rijetko i dragocjeno. 

Najljepši je ipak zlatni đerdan iz jednoga groba u Trilju. Sa- 
stoji se od 24 zlatna t. zv. filigranska zrna, t. j. izrađena na pri- 
liku šipkova zrna. Uz taj đerdan ponijela je djevojka ili mlada 
žena sa sobom u grob i tri para naušnica, jedan zlatni novac i je- 
dno puce, sve od suhoga zlata. Jedna ženska glava počivala je u 
grobu u Biskupiji okrunjena dijademom. Danas se nalazi u Knin- 
skom muzeju. Turobna se srca doimlje, kad čovjek gleda tu pra- 
znu lubanju sa gospodskim uresom oko čela. Nepoznatog imena, 
izgubljena među tolikim mrtvacima, izložena samo radoznalu oku 
učenjaka, dok su se prije za njom osvrtali najčuveniji junaci. Mo- 
žemo sebi predočiti, kako je bila velika tuga za tim čeljadetom. 
Ta nam se ljubav očituje u velikodušnosti, kojom je rodbina ove 
zlatne nakite položila s mrtvacem u grob ne žaleći se odreći velike 
njihove vrijednosti. 

I britvicu srebrnu nosila je o pisu hrvatska djevojka, a žena 
prsten na ruci. Mnogo se prstenja nađe u starim našim grobovima, 

Grobovi su mjesto, gdje se naša ljubav očituje na razne na- 
čine, izlijevaju se osjećaji srca našega. Ondašnje Hrvatice bile su 
zaista ljubljene od braće, sestara, roditelja i vojna svoga, kad su 
ih mrtve darivali. Dva osobita slučaja hoću da spomenem. U grobu 
na Glavičinama kod Mravinaca više Solina našli smo dobro saču- 
vano jaje, naravno samo olupinu. U grobu je bio pokopan dječak. 
Zar vam ne lebdi pred očima majka, koja djetetu svome uz glavu 
postavlja ono, čime ga je u siromaštvu mogla nuditi. To mu je bila 
najdraža poslastica, pa mu je tužna majka daje za poputbinu. 

U Rižinicama, zadužbini kneza Trpimira, u Rupotini solinskoj, 
našao se u grobu i struk suhe trave. Tko je to svome miljeniku 
na rastanku bacio u grob kitu cvijeća? 

Hrvatska majka onoga doba kao da nam htjede ostaviti pri- 
mjer ljubavi. Ima slučajeva, da su položena dva groba jedan do 
drugoga. U većem leži majka, a u manjem dijete. Čini ti se, kao da 
i u grobu majka drži siaka ili kćerku na krilu, I drži ga čitave 
vjekove, 

MUHAMED HADŽIJAHIĆ, SARAJEVO 


ŽENA U HRVATSKIH MUSLIMANA 
NJEZINO DRUŠTVENO I PRAVNO STANJE " 


Da bi se mogao dati što potpuniji prikaz socijalnog stanja 
muslimanske žene u planinskom području Hrvatske, koje je do 
nedavna bilo obuhvaćeno nazivima Bosna i Hercegovina, potrebno 
se je malo prebaciti u doba još prije njegove islamizacije i razmo- 
triti pitanje, kako se gledalo na ženu i s njom postupalo u onda- 
šnjem društvu, a radi boljeg upoznavanja čitave stvari bit će osim 
toga nužno upoznati se i s nekim specifičnim ustanovama, koje 
vrijede za muslimansku ženu uopće, i pokazati, kako se to sve odra- 
zilo u društvenom stutusu hrvatske muslimanske žene. 


Radi toga želimo se na prvom mjestu pozabaviti ukratko pri- 
likama, u kojima je živjela žena u srednjevjekovnoj Bosni. 

Kod toga moramo prije svega naglasiti, da.su prilike, u kojima 
je živjela bosanska žena u srednjem vijeku, bile ispod razine u kojoj 
se nalazilo cjelokupno bosansko društvo, u kojemu je gospodujući 
manjinski sloj bilo plemstvo — bogatiji i siromašniji razred po- 
sjednika (vlastela i vlasteličići) — dok su najširi narodni slojevi 
bili kmetovi i kmetići. Kao potpuno-bespravan društveni razred 
dolaze još robovi, s kojima se tako često sretamo u bosanskoj po- 
vijesti. Historičari nam do sada nisu dali jasnu sliku o prilikama 
u kojima su živjeli široki slojevi naroda u srednjevjekovnoj Bosni, 
pa nedostaju iscrpne studije i o položaju u kojem se nalazila žena. 
Ruvarac se je doduše u nekoliko rasprava, izašlih u Glasniku Ze- 
maljskog muzeja za Bosnu i Hercegovinu, osvrnuo na pojedine 
bosanske znamenitije žene!, koje su unišle u povijest; ali iz svega 
toga nije moguće saznati, kako je živjela žena u puku, bosanska 
pučanka. Opći položaj žene u odnosu spram muškarca najbolje 
ćemo uočiti, ako, koliko nam dopuštaju pisani spomenici, bacimo 
pogled na njezin pravni položaj. 

Po starom bosanskom pravu žena je doduše mogla posjedo- 
Vati pokretnine, ali ima primjera, iz kojih bi se moglo razabrati, 
da je mogla biti u posjedu nepokretnog imanja. Udadbom dje- 
Vojka nije imala nikakvih prava prema kući (obitelji), izuzevši 
Prćiju (peculium), skojom je, čini se, za trajanja braka mogla svoje- 
vlasno raspolagati. U ispravama — koliko znamo — nema tragova, 
iz kojih bi se dalo zaključiti, je li žena, ili majka, mogla biti 
tutorom maloljetnoj djeci. Nasljedno pravo ab intestato imalo je 

"samo muško koljeno, pa je žena nasljeđivala bez obzira na opo- 
ruku samo ono, što je sa sobom donijela u muževu kuću. Čak i po 
oporukama i zapisima muško je koljeno imalo prvenstvo, te su 
žene sukcedirale samo u slučaju, ako nije bilo muškog potomstva.? 


U srednjevjekovnoj je Bosni među bogumilima bio raširen 
t. zv. uvjetovani brak, koji se mogao razriješiti, kada je god to 
muž htio. Brak dakle nije imao sakramentalni značaj, pa je usta- 
nova o razrješivosti braka u bogumilskoj Bosni dosta slična islam- 
skoj ustanovi o razrješivosti braka, u čemu su baš neki nalazili 
jedan od razloga, zašto su bogumili onako lako i hrpimice prigr- 
lili islam U Bosni kao da se nije strogo pazilo ni na zakonito 
podrijetlo, pa je, kako to svjedoče povijesna vrela, bilo dosta ne- 
zakonite djece. Dapače se zna, da su i neki bosanski vladari 
bili nezakoniti sinovi, koji su opet imali, često sa više žena, i po 
nekoliko nezakonitih poroda. Bilo je i prostitucije, a nije bio ne- 
poznat ni konkubinat. Zna se, da je, štoviše, bilo i svećenika, koji 
su javno živjeli u konkubinatu. Kako se to kaže u jednom izvješću 
iz 14. vijeka, upućenom papi, »mnogi trgovci, Latini i Nijemci, 
tamo javno drže priležnice (konkubine) na sablazan vjere«. Naj- 
značajniji je ulomak iz istog izvješća, gdje se navodi: »Pošto Bo- 
šnjaci uzimaju žene pod uvjetom ,ako mi budeš dobra', ali namje- 
rom da ih otpuste kad im se svidi, a poznato je, da jedva jedan 
od stotine zadrži prvu ženu, osim onih obraćenih, pita se: mora 
li se smatrati pravim takav brak, iako je tobože sklopljen po 
obredu i s namjerom da se zakonito zajedno živi?« Međutim ova 
bračna razuzdanost nije bila samo svojstvena bogumilima, nego je, 
kako se to ističe u jednoj raspravi“, zahvatila i bosanske katolike, 
“ »koji su se većim dijelom rekrutirali iz patarenskih redova.« Histo- 
ričar Perojević je pače mišljenja, da je jedan od glavnili uzroka 
ranoj propasti Bosne bio heretički brak sa svim svojim poslje- 
dicama.5 

U javnom životu srednjevjekovne Bosne žena općenito nije 
mnogo značila. Rijetki su i stećci, u kojima bi se spominjala »kuć- 
nica« »vladika«, »nevjesta«, kako se žena nazivala5, a to se isto 
može kazati i za ostale pisane sredovječne spomenike. 

Jedino u ispravama nalazimo dosta spomena, da se iz Bosne 
odvodilo poglavito žensko roblje. Što je osobito važno ovdje upo- 
znati, predmetom trgovine robljem, koja je, što se naših strana 
tiče, bila usredotočena u Dubrovniku, mogle su biti jedino pata- 
renke, dočim su se krštene kršćanke (katolikinje) oslobađale, ako 
bi i bile kojom pometnjom prodate.7 

Sve ove pojedinosti daju jasne dokaze, da su socijalne prilike, 


246 


u kojima su u središnjem hrvatskom prostoru živjele žene u doba 
pred pojavu islama, bile za njih teške, pa stoga nije ni čudo, što 
je napose za patarenke islam bio osobito privlačiv. 

Mi smo skoro u jednoj posebnoj radnji raspravili pitanje do- 
prinosa žene islamizaciji Bosne i Hercegovine i došli do zaključka, 
da je zahvaljujući težnji kršćanki za udobnijim — »gospodskim« 
— životom, u kojem su se nalazili muslimani kao vladajući sloj, 
jedan znatan dio kršćanski, preko braka s muslimanima, primio 
islam.? I sistem zadruge, koji je kršćanke isključivao iz nasljedstva, 
pridonio je uveliko vjerskoj nestalnosti kršćanskih žena na korist 
islamu, budući da su muslimanke mogle nasljeđivati ne samo mulk 
nego i miriju, ukoliko dašto nisu bile relativno od toga isključene. 

Može se, štoviše, tvrditi, da, barem u prvo doba, »poturčene« 
bosanske žene nisu ni lice pokrivale, nego se time otpočelo tek u 
gradovima pod utjecajem istočne civilizacije, dok još i danas u 
nekim muslimanskim selima, udaljenijim od islamskih većih mje- 
sta, žene idu otkrivena lica. Koncem prošlog stoljeća zabilježio je 
folklorist Sadik ef. Ugljen među inim slijedeće: »Hajde zađi u naša 
sela, gdje žive sami muslimani, ili u ona, gdje su izmiješani s kršća- 
nima, pa će ti između ostalog i to udariti u oči, da se u većine 
muslimanskih seljaka žene ne kriju ni od muslimana, niti od ži- 
telja drugih vjera, nego žene njihove hodaju otkrivene kao.i one 
drugih mileta.«* Nešto je tako pisao i Savo Kosanović, koji kaže, 
da »do okupacije u Bosni i Hercegovini malo se koja turska (!) 
djevojka zaklanjala, izvan kakvog stranca. Po Sarajevu pak i danas 
Od niže klase one raznose najviše slatko mlijeko i prodaju po do- 
movima bez razlike, zagrnute u šarenim boščama i lica otkrivena.«l0 
Ovu je pojavu zapazio i Dževdet-paša, nadglednik u Bosni, koji u 
svom pismu od 2. svibnja 1864. piše velikom veziru, da je vidio 
»djevojke od 20—25 godina, kako hodaju i ašikuju bez feredže«. 
Zatim kaže: »Djevojke u Bosni, dok se ne udaju, ne oblače feredže, 
ali zato pokrivaju glavu šalom i jednom rukom držeći oba kraja 
šala idu vrlo uljudno.«i Napose u Hercegovini muslimanke ne 
kriju lice, što je upalo u oči i francuskom putopiscu Chaumettu des 
Fossćs-u, koji to ističe u svome djelu »Voyage en Bosnie dans 
les annćes 1807. et 1808.«. Luka Grđić Bjelokosić tvrdi, da se mu- 
slimanke ne kriju u svim selima kotara mostarskog, ljubinjskog i 
u nekim selima kotara nevesinjskog. Za Podveležje piše, da se 


muslimanka ne krije, no ide otvorena lica. Ona radi sve poljske 


radove, čuva stoku i čuvajući uz kakav ručni rad pjeva i popijeva, 
da se razliježu brda i doline. Ako joj dođeš u kuću, pa ako si i 
inovjerac, poslužuje te, govori s tobom. Još ako je mlada nevjesta, 

. tizut će ti i obuću, taman kao da si došao u pravoslavnu ili katoličku 
kuću.'* Muslimanske su žene uglavnom otkrivene i u okolici Stoca, 
ali tu treba razlikovati žene koje se ne pokrivaju — »kotulašuše« 
(jer nose suknje — kotule) i dimijašuše (nazvane po dimijama, koje 
nose kao i građanke), žene, doseljene iz grada i stalno nastanjene 
na selu, ali koje se pokrivaju pred stranim muškarcima.! Dalje, 
za Umnjake zabilježio je Vuk Karadžić, da »žene onijeh koje su 
turskoga zakona ne kriju se«.4 Jefto Dedijer pak.na jednom mje- 
stu piše!5, da se među muslimanskim seljacima o Balijama priča 
ovo: »Ne vrše uredno propise Muhamedove vjere, ne kriju žene 
kao drugi muslimani.« Također se ne pokrivaju muslimanske žene 
oko Prozora, čemu je dao dosta ishitreno tumačenje kadija Ugljen 
u jednom svom članku.!5 Za okolicu Vareša i Cazina znamo isto 
tako, da se ni tu ne krije muslimansko ženskinje od ostalih mje- 
šćana, bez razlike na njihovu vjeroispovijest. Kako je zabilježio 
Hangi, muslimanke se ne kriju niti »u dolini rijeke Rame, gdje 
žive sami muslimani i katolici« a niti »u sjeverozapadnom dijelu 
Krajine u Turskoj Hrvatskoj.«!7 

Osim pokrivanja lica kod muslimanskih žena, koje ipak u 
svoje doba nije ostalo posve nepoznato ni među kršćankama'š i 
napose židovkama!? u turskom kulturnom krugu, u ovoj ćemo pri- 
lici razmotriti, kako se u hrvatskom muslimanskom društvu odra- 
zila još jedna druga osebujna ustanova, koja se nalazi inače kod 
islamskih naroda. Bit će riječ o poligamiji, koju, kao što je po- 
znato, islam dopušta pod nekim strožijim ogradama. 

Mi kod toga možemo s puno opravdanja ustvrditi, da su mno- 
goženstvo muslimanski Hrvati od uvijek prezirali, pa je poliga- 
mičan brak relativno rijedak među našim muslimanima. Ljudi ože- 
njeni s dvije ili više žena (najviše četiri) ne uživaju među musli- 
manima skoro nikakav ugled. Poslovica, raširena u narodu, veli: 
»Svakom čojku po jedna (žena) dosta, a psu ni stotina.« Imamo 
dosta svjedočanstava, koja nas dovode do zaključka, da je poliga- 
mija među Hrvatima muslimanima i u praksi prilično rijetka. Još 
je prije spomenuti Chaumette des Fossćs početkom 19. vijeka na- 
pisao, kako muslimani u Bosni i Hercegovini imaju samo po jednu 
ženu. Nitko se ovdje — veli — ne koristi zakonom, da ima »pri- 
ležnice«; čak je i među najbogatijim rijetko naći čovjeka, koji bi 
imao dvije žene. To isto tvrdi i J. v. Csaplovics u djelu »Slavo- 
nien (1) und zum Theil Croatien« II., tiskanom u Pešti 1819. god. 
Vrčević u jednom svom djelu navodi?, da su u Hercegovini »rijetki 
oni koji su po dvije žene imali, već samo onda, kad s prvom ženom 


za nekoliko godina ne bi imali djece.« Slično. tvrdi i Antun Hangi, ' 

i dodaje, da se druga žena može uzeti, ako prva »rađa samo žensku 
djecu.«2! 

Uz ove podatke, koje smo donijeli prema Đorđeviću??, mo- 
žemo nadodati, da poligamija u Bosni, pod kojom se razumijeva 
istodobni brak s više od jedne žene, najviše pak sa četiri, zavisi u 
glavnom od kućnih potreba i životnih prilika, pa dok je prije rata, 
kada su muslimani bili najjači gospodarski čimbenik u Bosni, bilo 
u svemu, primjerice 1910. god., 1222 poliginična braka, i to 1185 
sa dvije, 36 sa tri i 1 s četiri žene, dotle se je poslije rata, kad su . 
muslimani zapali u velike gospodarstvene nedaće, broj poliginič- 
kih brakova uveliko smanjio, tako da je bilo oženjenih 









































* | u godini | sa 2 žene sa 3 žene sa 4 žene 
1932. 691 26 1 
1933. 662 25 1 
1934. 63 25 — 
1935. 606 | 25 — 
| 1936. sa oog6 M 
| 1933, 81 | 26 se 








Iz naše se preglednice opaža postojano opadanje ove neprije- 
porno degenerativne bračne forme. Čini se, da se poligamija naj- 
više uobičajila u bosanskoj Krajini, te je 1934. od svih poliginičkih 
brakova 38% otpadalo na cazinski kotar. Ova se pojava u tome 
kraju može dovesti u vezu s velikom smrtnošću muškaraca uslijed 
neprestanih borba na granici, što je urodilo brojnom pretegom 
žena, a tomu se našao jedini izlaz u poliginiji, te se s tim običajem 
proslijedilo do dana današnjega. Isto tako poliginijom se je u Kra- 
jini rješavalo i pitanje radne snage, jer dok su muškarci bili zao- 
kupljeni vojničkim službama, žene su kod kuće obavljale i poljske 
poslove.?3 

Bit će svakako od interesa u ovoj prilici prikazati još jednu 
značajku islamskog braka, koja je od većeg domašaja na socijalni 
status žene. Osvrnut ćemo se na ženidbene rastave i prikazati po- 
sljedice, koje je u današnje doba proizvelo islamsko stajalište o 
razrješivosti ženidbene sveze. Ne ćemo se ovdje upuštati u razma- 
tranje ovoga pitanja, koje je u svojoj biti, po našem mišljenju, “ 
Šeriat izvrsno riješio, jer to ostavljamo za drugu priliku, kada mi- 

slimo čitavo pitanje ženidbenih rastava podrobno razraditi, nego 
u ovoj prilici moramo ustvrditi, da se u naše vrijeme islamska do- 
zvola razrješivosti ženidbene sveze nesuvremeno primjenjuje, što 
dovodi do strašnih zloupotreba. Brojidba pokazuje, da je bilo 


















































sklopljenih razvrgnutih 
u godini brakova brakova 
islamskih | mješovitih islamskih |mješovitih 
| 1931. | 8166 102 851 10 | 
| 1932. |. 6968 | 69 924 ss 
|_1933. | 6898 “st 899 14 | 
1934, 5772 38 779 ti. 1 
1935, | 7852 62 952 25 
1936. | 7485 70 1070 18 
| 1938. | 8098 | € | mm 2 


Ova preglednica pokazuje prije svega, da su razmjerno rjeđe ra- 
stave islamskih brakova negoli mješovitih; dok se od sklopljenih 
brakova prve vrste u novije vrijeme razvrgava prosječno 12.86%/o, 
dotle kod mješovitih ovaj broj iznosi 22.60%, a to dokazuje, da 
čisti islamski brakovi imaju više preduvjeta za harmoničan život 
ženidbenih drugova.** No ova preglednica u isti mah posvjedo- 
čuje, da se u većoj mjeri zloupotrebljuje Ššeriatsko shvaćanje o 
razrješivosti braka, tako da naše brojke gotovo odgovaraju broj- 
kama, kakove je u tome području zabilježila brojidba u Francu- 
skoj, a malne dostižu brojke Sjedinjenih Država. Naši brojevi o 
ženidbenim rastavama svakako su najbolnija točka u problemu 
muslimanske žene u Bosni i Hercegovini. Kakove sve socijalne po- 
sljedice proističu iz ovih činjenica, napose obzirom na udio ra- 
stavljenih žena u prostituciji, onda na odgoj djece rastavljenih ro- 
ditelja i s tim u vezi na pojačanje kriminaliteta, o tome ovaj put 
ne mislimo raspravljati, nego se ograničujemo, da upozorimo naše 
misleće ljude na zamašitost čitave stvari. Ali moramo napomenuti, 
da ipak postoji jedna ublažujuća okolnost, koju ne bismo žeijeli u 
ovoj prilici mimoići. Dok se naime na Zapadu rastavljene žene 
mahom odaju raznim oblicima prostitucije, dotle se u Bosni znatan 
dio rastavljenih žena preudaje i na taj se način ublažuje štetno 
djelovanje bračnih rastava. 


250 





Inače, što se tiče prostitucije, Bloch će imati pravo, kad pro- 
stituciju promatra kao posljedicu socijalne bijede, nasuprot mi- 
šljenju Lombrosa, koji tvrdi, da se prostitutka rodi već sa svim 
značajnim osobinama prostitutke i znakovima degeneracije; vi- 
dimo, da je uporedo s gospodarstvenim propadanjem muslimana 
rasla i prostitucija, nadasve počevši od Svjetskog rata 1914.—1918. 
i nakon t. zv. agrarne »reforme« u Bosni. Rat je proizveo ćudo- 
redno rasulo, dok je agrarna reforma osiromašila muslimane, pa 
makar da nam nedostaju brojni podatci, mislimo, da se među mu- 
slimanima poslije rata prostitucija razvila više negoli kod pripad- 
nika drugih vjera, ma da je ova pojava u prijašnje doba kod mu- 
slimana bila, može se reći, skroz neobična.ž5 

Treba da se ovom prilikom osvrnemo i na sudjelovanje žene u 
kulturnim nastojanjima muslimanskih Hrvata, jer se i u tome 
ogleda socijalni položaj, u kojemu se nalazi žena u izvjesnom 
društvu, 

Izoliranost muslimanske žene, napose u prijašnje vrijeme, po- 
glavito prije rata 1914.—1918., činila je, da muslimanka uglavnom 
nije sudjelovala u javnom životu. Međutim je i u prošlosti bilo u 
Bosni ne samo pjesnikinja, muslimanki, kakova je na primjer 
Habiba, kći Ali-paše Rizvanbegovića?, ili u neku ruku Umihana 
Ćujdina?", nego je povijest zabilježila sijaset muslimanki Hrvatica, 
koje se istakoše i na drugim područjima javnog rada. Lijep je broj 
naših muslimanki, koje su poznate kao utemeljiteljice vakufa; na- 
pose nije rijedak slučaj sresti se sa ženama, osnivačima mekteba 
(početnih vjerskih škola), pa, štoviše, i džamija. Za primjer ćemo 
spomenuti Šemse-hanumu, sestru Mehmed-paše Sokolovića, koja je 
u 16. stoljeću podigla u Čajniču jednu od najljepših džamija u 
Bosni i Hercegovini, i Šarića kadunu, o kojoj pjeva narodna 
pjesma: ' 

Zaklinje se Šarića kaduna 
Na sijelu među kadunama: 
Jes', tako mi dina i imana, 
I što postim, šehri ramazana, 
- Napravit ću sahat u Mostaru, 
Da se čuje po cilom Mostaru, 
A da nije Bišine planine, 
Čuo bi se do u Nevesinje. ' 

Nu bez ove ženske odijeljenosti ne bi se dao objasniti posta- 
nak t. zv. sevdahlinke, niti bi se drukčije moglo razviti ono umjet- 
nički savršeno narodno vezivo, kakovo nalazimo kod musliman- 
skog pučanstva posebno u gradovima. Čežnja za dragim, s kojim 

se nije moglo izbliza niti razgovarati, stvorila je kult sevdaha, 
jednu vrst istančanog ljubavnog idealizma, koji se oblikovao s je- 
dne strane u pjesmi, sevdahlinci, a s druge strane u vezu. Misleći 
na svoga dragana, žena je u pjesmu i vez unosila svoje najfinije 
osjećaje i time uveliko pridonosila izgradnji naše narodne kulture. 
Mislimo, da je zahvaljujući ovoj odijeljenosti žene od muškarca, 
koja je karakteristična za muslimansko društvo u Bosni i Herce- 
govini, sevdahlinka proizvod prvenstveno baš muslimanske duše, 
i zato je Vuk bez ikakva prava — na njemu svojstven način kul- 
turne pljačke — sevdahlinke predstavio Europi pod srpskim 
imenom. bi 

Zanimljivo je međutim istaknuti, da je među muslimanskim 
ženskim svijetom u Bosni i Hercegovini u prijašnje doba bila u 
priličnoj mjeri proširena pismenost, a to je i razumljivo, ako se 
uvaži, da je na primjer u Sarajevu nekad bilo ništa manje 
nego 25—30 mekteba (početnih vjerskih škola) za žensku djecu, 
što ih u razna doba podigoše dobrotvori, među kojima bijaše 
dosta i žena. Ali ne samo da su žene bile upućene u arap- 
sko pišmo, koje su učile u mektebima, nego se je, po riječima 
dra Ćire Truhelke"*, »u begovskim kućama sačuvalo do najno- 
vijeg doba i ono narodno pismo, kojim su prvi bosanski san- 
džaci pisali svoje poslanice, bosanski fratri svoje matrikule i 
kronike, a fra Matija Divković svoja štampana djela. To pismo 
okrstiše punim pravom imenom bosančice, a muslimansku djecu 
nisu to pismo poučavali putujući daskali ili meštri, nego rođena 
majka ili koji stariji kući privrženi i s njom srasli sluga ili dvo- 
ranin.« Za pismenost žena nalazimo potvrdu i u našim narodnim 
pjesmama. Da navedemo jedan primjer iz Hormannove zbirke, 
gdje u 1. pjesmi čitamo stihove: : 


Knjigu uze Šahin-pašinica, 
Pa pogleda knjizi niz jaziju, 
Pašinica ilum naučila, 

Jer je ona soja gospodskoga. 


Iz jedne druge narodne pjesme navodimo ove stihove: 


Kad je Nebi sedam godin bilo, 
Tad je spremi dajdži u Čajniče, 
Nek je uči sitnu knjigu pisat, 
Dajinica sitan vezak vesti. 


Behar V., 155. 
252 


r 


Navodimo i treći primjer: 


To je majci vrlo teško bilo, 
Odmah ode u gornje čardake, 
Pa uzima divit i kalema, 
I hartije knjige bez jazije, 
Pa je vaku knjigu napisala: 
— Dragi beže Ahmedbegoviću... 
Behar VIII., 94. 


Ali današnje stanje pismenosti muslimanskih žena, osobito 
onih po selima, ni u kom slučaju ne zadovoljava, niti općenito niti 
u poredbi sa pismenošću kod muškaraca; to se dade rastumačiti u 
krajnjoj liniji krizom muslimanskih Hrvata, koja traje još od 
1878., t. j. od onog časa, kad su muslimani, dotle pod istočnim utje- 
cajem, došli u sklop zapadnoeuropske civilizacije. Kroz više od 6 
desetljeća, koliko se muslimani Hrvati nalaze u dodiru s Europom, 
zapadna civilizacija, pa ni latinička pismenost, nije mogla pro- 
drijeti dublje u široke slojeve, što bi se razumljivo dogodilo da se 
desilo nešto slično našim katolicima, da su se oni recimo morali 
priljubiti istočnoj uljudbi i napustiti tekovine Zapada. 

Pri koncu ovih naših razmatranja pokušat ćemo ispitati, kako 


stvar stoji sa pomorom žena, napose u odnosu prema muškarcima, 


da bi i s te strane dopunili konačnu sliku o socijalnim prilikama, 
u kojima se nalazi muslimanska žena u Bosni. Prema ženskom 
udjelu u smrtnosti najbolje se vidi, kako stoji žena u izvjesnom 
društvu, pa ćemo se zato pozabaviti omjerom smrtnih slučajeva 
kod muškaraca i kod ženskih među muslimanskim Hrvatima. Mi 


smo ovo pitane pretresli u članku »Populacione osobine bosanskih 


muslimana« (kal. »Nar. Uzdanica« za 1940.), gdje smo brojidbenim 
podatcima pokazali, da su prema smrtnosti muslimanske žene u 
povoljnijem stanju negoli muslimanski muškarci, jer dok se godi- 
šnje (razdoblje od 1931.—1938.) kod muslimana prosječno rodi 
16.769 muškaraca, 15.461 ženska, dotle brojidba iskazuje na godinu 
8.443 muška a 7.671 ženski smrtni slučaj. To u postotcima znači, da 
umire 50.35% muškaraca (rodi ih se 50.20%), dočim ženskih umire 
49.65%/ (rodi ih se pak 49.80%/0). 

Nu ne samo da muslimanske žene povoljnije stoje od muška- 
raca muslimana, nego se, štoviše, može dokazati, da su muslimanke 
u Bosni u znatno boljim socijalnim prilikama od bosanskih kato- 
ličkih, a pogotovo od pravoslavnih žena?%. To pokazuje dapače i 
jugoslav. statistika smrtnosti po spolu za područje t. zv. vrbaske, 
primdrske, drinske i zetske banovine, t. j. za bivše t. zv. banovine, 

u kojima se nalazilo pučanstvo Bosne i Hercegovine, iz koje se 
jasno vidi, da je muslimanska žena u najboljem položaju s obzirom 
na pomor u odnosu prema katoličkim i e ženama. Iz tih 
podataka, koje smo priopćili u prije spomenutom našem članku, 
vidi se, da je na primjer 1933. i 1934. kod pravoslavnih žena bio jači 
mortalitet nego li kod pravoslavnih muškaraca; tu istu pojavu 
opažamo 1935. i kod katolika na spomenutom području. U godini 
je 1935. primjerice umrlo doduše više katoličkih muškaraca negoli 
katoličkih žena, ali dok su te godine umrle 10.682 katolikinje, dotle 
je iste godine smrt pokosila u svemu 10.251 muslimanku, dakle 431. 
Ženu manje, makar da je god. 1931. omjer između muslimana i ka- 
tolika stajao 716.584 : 546.024 (prema službenoj brojidbi). 

Do istog ovog zaključka možemo doći i jednim drugim putem, 
naime ako promotrimo udio muslimanske djece u općem mortali- 
tetu i to usporedimo sa prilikama kod katolika i pravoslavnih. Po- 
znato je naime, da je pomor djece u korelaciji s položajem koji 
zauzima žena u dotičnom društvu, pa će smrinost djece u mno- 
gome ovisiti primjerice o tome, je li žena prije porođaja fizički 
iscrpljena ili nije, zatim kako se s njome postupa nakon porođaja 
it. d. Mi ćemo zato, radi poredbe, ovdje iznijeti po državnoj 
brojidbi iz 1925. godine pomor djece do 5 godina kod sve tri glavne 
konfesije u Bosni i Hercegovini: 


























; 

i udio dječjeg 

| E na 1 brak | umrlo pomora na 

rođenih djece djece općem 
mortalitetu 
Muslimani | | 24.643 3:06 5.715 42:0 % 
| Katolici ) šoka | 19,381 | 425 | 4.594 | 423% 
| Pravoslavni 33.625 | 33.625 427 | 9.091 | 52:6 %o 
U 








Iz ovih podataka slijedi zaključak, da je dječji pomor kod 
muslimana nešto manji nego kod katolika, a mnogo manji nego 
kod pravoslavnih, a to opet posredno potvrđuje, da je muslimanska 
žena u Herceg-Bosni u nešto boljim socijalnim prilikama od kato- 
ličke žene, ali u mnogo boljim od pravoslavne, makar da smo, 
dakako, daleko od toga, da bi se i izdaleka zadovoljili s prilikama, 
u kojima se danas nalazi muslimanska žena. 

i 1I., 225. — Katarina, kći Tvrtka I. bana (1353. 
do ra sreo 4509) kralja bosanskog IV., 205. — Dvije bosanske df 
ljice. Pretposljednja bosanska kraljica Katarina. Mara, posljednja bosanska 
kraljica — V., 467., 565 

2 Isp. Em. Lilek: Iz društvenog i državnog ustrojstva Bosne-Hercego- 
vine u srednjem vijeku. — OCsmo izvješće Velike gimnazije u Sarajevu. 
Sarajevo 1890. 

3 Vejsil Čurčić: Položaj žene kod Bogumila. — Sarajevski Novi List 
28. XII. 1941. (br. 196, str. 16.). j 

4 Marko Perojević: Žene iz bosanske povijesti. — Napredak, studeni 
1941. (god. XVI., broj 11). 

5 Ibidem. 

6 V. Čurčić, na istom mjestu. 

7 Iz jednog dokumenta dubrovačkog arhiva saznaje se, da je izvjesni 
katalonski trgovac predao jednom Dubrovčaninu zamot skupocjenog sukna, 
da ga ponese u trgovište Brštanik na Neretvi i tamo proda, a za novce da 
kupi nekoliko bosanskih robinja — patarenki. Taj je Dubrovčanin kupio 
dvije robinje za 36 dukata. Međutim, 14. travnja 1393. ove su robinje otišle 
av dubrovačkog kneza i izjavile, da su krštene kršćanke, rođene od 
ršćanina, te su tražile, da im se na temelju toga po postojećim zakonima 
vrati sloboda. Trgovac se branio, da ih je kao patarenke kupio, ali kad 
se ustanovilo, da su zaista krštene kršćanke, sud ih je oslobodio. — Dr, Ć. 
Truhelka: Još o testamentu gosta Radina i o Patarenima. Glasnik Zemalj- 
skog muzeja XXV., str. 363—382. i 

8 M. Hadžijahić: Udio žene u islamizaciji Bosne i Hercegovine. — 
Nar. Uzdanica, kalendar za 1942, Sarajevo 1941. 

9 Čudnovati običaj muslimanskih seljaka oko Prozora. — GI. zem. 
muzeja, 1894., 802.—3. 

10. Glasnik srpskog učenog društva. Knj. 56., str. 252. 

11 Hamdija Kreševljaković: Dževdet-pašina pisma o Bosni iz 1864. 
godine. — Sarajevo 1932. 

12 Karadžić, God. TV. Aleksinac 1903., str. 54. 

i3 Alija Nametak: O nacionalnom karakteru nošnje naših muslimana. 
— Obzor 8. II. 1938. — Ovdje se baš najbolje vidi, koliko je utjecao grad 
obzirom na pokrivanje našeg muslimanskog ženskinja, budući da niti stalni 
boravak nekadašnjeg gradskog svijeta u jednoj sredini, gdje se muslimanke 
ne pokrivaju, nije mogao izmijeniti usvojene običaje. Ova je pojava socio- 
ški potpuno razumljiva, pošto se zna, da se jedna kulturnija sredina, u 
ovome slučaju doseljeni građani, pokazuje uvijek otpornom prema utje- 
cajima manje kulturnog društvenog sloja. 

14 Srpski rječnik. U Biogradu 1898., str. 808. 

15 Naselja, knj. VI. U Beogradu 1909., str. 174. 

18 V. bilj. br. 9. 

: E Život i običaji muslimana u Bosni i Hercegovini. — Sarajevo 1906., 
str. 66. 

88 Isp. Tih. R. Dorđević: Narodni život VI., str“ 52—3, — Beograd 
1932., odakle su i inače uzeti neki podatci za ovu radnju. 

1% Dr. M. Lčowi: Die Sephardim in Bosn. und d. Herzg. — Sara- 
jevo 1911. Ž 

20 Pomanje srpske narodne svečanosti — str. 155—156, 

21 Hangi, na označenom mjestu — str. 65. 

22 na označenom mjestu — str. 38—39. 

28 Ma kako se činilo na prvi pogled zazorno, po našem je mišljenju 
M igamija u današnje doba najprikladniji put, kako bi se dao riješiti pro- 
lem onog vrlo znatnog viška muslimanskih žena, nastao stradanjem mu- 
škog pučanstva, uslijed skorašnjih pokolja u masama, izvršenim naročito 
nad odraslijim muškaračkim svijetom. Poligamičkim ženidbama, dašto uz 
svestrano nastojanje, da, koliko je moguće, svi sposobni muškarci sklope 

svakako u prvom redu monogamičan brak, mogao bi se spasiti zajednici 
velik broj žena i majki, za koje pri današnjim prilikama ne postoji mo- 
gućnost, da bi mogle stupiti u brak. — Važno je okdje istaknuti, da u 
Bosni, napose među muslimanima, broj muškaraca pre a postojećim bro- 
jidbenim podatcima premašuje broj ženskih (u čitavoj, međutim, Europi, 
izuzevši Italiju,«ženski je spol brojčano jači od muškoga; na 1000 muških 
dolaze 1024 ženske). Ova je osebujnost, čini se, svojstvena ne samo musli- 
manima Bosne i Hercegovine, nego i drugim Hrvatima (Fr. Vrbanić: De- 
mografske prilike u južnih Slavena. »Rad«, knj. CXXIX,, str. 190—1.). Toj 
je pojavi, koliko znamo, dato jedno tumačenje u uvodu »Popisa žiteljstva 
za Bosnu i Hercegovinu« od 1910., dok smo mi iznijeli drugačije gledište 
u članku »Populacione osobine bosanskih muslimana« (kalendar »Nar. 
Uzdanica« 1940.). 

24 Kako se vidi iz gornje  preglednice, u muslimana je u glavnom 
uobičajen endogamični brak, karakterističan u našem slučaju po tome, što 
se sklapa unutar muslimanskog društva u Bosni i Hercegovini. 

#5 Nama je poznat iz prošlosti bosanskih muslimana svega jedan za- 
bilježen slučaj prostitucije, a tiče se neke Zejnebe, na koju se odnose 
dvije murasele iz godine-1188. (1774.) u zbirci rahm. Muhamed ef. Kadića 
(Gazi Husrev-begova knjižnica u Sarajevu, br. 176 i 177). 

28 Dr. S. Bašagić: Bošnjaci i Hercegovci u islamskoj književnosti. — 
Sarajevo 1912. 

27 Kemura-Ćorović: Serbokroatische Dichtungen bos. Moslims, — 
Sarajevo 1912. 

28 O porijeklu bosanskih muslimana. — Sarajevo, str. 17. 

29 Kako se primjerice gleda na ženu među pravoslavcima u Bosni, 
najbolje se vidi iz jednog karakterističnog člančića u beogradskom listu 
»Žena danas« br. 24 pod naslovom »Šta je sramota«, gdje čitamo: »Sra- 
mota je, da mlada pred drugim razgovara sa svojim mladoženjom i poslije 
vjenčanja... da muž ženu svoju naziva pred drugima imenom, već kada 
je spominje kaže »ona«, ili, da oprostite moja žena... da žena jauče kad 
se porađa. šta više, mora se sakriti od muškarca, pa ni muž ne smije, da 
je vidi... da žena rađa u kući gdje ljudi stanuju. Ona rađa u štali, njivi 
ili pojati, da ne bi kuću »ogadila«... da se ženi vidi dojka kad doji dijete 
— mora se pokriti ili otići negdje... da djevojka uhvati u kolu momku 
ruku, nego mu pruži maramicu i jedno drži za jedan kraj, drugo za 
drugi... da žena pred muškarcem rekne, da se ide prati ili kupati... da 
žena sjedi« kad prođe i najmanji muškarac, čak i dijete od desetak go- 
dina... da žena pije ili puši u prisustvu muškarca... da mlade i djevojke 
piju crnu kafu... da žena ili djevojka ide otkrivene glave, nego meće kapu 
ili maramu (to je ostalo od Turaka)... da se ženi vide gole noge — za to 
gu nosile duge košulje... da žene jednu za sofrom sa muškarcima. Ako i 


sjede za sofrom, sjede zasebno u donjoj sofri, a muškarci u gornjoj; ako . 


ne, onda žene jedu sa djecom, a muškarci sami — žene stoje i dvore ih... 
da žena ne poljubi ruku muškarca, pa ma on bio potpuno mlad, a ona već 
stara... da žensko dijete u nečem ima pravo — muško je uvijek pamet- 
nije i mora da ima pravo u svemu.« — sti je list objavio jedan sastavak 
Vukice Grbić, u kojem se iznose mišljenja samih pravoslavnih žena o sta- 
nju, u kojem žive. »Glupe smo mi, gospoja!« — govorile su žene seljakinje. 
»Kakav je moj život? Ko u marvinčeta. Kopam, sijem, ne znam šiti, ne 
znam ribati.« »Žene — veli Vukica Grbić u svome članku — ovdje i danas 
i mlađe muškarce ljube u ruku i koljeno.« List »Žena danas« donosi, među 
inim, i jednu poslovicu, koja glasi: »Nesrećan je onaj kome krepa kobila, 
a srećan onaj kome umre žena.« 

PETAR GRGEC, ZAGREB 


CIKLUS NARODNIH PJESAMA 
O HRVATSKIM BANOVIMA 


I 


Premda nam banovi nisu danas ono, što su bili nekada ipak će 
njihovi likovi ostati ne samo trajan predmet povijesnog istraži- 
ne bad i dio hrvatske junačke predaje. 

njihovim najboljim predstavnicima svjedoči i 

što epskih što epsko-lirskih narodnih iP lk e ovitak 15 
hrvatskim krajevima, a poznatih djelomice i hrvatskim iseljenicima 
na Apeninskom poluotoku i u Gradišću.. Te pjesme sačinjavaju po 
vremenskoj sukcesiji i po sadržajnoj povezanosti zaokružen ciklus 
pun patnje, borbe, izbavljanja iz sramote, pokretanja najjačih na. 
gona, tragične nesreće i pobjedničkoga slavlja. 

A to je dosta za jedan ciklus. 
s Ništa zato, što su to danas u svijesti velikoga dijela hrvatskih 
čitatelja još razbacani dijelovi. I pojedine gore mogu se pričinjati 
običnu putniku kao medusobno. nepovezane zemaljske izhotina 
ali sintetička snaga proučavatelja može otkriti u njima Dutnota 
suvislu ulančenost. Tako i narodne pjesme o hrvatskim banovima 
nisu za one gledaoce, koji se zaustavljaju na ovom ili onom isječku 
hrvatske povijesti, nikakva suvisla formacija: Ali tko obuhvaća 
mišlju više stoljeća, taj će uvidjeti, da su to udovi istoga tijela 
oživljeni zajedničkom dušom, povezani u procesu rastenja i na 
dorašćivanja hrvatske domovine i prosvjete u nerastavljiv ciklus. 

Atribut »povijesni« ne naznačuje nikakvu posebnu estetsku ni 
znanstvenu kategoriju, kada se primjenjuje na pjesništvo. 

Postoje povijesni romani, povijesne drame, povijesne romance, 


. povijesne balade, ali nitko ne traži, da Shakespearovi Rikardi i 


Henrici ili junaci Šenoinih, Jelussi ih ili 7 j 
Ž ssichevih ili Tolstojevih remana 

god kuna simaa su bili u zbiljskom životu. 

pak u Svim tim djelima imade vrlo mnogo ije istine; 

a povijesne istine, 
jer njihove glavne osobe pokazuju, kako kaže Šhakćspearg 
»svojemu vremenu i čitavomu vijeku njegov oblik i otisak«. 
ć, Vori se. čak i novija umjetna književnost i u najrvealističkijim 
ne kojima je građa uzeta iz povijesti, udaljuje od toga, da 
a e znanstvena »Sslika i ljetopis vremena«, onda je pogotovu 
starije umjetno i narodno pjesništvo moralo u crtanju prošlosti 
imati bezbroj anakronističkih elemenata. 


17 Kolo 257 


are 


Prema običajnoj terminologiji istraživača narodnoga i umjet- 
noga pjesništva o Cidu, Etzelu, Siegfriedu, Rolandu, Digenisu 


Krajišniku i drugim narodnim tradicijskim junacima može i u 


ciklusu hrvatskih banova povijesni atribut biti opravdan samo 
toliko, koliko su 1. ti banovi u istinu živjeli, i 2. koliko su u n jima 
plastično utjelovljeni veliki događaji njihova vremena. 

Dalji su zahtjevi neopravdani i pretjerani. 

Ne može se tražiti ni to, da motivi pojedin:h narodnih pjesama 
o hrvatskim banovima budu ograničeni samo na te banove. 

Motivi se sele svuda i k svakomu, jer su slični klicama kvasca, 
koje se u različitim vremenima, krajevima i prilikama hvataju sad 
za jednu, sad za drugu povijesnu građu, da je učine plastičnom, 
svježom, pokretnom, rahlom i umjetnički probavljivom. 

Mi često promatramo narodno pjesništvo jednostrano veći 
zato, jer smo navikli da svoje zaključke izvodimo samo iz onih 
pjesama, koje su najveći sabirači izdali u svojim zbirkama. No to 
su sve manje ili više uspjele antologije, koje obuhvaćaju samo 
jedan dio narodnoga pjesništva. Imajući pred očima te antologije 
mi govorimo: Ovaj motiv pripada ovomu junaku, a onaj onomu. 
Međutim svi su ti zaključci varavi ili samo djelomice opravdani. 
Kada upoznamo svestrano život narodne pjesme, i to ne samo po 
onim primjercima, koji su tiskani, nego i po onima, za koje zapisi- 
vači i izdavači nisu mnogo marili, ustanovit ćemo neobičnu pojavu, 
koja se može izreći pravilom, da gotovo svi motivi pripadaju barem 
svim većim junacima. U Bosni su me upozorili čak i na to, da je 
isti pjevač u istu pjesmu stavljao različita imena prema tomu, 
pred kim je pjevao i od koga je očekivao nagradu ili milostinju. 
Nosioci iste radnje bili su pred katolicima na pr. Senjanin Ivan, 


Tomić Mihovil, Gavran Sinjanin, Komljen barjaktar, a pred musli- 


manima Đerzelez Alija, Hrnjica Mujo, Lički Mustajbeg i drugi. 

No iz toga ne može slijediti za nas pravilo, da nam je sve- 
jedno, s kojim imenom populariziramo koji motiv. Narodnoj samo- 
bitnosti koristi katkada više svoja prizemnica s narodnim osobi- 
nama gradnje nego tuđa palača, koja služi tuđincu kao izgovor, 
da je on morao dati našoj zemlji svoje lice, a mi bez njega nismo 
bili ni toliko sposobni, da svoju domovinu obilježimo svojom 
duševnošću. 

Prema tomu, kad bi u drugih bili pojedini motivi i bolje ob- 
rađeni nego u nas, pitanje je, ne bismo li morali radije odabrati 
svojega Zrinovića, nego tuđega kralja Vukašina, radije Ivana 
Karlovića nego tuđinski izobličenog Bolanog Dojčina. 

A Pogotovu je naša dužnost, da hrvatske junake ističemo tamo 
gdje su pojedini motivi uz njihova imena obrađeni jednako ili žak 
bolje nego uz caricu Milicu, Đurđevu Jerinu, Budimliju Jovu ili 
Đurđa Smederevca. U prve dvije knjige narodnih pjesama Matice 
Hrvatske postupali su urednici drugačije, pa zato hrvatski narod 
nije veći dio tih pjesama osjetio nikada kao izraz svoje duše. 


I 


Koliko bismo se god radovali, kad bismo ciklus hrvatskih 
banova u narodnoj pjesmi mogli otvoriti Kulinom banom, ipak 
moramo pregorjeti tu želju. Predaja je o Kulinu banu doduše 
svježa i trajna u svim hrvatskim krajevima, ali samo u poslovi- 
cama i pričama. U pjesmama je nema. Dr. Nikola Andrić bio je 
obećao u predgovoru osme knjige narodnih pjesama Matice 
Hrvatske, da će u devetoj knjizi donijeti pjesmu »Borba Kulina 
pne apr bogumila«. Kasnije je odustao od te namjere. Pre- 

islio se jamačno zato, jer se uvjeri j j ifil 
mg rena j vjerio, da je ta pjesma falzifikat 

Ne trebamo pojačavati ciklus hrvatskih banova ni pjesmama 
o banu Drinoviću ili o banu od Noena ili o banu od Slovinja ili 
o banu "Tekeliji ili o banu od Nijemaca ili o zadarskom banu ili 
o srijemskom banu ili o karlovačkom banu, pa ni o banu Bronzu- 
M. premda on piše Bojčiću Aliji knjigu, o kojoj narodni pjevač 

Ta je knjiga j 
Od GENE bas dreaii 0) 


i Svi ti i mnogi drugi banovi imadu doduše zahvaliti ju č 
najvećim dijelom ugledu hrvatskih banova, ali ne oro ache 
stalnih povijesnih osoba ni događaja, nego imadu uza se privezane 
mrve i ME ili bajoslovne motive. 
ez tih opjevanih banova imamo dosta pj : i 
da možemo od njih stvoriti hrvatski banski MM sre 
Početak ciklusa čini pjesma »Bitka na Krbavskom polju«. Tu 
se krećemo na povijesnom tlu velike hrvatske. tragedije od god. 
1493. Cijela je gotovo Europa bila u uzbuđenju: Istok: veseo u 
Ba ivičkom slavlju, Zapad oborene glave, zavijen u crninu. 
g mi -paša se hvalio u pjesmi: »Dobih takvu pobjedu, kakvu za- 
obi još samo kan Murat na Kosovu«. Papa Aleksandar VI. po- 
gofio je za zarobljenog bana Derenčina sultanu Bajazitu u za- 
M pu njegova brata Džema, a onda je 1494. pozvao sve kršćanske 
opske vladare u rat protiv Osmanlija, o kojima je kazao u 
Popratnoj okružnici, da su »prošle godine poharali cijelu Hrvatsku 

i otjerali iz nje bezbrojne kršćane u jadno ropstvo« te i sada na- 
stoje »svim silama da je osvoje i skuče pod svoju tiraniju«. 

Odjek krbavskoga poraza jest i bugarštica »Kad je Hodžulo, 
ban skradinski, poginuo s ostalim Skradinjanima« (Bogišić, 218—20). 
Neke su se pjesme, koje su imale svoje središte u banu De- 
renčinu i krbavskom boju, jamačno izgubile. Da je tih pjesama 
bilo više, to možemo zaključivati iz svjedočanstva Hanibala 
Lucića, koji u drami »Robinji« pjeva: 

Vas svit Derenčina, tvojega još dida, 
I hrabra i smina u pisneh povida. 

Svakako s potpunim pravom pretpostavljamo, da se Lucić 
okoristio narodnom pjesmom o izmišljenoj unuci bana Vlaska 
(Majera Blaža), koja je zapala u tursko ropstvo. Ostatci te na- 
rodne pjesme sačuvali su se sve do najnovijega vremena (A. Radić: 
Narodni izvor Lucićevoj »Robinji«, Zbornik za n. ž. io. sv. IV. 
dio 1.). 

U bugarštici o Hodžulu Skradinjaninu opjevan je Ferenac 
Berislavić, a u bugarštici »Kako kralj budimski pomiri Jelu banicu 
sa svojijem mužem Bartolom banom« prepoznajemo drugoga jajač- 
koga bana, naime Bartola Berislavića, koji je imao i ugodnih i još 
više neugodnih doživljaja s budimskim dvorom. Vršeći službu 
vranskoga priora bio je on moćan velikaš, koji je svojim nemirnim 
i.buntovnim vladanjem nekoliko puta došao u sukob s kraljem 
Vladislavom. Dvaput je bio zarobljen i bačen u tamnicu, a jednom 
osuđen i na smrt, ali se svaki put ponovno dočepao slobode i na- 
stavio nemiran život. Blijedu uspomenu na tog Bartola sačuvala je 
spomenuta bugarštica, koja traži motivaciju njegovim zadjevicama 
u starom pravilu, poznatom u stvari već davno prije trancuske iz- 
reke »Cherchez la femme«. Banica Jelica, žena Bartolova, piše 
kralju budimskomu pismo, u kojem ga proklinje zato, što ju je 
omrazio njezinu mužu hvaleći se u društvu, da ju je ljubio. Kralj 
priznaje svojoj majci, da je jednom uhodio svoje zemlje i gradove 
i da je tada našao u vrtu pod narančom banovu ženu Jelicu te ju je 
udario svilenom rukavicom. To je bilo sve, što je imao s njome. 
Smišljajući, kako bi uvjerio Bartola, da banica nije ništa kriva, 
piše mu kralj list, u kojem prijeti, da će ga prognati iz njegova 
gospodstva, ako se ne pomiri sa svojom ženom. Bugarštica se za- 
vršuje stihovima: 

Ma kad mu je Bartolu tanka knjiga dopanula, 
Banu svijetlomu, 
S manje mu se ne može Bartolu ni učiniti, 


Neg' se bješe delongo pomirio s ljubi svojom, 
1 on bješe s ljubovcom dobar život učinio. 

Nekada se mnogo pripovijedalo i pjevalo o banu Marčinku, 
o kojem kaže Kačić: 


Kninu grade, naša lipa diko, 
U tebi se porodi Marčinko, 
Ljuti zmaje, na krajini bane, 
oji mnoge odnese mejdane. 
Kad na konju trčaše Marčinko, 
Uteći mu ne mogaše nitko, . 
S vitezovim kad se odskakaše, 
Doskočit mu nitko ne mogaše. 
I sada su stupi od kamena 
Usađeni u stara vrimena, 
Ter su sada skakališta zvana 
Po imenu Marčinković-bana. 


Zapravo, Marčinko je bio hrvatski podban, ali ga ipak možemo 
uvrstiti u ciklus hrvatskih banova, jer ga tako naziva narodna 
pjesma, i jer on najbolje predstavlja četovanja, koja su se vršila 
krajem 15. i početkom 16. stolj. iz Osmanlijske Hrvatske u Dalma- 
tinsku Hrvatsku i iz Dalmatinske Hrvatske u Osmanlijsku.. Taj 
savršeni jahač, skakač i borac dobio je kod nekih pjevača ime 


Marko Mačinčić (Martić-Jukić, pj. 34). On jaši u jedan dan od 


Zadra do Mostara i otima sestru Nazretića Alije te se s njome isti 
dan vraća u Zadar. Ta zatrka odgovara njegovim provalama u 
Hercegovinu, što ih je izvršio god. 1500. i 1501. sa Žarkom Dražoe- 
vićem, Kožulom i Martinom Dudešićem. Prelazio je preko Cetine, 
dolazio do Rakitna i odvodio sa sobom velik plijen. Mlečani su ga 
god. 1501. nagradili za njegove uspjehe grimiznim odijelom. No te 
iste godine bio je u Hercegovini potučen zajedno s Kožulom i 
Žarkom Dražoevićem. Narodna je pjesma zapamtila na svoj način 
i njegove neuspjehe opisujući, kako mlado »Ture« dolazi na vilenu 
konju sve do Knina, a Marčinko šalje pred njega svoju sestru, 
da ga ona namami u zasjedu, i da mu on onda otme konja. Međutim 
turski je konjanik brži od njega, jer otima Marčinkovu sestru i 
odvodi je ravno »u Glamoč bijeli«. 


Značajno je, da u starijim hrvatskim narodnim pjesmama ne 
nalazimo velikoga bana Petra Berislavića. Istom u novije vrijeme 
spjevana je o njemu deseteračka pjesma, koja je ušla u devetu 
knjigu Matice Hrvatske s naslovom »Berislavić ban i Frankopan« 
is podnaslovom »Smrt Berislavićeva god. 1520.« Pjesmu je dr. 
Nikola Andrić ubrojio među »historijske«. Na žalost, to je pri- 
diro slaba umjetnina, i to upravo radi toga, jer je narodni pjevač 
i previše stegnut povijesnom istinom, kako su mu je pripovijedali 

olovani ljudi. Stradala je dakle umjetnička istina, a to je veća 

pogrješka, nego da je događaj prikazan s povijesnoga gledišta 
manje vjerno. 


Najznamenitiji ban u hrvatskoj narodnoj pjesmi jest Ivan - 


Karlović. Povijest mu ne daje one znamenitosti kao narodna 
pjesma, jer on zaostaje za Petrom  Berislavićem, Zrinskima i 
Tomom Erdčdijem. Ali o njem imamo gotovo isto toliko pjesama 
koliko o svim drugim hrvatskim banovima zajedno. 

Bio je posljednji kršćanski velikaš Like i Krbave, zato je na 
kontrastu prilika, koje su nastale poslije njega, jače odsijevala 
njegova osobnost. Narod ga je zapamtio i ocrtao kao predstavnika 
uekakvoga, gotovo bismo rekli, zlatnoga vijeka. Živio je u doba 
propadanja starih hrvatskih plemena, kada je Zoranić jadikovao 
nad »rasutom bašćinom« i kada je Marko Marulić pisao papi Hadri- 
janu VI., neka ne prestane »potpomagati oružjem, novcem, potrep- 
štinama one, koji su na granicama«. Svuda ga nalazimo: u Obrovcu, 
u Zadru, u Kninu, u Zagrebu, u Mlecima, u Budimu, u Rimu, u 
Beču. Svagdje je tražio pomoć, molio, zaklinjao, svađao se i opet 


se mirio. Provaljivao je u bosanski vilajet do Prusca i do Banje 


Luke, štitio Trogir, vojevao u Italiji. Znao se vratiti iz boja sa 
.18 rana. Ali nikada nije mogao usredotočiti svoju moć i hrabrost 


u kakvom većem pothvatu. Polagano je iščezavalo njegovo golemo - 


bogatstvo. Još god. 1519. zadivljavao je sjajem Mlečane, kad je 
došao u njihov grad »s lijepom družinom od kakvih trideset dobro 
odjevenih, lijepih ljudi, Hrvata, krasna izgleda i visine, s perja- 
nicama na glavi«. Ali već god. 1526. piše nadvojvodi Ferdinandu: 
»Izgubio sam radi kršćanske vjere dvije pokrajine, jednu naime 
imenom Krbavu, a drugu imenom Liku, te od gospodstva spadoh 
na to, da nemam gdje na svojem hraniti ni uzdržavati svoju majku, 
koja me je rodila, nego je uzdržavam i hranim u kućama drugih 
ljudi.« Ovisan o tuđoj milosti umro je 9. kolovoza 1531. na Me- 
dvedgradu navršivši istom 52 ili 53 godine. 

Njegova životna tragedija ostavila je duboku uspomenu u na- 
rodnoj duši. On je već u doba Pavla Rittera Vitezovića bio naj- 
opjevaniji ban u hrvatskoj narodnoj pjesmi. 

U rukopisnoj Glavićevoj zbirci (sveščić 7., pj. 17). nalazi se 
pjesma s naslovom »Periman đevojka«. Tu se opisuje, kako Kar- 
lović služi sultana u Stambolu zajedno sa svojom zaručnicom; koju 
ne prepoznaje, jer je i ona sultanov vojnik pa je odjevena u muško 
odijelo. Čini se u prvi mah, da je to neoprostiv anakronizam. No 
u tom anakronizmu imade i povijesne istine. Karlović je nekoliko 
puta bio postao haračar sultana i podanik bosanskoga namjesnika. 


God. 1521. bio je k njemu došao Hasan iz Zvornika s 50 konja- > 

nika te mu je darovao dva konja, tri psa i topuz okovan srebrom. 
Od ovakvog Karlovića nije bilo teško narodnoj pjesmi načiniti 
sultanova vojnika u Stambolu. 

Ženidba Ivana Karlovića bila je — kao i ženidba svakoga 
velikaša u to doba — popraćena diplomatskim trikovima i splet- 
kama. Mletački poslanik Pasqualigo javio je god. 1510. u Mletke, 


da se Karlović oženio nećakinjom bana Andrije Bota, i da taj 


korak osuđuju Botovi protivnici. Međutim kada se pokazalo, da 
ta vijest nije istinita, javio je Pasqualigo veselo u Mletke, da je 
to vrlo povoljno za Sinjoriju i da treba svakako »držati ovu 
hrvatsku gospodu, a osobito ovoga kneza Ivana u naklonosti 
prema preuzvišenoj državi«. Istom god. '1517. oženio se Karlović 
nećakinjom najbogatijega i najmoćnijega madžarskoga velikaša, 
ostrogonskoga kardinala Tome Bakača. 

Na svoj način opisao je narod tu ženidbu u bugarštici »Kako 
se Ivan Karlović vjerio za kćer kralja budimskoga« (Bogišić, str. 
89., pj. 33.). Tu se prikazuje, kako budimska kraljica nagovara 
Ivana Karlovića, da ostavi svoju zaručnicu, »sestru bana slovin- 
skoga«, i da uzme za ženu njezinu kćer. Ivan Karlović pristaje 
na to, ali najprije mora ići u boj proti turskim zatočnicima. Kada 
se vraća iz sretna boja, ide najprije u Slovin, gdje mu ban slo- 
vinski daje »kondir vina otrovana«. Ivanova majka »Dorotija 
Karlovica« brzo liječi sina, i on odilazi u Budim na svadbu. 

Za pjesmu »Dvori Ivana Karlovića«, gdje je obrađen jedan 
opći motiv, koji se pripisuje i drugim junacima, reći će tkogod, 
da ona ne nosi u sebi ni truna povijesne istine. 

No tu je sadržano i nešto više: ne trun povijesne istine, nego 
cijela jedna povijest, kako se staložila u narodnoj, uspomeni. 


Povijesno je ne samo Karlovićevo ime, nego su povijesne 
donekle i prilike, koje su vladale u Lici u početku 16. stoljeća. 
Lika je bila tada bogatija nego danas. Marko Antonije Rajmundo, 
generalni vikar i vizitator ninskih biskupa Jurja Divnića i njegova 
sinovca Jakova, pisao je neposredno poslije zauzeća Like od Tu- 
raka, da je to »prekrasan kraj«, koji imade mnogo župa, sela i 
zamaka te je »vrlo plodan svakojakim dobrom«. Narod je saču- 
vao uspomenu na blagostanje u pričama o starom gradu Komiću, 


.u koji je teklo mlijeko s obronaka Ivanove planine više Mutilića 


kod Udbine, a vino su donosili konji u mješinama iz Dalmacije, 
i to tako, da je od Dalmacije do Komića bio konj do konja na- 


: tovaren mješinama. Komić je kasnije prozvan: Karlovića dvori. 


U sklop priča o njemu ide i pjesma, koja se počinje stihovima: 

Gradi dvore Karlović Ivane, 
 .Dvoja vrata od suhoga zlata, 
A pendžere sitnoga bisera. 


Lijep broj narodnih pjesama pjeva o Ivanu Karloviću i nje- 
govoj sestri Jeleni. 

Najstarija među tim pjesmama jest bugarštica »Kako sestra 
Ivaniša, bana hrvatskoga, uteče iz ruka Turčina, koji je bijaše 
na privaru zarobio... .« (Bogišić, str. 101., pj. 38.). Stari je zapisivač 
stavio taj događaj oko god. 1380., kada se nekadašnji ban mačvan- 
ski Ivan Horvat bio proglasio : »banom čitave Slavonije«. Ali pje- 
sma se ne tiče Ivana Horvata, nego Ivana Karlovića, kojega već 
njegov suvremenik mletački ljetopisac Sanuto naziva i Ivanom 
Hrvatom (conte Zuane Corvato). Bugarštica pripovijeda, kako je 
Turčin odveo Ivanovu sestru iz Hrvatije u tursku zemlju, ali ona 
ga je nadmudrila i utekla izmamivši njegova konja i oružje. 

U Erlangenskom rukopisu u pjesmi pod br. 79. tamnuje sestra 
Ivana Karlovića u tamnici jajačkoga serdara Alije. Njezin se brat 
oblači kao carev aga te dolazi u Jajce i traži od serdara Alije, da 
zarobljenicu pošalje po njemu sultanu. Kada se serdar Alija pro- 
tivi tomu, baca ga Ivan u lance i polazi s njime kao sužnjem i sa 
svojom sestrom kao oslobođenicom »u kaursku zemlju«. 

Potpuno nepovijesno obilježje ima u Erlangenskom rukopisu 
110. pjesma, u kojoj se pripovijeda, kako -je Ivan Karlović oslobodio 
Solin i svoju sestru od nasilnika Arapina. Izdavač Erlangenskog 
rukopisa Gesemann napisao je: »Priča je prenesena iz Soluna na 
Solin u Dalmaciji, i od bolanog Dojčina na primorskog Iva Kar- 
lovića«. Do ovakve nekritičnosti ne dovodi samo ovdje, nego i 
svagdje drugdje ona pretjerana struja, koja drži Vukove pjesme 
jedinim autentičnim kanonom, a sve im je drugo apokrifna ili 
oponašalačka umjetnost. Pjesma o Ivanu Karloviću, kako brani 
Solin i sestrinu čast, zabilježena je gotovo sto godina prije Vukove 
pjesme, pa ipak pretjerana vukovština drži, da je. Karlović isti- 
snuo tu Bolanog Dojčina i na mjesto Soluna da je došao Solin! 

Kad su Karlović i njegova sestra došli jednom među opće 
poznate osobe narodne pjesme, onda su narodni pjevači i pjevačice 
držali, da smiju s njima povezivati i one motive, koji ne odgova- 
raju njihovu povijesnom značaju. Karlović na pr. vara Mandu od 
Modruša ili koju drugu gizdavu djevojku, a njegova se sestra udaje 
jednom 'za budimskoga kralja, a drugi put za Nijemca (u Kurel- 
čevim »Jačkama«) ili opet ubiia svojega klevetnika, . 

Na stalnijem smo povijesnom tlu u onoj pjesmi, u kojoj se 
opisuje, kako Ivan Karlović ostavlja svoju kneževinu Liku i 

Krbavu. No i tu se nalazi velik anakronizam, jer se Karloviću 
pripisuje osnivanje grada Karlovca ovakvim riječima: 


Bane ide Slunju bijelome, Pa on sije proso i šenicu. 
Pa od Slunja Kupi, vodi ladnoj. Kad je dobro luga iskrčio 
Kad je došo Kupi, vodi ladnoj, I vidio Karloviću bane, 

Pao s vojskom u zelena luga, Da mu rađa proso i šenica, 
1 on krči luga zelenoga On kod Kupe šanac načinio 
Pokraj Kupe, pokraj vode ladne, 1 Karlovac ime mu nadao. 


Za života je Ivan Karlović bio došao u sukob s kraljem Ludo- 
vikom. O tom je on sam napisao u jednom pismu, što ga je poslao 
Ivanu Kacijaneru, i ovo: »S dvora blagopokojnoga kralja Ludovika 
odagnan sam govorkanjem mojih takmaca.« Narodna pjesma pre-. 
obrazila je i taj sukob na svoj način primijenivši na nj već una- 
prijed zgotovljen kliše, prema kojemu je budimski kralj otrovao 
Ivana Karlovića, da se dočepa njegove žene Ane, a Karlovićka 
je Ana osvetila smrt muža otrovavši budimskoga kralja (MH V, 
str. 378., pj. Ana Karlovićka). 

Karlović je umro bez potomaka. Ali kao što narodna Boii 
poznaje Derenčinovu unuku, tako poznaje i Karlovićeve sinove. 
Godinu dana poslije Karlovićeve smrti, kada se vojska sultana 
Sulejmana vraćala ispod Kiseka, pripovijedali su bosanski musli- 
manski vojnici: »Zapovjednik kaura u Kiseku i Karlovićev mlađi 
sin poljubiše milostivu ruku velikog vezira Ibrahim-paše i prignuše 
pred njim glavu do zemlje.« 

O Karloviću i njegovim sinovima pjevali su rado hrvatski M) 
slimanski pjevači: 

Rodoslovlje hrvatskih banova u narodnoj pjesmi poslije Kar. 
lovića nastavlja ban Zrinović. \ 

Bugarštica »Ban Miklouš Zrinski u Segetu gradu« (Bogišić, \ 
str. 97. pj. 36.) sačuvala je dosta vjerno uspomenu na jedan od \ 
najznačajnijih događaja u hrvatskoj i svjetskoj povijesti, opjevan, \ 
jednako kod katolika kao i kod muslimana. U muslimanskim je 
pjesmama zadobio Siget divsko obličje. Tu jedan »voficir« siget- 
skoga bana kaže: 


U Sigetu kula šest hiljada, Na ari tvrdi bedemovi, 

A čaršije dvan'est punih sata, Na svakomu po .šeset topova, :. 

A dobro smo bedem utvrdili: . Naše vojske po šeset hiljada. 

Kraj čaršije četiri kapije, ' (H6rmann, Boj na Sigetu) 


Neke su pjesme zapamtile, da je Siget značio smrt i bana 
Zrinovića i cara Sulejmana, a druge opisuju anakronistički, kako 
je Zrinović pobjegao do Jajca ili čak još i dalje. 

Ban se ne htje predati nikako, 
Već do mora dotjera dorata, 
A_ s dorata skoči u đemiju 

Pa pobježe do Malteza grada. 


Narodna pjesma znade zaboraviti velike stvari, a sačuvati 
kojekakve: sitnice. ' 

. "Tako se dogodilo, da su mnoga velika djela Nikole Zrinskoga 
ostala neopjevana, ali je zato ušao u narodnu predaju jedan sluga 
Zrinskoga, o kojem se sačuvala pjesma »Kako Nikola ban Zrin- 
ski, silni vitez, osveti Radivoja, slugu svoga, pogubljena od Mal- 
koča bega, i kako Malkoč na zapovijed carevu poginu« (Bogišić, 
str. 307., pj. 112.). 

Čini se, da je taj sluga Radivoj zapravo onaj sluga Radić 
(Radič?), koji je bio zarobljen god. 1556. u bitci na potoku Rinji u 
južnoj Ugarskoj. A 
> U nekim pjesmama o banu Zrinoviću nema nikakve povijesne 
podloge, osobito tamo, gdje su ga pravoslavni pjevači dali u dve- 
boju svladati despotu Vuku ili su ga oženili kakvom Jovankom; 
ali zato pjesma »Ban Zrinjanin i Begzada djevojka« ima nekoliko 
povijesnih uspomena, koje se ne tiču samoga Zrinskoga, nego 
općih prilika, koje su tada vladale u hrvatskom narodu. Taj ban 
Zrinjanin, koji bježi iz turske tamnice, predstavnik je mnogih 
Hrvata, koji su u 16. stoljeću bili utekli iz ropstva. Neki su od 
njih, na pr. Bartol Đurđević ili Juraj Hus Rasinjanin, doživjeli još 
veći roman, nego što se pripisuje banu Zrinjaninu. A nije bila 
nikakva neobična pojava ni to, da su se kršćanski junaci ženili 
/muslimankama ili muslimani kršćankama. 

Nikada ni jedan Zrinski nije bio u turskom sužanjstvu. Ali 

| je otac Nikole Zrinskoga Sigetskoga bio neko vrijeme turski 
| haračnik kao i njegov šurjak Ivan Karlović. Bijeg Zrinskoga iz 


| turske tamnice u Novom može se tumačiti i kao daleka tamna 


uspomena na ostavljanje stare postojbine Zrinskih u Pounju. 

Poslije bana Zrinovića dolazi u banskom ciklusu hrvatskih na- 
rodnih pjesama ban Erdeljić. 

Čudnovata je sudbina te velikaške obitelji u narodnoj predaji. 
U plemićkim i školovanim slojevima Erdedi su bili vrlo slavljeni. 
Antun Sasin opjevao je pobjednika kod Siska Tomu Erdedija. 
Isusovački đaci predstavljali su god. 1733. dramu »Croatia theatrum 
virtutis Erdoedianae«. Ali u širokim narodnim slojevima Erdedi 
nisu bili omiljeli. Seljaci u buni Mafije Gubca teško terete Erdelje 
ili Rdelje kao nasilnike. A ta se nepopularnost vidi i u narodnim 
pjesmama. 

Kajkavska »Popevka o boju kod Siska« spominje Hasanpašu, 
ali ime Tome Erdedija izostavlja. ' ' 

U Erlangenskom rukopisu pjesma pod br. 77 spominje doduše 
»gospodina Erdelića bana«, ali ga prikazuje kao vojskovođu, koji 
se daje nadmudriti od Turčina Erdoglije. Tu je sačuvana uspomena 
na poraz bana Tome Erdedija kod Bresta god. 1592. Samo je na- 
rodna pjesma zamijenila Vlaha Vojina Belojevića, koji je bio 
4lošao u banov tabor kao uhoda, s Erdoglis-begom, koji je četovao 
po hrvatskim krajevima sve do god. 1594., kada je bio zarobljen i ' 
poslan u Požun, gdje je doskora umro u tamnici. 

I pjesma 120. u Erlangenskom rukopisu prikazuje dosta ne- 
simpatično bana Erdedija, koga naziva prema njegovu turopolj- 
skom mjestu Želinu »banom želinskim«. Pripisuje mu naime, da on 
radi jedne uvrede ubija svojega nezaštićenoga sužnja Mustaj-bega. 

Još gore prošao je »ban Erdeljić« u pjesmi »Vjerna ljuba osve- 
ćuje druga« (MH IX, str. 51.—59.). Motiv je isti kao i kod nekih 
drugih pjesama, ali teško je apodiktički ustvrditi, da tu nema ni- 
kakve povijesne uspomene. Ivan Vlatković, poznat u pjesmama 
kao Ivan Senjanin, pogubljen je u Karlovcu god. 1612. u vrijeme 
«drugoga banovanja Tome Erdedija. Hrvatski se ban nije mogao za 
njega zauzeti, jer je u Karlovcu vladao krajiški general. Ipak je 
marod pripisao krivnju za Vlatkovićevu smrt banu Erdeljiću, pri- 
iijenivši i ovdje na svoj način opći prokušani kliše o borbi za 
ženu. 

Od bitke na Krbavskom polju god. 1493. do bitke kod Siska 
«god. 1593. ciklus je hrvatskih banova u narodnim pjesmama prilično 
bogat, ali dalje postaje sve siromašniji. Ubrojiti možemo u nj još 
čakavsku pjesmu o smrti Petra Zrinskoga i Franje Krste Franko- | 


pana u Bečkom Novom Mjestu god. 1671. i jedno deset pjesama 


o banu Jelačiću. 
NI 


Naši su zapisivači bili katkada i previše skrupulozni. Cepelić 
na pr. spominje, kako je Perkan Karivan Pavić znao prema pripo- 
vijedanju odmah zapjevati o Jelačiću banu. Ali nije držao tu 
pjesmu dostojnom, da je zabilježi. Tobože, to nije čista narodna 
pjesma. Kao da narodna pjesma mora niknuti sama od sebe. A 
Vuku se nije prigovaralo, što je od svojih pjevača bilježio i takve 
pjesme, za koje su davali sadržaj školovani ili poluškolovani ljudi. 
Napokon nije li pretežan dio svih sadržaja ušao u narodno pjesni- 
štvo preko onih, »koji su se razumjeli u pismo«? 

Radi našega nemara i nezanimanja neke su se pjesme o hrvat- 

skim banovima izgubile. Ali se ipak sačuvalo dosta njih, u kojima 
su opjevani ovi junaci: j : 

1. ban Derenčin, nazvan i ban Narančin; uza nj su sporedne 
osobe Hodžulo Skradinjanin (Pavao Kožul), jajački ban Ferenac 
Berislavić, nazvan i knez Perazović, Derenčićev sin Pavlić, Deren- 
čićeva sestra Doroteja, Derenčićev unuk i unuka bana Majera Blaža 

obinja); Kona 
na 2: aa ban Bartol Berislavić, nazvan u bugarštici samo ban 
Bartol, i žena mu banica Jelica; m j 

3. ban ili zapravo podban Marčinko, prozvan kasnije od nekih 
pjevača Mačinčić; 
s 4. gti Petar Berislavić, zadnji veliki branitelj Hrvatske od 
rijeke Cetine do Une i od Une do Orljave; 1 

5. ban Ivan Karlović s velikim svojim društvom, u kojem se 
ističu majka Doroteja, sestra Jelena i žena, nazvana Ana; Pino 

6. Nikola Zrinski Sigetski, nazvan ban Zrinović, ban Zrinjanin 
ili samo ban Sigetski; uz njega su sporedne osobe na kršćanskoj 
strani sluga Radivoj i Vuk Daničić, a na muslimanskoj strani beg 
Ljubović i barjaktar Kajtaz; und 

7. ban Toma Erdedi, nazvan ban Erdelić, Erdeljić i Želinski 

m: . x . . 
P 8. ban Petar Zrinski, uz kojega se spominje i njegov šurjak i 
drug u mučeništvu Franjo Frankopan; 

9. ban Jelačić. ' 

Ciklus narodnih pjesama o toj devetorici junaka ne predstavlja 
dakako svega hrvatstva, jer drugi dio, koji odgovara njemu na 
koordinatnom sistemu narodnoga stvaranja, jest ciklus bosanskih 
vezira. Trideset i četiri naime domaća sina na vezirskoj stolici u 
Sarajevu, Travniku i Banjoj Luci imadu također svojih opjevanih 
predstavnika u narodnoj pjesmi, a i ti predstavnici pripadaju epo- 
peji hrvatskoga junaštva. K 

Narodna sinteza ujedinjuje ne samo ono, što se čini u prvi 
mah rastrgano i nepovezano, nego i ono, što je bilo dugo vremena 


, 


rastavljeno gotovo nepomirljivom idejnom napetošću. Te je stare - 


idejne napetosti nestalo, a javile su se zajedničke nove adrese 
života. Razvija se srodan proces, kao što se već završio kod sta- 
panja hrvatske književne povijesti. Marulić, Gundulić, Divković, 
Habdelić, Reljković, Hasan Kaimija i Sajid Vehab Iihamija 
predstavljali su svaki za sebe tek po jedan dio onih krajeva, 
koji su se ujedinili u hrvatsku domovinu, ali ih je danas na- 
rodna sinteza povezala zajedno. Njihova su djela postala jednom 
cjelinom, jer ih je upila u sebe zajednička narodna svijest, koja ne 

dopušta, da ijedna dobra klica iz davnine propadne, nego sve 
prima, sve obuhvaća i sve dalje uzgaja. e ' 

S estetske strane ciklus narodnih pjesama o hrvatskim bano- 
vima ne može se mjeriti, recimo, sa Shakespearovim dramama o 
engleskim kraljevima. Ali podizali mi estetske zahtjeve koliko mu 
drago visoko, uvijek će od toga ciklusa ostati lijep broj prvo- 
razrednih umjetnina. 

Prolaziti kroz galeriju hrvatskih banova, koju je stvorila mašta 
narodnih pjevaša i pjevačica, znači proživljavati epopeju punu 
tragičnosti, bola, junaštva, mučeništva, ponosa, prkosa i nade. 

Pjesma »Bifka na Krbavskom polju« jest tipična balada, koja 
se može mjeriti s najboljim baladama svjetske književnosti. 
Velikim intuicijskim potezima naslikano je pred nama Krbavsko 
polje ispod Udbine: pustoš, smrt ostala je na njem; U rasvjeti 
sunca, koje zapada, tek naslućujemo nepregledno mnoštvo lješina, 
ali se zato jasno ističe mrtvo, razmrcvareno, na sablje razneseno 
tijelo bana, a još više mladi banov sin Pavlić, kojega su neprijatelji 
do pasa zakopali u zemlju, a onda ga strijelama isprestrijeljali kao 
nekada mučitelji Sv. Sebastijana. Taj mladi sin na Krbavskom 
polju djeluje kao svetac s oltara. Sa samoga polja leti u noć sa- 
blasni konjanik, knez Perazović, na uznojenu konju, krvav, za: 
prašen, izmučen, progonjen od neprijatelja. Tama je zamela pro- 
goniteljima njegov trag. Od dolazi pred dvore Derenčića bana, 
gdje ga dočekuje Derenčićeva sestra Doroteja, divna djevojka, 
koja ne misli na sebe ni na svoju razmjerno povoljnu sudbinu (jer 
se povratio živ njezin zaručnik), nego misli na druge i odmah pita: 


Koji junak mejdan zadobio, 
Jal mi bratac jali Otman-paša? 


I kad saznaje svu groznu istinu, u njoj puca srce radi nesreće 
svoje domovine. A 

Ne vanjski oblik, nego pokret duše označuje u tom pripovije- 
danju veličinu Krbavskoga polja. Posljedice kazuju strahotu onoga, 
što se dogodilo. Biskup je Divnić pisao Papi, kako je gledao na 
Erbavskom polju mrtve Derenčinove borce, koji su »ležali nepo- 
kopani, predani za hranu zemaljskoj zvjeradi i nebeskim pticama«. 
To je statika, a ne dinamika. Narodna je pjesma riješila svoju 
zadaću puno: drugačije. Onako kao i pop Martinac, koji je za- 
jaukao: »I tada proplakaše rodilje i mnoge udovice i drugi«. 

Rijetko se gdje u narodnim pjesmama vidi takav sklad između 
umjetničkog oblika i opjevanog sadržaja kao u onim bugaršticama, 
koje govore o hrvatskim banovima. Gospodski je to sadržaj i go- 

spodski oblik. Ti banovi, koji imadu veze S budimskim dvorom, a 
uživaju velik ugled i u Carigradu, proslavljeni su biranim riječima. 
Radnja je dosta jednostavna, bez većih zapleta, bez psihologijskih 
zaoštrenosti.i bez trzavog razvoja, jer se sve mora razvijati u 
dostojanstvenom ritmu. Završetci su doduše nešto slabiji, obično 
prenaglo odsječeni, ali i to spada u stil bugarštice. 

'Taj je stil tipičan i tipiziran kao i pleterna ornamentika i stare 
hrvatske građevine. h 

Ističu se osobito plastični i ugledni ženski likovi: lijepa pred- 
voditeljica u kolu i odmah zatim u naricanju Zora Hodžulova 
(Kožulova), uvrijeđena žena bana Bartola Jela, mudra vidarica 
Doroteja Karlovićka, odlučna provodadžinica budimska kraljica. i 
domišljata sestra Ivana Hrvaćanina Jelena. 

Dolazimo na pomisao, da su tim »lijepim vladikama« i za- 
ručnicama davali neka obilježja još sredovječni trubaduri. Te žene 
potiču junake na viteška djela, uzgajaju njihovu vaništinu, njeguju 
ranjenike. Te crte, preuzete iz trubadurskog zakonika, ujedinili 


su narodni pjevači s nekim pučkim i, gotovo bismo rekli, seljačkim. 


osobinama narodnog obrednika. 

Posebno, gotovo'istočnjačko obilježje dobiva trubadursko opo- 
našanje u pjesmi o sestri Ivana Hrvaćanina. Tu se nalazi neke vrsti 
pendant Gučetićeva »Derviša«. To je nasilnik i ujedno nespretnjak, 
koji stradava, kada pokušava oponašati trubadurske običaje za- 
padnoga svijeta. 

“Turčin dvorbu dvoraše u Iva Hrvaćanina, 
Hvaljena junaka, 


Ter mi dvorbu dvoraše ni za dobro ni za zlato, 
Neg' za dragu ssetru Ivana Hrvaćanina. 


Sestra Hrvaćaninova ne mari za svojega neželienoga obožava- 
telja, a on je lukavštinom otima i vodi svojemu caru. Sada nastaje 
pitanje, po kojem će ceremonijalu otmičar dovesti gizdavu dje- 
vojku u carske dvore. To pitanje ceremonijala upropašćuje njegov 
pothvat. Ugledne gospoje jezdile su na iskićenu konju, a njihovi 
su dvorani i paži išli pred njima i vodili konja za uzdu. Sestra 
Ivana Hrvaćanina daje otmičaru ovaj savjet: 


Nuto s noga ti sazuj žute čizme i papuče 

Ter ih meni ti obuj, lijepoj gizdavoj djevojci; 

I s glave mi ti skini tumbane od bijele svile ' 
Ter ih meni postavi, gizdavoj djevojci; 

Na bedru mi pripaši kordu srebrom okovanu 

I stavi me, Turčine, na tvojega konja dobra 
Tere stani prida mnom mlađahnom za kalauza, 
Tako me ćeš provestit kroz careve bijele dvore. 

Maskerata je gotova. Nespretni oponašatelj preživjeloga tru“ 
badurstva izvrgnut je ruglu, jer kada se Ivanova sestra nalazi pod 
oružjem na konju, »ona konja obrnu ka lijepoj Hrvatiji«, a njezin 
otmičar uzalud viče za njom, da mu barem povrati dobra konja. 

Odraz dubrovačke društvenosti i udvornosti bit će da je 
donekle i ono slobodno vladanje budimske kraljice, koja ovako 
nudi Ivanu Karloviću svoju kćer za ženu: g zu 


Dobro jutro da ti je, mlad Ivane Karloviću! 

AP lijep ti si, Ivane, lijepo li te pogledati! 

Ali te je žarko Sunce sa Danicom porodilo, 

dBli te je. porodila bijela vila s ljutim zmajem? 
Da se: nijesam udomila za kralja za budimskoga 
Ja bih tebe uzela za moga za vjerenika. : 
Ali ništa ne manje hvala Bogu velikomu, 

Pokli mene ne može ova sreća dopadnuti, 

Ovo imam u dvoru kraljicu mladu djevojku, 
Hoću ti je ja dati za tvoju mladu vjerenicu. 


Ovakva otvorenost nalazi se i u bugarštici »Kako kralj bu- 
dimski pomiri Jelu banicu sa svojijem mužem Bartolom bancm«. 
Banica Jela, koja je povrijeđena u svojoj ženskoj časti, ne obuz- 
dava svojega jezika, nego tražeći zadovoljštinu ovako grdi u pismu 


budimskoga kralja: 


Tebe, kralju, željela braća tvoja i družina! 
I najprije omrznuo Bogu.tvomu velikomu, 
m Kralju gospodaru! 
A zatijem omrznuo braći tvojoj i družini, 
K'o i ti mene omrazi momu drugu gospodaru, 

LS Moj svijetli kralju,“ 
Koji si se hvalio po braći i po družini, x 
Da si mene ljubio, lijepu Jelu Bartolovu, 

m Ž Banicu gospođu. 
A prije te, moj kralju, crna zemlja obljubila,. 
Neg' li bih te banica i u oči pogledala, 
: Moj svijetli kralju! 


Ovako krepkih poteza nalazimo i u drugim pjesmama, koje 
obrađuju građu iz vladanja i društva hrvatskih banova. 

Zaustavljamo se na pr. kod »Dvora Ivana Karlovića«. Vidimo 
kontrast Krbavskom polju, kako je ono izgledalo god. 1493. U tim 
dvorima sve je lijepo: majčina ljubav poput mirisa dunje daje 
intimnost domaćemu ognjištu, sloga između braće i sestara po- 
zlaćuje sva kućna vrata i prozore, dobra djela daju domu ugled i 
sigurnost. Prikazan je ideal svih narodnih težnja i motiv privlači- 
vosti zemlje i obitelji. Nigdje drugdje nije taj motiv tako savršeno 
razrađen kao u ovoj pjesmi o sreći Karlovića Ivana. Suradnjom 

hrvatske tradicije ova .priča dobiva upravo ovdje svoju najveću 
estetsku i etičku snagu. Ne pitamo, odakle je došla ta sunčana 
vedra prikaza dvora samotvora,. oko kojih rode dunje i jabuke 
i raste djetelina trava, i u kojima se šeta devet paunova, devet 
paunica, kuna pirlitana i vidra nakićena. Potisnut ćemo u stranu i 
Senjanina Ivu i Zain-Ibrahima i pašu od Novoga i Matu Sokolovića 
i još kojega drugoga junaka, kojemu su narodni pjevači pripisivali 
isti motiv, pa ćemo taj lijepi, izmaštani grad mira i ljepote staviti 
8 Karlovićevim imenom u sredinu hrvatske narodne tradicije i u 
sredinu ciklusa hrvatskih banova, da simbolizira najveća tvarna i 
duhovna dobra lijepe naše domovine. 

Dobri komentatori i režiseri mogu u svakoj narodnoj pjesmi 
o hrvatskim banovima otkrititi posebne estetske, etnologijske i 
kulturno-povijesne značajke i vrijednosti. 

U pjesmi »Ban Zrinjanin i Begzada djevojka« nalazimo vječnu 
temu narodnih pjesama, opjevanu i u Botićevu »Pobratimstvu«. 
Vukovci odmah kažu: Pa to je samo otisak Vukove pjesme »Marko 
Kraljević i kći kralja arapskoga«! Međutim, koja li je razlika iz- 
među jedne i druge pjesme! Motiv je sličan, ali pjesma o banu 
Zrinjaninu izdiže se i estetski i etički i u svakom drugom pogledu 
iznad pjesme o Kraljeviću Marku kao nebo iznad zemlje. 

Već u početnoj intonaciji hrvatske pjesme o banu Zrinjaninu, 
koja .se pjevala po svim hrvatskim krajevima, čujemo posebne 
naše akorde. Taj ban Zrinjanin suzbija u tamnici čamu sviranjem 
tambure. Zvuci toga glazbala blažili su bezbrojne jade. Zato su 
narodni pjevači prema svojim i tuđim doživljajima davali i imagi- 
narnomu banu Zrinjaninu, da se tamburicom tješi prije smrti, koja 
je imala doći za koji dan. Međutim zvuci tamburice osvajaju srce 


kćerke Zrinjaninova tamničara novskoga Mustaj-bega. S njom 


bježi Zrinjanin na slobodu. Mjesto ugođaja stratišta dolazi svad- 
beni ugođaj. S velikom se točnošću opisuje djevojački nakit i 
junačka oprema. Opis je djevojačkog nakita zamišljen statički, 
“ zato bi bio dosadan, da nije kratak. Naprotiv opis junačke opreme 
pretvara se u radnju, upravo onako, kako odgovara homerskomu 
kanonu Lessingova »Laokoona«. Kroz punih pedeset stihova mi 
pratimo sukcesivno komad po komad junačkog odijela i opreme i 
ne dosađujemo se, jer gledamo pred sobom, kako djevojka Begzada 
oblači i oboružava bana Zrinjanina. , 

Završetak pjesme danas nije više aktualan, jer se vjerski pro- 
zelitizam na jednoj i na drugoj stranj stišao, i svi se zadovoljavaju 
svojim posjedom: 

Kajkavska »Popevka o boju kod Siska«, koja može služiti kao 

ilustracija junačke epike i kao intermezzo u ciklusu hrvatskih ba-: 
nova; imade također nekih neobičnih estetskih i kulturno-povije- 
snih osobina. To je najtipičniji primjerak upotrebljavanja. figure 
anadiploze. Po obliku je to nešto tužaljka, a nešto epinikij. Dugi: 
stih bugarštice daje pjesmi dostojanstveni zamah i pokret. Reali- 
stički je shvaćena domovina, koja je u opasnosti: Tvarna i duhovna. 
dobra,. za koja se bore dva junačka tabora, jesu: »Turovo lipo 
polje«, »Zagreb lipo mesto«, »prelipi Kaptolom«, zlatni križ .na: 
katedrali, »turopoljski bili. hlib«, »kravarsko dobro vino«, »zagre- 
bačke mlade snahe« i »divojke zagrebačke«. Sva je pjesma pro- 
dahnuta nesvladanom tugom, koja je ucvilila »prelipu Bosnu i 
široku Romaniju« i u crninu zavila »slavni Carigrad«. 


: Možemo ići od pjesme do pjesme i u svakoj otkriti kakvu 
vrijednu značajku. 


Suvremenih akcenata možemo naći čak i u pjesmama o banu 
šelačiću, koje su inače dosta neizjednačene i rastrgane. 

; Narodni su pjevači bili opjevali, kako je oduševljenje za Je- 

lačića bana prodrlo i u Bosnu. Okolo Bihaća govorili su seljaci: 


Za dva za tri dana — eto nama bana! 


A raspoloženje u Hercegovini bilo je opjevano u pjesmi, koja 
se počinjala stihovima: 


Pivala su dica Ercegovci, 
Turska dica skupa i kršćanska: 
Eto bana do nedilje dana, 
Jelačića, silnoga junaka! 


U to skladno slavljenje »turske dice skupa i kršćanske« unosili 
su nesklad oni, koji su prijetili bosanskim muslimanima, da će 
Jelačić oteti i pogaziti njihove svetinje i njih same odvesti u 
sužanjstvo. Ali pjesma je (gotovo prije sto godina!) raspršivala te 
bojazni, jer je prikazivala muslimanske žene, kako govore: 


Pe e .» geni ć 

je junak srca gospodskoga! 
Kađa bane preko šćra trgne, m 
Izać ćemo na prozore kule, 
Otle ćemo njega pozdraviti, 
Kite cvića na njeg prosipati, 
Sumbul, bosilj i zlatnu kadifu 
I uz cviće košulje svilene. 


: Ciklus narodnih pjesama o hrvatskim banovima, u kojem se 
još na početku čuju i manje hrvatski zvuci (ban Derenčić odgovara 


iB Kolo 213. 


Otman-paši: »Ne pušćam te priko Ungarije!«), završava se s jedne. 


strane potpunim odcjepljenjem od Madžarske, a s druge strane 


ujedinjenjem svih hrvatskih snaga od mora do Dunava i od Žum-. 


berka do Drine. 

Vukovci nisu nikada. zamjeravali Vuku, što je »Ugričiće« 
Jakšiće istrgnuo iz ciklusa Sibinjanina Janka-i kralja Matijaša i 
stvorio za njih poseban ciklus. Još manje smiju oni zamjeravatš 
onima, koji oslobađaju narodne pjesme o hrvatskim banovima 
sramotnoga i sužanjskoga naslova »Ugričića i Hrvaćana« te stva- 


raju od njih posebnu jedinicu, u kojoj dolazi i povijest i umjetnost: 


do svojih prava. 

EMILIJ LASZOWSKI, ZAGREB 


OBITELJ GREGORIJANEČKIH 
1518.—1607. 


Gregorijanečki su starinom čisti Hrvati (autohtono posjedovno 
plemstvo), a nisu, kako je to spomenuto u »Hrvatskom Narodu« 
od 22. studenoga 1941., podrijetlom Slovenci, dok je negdje drugdje 
(prije više godina) pisano, da su bili Rumunji. To je razumljivo 3 
po tom, što u ono doba nije bilo u Hrvatskoj ni cigloga Slovenca; 
koji bi bio imao ma kakvu zemaljsku službu. To su mogli samo: 
domaći plemići. Uostalom, Slovenci nemaju autohtonoga plemstva. 
Da su Gregorijanečki i bili slovenski plemići, ne bi im to vrijedilo 
u Hrvatskoj, ako im to ne bi priznao Hrvatski Sabor. Nu takva 
priznanja plemstva, kojim se stiču sva prava hrvatskoga plemstva, 
dolaze mnogo kasnije, i u vrlo ograničenu broju. Drugo je bilo 
s ugarskim plemićima; oni toga nisu trebali, jer su bili »membrum 
s. Hung. coronae.« Uopće ima malo tuđih plemića, koji su polu- 
čivali hrvatski indigenat, a to su bili većinom pripadnici visokoga 
plemstva. E 

Makar da se je za ovu hrvatsku obitelj udomio naziv »Gre- 
gorijanec«, držim, da je pravilnije, da je nazivamo »Gregorijaneč- 
kima«, t. j. »od Gregorijanca«, jer je svoje ima dobila po posjedu 
Gregcrijancu, kako primjerice Črnkovački od Črnkovca, Puhako- 
vački od Puhakovca, Mirkovački od Mirkovca, Šaulovečki od Šau- 
lovca, Prašinski od Prašna, Stankovački od Stankova, Zrinski od 
Zrina, Gorjanski od Gorjana, Stubički (Stubicaj) od Stubice, Bre- 
zovački od Brezovca, Sesvetski (Mindozenti) od Sesveta, Prugo- 
večki od Prugovca i £. d. 

U staroj županiji križevačkoj stajalo je naselje ili dvorac na- 
zivan Gregorijanec (Gregoryancz). To je kolijevka stare hrvatske 
obitelji Gregorijanaca, ili bolje rečeno, Gregorijanečkih (de Gre- 
goryancz). Tamo se god. 1518. spominje plemić i tamošnji posjed- 
nik Đuro literat od Gregorijanca.! 

Moguće je, da se je ovo mjesto prozvalo po crkvi Sv. Grgura, 
koja je tamo stajala, a možda i po kojem vlasniku Grguru-Gre- 
goru, jer su mnoga topografska imena postala od imena posjednika. 


ĐURO GREGORIJANEČKI 


O pređima Đure Gregorijanečkoga zasad ne znamo mnogo, 
Svakako je Đuro Gregorijanečki bio naobražen čovjek, »literat«a,. 
i zacijelo bio vješt pravu, kad ga je god 1518. Baltazar Hobetić od 

Dobovca pred Tomom Bakačem, nadbiskupom ostrogonskim, ime- 
novao svojim zastupnikom. Tu se spominje s pridjevom »de Po- 
ljana«.? Sva je prilika, da je ovo imanje stajalo negdje blizu po- 
sjedu Gregorijancu, moguće, da je sam posjed Gregorijanec imao 
i drugi naziv »Poljana«. Tamo blizu je bilo imanje Hobetićevo, 
Dobovec. U jednom popisu »jobagiona« gornjega kotara grada 
Rakovca iz god. 1460. spominje se i posjed Poljana.3 
Za vrijeme banovanja Petra Berislavića god. 1520. (26. IV.) 
imao je Đuro Gregorijanečki čast viceprotonotara kraljevine »Sla- 
vonije« — Hrvatske, s naslovom »magister«, t. j. učenoga prav- 
nika“ Na jednoj ispravi bana Petra Berislavića, izdanoj u Pezerju 


24. kolovoza 1519., potpisan je »magister Georgius de Gregoriancz«.5. 
Njime otpočinje ugled ove hrvatske obitelji, koja do sto godina 


zaprema u Hrvatskoj vrlo odlično mjesto. 
Ako i nemamo potvrde za to, ipak možemo s nekom sigurnošću 


ustvrditi, da su njegovi sinovi bili Pavao i Ambroz Gregori- 


janečki. ' , 

Đuro Gregorijanečki, bivši meštar protonotar hrvatskoga kra- 
ljevstva, bio je god. 1530. već mrtav, ostavivši udovu Katarinu od 
Tarnovca, koja se je preudala za Nikolu Fočića, vlastelina u Su- 
tiaskom. Ona je god. 1530. imanje Gregorijanec (Gregoryancz), u 


županiji križevačkoj, pred zagrebačkim kaptolom zapisala svome 


mužu Fočićusa ..:. 
kći .PAVAO (L) GREGORIJANEČKI 
: Kadi gdje se je rodio Pavao Gregorijanečki, ne može se usta- 
noviti. Posvetio se je svećeničkom staležu i polučio doktorat bo- 
goslovlja (decretorum doctor). Već god. 1540. bio je kanonik štioc 
zagrebački. God. 1544. obnašao je čast vikara zagrebačkoga biskupa 
Nikole Olaha (kasnijega biskupa jegarskog). Taj ga je osobito ci- 
jenio i povjerio mu sve bogoslužje, pozvavši ostale kanonike, da 
mu se pokoravaju u svemu, što će određivati u povjerenom mu 
djelokrugu. Biskup je tada boravio u Beču na dvoru.“ God. 1548. 
postao je biskupom pečuhskim.? kose 
Tijesno je prijateljevao s Petrom Erd&dijem, kojemu je dapače 
posudio 200 for., da je mogao opet iskupiti grad Veresvir u Ugar. 
skoj. I inače mu je učinio velikih usluga. Zbog toga je Erd&dy njemu 
i njegovu bratu Ambrozu ispravom, izdanom od dvorskoga suca 
Tome Nadažda, darovao sve posjede u Golom Vrhu i Klinčaselima, 
u kotaru grada Okića, osim dijela u Klinčaselima, koje je posjede 
držala udova Strezemlej i starac Pavao vojvoda. Erd6dy je nadalje 
dopustio, da mogu svi kmetovi ovih posjeda, pak i oni, koji bi 
pridošli, oko dvora (curia), koji su tamo Gregorijanečki sagradili, 

kao i njihovi obdarenici i nasljednici, uživati šume i pašnjake u 
sučiji tržičkoj. Svi kmetovi u Golom Vrhu i Klinčaselima dužni su 
Gregorijanečkima, kao i njihovim nasljednicima, podavati od ze- 
malja i vinograda sva zemljišna podavanja i akove (vinsko poda- 
vanje od vinograda). Vinogradi opet, koje će Gregorijanečki za 
sebe odrediti, ostaju slobodni od daće. Ovu je darovnicu 6. srpnja 
1549. potvrdio kralj u Pragu izdanom darovnicom.s 

Kad je god. 1549. kralj Ferdinand sazvao sabor u Požunu, ko- 
jemu je bila zadaća, da se prouče i urede zakoni države (decreta 
regni), za koji je posao trebalo osobitih vještaka prava, pozvao 
je kralj iz Praga 14. ožujka 1549. »doktora teologije« Pavla Grego- 
rijanečkoga, kanonika štioca kaptola zagrebačkoga i vikara bisku- 
pije zagrebačke, da se pridruži pravnicima u tomu važnomu poslu 

Poslije smrti požunskoga kanonika Matije de Bews imenovao 
je Franjo de Wilak, biskup đurski i prepošt požunski, Pavla Gre- 
gorijanečkoga kanonikom požunskim, tim više, jer je ovaj već bio 
izabrani biskup pečuhski. To je biskup jegarski Nikola Olah 10. 
prosinca 1549. priopćio zagrebačkom kaptolu.!? 

U to doba pada, da je jegarski biskup Nikola Olah postavio 
Gregorijanečkoga i kanonikom jegarskim i rektorom oltara Sv. 
Križa u stolnoj crkvi jegarskoj. Imenovao ga je i arciđakonom de 
Szabolch.'! Uza sve ove podijeljene mu časti i beneficije ostao je 
Gregorijanečki i nadalje kanonikom zagrebačkim, jer je u to doba 
bilo još moguće, da ista osoba drži po više kanonikata. No konačno 
je ipak preselio u Požun, odakle se je mnogo brinuo kao vikar za 
biskupiju zagrebačku. Tako vidimo, da 17. ožujka 1550. poziva za- 
grebački kaptol, da kanoniku Benku od Dubrave oprosti neke pre- 
stupke i da ga opet postavi u uživanje kanonikata.!? 

Dne 4. srpnja 1550. imenovao ga je kralj izabranim biskupom 


zagrebačkim, a po tom se vidi, kakav je ugled uživao kod kralja. U 


važnim državnim poslovima Ugarske, a zacijelo zbog papinske po- 
tvrde, poslao ga je kralj u Rim, naloživši 20. travnja. 1550. ugarskoj 
komori, da smogne potrebni putni novac. 

Kad je imenovan zagrebačkim biskupom, dobi njegov požun- 
ski kanonikat Antun Vrančić. . 

Gregorijanečki je pošao u Rim, i odotuda je 8. srpnja pisao 
dvorskom sucu Nadaždu, da još nije ishodio papinsku dozvolu za 
biskupa, ali mu je papa otpustio plaćanje anata. Kad je uslijedila 
Potvrda pape Julija III., posvetio ga je za biskupa zagrebačkoga 
kardinal Ivan Toletarius 20. srpnja. Kralj je toplim pismom za- 
hvalio papi na izvanrednoj susretljivosti njegovoj, jer je sve uva- 
Žžio, što mu je po Gregorijanečkom predložio.“ Iz toga vidimo, da 
je Gregorijanečki bio vrlo vješt i u diplomatskim poslovima. 

Tek što se je povratio, imenovao ga je kralj svojim savjetni- 
kom u ugarskoj vladi, te je naložio 28. rujna komori, da mu, dok 
bude tu čast obnašao, isplaćuje 600 for. na godinu. Ujedno je ko- 
mori naložio, da mu izručuje porez (taxa) od 100 kmetova zagre- 
bačke biskupije, koje je trebao (Gregorijanečki) za uzdržavanje 
biskupskih gradova na granici. O tome je Gregorijanečki obavi- 
ješten 24. listopada i. g. 15 


Kralj ga je i dalje određivao za razna poslanstva po Italiji i 
po Njemačkoj, premda je on živo želio, da što prije dođe u svoju 
biskupiju. Nu i u ovim poslovima nije zanemario poslove zagre- 
bačke biskupije. Tako vidimo, da je 7. studenoga 1550. pisao za- 
grebačkom kaptolu pismo, u kojem ističe želju, da se što skorije 
povrati, a ujedno kori kaptol, što je uskraćivao dohotke kanoniku 
i rosanskom biskupu (Pavlu Zondiu) i što drži u uzama arciđakona 
Sebastijana Kerekesa.!6 


Pavao Gregorijanečki imao je kao novi biskup zagrebački vrlo . 


slabe dohotke, i kako sam piše, nije imao novaca, da si nabavi do- 
. stojno misno ruho, dok se u Zagrebu čuvalo krasno bijelo crkveno 
ruho s lijepim uresima, donešeno iz čazmanske kaptoiske crkve. 
Stoga je zamolio 29. studenoga 1550. Emerika Velikina, kanonika 
čuvara, da mu po sporazumu s kaptolom zagrebačkim i čazman- 
skim to ruho pošalje u Požun. Moli, da to donese »gosp.« Praščo- 
vački ili Korenjaki, koji će na prva Tri Kralja doći u Požun." 
Pavao Gregorijanečki mnogo je radio oko sabiranja zakona, 
što mu je bilo povjereno god. 1549., te je početkom god. 1551. bio 
već gotovo pri kraju toga rada. Javio je to 18. siječnja 1551. zagre- 
* bačkom kaptolu uz opasku, da će, čim se povrati kralj, dobiti do- 
zvolu, da se može vratiti u Zagreb!8. Nu taj posao oko uređenja za- 
kona dovršio je tek god. 1563. 


Biskup zagrebački dobivao je za svoje utvrde na Krajini ba- 
«rut, osobito za svoj biskupski grad u Zagrebu i Sisku. Kad je god. 
1552. kapetan Luka Zekel htio taj barut prisvojiti, uspjelo je Gre- 
gorijanečkomu, da to osujeti.!" To je bilo tim važnije, jer je stanje 
biskupovih gradova na udaru Turcima bilo vilo tjeskobno. U taj 
čas boravio je Gregorijanečki u Beču i mnogo radio o tom, da do- 
bije pripomoć za utvrđivanje grada Siska.20 

God. 1553. dne 12. travnja nalazimo biskupa Pavla u Šopronju, 
gdje zajedno sa kraljevskim namjesnikom prisustvuje saboru. Ona- 
mo .je bio pozvan i upravitelj (gubernator) imanja biskupije zagre- 
bačke. Vijesti o turskim provalama u Hrvatsku vrlo su zabrinja- 
vale biskupa, dok je istodobno Ivan Ungnad razgledavao hrvatske 
krajiške utvrde. Rečeni upravitelj biskupskih imanja došao je u 

Šopronj na zahtjev Sebastijana Balogdia, koji je u čas pada Čazme 
u turske ruke bio među njezinim braniteljima. Bilo je tu neko ne- 
suglasje između biskupa i Balogdia, pa stoga biskup moli kralja, da 
se upravitelj pošalje kući, gdje je prijeko potreban.?' Biskup Pavao 
mnogo se je trudio oko izmirenja Turopoljaca i Nikole Zrinskoga, 
koji je Turopoljcima bio oteo grad Lukavec.?? 

Već slijedeće godine 1554. premješten je Gregorijanečki na 
biskupsku stolicu đursku, gdje je biskupovao do god. 1565., kad je 
13. rujna imenovan biskupom u Kaloči, gdje je ostao do 21. listo- 
pada 1565. Biskupska stolica kaločka bila je ispražnjena od god. 
1543., nakon smrti biskupa Franje Frankopana. 

God. 1555. boravio je Pavao Gregorijanečki u Beču, otkuda je 
pisao zagrebačkomu kaptolu, da je saznao za smrt Pavla Čurine, 
biskupa kninskoga, valjanoga muža, i da kani na njegovo mjesto 
postaviti Nikolu, upravitelja ivanečkoga, tada župnika čakovačko- 
-ga. Na tom radi i kod kralja. Poziva kaptol, da mu ide na ruku.?ša 

Kao biskup zagrebački i jegarski darovao je Pavao Gregorija- 
nečki 24. lipnja 1556. svomu bratu Ambrozu predij Lipljane u ko- 
taru dubravskom, i to »more praediali«, nekoć Šimunčića i Fer- 
ljara.24 
Pavao Zondi, osnivač hrvatskoga zavoda u Bologni god. 1557., 
našao je u Pavlu Gregorijanečkom osobita promicatelja za ovu 
svoju osnovu, te se je mnogo nadao, da će ovaj svojim znatnim 
utjecajem kod pape meći pospješiti osnivanje toga zavoda.“ 

Kad je Pavao Gregorijanečki umro, nije dosad ustanovljeno. 
Eubel drži, da je umro 21, listopada 1570. u Jegru (J aurinum). 


AMBROZ GREGORIJANEČKI 


Gdje i kad se je rodio Ambroz Gregorijanečki, nije dosad 
ustanovljeno. Kad je nosio naslov »literatus«, mora da je učio više 
nauke, pravo i filozofiju i bio naobražen i učen čovjek onoga vre- 
mena. 

Sva je prilika, da je Ambroz počeo svoje djelovanje u službi 
knezova Zrinskih. Kad su 19. siečnja 1541. braća Ivan i Nikola 
Zrinski oteli Turopoljcima njihov grad Lukavec, a bili već gospo- 
dari tvrdoga Medvedgrada, dobivši ga od kralja, postaviše Ambroza 
Gregorijanečkoga za kapetana turopoljskoga i povjeriše mu grad 
Lukavec. Ova čast kapetana pod okriljem medvedgradske go- 
spode bila_je skopčana s većom moću i vlašću nego što su je imali 
i sami župani turopoljski. NT 

Kao vjerni »službenik« (servitor) bana Nikole Zrinskoga, 
obavljao je Ambroz mnoge važne poslove za Zrinskoga. Već god. 

1543. posredovao je u nekim važnim poslovima između Zrinskoga 
i dvorskoga suca Tome Nadažda, jer ga je već god. 1542. postavio 
Zrinski svojim punomoćnikom (procurator).27 I to posvjedočava, 
da je bio pravnik. God. 1543. odredio je Hrvatski Sabor Ambroza 
Gregorijanečkoga i Ivana Korenjaka, da vode neke pregovore 
s knezom Frankopanom Slunjskim. Počevši od god. 1544. obnašao je 
Ambroz službu zemaljskoga poreznika (dicator regni) kraljevine 
»Slavonije«. To je bio još god. 1556.2 U tom svojstvu mnogo je 
sudjelovao u radu sabora oko obrane zemlje od Turaka, osobito 
grada Sigeta, i o tom vodio račune. Tako je god. 1559. isplatio 
Nikoli Zrinskome po nalogu ugarske komore za god. 1555. plaću 
od 723. for. 2 

Ambtoz Gregorijanečki stekao je posjede i u Turopolju, i to 
u Odri (Sv. Jurju), od kojih je plaćao zemaljski porez 3 for.% 
Uživao je poštovanje i povjerenje Turopoljaca, jer ga je plemenita 
općina turopoljska izabrala svojim bratom i starješinom, te mu 


11. travnja 1546. darovala neke posjede u Buševcu, koje je prije . 


držao Berislavić. Imao je posjede i dvor (kuriju) u Podotočju i 
Brezovici, te mu Turopoljci dopustiše, da svoje krmke s ovih po- 
sjeda tjera u žir turopoljskih općinskih šuma.š! 

Imanja u Brezovici imao je po svojoj prvoj ženi Dori Mrnjav- 
čić, pa se je često pravdao s ostalim baštinicima zbog tih imanja, a 
napose s Franjom Mrnjavčićem (1560.—1568.). 

Ambroz Gregorijanečki uz svoga brata Pavla znao je znatno 
povećati svoje posjede. Njegov položaj u zemlji, pak veze sa 
znatnim osobama, njegova okretnost, a zacijelo i marno vršenje 
zadaća, mnogo su tomu doprinijeli. Tako evo god. 1546. dobi sa 
sinom Stjepanom od Nikole Zrinskoga i Stjepana Frankopana 
(zajednica dobara) imanje Podbrežje na Kupi kod Ozlja, što mu 
3. ožujka 1547. potvrdi kralj Ferdinand 1.32 

Ambroz oženio se drugi put Veronikom, unukom Đure Golca, 
koji je god. 1479. kao kaštelan rakovački dobio od kralja Matije 
imanje Sutinsko. Veronika je bila kći Golčeve kćeri Katarine, koja 
je bila udata prvi put za Ivana Stubičkoga, onda za Ivana Forčića 
od Butine Vasi i treći put za Ivana Bradu (1547.). Kada je Ivan Forčić 
počinio neku nevjeru, lišio ga je kralj imanja, koja je (Sutinsko, 
Bužin i Beretinec) 4. ožujka 1547. darovao Ambrozu Gregorijaneč- 
komu." Sa sinom svojim Stjepanom stekao je Gregorijanečki i 
neke dijelove kaštela Sutinskoga i ribnjak, što ga je držao Melkior 
Butka.34 , 

10. rujna i. g. darovao mu je kralj imanja Blaškovac i Drenovo 
u kotaru moravečkomu, a 1550. Gostović i Lovrečinu u križevačkoj 
Županiji. God. 1548. i 1554. njemu i njegovu sinu Stjepanu dao je 

kralj imanje izumrle porodice Pučića u Rakovcu u županiji križe- 
vačkoj, a 1552. dobio je Žitomir i Mlaku-Otok u kotaru mora- 
večkom.55 God. 1549. primio je u zalog od 8 for, neke zemlje i dvo 
Grgura Stanečeka u Lukavcu. 

U kuriji Gregorijanečkoga u Brezovici pomiriše se Turopoljci 
s Nikolom Zrinskim 13. studenoga 1553., kad im je ovaj vratio 
grad Lukavec.“ Predaju grada vršio je Ambroz .kao »prefekt dobara 
i specijalni službenik Zrinskoga« 19. studenoga 1553.37 

Kako vidimo, imao je načina i vještine, da stiče imanja i da 
polagano obogaćuje svoju obitelj. 

Ban Petar Erdčdy držao je velika imanja u Ugarskoj i Hrvat- 


skoj. Ugarska imanja i gradove Monjorokerek i Veresv4r upravljao 


je vrlo teško, jer je zaposlen banskim poslovima morao boraviti u 
Hrvatskoj. Zbog toga sklopi 13. veljače 1557. pred zagrebačkim 
kaptolom ugovor s Nikolom Zrinskim, kojim je Zrinski za rečena 
dva grada Erdčdyu ustupio svoje gradove Medvedgrad i Rako- 
vac. Pod Medvedgrad spadala su sela Kraljevec, Dedići, Petrovci, 
Hudibitek, Šepnica, Slamnovac i dijelovi Gračana i Černomerca. 
K tomu još i jedan top za posade vrijedan 1000 forinti, a u gotovu 
još 11.000 forinti.39 : 

Tek je to bilo ugovoreno, kad su već slijedeći dan 14. veljače 
sklopili Petar Erdody u ime svoje i svoje djece te Ambroz u ime 
svoje i svojih sinova Stjepana, Baltazara i Đure ugovor, kojim je 
Petar Erdčdy s privolom Nikole Zrinskoga zamijenio Medvedgrad 
s rečenim selima i prijevozima na Savi Grgurićev Brod i Kraljev 
Brod za posjede Gregorijanečkih u Rakovcu (nekoć Pučića) i do- 


.danih 500 forinti.3? 


Ovu zamjenu odobrio je kralj 3. prosinca 1561. i naložio 
kaptolu čazmanskom, da Gregorijanečke uvede u posjed. To je 
kaptol obavio 25. studenoga 1562., a da tomu nije nitko pri- 
govorio. 

Godine 1558. bio je Ambroz Gregorijanečki hrvatski podban 
i župan zagrebačke i križevačke županije, te je rukovodio razne 
nabave za uređenje utvrda ivanićke tvrđave i potrebna sredstva 
za hrvatske poslanike u Grazu.“! 

Godine 1559. očitovao je, da ne će imanje u Buševcu u Turo- 
Polju otuđivati, i ako bi to činio, prodat će ih samo Turopoljcima.t2 
Nato Turopoljci ponovno izdaše darovnicu na to imanje 16. ožujka 
iste godine njemu i sinu njegovu Stjepanu. Iste godine proda 
Martin Tercel iz Rakarja u Turopolju svoje posjede u Lekeniku 
Ambrozu za 35 forinti. Čini se, da je Gregorijanečki još i druge 
neke posjede držao u Turopolju, jer su Mraclinci i drugi plemići 

uložili prosvjed protiv kraljevske darovnice vrhu Mraclina, Kuća, 
Rakitovca, Buševca i Laza, učinjene po kralju.# 

Iste je godine Gregorijanečki po nalogu bana Erd&dya po 
kaptolu zagrebačkom uveden u posjed svojih posjeda: Sv. Nikola 
u Zelini, Petrovac, Mrazovac, Babča, Otok, Lučelnica, Mali Obrež, 
Buzin i Odra (Sv. Juraj) u zagrebačkoj, te Sv. Petar (Gepew Sz. 
Peter) u križevačkoj županiji. Uz njega su u te posjede uvedeni 
. (na polovinu) i neki odvjetci porodice Stubičkih (Stubicaj).“ 

God. 1560. obavljao je podban Ambroz Gregorijanečki po 
kraljevu nalogu neke važne poslove u Sigetu. S njim su tamo bile 
i druge neke osobe povjerenstva. To je putovanje trajalo 36 dana, 
pak je 2. ožujka 1560. kralj naložio ugarskoj komori, da Gregorija- 
nečkomu isplati putne troškove. 

U zagrebačkim događajima vidimo Ambroza prvi put godine 
1558., kad je kao podban sa biskupom jegarskim radio o pomirenju 
Đure Botke, katedralnoga arciđakona, sa Stjepanom Sesvetskim 
(Minzenthy).“ 

Godine 1560. dao je kanoniku štiocu Luki na uživanje neke 
posjede u Černomercu, u kotaru svoga grada Medvedgrada. Bila su 
to dva selišta, na kojima su živjeli kmetovi Vuk, Valentin, Đuro i 
Martin Horvati (Croati). Ta je selišta kanonik Luka dao na uži- 
vanje svom rođaku Ivanu Barberu iz Varalje.“ 

Sa Zagrebom dođe Ambroz skoro u spor, dok su građani zagre- 
bački još god. 1558. živjeli s njime u dobrom sporazumu, jer su mu 
kao podbanu, kad je došao na Kaptol, donijeli i počasni dar (o 
Duhovima) vina za 18 denara.# Kad su opet godine 1560. dolazili 
k njemu (dekan i 3 jurata) u poslu posjeda Černomerca i Gračana, 
dadoše mu na dar 25 naranača.+? na 

U to doba neprestano se je radilo na popravcima utvrda grada 
Zagreba, za koje je trebalo mnogo drva. Građani zagrebački za- 
moliše Gregorijanečkoga, da im dade za tu svrhu potrebna drva 
iz medvedgradskih šuma. On im to god. 1561. uskrati. Građani se 
na to potužiše banu Petru Erdčdyu, koji se kod podbana zauzme 
za njih. Dne 15. svibnja 1561. odgovori Gregorijanečki banu, da 
ne da drva, jer građani zagrebački hoće silom prisvojiti njegove 
šume, štoviše, oni dobivaju dohodak tridesetnice za uzdržavanje 
utvrda, pa bi ih mogli držati u redu, da hoće. Oni dapače drva, 
koja su za tu svrhu dobili, upotrijebiše za ogrjev. Naglašuje, da 
nisu nikad ni prije dobivali takova drva, niti u vrijeme, dok su 
Zrinski i njegovi pređi bili gospodari Medvedgrada. Zamolio je 
ujedno bana, da ga zaštiti, kako od građana, tako i od zapovjednika 
carske vojske u Zagrebu, kapetana Strosara. Ističe, kako ne uskra- 

ćuje Strosaru i vojnicima potrebna drva za ogrjev, a to čini i 
građanima, ako ga mole, nu drvo za građu ne će nipošto dati.# 

Iste godine 1561. primio je Ambroz od plemića i zagrebačkoga 
građanina Stjepana Lukarića i njegove žene Ane, kćeri plemića 
Đure Nemčića iz Jezerana, te Veronike Dragišić od Brezovice u 
zalog za 300 for. dio posjeda Babče u zagrebačkoj županiji. 

Godine 1562. prodao je Gregorijanečkomu Jakob Wilhelmi 
sa svojom ženom Dorotejom, kćeri Benka, svoj plemićki dvor u 
Maloj Gorici u Turopolju, a god. 1563. primio je Gregorijanečki u 
zalog od porodice Rako, građana zagrebačkih, njihove posjede u 
istoj Maloj Gorici za 48 forinti." 

Sva je prilika, da je god. 1562. stekao grad i imanje Mokrice 
u Kranjskoj na-međi Hrvatske kod Samobora, na koji je postavio 
svoj grb i natpis. Taj natpis je do god. 1795. stajao iznad gradskih 


vrata i glasio je: 


DOMINVS AMBROSIVS DE GREGORIANCZ 
SACRAE. ROM. CAES. MAJESTATIS CONSILIi 
ARIVS. REGNORUM SCLAVONIAE ET 
CROATIAE VICEBANVS ANNO MDLXII."? 


Ambroz je iza god. 1564. primio u zalog od Krste Ungnada 
polovinu imanja samoborskoga zajedno sa samoborskim trgovištem, 
što je obnovljeno 1567. Založna svota je iznosila 13.000 for. God. 
1578. iskupio je Ungnad to založeno imanje za 7.000 for. od Balta- 
zara, sina Ambrozova, i majke njegove Dore Mrnjavčić."* 

Ambroz je svakako bio dosta bogat, kad je god. 1567. htio 
kupiti cijelo to imanje, protiv čega je Đuro, susedgradski provizor 
Franje Tahya, prosvjedovao na Hrvatskom Saboru." 

God. 1568. izabrao ga je Sabor prisjednikom oktavalnog suda, 
koji se je imao sastati na Duhove iste godine.#* On je također 
rukovodio račune o novcima i o prinosima (subsidium) određenim 
za hrvatske utvrde. Zacijelo je nešto nereda bilo u tim računima, 
jer ga je Sabor god. 1568. i 1569. pozivao, da te račune uredi i 
položi. Pozvao ga je na to i kralj god. 1569.57 

God. 1569. ponovno je izabran za suca na oktavalnom sudu. 

God. 1570. bio je vrhovni nadstojnik živežnih namirnica (prae- 
fectus annonae), budući da je u to vrijeme vladao veliki glad u 
Hrvatskoj, pa Sabor nije dopuštao, da se izvoze. Ove namirnice su 
bile napose određene za carsku vojsku, kad bude boravila u 
Hrvatskoj. Sabor je 4. lipnja 1570. odredio, da se ovaj živež ne 
smije izvoziti izvan Hrvatske. Zato je pozvan Gregorijanečki, da 
O tom položi točan račun zajedno sa svojim pomoćnicima.? 

On se rado i često pravdao sa građanima zagrebačkim. Bile su 
to pravde zbog posjeda u selu Černomercu, Dediću, Biteku i 
.Novakima, te oko prijevoza na Savi (Kraljev Brod), u posjed 
kojega su bili građani uvedeni još god. 1508. i 1517. Držao se. o tom 
sud u Zagrebu god. 1570., ali pošto on nije došao na ročište, hio 
je osuđen.* Pravda ova tekla je još godine 1571., kad su zagre- 
bački građani 25. siječnja pred zagrebačkim kaptolom prosvjedovali 
protiv Gregorijanečkoga, koji je te posjede svudilj držao.“ 

Čini se, da je Ambroz Gregorijanečki nekako u to vrijeme, 
kad već nije mogao kupiti Samobor, obratio brigu svomu gradu i 
imanju Mokrice u Kranjskoj. Na posjedima mokričkim činili su 
mu mnoge štete susjedgradski kmetovi Tahya, s kojima je imao 
zbog toga velike pravde, god. 1570.9 

Još mjeseca veljače 1572. opet je Hrvatski Sabor tražio od 
njega obračune o ubranim porezima (dica). Bio je već u visokim 
godinama starosti, te je negdje prvih dana mjeseca travnja 1572. 
umro. Je li umro na Medvedgradu ili u Mokricama, ne znamo. 
Pogreb (exequia) obavljen je 7. travnja, a na njemu su bili od strane 
grada Zagreba gradski sudac Petar Supan, Ivan Dragovanić i neki 
slugani. Grad je dao za sprovod dvije svijeće (lucernae), koje su 
stajale 50 denara, i troška za izaslanstva 60 denara.4 

Čini se, da su prilike u njegovoj obitelji bile nekako za- 
mršene. Sin mu Đuro, koji se spominje god. 1557., valjda je umro 
u djetinjskoj dobi; drugi mu sin Baltazar slabo se spominje, kao 
da ga i nema, iza godine 1567., dok se treći sin Stjepan često 
spominje za očeva života. Baltazar se je, čini se, otuđio ili je nešto 
nedostojno počinio, kako ćemo to razabrati iz slijedećih činjemca. 

Ambroz je držao također predij Biškupec u kotaru zagrebač- 
koga biskupova grada. Nu kako nije imao za taj nikakovih isprava, 
oduzeo mu ga je zagrebački biskup Đuro Drašković. 

Ambroz Gregorijanečki ostavio je oporuku, ali njezina sa- 
držaja ne znamo. Znamo sama to, da je odredio izvršiteljima opo- 
ruke grofa Đuru Zrinskoga, Luku Zekela i nadbiskupa Đuru 
Draškovića. Stjepan Gregorijanečki uskratio je bratu Baltazaru 
baštinu, te se je zbog toga ovaj potužio 18. siječnja 1573. Hrvat- 
skom Saboru, pred kojim je Stjepan iznio to pitanje i tražio, da se 
Baltazar isključi od svake baštine, štoviše, molio je, da mu zabrani 
svaki pristup na gregorijanečke gradove i očeva imanja, jer bi 
.mogao onamo dovesti bratove neprijatelje. Unatoč svemu tomu, 
Baltazar nije odustao od traženja baštine.“ Iz svega se vidi, da je 
između braće postojalo nepremostivo neprijateljstvo. Uršula 
.Meknicer, punica Stjepana Gregorijanečkoga, i sam Stjepan, kako 
su kazivali, bili su spočetka (1572.—1573.) na strani buntovnih 

seljaka pod vodstvom Matije Gubca i obećali im novaca i barutii, 
ali kad se buna proširila, ustao je Stjepan protiv seljaka, a to se“ 
vidi iz njegova pisma iz Mokrica 1: veljače 1573., što ga je pisao 
barunu Turnu.# . 


STJEPAN GREGORIJANEČKI 


Ne znamo, kad se je rodio Stjepan Gregorijanečki; valjda prije 
god. 1550., te se je oko 1570. oženio s Martom Teuffenbach, po 
ženskoj krvi potomkom roda Aka-Arlandovića, nekoć moćne 
vlastele susjedgradske i zagorske. dr 

Parnicu s građanima zagrebačkim nastavio je Stjepan Grego- 
rijanečki, koji bude opet god. 1574. osuđen.# 

Kako je bilo uvijek velikih sporova između medvedgradske 
gospode i grada Zagreba, i to upravo zbog međa gradskih posjeda, 
zatražiše god. 1575. građani od kralja, da se provede ophodnja 
međa. Kralj je 23. ožujka 1575. naložio čazmanskom kaptolu, da. 
to provede. To učini kaptol po svom izaslaniku i u nazočnosti kr. 
povjerenika Petra Crnkovačkoga 17.—19. svibnja iste godine. Kad 
su izaslanici došli na Kraljev Brod i neku zemlju kod sela Hudi- 
biteka, prigovori međama u ime Gregorijanečkoga njegov službenik" 
Marko Marčinko Vukošević. Kod međa u Gračanima prigovori u 
ime Gregorijanečkoga njegov kmet Marko Koharić, a tako kod. 
međa uzduž Medvešćaka plemić Nikola Poturica, kaštelan medved. 
gradski, Isto se dogodi i kod međa u Petrovcima i Černomercu, gdje: 
prigovori međama kmet Gregorijanččkoga Martin Dedković-Jako- 
pović u ime svoga gospodara. Dakako, da je po tadanjim uredbama: 
bio Gregorijanečki pozvan, da za 15 dana dokaže svoje prigovore. 

U Černomercu imao je Gregorijanečki službenike Đuru Lučića 
i njegove sinove Ivana, Đuru, Grgura i Franju. O ovima se počeo 
raznositi glas, da hvataju ljude i djecu i da ih prodaveju u Tursku.: 
Protiv ove objede uložio je Gregorijanečki god. 1576..sa svojim. 
službenicima plemićima Jeronimom Gerecom i Đurom Brdovečkim, 


pred zagrebačkim kaptolom prosvjed ističući, da Gregorijanečki. 


drži samo valjane i dobre službenike.!! ' naa 

Na 5. i 6. veljače 1578. u Zagrebu svečano je ustoličen novi: 
ban Krsto Ungnad, a Stjepan Gregorijanečki izabran hrvatskim 
podbanom, a dosljedno i županom zagrebačke i križevačke župd- 
nije.72 : aj 
Grad je bio pun odličnih. sudionika Sabora, koji su tu priliku 
obilno slavili. Bio je tu i iza bana najodličniji zemaljski dostojan- 
Stvehik Stjepan Gregorijanečki. Kao vazda za vrijeme saborovanija: 
vrijedio je t. zv. »salvus conductus«, t. j. nepovredivost osobe: i: 

imetka. Na dan 8. veljače ostao je Gregorijanečki nešto dulje u 
gradu, zacijelo je bio negdje u gostima, pa je tek oko 10 sati u 
noći izlazio iz grada. Kako znamo, gradska su se vrata na glas zvona 
»Habernika« u 8 sati zatvarala. U Gradu je bila i carska posada, 
kojom je zapovijedao podkapetan Bartol Pernhard, dok je straž- 
meštrom bio Ivan Vurev, bajraktarom Ivan Radović, računovođom 
Mihalj Holcinger, a meštrom topništva Andrija Frajsleben. Brigu 
nad Kamenitim Vratima vodio je tada zlatar Petar Krupić, ujedno 
prisežnik gradskog magistrata. 

Kad je Gregorijanečki sa svojim slugama došao do Kamenitih 
Vrata, morao je čas pričekati, dok je došao vratar Krupić. Čekanje 
je razjarilo Gregorijanečkoga, i čim se je Krupić pojavio, uze ga 
Gregorijanečki psovati, nazove ga »kurvinim sinom«, navali na nj, 
nekoliko ga puta pljusne i počne mu trgati kosu s glave, obori ga 
na zemlju i uze ga nogama gaziti i udarati. Već je priskočio i jedan 
gregorijanečki sluga, koji ga. je uhvatio za kosu, hoteći ga još 
udariti sjekirom, i bio bi ga ubio, da nije sam Gregorijanečki do- 
viknuo: »Dosta jel« Na viku i zazivanje, pod Kamenitim Vratima, 
jer au se valjda okupila i čeljad iz Krupićeve kuće i drugi susjedi, 
prvi su nadošli podkapetan Bartol Pernhard i Ivan Vurev, nad- 
zornik straže. Došli su:i drugi, osobito vojnici, i sve vidjeli, što se 
je dogodilo. Od vojnika vidjeli su to Matija Herc, Vuk Svimhomer, 


“Ilija Burcer, Krsto Brodnik iz Pliberka, Mato Salinger, Simon Zom-. 


per, Sigismund Jerebičić, sluga poštara Rincherta i Andrija Hebih. 
Osim ovih bilo je i drugih plemića, koji su bili svjedoci ovoga 
nasilja Gregorijanečkoga.73 

To nasilje silno je uzbudilo građanstvo protiv Gregorijanečko- 
ga, te je ono tražilo zadovoljštinu za Krupića, ane manjei za se, jer 
se to dogodilo za »salvus conductus«-a. Građani su se na sve strane 
na to potužili, te bude određena istraga protiv Gregorijanečkoga. 
God. 1579. drie 9. lipnja preslušavao je po kraljevu nalogu Ladi- 
slav. Imprić Jamnički u nazočnosti svjedočanstva zagrebačkoga 


kaptola kanonika Blaža Đuraka 55 svjedoka, spomenute vojnike f 


mnoge plemiće, osobito Turopoljce, koji su bili na saboru prošle 
godine. Oni su gotovo svi potvrdili, da je Gregorijanečki istukao 
Krupića. Kanonik Antun Vramec, poznati naš kroničar, znao je za 
taj nemili događaj po pripovijedanju drugih i priznanju samoga 
Gregorijanečkoga. Preslušavanje je obavljeno u samostanu Franje- 
vaca na Kaptolu.“ 

Marta Teuffenbach, žena Stjepana Gregorijanečkoga, živjela je 
u Mokricama i tu je prije 2. srpnja 1578. umrla. Magistrat zagre- 
bački je odredio, da na njezin sprovod pođu Petar Supan, Ivan 
literat Jakopović i Marko literat. Kako se u spisima veli, ovi su 

pošli »u susret (obviam) pokojnoj gospođi plemenitog Stjepana 
Cregorijenstiiva =? jasno je, da je ona prevežena iz Mokrica u 
grobnicu Gregorijanečkih — valjda u Remetama. Kad je sprovod 
prolazio u Zagreb, prenoćili su gradski izaslanici (možda i svi su- 
dionici) u Černomercu kod Staneka, gdje su popili 8 pinta vina 
(po :5 krajcara) na gradski račun, dok je još 28. srpnja isplaćeno 
na račun putnoga troška u Mokrice 40 denara.75 
Stjepan Gregorijanečki svađao se i s Erd&dyma i njihovim či- 
novnicima okićkim, koji su mu grabili marvu na klinčaselskim 
pašnjacima, na što se je tužio Saboru 17. VII. 1578.7% 


God. 1581. oženio se Stjepan Gregorijanečki drugi put (pro. 


nunciatio nuptiarum) i spominje se, da je imao iz prvoga braka 
sinove Pavlai Nikolu. 

Stjepan Gregorijanečki dobio je od kralja ugarski barunat po- 
veljom izdanom u Pragu 11. listopada 1581. Grb Gregorijanečkih 
bio je: u crvenom štitu na prutu, koji s obje strane nosi zeleno 
lišće stojeći crni gavran, kojemu je vrat prostrijeljen strjelicom, 
iznad njega desno srebrena šesterokraka zvijezda, lijevo srebreni 
mjesec u rastu. Na kacigi gavran kao u štitu (bez pruta), plašt 
zlatni i modri-srebreni-crveni.7? 


Ni kod Sabora Stjepan nije bio omilio, štoviše, morao je imati 


dosta protivnika. Držao je, da mu valja položiti čast podbana. 


Poslao je Saboru 25. srpnja 1581. svoje odreknuće po svojim lju- 
dima, a to se Saboru nije ni najmanje svidjelo. Sabor ga je zbog 
toga odsutnoga ukorio i na njegovo mjesto izabrao varaždinskoga 
podžupana Gašpara Druškovečkoga." Kad je opet 28. listopada 
zasjedao Sabor, molio je Gregorijanečki po svojim izaslanicima, da 
mu se dade svjedodžba o njegovu dobrom, vjernom i valjanom: 


podbanovanju, očitujući, da je spreman sve nadoknaditi, ako je . 


komu učinio kakvu štetu. Sabor mu je izdao svjedodžbu, a tomu je: 
prigovarao samo podban Druškovečki."? 

...Dok je bio kod kuće dosta omražen, bio mu je prijatelj nađ- 
biskup kaločki Đuro Drašković, koji je 9. lipnja 1583. preporu- 
čivao. kralju za bana Tomu Erdčdya, a iza ovoga Gregorijanečkoga 
kao dobro posesionirana i sposobna za uzdržavanje vojske.?? 

. Stjepan je. bio i zapovjednikom četrdesetorice haramija na 
straži u Sredičkom, ali je tu službu samovoljno napustio —- na što 
se je David Ungnad 16. travnja 1584. potužio nadvojvodi Ernestu. 
— dok je doprinosio za gradnju utvrda! 

On je opet rukovodio upravu živeža za vojsku, nu i tu čini 
se nije bio odviše točan, jer ga je Sabor 1. srpnja 1587. pozvao, đa 
o tom položi račun.?? 

God. 1588. dne. 16. srpnja izabrao ga je Sabor kapetanom 200 
vojnika, koji su imali čuvati prijelaze na Kupi. Primio je za že 
opširna ovlaštenja. 

Zagrepčani su postajali u svakom pogledu vrlo oprezni prema 
Gregorijanečkomu, te su nastojali, da svoje »pravice« što bolje osigu- 
raju. Kako je Stjepan valjda god. 1579. opet tražio, da se ponovno 
uvede u posjed Medvedgrada i Kraljeva Broda na Savi, to su gra- 
đani protiv toga 25. studenoga 1579. uložili svečani prosvjed pred 
zagrebačkim kaptolom.st 


Pritužbe Zagrepčana nisu bile uperene samo protiv podbana : 


Gregorijanečkoga, već i protiv bana Ungnada, koji je gradu na- 
nosio razne psine i nasilja. Osobito su mnogo trpjeli građani za- 
grebački od banove vojske, koja je god. 1579. logorovala u Zagrebu. 
Vojnici su silno plijenili građanske kuće izvan grada, a i sam ban 
je dao za sebe mnogo otimati, prijeteći se ukućanima batinanjem, 
govoreći, da ori »nije samo ban i kapetan, već i kralj njihov«. Da- 
kako, da je Hrvatski Sabor, kojemu je bio glava ban Ungnad s pod- 
banom Gregorijanečkim, bio protiv Zagrepčana. Osobito su plem- 


stvo vrijeđale pritužbe građana, upravljene kralju i njegovu za- 


smjeniku nadvojvodi Ernestu. Tako stvori Sabor 20.—21. prosinca 
1579. tešku i nepravednu odluku, kojom odredi, da Zagrepčani: u 
gradu rade, što im je volja, ali da im se zabranjuje trgovanje po 


zemlji; stvorio je osim toga nečuvenu odluku, da se sabori nikad: 
više ne smiju obdržavati u Zagrebu, a tako ni veliki sudovi: aore“ 


generalia). Zatražiše i od kralja, da to odobri.5 
Međutim ni Zagrepčani nisu bili mirni, već su:i oni koju prije 
učinili Gregorijanečkomu. Vraćali mu milo za drago. U ponedje- 


ljak poslije Dorotejina pošli su gradski sudac Ivan Blažeković i 


neki gradski prisežnici i građani na Kraljev Brod na Savi, makar 


da je opet bio »salvus: conductus« zbog sabora u Požunu, pa su 


tamo kolce zabijene u rijeci za privezivanje skela posjekli i bacili 
u vodu. Bila je to očita buna, jer su građani i pucali iz topova; i 
zaposjeli ceste, štoviše, izveli su veliku demonstraciju pred kaptol- 
skim vratima, gdje su valjda boravili ban i podban. s 

Protiv toga je Gregorijanečki po svom službeniku Ivanu. Za 
trastu uložio: kod zagrebačkoga kaptola prosvjed.s 

Zaključak Sabora teško je djelovao na Zagrepčane. Protiv“ šaga 
zaključka podnijeli su pritužbu kralju u veljači 1580: i izbrojili:sve 
nevolje, koje su pretrpjeli od bana i podbana.57 

Kao da je Gregorijanečkom u duši bila usađena odkačivu 
mržnja na zagrebačke građane i njihove kmetove. On ih je na 
svakom mjestu progonio i činio im štete. Tako su postupali i nje- 
govi medvedgradski službenici. Nekako prvih dana god. 1579. uhva- 

tiše njegovi službenici gradskoga kmeta Andriju Fukca iz Obrežja, 
kad je htio blago napajati na Savi kod Kraljeva Broda. Oteše mu 
6 volova, 3 krave i bika, koje otjeraše u Klinčaselo na imanje Gre- 
gorijanečkoga. Nu to ne bijaše dosta. Svukoše do gola Fukca, sve- 
zaše ga i tako ostaviše na zimi. Isto tako su građanina Mihalja 
Kramara, kad je po svom poslu polazio na drugu stranu Save, na 
Kraljevu Brodu svukli do gola, vezali ga i ostavili na zimi. Dru- 
gačije se ne dogodi ni gradskom kmetu Pavlu Horvatu iz Krča, 
s kojega skinuše odijelo. 

I god. 1560. u proljeće, kad je građanin Ivan Bigon poslao svoje 
ljude na Kraljev Brod, da dovezu ulje, koje je stiglo s morskih 
strana, navališe ljudi Gregorijanečkoga na Bigonove ljude i oteše 
im konje, koje odvedoše u Mokrice. Kad je Bigon poslao svoga 
čovjeka, nekoga Kolomana, u Mokrice, da moli, da mu se vrate 
konji, dade ga Gregorijanečki batinati i zatvoriti i tek ga drugi 
dan poluživa pusti. Nije štedio ni gradske kmetove u Gračanima, 
koje je i nadalje sprečavao u uživanju medvedgradskih šuma, ma- 
kar da ga je radi toga nasilja ozbiljno opomenuo nadvojvoda 
Ernest, brat kraljev i njegov zamjenik za vrijeme kraljeva izbiva- 
nja. Otimao je Gračanima blago i dao ga odvesti u Medvedgrad, 
pa se tamo njime služio. U četvrtak poslije Duhova 1580. navališe 
službenici Gregorijanečkoga na selo Gračane i bez milosti oplijeniše 
kmetove, tako, da su mnogi jedva u košulji mogli pobjeći. Oteše 
im i koze. Navališe drugi put na žene, koje su prale rublje na po- 
toku Topličici, te ih isprebijaše i oteše im košulje i ručnike. Gra- 
đani zagrebački pritužili su se kralju na ta nasilja, i kralj je 20. 


veljače 1583. oštro ukorio Gregorijanečkoga i pozvao ga, da oteto 


nadoknadi i da bezuvjetno spriječi ovakva nasilja, koja u njegovo 
ime čine medvedgradski službenici. 


Stjepko Gregorijanečki nije bio bolji ni prema drugim svojim 


susjedima. On je pače uskraćivao pavlinskom samostanu u Reme- 
tama uživanje drva u medvedgradskoj šumi, koje je imao od 
pametara. Protiv toga nasilja uložio je vikar samostana O. Đuro 
Domjan prosvjed pred zagrebačkim kaptolom 15. travnja 1581. 

Nasilja Gregorijanečkoga već su prekoračivala svaku mjeru, 
pa se je bilo bojati, da ne dođe do očite bune protiv toga »nasljed- 
noga gospodara medvedgradskoga«. Štoviše, Gregorijanečki nije 
štedio ni kaptolske ljude na samom kaptolu, gdje je izlemao ne- 


. kog Šljivarića, pače je potvarao kaptol, da izdaje krive isprave, i 


napadao kaptolsko imanje u Drenčini, gdje je izmlaćen Franko 
Kolčić. I u Petrovini, na kaptolskom posjedu, počinio je neka na- 
silja. Nije čudo, da se je našlo ljudi, koji nastojahu tome stati na 
put i smiriti toga nasilnika. Valjalo je grad Zagreb i Gregorija- 

nečkoga izmiriti. Ovu tešku zadaću preuzeše na sebe Gašpar 
Alapić, bivši ban, prepošt Sv. Marije Nikola Mikac, potonji slavni 
branitelj Siska, podban Ivan Zabočki i Mihalj Vurnovečki, po- 
reznik (dicator) u križevačkoj i zagrebačkoj županiji. Vurnovečki 
se dao svom dobrom voljom na posao. Zacijelo je trebalo mnogo 
truda i nagovaranja, a valjda i ozbiljnih prijetnja, dok je došlo do 
toga, da se je Gregorijanečki sklonio na pregovore i konačno no- 
mirenje sa Zagrebom. Na 21. listopada 1584. pošao je Vurnovečki 
Gregorijanečkomu u Šestine, gdje mu je konačno uspjelo uglaviti 
točke mira. Svakako su i građani i predstavnici grada sporazumno 
radili, jer su svi željeli mira i sloge. 

I tako evo osvane za Zagreb velik i ugodan čas, kada 23. listo- 
pada 1584. osvanuše protivnici pred zagrebačkim kaptolom. Tu se 
nađoše na okupu Stjepan Gregorijanečki, gradski sudac Ivan literat 
Jakopović, Ivan Bigon, isluženi gradski sudac, Jakob literat Cerski, 
gradski bilježnik, Nikola Tihodić i Đuro Barber, isluženi gradski 
dekani, te Đuro Vinožganec, Petar Matanić, Duro Zlatar i Matija 
Makunić, gradski prisežnici. Od kaptola prisustvovahu Ivan od 
Dubrave, kanonik štioc, i Gašpar Stankovački, prepošt čazmanski. 
Na temelju mirovnih točaka od 21. listopada očitovao je Gre- 
gorijanečki: 


1. Davat će građanima zagrebačkim iz medvedgradskih šuma: 


sve drvo, koje će trebati za obnovu i uzdržavanje gradskih 
utvrda, dat će i građanima drva iz iste šume Medvednice, 
ako to budu zatražili od njega ili njegova činovnika, jer ne 
može dopustiti, da se šume uništavaju. . ' 

2. Kmetovi gradski u Gračanima ne će njemu ni njegovim na- 
sljednicima plaćati nikakve daće; pušta im slobodnu pašu 
na Medvednici osim u kestenovim šumama i žirovini, gdje 
to pravo nemaju ni njegovi kmetovi. Isto tako moći će se 
ovi kmetovi kao i građani služiti drvom za ogrjev, ali samo 
od suhih stabala, pak i drvom za gradnju. 

3. Nadoknadit će građanima sve parbene troškove u iznosu 
od 550 for., a to u onaj čas, kad mu se budu uručili svi 
parbeni spisi, koje u tom predmetu posjeduju zagrebački 
građani. 

. Kad je to ugovoreno, obje su nazočne stranke to potvrdile 
stiskom ruku. Tako je i na zadovoljstvo kaptola zaključen taj 


ugovor i mir, kako to veli bilješka na tom ugovoru: »napokon : 


sretno dovršeno«.? 
Obvezi naknade parbenih troškova zadovoljio je Gregorija- 

nečki 12. veljače 1585., kad je na ruke kaptola zagrebačkoga po- 

ložio 500 for. Međutim je 3. veljače i. g., kako je to redovita 

bivalo, bio izbor gradskoga zagrebačkog magistrata, Izabrani su 
drugi sa sucem. Ivanom Blažekovićem. Ovaj novi zbor gradskih 
otaca nije bio zadovoljan nagodbom i pomirenjem s Gregorija- 
nečkim. Stajao je na stanovištu, da po Zlatnoj Buli kralja Bele 
(1242.) pripada uživanje šuma na Medvednici gradu Zagrebu, te 
da ovu Gregorijanečki nepravedno svojataju za se. Gradsko vijeće 
odašalje kaptolu zagrebačkom svoga bilježnika Jakoba Cerskoga i 
prisežnike Grgura Mikulića, Krsta Brodnika i Gregora Streljarića, 
koji su 13. veljače pred kaptolom uložili prosvjed protiv pomir- 
benog ugovora s Gregorijanečkim, proglasivši ugovor od 23. listo- 
pada 1584. ništetnim. Isto učiniše i 16. i 19. veljače pred čazman- 
skim kaptolom, uloživši prosvjed i protiv svakoga izdanja i upisa 
ili potvrde rečenoga mirovnog ugovora.? 

I Hrvatski Sabor pozvao je na odgovornost Gregorijanečkoga, 
pa i bivšega bana Ungnada, zbog živeža, određenoga za javne 
svrhe, a koji si je bio Ungnad prisvojio. Račun o tom imali su 
obojica dati na narednom zasijedanju Sabora. ica 

Dok su Zagrepčani otkazali prijateljstvo Gregorijanečkome, on 
se je odlučno držao ugovorenoga sporazuma. Nije dirao ni u gra- 
čanske gradske kmetove, niti je što htio od njih ubirati. To je 
Gregorijanečki 24. rujna 1585. svečano izjavio, i potvrdio podžu- 
panu Benku Arbanasu i žup. suću Antunu Lackoviću, kad su došli 
k njemu u šestinski dvor. Izjavio je, da stoji odlučno na ugovoru, 
što ga je sklopio sa Zagrebom." 

Ovo ponovno napeto stanje između Zagreba i Gregorijanečkoga 
trajalo je do god. 1591., kad je .24. veljače došlo do ponovnog iz- 
mirenja pred zagrebačkim kaptolom, gdje su se našli Gregorija- 
nečki i predstavnici gradske općine: gradski sudac Grgur Dom- 
brin, Jakob Cerski, dekan, Mato Vernić i Ivan Pljuščec-Skalić, islu- 
ženi dekani, i drugi. Tu je uređen ugovor, kojim se zaboravljaju 
Sva nasilja, a građanima i kmetovima njihovim osiguravaju užitci 
u medvedgradskim šumama." š 

Gregorijanečki je platio troškove parnice. Za veću sigurnost 
je taj ugovor 9. lipnja 1591 pred zagrebačkim kaptolom potvrdio 
i sin Stjepanov Pavao Gregorijanečki, obećavši, da će ga i sam 
obdržavati." Ali zagrebački građani nisu izručili Gregorijanečkomu 
parbenih spisa, kako je to bilo ugovoreno, pak su stoga braća 
Pavao i Nikola Gregorijanečki prosvjedovali 11. listopada i. g. pred 
zagrebačkim: kaptolom.% I Nikola Gregorijanečki potvrdio je re- 
čeni očev. ugovor sa Zagrepčanima pred požunskim kaptolom 14; 
prosinca 1591.9 "om: 

“Kako vidimo, od 1585. malo se javljao stari Stjepan Gregori- 

janečki, koji je, zacijelo starošću i bolešću sputan, predao upravu 
svojih imanja sinovima Nikoli i Pavlu. ' 

God. 1591. bio je Stjepan Gregorijanečki kapetan pješaka Kra- 
ljevine, te mu je određeno, da sa deset haramija pazi u gorama 
oko Šišljavića i na Kupi. Tužio se je na bana Tomu Erdčdya, da 
je prema Mokricama, imanju Gregorijanečkoga, podigao nekakve 
nasipe i opremio ih posadom i lumbardama. To je iznio pred Sa- 
bor, te je određeno povjerenstvo; da to ispita. 

Mjeseca siječnja 1592. Stjepan je obolio, pa stoga nije mo- 
gao na vojnu. Po odredbi Sabora imali su ga pozvati Stjepan 
Budoci, katedralni arciđakon, i Gašpar Petričević, viceprotonotar, 
da se na časti kapetana zahvali! ' 

Skoro je poslije toga umro. : 

U protokolu Loci credib. zagreb. kaptola VI. 156 stoji ispod 
neke Gregorijančeve fašije od god. 1581. latinska bilješka: »Kako 
je Gregorijanečki obje fašije pravično učinio, tako je postigao sre- 
tan konac svoga života: kljast, nijem i nepokajan« (mancus, mutus, 
impoenitens. etc.).!9 

O ostaloj dvojici sinova Ambroza Gregorijanečkoga Đuri i 
Baltazaru, braći Stjepanovoj, ne znamo drugo, osim onoga što je 
rečeno o njima, kad smo govotili o Ambrozu i Stjepanu Gregori- 
janečkome. Kako su svršili, ne znamo. : 


PAVAO (IL) GREGORIJANEČKI 


Nepoznato nam je zasad, kad se je rodio Pavao Gregorija- 
nečki, sin Stjepana i Marte Teuffenbach. Svakako je bio stariji od 


svoga brata Nikole. O njegovoj mladosti i odgoju ne znamo ništa. 


kazati, ali je sigurno, da je imao odgoj onakav, kako su ga imali i 
drugi sinovi uglednih hrvatskih plemića. 

Ni o njegovoj mladosti ne znamo ništa kazati. Izvjesno je, da 
je odgajan u duhu svoga vremena, da bude spreman braniti domo- 
vinu od neprijatelja. 

Kad je god. 1593. odstupio Đuro Petev kao kapetan hrvatskoga 
kraljevstva, postavio je Hrvatski Sabor kapetanom Kraljevine 
Pavla Gregorijanečkoga. Pod njega su spadale posade u Hrastil- 
nici (50 pješaka), Sisku (50), Drenčini (50), Letovaniću (50), Go- 
rama (50), Pleteru (50), Sredičkomu, gdje je bilo sijelo kapetana 
(50 konjanika i 100 pješaka), Degoju (25), Dunarić slapu (10), u 
Šišljaviću (10), Rečici (20), kod Sv. Kate u Turopolju (Dubranec) 
(10), Kravarskom (10), Petrovini (10), Pešćenici (10), Lekeniku (10). 
Ovim posadama imao je kapetan zemlje Gregorijanečki postaviti 

na čelo marne vojvode, i sporazumno s isplaćivačem i nadgledni- 
kom brinuti se za barut, potreban Krajini. Za vrijeme vojne zavisit 
će kapetan o banu. Isplaćivaču i nadgledniku bio je dužan kapetan 
dati na uvid račune o izdanom novcu.!? 

Ovu važnu i odgovornu službu vršio je Gregorijanečki marno 
sve do god. 1598., te se je na više mjesta pokazao junakom. U ljetu 
te godine oboli, te nije mogao vršiti svoju službu. Stoga se je u 
Saboru 26. kolovoza odrekao te časti, a na njegovo je mjesto po- 
stavljen Krsto Mrnjavčić, koji je dotad bio u službi kod Đure 
Zrinskoga.!93 

Zacijelo se je sklonio u Mokrice, gdje je skoro zatim i umro, 
možda iste godine. 

Kako je bio neoženjen (koliko dosad znademo), nije ostavio ni 
potomstva. Neumrli naš August Šenoa učinio je Pavla Gregorija- 
nečkoga dragom osobom romana »Zlatarevo Zlato«,y ako i nije 
Dora Krupićeva, ljubljena njegova zaručnica, nikad živjela. 


NIKOLA GREGORIJANEČKI 


O mladim danima Nikole Gregorijanečkoga, mlađeg sina Stje- 
pana Gregorijanečkoga i Marte Teuffenbach, ne znamo gotovo 
ništa. Za sada ne znamo ni kad i gdje se je rodio. Tek pod konac 
života njegova oca ima nešto spomena o njemu. Po očevoj smrti 
boravio je najviše u Mokricama, koje su po svoj prilici njemu pri- 
pale. Tu je god. 1598. imao parnicu s vlastelom Konjskima oko 
nekog otoka na Savi.!#* 

Nekako je“u to vrijeme ubio Petar, kuhar Nikole Gregorija- 


nečkoga, nekoga turskog zarobljenika, o čemu se je god. 1599. 


raspravljalo na Hrvatskom Saboru. Gregorijanečki je obećao tu 
stvar urediti.%5 Kako je Nikola imao i dio u Brezovici, to je pc 
zaključku Sabora god. 1600. imao podavati od Brezovice dva pod- 
voza za radove u Pokupskom, gdje su se gradile utvrde protiv 
Turaka.106 

Zagrebački građani nastaviše povrede međa medvedgradskih, 
zbog čega je Nikola Gregorijanečki prosvjedovao na Saboru, da se 
Obrani od Zagrepčana.!97 

Kad je god. 1602. Krsto Obričanin izručio Stjepanu Gušiću 


kapetaniju žumberačku, povjerio ju je Gušić Nikoli Gregorijaneč-, 


komu, »barunu Mokričkomu«, s gradom i sa svim žumberačkim 
uskocima. Gregorijanečki je preuzeo s gradom 8 mušketa, 12 tol- 
Pača i 5 mužara sa svim urbarom. Tako je Gušić 19. veljače i. g. 
izvijestio nadvojvodi,!% 

Oko god. 1602. nastojali su građani zagrebački, da otkupe od 
Nikole Gregorijanečkoga imanje medvedgradsko i pripoje ga. po- 
šjedima grada Zagreba, tim više, jer je bilo založeno za 600 for. 
dvojici zagrebačkih kanonika. U tom pothvatu posredovali. su 
Franjo Gall, gospodar Brežica, i Marko Anton Muskon od Turnam- 
harta u Kranjskoj. : 

God. 1603. prosvjedovao je Nikola u Saboru 22. veljače protiv 
smetanja međa medvedgradskih, koje gu činili zagrebački gra- 
đani.119 

Kad i gdje je umro (po svoj prilici u Mokricama) Nikola 
Gregorijanečki, zasad ne znamo. Znamo samo to, da je 7. ožujka 
1607. bio mrtav. Ove je naime godine njegova udovica Ana Manija 
de Ankern prosvjedovala na Hrvatskom Saboru 22. ožujka protiv 


proglašenja plemićkoga lista Gašpara Doktorića i njegovih rođaka, , 


tvrdeći, da su to njezini kmetovi!!! 

S Anom Marijom de Ankern rodio je Nikola: Gregorijanečki 
dva sina: Petra, koji se rodio u Lužnici (Losnicz) 2. svibnja 1602. 
i umro u Mokricama 24. siječnja 160?., Stjepana, koji se rodio u 
Mokricama 2. srpnja 1606. i tamo umro 28. siječnja 1609., te dvije 
kćeri: Martu i Anu Mariju. Obadva sina pokopani su u gradskoj 
kapelici pred mokričkim gradom. Napisi na njihovim grobnim 
pločama glase: ' 


I. 


PETRVS FILIVS SP(ECTABI)LI AC MAG(NIFIJCI 

DOMINI DO(MINI) NICOLAY DE GREGORIANCZ, NATVS 
EST IN LOSNYCZA DIE + II + MAY ANNO DOMINI + 1602. 
IN DOMINO AVTEM OBDORMIVIT ET HIC SEPVLTVS 
EST DIE 24. IANVAR ANNO...t2 


(I. 


STEPHANVS FILIO SP(ECTABI)LIS AC MAG(NIFI)JCI 
DOM(ID)NI DO(MI)NI NICOLAY DE DE GREGORIANCZ, 
NATVS EST IN MOKRICZ DIE + II + IVLY ANNO : DOMINI 
1606 IN DOMINO ENIM QBDORMIVIT ET HIC SEPVLTVS 
EST 28. IANVAR : ANNO DOMINI 1609: 


Obje ove ploče stajale su do nedavna na vanjskom sjevernom zidu 
kapelice do grada Mokrica, te su mjeseca studenoga 1941. predane 
na čuvanje družbi »Braće Hrvatskog Zmaja« i nalaze se u Kame- 
nitim vratima u Zagrebu. ' 

Nekoć su nadgrobne ploče stajale u mokričkoj kapelici, te su 
istom u novije doba prigodom obnove kapelice bile stavljene na 
vanjski zid. Tom se zgodom naišlo i na grobnice, koje su zasute. 

Udovica Nikolina odgajala je vrlo marno svoje kćeri, i kao 
naravna štitnica mnogo se brinula za njih. Kad su zagrebački gra- 
đani Đuro Matija Cinaberski i Jakob Gasparin počeli neovlašteno 
kopati rude zlata i srebra na medvedgradskoj gori, ona je 21. listo- 
pada 1610. odlučno prosvjedovala protiv toga.!13 

God. 1613. ustupila je grad Medvedgrad Đuri i Nikoli grofo- 
vima Zrinskima, protiv česa su opet zagrebački građani prosvje- 
dovali.!!“ ' 

Nakon toga čini se da se je sa djecom povukla u Mokrice. 

Kći Nikolina Ana Marija udala se je prvi put za Petra grofa 
Erdčdya, a drugi put za Ivana Mateovića Marčinka, plemića i vla- 
stelina zagorskoga. Bio je ovaj potonji već u poodmakloj dobi 
života. Za nj bila je već god. 1639. udata.Uz pristaroga muža nije 
živjela upravo kreposno, što joj je grof Petar Erd&dy ml. svojim 
pismom iz Dugoga Vrha kruto spočitnuo. Živjela je tad u Stubici.!!5 
Imala je zacijelo neprilika sa svojim imanjima, jer je god. 1639. 
kralj Ferdinand III. naložio karlovačkom generalu Vuku Franko- 
panu, Ivanu Draškoviću, Nikoli i Petru grofovima Zrinskim, Tomi 
Mikuliću, svom personalu, i Ivanu Ručiću, podžupanu zagrebačkom, 
da je imaju braniti u poslovima njezinih imanja u Hrvatskoj i 
Ugarskoj, napose pako od Nikole Malakocija.!!* Držala je i neke 
posjede oko Susjedgrada u Bizeku, Borčevcu, Dolu, Stenjevcu, 
Polanici, Bukevju i Novacima. Ta imanja je odstupila barunu 
Franji Čikulinu, a palatin Franjo Veselenyi izdao je god. 1647. za 
to darovnicu Čikulinu, a kralj god. 1648. taj odstup potvrdio.!!7 

Druga kći Marta udala se je za baruna Ivana Moskona. Imala 
je kćer Evu Suzanu, koja se prvi put udala za posljednjega grofa 
Ivana Čikulina (f 1746.), a drugi put za Ulrika Perkovića. 

God. 1661. 6. svibnja potvrdio je kralj Leopold gospođi Marti 
i djevojci Ani Mariji, kćerima Ane Marije Ankern, udove Nikole 
Gregorijanečkoga, sve posjede u Gregorijancu, Sv. Petru Čvrstecu, 
Sigetu, plemićku kuriju Prodarić, zatim Sv. Petar, Gornji i Donji 
Konec, Ledinu, Kraljev vrh, Babince, Zalatinu, Vrh i Kušlevec u 
županiji križevačkoj, te Buzin u varaždinskoj županiji, pak Zelinu, 
Lomnicu, Sv. Nikolu, Debeni, Brokuvac, Dvorjani, Petrovac, Mra- 
zovac, Bapču, Otok, Lučelnicu, Mali Obrež, Buzu i Odru sv. Juraj 


f 


u zagrebačkoj županiji.!!3 ' 

RODOPIS GREGORIJANEČKIH 


Đuro Gregorijanečki (»de Poljana«) 
spom. 1518. : 


Viceprotonotar kraljevine »Slavonije« — Hrvatske 1520. 





X Katarina Tarnovačka 
spom. 1530. 


bori 








ORMIVI | 
ZL VSEST | 


ANSI 


Pavao (1.) Ambroz Go 
spom. 1540. sp. 1541. + 1572. x Se 
biskup zagrebački (od 1550.) zem. poreznik kralj. »Slavonije« || ia 
biskup đurski (od 1554.) (od 1544.) padao 2 ad 
biskup kaločki (1565.) . podban hrvatski, veliki župan 8227. 

T 21. X. 1570. (7?) zagreb. i križev. (od 1558.) Ko 
1. X Dora (Ana) Mrnjavčić od me 
Brezovice maze 
2. X Veronika Stubička (Stubiczay) Bo sena 
Duo Baltazar Stjepan 
sp. 1557, sp. 1557. 1573. oko 1550.—1596. 


podban hrvatski, veliki župan 
zagreb. i križev. (od 1578.) 
barunat (1581.) 


dd 





1. X o. 1570. Marta Teuffenbach redak Za ok ji. <a. 

2. X 1581. (?) (# 1578.) “x WS" zA Ss 

(1.) Pavao (11.)* (1.) Nikola a Kr PAK z z& r 

sp. 1590. f 1598. (?) sp. 1590, t 1607. RE 3 b > pa TT A 
kapetan kraljevine (1593.) kapetan žumberački (1602.) > hote) <; : 2. | £. 

X Ana Marija de Ankern 1 s sam: bik 2 s7 m pu 

Petar Stjepan Marta Ana Marija nee & =: s m ZR 

* 2, V. 1602. * 2. VII. 1606. sp. 1610. 1. X Petar Erdody SIMA X" ru xi 
+24. 1.16... # 28. 1. 1609. X Ivan barun Moskon 2. X Ivan Marčinko DA E: Tar 
l Pu i m. hm 


u 


Eva Suzana 
1. X Ivan grof Čikulin (t 1746.) 
2. X Ulrik nome 


"MS, 


(2.) Jakob — (2) Ivan _ (2.) Laura 


ORLA NC ž 


PVLT 
ZA KAN 


dh 


i 


MINIĆOLAUD 


pa 
ty 
2 


& 


PEKE 
\GPa 





* Opisan u Šenoinu »Zlatarevu Zlatu«. 

NADGROBNE PLOČE PETRA I STJEPANA GREGORIJANEČKOGA 


VEZE GREGORIJANEČKIH S TAHIMA SUSJEDGRADSKIMA 
“I PLEMENOM AKA TE DRUGIM RODOVIMA 


Ivan Tot Susjedgradski od plemena Aka 
X Irenija Dombo 


$ Doroteja 
A *X Andrija Henning 
l 


Ivan 
X Katarina kći pra Sebriacha 


Margareta 
X Ivan Banffy 
U 


Katarina 
X Guro Teuffenbach 
l 


Andrija 
X Uršula de Meknitzer 
I 


Marta 
X Stjepan Gregorijanečki 





Pečat i autograf Stjepana Gregorijanečkoga 


Bal: Arkiv zagrebačkog kaptola. Loc. cred. G. 89. — ?* Starine V. 174. 
U ispravama pisano Hobetić i Hubetić. — 3 M. O. D. L. 35627 u Drž. ark. 
u Budimpešti. —£+ Starine V. 178. — 5 Drž. ark. u Zagrebu. D. m. ac. 1519. 
ave Laszowski: Monum. Habs. III, 192. — 7 Eubel: Hierarchia III. — 
8 Lib. reg. 1. 77 u Drž. arkivu u Zagrebu. Bojničić: Darovnice kralja Ferdi- 
nanda. — % Laszowski: Monum. Habsburgica, 327. — 19 Karacsony: Monum, 


eccles. V., 243. — 11 Ibidem, — 1% Laszowski: o. c. III, 367. — 13 Eube!: 

0. 6.111. Laszowski: 0. c. 369. — 14 Karacsony: 0. c. 379, 417. — 15 Tbid. 378. 
— 16 Marčelović: Regesta. — 17 Karaczony: 385. — 18 Kercselich: Hist. eccl. 
Zagr. 229. — 19 Ibid, 433, 439. Laszowski: Monum. Zagreb. XII., 322. — 
20 Šišić: Acta comit. [., 374. — 21 Ibid. 455. — 22 Laszowski: Cod. Turop. II, 
311. — 28 Eubel: 0. c. — 234 Arkiv zagreb. kaptola i Act. cap. antiqua, — 
24 Arkiv grof. Oršića, u drž. ark. u Zagrebu. — 25 Klaićev čl. o bolonjskom 
zavodu u Vjes. zem. arkiva 1912., 218. — 28 Laszowski: Cod. Turop. IIL, 
81, 85. — 27 Barabas: Cod. Zrinianus I. 42, II. 147. — 25% Šišić: Mon. Comit. 
11. 309, 322, 409, 410, 440, 447—452. Laszowski: Cod. Turop. III., 366. — 
29 Barabas 0. c. II. 326. — % Laszowski: Cod. Turop. III. 127., god. 1546. 
s je 4 for. (127). — 31 Ibid. 102, 103. — 32 Bojničić: Darovnice kralja 

erdinanda I. Barabas: Cod. Zrinianus II. 192. — 33 Ibidem Bojničić: Da- 
rovnice. — 84 Ark, zagr. kaptola: Loc. cred. B. N. 7. — 85 Bojničić 0. c. — 
3&Laszowski: Cod Turop. [II., 325. — 37 Ibidem 328. 341. — 38 Barabas: 
0. €. IL, 347. — 39 Ark. zagreb. kaptola. Loc. cred. G. 165. Kukuljević: 
Medvedgrad. Ark. za jugoslav: povj. III. — 40 Laszowski: Mon. Zagr. XII, 
435. — 41 Šišić: Mon. Cem. III, 41, 45. — 42 Laszowski: Cod. Turop. IL, 
415, 416, 422. — 43 Ibid. 431. — 44 Laszowski: Cod. Turop. III., 530, 534. — 
45 Laszowski: Mon. Habs. IV. rukopis. (Resolutiones regiae IV., 141, u drž. 
ark. u B. Pešti.) — 46 Laszowski: Mon. Zagr. XII. 384. — 47 Ibidem 417. — 
45 Ibidem XIII, 54. — 4 Ibidem XIII., 73. — 50 Ibidem 423. — 51 Ibidem 
XII, 432. — 52 Ibidem 441, 444. — 53 Kukuljević: Napisi 142. — 54 Arkiv 
zagreb. kaptola. Loc. cred. Protoc. III. 380. Kercselich: Not, praelim. 457 
i saborski zapisnik god. 1758. — 55 Šišić: Mon. Com. III., 365. — * Ibidem 
197. — 57 Ibidem 226, 228, 233, 240—244. — 58 Ibidem 244. — 5% Laszowski: 
Mon. Zagr. XV., 67. Šišić: o. c. IV. 279, 280. — 6 Ibidem 69. — #1 Ibidem 81. 
62 Šišić: 0. c. 295. — 83 Ibidem 340. — 64 Laszowski: Mon. Zagr. 1572. — 
€ Nadbiskupski arkiv u Zagrebu: Donationalia fass. VII., br. 297. — 


& Šišić: o. c. IIL, 364, 370. — # Horvat R.: Seljačka buna, Sarajevo 1897.: 


— 6 Ivančan: Potomci plemena Ake. Ark. vjes. zem. ark. VII. — & La- 
szowski: Monum. Zagr. XV., 127. — 70 [Ibid., 145—161. — 7! Laszowski: 
Monum. Zagr. XV., 166. — 72 Šišić: o. c. IV. 3. — 73 Laszowski: Monum. 
Zagreb. XV. 203—211. — 74 Ibidem. — 7 Laszowski: Mon. Zagr. XVI. 227. 
— 7ša Šišić: Mon. Com. IV. 13. — 75 Ark. zagr. kapt. Prot. VI. 163. — 
77 Bojničić: Der Adel von Kroatien und Slavonien. — 75 Šišić: Mon. Com. IV. 
65. — 79 Ibid. 71. — 9 Ibid. 103.— # Ibid. 132. — #2 Ibid. — Ibid. 249, 256. — 
% Laszowski: Mon. Zagr. XV. 218. — % Ibid. 221—224. — % [bid. XV. 228, 240. 
— 5 Ibid. 229—235. — % Ibid. 264. — % Laszowski: Mon. Zagreb, XV. 250, 
— 90 Ibidem 275—284. — 9% Ibidem 287. — #2 Ibidem 288, 290, 292. — 
9% Ibidem 294. — 9% Ibidem 299. — 9%5 Laszowski: Monum. Zagreb. XVI. 7. 
— 9 Ibidem 31. — 97 Ibidem 40. — 98 Ibidem 49. — 9% [bidem 270. — 
1% Ibidem 280. — '" U arkivu zagreb. kaptola. — 1% Šišić: 0. c. IV. 294. 
— 103 Ibidem 386. — 104 Ibidem TV. 391. — 105 Ibidem 397. — 106 Ibidem 406. 
— 107 Ibidem 441. — 1% Lopašić: Act. confin. II. 299. — 1% Laszowski: 
Monum. Zagreb. XVII. 388, 389. — 119 Šišić: 0. c. 441. — 1" [bidem o. €. 
IV. 480. — "2 Svakako prije god. 1607. — 15 Laszowski: Monum. Zagreb. 
XVII. 294. — 114 Ibidem 348. — 1!5 Ark. Sermage: fass. VI. N: 541 u držav. 
arkivu u Zagrebu. — ''* Arch. Josipović: missiles u drž. arkivu u Zagrebu, 
— 117 Ibidem Arch. Sermage. — 118 U drž. arkivu u Zagrebu, Arch. Sermage 
fass, III. N: 181. 


298 


KATEDRALA 


Svagdi je kroz suzu vidin. Nježina slika mene posvuda prati: 
Sva natopjena suzon pri mojin se očima bili, 

Sva zalivena suncon u mojoj duši se zlati. 

Nika' nisan ništa lipšeg vidija kroz svoj život cili. 


Još ka malešno dite ja san se pri njon zaustavja, 

I otvorenin ustin ja san tu lipotu zadivjen gleda; 

Pa onda pun lipa bogatstva, ja san nju tada ostavja, 

A srce mi bilo puno sjaja i skrušenja, šta se nikomu ne da. 


Sve su se lipote svita po njojzi jedinoj rasule, 

Pa ka izlivena o" biloga voska, 6la, ka o" mramora stoji. 
Prvi' majstora ruke po njojzi lipote su sasule, 

I ona se nikaka vrimena, nikih nevera ne boji. 


O ponose dragi i lipi, ko te je taku dičnu sazida 
U modre naše visine, pa tute sad prkosno stojiš 
kroz godine duge i mučne, kano starica sida, 

al poput mladoga momka, ti se nikog ne bojiš. 


Ko je te ogromne stine diga, da zaslipe moje oči?! 
Nisu li anđeli jaki primali o" slabi' i judi, 

Što duv.in bijaše jači, neg tilesne snage i moći, 

I oni zidaše dom taj, šta udivjenjen mi ispunja grudi. 


O moja najdičnija crkvo, ja ti se, ka uvik, molin i danas: 
Neka kameni lavovi bisni, šta čuvaju tvoja vrata, 
Sveti taj dom naših predaka nek očuvaju za nas, 
Koji smo samo tilom daleko; nek obrane tu diku 'Rvata! 


Io oluja bisnih kupolu ponosnu sveti Miovil nek čuva, 

Onaj, šta kopjen u ruci svon staromen gradu 'rvasku dušu krije; 
Jer mi tu Katedralu volimo neg komadić svagdanjeg kruva 

I neviđen srid biloga dana 'rvaski barjak nad njin nek vije. 


O ponose dragi, šta lip i kamenit se penješ visoko gori do zvizda, 
Sačuvaj jaku viru u svojoj jadnoj dici okolo sebe, 

Šta su se po tvojin krilon skupili ka oko matere srid gnizda 

Jato golubića nejakih; oni se svi uzdaju u tebe. 

O ja bi' plaka, ka malešno dite, ka' izgubi mater u mliku, 
O' pomisli, da te još skoro viditi ne ću, vidit ne mogu. 


Mnoge ću noći u suzaman probdit, u šnu gledajuć dragu tu sliku. 


Svakog ću dana za mojin dragin gradon proliti suzu mlogu. 


VINKO NIKOLIĆ 


POTOPLJENI BRODOVI 


Plovili su morem na tajne pučine 
s putnicima, zlatom i tovarom bola. 
Prispjeti su htjeli do čarobna dola 
ispod žarka sunca i sve crnje tmine. 


Na strmome valu i na mirnoj vodi, 
uz pjesmu i glazbu zaljubljenih srca — 
jedino se čulo, gdje dubina grca, 

dok nad ponorima klize parobrodi. 


Koliko je bilo nepoznatih luka, 
vidika, o kojim duša vječno snival 
A sad polomljeni, u svitanja siva 
leže ko red divnih, mrtvih slavoluka. 


Gdje su mlade žene u krznu i svili, 
tužni udvarači, skrivene kabine? 
gdje su zagrljaji ispod mjesečine 
i oni, što nikad nisu sretni bili? 


Gdje su jarboli pod zastavama carstva? 
Gdje su sidra, prove i palube strasti? 
Gdje su ti čuvari ponosa i časti 

i svjedoci naše krvi i gusarstva? 


Noć i dan ih kite biseri i školjke. 
S obala im dusi uspavanke. gude. 

A smrt pomiruje dobre i zle ljude, 
i sve ljubavnice, i sve bogomoljke. 


ZVONKO KUHAR 

ISMET ŽUNIĆ, TUZLA 
POBJEDNIK 


—... ikad se prikaza toliko otegla, da se je činilo, da s neba 
najvisočije oblake svlači, on je osjetio, da su ga niz nogavice za- 
škakljila dva tanka topla potočića. Strah je strah. 

— Es, jest, ma ne mere bit" — bocka Zeko Buljubaša raspo- 
loženog pripovjedača u osobi najvrednijeg postolara kasabe Mehu 
»Batu«. 

— Ti si, Zeko, još zelen ko zelena trava u gori zelenoj — 
podcjenjujući odgovara Meho i nastavlja: — Šćeo bi on bižat', al 
noge ko od olova ... 

— Ma tko to!? — bocka Zeko, tobože ne znajući o kom se 
govori, premda je iz početka nazočan pripovijedanju. 

— Ti prećeruješ, Zeko — prekorava Kućan Ago, koji se 
također tu zadesio, a koji je, usput bilo- rečeno, najviši ašiklija 
čitave općine. — Prećera ti, prećera, Zeko. More se zasvirat, al 
treba i za pas zadit. 
< — Ma reko sam ja njemu — upire Meho zahvalni pogled na 
Agu i pravi se kao da taj treći, taj bezobrazni Zeko, ne postoji. 
I kad se Meho malko smirio i taman zazinuo nastaviti pričanje, 
Zeko ga je ponovno prekinuo, ali jednom posve nepriličnom 
besjedom. Ta besjeda nije nikog uvrijedila, pa ni bocnula, ali je 
ipak bila neprilična, da su se druga dvojica vladali kao ljudi, koji 
vide odjednom nešto, što nisu uopće vjerovali da postoji. Ono 
istina u priči o prikazi govoreno je i o ženidbi, ali on, Zeko! to 
ne bi nitko vjerovao. Pa ipak, doslovce je rekao: 

— Ja se hoću ženiti i to večeras! 

Zeko Buljubaša ima jedva osamnaest godina. Od imetka nema 
ništa do nešto kavanskog pribora, koji skupno s kašikicama ne 
dosiže broj njegovih godina. Osim toga polahke je pameti. Voli 
i bekrijati. I on da se ženi! — klicali su u sebi i Meho i Ago, 
gledajući ga uzduž i poprijeko, kao da ne vjeruju da je doista on. 
Inače Zeko je srednjeg rasta, prikladan, kisa kad govori, pjeva 
divno, veseo je gotovo uvi jek. Voli ašikovati i vole s njim ašikovati, 
ali ni jedna ne bi pošla za njeg, Bože sačuvaj! Zar za lolu, za 
šmrkavca, za pukog sirotana! A on se ipak hoće ženiti. Vela havle 
i kuvete! 

— Ma ljudi, šta se čudite, veg ako ste mi jarani, hajte mi u 
svatove!- 

— Pa dobro, al tko će te, jadan ne bio?! — graknuše obojica 
u isti mah. 

— Samo vi obećajte, a za ostalo nek vas ne j'de briga! — 
Mehi i Agi kao ozbiljnijim i treznijim, a bogme i zrelijim mo- 
cima, bilo je kao dan jasno, da od toga svega ne može ništa biti. 
Ništa. Zato su mu rado rekli, ako ima prsten i ostali amanet za 
djevojku, da će mu biti svati. Meho je dodao: 

— Povrh toga, ako se doista oženiš, ne večeras veg od sad pa 
do mjesec dana, donije' ću ti na ovom ćesatluku deset kila šećera 
i dvije kile kahve. ' 

— A ja ću — nadovezao je Ago — platiti prijevozno sredstvo 
i sve ostale svatovske troškove. 

— Šahit ola, ljudi! — kliknuo je presretni Zeko prema skupini, 
koja se uto zbirila, da sluša čudo nečuveno. — A sad idem. 
Kroz pola sam sahata ovde. 

— Ne recite ništa, ljudi. Fiškal je naš Zeko — bojažljivo je 


prekinuo tajac Avdo Selimov, ni sam ne vjerujući što govori, nakon. 


Zekina odlaska. 

— Šta petljaš džaba. Dje će deva kroz iglene ušicel? 

— Eh, eh, samo ja k6 'nako kažem, a ono da vjerujem, ne 
vjerujem, al opet, hm, ništa ne reci. 

Nije prošlo ni koliko se može cigareta ispušiti, a već je Zeko 
došao u bajramskom odijelu sa dopadljivim zlatnim prstenom na 
prstenjaku lijeve ruke. Sad je tek nastalo zaprepašćenje. 

— Nemoj, Zeko, budalahati, dina ti, večeras je kasno, a put je 
dalek! —- gotovo očajno govorio je Ago, kad je Zeko odlučno 
rekao: — Hajdemo! 

— Čuješ, poslušaj Agu, pametniji je i iskusniji od nas obojice. 
Ići ćemo sutra — dodao je Meho. 

— Aja bogme, to vam ne pali kod mene — zaintačio je Zeko. 

— Žao ljudima troška — bocka jedan iz gomile. 

— Idi ti ... ma nemoj da ti kažem gdje! — razbjesnio se 
Meho. — Ja i Ago govorimo pametno; ali ako je on toliko navro, 
neka mu bude. Hajdemo, Ago! 

Bilo je rano predvečerje. Kroz tarabe ih gledale znatiželjne 
oči ženskinja. U mahalama su ih mahali svilenim jaglucima s pen- 
džera, a onda dočekala ih cesta siva, prašna, kvrgava i vijugava. 
U gradu nagaziše u mrak, koji je požudno usisavao zrak, da je 
bilo gotovo tamno, jer svjetlost mahalskih fenjera malo je po- 
magala. Bili su toliko uznemireni i nespokojni, da ni jedan nije 
ćutio vatru u tabanima nastalu zbog dugog pješačenja. Nije šala 
isprositi djevojku za čovjeka Zekina kova, i to onako na brzu 


ruku, kao puce zakopčati! A kad se tomu doda kasna večer, tuđi 


grad, Zekino posvemašnje nepoznavanje ni jedne djevojke, onda 
nije čudo, što se naši svati vladaju kao pokisli. 

— Kamo ti cura, jadan ne biol? — prekorava Ago. 

.. — Džaba nas dovede, da se brukamo — dodaje Meho, a Zeko 
stupa nujan i kaharli, a vilice mu podrhtavaju, ponutrica se trese 
i on bi najradije zaplakao. Najednom mu se lice razvedri. 

— Eno cure, pohitite! 

— Poznaš li je, jadan ga ne bio? —. 

— Nije to važno, samo brže, molim vas! 

— Aja, bogme, mi ćemo te ovde čekati. Zašto da se mi 
crvenimo, kad ti moreš sam? 

— Curo, hoćeš li ti mene? — Djevojka, koja je na česmi 
abdest uzimala, umivajući »prebijelo lice«, iznenadila se tim ne- 
običnim upitom i Zekom, koji je banuo iz mraka kao svitac. Nije 
joj bio mrzak. Ona misli, da se Zeko tek šali, pa tako i odgovara. 

— Hoću, dušo, jakako! j 

Meho i Ago dvadesetak koraka udaljeni propadali su u zemlju 
od stida, podgurkujući se, smjehuljeći se i strepeći. Međutim raz- 
govor se nastavljao: 

— Pa hajde daj ruku, da idemo, srce drago! 

— Lakše, lakše, neznana delijol Ne mora to biti večeras. 

.— Večeras ili nikad! Pa ako hoćeš. 

— Bogme, dragi, ne mogu. Nisam ja repa bez korijena. Valja 
ruho spremiti. Babu pitati ... ' 

— Ne mereš — gorko je procijedio prosac. — Ako hoćeš, ne 
moraš. — I napustio curu. 

— Eto ti ga na! — dočekaše ga podrugljivo. 

— Slabo je to, što vi mislite. Večeras će se Zeko oženiti jal 
poginuti. ' i 

— Pa eto ku'ćeš, jadan ga ne bio? 

— Ima jedna cura u Sumbul mahali, s kojom sam prije dva 
mjeseca malo ašikovao. Begenisala me je i sevdisala plaho, ai 
njena mati gleda me lijepo. ' 

— Dobro je to, a kad ćemo se vratiti? ... — zabrinuto će 
Ago. 

— Bogme ti, Ago, imaš pravo. Mogli bi nam i odmetnici, 
sačuvaj Bože, pasti u busiju ... — dodaje Meho. 

— Kukavice! — zgraža se Zeko. — Pilim ja njima svima. 

— Kome, svima?! 

—- Čudna Pitanja, kome! I odmetnicima i partizanima i nasta- 
šama! Eto kome! 

— Dobro, dobro, vidje' ćemo; ko je junak bolji — ponosno 
govori Meho. 

— Dje će vrana sa sokolom?! — bocka Ago. 

— Eh, eh — ehće Zeko — vidje' ćemo, ko je soko, a ko vrana. 

Ipak tuga je spopala svu trojicu. Nije šala ni zanoćiti u tuđem 
gradu, kamoli još lutati, bez razumnog cilja. Neznano i neodređeno. 
Kad te svatko poprijeko gleda ili ti se podsmjehuje. Gore je to 
nego psetu, koje prolazi ispred ratobornih, utegom oboružanih 
mesara. Možda se pseto u modernijim zemljama više cijeni, možda 
je negdje prvi član obitelji, ali ovdje na ovom kutiću Orijenta 
tako je, a pseto i stranac na istoj deredži. Ono istina, ovdje je 
gostoprimstvo legendarno, ali to važi za ozbiljne strance, koji 
imaju najbolje namjere, a što se vidi iz svake crte lica, dok naši 
jarani ni najmanje nisu odavali taj zahvalni izgled. Zeki se stislo 
na duši kao djevojci, kad joj ne daju sa voljenim momkom ašiko- 
vati. Ako se ne oženi večeras, bit će bruka golema. Prasnut će glas 
poput roja ognjenih iskara, koje prate kompoziciju vlaka kao 
galebovi lađu, kako se Zeko našao u šejtanskom kolu. Osramotio 
se. Ženio se, al se ne oženio. Oh, pa taj mrak! Pa ta tuga golema! 
Ti škiljavi fenjeri i to bezobrazno zvektanje drvene obuće: zadnje 
riječi ratnog obrta. Pa to tugaljivo kucanje saz6va negdje u avli- 
jama, gdje se akšamlukom razapinju teške brige današnjice. Sve to 
Zeku uzbuđuje i djeluje buntovno, sladunjavo, žalobno i uznemiru- 
jući. Pa taj sjetni zov mujezina sa munara! Šta može on sve na to?! 
Nema snage, da to jednim treskom svoje mladićke pesnice sori. 
Nema suza, da bi mogao požaliti tu turobnost bosanskih mahala! 
Jedino ima glas: i 

Ima | jada, k6 kad akšam pada, 
Kad mahale fenjere popale ... 

Pjesma osjećajna, sevdalinska, snažna, prodiruća, slijevala se iz 
Zekina glatkog grla kao svjež mlaz vedrine, kad se toči u tmurne 
sokake, u kojima kraljuje noć. 

Kad def bije u prve jacije 
i tanani šapću šadrvani ... 

Pjesma je jača i dopadljivija, jer se i Meho pridružio. Blijedi 
noćni bekrija izvirio tek malko iz gustog oblaka, žmirnuo i opet 
kao spuž uvukao se u svoju meku sapunastu kućicu. Lahor je 
nosio nekakvu perku. Ago se kune, da je to paunova perka, premda 
ga pjevači ismjehuju veleći: Otkud paun ovdje?! 

— Vi ste budale — bunio se Ago. Posavina je odmah za Maje- 
vicom, a tamo koliko hoćeš paunova. 

— Nisu to paunovi, veg fazani — ispravlja Meho. 

— Jedan je to matrak. JA vrat, ja šija. 

— Što. budala misli, ni sinje more ponijeti ne mere — bocka 
Zeko. 

— Zelen si ti, Zeko, k6 zelena trava u gori zelenoj — isprsava 
se Ago. 

— Eh, eh, evo nas! 

Zeko je opet sam izvikivao curu, dok su oni u pristojnoj 
daljini čekali novu bruku. Cura je doista izašla, ali ni za živu glavu 
nije htjela odmah. Pa ni mati njezina: 

— Zeko, sinko, pričekaj makar do sutra. 

— Aja, bogme, ja se večeras moram oženiti. Jal' djevojkom, 
jal' zelenom travom. 

— Hajirli ti bilo, sinko! — ispratila ga je nesuđena punica, 
dok je djevojka rosila oči. Žao joj bilo Zeke. 

— A sad?! — dočekaše ga. 

— Ima još jedna cura ovdje u blizini. Prije dvije godine 
osmjehnula se na me. Hajmo njoj! 

Da nije bilo kasno doba i da se nije na veliko razbubnjala ova 
čudna ženidba, oba jarana izgubila bi strpljenje. Rekli bi: — Dosta, 
mi ne želimo biti za nečije ćejfove magarci. — Ali kad se je za- 
gazilo, moralo se ići naprijed, pa makar i besmisleno, djevojci koja 
se osmjehnula prije dvije godine ... ' 

— Išla bi' ja, a! ne mogu s muškinjem — bio je konačni od- 
govor djevojke. 

— Hoćeš li sa ženom ići? — pitao je drhtavi glas prosca. 

— Pa... eto hoću! 

— Oh, slatka gurabijo moja, ti se spremi! Kroz sahat najdalje 
bi' će sve gotovo. A je li 'no tvoj otac fijakerist? 

— Jes', a što? 

— Nije kući još došo? 

— Nije, a što pitaš? 

— Ništa, ništa, srce, tako, kako ti rekoh! 

Kad se Zeko našao s drugovima u nevolji — ta valjalo je naći 
ženu — otkucao je prvi sitni sat. j 

— Zamoli' ću nesuđenu punicu! — prekinuo je mučnu tje- 
skobu. 

— Ma gdje to ima smisla, hajvanu zeleni? 

— Ne će žena šćet, ne budi lud. Prvo, šćeri si joj mušterija, a 
drugo komšiluk. 

Međutim se Zeko nije obraćao na opravdane primjedbe Mehe 
1 Age. 

— Veg — nastavio je — vi tražite fijaker, pa me čekajte kod 
malte! — Pristali su, htjeli ne htjeli. 

Kad se je u fijakeru udobno namjestila mlada i nesuđena 
Zekina punica, a njima nasuprot Meho i Ago, mladoženja je, uz 
žijakeristu, s boka zapjevao »tanko glasovito« pun sreće i gordosti: 


Gorom jašu kićeni svatovi ... 

Njegov snažni glas savršeno je dočaravao prijašnje ženidbe. 
Kad nije bilo cesta ni fijakera. Kad je dobar konjić više bio 
cijenjen, nego i sam čovjek. Kad se za curu moralo na mejdan izlaziti. 
Rana dopanuti. Kad su pjevale nagorkinje vile, i gora s listom 
govorila. Nesuđenoj punici, kojoj nije pomoglo opravdano nećkanje 
i koja nije mogla odoliti Zekinim molbama, nije bilo nimalo 
ugodno. Nije šala svojoj kćeri priječiti sreću, a kamoli nesuđenom 


zetu poma biti s tuđom curom. Pa onda, što će reći komšiluk, jer | 
Zekina suđenica, ta što sjedi uz nju, njezina je prva kona. Oh, pa 


ne poludjeti! 

Isto tako Meho i Ago proživljaju neugodnosti. 

— Po Bogu brate, govorio je Mehinu uhu Ago. — Ovo se nije 
zapamtilo! Ja ne znam, na što će vo izići. — Da Bog da na 
dobro! — odšaptavao je Meho, a Zeko je pjevao. Fijakerist, ništa 
ne sluteći, zadovoljan zbog dobre zarade, raspoloženo je vikao na 
konja: — Hajd, riđo, đi, zelenko! Djevojka se pri svakom glasu 
fijakeriste tresla cijelim tijelom, tiho, ali zdušno jecajući i očajno 
šapućući ženi kraj sebe: 

— Uh, jadna mi majka, kad sazna! 

— Šuti, bona, šuti! Svako čudo za tri dana — tješila je ona, 
iako usiljeno, jer je sama trebala utjehu. 

— Kud baš njega nađoše? Haram im bilo! 

— Ne kuni, bonićko, nisu ni oni krivi, nije bilo drugog. 

Međutim se fijaker dobrano približio kasabi. Meho i Ago su 
odahnuli. Veliki teret, teret odgovornosti, koji ih je nemilosrdno 
tro, sada je naglo kopnio pred kasabom, koja se kupala u kasnoj 
mjesečini. 

— Pucaj! — krisnuo je Ago vedar i olakšan. 

— Zabranjeno je, a i da nije, nema smisla buniti svijet. 

— Hajde ba, tko će te pitati? Zna svatko, da se Zeko ženi. 
Ako ti ne ćeš, puca! ću ja. 

Puška, ustaška, puška kao pomamna zagroktila je u Aginoj 
ruci. Sve je živnulo. Jedino Zeko začudo mramorkom ušutio. Konji 
jurili bijesno. Fijakerist nešto nerazumljivo pjevušio. Žene se na- 
mještale, da kad budu izlazile ostave što bolji dojam. Mehino se 
srce razigralo i nešto mu se nšdilo pjevati. Ali nešto nepjevano, 
uzvišeno. Da zapanji, da oduševi. 

Puška puca, a top riče 
Grmi kano grom, 

Sada Zeko dragu vodi 
U svoj sretni dom. 

— Kad ti, bolan, pjesnik posta? — bocka Ago jednako puca- 
jući. 

— Lahko je od Poglavnika krasti — dobacuje nekako ozbiljno 
i ukrućeno Zeko. 

— Eh, eh, samo vi trabunjajte. Ima nešto i mog, a Poglavnik 
je naš, moj — odgovara Meho, da neumorno počne pjevati istu 
kiticu, ponosan na svoju umjesnu preinaku. 

Fijaker je stao. Zeko je ugledao svoju kućicu, ohrdanu, oru- 
njenu i naherenog protrulog krova. Otac mu je osijedio i izne- 
mogao. Mati također. On, iako ima tek osamnaest godina, naj- 
starije je njihovo dijete, a ima ih još sedmero. Sve je jedno drugom 
do uha. Bez zarade, a on se ženi! Zeko nema ni banice kod sebe. 
Ni najjeftinije cigarete, da bi goste počastio, a kamoli ublažio svoj 
vlastiti pušački žar. On je od jučer kahvedžija s najoskudnijim 
kavanskim priborom u zemlji. Ima i polahku pamet, voli bekrijati. 
Mlad je, jogunast, neodlučan i prevrtljiv. Osim toga, dok njegovi 
i sređeniji i pametniji i imućniji vršnjaci grle pušku, braneći svoj 
obraz od razbojnika i rodnu svetu grudu, on, on se ženi. — Ne, 
ne smijem — mrmljao je Zeko u sebi, kad se našao u najočitijem 
kovitlacu svih tih turobnih istina. — Danas, a pogotovu za mene, 
nije vrijeme ženidbi. Nije. Ai njoj, jadnici, bi' će lakše. Bolje joj 
je djevojkom čekati svoju sreću, nego pušćenicom ili, tko zna, 
udovicom. Ona ne bi mogla živjeti u mojoj kući. Ne bi, ne bi, 
kad je i nas previše. Moje je mjesto među junacima, borcima. 
Domovina je preča od svega. Jest, jest preča — uvjerava tako 
Zeko onog drugog Zeku u sebi, Zeku lakomislenog, veselog Zeku, 
koji se hoće ženiti pošto poto i kojeg je ona prikaza, o kojoj je 
Meho pričao, kako se do neba otegla, nemilo stegla za vrat i šapće 
mu jezivo, a opet toplo, materinski: 

— Zeko, pusti' ću te, ako se otrijezniš, opamctiš, jer ženidba 
nije za te. — Sve to Zeko vidi i čuje, ili mu se to čini tako jasno 
kao romon kiše. ' 

— Ej, mladoženja, šta si se ukočio u fijakeru ko Šehin jarac, 
hajd poljubi roditelje u ruku. Eno hin plaču od radosti! — istrgao 
je Zeku Mehin glas iz sablasnih ruku Mehine prikaze. Bio je 
trijezan i sabran. Nikad ga ozbiljnijeg nisu vidjeli. U očima 
pomniji promatrač mogao je nazrieti golemu bol, ali i golemu 
odluku. Djevojka je još sjedila u fijakeru. Fijakerist je bio ne- 
strpljiv, jer mu se žurilo. Sve su oči bile uprte u Zeku. A on sa 
Mehinim parama isplatio je fijakeristu s riječima: 

— Evo ti tvoje! Halali, molim te! Tako je bilo suđeno. Vozi 
natrag, kći ti je u fijakeru! 

PROF. DR. ING. MILAN MARINOVIĆ, ZAGREB 
NAŠE ŠUME 
I 


Kada je govor o ulozi i značenju šuma, onda se obično misli na 
one mnogobrojne i mnogostruke koristi, koje šume daju čovjeku u 
obliku drva i drugih proizvoda. Drvo je radi svojih osobitih svoj- 
stava vrlo cijenjena sirovina za obrtne i veleobrtne svrhe, upo- 
trebljava se u građevinarstvu (visoke gradnje, željeznice, gradnje na 
vodi, rudarstvo, brodogradnja, putovi, vodovi) i gospodarstvu, i to 
kao tehničko i ogrjevno drvo. Pored drva šume daju i cijeli niz 
drugih proizvoda, kao što su: kora, plodovi, lišće, smola, stelja, 
brst, divljač i t. d. ' 

Sve te koristi dokazuju veliku važnost šuma za one zemlje i 
krajeve, u kojima se spomenuti proizvodi šume ne mogu nado- 
mjestiti raznim surogatima. To su na prvom mjestu krajevi s obi- 
ljem šuma, a udaljeni od prometnih sredstava, u kojima nema do- 
voljno opeke, betona, željeza i drugoga tvoriva da zamijene drvo, 
ili u kojima nema dovoljno sijena i drugoga krmiva, pa stočar traži 
pomoć u šumi za prehranu i nastor blagu. 

Istina je doduše, da je napretkom uljudbe i usavršavanjem 
tehničkih znanosti drvo na mnogim mjestima istisnuto iz upotrebe, 
ali je u isto vrijeme došlo do raznih pronalazaka, kod kojih je ono 
postalo nužna sirovina. To se tiče naročito kemijske preradbe drva 
(papir, celuloza, umjetna svila, umjetna vuna i t. d.). Uslijed porasta 
ove upotrebe drva obilno je naknađen gubitak nastao smanje- 
njem potrošnje zbog spomenutih surogata, te će drvo još i u 
dalekoj budućnosti imati važnu ulogu u podmirivanju čovječjih 
potreba. , 

No ma kako bilo veliko značenje šuma u ovom pogledu, njihova 
važnost za čovječanstvo nije iscrpljena davanjem tvarnih dobara. 
Bilo je potrebno da čovjek uništi šume, pa da istom onda dođe do 
spoznaje, što su one značile za njega i njegov život. Kad su s obe- 
šumljenih bregova jurnuli nabujali gorski potoci te silom svoga 
kamenog nanosa razorili ceste i mostove, porušili kuće i druge 
gradnje; kad su s ogoljelih brda vjetrovi pokrenuli pijesak, dotle 
vezan korijenjem drveća, zasuli plodne oranice i livade i na njima 
onemogućili daljnji poljodjelski rad; kad su ispod uništenih šuma 
oslobođeni mulj i pijesak zatrpali ušća rijeka, a nastale bare i 
močvare postale legla malarije, koja je stala podgrizati zdravlje 
okolišnoga stanovništva, slabila mu otpornu snagu i na kraju ga 

otjerala s rođene grude, gdje mu više nije bilo opstanka — onda je 
istom čovjek spoznao svoj grijeh prema šumi. Poslije tolikih vje- 
kova nesmiljenog i lakoumnog uništavanja šuma tek se zadnjih 
nekoliko decenija došlo do spoznaje, da dobivanjem drva i drugih 
užitaka nisu iscrpljene koristi, koje daju šume. Novija znanstvena 
istraživanja dokazala su, da drveće svojim žiljem i korijenjem veže 
kamenje i rastresiti materijal, ne dajući da ga sa strmih obronaka 
odnese voda i da nastanu odroni i opuzine; ono veže i smiruje po- 
kretni pijesak, da ga ne raznese vjetar. Šume vrše blagotvoran 
utjecaj na podneblje svoje okolice, što je od velike važnosti za 
poljopriradna zemljišta u stepskim krajevima; one konzerviraju 
oborinsku vlagu i hrane gorska vrela, dok naprotiv šumsko drveće 
na močvarnu tlu obilnim ishlapljivanjem vode iz. svojih lisnatih 
krošanja vrši neku vrstu drenaže, držeći podzemnu vodu na stano- 
vitoj udaljenosti od površine. ' 

U blizini velikih gradova i lječilišta neocjenjiv je utjecaj šuma 
na čovječje zdravlje, a nije od male vrijednosti ni etički značaj 
njihov, jer su uzvišeni mir i ljepota šume potakli mnogoga čovjeka 
na uznositu smirenost i unutarnji sklad, a mnogoga pjesnika i 
umjetnika na stvaranje velikih djela. Šume daju posla mnogo- 
brojnim radnicima i kirijašima kako u samom šumskom radu tako 
i u obrtima i veleobrtima, gdje se prerađuju proizvodi šume. One 
su znatno vrelo prihoda za državu i ostale vlasnike šuma, koji 
dolaze od prodaje drva, poreza, carina, željezničkog prometa i t. d. 
Konačno baš sadašnji veliki rat dokazuje važnu ulogu šuma kako 


.u davanju neophodnih ratnih sirovina, tako i u strategijskom po- 


gledu, osobito kod obrane državnih granica. 


Ako dakle promatramo šume sa stanovišta svih tih realnih 
i idealnih koristi, onda nam se tek ocrtavaju obrisi one goleme 
uloge, koju one vrše u priradnom i uljudbenom životu kako po- 
jedinih naroda tako i cijele ljudske zajednice. Pa kad je govor o 
šumama neke zemlje, onda se odmah postavlja pitanje: Kako i 
na koji način one vrše tu mnogostruku ulogu? 
Prema tome se i kod prikazivanja naših šuma pokazuje potreba, da 
na prvom mjestu predočimo odnos, koji postoji između šuma 
s jedne i potreba našeg naroda s druge strane. Treba da proučimo, 
kako i u kojoj mjeri šume podmiruju pojedinačne i skupne potrebe 
hrvatskog naroda. Da bismo mogli odgovoriti na to pitanje, po- 
trebno je prethodno proučiti prirodne i gospodarske uvjete, pod 
kojima su se razvijale šume u našim krajevima, te prikazati njihovo 
današnje raširenje i njihov sastav. 

Raširenje šuma uvjetovano je prirodnim čimbenicima. Šume se 
javljaju svuda, gdje ih ne isključuju nepovoljni utjecaji podneblja 
(nestašica topline, nestašica vlage ili opet preveliko obilje vlage). 
Na mjestima s takvim utjecajima javljaju se drugi vegetacijski 
oblici. Na velikim visinama šuma se prorjeđuje i konačno prelazi u 
planinske pašnjake, a na dalekom sjeveru u tundre; zbog nestašice 
vlage javljaju se stepe, polupustinje i pustinje, a zbog preobilne 
vlage nastaju močvare, bare i tresetišta, odnosno »pustinje vlažnih 
krajeva« — vrištine. 

Kako su ti prirodni čimbenici u najvećem dijelu naše države 
bili povoljni za rast šume, to su nekad svi naši krajevi bili po- 
kriveni gustim šumama. No i ovdje se pojavio čovjek, koji je šumu 
krčio' za naselja, pašnjake i obradivo zemljište, sjekao je za 
ogrjevne i građevne svrhe, za razne potrebe kućanstva i obrta, 
kasnije za rudarstvo i talionice, u svrhu dobivanja potaše za pro- 
izvodnju stakla, za veleobrtne i trgovačke svrhe. 

Pri tom radu čovjek nije znao, da ima zemljišta, s kojih se 
šuma nikad ne smije ukloniti. To su takozvana apsolutna 
šumska zemljišta, koja radi prirodnih osobitosti svoga tla 
ili radi svoje strme položine nisu sposobna za drugu vrst kulture, 
te moraju ostati stalno pod šumom. Čim je nepromišljenom sječom 
ili krčenjem s ovih zemljišta uklonjena šuma, poremećena je na- 
ravna ravnoteža, i ta su zemljišta upropašćena. Goleme površine 
krševa i goleti u hercegovačkim i primorskim planinama, te velika 
bujična područja u mnogim drugim našim krajevima svjedoci su 
ove vjekovne borbe između čovjeka i šume, koja je stanovništvo 
tih krajeva dovela do potpune bijede i neimaštine. To je ujedno 
neobično rječita i oštra opomena, što znače šume i kako treba 
s njima postupati. 

Prema tome se od prirode dana površina šuma u toku dugih 
vjekova stalno smanjivala pod utjecajem negativnog djelovanja 
čovjeka. Prema podatcima predratne brojidbe! površina naših šuma 
iznosi oko 4.07 mil. ha; od cjelokupne površine zemlje (102.724 
km?) to iznosi 39.7%. Ako se međutim odbiju površine, koje se 
nalaze u šumama, a nisu obrasle drvećem, onda šumom pokrivena 
površina iznosi 3,68 mil. ha ili 35,8%. Na jednog čovjeka dolazi 
0,55 ha, uzimajući za temelj podatke naše službene brojidbe, t. j. 
€,6 mil. stanovnika.? 

Prema toj šumovitosti Nezavisna Država Hrvatska spada u red 
šumovitih europskih zemalja. To se vidi iz uporedbe s nekim vrlo 
šumovitim zemljama po podatcima prije sadašnjeg rata, kada su 


319 





imale: Finska 65,2%, Švedska 51,6%, Austrija 37,4%, Čehoslovačka 
33,2% (sadašnja Slovačka 38%), bivša Jugoslavija 31,200. ; ok 
Šumovitost nije jednaka u svim krajevima; prioni a. 
j je Bosne i Gorskog kotara imaju najveću šumovitost: Fojnica 
mio Čajniče 64,6%, Delnice 64,1%, Vlasenica 61,4%, Teslić 61,35%/0, 
— zatim dolaze redom kotari s više od 50%: Višegrad, Konjic, 
Ključ, Srebrenica, Foča, Bos. Petrovac, Pakrac, Bihać i Rogatica. 
Najmanje šume imaju krajevi u.sjeveroistočnom dijelu zemlje: St. 
Pazova 0,3%, Osijek 4,7%, Vukovar 8,7%, i u hercegovačkom kršu: 
Duvno 5.2%. k ' TA 
Ako se provede svrstavanje kotara s jednakom šumovitošću, 
onda se vidi, da 0.6% šuma leži u krajevima sa slabom šumovitošću 
— do 10%; skoro ZA šuma leži u krajevima s pošumljenošću od 
10—30%; 55.3% naših šuma leži u šumom bogatim krajevima 
s preko 40% šumovitosti, dok 10% šuma leži u zatvorenim šumskim 
područjima s preko 60% šumovitosti. Mt io 
Ako se promatra odnos stanovništva prema šumi, vidi se, da 
blizu polovica stanovništva (47.875) živi u krajevima S pošumlje- 
nošću ispod 30%, dok više od polovice stanovništva (52.2%) živi 
u krajevima iznad 30% šumovitosti (od toga 3,6% u zatvorenim 
šumskim područjima s preko 60% šumovitosti). Uslijed toga u 
gušće naseljenim krajevima s malo šuma 15.8% stanovništva uživa 
jedva 4.6% cjelokupne šumske površine, drugim riječima: skoro 
jedna polovica stanovništva (47.8%) uživa jedva A šuma (24.5%), 
dok na ostalu polovicu (52.2% dolaze tri četvrtine šumske površine 
(75.4%). Napose: 30.5% stanovništva ima manje od 0.3 ha šume 
po jednom stanovniku; 60.4% ima 0.31—1.5 ha, dok 9.1% ima 
preko 2.0 ha šume po stanovniku. : Bi 
Razdiobu šuma po vrsti uzgoja pokazuje slijedeći pre- 
gled: 


Šume površina u mil. ha % 
visoke i srednje 2.51 68 
niske 0.62 17 
šikare _0.55 15 

Svega 3.68 100 


Vidimo, da je bivša službena brojidba obuhvatila pod pojam 
šume i one vegetacijske oblike, koji ne čine šumu u biološkom 
smislu. To su šikare, koje po visini i po obliku stabala zapravo i 
nisu šuma. Međutim u našim prilikama šikare vrše ulogu, koja u 
mnogom pogledu ima karakteristiku šume. One daju drvo za 
ogrjev i sitnu građu, zatim stelju, listanac, brst, i t. d, kao i ostale 
šume, a osim toga vrše i zaštitnu ulogu na strminama (zaštitna 

šuma). Resurekcionom sječom te zabranom paše mogu se šikare 
pretvoriti ponovno u šume; one su zapravo i nastale uništavanjem 
šuma sječom i poslije toga brstom stoke. Površina šikara bit će 
da je još i veća; osobito ih ima po Bosni, Hercegovini i Dalmaciji 
(u ovim posljednjim dolaze kao »makije« s mediteranskim vrstama 
drveća), ali se neke površine šikara vode u katastru kao pašnjaci. 


Po vlasništvu šume su ovako podijeljene: 


Vlasništvo površina u 1000 ha 0% svih šuma 
državne šume . . . . ... 2,594 63,6 
zemljišnih zajednica. . . . 276 6,8 
samoupravne... <... 155 4,0 
črkvena "204 s: 49 1,2 
ekspropriirane . . .... 32 0,7 
posebničke_ . 4+... . . 99 23,1 

Svega 4,075 100 


Kako se vidi, ima najviše državnih šuma. To je zbog toga, što 
u Bosni i Hercegovini, gdje državne šume čine 76% svih šuma, još 
nisu izlučene općinske šume, pa se servitutna prava paše i drva- 
renje (mčra i baltalik) podmiruju iz državnih šuma. Osnova za 
izlučenje servituta bila je gotova neposredno pred svjetski rat, ali 
su ratni događaji zaustavili njezinu provedbu. U bivšoj državi više 
su puta izrađivani zakonski prijedlozi za provedbu toga posla, ali 
do iznošenja samog zakona nije došlo. To je jedan od važnih za- 
dataka, koji čekaju naše šumarstvo, ali će se njegovo rješenje 
morati odgoditi za mirnija vremena. 

Najmanje državnih šuma ima u Dalmaciji, gdje pretežu općin- 
ske i seoske šume. 

Iskazani postotak državnih šuma velik je zapravo još i zbog 
toga, što su i šume bivših imovnih općina podržavljene. Velik dio 
ovih šuma bio je u vrlo teškom stanju, a tomu je bilo mnogo 
uzroka.a U god. 1922. provedeno je podržavljenje uprave ovih dotle 
autonomnih tijela, a ta je promjena u znatnoj mjeri pogoršala 
njihovo rizničko (financijsko) stanje, koje je već i inače bilo neo- 
drživo radi velikih zaostataka u porezima, nametima i drugim 
obvezama. U biv. Jugoslaviji nije se došlo dalje od proučavanja 


ovoga krupnog pitanja, koje je očekivalo žurno i temeljito rje- | 


šenje. U Nezavisnoj Državi Hrvatskoj odmah se pristupilo sređi- 
vanju imovnih općina, ali se kod toga pazilo na volju i želje samih 
pravoužitnika. Dana 21. VII. 1941. održane su izvanredne skup- 
štine zastupstava imovnih općina, na kojima je zaključeno, da se 
ove šume sa cijelom pokretnom i nepokretnom imovinom predadu 


u vlasništvo države tako, da se ova u buduće brine za upravu tih 

šuma kao i za trajno podmirivanje potreba naroda u glavnim i 
sporednim šumskim prihodima. Ministarstvo šumarstva i rudar- 
stva usvojilo je ovaj prijedlog i na temelju zakonske odredbe broj 
CDVI-2028-Z-1941. od 19. XI. 1941. šume imovnih općina su prešle 
u državnu svojinu. e 

Nakon toga moglo se pristupiti reorganizaciji državne šumske 
uprave, kod koje će nove područne upravne jedinice (ravnateljstva 

šuma) sačinjavati prirodnu hrptenjaču. Prevelik broj ravnatelj- 
stava imovnih općina (10) je smanjen, i ove šume, spojene s dr- 
žavnim i općinskim šumama, dat će mogućnost za racionalnije 
uređenje šumarske administracije u srednjem i nižem stupnju bo- 
ljim zaokruživanjem dotle rascjepkanih upravnih jedinica različitih 
vlasnika. S tim u vezi morat će se pristupiti i rješavanju uprave 
šuma zemljišnih zajednica, koje su većim dijelom nastale otkupom 
servitutnih prava paše i drvarenja iz nekadašnjih vlastelinskih 
šuma, a manji dio u krajiškom dijelu, ili od plemićkih općina. 
Uprava tih šuma povjerena je kotarskim šumarima, koji je vrše 
uz svoje druge dužnosti. Ta uprava, uvedena 1894. godine, nije dala 
očekivanih uspjeha; osim manjeg dijela ovih posjeda (osobito onih 
u Gorskom Kotaru, gdje je gospodarstvo u tim šumama u dosta 
dobrom stanju) stanje je nepovoljno, o čemu je bilo mnogo ras- 
prava u stručnoj književnosti. 

Iz navedenoga pregleda vidi se, da u Nezavisnoj Državi Hr- 
vatskoj skoro 1/4 šuma dolazi na posebnički posjed. Premda je taj 
postotak manji nego u biv. državi, gdje je bilo mnogo posebničkih 
šuma u biv. Dravskoj banovini, ipak će te šume i u Nezavisnoj 
Državi Hrvatskoj zauzimati važno mjesto. Odmah treba spome- 
nuti, da kod posebničkih šuma treba razlikovati veliki, srednji i 
mali posjed. Veliki posjed ima vlastitu stručnu upravu, te se prije | 
svjetskog rata na tim posjedima većim dijelom dobro gospodarilo. 
U biv. Jugoslaviji te je posjede dugo vremena tištala neizvjesnost 
pred zakonom o agrarnoj reformi, i za to je vrijeme kod mnogih 
gospodarenje prema predratnom palo na niže grane. Šume u Gor- 
skom Kotaru, ekspropriirane po zakonu o agrarnoj reformi, pripale 
su uslijed razgraničenja većim dijelom Italiji, dok je u Nezavisnoj. 

“ Državi Hrvatskoj ostao manji dio tih šuma. 

“Bivši jugoslavenski zakon o šumama iz god. 1929. nije zado- 
voljavao u pogledu posebničkih šuma. Osobito zbog toga, što u 
njemu nije bilo nikakvih gospodarskih odredaba za posebničke 
šume manje od 300 ha, kojih kod nas ima dosta znatan broj. Ovaj 
liberalizam sasvim je protivan novijoj šumsko-priradnoj politici. 
Noviji europski zakoni namjenjuju posebnu brigu baš tomu ma- 

. njem posjedu, koji nema vlastite stručne uprave, te kraj nedovolj- 

nog nadzora vlgsti lako dolazi do upropašćivanja šuma preko- 
mjernim iskorišćavanjem dobre konjukture. Kod nas je mnogo 
toga posjeda stradalo iza diobe zajedničkih šuma, kada su izdi- 
jeljene šume pripale posebnicima i na taj način došle izvan do- 
hvata gospodarskih propisa zakona o šumama. 

U tom pogledu čekaju novo šumarsko zakonodavstvo još ve- 
liki zadatci. 

Sastav naših šuma po vrsti drveta je ovakav: 


Vrst drveta površina u ha 0% 
Banata Šuma . . ..4 24020 2,520.000 69 
crnogorična... < 4 «0 0 4iDOO 11 
mješovita: lisnata i crnogorična . 750.000 20 





Svega _3,680.000 100 


Među crnogoričnim šumama ima najviše jele, manje smreke i 
bora. Među listačama ima oko 700.000 ha čistih bukovih i oko 
250.000 ha hrastovih šuma. Ovih vrsta ima najviše i među mješo- 
vitim šumama, a uz njih dolaze najviše: javor, jasen, brijest, grab, 
lipa i meke listače (vrba, joha, topola). Najniže krajeve i poplavna 
područja zauzimaju formacije mekih listača pomiješane sa hrastom 
lužnjakom i drugim tvrdim listačama, dok viša zemljišta na bre- 
žuljcima i u sredogorju zauzimaju formacije hrasta kitnjaka s bu- 
kvom. U nekim toplijim krajevima javlja se kesten, koji zauzima 
veće površine u sljevovima rijeka Gline i Une. Iznad 800—900 m 
javlja se područje šuma bukve-jele-smreke, koje pokrivaju 
najveći dio naših planina, kao što su: Velebit, Kapela, dinarske i 
ostale bosanske planine. Crnogorično drveće ide obično do kraj- 
njeg ruba šumske vegetacije, no na nekim našim planinama bukva 
se uspinje i iznad crnogorice prelazeći na kraju u grmolik oblik. 
Na visinama, gdje se šuma prorjeđuje te postupno prelazi u pla- 
ninske pašnjake, nalazi se često bor krivulj (Pinus mughus), a na 
nekim hercegovačkim planinama javlja se ovdje osobita vrsta bora 
— munika (Pinus-leucodermis). U sredozemnom vegetacijskom 
području, koje zauzima uski pojas pored jadranske obale, javlja 
se zona primorskog bora (Pinus halepensis, s Pinus nigra i drugim 
vrstama bora) i zimzelenih listača s crnikom (Quercus ilex) i dr. 
vrstama, u karakterističnim formacijama makije i šibljaka. 

Među našim drvećem zauzimao je nekad najvažnije mjesto 
hrast slavonskih šuma, kojega je drvo nadaleko pronijelo glas na- 
šim šumama, te je na svjetskom tržištu takoreći bez takmaca. 
Danas ima još vrlo malo starih hrastovih šuma, koje su bile izlo- 
žene brzoj sječi poslije 90-tih godina pr. v., a osobito za nemilog 
haranja zadnjih 20 godina. Osim brze sječe ove su šume mnogo 

stradale i od sušenja, koje je zahvatilo osobito srednjodobne sa- 
stojine. Pokraj hrastovine mnogo se cijeni i bukva iz slavonskih 
gora (Papuk, Psunj, Krndija), smreka, jela i javor rebraš (dževe- 
rasti javor) iz Gorskog kotara i bosanskih planina, a radi obilja 
smole i kakvoće drva crni bor, koji zauzima veće površine 0oso- 
bito u prostoru između Višegrada, Tuzle, Jajca i Gackog. U izvozu 
mnogo se cijene i tvrde listače (jasen, brijest, javor i dr.), te. 
orahovo drvo. ' 

Kao prirodna rijetkost uživa glas Pančićeva omorika (Picea 
omorica P.), koja se kao endemička vrsta pojavljuje najviše u 
sljevu Drine, zatim već spomenuta munika. 


II 


Iz navedenih brojidbenih podataka o površini i sastavu naših 
šuma moglo bi se na prvi pogled zaključiti, da imamo dovoljno 
šuma ne samo za podmirenje domaćih potreba, već i za izvoz. 
Računa se naime, da zemlje s preko 0,35 ha šume po stanovniku 
spadaju u red izvoznih zemalja. fi? 1 

No kad je govor o korišćenju šuma, onda se ne smiju imati 
pred očima samo sadašnje potrebe i mogućnosti njihova podmi- 
renja. Treba misliti i na buduća pokoljenja, kojima također treba 
osigurati mogućnost podmirivanja njihovih pojedinačnih i skupnih 
potreba iz tih šuma. Zbog toga je kod iskorišćivanja šuma postav- 
ljeno načelo, da se godišnjom sječom troše samo kamate drvne 
glavnice, dok se sama glavnica čuva neokrnjena za potomstvo. Isto 
se tako primjenjuje osobit postupak na šume, koje nose zaštitni 
karakter, određuje se pošumljenje posječenih površina i starih sje- 
čina, zatim požarom, kukcima i drugim uzrocima oštećenih terena, 
te krša i goleti, da se na taj način očuva suvislost proizvodnje, ne 
naruši prirodna ravnoteža i tako ne dođu u pitanje oni važni pro- 
bitci, koji su vezani o šume. ' 

Ako bismo s toga gledišta željeli proučiti naše šume, morali 
bismo podvrći točnoj ocjeni odnos između drvne glavnice i godi- 
šnjega prirasta s jedne, te između prirasta i sječe s druge strane. 
Za taj posao nedostaju nam nažalost potrebni uvjeti; spomenuta 
službena brojidba ne daje nam podatke, koji bi nam omogućili 
točan uvid u spomenute odnose, jer je oko 70%/0 šuma u biv. Jugo- 
slaviji bilo neuređeno, a bez uređenja i točne inventarizacije šuma 
nema pouzdanog oslonca za točan račun. Zato će slijedeći podatci 
biti samo aproksimativni, ali će ipak biti dovoljni, da stvorimo pri- 
bližnu sliku o spomenutim odnosima. X 

Poznato je iz dnevnih i stručnih listova razorno gospodarenje 
4 našim šumama zadnjih nekoliko decenija. U javnosti je bilo 

često govora o prekomjernim sječama i uništavanju šuma, o ubr- 
zanom izvozu drva, te o posljedicama, koje su se javljale u vezi 
s tim postupkom u obliku velikih poplava, šteta od bujica, pojava 
raznih nedaća it. d. Ovi prigovori nisu bili bez temelja; i sama 
službena brojidba dokazuje, da je sječa u biv. državi daleko pre- 
mašivala prirast. Prema godišnjem prirastu, koji se cijenio na 15,9 
mil. m?, sječa u 1938. god. iznijela je 22,7 mil. m?, dakle je nad- 
mašivala prirast za punih 43%. Za t. zv. banovine taj je postotak 
iznosio: za Hrvatsku 35, za drinsku 63%, i primorsku 37%. Vi- 
dimo, da je sječa svuda prekoračivala prirast, što je išlo redovno 
na štetu starih zaliha šuma. 

Da se uspostavi potreban sklad između drvne glavnice i ka- 
mata, t. j. prirasta, razumno šumsko gospodarstvo ide za tim, da 
Se stvori t. zv. normalna drvna zaliha, t. j. tako velika količina 
drvne glavnice, koja će moći trajno davati kamate u obliku godi- 
snjega prirasta. Ako s tog stanovišta ispitamo stanje naših šuma, 
to nam se na temelju spomenute službene brojidbe ne pokazuje 
nimalo utješna slika. Na osnovi tih podataka može se izračunati, 
da je stvarno drvna zaliha u biv. Jugoslaviji iznosila samo 630 
normalne drvne zalihe (t. j. 825 milijuna m3 prema 1,317 milij. m3). 
Za »banovine« taj odnos pokazuje: za Hrvatsku 67%, za vrbasku 
65%, za drinsku 62%/9 i za primorsku 66%/. 

Ako ti podatci i nisu sasvim točni, te ih uzimamo s najvećim 

oprezom, oni nam ipak omogućuju zaključak, da je odnos između 
zbiljske drvne glavnice u našim šumama i one idealne drvne zalihe, 
koja bi mogla stalno davati potrebni prirast, još daleko od nor- 
malnog stanja. 
. Prema opreznoj stručnoj procjeni godišnji prirast u našim 
šumama, koji bi imao biti temelj za određivanje godišnje sječe, 
kreće se oko 2 ms po ha. Prema tome cjelokupni prirast na površini 
od 3,68 mil. ha iznosi oko 7,5 mil. m2, pa bi se i godišnja sječa 
imala kretati u tim granicama, ako želimo ostati u granicama tro- 
šenja kamata drvne glavnice ili — kako se stručno kaže — ako 
želimo osigurati potrajnost šumskog gospodarstva i za buduća ko- 
ljena. Međutim, kako smo vidjeli, sječa je bila veća od dopuštene 
normale, pa se postavlja kao jedna od najvažnijih zadaća naše 
šumskopriradne politike: dovesti u sklad sječu s proizvodnim mo- 
gućnostima naših šuma. 

Taj se zadatak može ispuniti na dva načina: 1. povećavanjem 
prirasta i 2. smanjivanjem sječe. 

Na povećanje prirasta može se djelovati raznim mjerama ra- 
zumnoga gospodarstva, i u tom pogledu otvara se široko polje rada. 
Kraj postojećih prirodnih uvjeta prirast naših šuma mogao bi se 

udvostručiti primjenom suvremenih metoda u uzgoju šuma. U tom 
pogledu već je mnogo urađeno u nekim sjevernim krajevima naše 
zemlje, ali smo još daleko od toga, da se one zavedu u sve naše 
šume. Na putu su tomu lakoumnost, nebriga za budućnost, rđave 
navike, predrasude i običaji u nekim dijelovima našeg naroda, kod 
kojega se još teško ukorjenjuje svijest o važnosti i značenju šume. 
Ekstenzivno stočarstvo u vezi s pašom u šumama, sa kresanjem. 
lisnika, iskorišćivanjem brsta, sakupljanjem stelje i drugim običa- 
jima smeta prirodnu obnovu šume i smanjuje njezin prirast, dok 
nestašica prometnih naprava, udaljenost prikladnog tržišta (n. pr. 
tvornica za kemijsku preradbu drva) i sl. razlozi oteščavaju pri- 
mjenu uzgojnih metoda, u prvom redu prorjede u udaljenim šu- 
mama. Povećanje godišnjeg prirasta može se postići i ubrzanim 
pošumljenjem svih nepošumljenih sječina, garišta, upropaštenih pa- 
šnjaka, krševa i goljeti; pretvaranjem šikara u redovite šume; 
odabiranjem boljih drveća; suzbijanjem šteta u šumama nastalih 
od prirode i čovjeka i t. d. Plansko gospodarstvo, koje se uvodi u 
naše šume, odredit će putove, kojima će kročiti naše šumsko go- 
spodarstvo radi što bržeg ostvarenja istaknutog cilja. 

Međutim taj put je špor, i zato se uporedo s uvođenjem suvre- 
menih metoda uzgoja u naše šume mora pristupiti i drugom nizu 
mjera, koje će dati brže uspjehe: morat će se pristupiti ograničenju 
sječe i dovesti je u sklad s proizvodnim mogućnostima naših šuma. 
Pri tome nije dosta, da se izravno djeluje na smanjenje sječe, već 
je potrebno djelovati i na sve one čimbenike, koji vrše utjecaj na 
trošnju drveta, a time i na visinu sječe. Ti su čimbenici uglavnom 
slijedeći: 1. trošnja drveta u obrtu i veleobrtu; 2. trošnja u doma- 
ćem kućanstvu; 3. trošnja za javne svrhe; 4. gubitak drva kod sječe 
i preradbe; 5. uništavanje šuma i 6. izvoz drva u druge zemlje. 

1. Trošnja drva u obrtu i veleobrtu je razmjerno velika, oso- 
bito uslijed nepravilne razmjere između proizvodnje i preradbe 
drva. U biv. Jugoslaviji nije nikada bio izgrađen veleobrtni pro- 
gram, po kojemu bi se razvijao šumski veleobrt na temelju računa 
O prirodnim i priradnim uvjetima staništa. Najmanje se vodilo ra- 
čuna o tome, da se šumski veleobrt razvija u skladu s kapacitetom 
šuma i zbiljskim potrebama zemlje. Mjesto toga pilane su podizane 
bez ikakva obzira na blizinu šuma i razpoložive zalihe, pa kad su 
već bile podignute, onda su se svim i dopuštenim i nedopuštenim 
sredstvima tražile mogućnosti za opskrbu tih pilana drvom, zahtije- 
Vale se tarifske povlastice za dovoz sirovina iz udaljenih krajeva, 
smanjenje šumske pristojbe za drvoit.d.... 

Osim toga nije se vodilo računa ni o diferencijaciji ovog vele- 
Obrta, te je osnovan nerazmjerno velik broj pilana, a vrlo malo 

ostalih veleobrta za preradbu drva. Osobito je zanemarena kemijska 
preradba drva, Pa smo i uz obilje sirovina morali uvoziti znatne 
količine tih prerađevina (n. pr. novinskog papira, celuloze, drvnine 
izrađevina iz drva, prediva umjetne svile i t. d.). j 

«Šumski veleobrt, većim dijelom u rukama tuđinskog glavničar- 
stva, zaveo je devedesetih godina pr. st. u bosanske šume način isko- 
rišćivanja, koji je sasvim preuzeo metode kolonijalnog iscrpljivanja. 
To je poznati način eksploatacije šuma putem dugoročnih ugovora, 
kojima je država prepuštala kupcu šume na dugoročnu sječu, pri- 
majući za prodano drvo ugovorom predviđenu odštetu. Ovi ugo- 
vori bili su predmetom žestokih napadaja na taj sustav rada još u 
bivšem bosanskom saboru. U biv. Jugoslaviji nastavljeno je istim 
načinom rada u mnogo gorem obliku, jer je pustošenje šuma ostav- 
ljalo ogromne nepošumljene površine, a plaćala se državi neznatna 
odšteta za prodano drvo, iscrpljivala se do krajnosti bijedno pla- 
ćena radna snaga, dok je glavna zarada odlazila raznim putovima 
i kanalima u inozemstvo. Konačno su ti ugovori doveli do poznatih 
afera, koje su zabavljale cijelu europsku štampu. 

U N. D. H., gdje je za šume postavljeno ustaško načelo službe 
općim probitcima, nije se moglo nastaviti s ovim sustavom rada. 
Zato je Ministarstvo šumarstva i rudarstva odmah na početku svog 
djelovanja predložilo zakonsku odredbu o ukidanju dugoročnih 
ugovora i uvođenju režijskog rada za sve državne šume, pod vod- 
stvom šumarskih stručnjaka. 

h Isto tako provedena je nacionalizacija i podržavljenje većeg 
dijela šumskog veleobrta, kod kojeg je sada mjesto prijašnjeg 
Srubog načela bezobzirnih vlastitih probitaka postavljeno načelo 
službe narodu i zajednici. : 

U isto vrijeme ovo je ministarstvo poduzelo niz mjera, da se 
ispravi nepravilan odnos između proizvodnje, preradbe i trgovine 
šumskim proizvodima, koji je nastao uslijed primjene nezdravih 
liberalističko-glavničarskih načela. Uvedene su već mnoge mjere 
smišljenog tržnog reda, bez kojega nema upravljanog gospodarstva. 
Za one mjere, koje će moći biti primijenjene istom u mirnije doba 
već se sada vrše ozbiljne pripreme. ' 
' II. Kod nas je vrlo velika potrošnja drva, kako u seoskom tako 
i u gradskom kućanstvu. Na selu se često i najvrjednije tehničko 
drvo troši za sasvim sporedne svrhe, dok se još na mnogim mje- 
stima nemilosrdno pali drvo na otvorenim ognjištima. U grado- 
vima se isto tako troši mnogo ogrjevnog drva, koje bi se lako 
moglo zamijeniti ugljenom, koksom, plinom, elektrikom i t. d. 
Kako je .drvo postalo vrijedna sirovina, a dobava je znatno 
smanjena uslijed smanjene proizvodnje zbog operacija u šumama, 

Ministarstvo šumarstva i rudarstva u zajednici s drugim pozvanim 
čimbenicima povelo je odlučnu akciju za štednju ogrjevnog drva 
i zamjenu drugim gorivima. Ta se akcija ima postupno proširiti 
i na tehničko drvo, te obuhvatiti sva sredstva, kojima se vode 
slične akcije u drugim zemljama pod naslovom štednje i racionalne 
upotrebe drva. Isto tako osnovana je i razvila veliku djelatnost sre- 
dišnjica za ogrjevno drvo, koja je preuzela brigu oko osiguranja 
pravedne razdiobe ovog drva. 

NI. To isto vrijedi i za potrošnju drva u javne svrhe, koja je 
dosta velika. I ovdje postoje mnogobrojne mogućnosti štednje, bilo 
upotrebom drugih, razmjerno jeftinijih tvoriva, bilo opet primje- 
nom raznih sredstava, kojima se znatno povećava trajnost drva. 

IV. Mnogo drva propada zbog neracionalnog rada u šumi, kod 
izvoza,. prijenosa i pretovarivanja preradbe, uskladištenja i t. d. 
Danas već postoje u inozemstvu posebni znanstveni zavodi, koji 
se bave racionalizacijom rada oko drva usavršavanjem metoda, pri- 
mjenom boljega oruđa i dr. Takav je n. pr. zavod Iffa (Institut fir 
forstliche Arbeitswissenschaft) u Eberswald-u kraj Berlina. U tom 
pogledu naš šumski prirad čeka još sasvim neobrađeno polje rada. 

V. Na smanjivanje sječe drveta može se djelovati i otklanja- 
njem uzroka, koji dovode do uništavanja šuma. Kao glavnije raz- 
loge za to uništavanje mogli bismo navesti: 1. agrarnu prenaselje- 
nost, 2. neznanje i zaostalost, 3. nedovoljnu strogost u primjeni za- 
konskih propisa, 4. nesuvremenu organizaciju upravnog i čuvarskog 
osoblja i 5. nedaće. 

Za uklanjanje ovih nedostataka potrebne su mjere upravne, 
zakonodavne, a dobrim dijelom i promičbene prirode, na kojima 
se najozbiljnije radi. Ali za potpun uspjeh nisu dovoljni dobri za- 
koni i dobar upravni aparat. Svijest o značenju i važnosti šuma treba 
da prodre u najšire slojeve naroda, i to baš u one, koji su u naj- 
bližem dodiru sa šumom. Na njih se ne može uspješno djelovati 
toliko kaznenim odredbama, koliko smišljenom promičbom, kod 
koje osim šumarskih organa moraju sudjelovati svi oni članovi za- 
jednice, koji su bliže narodu, a to su u prvom redu učitelji, sveće- 
nici, upravni činovnici, kao i razne kulturne i društvovne ustanove. 
Sredstva promičbe su: neposredna pouka, predavanja, filmovi, iz- 
ložbe, novinstvo, knjige i t. d. Na tom polju trebat će razviti daleko 
veću aktivnost, nego što je to do sada urađeno. 

VI. Konačno, oblik i količina izvoza drva može biti također 
jedno od sredstava za ograničenje sječe. Već je spomenuto, da ne- 
dovoljna diferencijacija šumskog veleobrta omogućuje izvoz drva 
u obliku, koji nije u skladu s probitcima našeg narodnoga gospodar- 
stva. Dok pilane omogućuju samo izvoz poluprerađevina, smišljena 

izgradnja veleobrta konačnih proizvoda omogućit će, da se isti re- 
zultati u trgovinskoj bilanci postignu izvozom manje količine ka- 
kvoćom vrjednijih vrsta robe. Dok je porast broja pilana zahtijevao 
stalno otvaranje novih šuma, izgradnja spomenutog veleobrta do- 
vest će do intenzivnijeg iskorišćivanja istih pa i manjih količina 
drva, jer se danas i otpadci mogu prerađivati u vrlo skupocjene i 
tražene vrste robe. 

Ni u kojem slučaju ne smije se dopustiti, da se ubuduće izvozi 
na štetu potrajnosti šumske proizvodnje, kako je to često bio 
slučaj za proteklih 20 godina. t 


IV 

Ako se sada osvrnemo na sve, što je naprijed rečeno o našim 
šumama, dolazimo do zaključka, da one pružaju dovoljno moguć- 
nosti za namirivanje svih potreba našega naroda u pogledu drva 
i nuzgrednih šumskih proizvoda. One pružaju dovoljno mogućnosti 
i za davanje idealnih koristi, koje su za nas to važnije, što planinski 
karakter naše zemlje od šuma osobito mnogo traži u tom pogledu. 

Međutim prekomjerno i neracionalno iscrpljivanje šuma do- 
vodi do poremetnje prirodne ravnoteže, koja šumama ne daje mo- 
gućnost, da ispune onu ulogu, koja se od njih očekuje. Idealne 
koristi su u tijesnoj vezi sa načinom, kako se sa šumom postupa. 

Naprijed smo vidjeli, da u našim šumama leže još mnoge ne- 
iskorišćene mogućnosti, dok su s druge strane proizvodne moguć- 
nosti često iskorišćivane preko mjere. Da se to stanje popravi, i 
da naše šume ubuduće mognu davati najveće koristi za naš narod, 
potrebno je cijelo šumsko gospodarstvo postaviti na nove temelje. 

Za taj posao potrebno je mnogo sredstava, radne snage i vre- 
mena. Da se sredstva i radovi pravilno rasporede, potrebno je pri- 
praviti plansko izvođenje tih radova. Istina je doduše, da su se u 
šumarstvu i dosad mnogi radovi izvodili po planu; teritcrijalno i 
vremensko iskorišćivanje šuma vršilo se na temelju gospodarskih 
osnova, po kojima su se šume sjekle i obnavljale. No taj planski 
rad obuhvatao je samo proizvodnju, dok su svi ostali radovi šum- 
skog prirada, na velikom putu od proizvoditelja do potrošača — 
napose prerada, razdioba i trošnja drva — prepušteni slobodnoj 
volji pojedinaca. Zato se već odavno smatralo potrebnim, da. se 
cjelokupni šumski prirad — dakle kako sama proizvodnja sirovina, 
tako i preradba drva u poluprerađevine i gotove proizvode, promet 
drvom, kao i trgovina t. j. razdioba među domaće i inozemne po- 
trošače — poveže jedinstvenim planom i na temelju toga odredi 
pravac šumsko-priradne politike za cijelo ovo područje djelatnosti. 
Jer, što vrijedi planski upravljati samu proizvodnju drva, kada se 

svim ostalim djelatnostima, koje se osnivaju na toj proizvodnji, 
pusti potpuna sloboda i ova se sloboda odrazi štetnim posljedicama 
po samu proizvodnju, kako je to bilo dosad. 

Ovakvo plansko uređenje cjelokupnog šumskog prirada po- 
kazalo se potrebnim i u zemljama sa starom šumsko-priradnom 
tradicijom i s dosta dobro uređenim odnosima između proizvodnje 
i trošnje drva. Tim većma osjeća se ta potreba u zemljama, gdje 
se težište gospodarskog razvitka zemlje, u nedostatku drugog pro- 
izvodnog čimbenika, glavnice, postavilo prvenstveno na čimbenik- 
prirodu. 

Izrada plana i programa, dakle osnovice, na kojoj će počivati 
nova zgrada šumsko-priradne politike u našoj državi, pitanje je od 
izvanrednog značenja. Ta se važnost očituje kako u ulozi šuma u 
cijelom gospodarskom i kulturnom životu hrvatskog naroda, tako 
i u tome, što je šumsko gospodarstvo tijesno vezano s ostalim 
granama našega gospodarskog i javnog života. Zato je potrebno, 
da se taj plan izradi u skladu s općim gospodarskim programom, u 
kojem će šumski prirad biti važan sastavni dio. 

Proteklih 20 godina tuđega vladanja dalo nam je u mnogočem 
nemilu pouku, pa i u pitanju šumskoga gospodarstva, koju smo 
stekli učeći se na vlastitoj šteti. Danas, kad su već jasne posljedice 
ne samo lakoumnog rasipanja narodne imovine nego i svih libera- 
lističkih metoda u šumskom gospodarstvu, i kad je naša država 
stupila u ozbiljnu suradnju sa svojim saveznicima u cilju izgradnje 
novog europskog poretka, nije potrebno još jače isticati i dokazi- 
vati hitnost i važnost izrade ovakvog plana za cijeli šumski prirad. 

Samo pomoću ovakvog planskog gospodarstva možemo očeki- 
vati, da će se s vremenom popraviti učinjene pogrješke i propusti 
i da će naše šume ubuduće u svakom pravcu ispuniti svoj zadatak, 
te hrvatskom narodu osigurati u sadašnjosti i u budućnosti one 
koristi, koje mu mogu i moraju davati po svojim prirodnim 
uvjetima. j 
i LITERATURA 
1 Statistika šuma i šumske privrede u 1938. Izd. min. š. i r. Bgd. 1940. 


* Marinović, Šumsko privredna geografija — 1934. 

odjeljku o imovnim općinama u knjizi: Marinović, Osnovi nauke u upravi 
šumama — 1939., p. 186.—198. 

21 Kolo 321 


ća > Brojitbeni izvještaj organiz. ureda Glavnog Ustaškog Stana br. 1/2—- 





a 


NA TERASI STAROG GRADA 
U HEIDELBERGU 


Zrak se ovdje ljulja kao vlati zrelog klasja. 
U viru bijelog mnogoglasja 

ja čujem jedan reski ton. 

Kao let ždrala prema jugu, 

kao rez dupina, 

kao zvon ... 

Netko me je svezao na repove četiriju Pegaza 
i sad sam krhak ko kineska vaza, 

u meni gore četiri baklje plama razornoga, 

u meni se bore četiri viteška turnira, 

— Tko to Schuberta svira? — 

Svud je oko mene pjena gustog vina, 

moje je udove raznijela daljina, 

nevidljiv letim preko cijelog svijeta, 

o, utvaro sveta ... 

Oštri finale. Miris akacija. Mir. 


Noch ein Glas Bierl | 


LIDO DA ROMA 


S neba su spuštene prozirne zavjese 

— svijetla svilena paučina — 

more vrije srebrnim sedefom 

— zrnca bisernog pijeska — 

agave cvatu proijetnim čežnjama 

— mekane bijele ruke — 

terasa kavane diše 

— čista brodska paluba u sunčano jutro — 
Sve se ljulja i zvoni ko kugle na božićnom drvcu. 
Netko me ljubi na spuštene vjeđe. 

Možda je to Madame Avantura? 

Otvaram oči. Nikoga nema. 

Samo se more tiho ljeska 

— sunčana arabeska — 


MARKO FOTEZ 

MNE 


OLINKO DELORKO, ZAGREB 


U GRADU KAMENA I VODE 


Na more sam stigao oko jednog sata poslije podne. Za vrijeme 
puta najviše su mi se dopale šume Gorskoga Kotara. Čist, oštar 
planinski zrak, koga sam udisao prolazeći kroz njih, dugo mi je 
nadimao pluća. Kad sam nakon nekoliko sati vožnje ugledao more, « 
što se protezalo pred Kraljevicom, zadrhta mi srce. S velikom žud- 
njom sam očekivao čas, kad ću mu se moći sasvim približiti. Nije 
potrajalo dugo. Miris mora mi se sve više zavlačio u nosnice. Na- 
pokon se nađoh pred neuglednom zgradom sušačke željezničke 
postaje. U hotelu Continentalu dobih čistu i urednu sobu, koje je 
prozor gledao na Rječinu. Sutradan u rano jutro čekao me put u 
Veneciju. Parobrod je odlazio s glavnog sušačkog pristaništa. 


S nekim znancima iz grada proveo sam popodne i veče. U nji- 
hovim kolima posjetio sam trsatsko zavjetište i okolne uvale. Dok 
sam popodne sjedio pred kavanom Continental i listao novine, 
ugodno su me iznenađivali u nedugim vremenskim razmacima du- 
boki zvižduci brodova, koji su dolazili ili odlazili. Već s Trsata 
sam bio vidio, da je gradska luka puna lađa, koje su većinom tova- 
rile drvo, valjda za Tanger i Kanarske otoke. Česti zvižduci bro- 
dova potvrđivali su mi sada ponovno, kako je velik promet luke, 


.Večerao sam u vrtu vile svojih prijatelja, što se nalazila u ne- 
posrednoj blizini mora. Kako je bilo krasno srpanjsko veče, more 
je treperilo u sjaju mjesečine šaljući mi u lakim jedva primjetnim 
lahorima mirise školjka i alga. Tri pune godine nisam bio u to 
doba na moru, pa se rađala u meni žudnja za tim mirisima, koji 
su mi bili tako dobro poznati iz djetinjstva i rane mladosti. Po- 
misao na sutrašnje putovanje, koje će trajati velik dio dana na 
vodi, ispuni me neopisivom radošću. Rano sam otišao na počinak. 
Dok sam zaklopljenih očiju čekao u hotelskom krevetu, da me 
san savlada, još mi je dugo u sjećanju treperila plava vodena 
masa, što se tako raspjevano bila protegla toga dana u Kvarner- 
skom zaljevu pred mojim zadivljenim pogledom. ' 

Sunce još nije bilo izbilo ponad planine, što se uzdiže nad 
gradom, pa je zrak bio hladan od netom minule noći. Na prista- 
ništu je stajala lađa spremna za odlazak. Već su putnike puštali 
u nju. Nije ih bilo mnogo. Ratna opasnost, što se bila počela nad- 


“Vijati nad Europom, zadržala je mnoge kod kuće. Zato su sada i 


obale Jadrana bile puste. U hotelima nekada tako punima mogla 
se veoma lako naći soba. i 

Vožnja je trajala dugo uz pustu i kamenitu istarsku obalu. 
Vidjele se premnoge dražice i uvale, u kojima ne bješe ni jedne 
kuće. Samo se na plavoj vodi, koju je sve više obuhvaćalo rano 
jutarnje sunce, odražavalo bijelo kamenje bez ikakva raslinja. 
Neko sam se vrijeme odmarao na ležaljci, što je bila na palubi, 
dok me miris mora i svježi vjetar, koji je neprekidno duvao i koga 
je sve više jačala brzina vožnje, nije odveo k pramcu lađe. Ali 
nisam dugo izdržao ni na tom mjestu, zbog žestine vjetra, zato se 
popeh u blizinu zapovjedničkog mosta, koji je bio okružen brojnim 
staklima. Uz jedno, koje je bilo poluotvoreno, stajah dugo zagle- 
dan u morsku pjenu, koju je odbacivao u vožnji jednakom snagom 
na obje strane oštri kljun lađe. Za cijelog puta brod su pratili 
galebovi. Galebovi i pusta obala bez jedrenjaka, bez stabala, bez 


živa čovjeka. Oko jedanaest sati brod poče odmicati od kopna, . 


te u pravcu Venecije sve više grabiti otvorenu pučinu. 


Na palubi šetali se ili odmarali malobrojni putnici. Kad me 
zamorilo motono pjenjenje vode uz pramac lađe, spustih se i ja 
k njima. Na mojoj ležaljci čekala je knjiga, s kojom sam mislio 
prikratiti vrijeme, ali koju još dotad nisam bio ni otvorio. More, 
za kojim sam već nekoliko godina čeznuo, protezalo se oko mene 
na sve četiri strane, i nije bilo moguće ne gledati ga. 


Putnici su bili većinom Nijemci. Među njima mi naročito zao- 
kupi pažnju jedna mlada djevojka. U bijeloj kratkoj suknji i svi- 
jetloplavoj bluzi izgledaše vrlo pristalo. Dugom njezinom kosom, 
što joj padaše po ramenima, neprekidno se igrao vjetar, koji je 
bivao sve snažniji, što se pučina pred lađom više otvarala. Dje- 
vojka je bila sa starijom gospođom, koja se neprekidno smiješila 
upozoravajući je sad na jednu sad na drugu stvar, koju bi zapa- 
zila za vrijeme vožnje. Vidjelo se, da je ushićena tim putoin i da 
ga ne će nikad zaboraviti. Sad su bili dupini, što su plovili u ne- 


velikoj udaljenosti od broda, koji su je ispunjavali ushitom, sad. 


galebovi, koji su često ronili pod vodu, da se dočepaju plijena. 
Napokon oštri cilik zvonca najavi ručak. Slučaj htjede, da je mlada 
Njemica sjela baš sučelice meni. Između pojedinih zalogaja u toku 
jela pogledavala me je i smješkala mi se. 


Kad sam poslije ručka ponovno izišao na palubu, maistral je 
bio zahvatio čitavu pučinu. Kopno se više nije vidjelo ni s koje 
strane. Na istočnoj strani pučine u veoma velikoj daljini ukaza 
se trup dosta krupna parobroda. Kao da je i on plovio prema 
Veneciji. Sličio je priviđenju, jer se nije točno razabiralo, da li 
ga više obuhvaća nebo ili more i da li plovi jednim ili drugim 
područjem. : 

Umorilo me neprekidno gledanje pučine, i pođoh do ležaljke, 
da se odmorim. Još sam pod zaklopljenim vjeđama osjećao mo- 
drinu vode. Bio sam malko i zadrijemao. Kad sam otvorio oči, 
uzeh knjigu, koja je ležala do mene. Listao sam po njoj, ali nisam 
imao snage, da se bilo na kojoj strani dulje zadržim. Pažnja mi je 
bila nestalna i razmažena. Neke rečenice su me bile na čas i zao- 
kupile, ali onda su mi opet izmicale i ostavljale me ravnodušnim. 
S čitanjem nije nikako išlo. Onaj parobrod, koji je prije bio u ve- 
likoj daljini, sad se primicao sve više. Mlada Njemica nije izla- 
zila na palubu, ili je barem ja nisam mogao vidjeti. 

Nekoliko sati sam protegnut na ležaljci promatrao naizmjence 
nebo i more. Napokon vidjeh, kako su se putnici uskomešali, po- 
kazujući u zapadnom pravcu prema pučini. Pođoh i ja, da vidim 
šta je. Iznenadih se, kad mi rekoše, da je Venecija. Italska je 
obala prema našoj tako niska, da se jedva nazire iz mora. Nisam 
bio ni zamijetio, da joj se približavamo. More je bilo oko nas oži- 
vjelo. Vidjeli su se mnogi jedrenjaci, kako plove u različitim prav- 
cima. Jedra su na nekima od njih bila crvena, pa su se lijepo isti- 
cala prema plavoj vodi. Na ulazu u venecijansku luku susretosmo 
nekoliko hidroaviona. 


Kad se nađoh u hotelu, bilo je šest sati poslije podne. Soba 
je bila dosta prijazna, a prozori su joj gledali na jedan uski kanal. 
Hotel se zvao Luna i nalazio se blizu trga Sv. Marka. To mi je 
bilo treći put, da se nalazim u Veneciji, ali nikad mi je nije bilo 
dosta. Sav sretan pođoh do trga. Mnoge kavane s lijeve i desne 
njegove strane bile su već pune gostiju. Pred nekima od njih 
(valjda najraskošnijim) svirali su i jazz-orkestri. Desna strana trga 
bila je još sva u suncu, dok je lijeva ležala u dubokoj sjeni. Pred 
crkvom Sv. Marka i oko njegova zvonika kupili se mnogi golubovi 
na radost dokona svijeta. Zaustavljao sam se pred različitim du- 
ćanima, koji se nalaze u Procuratiama, i ushićen gledao njihove 
izloge. Tako su bili ukusno namješteni, da su i stvari, koje na dru- 
gom mjestu ne bi čovjek ni zamijetio, tu postajale predmeti dosta 
jakih želja. ' 

Kako je čudesan trg Sv. Marka u svojoj ljepoti! On je tako 
savršen, da na njemu kao valjda nekad na atenskoj Akropoli gra- 
đanin osjeća, da je nemoguće igdje drugdje u svijetu vidjeti nešto 
ljepše. Utoliko on vrši najveću patriotsku zadaću: ne da građa- 
nima nikad, da ga ostave sasvim. Ma kako daleko otišli, on je onaj, 
koji ih privlači nevjerojatnom snagom. Idi, idi — kao da im kaže 


— kuda hoćeš, ali onda se vrati ovamo. A nebo, što se širi u svo- - 


joj kristalnoj jasnoći nad trgom s obalom, koja je u neposrednoj 

blizini, građanina još više zadržava. Nije to obala, pred kojom se 
otvara nepregledna pučina, što svojim sirenskim glasovima uporno 
poziva stanovnika na put, kojemu vrlo često nema povratka. Taj 
put je nerijetko bio razlog, da su mnogi gradovi na Atlantskom 
oceanu u toku otkrića novih zemalja bili potpuno opustjeli i za- 
mrli. Obalu u neposrednoj blizini trga Sv. Marka zatvaraju lagune, 
na kojima se nižu stare lijepe kuće i prekrasne crkve. Ta obala 
smiruje duše građana, ograničava njihove čežnje, ne raspiruje ih, 
kao u gradovima, kojima je obala izvrgnuta širokom zahvatu mora 
i o koju neprekidno biju svojim preteškim šumom nevjerni valovi. 
S nje, koja kao da se nalazi na nekom začaranom jezeru žarkih 
boja, mogao bi se poduzeti gondolom samo put na kakve sretne 
otoke Ljubavi. j 


Sutradan, budući da je bio lijep, sunčan dan, unajmih *gon- 


dolu, da se malo provezem kroz Canal Grande. Gondolijer je bio - 


dosta krupan čovjek. Obučen u bijelo mornarsko odijelo sa slam- 
natim šeširom na glavi, omotanim crvenom vrpcom, što mu je pa- 
dala po ramenima, izgledao je vrlo otmjeno. Kad je vidio da znam 
talijanski, reče mi za neke palače čije su. Svojim jakim i ispucanim 
usnama tako je muzikalno izgovarao imena pojedinih venecijan- 
skih obitelji: Grimani, Panpadopullo, Contarin i t. d., da su i 
pda, koje su nosile ta slavna imena, dobivale neku posebnu 
oju. 


U predvorja pojedinih palača ulazila je voda. U tim predvor- 
jima vidjele se kamene stube obrasle zelenom travuljinom. Drveni- 
stupovi, crni ili tamnoplavi, sa grbovima obitelji, kojima su pripa- 
dale palače, podignuti da se uz njih privezuju lađe, stajahu na- 
krivljeni u vodi. More je u kanalu bilo zelene boje. Kad bi prošli 
motorni brodići (oni su vodeni tramvaji Venecije), more bi se 
uzburkano njihovim prolazom dugo odbijalo o stube i predvorja 
palača. Kako je tužan i u isto vrijeme lijep taj šum vode, što pre- 


lazi preko izjedenih i trošnih kamenih stepenica lupajući o teška  “ 


gvozdena vrata! Kroz visoke gotske prozore palača vidjeli se uku- 
sno i bogato ukrašeni stropovi, na kojima su visjeli mnogokraki 
stakleni svijećnjaci nadaleko poznati po svojoj ljepoti. Ali na ve- 
ćini palača prozori su bili zatvoreni. Vidjelo se po svemu, da u 
njima više ne stanuje nitko. Neka neizreciva žalost ih je obvijala. 
Odrazi vode u kanalu neprekidno su treperili po njihovim proče- 
ljima. Šutnja a i melanholija, u koju sam bio zapao gledajući te 
stare, trošne kuće, što strše iz vode gotovo nakrivljene, kao i stu- 
povi za privezivanja lađa, koji ih okružuju, bila je obeshrabrila i 
gondolijera, i zato ga po svoj prilici više i ne čuh. Povukao se bio 

u svoje svakidanje brige. Ali tim je moja samoća postala slobod- 
nija i dublja. > ; : 
Crna gondola tvorila je zanimljiv kantrast zelenoj vodi, po 
kojoj je klizila. Da prikrati duljinu vožnje, gondolijer skrene u 
jedan sporedni kanal, koji je bio mnogo uži od Canala Grande. 
U njemu je vladala potpuna tišina. Lijepo se čuo šum gondolije- 
rova vesla. Pri pustim zaokretima tako se tajanstven pričinjao 
njegov glas! On je naime upozoravao vozače, koji bi dolazili iz 
drugog dijela kanala, na svoju nazočnost. Taj glas, nejasan, nera- 
zumljiv i onome, koji zna talijanski, morao je biti star kao te 
kuće, koje su me okiuživale. pa zo 
Naveče istoga dana pođoh u šetnju. Ulice su bile pune ljudi. 
Gurali su se i navirali sa svih strana. Nošen tom živom i šaroli-- 
kom gomilom obiđoh velik dio Venecije. Najposlije se' nađoh pred 
kolodvorom u blizini crkve, kojoj pročelje gleda na Canal Grande. 
Tu mi je osobito upao u oči neki mladić, koji je imao na glavi 
baskijsku kapu. Bluza mu je bila mornarska, no veoma iznošena 
i prljava. Široke hlače tamnoplave boje prekrivale mu cipele i do- 
pirale gotovo do tla. U ustima je imao lulu. Rasta je bio osred- 
njega, a u licu veoma nježnih crta. Po svoj prilici bijaše mornar 
bez posla. Mlade zgodne žene, koje su oko njega prolazile, nije 
gledao. Iz njegova lika čitala se zanimljiva povijest. Mora da je 
obišao velik dio svijeta. Možda je u veoma dalekim lukama, koje 
je bio posjetio u toku svojih plovljenja, ostavio velik dio nada, 
ukoliko ih nije bio izgubio i na ulicama Venecije. Ne, njegovo 
lice nije bilo nikako veselo, ali iz očiju mu je izbijao sjaj podu- 
zetna čovjeka. Malo poslije izgubih ga među prolaznicima. Miris 
pečene ribe privuče me u jednu malu gostionicu kod Rialta. Po- 
slije večere pođoh na trg Sv. Marka, a onda na obalu pred Palazzo 
Ducale. I 0 
Crne privezane gondole jedva su se pomicale na inače mirnoj 
morskoj vodi. Slabo ih je tko unajmljivao, jer je bilo malo stra- 
naca. Posljednji put, kad sam bio u Veneciji, bio sam u društvu 
žene, utoliko me više ovaj put bolila moja usamljenost. Sjeo sam 
na drvenu ogradu tik do vode. Parobrodići su neumorno vezali 
raspršene dijelove Venecije. Ah, kako je čudesan ovaj .grad, u 
kome se nalazim! Toliko je lijepih stvari napisano o njemu, da 


“ svaki dodir s njim prati neka tuđa ruka, ali ja ne bih nikako htio, 


da zbog Stendhala, Nemčića, Manna i Papinija ne vidim sam ni- 
šta. Umjesto reminiscencija na pročitane knjige hoću da gledam 
živu Veneciju. ; / . 

Taj grad, koji tako moćno privlači sve osjetljive duše, sastoji 
se od tri elementa, s kojima ga možeš najlakše obuhvatiti i razu- 

mjeti. Ta su tri elementa: ljepota, okrutnost i smrt. Ta tri ele- 
menta susrećete gotovo na svakom koraku. Evo Palazzo Ducale 
s prekrasnom arhitekturom, pred kojom čovjek ne može nego se 
zanositi. Prostrane, raskošne dvorane, u kojima su zidove i stro- 
pove ukrasile ruke genijalnih umjetnika, imaju u sebi toliko lje- 
pote, da je teško odoljeti njenim sirenskim glasovima i ne poklo- 
niti joj se u punoj pobožnosti. A onda odmah u blizini toga kra- 
snog zdanja, dapače i u njegovim podrumima, strašne, nečovječne 
tamnice. Nigdje svijetla u njihovim rupama! Samo goli hladni ka- 
men nekoliko metara širok. Sigurno je i srce, ne samo srce nevi- 
noga nego i ono najokorjelijega zločinca, moralo u njima pući od 
užasa. Kroz njih me je već nekoliko puta vodio čuvar, ali sam 
svaki put ostajao bez riječi pred nečovječnošću onih, koji su ih 
podigli. Ne može čovjek vjerovati, da se u neposrednoj blizini-tih 
strašnih tamnica nalaze raskošne dvorane mletačkog dužda ukra- 
šene divnim freskama Tintorettova i Veroneseova kista — i nji- 
hove savjesti. Ali šta mogu umjetnici, pogotovo u to doba! 

Uz tu ljepotu i okrutnost Venecije svukuda se osjeća ledeni 
dah smrti. Ni najživlja buka i graja malih trgova i ulica ne može 


je sakriti. Ona se nazire u svemu. Ona, a ne voda, podgriza temelje 


prekrasnih palača. U Ca Giustinian kao i u Ca Rezzonico smrt je 
nazočna na svakom koraku. A sablasni gotovo stravični nazivi po- 
jedinih venecijanskih ulica kao i mostića samo je još više ističu 
Pa i neki veliki ljudi, koji su bili iz drugih zemalja, dođoše da ša 
zaklope oči zauvijek. Sve u Veneciji priča o smrti i nepostojanosti 
ljudske sreće. 

Okružen odasvud tako moćnim elementima, kao što su lje- 
pota, okrutnost i smrt, čovjek traži, da se u“nečem isto tako jakom 
zaboravi. A tu mu zaborav može dati samo ljubav. Kroz Veneciju 
taj Aheront ljepote i bola, može se proći samo uz pratnju nfežiie 
ženske ruke. 

.Za to kratko vrijeme, što se nalazim u Veneciji, već sam ne- 
koliko puta susreo u gondoli, koju vozi uvijek isti gondolijer, je- 
dnu lijepu već prosijedu Engleskinju. Susrećem je gotovo vazda u 
istoj pozi: gondolijer, vitak, mlad, pokazuje joj pojedine zname- 
nite predmete grada, a ona, umjesto da gleda u njih, gleda oča- 
rana u svoga vodiča. 

Ali Venecija traži jednu finiju, beznadniju ljubav, koja se ne 
može kupiti novcem, i zato me još više boli ova profana, koju 
gotovo svuda oko sebe gledam. Dok lutam sam venecijanskim 
piazzettama i uličicama, ja mislim na tebe, ženo! Slično mi je kao 
Rinaldu u Tassovu »Oslobođenom Jeruzalemu«. Venecija je zača- 
rana šuma, kroz koju moram proći čist, ali kao što u začaranoj 

šumi svaki čas iz ponekog stabla ili grma izlazi po koja krasna 

nimfa, pa se smiješi Rinaldu, da ga zavede s određenog puta, tako . 
i u venecijanskim ulicama gotovo iz svih vrata strijelja svojim 

očima po jedna ljepotica na moju razigranu mladost. Kako da se 

spasim? Ništa mi nisi dala osim srca, a to je malo u ovako opasnu 

kraju. Pa ipak uspomena na dane, koje smo tu zajedno proveli, diže 

moju dušu do neslućenih zanosa. 


Tu u jednom hotelu u blizini stanovali smo zajedno. Moje su 
ruke bile pune njene kose. O, kako je cijela soba mirisala na njenu 
mladost, na njeno tijelo opaljeno suncem. Moje je srce bilo bolesno 
od njenih riječi. Lutajući venecijanskim uličicama, koje su svaki 
čas prekidali mali mostići i zeleni kanali, mi smo šaptali jedno 
drugom najzanosnije riječi ljubavi. A sad sam bio sam. Melanho- 
ličan. Žalostan. U času najveće potištenosti pojaviše mi se na 
usnama stihovi: La tua donna dorme, Oh che beato sia il suo sogno. 
Otkud se pojaviše te riječi i što su značile? Nisam znao. Tvoja 
Žena spava, oh, neka bude blažen njen san. Da li su ti stihovi bili 
tragovi nekog davnog čitanja, pa tek tu u Veneciji u času velike 


=" žudnje za odsutnom dragom postadoše stvarnost? Ne znam. Znam 


samo, da su se otkidali iz moje duše i da su divno objašnjavali 
moje raspoloženje. (Ali ipak mislim, da su to bili stihovi E. A. 
Poea u talijanskom prijevodu. Vidi, vidi, kako sam ih se sjetio, 
i u kojem času.) 

Trećeg dana sam cijelo jutro proveo na Lidu. Kad sam se 
iskrcao iz parobrodića, koji me je doveo do otoka, bio sam ne- 
obično veseo. Sinoćnoj žalosti ni traga. Odasvud kroz granje drvo- 
reda modrila se pučina. Jurile mnoge žene na dvokolicama. Vjetrić, 
što je dolazio s mora, vijorio veselo njihovim suknjama otkrivajući 
im nježna, zaobljena koljena. Lica su im bila crvena od zraka i 
vjetra. Bilo ih je svih doba, i sve su bile lijepe na svoj način. 
Ležeći malo poslije na pješčanoj obali jednog velikoga kupališta 
gledah začaran, kako na pučini, koja se spaja s nebom u daljini, 
odmiče jedna lađa. S dimnjaka joj se otkidao lagani pramen dima, 
koji se samo za jednu malu niansu razlikovao od neba i mora i 
zbog toga se jedva nazirao. More je mirisalo na školjke, na osu- 
šenu morsku travu. Svuda uokolo u pijesku vidjeli se pužići, koje 
je voda bila donijela sa sobom za plime..Sad su ostavljeni (jer se 
more bilo udaljilo nekoliko metara od obale zbog osjeke) izloženi 
snažnom podnevnom suncu jako mirisali. 

Mislio sam, kako ine je tom pučinom, što se protezala ogromna 
preda mnom, dovela lađa s druge obale. I kako to putovanje ne ću 
nikad zaboraviti. Svuda oko mene modrilo se more. Kad je paro- 

brod, što mi je neko vrijeme zaokupljao pažnju, nestao, pučina osta 
prazna, bez ijednog broda. Tek pola sata kasnije ukaza se s lijeve 
strane lađa žutih jedara. Plovila je Jagano, vukući čamčić iza sebe. 

Na povratku s kupanja tramvaji, što promeću Lidom, bili su 
prepuni svijeta. I broj dvokolica i broj lijepih žena bio je porastao. 
Moja je pit gorjela od prejaka sunca, ali ipak sam se ugodno 
osjećao. Kako je bilo dva sata poslije podne, puhao je maistral. 
Pješčane obale Lida su se bijelile, izvezene pjenom talasa. Sve je 
uokolo mirisalo na jod i na školjke. Kad stigoh u Veneciju, zrak 
je bio težak. Uske ulice su sprečavale svaki zamah vjetru, koji je 
i onako zamirao između laguna. Kupole mletačkih crkava su blije- 
štile na suncu. 

U .sumrak pođoh uskomešanim Mercerijama ususret kakvu 
doživljaju. U barovima, kojih je bilo mnogo, vidjelo se puno 
ljudi, koji su pili različite voćne sirupe s vodom, ali neki su od njih 
praznili i velike čaše prepune alkohola. Naročito se mnogo pilo 
pivo. U jednome baru, u kojemu su bile već upaljene žarulje, sjedoh 
i ja. Žene, vitke i lijepe, ulažahu-u pratnji muškaraca. Po kutovima 
bara vodili se šapatom ljubavni razgovori. Neki mornari uđoše za- 
grljeni. U njihovu društvu bješe jedna žena crvene kose. Izgledaše 
sumnjivo. Gledala je gotovo žmirkajući. Očni su joj kapci sakrivali 
zjenice tako, da se nije vidjelo, kakve su boje. Mnogi gosti stajahu 
tik do samog ulaza. Barmani, mladi, nasmijani ljudi, s nevjerojat- 
nom su spretnošću posluživali svoje goste. 

Dok sam ispijao čašu vermuta, približi mi se neki čovječuljak, 
što je prodavao srećke za državnu lutriju. Bio je obučen u jockey 
odijelu tako, da su mu se krive rahitične noge i dosta krupna grba 
još jače isticale. Nudeći srećke on je pružao i grbu, da je kupac u 
znak sreće prije kupnje dirne. Smješkao se govoreći piskutljivim 
glasom gostima, koji su uokolo stajali ili sjedili: Kupite srećke u 
grbavca, jer on nosi sreću. Ali mu ih nitko nije kupovao, pa niti 
mornari, koji su cijelo vrijeme razbacivali novac trošeći ga u sva- 
kakve sitnice. ' ; 

Priznajem, da me je nemilo dirnuo taj grbavac, što je prodavao 
srećke državne lutrije u jockey odijelu. U njemu kao da je Venecija 
nastavljala svoj stari život bezdušnih šala i dugih poklada. On je 
bio u neku ruku i prodavač srećaka i budala. Vlasnici lutrije bili 
su ga obukli u čisto i uredno odijelo, ali utoliko se je jadnije pod 
njim isticao njegov ubogi lik. 

Međutim te večeri ne doživjeh ništa osobito. Dosta rano dođoh 
u hotel, i teško umoran brzo zaspah. A sutradan me je čekao odla- 
zak iz toga čudesnoga grada. 


330 


: pe 


Dr. F. C., ZAGREB 


HRVATSKA NARODNA SVIJEST 
U NAPOLEONOVO DOBA 


17. kolovoza 1813. prešao je divizijski general Radivojević sa 
9000 Hrvata preko rijeke u područje s one strane Save, koje god. 
1509. bijahu zaposjeli Francuzi i koje bijaše od onda pod njihovom 
upravom. Austrijske čete nisu kod toga nailazile na znatniji odpor, 


a stanovništvo klicalo im je kao osloboditeljima. 


Samo deset dana iza toga zasjedao je već opet nedaleko Za- 
greba s one strane rijeke u trgovištu Velikoj Gorici sabor odlič- 
nika. Na većini ovih ljudi, koji su se tu kretali obučeni u tamno- 
plave svečane odore sa sabljama o bokovima, moglo se opaziti, da 
su navikli na težak posao na polju, u šumi i vinogradu, ali sigur- 
nost njihova nastupa odavala je ipak samosvijest potomaka stare 


“ plemenite krvi. Uostalom, sjednici je prisustvovao i priličan broj 


pravnički i teološki obrazovanih članova, dapače i sam gospodin 
Ladislav Blažeković, zamjenik zagrebačkog podžupana, uveličao jć 
tu svečanu zgodu svojom nazočnošću. Ta nije se radilo ni o čemu 
manjemu, nego da plemenita općina Turopolje ponovno dobije 
svoje stare povlastice. Napoleonova Francuska naime u vrijeme 
poslije revolucije nije dakako htjela ni da čuje ništa o tako starin- 
skim i očigledno »nesuvremenim« stvarima, kao što je bila u mno- 
gome još samoupravna seljačka plemenitaška općina. Ali poslije 
dolaska carske austrijske vojske uveden je smjesta opet »stari 
sistem«, kako stoji u latinskoj ispravi, koja je tada sastavljena, a 
to je za turopoljske plemenite seljake značilo ponovnu uspostavu 
njihovih starih pravica, koje su oni već gotovo šest stoljeća nepo- 
kolebljivom žilavošću branili od često veoma bijesnih protivnika, 
i koju su sad pozdravili najdubljom zahvalnošću. 


Dne 30. studenog iste godine 1813. upravio je pješadijski gene- 
ral barun Christoph Lattermann u svojstvu generalnog guvernera 
»Ilirije« iz Ljubljane, svog službenog sjedišta, na karlovačkog pod- 
župana Dolovaća pismo, u kojem saopćuje carevo zadovoljstvo 
zbog ponude »plemenite zajednice u Turopolju« da »sastavi sat- 
niju od 200 naoružanih i opremljenih ljudi«. S istim odobravanjem 
uzima se do znanja prijedlog općine Draganić, — nju čine isto . 
takvi plemeniti seljaci kao i turopoljski, samo sa ne više tako ne- 
okrnjenim pravima — koja se izjavila spremnom, da »sastavi 
opremljenu satniju od 100 ljudi«.! 

Ne ćemo se prevariti, ako u ovoj spontanoj ponudi obiju se- 
ljačkih plemenitih općina vidimo izraz zahvalnosti za to, što im je 
carska austrijska vlada jedva tjedan dana poslije ponovnog zapo- 
sjedanja hrvatskog juga opet vratila njihova »stara prava«. Kod 
toga je čovjek ponukan, da se sjeti slične vjerne i žilave privrže- 
nosti naslijeđenoj starini tirolskih seljaka ili Švicaraca iz prakan- 
tona ili opet Šlezvižana iz Dithmara. 


Ali za danas hoćemo da se odupremo iskušenju, da se pobliže 
pozabavimo poviješću i osebinama hrvatskog seljačkog plemstva, 
posebno turopoljske obćine, čije je izaslanstvo primio nedavno i 
Poglavnik u svečanoj audienciji. Možda će za to drugi put biti 
vremena i prilike. ' 

k Čini nam se naime, da Lattermannovo pismo, koje je jednim 
nekoliko dana kasnije datiranim pismom riječkog guvernera 
Đurkovića istom podžupanu Dolovaću dobilo nekoliko nadopuna 
više tehničke naravi, govori tako značajno o tadanjem duševnom 
stanju Hrvata uopće, da zaista vrijedi pozabaviti se njime točnije 
1 s toga stanovišta. 

.. Poslije izricanja careva zadovoljstva s patriotskom ponudom 
obiju hrvatskih općina ilirski generalni guverner nadalje još saon- 
ćuje, da je Franjo II. odredio, »da ove (t. j. ponuđene čete) do 
daljnje odredbe dobiju izvrsno ime hrvatsko ilirski dobrovoljci i 
da ga zadrže, dok rat traje«. 

Ali sasvim osobite pažnje vrijedan čini nam se slijedeći odlo- 
mak Lattermannova pisma, koji sadrži ove rečenice: 

Ž »Budući da zasad još nije vrijeme za to, kako to izlazi i prema 
najvišoj volji njegove visosti, da se ovim vjernim braniteljima do- 
movine, čime je Hrvatska odvajkada temeljila svoju slavu u po- 
vijesti, dade drugo, možda više željeno ime, čime bi se i mađar- 
ska konstitucija mogla povrijediti... , to je gubernija i previše uvje- 
rena o patriotizmu i privrženosti ovog naroda, a da bi samo ime 
— uz koje se ništa ne gubi od prava i privilegija, uništilo lijepa 
očekivanja, »koja država i potomstvo od njih očekuje«. 

Ovaj važan list baruna Lattermanna završava apelom na raz- 
boritost karlovačkog podžupana, koji će znati ukloniti eventualno 
»nezadovoljstvo« tumačenjem namjera, koje su cara vodile, i koji 
će hitno ostvariti ovu odluku, koja se tiče časti čitavog naroda. Iz 
riječkog pisma, koje je izdavač zbirke turopoljskih izprava Emil 
Laszowski ovome dodao, i u kojem se narodno politički momenat 
više ne spominje, čini se, da onda još proizlazi, da se je o onim 

ponudama dobrovoljaca teoretski već unaprijed odlučivalo po- 
čevši od rujna. 

Ako ovo izričito obaziranje službenih ureda na bez sumnje 
jako razvijenu hrvatsku narodnu svijest u vremenu, za koje obično 
mislimo, da je bilo potpuno predano apstraktnim humanim i pro- 
svjetiteljskim. tendencijama, hoćemo dovesti u sklad s ispravnim 
shvaćanjem povijesnog stanja, moramo sami sebi postaviti dva 
pitanja: značajnije je naravno ono, što inače znamo o narodnim 
idealima hrvatskog naroda onog doba. 

Rad prof. Fanceva, što ga je izdala Akademija, koji je vrijedan 
najviše hvale i čiji je priznati glavni cilj, da dade dokazni materijal, 


da je »ilirski« pokret 19. stolj. imao najjače korijenje u tlu vlastite 


domovine, uistinu nam veoma olakšava, da tu dođemo do prilično 
jasnih pogleda. 

Tu ponajprije svraćaju našu pažnju na sebe sjene dvojice 
Hrvata, koji tada nisu više prebivali među živima. Stariji od njih 
kao da je umirući utisnuo mlađemu u ruke luč na povijesnim teme- 
ljima osnovane narodne svijesti, a ovaj je opet nastojao, da je pod 
svaku cijenu sačuva, da ne ugasne. Mislimo na Pavla Rittera, koji 
potječe od njemačkih predaka (ali se rado nazivao Vitezovićem i 
tako pohrvatio svoje ime), i na Baltazara Krčelića, koji je poslije 
radio i išao njegovim stopama. Rođen 1700., iste godine, kad je 
Ritter završio svoju »Croatia rediviva«, pobrinuo se Krčelić 1749. 
— upravo u godini Goetheova rođenja — da se opsežna književna 
ostavština njegova velikog predšasnika vrati u Zagreb, a isto je 
tako on ponovno otkrio onog originalnog dalmatinskog Hrvata, 
koga su s pravom nazivali »baroknim Homerom« i kojega se spo- 
menik podiže na jednom od najprometnijih mjesta hrvatskoga 
glavnoga grada: franjevca Andriju Kačića.. 

Time je očigledno bio utrt put, jer odsada vidimo, kako su 
Hrvati pod vodstvom svećenstva, na čelu s Isusovcima, marljivo 
zabavljeni proučavanjem svoje narodne prošlosti: god. 1772. ras- 
pravlja se na zagrebačkoj akademiji o Iliriji i hrvatskim kralje- 
vima, god. 1776. ponovno se štampaju dijelovi Luciusove velike 
dalmatinsko-hrvatske povijesti, a godinu dana poslije Krčelićeve 
smrti dolazi čak i neki časnik, barun Sylvester von Hohenhausen 
podrijetlom iz Donje Austrije, koji se zanimao za arheologiju. a 
upravo je služio u Osijeku, na misao, da objelodani (god 1749.) 
njemački letak o »lliriji«, u kojem se doduše ponešto nadmeće 
prosvjetiteljskom duhovitošću, ali koji je ipak pun sadržaja. 
Isusovac Vitković, koji piše iste godine, izjavljuje, da je jezik 
zemlje, koji izričito naziva hrvatskim, »prvorođenac pravog ilirskog 

jezika«. Isto je tako po svoj prilici već u ono vrijeme nastala po- 
vijest Hrvatske do 14. stoljeća od bivšeg isusovca Mikocija, izdana 
tek mnogo kasnije kao posmrtno djelo. z 


Prema tome ono, što je hrvatsku inteligenciju zanimalo u 
predvečerje francuske revolucije, nikako nisu bili apstraktno hu- 
mani problemi, nego pitanja narodna i jezična, nikla iz rođene 
zemlje. 

Pa kad je god. 1790. u hrvatskim zemljama došlo do elemen- 
tarne provale političke stresti, nosila je i ova srodno obilježje. 
Samo je ovaj put izazov došao izvana — napadački postupak Ma- 
«đara, koji su upravo još bili saveznici Hrvata protiv centralističke 
i germanizatorske politike cara Josipa, a-koji su poslije ukinuća 
jozefinskih edikata odmah okrenuli oštricu i pokušali da silom 
pribave svom jeziku opće priznanje u Hrvatskoj. Hrvati su od- 
govorili najoštrijim odbijanjem, i saborski zaključak, u kojem je 
to formulirano, dopušta čak i prilično neprikriveno misao otejep- 
ljenja Hrvatske od ugarske krune. Iste nam godine uostalom piše 
i grof Adam Oršić, »da ljudi tada u Hrvatskoj nisu htjeli govoriti 
nego hrvatski« (u knjizi za učenje jezika od Korniga, koja je 
nekoliko godina kasnije ponovno izdana, smije ovaj dapače ustvr- 
diti, da se taj jezik čak i u Ugarskoj najviše upotrebljava!); iste 
godine (1790.) izriču profesori zagrebačke akademije želju, da 
s Bosnom ponovno uspostave kulturne veze, i čini se, da je upo- 
treba zemaljskog arhiva kod proučavanja povijesti, što je tada 
zatražio Matija Kirinić, profesor te ustanove, dovela do već prilično 
naprednih spoznaja o narodnoj prošlosti Hrvata, jer akademska 
ispitna pitanja iz god. 1797., koja je gotovo sigurno on inspirirao, 
ukazuju na povijesne veze, koje su zapravo tek danas postale pred- 
metom općih stručnih naučnih diskusija. Tako na pr. doseljenje 
Hrvata iz »Poljske«, ili čak podrijetlo Hrvata od »medijskih« Sar- 
mata. Ali kako se priča, donijelo je nježnom, svjetovnom sveće- 
niku, koji je bio kratkog života, ovo revno studiranje pravu 
pravcatu grbu! 


Sasvim drugačijeg temperamenta nego taj učeni gospodin bio 
je Tito Brezovački (1757.—1805.), koji je iz ukinutog pavlinskog 
reda prešao u svjetovne svećenike. Životareći kao loše plaćen po- 
moćni svećenik volio je »purgerske« zabave, zbog kojih je bio u 
nemilosti kod svojih pretpostavljenih. Ali baš u tom prisnom 
druženju sa širokim narodnim slojevima prisvojio je oštrinu gle- 
danja i jezičnu drastičnost, kojom se odlikuju njegove komedije, 
tako da se još i danas igraju. Taj punokrvni Hrvat iz zagrebačkog 
gornjega grada — uostalom plemenitog podrijetla kao i gotovo svi 

spomenuti — ispjevao je u kritičnoj godini 1790. također jednu 
pjesmu, u kojoj je od srca, grmio protiv »Huna«, iu kojoj : 
s veoma malo poštovanja izražava o mađarskom jeziku i povr 
toga upliće neprijeporno točnu primjedbu, da je hrvatska is 
postojala davno prije mađarske. Ova je pjesma goni“ oris 
županu Erd&dy-u, onom istom, koji jeu požunskom saboru do acio 
Mađarima odgovor, koji svojom odrješitom kratkoćom joši danas 
ostavlja snažan utisak, a koji se sastojao od svega pet riječi: 
»Regnum regno non praescribit leges«. == »Kraljevstvo kraljevstvu 
ne propisuje zakone«. Kako god bilo, peštanski centralisti nisu 
mogli provesti svoju volju, a među onima, koji su se na je 
Hrvata osobito energično odupirali, nalazio sei mladi zagrebač i 
biskup MaksimilijanVrhovac, koji je kao osnivač lijepog prirodnog 
parka »Maksimir« barem svojim krsnim imenom Zagrepčanima 
ostao u živoj uspomeni. 

Među napadajima, kojima obiluje pjesma Brezovačkoga, 
okrivljuje se i jedna osoba s izdaje, a Fancev drži, da je identična 
sa zagrebačkim biskupom. Ako je zaistao tako, onda je žestoki 
pjesnik u svojoj prevelikoj zagrijanosti promašio cilj. Uostalom 
jasno je, da između ljubimca cara prosvjetitelja, koji se tako brzo 
uzdigao, i čovjeka koji se držao tradicije, i kome je sudbina bila 


mnogo manje sklona, nisu mogle postojati dublje simpatije. A 


jednom je uistinu došao čas, kad se činilo, da se prelatu mogla 
dokazati naklonost za franucuske ideje, što se nije mogio uskladiti 
s njegovim zvanjem — ali tužitelji ni onda nisu mogli dovoljno 
potkrijepiti svoje optužbe, a prije svega i biskupovo držanje u 
vremenu iza toga nesumnjivo dokazuje, da je ovaj uvijek cstao 
pouzdan hrvatski rodoljub i odan caru. 


Ta već skoro za tim pružilo je prodiranje francuske revulucio- 
narne vojske na jugoistok habsburške monarhije svim rodoljubnim 
Hrvatima dovoljno prilike, da ovakvo uvjerenje dokažu činom. 
Campo Formio doveo je doduše Hrvate Banske i Dalmatinske 
Hrvatske poslije mnogo stoljeća pod vlast jednog te istog državnog 
glavara2, ali u kakvu opasnu blizinu srednje Austrije bijahu sad već 
došli Francuzi! Nije li njihova promičba već i sada prelazila sve 
pogranicne stupove? Nije li sve to revnovanje za »jednakost«, ta 
naglasivana ravnodušnost prema vjeroispovijestima značila izravan 
napadaj na tadašnje staleško-katoličke tradicije ondašnje — Banske 
— Hrvatske? I ovaj put je opet Brezovački glasno i strastveno. u 
ime sviju drugih iznosio ovakve misli; no budući da je njegova 
izjava ovaj put sastavljena na latinskom jeziku i upravljena samim 
staležima, to u njoj. vlada nešto mirniji ton. ali ipak izrazi kao 

»galski razbojnik« nikako nisu isključeni. Uostalom, lektira ovog 
drugog bojnog poklika Brezovačkog pričinja se neobično suvre- 
mena — ta revolucija iz god. 1789. udarila je svu zapadnu kršćansku 
tradiciju onih dana na sličan način šakom u lice, kao što to danas 
ponovno čini boljševička promičba! I sa stanovišta vanjske politike 
imao je prosvjed zagrebačkog pjesnika svoje dobro opravdanje — 
god. 1805. nalazi dvojnu monarhiju već opet zapletenu u tešku 


borbu za opstanak sa Korzikancem, koji.je međutim već bio okru- , 


njen za cara. Dalmacija postala je francuska zemlja, stara je slo- 
boda Dubrovnika slomljena — i upravo“u tim žalosnim vidicima za 
budućnost obnavljaju i mađarski centralisti svoju navalu u pitanju 
jezika. Još jednom predstavlja Brezovački živu savjest svoga 
naroda u jednom pozivu poslanicima, koji odlaze na požunski 
sabor, a koji ostavlja dubok dojam svojim završnim riječima: 
»Dokažite, da ste Hrvati!« Ali bilo je zadnji put, da je tako govorio 
svojim sunarodnjacima — iste je godine umro. Uostalom, mađarska 
je navala na samostalnost Hrvata i ovaj put uspješno odbijena,:a 
na čelu borbe bio je i opet biskup Vrhovac. 


Ali zasad ove razmirice unutar habsburške države gube važnost 
kod zajedničke opasnosti, koja je prijetila izvana. A nitko se 
revnije ne brine za obranu nego zagrebački vrhovni pastir. Već 
god. 1795. opremio je navodni prijatelj Francuza na vlastiti trošak 
malu dobrovoljačku četu, ali sad se sin karlovačkog konjičkog 
satnika, koji i sam prije nastupa duhovne karijere bijaše dotjerao 
već do zastavnika, pokazuje i kao izvrstan administrativno vojnički 
organizator. I iz tog vremena imamo doduše veoma nelijepe izjave 
o značaju prelata, ali povod tome dao je ovai sasvim sigurno jedino 
izvjesnom prevelikom rodoljubnom revnošću: da stvarnom zapo- 
vjedniku, divizijskom generalu barunu Kneževiću, nije baš bilo 
drago, da u njegov djelokrug zadire »biskup«, i da je neraspoložen 
zbog takvog njegova uplitanja upotrebljavao oštre riječi protiv 
prelata, ljudski je i razumljivo. Svakako je Vrhovac povodom pri- 
prema za rat god. 1809. kao banov zamjenik skupio kontingenat 
četa od preko 17.000 ljudi, ponovno i sam opremio nekoliko stotina 
ljudi, uz to još izričito mislio i na bosansku braću i najtoplijim 
riječima zagovarao ujedinjenje Dalmacije s Banskom Hrvatskom. 
Čak je predložio, da se u Dalmaciji podigne narodni ustanak3. Da, 
ovaj sin crkve, koji jeu onoj junačkoj godini, prema riječima svoga 
biografa Deželića, »razvio sve sposobnosti vojskovođe«, koji je u 
bilješkama svoga dnevnika sa simpatijom (kako se može pred- 
mnijevati) zabilježio Kneževićevo polaganje zakletve. na hrvatskom 
jeziku prigodom njegova stupanja u službu, a da ni jednom nije 

izrekao neprijaznu riječ o njemu, premda je ovaj prema njemu bio 
tako nemilostivo raspoložen, jednom je čak zapisao značajnu riječ: 
»narodna vojska«! Zar bi netko u onim danima bio mogao uvjerlji- 
vije dokazati svoju vjernost domovini i narodu nego ovaj biskup? 
Istodobno suprotstavlja se Vrhovac još i kao duhovni pastir svoje 
dieceze najoštrijim oružjem svećeničke govorničke vještine »ti- 
ranu«, koji »želi uništiti sve što nam je sveto«, koji je svuda »stara 
prava prekršio i uveo loše novotarije«. »Borba do kraja ovdje je 
jedino moguće rješenje«. I opet dobar Hrvat: »Ne ćemo trpjeti, 
da nam tuđin zapovijedal!« ' 

Usprkos tome svome marljivom radu i borbenoj pastirskoj 
poslanici, štoviše i usprkos tomu što Knežević u Dalmaciji postiže 
veoma lijepe vojničke uspjehe, kod čega mu je dalmatinski Fra- 
njevac Andrija Dorotić djelotvorno pomagao, i što hrvatske čete 
još u povlačenju i opet obodrene od biskupa pružaju hrabar otpor, 
odluka o sudbini Hrvata nažalost opet jednom pada daleko od 
Hrvatske na tragičnom bojnom polju kod Wagrama. Ne samo da 
Dalmacija ostaje i nadalje u francuskim rukama, nego je i sva 
hrvatska zemlja južno od Save pripala »ilirskoj« državi, koju je 
Napoleon novo osnovao. »Morali smo i samu svoju domovinu od- 
stupiti Francuzima« — ta rečenica u autohiografiji Ličanina Baruna 
Kneževića (pisana njemački) najbolje dokazuje, kako je teško 
Hrvatska ovaj put bila ranjena. Još jednom ostale su od hrvatske 
zemlje samo još »reliquiae reliquiarum« — ostatci ostataka onoga 
što je nekoć bilo! ; 

Ali sad ipak dozrijeva vrijeme, kad je Napoleonova moć 
prešla svoj zenit, kad počinje popuštati željezni pritisak njegove 
šake. Godinom 1813. sviće zora. Opet je kajkavski Zagreb središte 
volje za otpor, a njegov biskup neumorni organizator svih priprava 
za borbu. U njegovu promičbenom radu podupire ga sad vatreni 
redovnik fra Dorotić“, a i inače pokazuje hrvatsko svećenstvo 
veoma živo nacionalno oduševljenje: mnoge od njih su tada Fran- 
cuzi bar in contumaciam osudili na smrt. I samo u austrijskim 
dijelovima zauzetog područja nalaze se brojni »prijatelji Ilirije«. 
Stara Banska Hrvatska bila je vjerna nasljednoj vladalačkoj kući 
i tako je Radivojević sa lakoćom ponovno zaposjeo zemlje južno 
od Save. I ovaj put stvarna odluka pada na dalekim bojištima. Ali 
ishod bitke kod Leipziga drugačiji je od onog kod Wagrama! 

Protjerivanje Francuza međutim još ipak nikako nije značilo 
vraćanje hrvatskih područja, koja su ponovno stečena za habsburšku 
monarhiju, hrvatskoj majci zemlji: kad se je sa zagrebačke savske 
obale gledalo prijeko u Turopolje, vidjelo se sad isto tako kao i 

prije u »ilirsko« područje. Tako je to htio »dobri kralj Franjo« 
A tako možemo protumačiti i onu na prvi pogled tako čudnu okol- 
nost, da pismo o ponudi turopoljskih dobrovoljaca, koje nas za- 
nima, nije pisao hrvatski ban, nego guverner »lIlirije«. Samo što taj 


' , g g 


U Leipzigu svladan je doduše francuski navalni duh, ali i 
: nei 
rk mpočatie za otpor. Još je dakle predstojala teška proljetna 
ii s sij su se i te kako mogle upotrijebiti svježe naknadno 
osa rid Z w jugoistoka. Prema jednoj verziji pjesme rados- 
ju je obje odanio Fancev) o neprijateljskim četama, koje su 
se »povukle kao crni oblaci« tjerane od konjaništva, može se za- 
ključiti, da je mišljeno hrvatsko konjaništvo, koje je veselo i 
o svladalo neprijatelja. Ali, je li se tu radilo o legionarima 
S upljenim koncem god. 1813. ili pak o četama koje je Radivojević 
već ljeti preveo preko Save, teško je odlučiti, a niti ovdje ne će 
biti predmetom diskusije. Što imamo na umu, nije toliko značenje 
Lattermannova pisma sa stanovišta povijesti rata, nego daleko više 
njegovo značenje za povijest hrvatskog narodnog osjećanja. 


' Nadamo se, da smo opće pretpostavke za ij je oni 
mjesta toga pisma, koja se tiču kod s ado pdv rje. 
jasnili. Preostaje nam sad još samo, da odgovorimo na drugo pie 
tanje, koje nam stavlja taj dokumenat, a na to se pitanje idi 
mnogo kraće odgovoriti: Tko je i kakav je čovjek bio taj austrijski 
edo koji je očigledno imao mnogo više Pen Šid za 
: ne go i »dobri kralj Franjo«, za koga je stiho- 
dia gs mian risks jos da bi Hrvatima trebala biti naj- 
pa barun Lattermann, gotovo isto tako star kao i biskup 

ovac, pripadao je kao i ovaj prosvjetiteljskoj generaciji. Poslije 
uspješne vojničke karijere služio je većinom u vojničkoj Shasta 
re m. Pama? do vremena povjeravali su mu i druge e ja 

laće. Da je u takvim prilikama činio viš i jviš 
služba bila zahtijevala«, dokazuje već čihjeniča g s okr 
još dugo poslije njegova odlaska s njegova ilirskog ido prosa 
stojali, da mu iskazuju zahvalnost raznovrsnim ošaatima i doka. 
ij povjerenja. Već kod svog dolaska u Kranjsku bio je dočekan 

ao »triumfator«, budući da tamo bijaše ostao u najboljoj us 

meni iz vremena svoga rada u jednoj susjednoj zemlji ž ta ok 
sjedna zemlja pak bila je Hrvatska, gdje je Lattermann god 1809. 
nekoliko mjeseci bio privremeni zapovjednik karlovačkog, varaž- 

dinskog i banatskog generalnog zapovjedništva sa sjedištem u 
Zagrebu. Zar prema tome nije veoma vjerojatna pretpostavka, da 
je taj neobični general, koji je sam u jednoj svojoj službenoj izjavi 
označio »dužnost:i čovjekoljublje« kao glavna pokretala svojih 
djela, sve što je u Hrvatskoj vidio primio u sebe onom njemu pri- 
rođenom toplom čovječnosti i da je ono, što mu se činilo dobrim, 
pokušavao i praktički promicati? Pa tako i to, da je mnogo su- 
rađivao, te čak možda podržavao prijateljske veze s biskupom, koji 
mu je u biti bio tako srodan i koji je tada stajao na visini svoga 
domoljubnog rada? Da je tako narodne težnje Hrvata pratio s razu- 
mijevanjem i simpatijom i da je Vrhovčevu izreku o »narodnoj« 
vojsci primio s razumijevanjem? 


Sad smo napokon došli tako. daleko, da možemo stvoriti 
konačan sud o pismu tog čovjeka, koje se tiče ponude turopoljskih 
dobrovoljaca! 

Ponuda Turopoljaca i Draganićana došla je, kako znamo, u 
vrijeme, kad su Hrvati sasvim prirodno željeli i mogli očekivati 
ponovno ujedinjenje s Banskom Hrvatskom područja, koja su god. 
1809. bila pripojena »lliriji«, a sada ponovno zauzeta. Međutim 
»najviša volja« odupirala se ovoj tako shvatljivoj želji iz razloga 
nekakve »više« kabinetske mudrosti, premda je car god. 1809. to 
bio obećao. Čak je i korila spontano ukidanje francuskih odredaba 
kao »nepromišljeno nasilan potez«. Turopolje, Karlovac (gdje se 
Vrhovac rodio, i gdje je naslovnik lista službovao) i još mnogokoje 
staro hrvatsko područje ostalo je strano upravno okružje, ostalo je 
»Jlirija«, okružje, kojemu je bio zabranjen čak i naziv Prekosavske 
Hrvatske. Tako je ostalo sve do god. 1822. Možda pretpostavka 
nije tako netočna, da je u ono vrijeme ime »Ilirija«, koje, premda 
omiljelo u naučnoj književnosti od vremena renesanse, a koje ipak 
nikad nije odgovaralo zahtjevima narodne osebujnosti Hrvatstva, 


kao oznaka Napoleonove milosti kod Hrvata bilo potpuno omra- 


ženo, Onaj »Ilirac« stihotvorac, kojemu u takvim okolnostima ipak 
nije bilo ništa preče, nego da »opjeva« zagovornika toga žalostnog 
stanja »dobrog kralja Franju«, bio je možda dobar austrijski 
podanik — ali da je bio Hrvat s jakim rodoljubnim osjećajem, 
ne može nitko ustvrditi. 

A sad se pokazuje gotovo paradoksan slučaj: generalni guverner 
one »llirije«, od koje su svijestni Hrvati neminovno željeli ponovno 
odcijepiti svu nedvojbeno hrvatsku zemlju, stajao je željama tih 
rodoljubnih Hrvata u duši bliže nego rodoljubni pjesnik pobjed- 
ničkih himna i od njega opjevani Habsburgovac! Naime ono, što 

se Hrvatima kod imena »hrvatsko-ilirski dobrovoljci« nije činilo 
»poželjno«, nije moglo biti ništa drugo nego nasilno spajanje 
hrvatskog imena s »ilirskim«. Mi znamo veoma dobro, da je samo 
nekoliko desetljeća kasnije narodni pokret velikog stila sa sjedi- 
štem u Zagrebu uzeo baš opet to »ilirsko« ime i dao mu za dugo 
vremena narodno političko značenje. Onda je epizoda Napoleonove 
Liirije, a osobito još i one prekosavske »llirije protiv volje« već 
davno bila zaboravljena, ali se pod utiskom još svježeg i bolnog 
razočaranja teško doimala sviju domoljubnih Hrvata. 

Upravo bi nam se činilo, da je već i samo umetanje riječi 
»hrvatsko« u naziv one čete, a možda i daljnje trpljenje Turo- 
polja, koje je ponovno dobilo svoja stara prava (vjerojatno prena- 
gljeno, u prvom valu oduševljenja), uslijedilo samo na nukanje 
Lattermanna, koji eto niti kao guverner upravnog područja nazva- 
nog »Ilirija« nikad nije zaboravio, da su okružja južno od Save, 
u kojima je on samo nekoliko godina prije toga imao vojničku 
upravu, isto tako hrvatski krajevi kao i sam glavni grad Zagreb! 
Svak .ko je napadno, da najviši činovnik »lIlirije« povodom jedne 
stvari, koja potpuno spada u administrativno područje te iste »Ili- 
rije«, govori tako rječito o »Hrvatskoj« i njezinoj ratnoj slavi, o 
»hrvatskom narodu« i njegovoj »časti«. Bez sumnje bi on bio prvi 
koji bi Turopolje i susjedna područja smjesta opet bio uvrstio smeda 
ostale hrvatske zemlje, ali se tome protivila »najviša volja«, a on 
kao carski činovnik naravno nije mogao javno protiv nje rasprav- 
ljati. I tako bira srednji put: prijateljski tješi zbog zasad još ne 
izbježivog uskraćenja »više željenog imena« i uz to još izričito moli 
karlovačkog podžupana, da Turopoljcima i Draganićanima protu- 
mači carske »namjere«, da rasprši na taj način njihove »sumnje« 
što mu kraj njegove razboritosti ne će biti teško. S 

S druge strane čini mu se na mjestu svečano uvjeravanje, da 
Se »samim imenom« ništa od hrvatskih »prava i privilegija« ne će 
izgubiti. Da je tu nedvojbeno mislio baš na nepobitna prava 
hrvatske države i hrvatskog naroda, vidi se jasno baš po ograđi- 
vanju prema »mađarskoj konstituciji«. A po tome se opet može 
zaključiti, da bi mnogi Hrvati onih dana bili voljni ta nepobitna 
prava svog naroda u danom slučaju provesti i bez takvih obzira na 
mađarski ustav. Događaji iz god. 1790. govore o tim stvarima na 
način, koji svakom mora biti jasan. Išli bi predaleko, kad bi samom 
barunu Lattermannu pripisivali takve želje, ali toliko je sigurno, da 
je on kod pisanja svoga pisma želio i nadao se, da će svojim hrvat- 
skim prijateljima prije ili kasnije moći javiti sretno -provedeno 
ponovno sjedinjenje prekosavskog područja s Hrvatskom, a time 

onda i potpuno vraćanje hrvatskog imena u svoje naslijeđeno 
pravo. : u 3 

To smo otprilike mogli zaključiti iz Lattermannova pisma, 
koje je neumorni E. pl. Laszowski učinio pristupačnim javnosti, 
pošto smo općim pregledom o narodnom pokretu onih dana stekli 
općenitiji pogled potreban za njegovo razumijevanje. A sam pre- 
gled daje nam, kako želimo vjerovati, siguran dokaz za to, da su 
Hrvati u epohi prosvjetiteljstva i humanosti čvrsto ostajali kod 
svojih starih ideala: Njega narodne povijesti i jezika bila je iz 
početka još na prvom mjestu, ali pokušaji prodiranja izvana — 
najprije jezični napadaj Mađara god. 1790., onda ugroženje do- 
maćih predaja od francuske revolucionarne ideologije i granica 
domovine od Napoleonove vojske — smjesta su izazvali aktivan, 
pohitički borbeni djelotvorni patriotizam. A da je taj patriotizam 
potekao iz jednakih pobuda i bio zastupan jednako žilavom voljom 
dvojice tako temeljito različitih osoba, kao što su na primjer Tito 
Brezovački i Maksimilijan Vrhovac, da je čak prolazni gost zemlje 
kao Christoph von Lattermann još poslije nekoliko godina osjećao 


. opravdanost te hrvatske narodne svijesti, najbolji je znak, da su 


Hrvati zaista već davno prije Gajeva »Ilirskog pokreta« — tvrdnja 
Fanceva je potpuno opravdana — bili prožeti i oduševljeni jakim, 
istinitim, za žrtve spremnim domoljubnim osjećanjem. 

Naša završna razmatranja samog pisma dovela su nas do 
pitanja, nisu li možda ovi Hrvati na prijelazu stoljeća, kojima smo 
se ovdje mogli malo pobliže pozabaviti, bili čak i nepokolebljiviji i 
bezuvjetniji Hrvati nego oni bez sumnje rječitiji vođe romantičnog 
doba? Ali ovo pitanje neka bude samo postavljeno, odgovoriti na 
njega ovdje ne želimo! 


NAPOMENE 


1 Doslovni tekst toga pisma Draganićana može se naći u veoma za- 
nimljivoj studiji od J. Matasovića »Protunapoleonski austrijski manifest 
1813. u hrvatskom prijevodu«, posebni otisak iz »Narodne Starine« sv. VII, 
Zagreb, 1928. Str. 31. Potječe već od 23. kolovoza te godine i dokazuje, da 
su prvobitno upravne vlasti zamolile naoružanje ponuđenog kontingenta 
četa. — 2 Citati, koje Matasović navodi na str, 6. iz tadanje frankofilske 
promičbene literature u habsburškoj državi, pokazuju francusko nastojanje, 
da u Austriji steknu simpatije kao osnivači habsburške pomorske sile. — 
3 Matasović, str. 32. — 4 Predavanje, koje je dr. David Bogdanović zimi 
1941.—42. držao u zagrebačkom »Rodoljubu«, mnogostruko osvjetljuje 
buran život toga smionog čovjeka i živost hrvatskog rodoljubnog osjećanja 


u Dalmaciji uopće. — 5 O nekoliko poluslužbenih himna u znak zahvalnosti 


iz toga doba, koje je spomenuo i Bogdanović u spomenutom predavanju, 
isporedi: Matasović str. 34. — Dr. Imbro Tkalec u svojim zapisima iz mla- 
dosti bilježi naprotiv ogorčene i razočarane riječi o stanju poslije god. 1814. 
jednog tadanjeg turopoljskog seljaka. Isp. Matasović str. 36. nap. 43. 

DR. TON SMERDEL, ZAGREB 


UTJECAJ HORACA U GENEZI 
»DUBROVAČKE TRILOGIJE« 


1. 


Genijalnost rimskog pjesnika Horaca određena je dugim 
vremenom pozitivne kritike i utjecaja, koji je on izvršio na sve 
europske književnosti, pa i na našu stariju i noviju književnost. 
Vojnovićev prilog našoj književnosti na dramatskom polju vrlo 
je velik, jer je do danas »Dubrovačka trilogija« jedna od najboljih 
hrvatskih drama uopće. Vojnović je u nekim svojim djelima iz- 
razio i notu prisnije veze s europskim. književnostima. On je 
završio jedan zaista sjajan period dubrovačke književnosti i dao 
magistralni finale toj književnosti i kulturnoj povijesti Dubrov- 
nika, koje su naš ponos. 


2 


Čitajući Horaca i Vojnovića viš išlj 
či a jnovića više puta sam pomišljao na ne- 
izravnu sličnost jednog motiva u djelu ovih pjesnika. Taj je mo- 
tiv inače bio potpuno ili djelomično više puta razrađen u nekom 
književnom djelu. Motiv ima za sadržaj težnju čovjekovu za 
stvaranjem jedne posebne države, u kojoj bi sloboda i ljubav 
prosa bolje dane. Motiv bi se mogao karakterizirati i kao 
bježanje u novu stvarnost, koja bi čovjeku čežnja ći 
intenzivnije osjećanje života. : Kogai 
: pe bježanje iz tragične stvarnosti u novi svijet obilježeno 
je od Horaca u njegovoj prvoj lirskoj pjesmi. Ta prva lirska 
pjesma nalazi se u njegovoj zbirci, koja se zove Epodi. Iako je 
kika a monag . M obično u ovoj zbirci od 17 pjesama citira 
cao šesnaesta po redu. Cijela pjesma obojena je idilični 
terom zlatnog doba. PAR oka idi 
Vojnović je to isto raspoloženje i osjećanje i i 
£ o je i osjećanje izrazio u prv 
dijelu svoje »Dubrovačke trilogije« na usta Orsata. Pm 
Orsat, nalazeći se u nemogućnosti d i 
,, a nagovori plemiće n 
otpor protiv Napoleona, predlaže, da svi, cio Dubrovnik. meBru 
raju na neki otok u području Grčke — zemlje bogova. Motiv po 
svom sadržaju nije izravan. On nije nastao, kako ćemo vidjeti 
pod utjecajem čitanja samoga Horaca. Ipak usporednost događaja 
wi Vojnovića Orsatova osoba, a kod Horaca osobni doživ- 
JaJji — pružaju obilje jakih i vrlo plodnih zaključaka. 

Odmah spomenimo, da je Horac u svojoj lirici dao obilje gra- 
diva za poznavanje svoga vremena. Tako Horac u spomenutoj 
pjesmi izražava osjećanje cijelog svog naraštaja. Slično je i Voj- 
nović u osobi Orsatovoj utjelovio borbu ne samo naraštaja iz 
1806. godine, nego i borbu kasnijih naraštaja. 


3. 


Događaji godine 1806., nestanak slobode i nezavisnosti Du- 
brovnika, dobro su nam poznati, ali se zato moramo sjetiti onih 
događaja, koji su se dogodili prije postanka Horačeve pjesme! 

Dobro nam je poznato, kako je Cezar završio. Jedna: velika 
oporba, koja je za sobom povukla skoro cijelu mladež u Rimu i 
u drugim središtima, pokušala je još jednom obnoviti ogromno 
tijelo rimske republike u Rimu. Ova oporba imala je u sebi sve 
osobine starih boraca za slobodu, ali bez osobito izrađene kon- 
cepcije. Cijeli taj naraštaj doživio je brodolom svojih ideala zbog 
poraza republikanaca godine 42. pr. Is. kod Filipa u Makedoniji. 
U toj bitci sudjelovao je i mladi Horac kao oduševljeni pristaša 
Bruta, ali je napustio bojno polje i ideale mladosti, kako sam 
veli u jednoj pjesmi, »kukavički«; u pjesmi, koju je uputio prija- 
telju Varu Pompeju, pjeva: 

S tobom sam proživio borbu kod Filipa i bijeg, 
kad bacismo kukavički štit, 

kad slomljen bijaše otpor junački 

i kad junaci puni prijetnje 

ustima poljubiše prašnu zemlju. 

Poslije ove bitke Horac se vraća u Rim. Koristi se amnestijom, 
ali stara gorčina i borbenost ne prestaju, jer građanski ratovi još 
traju. On s tugom u nekim svojim pjesmama pomišlja na ratove, 
u kojima se braća ubijaju. U očaju tada doživljuje viziju Sretnih 
otoka (današnji Kanarski otoci) na Oceanu, na kojima još nema 
bijede, očaja i zla. Tamo bi se mogli preseliti svi ljudi dobre volje, 
pa bi tek onda zaboravili rat i krvave obračune. 

Tako se u pjesnikovoj duši sve više i više razvija nadahnuće 
za prvu pjesmu, za budući poziv pjesnika. Ta prva pjesma imat 
će u svom konkretnom obliku sve osobine i osebujnosti religiozno- 
vizionarske poeme. 

Antikna povijesna pozadina dala je Horačevu razmišljanju još 
više poriva. Tako Herodot, otac povijesti, pripovijeda, da su Fo- 
kejci iz Male Azije, ne misleći više podnositi perzijski jaram, na- 
pustili djedovska ognjišta i krenuli trbuhom za kruhom na Zapad, 
zaklevši se, da se ne će više vratiti nazad. 

I borac protiv rimskog Senata Kvi ij 
vint Sertorije (oko 80. prij 
Isusa) pomišlja, da na Kanarski i j j Šop 
, m otocima osnuje k i 
ga u tome spriječi smrt. odio isle 


4. 


' Stvaran poticaj za grupiranje scena oko jedne ličnosti sigurno 
je Vojnović crpio bilo iz usmene predaje bilo iz rukopisa povje- 
sničkog djela svoga brata. Kritik Ante Petravić! misli, da je i 
Šenoa mogao pružiti Vojnoviću gradivo za izradu ličnosti i vizije 
Orsata Velikoga. Ipak se mora kazati, da između djelovanja vene- 
cijanskog plemića, koga opisuje u svojoj povjestici August Šenoa, 
i akcije Orsata postoji tek djelomična sličnost, budući da jedan 
i drugi predlažu otpor protiv Napoleona, ali Orsat još predlaže 
i iseljenje onda, kad se potpuno uvjere, da se ne je moći obraniti. 

Kako bilo, iz spomenutog Kabogina? prijedloga Vojnović je 
stvorio najpotresniji dio »Dubrovačke trilogije«. Horac je neiz- 
ravno mogao djelovati i na koncepciju Kaboge i na nadahnuće 
Vojnovića. 

ih . . prek .. . . = D .. 
Mia uo trilogije«, u kome je izražen prijedlog 


Orsat: ... »Pa ako ova tisućgodišnja zemlja slobode valja da 
propane, a mi hemo! . . braćo — djeco! Eno nam lađa našijeh u 
portu. Ukrcajmo se, ponesimo barjak i Sv. Vlaha, pa odjedrimo 
kako naši davni oci! — Oh! sretnoga plova! ... Homo! Homo! 
Galebi i oblaci će nas pitat: — Ko ste? Koga ištete? ... a jedra će 
odgovoriti: Dubrovnik plovi! ... Dubrovnik opet ište pustu hrid, da 
skrije Slobodu. — Kažite nam je oblacil ... Dovedite nas do blage 
zemlje grčke, zemlje bogova! ... (Svi su se približili. Svi su uz- 
rujani. Ganuti. Neki imadu suze u očima. Gjivo se nehotice 
stresao.) Oh! ... (Orsat u božanskoj slasti, da je riječ postala čin:) 
Oh! _blagoslovljene te suze! ... brzo, brzo ... trčite ... zadržite 
ključe ... Oh! spašeni ... spašeni ...« (čuje se jedan udar topa). 


Tu je konac Orsatove vizije i : g 
je i zanosa. Top nje i 
Dubrovnika. ruši sanje i slobodu 





1 jea Petravić: Pete studije i portreti, Zagreb — J935., str. 175 

“2 Usporedi: Lujo Vojnović: Pad Dubrovnika 1908. 
178. bilješka .17.: »Jedan je dalmatinski suvremeni deka Zubi 
iz te znamenite sjednice glas, da je senator Dživo Kaboga predložio 'ečah- 
graciju en masse, pa da dubrovčani, ukrcavši svoje najdragocjenije stvari 
otplove u Egejsko more, da od sultana izmole otok za republiku.« Sjed- 
nica, o kojoj se govori, to je sjednica dubrovačkog Vijeća. vii 

5. 


Uz mnoge elemente, koji su djelovali na Vojnovićevo obliko- 
vanje Orsata, nije beznačajan elemenat, koji je mogao pružiti 
Horac svojim epodom, tim više, što se drugi dio akcije Orsata — 
njegova vizija — slaže sa religiozno-vizionarskim karakterom 
Horačeve pjesme. Ne smijemo zaboraviti ni sličnost povijesne 
stvarnosti. Horac ne stvara dramu, on pjeva svoju prvu pjesmu, 
koja nema onu ljepotu i jačinu Trilogije, ali je karakteristična za 
kasniji razvoj pjesničke osobnosti samoga Horaca. 


Kakav se žar i rodoljublje nalaze u njegovoj spomenutoj 
pjesmi, vidjet ćemo odmah u proznom prijevodu: 

»Evo već drugi naraštaj propada u građanskim ratovima. I sam 
Rim srlja u propast svojom vlastitom snagom. Rim, koji ne mogoše 
srušiti ni Marsi ni etrurska vojska Porsene punog prijetnje, ni 
snaga zavidljive Kapue ni smjeli Spartak i u novim događajima 
vjerolomni Alobrožanin. Njega ni ratoborna Germanija ne pokori 
pomoću piavokosih vojnika ni Hanibal proklet od naših djedova. 

»Taj Rim, mi bezbožnički naraštaj — krv prokleta — hoćemo 
upropastiti i na mjesto, gdje je Rim, opet će nagrnuti divlje zvijeri: 
Jao! u prah će sve barbar oboriti, i Rim će ukrotiti konjanik jakim 
kopitom konja. Oh! strašne li slike! Svojim rukama obijesni barbar 
bestidno će razasuti kosti Romulove, koje danas čuva grobnica od 
vjetra i sunca. Pitat ćete zajednički ili bolji dio vas, što nam 
pomaže, da se spasimo od teške nesreće? Za to nema bolje odluke 
od ove: Kao što su Fokiđani kao izbjegari, proklevši stari grad — 
državu napustili ga, te njive, djedovska ognjišta i svetišta pre- 
pustili veprovima i grabežljivim vukovima, tako i mi moramo 
otići, kamo će nas noge ponijeti ili kamo će nas uputiti po moru 
južni vjetar ili jugozapadnjak. To je odluka, a možda netko nešto 
bolje umije savjetovati? Zašto oklijevamo, da se na lađe ukrcamo 
uz povoljna znamenja ptica? Ali zakunimo se na ovo: Ne budi 
nam dopušteno vratiti se nego onda, kad natrag dopliva kamenje 
iz dubine izvađeno, i da nam ne bude mrsko okrenutim jedrima 
krenuti domu, kad rijeka Pad bude protjecala niz vrhove Matina 
ili kad u more istrči visoki Apenin; onda, kad čudna ljubav novom 
strašću združi nemani, tako, da se svidi tigrovima oploditi košute, 
da u preljubi žive jastreb i golubica, da se bojažljiva stada ne boje 
Sivih lavova, i da brzi jarac zavoli slano more. 

»Cijela država, uz prokletstvo onoga, koji bi krenuo vjerom, da 
krene napustivši ono što može pružiti misao na slatki povratak! 

»Ili da krene bolji dio negoli je neuvjerljiva gomila, koja raz- 
nježena i bez nade neka se neprestano premišlja na bezbrojnim 

ležajima. O, vi, koji imate hrabrosti, otrgnite se od ženskog 
kukanja i odjedrite uz etrurska žala! 

»Nas očekuje široki Ocean oko blaženih njiva. Pođimo na te 
njive, krenimo na bogate otoke, gdje svake godine žetvom ne- 
izorana zemlja rađa, gdje cvjeta nikad neobrezana loza, gdje 
klijaju mladice uvijek rodne masline i gdje granu svoju ukrašava 
crnkasta smokva. Tamo kaplje med iz šupljeg hrasta, a sa visokih 
planina sporo žubori voda. Tamo svojevoljno na mužnju dolaze 
kozice i stado dobrovoljno pruža svoja vimena. Ne obilazi večernji 
medvjed tor, tamo zemlja nije puna starih ljutica zmija! 

si »Sretni, tamo ćemo se diviti mnogim pojavama: Kako gustim 
kišama istočni i kišoviti vjetar ne ispire plodne njive, i kako ne 
izgara sjeme u suhim brazdama, jer kišom i suncem umjereno 
upravlja Jupiter. 

»Nije ovamo na veslima nošena doplovila lađa Argo niti stupila 
na ovo tlo bestidna Kolhiđanka (3). Ne okrenuše ovamo Feničani 
mornari kljunaste lađe niti izmučeni Odisejevi drugovi. 

»Ovdje nikakva zaraza ne škodi stadu, i stado ne mori ljetna 
žega ni jedne zvijezde. 

»Ta žala odredio je Jupiter pobožnom narodu, kad je do- 
pustio, da se zlatno doba izopači u mjedeno. Mjedenim vijekom, 
a onda željeznim učini on život teškim. Blagi spas od ovog doba 
pobožnim ljudima se sprema, što objavljujem ja pjesnik-prorok.« 


Ako sada usporedite riječi Orsatove i pjesmu Horačevu, onda 
se odmah možete uvjeriti, da sličnost nije izravna; ona je u 
unutrašnjoj sličnosti same usporednosti stvarnosti. Ove su stvar- 
nosti jednom i drugom pjesniku omogućile istu izražajnost jedne 
vizije, ali se korelat sam od sebe nameće pri čitanju jednog i 
drugog pjesnika. 

Dodajmo, da je kao u ovom primjeru naša stara i novija 
književnost bogata motivima antičkim i da je veoma potrebno 
izučavati te motive. Korist je dvostruka: naučna i estetska. 

MARA SCHWELL, VRBANJA 
TRAGOM JOSIPA KOZARCA 


— Kako je izgledao, pitaš. No, lijep zbilja nije bio. Sitan, 
uskih: prsiju kao svi, koji naginju tuberkulozi. Imao je usko lice, 
prilično šiljast nos, tanke usne, a nad njima brkove. Nije u njega 
bio bujan brk — kao što ga je imao tvoj tata — nego tanak brk, 
taman. Ni kosa mu nije bila bujna, prije bih rekla rijetka i smeđa. 
No čelo mu je bilo široko i pametno, a oči su mu znale zasjati 
tako živo. Gledao je blago čovjeku ravno u oči, kad je govorio, pa 
se je zaboravljalo, da nije lijep. Glas si mu trebala čuti. Kako bih 
ti opisala taj glas, koji sam posljednji put čula prije četrdeset go- 
dina? Prigušen, kao da se boji nešto ili nekoga povrijediti jakim, 
glasnim riječima. Bio je umiljat čovjek, drag. Čedan u društvu, 
uglađen. Ne znam, da se je ikome kad zamjerio. 

Pletaće igle su prestale klapkati. Baka je maramicom brisala 
debela stakla svojih naočari. Bijelo, pahuljasto pletivo ležalo je u 
krilu. Pletivo bijelo kao bakina kosa. 

Proljeće je pjevalo u bakinu dvorištu. Ruže su cvale uz kuću: 
mjesečarke, mirisne la France, blijedožute čajne, i tamnocrvene 
kao baršun. Na šiljastom kroviću staroga bunara zazelenila se 
mahovina, a po njoj se penjala glicinija s ljubičastim cvjetnim 
grozdovima teškoga mirisa. Nekoliko je pčela zujalo i sisalo med 
iz bogatoga cvata. U dubokom bunaru crnila se studena voda. 

— Iš — viknula je baka kvočki, koja je stala čeprkati po gre- 
dici verbene. — Hajde, potjeraj kvočku, mlada si, sinko, lakše 
ćeš skočiti. 

Kad je kvočka s pilićima prešla na tratinu, a ja sjela pokraj 
bakina naslonjača u orahov hlad, ona je nastavila: 

— Više puta sam ga sretala izjutra, putem. Ja sam išla na 
stan, a on u šumu. Tada smo komad puta nastavili zajedno. Obično 
do Lukova, jer bi odanle on zaokrenuo u šumu, a ja na naše njive. 
Jednom sam ga povela kolima. I zamisli, taj je put baš morao 
točak ispasti iz kola! Dok sam ja grdila kočijaša, on se je smije- 
šeći nagnuo k meni i tiho rekao: »Što mislite, gospođo, koliko smo 
griješni, kad se točak pod nama lomi.« — »Nismo griješni, nije se 
slomio nego ispao, a kočijaš je nemaran«, viknula sam srdito. 

— Je li stanovao ondje prijeko, u staroj kući debelih zidova, i 
tako visokog krova? K 

— Jest. Ondje je stanovao. Takve su se kuće zidale u var- 
međijskim danima. Samo su sada prozori izmijenjeni. Prije su bili 
mnogo uži. 

-— Sigurno se je šetao i pod onim borovima oko kuće, kojima 
su grane okljaštrene a samo vršike zelene. 

— Sigurno je pod njima hodao. 

— Je li živio uvijek sam? 

— Sam. U to doba, dok sam ga ja poznavala, živio je sam. 

— Zar nije nikoga volio? 

— Volio? — Baka se nasmiješila. — Volio možda jest. 

— Je li bio žalostan ili veseo? 

— Žalostan ili veseo? Kako bih ti to rekla? — — — — — 


1895. godina. 
Proljetno jutro. Nad ravnicama je odskočilo sunce. Crveno 
sunce, što se pokazalo iza tamne šume i svojom oštricom prosije- 
calo put po vedrom nebu. Vjetrić je pretrčao preko njiva, otpuh- 
nuo na livadi loptice maslačka, protresao rosu na zelenom žitu. 
Orači su upregli konje u plug i zaorali masne, crne brazde. Gove- 
dar je pustio goveda na pašnjak: bijelog bika i krave s krupnim, 
crvenkastim pjegama. Čulo se jednolično klepkanje klepke. U selu 
je zazvonilo prvo zvono, na ranu misu. Sunce se penjalo i za- 
sjalo kao žeženo srebro. 

Negdje su u toru meketale ovce. .Mladi je ovčar duhnuo u 
dvojnicu. Samo čas, a tad je prestao. Vijugavi put, koji je vodio 
iz sela na njive, bio je samo toliko vlažan, koliko ga je ovlažila 
rosa. Nasred puta ležala je mlada, crna bjelouška. Sunčala se. 
Podigla je glavu prestrašena od koraka i pobjegla u vodu kanala 
pored puta. 

Čovjek, od kojega se je zmijica prestrašila, nosio je na sebi 
zeleno sukneno odijelo, o ramenu mu je visila puška. Za njim je, 
švrljajući lijevo i desno, išlo lovačko pseto. Časom je stao i za- 
gledao se za zmijom. Nu, ona se je izgubila pod vodenim povi- 
jušama, što su cvale bijelim, sitnim cvijetom. Tad je čovjek kre- 
nuo dalje. Dok su mu oči nemirno sjale, u duši mu se budio slatko- 
bolni osjećaj svježeg jutra i nekog nejasnog sjećanja. : 

Na zavijutku puta stajao je grm divljih ruža. Dugačke grane, 
gipke i svedene kao poluvijenci, osule se blijedoružičastim cvjeto- 
vima. Čovjek je opet stao, otvorio širom oči i punim dahom upio 
prefini miris. Tad se je nasmiješio. 

Kao nježan cvijet divlje ruže bile su i blijedoružičaste usne 
krasne, bolne mlade žene, koja mu je te noći došla na san, a s ko- 
jom se je družio u gorskom lječilištu, kamo su ga liječnici po- 
slali, da ojača slaba pluća. ' 

Mlada je žena imala muža i dijete. O njima je pričala, za nji- 
ma je čeznula. Radi nekog nesporazumka s mužem je patila. Sve 

mu je to pričala na šetnjama u parku ili ležeći zamotana vunenim 

pokrivačami na terasi, radi liječenja. e 
On je dobro znao, da je isključena svaka veza između njega 

i bolne ljepotice, no to nije umanjivalo osjećaj raskošne čistoće, 


“što ga je osjećao kako struji od nje k njemu. Kako su se blijedoruži- 


časta fina usta žedno smiješila, kad joj je on svojim pričama otva- 
1a0 oči za ljepotu, kako su tamne oči grozničavo sjale! I tjelesno 
joj ostajući posve stran, on je dijelak njezine duše nosio u sebi. 
Sigurno je i ona u dalek svijet ponijela dio njegove. "Toga mu se 
je jutra učinilo, da je u ružičastom cvijetu našao dio nježne, krhke 
krasote te bolne žene, koja mu je noćas došla na san. 


— Gospodine šumaru, gospodine šumaru! 

On je gledao u ružin grm i nije čuo. : 

— Gospodine Kozarac — glasnije je viknuo tamni, duboki 
ženski glas. 

Trgnuo se kao iz sna. Čh$ 

Visoka, žuta, štajerska kola, u koja su bila zapregnuta dva ži- 
vahna, dobro hranjena vranca, svijetle dlake kao nalašteni, stala 
su pored njega. 

— Sanjate li, gospodine Kozarac? — smijala se žena s kozlića. 
Bila je punačka, rumena, živih očiju, okratkog nosa i malo izbo- 
čenih prednjih, gornjih zubi. Smeđa joj je kosa provirivala ispod 
žutog, slamnog šešira. Nosila je uzan platneni haljetak,, a smeđa 
zvonolika suknja dopuštala je, da joj se vide žute cipele niskih 

eta. 
j — Imate skoro pravo. Dobro jutro, gospođo! Uvijek ste vrije- 
dna ranoranilica. X S I 

— Mvra se, posao zove — odgovorila je gospođa, koja je sama 
kočijašila, iako je kočijaš sjedio do nje. — Hoćete li se sa mnom 
povesti? Lijep je još komad do našeg raskršća. Miša — okrenula 
se kočijašu — sjedi u zakošak, da se gospodin šumar zgodno 
smjesti. 

Gospodin šumar je skinuo pušku s ramena i popeo se u kola. 

— Dio — viknula je gospođa, a konji su pokasali. k 

Prvi komadić puta su šutjeli. On je promatrao konje i odlučnu 
ženu, još svježu i mladoliku, iako je tek tri četiri godine bila mlađa 
od njega. Tada uvidjevši, da je red progovoriti, zapitao je: 

— Kako je vašem gospodinu suprugu? 

— Mome mužu? Otputovao je u Karlsbad. Opet nije u redu 
nešto u njegovu želudcu — odgovorila je kratko. 

— O, tako! — rekao je on još kraće. — A kako vaša kćerkica? 

— Da vam pravo kažem, zadaje mi brige. Časne sestre u za- 
vodu se tuže, da ne će ni plesti ni vesti. Kad je kod kuće, bježi u 
staju, jaši mlade konje, ma velim vam, ponaša se kao dječak. A 
ipak je već dvanaest godina prošla. — Kozarac se je nasmiješio. 

— Možda je nešto i od majke naslijedila. — Pogledao je na 
gospođine ruke, koje su vješto kočijašile. 

— Ali ja i kuham i vezem i spremam. Šta je to opet, gospo- 
dine Kozarac, vi kašljete? — viknula je zabrinuto, jer se je šu- 
mar gušio kašljem. 

— Prehladio sam se prošle noći u šumi. Nije ništa. 

— Po noći u šumi? Gospode Bože! Što radite noću u šumi? 
Vrebate na zvjerokradice? Pazite, da vam Šokci ne kradu drva? 

— Ni jedno, ni drugo. Samo sam se tako zadržao. 

— Samo se tako zadržao? To je lakoumno. No, koliko mi je 
poznato, to nije prvi put. Što zapravo tražite noću u šumi? — za- 
pitala je znatiželjno. 

— Ne tražim ništa, ali... mnogo nalazim. 

— Čudan ste vi svijet, vi pisci. Hoćete li mi pričati, što nala- 
zite noću u šumi? — Gospođa je napustila uzde, konji su pošli 
korakom. Kozarac je šutio zamišljeno. — Zar mi zbilja ne ćete 
pričati? — Dva su ga oka vedro i iskreno moleći pogledala. Tad 
je on tihim glasom započeo: ž 


— U dnu čovjekove duše drhće uvijek traženje za beskrajnim, 
svemirskim. Nekada to traženje zašutka dnevni život, buka, briga, 
ali ima časova, kad se tako snažno osjeća, da se ne može odoliti. 
Tako mi je bilo sinoć. 


— — Vraćao sam se prilično umoran kući. Večer je dolazila. 
Sunce je zapalo, crven je sa zapada nestala. Nebo je problijedilo, 
prva, jedva vidljiva zvijezda je zadrhtala. Nebo je stalo tamniti, 
mladi je mjesec zasjao. Šuma se zacrnila. Iz podaljega se je činila 
kao mrtva. 


— Ali kad se je i posljednji sumrak izgubio posvema, na nebu 
zablistale zvijezde, a mlad mjesec prolio blijedo srebro na kraj, 
približio sam se šumi. Disala je. Čuo sam joj uzdahe. Možda me je 
i zvala. Preskočio sam kanal, u kojemu se je mjesec ogledavao, a 
žabe u njemu kreketale, i kroz prepleteno šikarje krčio put. 

— Na maloj čistini sam stao. Šuma je mirisala svojim mirisom: 
vlagom, mladim lišćem, travama, barom. Naslonio sam se leđima 
na hrastovo stablo, obraslo mahovinom. Stablo je bilo toplo. Toplo 
kao živo biće. Prešao sam rukom po mahovini. Učinilo mi se, da 
prelazim rukom po živom tijelu. Naslonio sam uho na koru hrasta. 
Učinilo mi se, da mu moram čuti kucaje srca. 

— Podigao sam oči. Crna su stabla stajala ukočeno, mirno. 
Visoko nada mnom širile se tamne, raskuštrane krošnje. Iznad 
krošanja: nebo osuto zvijezdama. A iznad zvjezdanog neba? — — 

— — Do mojih je nogu ležao pas. Čini mi se, da je krijesnica 
bila u grmu. Nu, možda je bilo i trulo drvo. Oko mene je zujao 
komarac. Vjetar je prolazio krošnjama, nikakav šušanj, ni jedna 
se zvjerka nije čula, ni jedno ptiče nije ciknulo. Šumski je svijet 
spavao, uspavanku su mu neumorno kreketale žabe u daljini. 

— Samo su hrastovi stajali razmišljajući, a ja s njima. Tad 
sam osjetio najviše, najsavršenije Biće i znao sam: hrast i ja, ko- 
marać koji zuji kraj mene, tamno nebo, zvijezde, mjesec koji je 
htio, a nije mogao zaviriti u šumu, svi smo mi dio nečeg veličan- 
stvenog, dio svemira i blizi Biću. Učinilo mi se, da i nema prolaz- 
nosti, da u mijenjanju oblika nema umiranja, da i nije teško preko- 
račiti iz života nad zvijezde i ondje naći smirenje — — 

— Mojom se je dušom prosuo mir, kao mjesečevo srebro na 
krajinu.... 

Kozarac je zašutio. 

Kad je nastavio, činilo se, da više sam sebi govori, kao da_ 
glasno prati tok svojih misli: 


— Tada je nešto šušnulo. Možda je negdje spao suharak, 
možda se je zvjerka maknula u svom ležaju ili je pseto njuškajući 
prebilo kakvu šibu. Ipak, onako samom, u samotnoj noći prešli su 
me trnci jeze. Po prirođenom nagonu čovjeka, da se boji, ali ne 
izbjegava jezovitost, stao sam se dublje uvlačiti u šumu. Bilo je 
mračno, pa sam pipao nogama i rukama, kuda ću. Dok sam se ve- 
rao i pipao, naišao sam na truli panj. Sjeo sam na njega. Zalud 
sam tražio zvijezde. Krošnje su ovdje bile guste i zaokružile su pro- 
stor, u kojemu sam se nalazio. Mrak. U tom sam mraku samo 
nazirao stabla oko sebe. U trulom je panju cvrčao zrikavac. Cvrk, 
Cvrk, cv-r-r-r-k. Tako ozbiljno, kao da je to vrlo važan posao. 

— — Koliko li se je toga dogodilo u toj šumi kroz sto — dvje- 
sta godina! Zar mi se ne bi mogla isceriti sjena ubojice, koji je 
ovdje — nekad — vrebao na svoju žrtvu? Zar ne bih mogao čuti 
uzdisanje krvave, smrtno ranjene žrtve, koja je ovdje — nekad 
— pala? Nije li negdje — baš ovdje — ukradeno blago, koje čuva 
u duplji stara sova? ... Znam — djetinjarije — pa ipak! Nešto je 
šušnulo. Ah — grančice suhe. Jedva čujni lepet krila. Huk huk — 
ili zar nije — smrt, sm-r-r-t? Zove li me zloglasna ptica? Negdje 
je ciknulo ptiče. Zar ga je sova uhvatila? Nešto je u mojoj blizini 
uzdahnulo: Ah!... Možda je moj pas zijevnuo. No mene je bilo 
strah. Strah od većega nepoznatog. 

mi Kad pogled ne može naći, a duša se ne može dignuti put 
zvijezda, čovjek se osjeća kao jadan crv! 

— Stresao sam se. Hladno mi je bilo. Pipajući i teturajući iz- 
vukao sam se iz šume. Žurio sam, ne obazirući se, kao da me netko 
progoni, a kad sam se napokon okrenuo, mlađak je zabo svoj rog 
u krošnju visokog hrasta. 

— — Šuma je daleko za mnom ostala. Opet se je činila: mrtva, 
crna, gluha — — — —— — 


Gospođa je šutjela zamišljeno. Nekoliko puta se je okrenula 
šumaru. Htjela je nešto reći. Nije rekla ništa. Zategla je uzde. 

— Hajd', Lili, hajd', Mazur! Zakasnit ćemo na posao. 

Konji su jedva dočekali nalog. Brzim kasom žurili su k cilju. 

Tad u najbržem kasu — stoj! Točak je ispao iz kola. Kola su 
se nagnula na jednu stranu. 

Gospođine oči su srdito zasjale. Kozarac se je mirno nagnuo 
k njoj i s blagim smiješkom rekao: 

— Što mislite, gospođo, kako smo griješni, kad se točak pod 
nama lomi! 

— Nismo griješni, nije se slomio, nego ispao, a kočijaš je ne- 
maran, Miša — rekla je povišenim glasom — zar nisi mogao prc- 
gledati kola prije prezanja? Zar svuda moram sama nadgledati? 

Kočijaš je sišao s kola, češao se iza uha i bespomoćno pitao: 

— Što ćemo sad? — Gospođa i Kozarac su sišli s kola. 

— Namjestiti točak, naravno — rekla je gospođa. Kočijaš je, 
uz slabu pomoć šumara, pridigao kola. Gospođa je vješto umje- 
stila točak, i brišući ruke o travu još uvijek srdito gledala u koči- 
jaša. — Sada ćemo požuriti — rekla je,.kada su se opet u kolima 
smjestili, i zavitlala bičem po zraku. 

Na raskršću je zaustavila kola. Šumar je sišao. 

— Hvala vam, gospođo, i do viđenja. 

— Do viđenja. I čuvajte se noćne vlage u šumi. 

Kola su krenula desno, Kozarac je pošao lijevo. Još je nešto 
plavkaste magle obavijalo rub šume. Prešao je most i ušao u šumu. 
Mislio je na svoj posao. 

Stručnjačkim okom je promatrao stabla. Zapažao je sa zani- 
manjem umjetnika u tom živom svijetu ono, što je davno doznao 
u suhoparnoj nauci, da hrast ima sivkastu koru, :izrovanu ravnim 
brazdama, da je u jasena sitno izvezena kora i vijugavo stablo, a 
brijest da je crn, uspravan kao prst, ljušturaste kore i obješenih 
hvoja. da su grabovi i klenovi kvrgavi i granati. Okom je mjerio 
duljinu i debljinu stabala i procjenjivao im vrijednost u robi i 
novcu. Ž 

Tu je parcelu šume trebalo prirediti za prodaju. . 

Prošao je prosjekom do šumske sječine. Posao je tekao u redu. 
Sječinom su ležale grane, trupci, panjevi i iverje. 

Radnici, Slovenci, tesali su još na trupcima. Šokci su tovarili i 
izvozili mrtve, okljaštrene, šumske divove. 

Posao je tekao u redu, a Kozarčevo se je srce steglo. Volio je 
šumu, zato je postao šumar. Pomoći svome narodu bio mu je cilj, 
a stajao je sada bespomoćan, videći da se krivo radi. 

Kojim pravom se je sjekla graničarska šuma, izvozila, proda- 
vala, plijenila, uništavala, dotle dok su graničarske potomke sni- 
zili na šumske kirijaše? Jesu li zato ocevi i djedovi čuvali granicu 
od najezde Turaka, kad se sada njihovim sinovima i unucima pred 
očima uništava jedan od uvjeta opstanka? Znao je: nesigurna, ni- 
ska polja nikada ne će biti izvor blagostanja Šokcu. Šuma je to 
bila. Šuma, draga hraniteljica, u kojoj je Šokac imao sve što je 
trebao: kolijevku i škrinju, građu, ograde, ogrijev, pašu za goveda 
i konje, žir za čopore svinja. Šuma, radi koje je Šokac davno do- 
selio u ovaj kraj. 

Hrvat se je u njemu bunio radi najezde stranaca, koji su la- 
komo iscrpljivali neprocjenjivo šokačko bogatstvo. 

Pomoći nije mogao ni sebi, ni šumi, ni Šokcima. 

Dobro je znao, da će doći čas, kad Šokac ne će smjeti ni po 
suharke ići u svoju šumu. 

Posao je tekao u redu, ali srce je boljelo. 

Promuklim glasom izdavao je zapovijesti, i udaljio se od sje- 
čine. Je li on psa ili pas njega odveo opet na čistinu, gdje je prošle 
noći sjedio na trulom panju? 


Opet se je spustio na panj i zatvorio oči. Šumom se je pro- 
sipao cvrkut iz stotina ptičjih grla. Omamljen od jutarnjeg rosnog 
sjaja bacao se je s grane na granu kos, crn i žutokljun. Zviždukao 
je svoju pjesmu. Visoke, bogate, zelene krošnje su šumorile. Kru- 
pan pauk spuštao se s visine na tankoj niti, libela prozirnih krila 
kružila je nad krošnjama, a nad njom visoko, visoko, po plavom 
nebu letjeli su oblačci, bijeli, lagani kao san. Iz vlažne zemlje rasle 
su trave, tankih strukova. 

Kozarac je otvorio oči i duboko udahnuo miris jutra, djevičan- 
sku svježinu šume. Jednim dahom i pogledom upio je svu kra- 
sotu oko sebe. Upio i osjetio. Šuma je svojom dušom obujmila 
svoga pjesnika. 

Hrastovi su nad glavom šumorili: 

— Ovo je naše tlo i naše nebo. Bdijemo i čuvamo krajinu kao 
dobri i snažni vojnici. Čuvamo je od davnine. : 

»Kao Graničari?« 

— Kao Graničari — šuštalo je kroz krošnje. 

»Zar vaši zelen-vrhovi ne vide sječinu? Zar srh bola ne pro- 
lazi kroz vas kao kroz moju dušu?« — zapitao je gorko. 

— A ti, zar ne znaš, da su mali žirovi pustili žilice u vlažnoj 
zemlji i da će iz njih nove šume rasti? — šaptalo je nešto prije- 
teći među granama. 

»Dugo je to čekanje. Dvjesta — trista godina«, uzdahnuo je 
čovjek. 

— Dugo čekanje? To je mjerilo za čovjeka, ali nije za šumu 
i za narod. 

Vjetrić se je smirio, hrastovi su ušutjeli. 

Među hrastovima se podigao viti, svijetli jasen, providne ko- 
prenaste krošnje. Kao lijepa, mlada žena među kršnim vojnicima. 
Prkosan, izazovan — kao Tena. Jedna Tena, krasna, punokrvna, 
koja je srebrni smijeh oko sebe prosipala kao i ljubav na sve 
strane. Tena, za kojom je muški svijet ludovao, i za kojom je selo 
. čudne stvari šaputalo: da i više nego očijuka s ciganinom Đor- 
dom, u čijim je guslama čučao sam đavao pomame, dok su mu crne 
oči sjale, a iza usana plavih skoro kao zrele kupine smijali se 
krupni, bijeli zubi. S ciganinom Đorđom? Ah takvo što se je vrlo, 
vrlo rijetko čulo u Šokadiji. Skoro nikad. Šokica i ciganin! — Što 
je nagnalo tu ženu, da srlja u svoju propast? Možda prebujna na- 
rav, koja se je kidala od svakidašnjice. 

Poznavao je on Šokce dublje od njihove dobrodušne veselosti 
u kolu ili uz čašu vina. Dobro je znao, da u njima, bogato nada- 
renim, od prirode pametnim i bistrim, bukti želja za neobičnim, 
za nečim većim, no što im pruža svakidašnji život, i da baš od toga 
plamena gube ravnotežu. O, nije on u tom času mislio na ono ne- 
koliko Šokaca, koji su mirno izvlačili hrastove iz šume, zadovoljni 
sa dobrom zaradom u kiriji, a nije mislio ni na one, koji su mirno 
sijali i orali, bez velikih uzbuđenja proživljavali poplave 1 suše, 
mirno ljubili svoje žene, rađali djecu, pod starost se povlačili na 
stan; i napokon tiho umirali. 

Mislio je na one, koji se nisu smirivali kod svojih žena, koji 
nisu rađali djecu, ako nisu bili sigurni, da će ih moći odgojiti u 
onakvom dobru, kakvo -su željeli sebi i svojim potomcima, koji 
nisu odlazili u lugare ili pisare i služili slijepo svakog, tko ih je 
plaćao, kad im je postao gorak šokački kruh — mislio je na one, 
koji se nisu mogli obuzdati, postati tihi i krotki, nego su se borili 
sa zemljom, vodom, okolinom, kovali planove, ostavljali svoje pra- 
gove, odlazili u tuđinu, prkosno odbijali svoju djecu od zemlje, 

školovali ih iznad svojih prilika i stvarali nove nezadovoljnike, 
pili, rasipali, rasuli se, a ostajali ponosni, čuvajući ljubomorno svoje 
šokaštvo, kao neku osobitost plemena, kao neko izabrano plemstvo. 

Ti su mu bili blizi, baš u tima je gledao srž šokaštva, kao 
temelj budućnosti, jer te je na stranputice odveo oganj stvaranja 
u njihovim dušama. Mnogi su od takvih propadali, jer nisu znali 
naći pravi put. Bilo je nešto bolesno u njima, a on ih je htio iz- 
liječiti. Sve je to još bio mrtav kapital: podvodna zemlja, ljudi i 
nad neznanjem tuđa sila. — Natrag k zemlji — klicalo je u njemu 
— natrag k zemlji, jer bez zemlje i nema šokaštva. Čuvajte zemlju, 
sačuvat ćete i pleme! Bilo je mnogo, što ga je boljelo i jače od 
haračenja šume. . 

Pa ipak! — Živjela je u njemu jedna zraka nade, koja je znala 
često osvijetliti svu dušu. Zar ti snažni hrvatski muževi — kao 
šumski hrastovi — bistri i nadareni od Boga i prirode, i te lijepe, 
jedre žene — stvorene za materinstvo — ne će izroditi sinove, pa 
makar nekoliko sinova, koji će naći pravi put? Zar ne će nekoliko 
od onih, koji su se otisnuli u tudinu, vratiti se natrag s bogatim 
iskustvom, a školovani osjetiti, kako im teče šokačka krv u žilama, 
koja se je morala vratiti zemlji? A ti će sinovi rađati sinove, koji 
ce znati i htjeti »biti robovi svoje zemlje, i gospodari svojih žena«! 
Ti će znati prisiliti vodu, da teče, kud oni budu htjeli, ti će iz ze- 
mlje pravim radom izvlačiti bogate plodove, ti će snažni i umni 
izvojevati svoja stara prava. 

Ta buduća pokoljenja, volio je kao plod svoje krvi. U njiho- 
vim budućim životima osjećao je radost svoga bivstvovanja. O 
njima je htio pisati veličanstvenu knjigu — o živim kapitalima — 
O tim krasnim ljudima, koji će doći, koji moraju doći, i koje je on 
naslućivao u sunčanim podnevima na njivama, među sjenama i u 
sunčanoj igri svijetla u šumi, o tima je sanjao u besnenim noćima 
— on — pjesnik svojih šuma i ravnica — boležaljivi šumar 
Kozarac. ' 


- = e] e = e 2 e e = < 2 == < 


— Da li je bio radostan ili žalostan? Kako da ti kažem? Teško 
je to prosuditi — — — — 

Baka je dovršila svoju priču. Ona je i nije tako pričala, samo 
ja sam je tako čula. 

Kvočka se je davno smjestila na zabranjeno mjesto među ver- 
benama i skupila piliće pod mekana krila. 

Sunce je padalo k zapadu. Bacalo je kose zrake kroz borovo 
granje kraj stare šumarije. 

Uzdahnula sam i ustala: 


355 





— Ja idem, bako. 

— Kuda ćeš? 

— Kuda? Onim putem, što vodi preko njiva šumi, Možda tra- 
gom Kozarca. ' 

— Tragom Kozarca? Ne ćeš ga naći. Davno je on mrtav. 
" = Ako ga ipak nađem? Ako i tebe s njime nađem — kao 
a ai sjene u mjesečini, koje idu istim putem? Što tada, 

ako? 

pre je ustala. Ozbiljno me je gledala i palcem označila zna- 
men riža na mom čelu. Je li se bojala, da joj dijete nije smu- 
šeno, ili je shvatila, kako je teško osjećati i patiti sa živima i 
mrtvima? i: 

MOJ DVOJNIK SA ZVIJEZDA 


Urezi na mom dlanu ne govore ništa o njemu, 


“ni zvjezdoznanci ga nisu smjestili u križišta 


ni pretresli sitom nazivnika i brojnika; 
jedini ja ga poznajem i volim: 
mog dalekog neotkritog dvojnika. 


On bdije nad mojom srećom, 

sve veći u mojoj sreći 

nehotice luta od crvenih skutova repatice 
do modre omaglice 

u razbibrigi boja i otvorenih kutova. 


Lebdi nada mnom ko prošlost, 

otvara bogata obzorja u praskozorje, 

pazi da me sasvim ne zasjene neboderi, 
sa mnom je kad tješim dječaka 

koji vapi iz mraka za izgubljenom igračkom. 


Do mene dolazi bljeskom meteora 

opirući se o zvijezde vrhom planinskog štapa, 
ravnovjesjem mjesečara 

vere se uz zrake sunčane 

prorasle kroz granje. 


Moj dvojnik nema postelje za umor, 
već spava nauznak prostrt 

po sredini _nebosklona 

uspavan zibanjem stožera 
uspavankom zalutalih aviona. 


I tako snije i bdije nad svim. 
BORIVOJ PAVLOVIĆ 


DOMOVINI 


Za tebe je ova molitva smjerna, 
što u sebi mnogo mene ima, 

da djeca tvoja tebi budu vjerna, 
a ti da budeš draga majka njima. 

Za tebe su moje utjehe drage, 
da nikada ne ćeš pobijeđena pasti, 
«da rodovi tvoji zdravi i mladi 
na tvome suncu će ponosno rasti. 


Radost je moja, da ti ćeš se dići 

i prerast, poput ruže, preko sviju zala, 
Sijači novi da će k tebi prići, 

i prislonit srce svoje na te, zemljo mala. 


Najmilija zemljo na ovome svijetu, 
pjesmu tebi šapćem ko molitvu tihu, 
dok ljubav traži za te, majku svetu, 


svoj odraz vjeran u mom skromnom stihu. 


ŽIVOT 


Teret na pruženim rukama, 
raspeće duše i snašanje, ž 
zbog svoje krivnje kajanje. 


Šutnja i smirenje tiho, 


ljubavi zakon i praštanje, 
- uspon u muci i padanje. 


KRIŽEVI PATNIKA 


Mislimo neki put, da smo dovoljno jaki da primimo na se 
križeve svih onih, koji pate. Povjerujemo, da bismo se mogli dati 
raspeti i zbog bijede neznanih bližnjih i zbog njihovih krvavih 


tuga. 


A padamo i pod vlastitim križem i zazivamo spasenje. Strepimo 
i pred raspećem zbog svojih boli, a da ipak ne možemo otupiti 


oštricu ni jednom čavlu, koji će nas raniti do krvi. 


Maše je samo da približimo srca jedni drugima i da ne pO- 
gasimo u njima svijetlo utjehe, koju duša zna u bratstvu sa svima. 
Što mi možemo, samo je to, da si u pohodu pod križem pružimo 


ruke: ja i ti. 


ZDENKA JUŠIĆ-SEUNIK 

SAM 


Kamo to lutam 
pustom alejom. | 
Sustao, 

snužden 

i blijeda lica. 


Sunce. 
O sunce, 
što pratiš mene. 


Sjene. 

O sjene, 

i uspomene. 
Svijetla i tame. 
Zjene su mutne. 
Smućena duša 
sluša: 

Zar ljubim? 


Kao da sebe gubim 
u pjanom dahu ciklame. 


O, znam da sada ljubim. 
Znam. 


U suncu, u sjeni, u dahu ciklame. 
I sam. 


STANKO GAŠPAROVIĆ 


359 





IVO LADIKA, ZAGREB 


CVRČCI, ZRIKAVCIIŠTURCI 


E ra » 2 oh g nekoliko omiljelih životinja, koje vrijede 
s drekvok s . i amuleti, U lirici to su na pr. galebovi, labu: 
mos aja . Pa psi, a omiljeli predmeti jesu oblaci, sunce, 
e nno, a makovi, oči, kosa, masline, jablanovi 
hd . o. od ta vih omiljelih Životinjica jesu i neumorni i za- 
srnod da dao g nostalgični zrikavci i oklopljeni 
deee Be * popci). Da su upravo oni toliko omiljeli i toliko 
pj ani, oga a se to svakako po zakonu sličnosti, jer svi skupa 
emi i pjesnici, i zrikavci, i cvrčci i šturci. A drugi je razlog u 
nji ovu vrlo zanimljivom i osebujnom, gotovo »bohemskom« 
činu života. Da ih najprije upoznamo. a 
eia jaše cvrčka ili cikadu od zrikavca, a obadva 
2 1 šturka ili popca. To .ne znaju točno ne samo književnici 
go niti prirodopisci. Kasnije će se iz primjera vidjeti, kako se 
a. vrlo često cvrčak sa zrikavcem i obratno. A razlika je 
hi ra a. Samo da spomenem jednu: cvrčak cvrči po danu, za 
ajvećeg sunca, on je zaglušni sunčani svirač; zrikavac j nost l 
se i aaa u večer i po noći. ci iv 
Ovdje dakako ne će biti spomenuti svi oni jni i 
kobilice i ostale vrste iz porodice cvrčaka, koji ili A means bio 
gornja tri svirača, ili nisu toliko reprezentativni, ili imitiraju i po 
navljaju u jednostavnijem obliku osebine gornjih. Tako = blizi 
njima zeleni konjic ili skakavac, što zriče na livadi, obična šaška 
što pravi štetu po livadama, a Arapi je jedu, crveni čegrtaš koji 
Žživi po poljima i na livadama, a zove se tako, jer kad leti onda a 
eia donja krila, koja su crvena, i još jedan zastupnik iz “2 
rodice Cvrčaka, pjenušar, sitan cvrčak sa livade, koji uopće ne 
cvrči, a znamo svi njegovu pjenu na vlatima trave. Neki od tih 
ćemo bini e ki potanje trenjem stražnjih nogu, koje im 
luže u o i za skakanje, o krila. Tako to ne radi iti 
.a kraje Peina pa i po tom, između ji iš est bam 
ih. | CI, zrikavci i šturci sviraju na mnogo složeniji, sa- 
vršeni i i isti stalih + 
bien i : anna način. Oni su artisti spram svih ostalih u 
Cvrčak ili cikada je sin sunca, čedo i 
dnevnog zraka, Dok zrak trepti od oja i Benji IdE A 
. mom svojom zaglušnom i neumornom pjesmom zrak bu. je 
nac i živi u južnim krajevima mori 
Hercegovini), a tek katkad maše! se abron 

kod nas. Tako sam našao pred nekoliko godina jednog i ovdje kod 
nas. Cvrčao je toliko snažno u jednom grmu, da je sav kraj oko 
sebe zaglušivao svojim cvrčanjem. Uhvatio sam ga: bio je toliko 
lagan, sasvim suh, kao da u njem nema niti kapi soka i kao da je 
ljetno sunce ispržilo svu tekućinu u njemu, Znam, da sam ga još 
dugo čuvao u kutijici i od vremena do vremena promatrao. Po- 
znata je Odesa kao »grad cikada«.* 

Cvrčak cvrči — za razliku od zrikavca i šturka, koji sviraju 
krilima — posebnim cvrčalom, koje se nalazi na prvom kolutiću 
zatka s trbušne strane. Cvrče samo mužjaci, jednako kao i kod 
zrikavca i šturka. Svi cvrčci žive u krošnjama drveća ili u većim 
grmovima. Hrane se na taj način, što jakim rilcem sišu sok iz 
drveća. Krila su im potpuno prozirna, celofanska gotovo, i dulja od 
tijela. U tropskim krajevima ima također cvrčaka i ti u milijunima 
toliko zaglušno cvrče, da je gotovo nemoguće izdržati. Kod nas je 
najpoznatiji jasenov cvrčak. 

Zrikavac je jedan od najnježnijih, najmanjih i najsuptilnijih 
svirača u životinjskom carstvu. O, kolike sam sate i sate znao pro- 
vesti za nostalgičnih jesenskih večeri u slušanju njegove sentimen- 
talne, mlačne, tugaljive i ljubavne pjesme! I kolike satove u ne- 
umornom traženju i vrlo često uzaludnom hvatanju toga profi- 
njenog artiste i umjetnika. Zrikavca možeš naći već u proljeće, 
vrlo često na prozorskom staklu ili uhvaćenog u paukovoj mreži. 
Ne znam, može li se zamisliti nježniji i suptilniji kukčić od zri- 
kavca. Velik je svega jedva oko centimetar do centimetar i pol, 
svijetlo zelen, vitak, s dugim ticalima i velikim složenim krilima. 
Moramo se upravo diviti i čuditi, odakle iz tog tako malog tijela 
onaj glas za vrijeme sviranja. 

Ali zrikavac počinje zrikati vrlo kasno u ljetu, tek krajem kolo- 
voza — naš narod veli, kad »striček popeva,-onda grozdje do- 
zreva« — a prestaje već sredinom listopada, kad se vinogradi pot- 
puno oberu i zavlada u njima tuga, jednoličnost i iluzija koja je 
prošla. Po svemu tome mogli bismo zrikavca označiti kao osobitog 
vinogradskog stanovnika, kao svirača gorica, i odatle je on tako 
usko povezan sa svom onom idilom vinograda, klijeti i berba, i sve 
se to gotovo ne bi dalo zamisliti bez ovoga malog svirača, koji daje 

svemu tome, uz jesenski vjetar, onu lirsku i nostalgičnu notu i spo- 
znaju prolaznosti. : 

Od moje najranije mladosti ovaj mali -kukčić ostavio je naj- 
snažnije i najsugestivnije utiske na moju senzibilnost i nutrinu i 





* Stari Grci držali su ih u malenim krletkama, da im svojim sviranjem 
oživljuju domove. 

. od mojih najtemeljitijih saznanja o životinjskom carstvu. 
.. ina sam ga znao u besanim noćima slušati i promatrati, 
neka dr ai n znao take čuvati i hraniti nekoliko dana-u 
1, obješenom uza zid, sa zelenom granom unutra, da 
ed od anu prirode — ali nikad nije htio propjevati. 
lije j O TOSE i svježeg daha lišća, i ova moja i 
ič ježe; 4 ja impro- 
ri odes mu mogla nadomjestiti njegov grm ili njegovu as 
Mia avac živi najviše u Italiji, Španiji i uopće u zoni oko Sredo- 
2 < mora, ion gai kod nas ovdje. Zriče u tihim i mirnim 
. . boje im noćima, kad je sve tako opojno, zaljubljeno i 
pe iji n je dakle, za razliku od «cvrčka i šturka, koji su 
a f g ua . opna“ rješa i sentimentalan noćni pjevač 
ij , tanak i vitak, toliko silno njež . 
. 4 ježan, da se upravo 
a ga uhvatimo, da ga ne ćemo zgnječiti. Zriče stasa 
E “ ća. počinje u srpnju, a svršava u prvoj polovici listopada. 
Pe) e oberu vinogradi, onda je i on završio svoje pjevanje. Čini 
Pine da mu berba zadaje smrtni udarac i da on ožalošćen 
ni aje sa svirkom. Poslije ga možete naći samo na kakvom listu 
ili i prozorskom staklu, zamišljena i tužna. 
Jegova pjesma počinje već od zalaz i 
X: a sunca, s prvim su- 
s. a zriče, uz prekide, veći dio noći. Najčešće se sa naći 
g kjer od i koj risa, osobito na vinovoj lozi, a također 
pe ilju. Može i skakati i zato, ako ga traži “mož 
mijeniti mjesto. Prvo je, što učini : KS rada 
mjesto. ; , ako nas opazi ili čuje, d 
staje zrikati, a onda, ako se približi i ropdoi: us 
a a, ak približimo, skoči na drugu grančicu, 
pljivi i uporni, onda možemo dočekati 
ž : 1 : ati opet - 
nd njegove pjesme i tad nam može uspjeti da ga čak Penn 
e oka m i promatramo kod sviranja 
vakako je, kad zriče, mnogo manj jetljiv i pažljiv, i 
. Sv c iče, je osjetljiv i pažljivi manj 
ie? a ka an svirka zaglušuje. Ako dobro.i bi ds eda 
j orake i pomičemo se prema ritmu njego j i 
možemo stići do njega i osvijetliti ga ili er € ire kura 
noć. Tada možemo točno iti planes kaškima Pi 24 
pratiti, kako izvodi svoje polagano i 
. x . 1 
ugodno zrikanje. Onaj tako mekani: zriii... nik. < dofitvom 
o Rea i noč se savršeno usklađuje sa svom onom atmosferom 
» a osobito jesenske noći. Lagana i i ilaš 
ne, ž Prozirna krilašca uzdi 
u vis i treptanjem, ukrštavanjem i trenj j i i sjaj 
I fi spa dona I trenjem jednih krila preko 
. Onako uzdignutih krila nalikui j 
spremna za plovidbu. Ali zrikavac, ka pre tori sa 
Ž : , Kao uostalom i šturak i 
za akustičke varke. On naime zn ijebi ma Ta Podi 
; ade upotrijebiti i sordi i 
onda, kad opazi, da ga uhodari e 
, s , arimo, a da n 
k trbušnim glasovim j i ja ta Fjordane 
a, to jest titranje prenosi na tij 
rbu : ovin 5 i elo. Tada 
se čini, da je taj svirač negdje vrlo daleko, a odista ie sasvim blizu. 

Zato treba mnogo strpljivosti, ako ga hoćemo uhvatiti, po- 
gotovo uz svijetlo. Sjećam se, da sam znao po pola sata lagano 
hodati, s noge na nogu, da uhvatim toga opreznog zanešenjaka. 
Mislim, da nema ljepše pjesme u kasnim ljetnim i ranim jesenskim 
večerima i noćima, računajući tu i pjesme ptica, od te nostalgične, 
zanosne i tugaljive pjesme zrikavčeve. 

Za vrijeme berbe puni su vinogradi, svi grmovi i sve loze tih 
zanesenih svirača. O, kolike su mi jesenske večeri i noći prošle u 
neprekidnom slušanju njihove zanosne pjesme, najljepše ljubavne 
serenade, što bih je zaželio djevojci, u kojoj je s jedne strane sva 
punina i strasnost života i ljubavi, a s druge strane neka vječna 
nostalgija, uzaludnost i neminovnost prolaznosti svega. Tad sam 
znao tako duboko osjetiti Goetheove riječi iz njegove »Himne 
prirodi«, kako u stvari »mi živimo usred nje, a njezini smo stranci. 
Ona govori neprestano s nama, ali nam ne odaje svoje tajne. Mi 
neumorno djelujemo na nju, ali je ne svladavamo«. 

Ono što je u tihim ljetnim i jesenskim noćima zrikavac, to je 


. u topla proljetna i ljetna popodneva poljski šturak ili popac.* On 


je kao i cvrčak čedo sunca, prisoja, maleni oklopljeni vitez, što ne- 
umorno svira pred svojom rupicom u zemlji, koju sam iskopa. 
Samo što je šturak danji pjevač, dok je zrikavac noćnik. Šturaka 
ima dvije vrste: poljski šturak, crn i pomalo nespretan, i šturak 
domaći, kućni, stalni gost seoskih ognjišta, peći i pekarnica, sivo- 
Žut, a živi u rupicama u podu i zidu. Kućni šturak hrani se otpad- 
cima jela, ali iz zakloništa izlazi obično samo noću. Donese li se 
poljski šturak u sobu, kadgod hoće i tu cvrčati, ali nerado. Sastanu 
li se zajedno poljski i kućni šturak, obično se pobiju, a pobjeđuje 
uvijek jači poljski šturak nježnijeg i vitkijeg svoga kućnog druga. 

Treba znati, da kod šturaka cvrče uvijek samo mužjaci, i njihovu 
svirku treba shvatiti kao zanosnu ljubavnu pjesmu svojoj družici. 
Da je to tako, dokazuju mnogi pokusi, koji su u tom smjeru uči- 
njeni, napose od slovenskog prirodoslovca Ivana Regena. To štur- 
kovo pjevanje ima istu svrhu kao i pijev ptica: on njime vabi 
ženku. Taj je učenjak naime prenio šturkovu pjesmu na telefon, 
a ženka se je pred slušalicom vladala, kao da je on u slušalici, 
iako ga tamo nije bilo. 

U draga i već pomalo daleka dječačka vremena znao sam če- 
sto leći uz koju šturkovu rupicu u travi i promatrati njegovo zri- 
kanje. Kad bi pobjegao unutra, znao bih ga pomoću vlati trave 
istjerati iz rupe i uhvatiti. Dobro skače, a pokušava i ugristi, ali 


* u velikoj župi Pliva i Rama zovu ga pola. Nap. ur. 

mu je čeljust daleko preslaba za to. Zanimljivo je, da je šturak 
uvijek okrenut glavom prema rupi. Zašto je to tako, to nikad ni- 
sam znao shvatiti i odgonetati. Vjerojatno zbog toga, da može 
prije pobjeći unutra, ako mu se tko približi, a možda i zbog kojeg 
drugog neobjašnjivog razloga. Ali mu je svakako na taj način 
horizont sužen i vidik neznatan. A zašto to tako čini taj maleni 
muzičar i profinjeni virtuoz, to nije jasno. 


Šturak zriče tarući gornja krila o donja, za razliku od raznih 
šaška, konjica i kobilica, koje bruse stražnjim nogama po krilima, 
i to najobičnije istovremeno obadvjema stražnjim nogama. Šturak 
nesumnjivo ima sluh i izvrsno čuje, a to se vidi po tome, što od- 
mah zapaža, kad se tko približava njegovu malom stanu, i što 
savršeno udešava svoje zrikanje u takt s ostalima: ili u istovre- 
meni ili u naizmjenični takt. I šturak može upotrijebiti sordinu, 
to jest prigušiti glas, ali ne tako savršeno kao zrikavac. Ali ovaj 
neumorni svirač imade i jednu neobičnu rijetkost u svojoj anato- 
Miji: on imade uho u koljenu prednje noge. Za naše ljudsko shva- 
ćanje, pojava pomalo čudnovata i nepojmljiva, ali da je to tako, 
možemo se vrlo lako uvjeriti. Ako otkinemo šturku prednje noge, 
vidjet ćemo, da više ne čuje i da više ne reagira na cvrčanje svojih 
drugova oko sebe. x 

Kad se šturak tek presvuče iz ličinke, on je svijetao, ružičast, 
a kasnije tek pocrni. Zato možemo rano u proljeće naći poljske 
šturke sasvim svijetle i mekane, i dakako još bez krila. 


Istraživanja nekih prirodopisaca dokazuju, da zvuk šturka do- 
siže visinu, koja odgovara tonu c devet crta iznad crtovlja, a to 
* je zvuk samo za ton niži od najvišeg zvuka, koji je poznat u glazbi. 
Zato je shvatljivo, da Cvrčanje šturaka često ne čuju stariji ljudi, 
kojima se uslijed starosti opseg slušne skale sužava. Da šturak 
imade smisao za ritam i višeglasnost, dokazuje malo pažljivije pro- 
matranje. Ispočetka svaki uvijek cvrči sam i bez obzira na druge. 
Ali s vremenom se udešava prema najbližem svome drugu i zriče 
u dvoglasu. Dapače, ako zriče i više njih u zboru, jedan je uvijek 
»primaš«, koji daje takt i imade vodstvo. Rekao sam, da Cvrčanje 
šturaka ili popaca imade Svrhu, da primami ženku. Zato se vrlo 
često može vidjeti, da se nakon završne pjesme uhvate popci u 
borbu, te najjači i najsposobniji osvaja ženku. Tako se i ovdje 
ponavlja vječni zakon prirodnog carstva: zakon selekcije i oda- 
biranja. 

Po svršetku ljeta nestaje i šturaka s livada, jer oni žive u 
svemu tri do četiri mjeseca, njihove rupice u travi ostaju opet 
Prazne, a njih se mnogo vidi poginulih. Tako nestaje najprivlači- 

vukao je već odavna pažnju književnika 


vije romantike livada i obronaka — njihovih neumornih i gne 
jedinih svirača. 


* 


i č i i svojom zanimljivošću pri- 

Život cvrčaka, zrikavaca i šturaka aka S ina 

jubimci književni bito pjesnika. Već je 

ij i kukca ljubimci književnika, osobi 

dovi LuTaiPe, pred tisuću i dvije stotine godina, zapazio u jednoj 
svojoj pjesmi, kako 


či ire. 
i kako cvrči cvrčak kad um ' 
Be Kika (»Pjesma o tuzi«) 


Španjolac Federico Garcia Lorca imade ovaj dvostih: 


Fenjeri se ugasiše, 
a cvrčci se upališe. 


Neodoljiva je u ovim stihovima idlirrafvndnan a 
Prenoseći akustički kvalitet u svjetlosni, jer le a nom a 
plamsanje svijetla fenjera slično kao slap zaglu .. a doni 
cvrčaka, postignut će taj sugestivni učinak. Uspore oj das 
prijelaza, gašenja svijetla i počinjanja, paljenja, pjesm 
Č lo je uspio. DR 5 
gta perika niti spominjati, da pisci sviju s. g da: 
zemnog mora, gdje je domovina cvrčaka (Španjo ci, eo 
Talijani i dr.) imadu vrlo mnogo opisa cvrčaka u poze on 
S druge strane nama, malo sjevernije, zamjenjuju cvrčka 
' spre Iljf-Petrova »Zlatno telešce« nalazimo ovu kai 
nicu: »U žitu, koje je sazrijevalo, kovali m2 jaka ia iN Po 

' i Š kom znači »kuz : 
sreću.« Treba znati, da šturak u rus 1 radna 
ić, i j j i topoetska igra riječi. ni 
čić, i to je ovdje u stvari onoma! 1 ara 
a pripovijest dobila je po rim hz dnikcarska ia : 
dy: ZETE ak 
štu« (ovdje je šturak zamijenjen cvr ne oveđkajei 
iri j ovim kompozicij 

ka inspirirala je mnoge muzičare u njihov aja prvih 

modiikakoti filmu »Samrtno proljeće« prvi put je bond: 
filmu upotrijebljen pijev zrikavca, što se čuje kroz ri 

jednolike noćne madžarske ravni. | . ma 
šli Opise tih sentimentalnih i zanesenih pjevača ajmo moa 
samo kod onih pjesnika, koji vrlo intenzivno osje sju ba dek 
gotovo nikako kod onih, koji su pjesnici prnje s kese sh 
unutrašnjega doživljavanja. Tako kod nas na .. S 
vaca, cvrčaka i šturaka kod Matoša, vrlo mnogo : 


; z A je kod 
eminentnog pjesnika prirode i njene raspjevanosti, nadalje k 


Galovića. 

Već stari naš Dubrovčanin Mavro Vetranić imade jednu oveću 
lirsku stvar pod naslovom »Pjesanca šturku«: 
Dragi šturče i ljuveni 
ako nijesu tuge koje 
u travici u zeleni 
obujmile srce tvoje: 
pokomoli malo glave, 
pomoli se iz travice 
bez prikora i zabave 
od nebeske zgar danice. 
Iako ti stihovi ne zadovoljuju ukus današnjega vremena, neka 
oni ovdje posluže kao dokaz, da su ti maleni svirači već pred 
četiri stotine godina, dakie već na početku razvoja hrvatske knji- 
ževnosti, oduševljavali naše književnike. 
Kad u Matoševu »Notturnu« 


Sitan cvrčak sjetno cvrči, jasan 
Kao srebren vir, i 
onda je tu dobro okarakteriziran tako sjetan, a u isto vrijeme 
upravo »kao srebren vir« jasan zrik zrikavca. Samo što je tu Matoš 
zamijenio, ne znajući i ne razlikujući pravo, zrikavca sa cvrčkomi 
Po noći ne cvrči nikako ni cvrčak ni šturak (osim u zatvorenom, 
U sobi ili kuhinji, kućni šturak), već samo zrikavac ili možda zeleni 
konjic. Da Matoš ne razlikuje pravo cvrčka od zrikavca, dokazuje 
još jedan primjer iz njegova soneta »Smrt bajadere«. U toj se 
pjesmi govori o mjesečini, o noći, kad 
Samo cvrčak, crni majstor, 
Cvrčeći prestissimo, 
Sad je njojzi kapelmajstor. 


Ali takvih zamjena i nerazlikovanja imade i inače vrlo često kod 
ljudi, koji nisu temeljitije Proučili te svirače i ušli u njihov život. 

Međutim najljepše, najdostojnije i najreprezentativnije .su 
ovjekovječeni ovi veseli i temperamentni svirači u Nazorovoj pje- 
smi »Cvrčak« — valjda najreprezentativnijoj Nazorovoj pjesmi. 
Tu je u onim dugim stihovima savršeno pogođeno ono zaglušno i 
teško šibanje i cvrčanje cvrčkove pjesme, štoviše, na mnogim 
mjestima na onomatopoetski način, kao na pr. ondje: »I cvrči, 
Cvrči cvrčak. na čvoru crne smrče«. Ta podnevna zaglušna 
Zvučna, kao slap teška cvrčkova pjesma, toliko me je zanosila u 
moje davne gimnazijske dane. U tom ditirambskom dijalogu iz- 
među sunca i cvrčka dato je sve zbivanje i sva psihologija ovog 
pjevača, što pjan od sunca pjeva na »čvoru crne smrče«, usred 

ugrijanih goleti i nesnosnog tropskog zraka, i grom S. je 
smu kao golemu svemirsku harfu, kojoj žice idu | a0 ae ino 
strune od neba do zemlje. I pjeva zanosno, do najte o ; 
jeska pred očima, do besvijesti. — Cvrčka, zrikavca i wei a 2 i 
spominje Nazor. Nalazimo ih tako na pr. u pjesmama »Masli sa 
»Zrikavac«, »Notturno« i u bezbroj drugih, kao i u gotovo svakoj 
proznoj stvari njegovoj. U »Zrikavcu« ; 

Na koncertu noćnih zrikavaca, nije 

Bilo sve u redu... 


Jedan je griješio u taktu i svirao bez sordine. 
U stvari, ljetu je kraj, dolazi jesen i javlja se kod zrikavaca »bol 
za prošlim ljetom«. Zato u jutro ' 
3 ' Siva, vlažna, s mrtvim zrikavcem na dlanu, 
Stajala je jesen ispred vrata mojih. đ 
i i sve Nazorove 
Trebalo bi vrlo mnogo prostora, da se iscrpu 
umjetničke realizacije tih oduševljenih prirodnih pjevača, ra 
ovdje mogu samo reći, da je upravo Nazor njihov pjesnik, Mk 
kako zato, jer je on naš najveći i najvjerniji pjesnik prirode, oji 
tako dobro čuje njeno bilo i njeno disanje i pozna njene sta- 
novnike. 


Veliki naš majstor stiha Fran Galović, pjesnik poe 
gorica i bregova, uz klijeti, berbe, kestenove, grožđe i i. 
vjetar nije mogao mimoići ni zrikavca, toga ma ise E . Z 
* noćnog pjevača upravo za vrijeme zorenja grožđa i u er a z 3 
Njemu je on namijenio čitavu jednu pjesmu »Crn a a. se 
suje ga i na mnogo mjesta u ostalim pjesmama. U toj ma .\ ro 
sičnoj pjesmi »Crn — bel« savršeno je muzički i m" u o 
onaj jednoličan i monoton ritam zrikavčeve pjesme, ae Xp . 
činje zavlačiti, čim se spusti prvi mrak, a koja izaziva toli a m 
nih asocijacija sa vinogradima, vinom, jeseni i nestajanjem . 
U svojim pjesmama zove Galović šturka (ovdje e jebu 
zrikavac) slikovitom i nježnom riječi — kao i naši seljaci 
ček«. Tako na pr. u »Jesenskom vetru« 

Striček popeva, 
Peč se razgreva . . : 
Za čas nazaj nas veter zbudi. 


Samo ovih nekoliko primjera dovoljno pokazuje, s su 
cvrčci, zrikavci i šturci utjecali na motive u književnosti. od nas 
je to napose vidljivo kod tri pjesnika, koji su vrlo intenzivno 

osjetili prirodu u punom njenom dahu: Matoša, Nazora i Galovića, 
(I ja sam zrikavcu posvetio jednu pjesmu, gdje sam dao njegov 
životopis i zanimanje, »Život zrikavca«). To će biti tako i ubuduće, 
osobito kod velikih i vjernih opažača i ljubitelja prirode i njenih 
stanovnika, I zato će se književnici svih budućih vremena uvijek 
i uvijek iznova vraćati i zanimati životom ovih zanimljivih i divnih 
pjevača, jednako kao što će ih privlačiti ljepota žene, nostalgič- 
nost, nježnost golubova, nijemost labudova, vjernost i inteligen- 
cija psa i ljupkost slavuja. I zato će biti u književnosti uvijek 
amuleta i amajlija, fetiša i ljubimaca, a među njima će se nalaziti 
često i naši cvrčci, zrikavci i šturci. 

